
LIVRE    SECOND. 

CHAPITRE  VNSIESME. 

DE  LA  CRVAVTÉ. 

Il  me  semble  que  la  vertu  est  chose  autre  et  plus 
noble  que  les  natureles  *  inclinations  a  la  bonté  qui 
naissent  en  nous.  Les  âmes  réglées  d'elles  mesmes  et 
bien  nées,  elles  suiuent  mesme  train  et  représentent 
en  leurs  actions  mesme  visage  que  les  vertueuses;  mais 
la  vertu  sonne  ie  ne  sçay  quoy  de  plus  grand  et  de  plus 
actif  que  de  se  laisser,  par  vne  heureuse  complexion, 
doucement  et  paisiblement  conduire  a  la  suvte  de  la 
raison.  Celuy  qui,  d'vne  douceur  et  facilité  naturelle, 
mespriseroit  les  offences  receues,  feroit  sans  doute  * 
chose  tresbelle  et  digne  de  louange;  mais  celuy  qui, 
picqué  et  outré  iusques  au  vif  d'vne  offence,  s'armeroit 
des  armes  de  la  raison  contre  ce  furieux  appétit  de 
vengeance,  et,  après  vn  grand  conflict,  s'en  rendroit 
en  fin  maistre,  feroit  sans  doute  beaucoup  plus.  Celui 

'   ^'iilf^.  supp.  :  «  natureles  ». 
-  VidfÇ.  Siipp.  :  «  sans  doute  ». 

la  t'eroit  bien,  et  cetui  ci  vertueusement  :  l'vne  action 
se  pourroit  dire  bonté,  l'autre,  vertu;  car  il  semble 
que  le  nom  de  la  vertu  presupose  de  la  difficulté,  du 
combat  '  et  du  contraste,  et  qu'elle  ne  peut  estre  sans 
partie.  C'est  a  l'auenture  pourquoy  nous  nommons 
Dieu  bon,  fort,  et  libéral,  et  iuste,  mais  nous  ne  le 
nommons  pas  vertueus  :  ses  opérations  sont  toutes 
naifues  et  sans  effort.  Des  philosophes,  non  seulement 
Stoiciens,  mais  encore  Epicuriens  (et  céte  enchère,  ie 
l'emprunte  de  l'opinion  commune,  qui  est  fauce*:  car, 
a  la  vérité,  en  fermeté  et  rigueur  d'opinions  et  de 
préceptes,  la  secte  Epicurienne  ne  cède  aucunement  a 
la  Stoique,  et  vn  Stoïcien,  reconnoissant  meilleure  foi 
que  ces  disputateurs  qui,  pour  combatre  Epicurus  et 
se  donner  beau  ieu,  luy  font  dire  ce  a  quoy  il  ne  pensa 
iamais,  contournans  ses  parolles  a  gauche,  argumentans 
par  la  loy  grammairienne  autre  sens  de  sa  façon  de 
parler  et  autre  créance  que  celle  qu'ils  sçauent  qu'il 
auoit  en  l'ame*,  dict  qu'il  a  laissé  d'estre  Epicurien 
pour  céte  considération,  entre  autres,  qu'il  trouue  leur 
route  trop  hautaine  et  inacessible*)  :  or,  des  philoso- 
phes Stoiciens  et  Epicuriens,  dis-ie,  il  y  en  a  plusieurs 
qui  ont  iugé  que  ce  n'estoit  pas  assés  d'auoir  lame  en 
bonne  assiete,  bien  réglée  et  bien  disposée  a  la  vertu, 
ce  n'estoit  pas  assez  d'auoir  nos  resolutions  et  nos 
discours  au  dessus  de  tous  les  etlbrtz  de  fortune, 
mais  qu'il  failloit  encore  rechercher  les  ocasions  d'en 
venir  a  la  preuue  :  ilz  veulent  quester  de  la  douleur, 
de  la  nécessité  et  du  mespris,  pour  les  combatre  et 
pour  tenir  leur  ame  en  halaine*.  C'est  l'vne  des  rai- 
sons pourquoy  Epaminundas,  qui  estoit  encore  d'vne 

'  Viil^.  supp.  :  ««  du  combat  ". 

tierce  secte,  refuse  des  richesses  que  la  fortune  lui  met 
en  main  par  vne  voie  tres-legitime,  pour  auoir,  dict  il, 
a  s'escrimer  et  a  s'exercer  *  contre   la  pauureté,  en 
laquelle  extrême    il  se   maintint   tousiours.   Socrates 
s'essayoit,  ce  me  semble ,  encor  plus  rudement,  con- 
seruant  pour  son  exercice  la  malignité  de  la  teste  '  de 
sa  famé,  qui  est  vn   essay   a  fer  émoulu.    Metellus, 
ayant  seul  de  tous  les  Sénateurs  Romains,  entrepris, 
par  l'effort  de  sa  vertu,  de  soutenir  la  violence  de  Sa- 
turninus.  Tribun  du  peuple  a  Rome,  qui  vouloit  a 
toute  force  faire  passer  vne  loy  iniuste  en  faueur  de  la 
commune,  et,  ayant  encouru  par  la  les  peines  capitales 
que  Saturninus  auoit   establies  contre  les  refusans . 
entretenoit  ceux  qui  en  céte  extrémité  le  conduisoient 
de  la  place  en  sa  maison,  de  tels  propos  -  :  que  c'estoit 
chose  trop  facile  et  trop  lâche  que  de  mal  faire  ;  et  que 
de  faire  bien,  ou  il  n'y  eut  point  de  dangier,  c'estoit 
chose  commune;  mais  de  faire  bien,  ou  il  y  eut  dan- 
gier, c'estoit  le  propre  office  d'vn  homme  de  bien  et  * 
de  vertu.  Ces  paroles  de  Metellus  nous  représentent 
bien  clairement  ce  que  ie  vouloy  vérifier,  que  la  vertu 
refuse  la  facilité  pour  compaigne,  et  que  céte  aisée, 
douce  et  panchante  voie,  par  ou  se  conduisent  les  pas 
réglés  d'vne   bonne  inclination   de   nature,  n'est  pas 
propre  a   la  vraye  vertu.   Elle  demande  vn  chemin 
aspre  et  espineux;  elle  veut  auoir  ou  des  difficultés 
estrangieres  a  luiter,  comme  celle  de  Metellus,  par  le 
moyen   desquelles  fortune  se  plait  a  luy   rompre  la 
roideur  de  sa  course,  ou  des  difficultez  internes  que 

'   Vulg.  siipp.  :  «  et  a  s'exercer  n. 

-  Vulg.  supp.  :  «  de  la  teste  ". 

^  Vulg.  :  «  conduisoient  en  la  pince,  île  tels  propos  ». 

*   Vulg.  supp.  :  «  de  bien  et  ". 

luy  apportent  les  appétits  desordonnés  *  de  nostre  con- 
dition. 

le  suis  venu  iusques  icy  bien  a  mon  aise;  mais,  au 
bout  de  ce  discours,  il  me  tombe  en  fantasie  que  l'ame 
de  Socrates,  qui  est  la  plus  parfaicte  qui  soit  venue  a 
ma  connoissance,  seroit,a  mon  conte,  vne  ame  de  peu 
de  recommandation  :  car  ie  ne  puis  conceuoir  en  ce 
personnage  la  nul  eftbrtde  vitieuse  concupiscence.  Au 
train  de  sa  vertu,  ie  n'y  puis  imaginer  nulle  difficulté 
et  nulle  contrainte  :  ie  connoi  sa  raison  si  puissante 
et  si  maistresse  ches  luy  qu'elle  n'eut  iamais  donné 
moyen  a  nul  appétit  viiieux  seulement  de  naitre.  A 
vne  vertu  si  esleuée  que  la  sienne,  ie  ne  puis  rien 
mettre  en  teste  :  il  me  semble  la  voir  marcher  d'vn 
victorieux  pas  et  triumphant,  en  pompe  et  a  son  aise, 
sans  empeschement  ne  destourbier.  Si  la  vertu  ne  peut 
luire  que  par  le  combat  des  appétits  contraires,  dirons 
nous  donq  qu'elle  ne  se  puisse  passer  de  l'assistence 
du  vice,  et  qu'elle  luy  doiue  cela  d'en  estre  mise  en 
crédit  et  en  honneur  ?  Que  deuiendroit  aussi  céte  braue 
et  généreuse  volupté  Epicurienne,  qui  tait  estât  de 
nourrir  mollement  en  son  giron  et  y  faire  follatrer  la 
vertu,  luv  donnant  pour  ses  iouets  la  honte,  les  fle- 
ures, la  pauureté,  la  mort  et  les  gheines?  Si  ie  présup- 
pose que  la  vertu  parfaite  se  connoit  a  combatre  et 
porter  patiemment  la  douleur,  a  soutenir  les  efforts  de 
la  goûte  sans  s'esbranler  de  son  assiete,  si  ie  luy 
donne  f>our  son  obiet  nécessaire  laspreté  et  la  diffi- 
culté, que  deuiendra  la  vertu  qui  sera  montée  a  tel 
excès  que  de  non  seulement  mespriser  la  douleur,  mais 
de  s'en  ciouir,  et  de  se  faire  chatouiller  aus  pointes 
d'vne  forte  colique  :  comme  est  celle  que  les  Epicuriens 
ont  establie,  et  de  laquelle  plusieurs  d'entre  eux  nous 


LIVRt:  SKCOND.  D 

ont  laissé  par  leurs  actions  des  prennes  très-certaines  ; 
comme  si  ont  bien  d'autres,  que  ie  trouue  auoir  sur- 
passé par  effect  les  règles  mêmes  de  leur  discipline  ? 
Tesmoing  le  ieune  Caton  :  quand  ie  le  voy  mourir  et 
se  deschirer  les  entrailles,  ie  ne  me  puis  contenter  de 
croire  simplement  qu'il  eut  lors  son  ame  exempte  de 
tout  trouble  et  de  tout  effroy  de  la  mort  ^  ;  ie  ne  puis 
pas  croire  qu'il  se  maintint  seulement  en  céte  démar- 
che que  les  règles  de  sa  secte  Stoique  luy  ordonnoient, 
rassise,  sans  émotion,  et  impassible.  Il  y  auoit,  ce  me 
semble,  en  la  vertu  de  cet  homme  trop  de  gailgliardise 
et  de  verdeur  pour  s'en  arrester  la.  le  croy  sans  doute 
qu'il  sentit  du  plaisir  et  de  la  volupté  en  vne  si  noble 
action,  et  qu'il  s'y  aggrea  plus  qu'en  nulle  autre  de 
celles  de  sa  vie*.  le  le  croy  si  auant  que  l'entre  en 
doute  s'il  eut  voulu  que  l'occasion  d'vn  si  bel  exploit 
luy  fut  ostée;  et,  si  la  bonté  qui  luy  faisoit  embrasser 
les  commoditez  d'autruy  ^  plus  que  les  siennes  ne  me 
tenoit  en  bride,  ie  tomberois  aisément  en  céte  opinion 
qu'il  sçauoit  bon  gré  a  la  fortune  d'auoir  mis  sa  vertu 
a  vne  si  belle  espreuue  et  d'auoir  fauorisé  ce  brigand 
a  fouler  aus  piedz  l'antienne  liberté  de  sa  patrie.  Il  me 
semble  lire  en  céte  action  ie  ne  sçay  quelle  esiouis- 
sance  de  son  ame  et  vne  émotion  de  plaisir  extraordi- 
naire*, lors  qu'elle  consideroit  la  noblesse  et  grandeur 
de  son  entreprise*;  non  pas  eguisée  par  quelque  espe- 
rence  de  gloire,  comme  les  iugemens  populaires  vains 
et  efféminés  d'aucuns  hommes  ont  iugé  (car  céte  con- 
sidération est  trop  basse,  trop  foible  et  trop  molle  ' 
pour  toucher  vn  cœur  si  généreux,  si  hautain  et  si 

'  Vuîg.  supp.  :  «  de  la  mort  ». 

'  Vulg.  :  «  pablicques  ». 

•''  Vuljji.  supp.  :  «  trop  foibic  et  trop  molic  ". 

roidc;,  mais  pour  la  beauté  de  la  chose  mesmc  en  so/, 
laquelle  il  voioit  bien  plus  a  clair  et  en  sa  perfection, 
luy  qui  en  manioit  les  ressors,  que  nous  ne  pouuons 
taire*.  L'aisance  donc  de  céte  mort  et  céte  facilité  qu'il 
auoit  acquise  par  la  force  de  son  ame,  dirons  nous 
qu'elle  doiue  rabattre  quelque  chose  du  lustre  de  sa 
vertu?  Et  qui,  de  ceus  qui  ont  la  ceruelle  tant  soit  peu 
i  juchée  de  la  vraye  philosophie,  peut  se  contenter  d'i- 
maginer Socrates  seulement  franc  de  crainte  et  de  pas- 
sion, en  l'accident  de  sa  prison ,  de  ses  fers  et  de  sa 
condemnation  ?  et  qui  ne  reconnoit  en  luy  non  seule- 
ment de  la  fermeté  et  de  la  constance  (c'estoit  son 
assiete  ordinaire  que  celle  la),  mais  encore  ie  ne  sçay 
quel  contentement  nouueau,  et  vne  allégresse  eniouéi 
en  ses  propos  et  façons  dernières*?  Caton  me  pardonra, 
s'il  luv  plait  :  sa  mort  est  plus  thragique  et  plus  ten- 
due; mais  céte  cy  est  encore,  ie  ne  sçay  comment,  plus 
belle*.  On  voit  aus  âmes  de  ces  deux  personnages  et 
de  leurs  imitateurs  (car,  de  semblables,  ie  fay  grand 
doute  qu'il  y  en  ait  eu)  vne  si  parfaicte  habitude  a  la 
vertu  qu'elle  leur  est  passée  en  complexion.  Ce  n'est 
plus  vertu  pénible,  ny  des  ordonnances  de  la  raison, 
pour  lesquelles  maintenir  il  faille  que  leur  ame  se 
roidisse;  c'est  l'essence  mesme  de  leur  ame,  c'est  son 
train  naturel  et  ordinaire.  Ils  l'ont  rendue  telle  par 
vn  long  exercice  des  préceptes  de  la  philosophie,  aians 
rencontré  vne  belle  et  riche  nature.  Les  passions  vi- 
tieuses  qui  naissent  en  nous  ne  trouuent  plus  par  ou 
taire  entrée  en  leurs  âmes.  La  force  et  roideur  de  leur 
ame  étouti'e  et  étaint  les  passions  corporelles  •  aussi 
tost  qu'elles  commencent  a  s'esbranler  pour  naitre. 

'   \'ulg.  :  «<  les  concupiscences  •>,  vt,  à  la  fhi  de  l.i  ylitiis:,  sity}:.  : 
-  pour  naitre  ». 

Or,  qu'il  ne  soit  plus  beau,  par  vne  haute  et  diuine 
resolution,  d'empescher  la  naissance  mesme  des  ten- 
tations, et  de  s'estre  formé  a  la  vertu  de  manière  que 
les  semences  mesmes  des  vices  en  soient  desracinées, 
que  d'empescher,  a  viue  force,  leur  progrès,  et,  s'estant 
laissé  surprendre  aus  émotions  premières  des  passions, 
s'armer  et  se  bander  pour  arrester  leur  course  et  les 
vaincre;  et  que  ce  second  effect  ne  soit  encore  plus 
beau  que  d'estre  simplement  garny  d'vne  nature  molle 
et  débonnaire,  et  degoustée  de  soy  mcsme  de  la  débau- 
che et  du  vice,  ie  ne  pense  point  qu'il  y  ait  doute;  car 
céte  tierce  et  dernière  façon,  il  semble  bien  qu'elle 
rende  vn  homme  innocent,  mais  non  pas  vertueus; 
exempt  de  mal  faire,  mais  non  assés  apte  a  bien  faire, 
loint  que  céte  condition  est  si  voisine  a  l'imperfection 
et  a  la  foiblesse  que  ie  ne  sçay  pas  bien  comment  en 
démêler  les  confins  et  les  distinguer.  Les  noms  mesmes 
de  bonté  et  d'innocence  sont,  a  céte  cause,  aucunement 
noms  de  mespris.  le  voy  que  plusieurs  vertus,  comme 
la  chasteté,  sobriété  et  tempérance,  peuuent  arriuer  a 
nous  par  défaillance  corporelle.  La  fermeté  aus  dan- 
giers  (si  fermeté  il  la  faut  appeller),  le  mespris  de  la 
mort,  la  patience  aus  infortunes,  peut  venir  et  se 
treuue  souuent  aus  hommes  par  faulte  de  bien  iuger 
de  tels  accidens,  et  ne  les  conceuoir  tels  qu'ils  sont. 
La  faute  d'appréhension  et  la  bêtise  contrefont  ainsi 
par  fois  les  effectz  vertueus,  comme  i'ay  veu  souuent 
auenir  et  louer  les  hommes  ^  de  ce  dequoy  ils  meri- 
toient  du  blasme.  Vn  seigneur  Italien  tenoit  vne  fois 
ce  propos  en  ma  présence,  au  des-auantage  de  sa  na- 
tion :  que  la  subtilité  des  Italiens  et  la  viuacité  de  leurs 

'    Viilg.  :  «'  adiienir  qu'on  a  loue  des  honitnes  ". 

conceptions  estoit  si  grande  qu'ils  preuoioient  les  dan- 
giers  et  accidens  qui  leur  pouuoient  aduenir  de  si  loin 
qu'il  ne  failloit  pas  trouuer  estrange  si  on  les  voioit 
souuent,  a  la  guerre,  prouuoir  a  leur  seurté,  voire 
auant  que  d'auoir  reconnu  le  péril  ;  que  nous  et  les 
Espaignols,  qui  n'estions  pas  si  tins,  allions  plus  ou- 
tre, et  qu'il  nous  failloit  faire  voir  a  l'œil  et  toucher  a 
la  main  le  dangier,  auant  que  de  nous  en  effrayer,  et 
que  lors  aussi  nous  n'auions  plus  de  tenue;  mais  que 
les  Lansquenets  •  et  les  Souysses,  plus  grossiers  et  plus 
lourds,  n'auoient  le  sens  de  se  rauiser  a  peine  lors 
mcsmes  qu'ils  estoicnt  accablés  sous  les  coups.  Ce 
n'estoit  a  l'aduenture  que  pour  rire.  Si  est  il  bien  vray 
qu'au  métier  de  la  guerre  les  aprentis  se  iettent  bien 
souuent  aus  dangiers  d'autre  inconsideration  qu'ils  ne 
font  après  y  auoir  esté  échaudés*.  Voila  pourquoy, 
quand  on  iuge  d'vne  action  particulière,  il  faut  consi- 
dérer plusieurs  circonstances,  et  l'homme  tout  entier 
vjui  la  produicte,  auant  la  batizer. 

Pour  dirj  vn  mot  de  moy  mesme*,  il  s'en  faut  tant 
que  ie  sois  arriué  a  ce  premier  et  plus  parfaict  degré 
d'excellence,  ou  de  la  vertu  il  se  faict  vne  habitude, 
que,  du  second  mesmc ,  ie  n'en  ay  faict  guiere  de 
preuue.  le  ne  me  suis  mis  en  grand  effort  pour  brider 
les  désirs  dequoy  ie  me  suis  trouué  pressé.  Ma  vertu, 
c'est  vne  vertu,  ou  innocence,  pour  mieux  dire,  acci- 
dcntale  et  fortuite.  Si  ie  fusse  nay  d'vne  complexion 
plus  déréglée,  ie  crains  qu'il  fut  allé  piteusement  de 
mon  faict  :  car  ie  n'ay  essayé  guierre  de  fermeté  en 
mon  ame  pour  soutenir  des  passions,  si  elles  eussent 
esté  tant  soit  peu  vchemcnîes  ;  ic  ne  scav  point  nourrir 

'  \'ulj(.  :  «>  Allw-mans  ». 

des  querelles  et  du  débat  ches  moy.  Ainsi  ie  ne  me 
puis  dire  nul  gramme.rcy  dequoy  ie  me  trouue  exempt 
de  plusieurs  vices. 

Si  vitijs  mediocribiis  et  mca  paucis 
cMendosa  est  natiira,  alioqui  recta,  valut  si 
Egregio  inspersos  reprehendas  corpore  nœuos, 

ie  le  doy  plus  a  ma  fortune  qu'a  ma  raison  :  elle  m'a 
faict  naitre  d'vne  race  fameuse  en  preud'homie,  et  d'vn 
tres-bon  père.  le  ne  sçay  s'il  a  escoulé  en  moy  partie 
de  ses  humeurs,  ou  bien  si  les  exemples  domestiques 
et  la  bonne  institution  de  mon  enfance  v  ont  insensi- 
blement  aydé,  ou  si  ie  suis  autrement  ainsi  nay  *  ;  mais 
tant  y  a  que ,  la  pluspart  des  vices,  ie  les  ay  de  moy 
mesmes  en  horreur*,  d'vne  opinion  si  naturelle  et  si 
mienne  que  ce  mesme  instinct  et  impression  que  l'en 
ay  apporté  de  la  nourrice,  ie  l'ay  conserué  sans  que 
nulles  occasions  me  Tayent  sceu  faire  altérer  :  voire 
non  pas  mes  discours  propres,  qui,  pour  s'estre  déban- 
dés en  aucunes  choses  de  la  route  commune,  me  licen- 
tieroient  aisément  a  des  actions  que  céte  naturelle 
inclination  me  fait  hair*.  Les  debordemcns  ausquels 
ie  me  suis  trouué  engagé  ne  sont  pas.  Dieu  mercy,  des 
pires  ;  ie  les  ay  bien  condamnés  ches  moy,  selon  que 
la  raison  les  condamne.  Mon  iugement  ne  s'est  pas 
trouué  corrompu  par  le  dérèglement  de  mes  meurs; 
ains,  au  rebours,  il  iuge  plus  exactement  et  plus  ri- 
goureusement de  moy  que  de  nul  autre  *.  Mes  débau- 
ches, quant  a  cette  partie  la,  m'ont  dépieu  comme  elles 
deuoient;  mais  ça  esté  tout  :  car,  au  demourant,  i'y 
apporte  trop  peu  de  résistance,  et  me  laisse  trop  aisé- 

*  Viilg.  tnoiifie  tout  ce  passage,  et,  dans  ce  qui  suit,  supp.  : 
«  .Mes  débauches...  deuoient  •. 

ment  panchcr  a  l'autre  part  de  la  balance,  sinon  pour 
les  régler  et  empescher  du  me.slange  d'autres  vices, 
lesquels  s'entretienent    et    s'entrenchainent,  pour   la 
plus  part,  les  vns  aus  autres,  qui  ne  s'en  prend  garde. 
Les  miens,  ie  les  ay  retranchés  et  contrains  les  plus 
seuls  et  les  plus  simples  que  i'ay  peu*.  Car,  quant  a 
l'opinion   des   Stoiciens,   qui   disent,  quand  le   sage 
œuure,  qu'il  cuuure  par  toutes  les  vertus  ensemble, 
quoy  qu'il  y  en  ait  vne  plus  apparente,  selon  la  nature 
de  l'action  (et  a  cela  leur  pourroit  seruir  aucunement 
la  similitude  du  corps  humain  :  car  l'action  de  la  colère 
ne  se  peut  exercer  que  toutes  les  humeurs  ne  nous  y 
aydent,  quoy  que  la  colère  prédomine),  si  de  la  ils 
veulent  tirer  pareille  conséquence  que,  quand  le  fau- 
tier  faut,  il  faut  par  tous  les  vices  ensemble,  ie  ne  les 
en  croy  pas  ainsi  simplement,  ou  ie  ne  les  entens  pas  : 
car  ie  sens  par  ert'cct  le  contraire*.  Socrates  aduouoit 
a  ceus  qui  reconnoissoient  en  sa  physionomie  quelque 
inclination  au  vice,  que  c'estoit,  a  la  vérité,  sa  pro- 
pension  naturelle,  mais  qu'il  auoit  *  corrigée  par  la 
philosophie*.  ^ 

Ce  peu  'que  i'ay  de  bien,  ie  I'ay,  au  rebours,  par  le 
sort  de  ma  naissance  :  ie  ne  le  tiens  ny  de  loy,  ny  de 
précepte,  ou  autre  aprentissage*.  le  hay,  entre  autres 
vices,  cruellement  la  cruauté,  et  par  nature,  et  par  iu- 
gement,  comme  l'extrême  de  tous  les  vices;  mais  c'est 
iusques  a  telle  mollesse,  que  ie  ne  voy  pas  égorger  vn 
poulet  sans  desplaisir,  et  ois  impatiemment  gémir  vn 
Heure  sous  les  dens  des  chiens,  quoy  que  ce  soit  vn 
plaisir  violent  que  la  chasse.  Ceux  qui  ont  a  combatre 
la  volupté  vsent  volontiers  de  cet  argument  pour  mon- 

'  C  et  ï'j//^.  ;  «  qu'il  Taiioit  ». 
'  Viilff.  supf\  :  «  peu  ". 

strer  qu'elle  est  toute  vitieuse  et  desraisonnable;  que, 
lors  qu'elle  est  en  son  plus  grand  etfort,  elle  nous  mais- 
trise  de  façon  que  la  raison  n'y  peut  auoir  nul  accès, 
et  nous  aleguent  l'expérience  que  nous  en  sentons  en 
l'acointance  des  femmes  : 

Ciini  iam  prœsagit  gaiidia  corpus, 
Atque  in  eo  est  Venus  vt  muliebria  conserat  arua, 

ou  il  leur  semble  que  le  plaisir  nous  transporte  si  fort 
hors  de  nous  que  nostre  discours  ne  sçauroit  lors  ioûer 
son  roUe,  tout  perclus  et  raui  en  la  volupté.  le  sçay 
qu'il  en  peut  aller  autrement,  et  qu'on  arriuera  par 
fois,  si  on  veut,  à  embesoigner  l'ame ,  sur  ce  mesme 
instant,  a  autres  pensemens;  mais  il  la  faut  tendre  et 
roidir  d'aguet.  le  sçay  qu'on  peut  aisément  gourmen- 
der  l'effort  de  ce  plaisir,  et  encore  que  ie  luy  donne 
plus  de  crédit  sur  moy  que  ie  ne  deurois  \  si  est  ce 
que  ie  ne  prens  aucunement  pour  miracle,  comme 
faict  la  Rovne  de  Nauarre  Marguerite,  en  l'vn  des 
contes  de  son  Heptameron  (qui  est  vn  gentil  liurt; 
pour  son  estdffe),  ny  pour  chose  de  grande  difficulté, 
de  passer  plusieurs  nuicts  entières,  en  toute  commodité 
et  liberté,  auec  vne  maistresse  de  long  temps  désirée, 
maintenant  la  promesse  qu'on  luy  aura  faicte  de  se 
contenter  des  baisers  et  simples  atouchemens.  le  croy 
que  la  comparaison  du  plaisir  de  la  chasse  y  seroit 
plus  propre  ,  auquel  il  semble  qu'il  y  ait  plus  de  rauis- 
sement;  non  pas,  a  mon  aduis,  que  le  plaisir  soit  si 
'  grand  de  soy,  mais  par  ce  qu'il  ne  nous  donne  pas  tant 
de  loisir  de  nous  bander  et  préparer  au  contraire,  et 
qu'il  nous  surprend,  lors  qu'après  vne  longue  queste 

'   Vulg.  rcmyl.icc  :  x  et  encore...   ne  deurois  »,  fcv  une  aiitic 
fhmsc. 

la  beste  vient  a  l'improuiste  a  se  présenter  au  lieu  ou, 
a  l'auenture,  nous  l'espérions  le  moins.  Céte  secousse 
de  plaisir  nous  frappe  si  furieusement  qu'il  seroit 
malaisé  véritablement  a  ceus  qui  ayment  la  chasse  de 
retirer  en  cet  instant  lame  et  la  pensée  de  ce  rauisse- 
ment.  L'amour  faict  place  au  plaisir  de  la  chasse,  di- 
sent les  poètes.  Voila  pourquov  ils  font  Diane  victo- 
rieuse du  brandon  et  des  flèches  de  Cupidon  *  : 

Quis  non  earum  *  quas  amor  curas  habet 
Hœc  in  ter  obliuiscitur? 

C'est  ici  vn  fagotage  de  pièces  décousues  :  ie  me  suis 
détourné  de  ma  voie,  pour  dire  ce  mot  de  la  chasse  '. 
Mais,  pour  reucnir  a  mon  propos,  ie  me  compassionne 
fort  tendrement  des  afflictions  d'autruy,  et  pleurerois 
aisécmcnt  par  compagnie,  si,  pour  occasion  que  ce  soit, 
ie  sçauois  pleurer*.  Les  mors,  ie  ne  les  plains  guiere, 
et  les  enuicrois  plus  tost;  mais  ie  pleins  bien  fort  les 
mourans.  Les  Saunages  ne  m'otîensent  pas  tant  de 
rôtir  et  manger  les  corps  des  tres-passés,  que  ceus  qui 
les  tourmentent  et  persécutent  viuans.  Les  exécutions 
mesme  ce  la  iustice,  pour  raisonnables  qu'elles  soient, 
ie  ne  les  puis  voir  d'vne  veûe  ferme.  Quelcun,  ayant 
a  tesmoingner  la  clémence  de  Iulius  Caîsar  :  Ilestoit, 
dit  il,  doux  en  ses  vengeances  :  ayant  forcé  les  pyrates 
de  se  rendre  a  luy,  qui  Tauoient  *  au  parauant  pris 
prisonnier  et  mis  a  rençon,  d'autant  qu'il  les  auoit 
menasses  de  les  faire  mettre  en  croix,  il  les  y  con- 


'  Vulg.  remanie  toute  la  fin  de  ce  paragraphe,  et  supp.  :  «  L'a- 
mour faicl  place  au  plaisir  de  la  chasse  »>. 

*  BC  :  u  mAlaruni  ». 

•■•  yulg.  supp.  :  u  ("est  ici...  la  chasse  ». 

*  B(l  :  «  <]\\"\\s  nuoicnt  ». 


4 


LIVIU:  SI.COND.  1  3 

damna,  mais  ce  l'ut  après  les  auoir  t'aict  estrangler; 
Philomon ,  son  secrétaire,  qui  l'auoit  voulu  empoi- 
sonner, il  ne  le  punit  pas  plus  aigrement  que  dvne 
mort  simple.  Sans  dire  qui  est  cet  autheur  Latin,  qui 
ose  aleguer  pour  tesmoignage  de  clemance  de  seule- 
ment tuer  ceux  desquels  on  a  esté  offencé,  il  est  avsé 
a  deuiner  qu'il  n'estoit  pas  du  temps  de  la  bonne 
Rome  \  et  qu'il  iuge  selon  les  vilains  et  horribles 
exemples  de  cruauté  que  les  tyrans  Romains  mirent 
depuis  en  vsage. 

Quant  a  moy,  en  la  iustice  mesme,  tout  ce  qui  est 
au  delà  de  la  mort  simple  me  semble  pure  cruauté,  et 
notamment  a  nous  qui  deurions  auoir  respect  d'en 
enuoier  les  âmes  en  bon  estât;  ce  qui  ne  se  peut,  les 
ayant  agitées  et  désespérées  par  tourmens  insuporta- 
bles*. 

.  le  conseillerois  que  ces  exemples  de  rigueur,  par  le 
moyen  desquels  on  veut  tenir  le  peuple  en  office , 
s'exerçassent  contre  les  corps  des  criminels  :  car,  de  les 
voir  priuer  de  sépulture,  de  les  voir  bouillir  et  mettre 
a  quartiers,  cela  toucheroit  quasi  autant  le  vulgaire 
que  les  peines  qu'on  faict  soutfrir  aux  viuans,  quov 
que  par  eftéct  ce  soit  peu,  ou  rien  *  ^ 

le  vis  en  vne  saison  en  laquelle  nous  foisonnons  en 
exemples  incroiables  de  ce  vice,  pour  la  licence  de  nos 
guerres  ciuiles;  et  ne  voit  on  rien  aus  histoires  ancie- 
nes  de  plus  extrême  que  ce  que  nous  en  assayons  tous 

'   Viilg.  supp.  :  «  qu'il  n'estoit...  Rome  »,  et  retouche  la  suite. 

'  BC  aj.  :  u  le  me  rencontray  vn  iour  a  Rome  sur  le  point 
qu'on  défaisoit  Catena,  vn  vouleur  fameux  :  on  Testrangia,  sans 
aucune  émotion  de  l'assistance;  mais,  quand  on  vint  a  le  mettre 
a  quartiers,  le  bourreau  ne  donnoit  coupque  le  peuple  ne  suiuit 
d'vne  vois  pleintiue  et  d'vne  exclamation,  comme  si  chacun  eut 
preste  son  sentiment  a  ceste  charongne*  ». 

les  iours;  mais  cela  ne  m'y  a  nullement  apriuoisé.  A 
peine  me  pouuoi-ie  persuader,  auant  que  ie  l'eusse 
veu,  qu'il  se  fut  trouué  des  âmes  si  monstrueuses  qui, 
pour  le  seul  plaisir  du  meurtre,  le  voulussent  com- 
mettre, hacher  et  detrcnchcr  les  membres  d'autruy, 
cguiser  leur  esprit  a  inuenter  des  tourmens  inusitez  et 
des  mortz  nouuelles,  sans  inimitié,  sans  protit,  et  pour 
cette  seule  fin  de  iouir  du  plaisant  spectacle  des  gestes 
et  mouuemens  pitoyables ,  des  gemissemens  et  voix 
lamentables  d'vn  homme  mourant'  :  car  voyla  l'ex- 
trême point  ou  la  cruauté  puisse  atteindre*.  De  moy, 
ie  n'ay  pas  sçcu  voir  seulement  sans  déplaisir  pour- 
suiure  et  tuer  vne  beste  innocente  qui  est  sans  defance, 
et  de  qui  nous  ne  receuons  nulle  offence:  et  comme  il 
aduient  communément  que  les  cerfs  se  sentans  hors 
d'alaine  et  de  force,  n'ayans  plus  d'autre  remède,  se 
reiettcnt  et  rendent  a  nous  mesmes  qui  les  poursuiuons. 
nous  demandans  mercy  par  leurs  larmes*,  ce  m'.i 
tousiours  semblé  vn  spectacle  tres-deplaisant  *  : 

Primoque  a  cœde  ferarùm 
Incalitïsse  puto  maculatum  sanguine  ferrum. 

Les  naturels  sanguinaires  a  l'endroit  des  bestes  tcs- 
moingnent  vne  grande  propencion  *ala  cruauté*.  Et. 
affin  qu'on  ne  se  moque  de  cette  sympathie  et  amitié 
que  ie  confesse  auoir  auccques  elles,  et  qu'on  ne  l'ou- 
trage trop  rudement',  la  théologie  mesme  nous  ordonne 
quelque  humanité  en  leur  endroit;  et,  considérant  que 
vn  mesme  maistre  nous  a  logés  en  ce  palais  pour  son 
seruice,  et  qu'elles  sont,  comme  nous,  de  sa  famille. 

'   Viilg.  :  «  vne  propçnsion  naturelle  ». 

'  Vulp;.  supp.  :  o  et  qu'on   ne  l'outrage  trop  rudement  »,  <•/ 
mo.iifir  lt'f^( renient  ce  qui  ytccèdc. 

elle  a  raison  de  nous  ordonner  quelque  respect  et  atiec- 
tion  enuers  elles.  Pytagoras  emprunta  la  metempsi- 
chose  des  égyptiens  ;  mais  depuis  elle  a  esté  receue 
par  plusieurs,*  et  notamment  par  nos  Druides  : 

Morte  carent  animœ,  semperque,  priore  relicta 
Sede,  uouis  domibus  viuiint  habitantque  receptœ. 

La  religion  de  nos  anciens  Gaulois  portoit  que  les 
âmes,  estant  eterneles,  ne  cessoient  de  se  remuer  et 
changer  de  place,  d'vn  corps  a  vn  autre,  meslant  en 
outre  a  cette  tantasie  quelque  considération  de  la  ius- 
tice  diuine  :  car,  selon  les  deportemens  de  l'ame  pen- 
dant qu'elle  auoit  esté  chez  Alexandre,  ils  disoient  que 
Dieu  luy  ordonnoit  vn  autre  corps  a  habiter,  plus  ou 
moins  vile  *,  et  raportant  a  sa  condition*  :  si  elle 
auoit  esté  vaillante,  la  logeoient  au  corps  d'vn  lion;  si 
voluptueuse,  en  celuy  d'vn  porceau;  si  lâche,  en  celuy 
d'vn  cerf  ou  d'vn  Heure;  si  malitieuse,  en  celuy  d'vn 
renard;  ainsi  du  reste,  iusques  a  ce  que,  purifiée  par 
ce  chatiement,  elle  reprenoit  le  corps  de  quelque  autre 
homme  : 

Ipse  ego,  nam  memini.  Troiani  tempore  belli. 
Panthoides  Eiiphorbiis  eram. 

Quant  a  ce  cousinage  la  d'entre  nous  et  les  bestes,  ie 
n'en  fay  pas  grand  recepte,  ny  de  ce  aussi  que  plu- 
sieurs nations,  et  notamment  des  plus  anciennes  et 
plus  nobles,  ont  non  seulement  receu  des  bestes  a  leurs 
société  et  compagnie,  mais  leur  ont  donné  vn  reng 
bien  loin  au  dessus  d'eux,  les  estimant  tantost  fami- 
lières et  fauories  de  leurs  Dieus,  et  les  ayant  en  respect 

•   Vulg.  :  <«  pénible  », 

et  reucrence  plus  qu'humaine,  et  d'autres  ne  recon- 
noissant  autre  Dieu,  ny  autre  diuinité  qu'elles*.  Et 
l'interprétation  mesme  que  Plutarquc  donne  a  cet 
erreur,  qui  est  très-bien  prise,  leur  est  encores  honora- 
ble :  car  il  dict  que  ce  n'estoit  le  chat  ou  le  bœuf  (pour 
exemple)  que  les  Egyptiens  adoroient,  mais  qu'ils 
adoroient  en  ces  bestes  la  quelque  image  des  opéra- 
tions diuines  :  en  cette  cy,  la  patience*  ;  en  cet  autre, 
la  viuacité  ou  quelque  autre  eftect  ';  et  ainsi  des  au- 
tres. Mais,  quand  ie  rencontre,  parmy  les  opinions 
plus  modérées,  les  discours  qui  essayent  a  montrer  la 
prochaine  resemblance  de  nous  aus  animaus,  et  com- 
bien ils  ont  de  part  a  nos  plus  grans  priuileges,  et  auec 
combien  de  vray-samblance  on  nous  les  apparie,  certes 
i'en  rabas  beaucoup  de  nostre  presumption,  et  me  de- 
mets  volontiers  de  cette  royauté  vaine  et  '  imaginaire 
qu'on  nous  donne  sur  les  autres  créatures. 

Quand  tout  cela  en  seroit  a  dire,  si  y  a  il  vn  certain 
respect  qui  nous  attache,  et  vn  gênerai  deuoir  d'hu- 
manité, non  aus  bestes  seulement,  qui  ont  vie  et  sen- 
timent, mais  aus  arbres  mesmes  et  aus  plantes.  Nous 
deuons  la  iustice  aus  hommes,  et  la  grâce  et  la  béni- 
gnité aus  autres  créatures  qui  en  peuuent  estre  capa- 
bles :  il  y  a  quelque  commerce  entre  elles  et  nous,  et 
quelque  obligation  mutuelle'  '.  Les  Romains  auoient 
vn  soing  publicq  de  la  nourriture  des  oyes,  par  la 
vigilence  desquelles  leur  Capitole  auoit  esté  sauué.  Les 
.athéniens  ordonnèrent  que  les  mules  et  muletz  qui 
auoient  serui  au  bastiment  du  temple  appelle  Heca- 


'  \'ulf;.  modifie  et  développe  ce passjf^c. 
'  ^'ulg.  supp.  :  «  vaine  et  ». 

'  lUl  aj.  :  «  Les  Turc<  ont  des  aumosnes  et  des  hospitaiis  pour 
les  bestes  •». 

tompedoa  fussent  libres,  et  qu'on  les  laissast  paitre 
par  tout,  sans  empeschement*.  Cimon  fit  vne  sépulture 
honnorable  aus  iumans  auec  lesquelles  il  auoit  gaigné 
par  trois  fois  le  pris  de  la  course  aus  ieus  Olympiques. 
L'ancien  Xantippus  fit  enterrer  son  chien  sur  vn  chef, 
en  la  coste  de  la  mer,  qui  en  a  depuis  retenu  le  nom. 
Et  Plutarque  faisoit,  dit  il,  conscience  de  vendre  et 
enuoier  a  la  boucherie,  pour  vn  legier  profit,  vn  bœul 
qui  l'auroit  *  long-temps  seruy. 


CHAPITRE    DOVZIESME. 

APOLOGIE    DE    RAI  M  ON  D    SEBOND. 

C'est,  a  la  vérité,  vne  tresvtile  et  grande  partie  que 
la  science  :  ceux  qui  la  mesprisent  tesmoignent  assez 
leur  bestise  ;  mais  ie  n'estime  pas  pourtant  sa  valeur 
iusques  a  céte  mesure  extrême  qu'aucuns  luy  attri- 
buent :  comme  Herillus,  le  philosophe,  qui  logeoit  en 
elle  le  souuerain  bien,  et  tenoit  qu'il  fut  en  elle  de 
nous  rendre  sages  et  contens  :  ce  que  ie  ne  croy  pas  ; 
ny  ce  que  d'autres  ont  dit,  que  la  science  est  mère  de 
toute  vertu,  et  que  tout  vice  est  produit  par  l'igno- 
rance :  si  cela  est  vray,  il  est  suiect  a  vne  longue  in- 
terprétation. Ma  maison  a  esté  de  long  temps  ouuerte 
aux  gens  de  sauoir,  et  en  est  fort  cogneue  :  car  mon 
père,  qui  l'a  iouye  '  cinquante  ans  et  plus,  eschauffé 
de  céte  ardeur  nouuelle  dequoy  le  Roy  François  pre- 
mier embrassa  les  lettres  et  les  mit  en  crédit,  recercha 
auec  grand  soin  et  despance  l'acointance  des  hommes 

1  BC  :  "  rauoit  ». 

'  Vnig.  :  «  commandée  ». 

doctes,  les  receuan  chez  luy  comme  personnes  sainctes 
et  ayans  quelque  particulière  inspiration  de  sagesse 
diuine;  recuillant  leurs  sentences  et  leurs  discours 
comme  des  oracles,  et  auec  d'autant  plus  de  reuerance 
et  de  religion  qu'il  auoit  moins  de  loy  d'en  iuger  :  car 
il  n'auoit  nule  cognoissance  des  lettres*.  Moy,  ie  les 
aime  bien;  mais  ie  ne  les  adore  pas.  Entre  autres, 
Pierre  Bunel,  homme  de  grande  réputation  de  sçauoir 
en  son  temps,  avant  arresté  quelques  iours*  en  la 
compagnie  de  mon  père,  auec  d'autres  hommes  de  sa 
sorte,  luy  fit  présent,  au  despartir,  d'vn  liure  qui  s'in- 
titule la  Théologie  naturelle  de Raimond  Sebond  *.  Et 
par  ce  que  la  langue  Italienne  et  Espaignole  estoient 
familières  a  mon  père,  et  que  ce  liure  est  basti  d'vn 
Espaignol  barragoiné  en  terminaisons  Latines,  il  es- 
peroit  qu'auec  vn  bien  peu  d'aide,  il  en  pourroit  faire 
son  profit ,  et  le  luy  recommanda  comme  liure  tres- 
vtile  et  propre  a  la  saison  qu'il  le  luy  donna.  Ce  fut 
lors  que  les  nouueletez  de  Luther  commençoient  d'en- 
trer en  crédit,  et  esbranler  en  beaucoup  de  lieux  nostre 
ancienne  créance.  En  quoy  il  auoit  vn  tresbon  aduis, 
preuoyant  bien,  par  discoursde  raison, que  ce comman- 
cement  de  maladie  declineroit  aysement  en  vn  exécra- 
ble athéisme  :  car  le  vulgaire  (et  tout  le  monde  est 
quasi  de  ce  genre)  n'ayant  pas  dcquoy  iuger  des  choses 
par  elles  mesmes  et  par  la  raison  ',  se  laissant  emporter 
a  la  fortune  et  aux  apparences,  après  qu'on  luv  a  mis 
en  main  la  hardiesse  de  mespriscr  et  contrerooller  les 
opinions  qu'il  auoit  elicscn  extrême  reuerance,  comme 
sont  celles  ou  il  va  de  son  salut,  et  qu'on  a  mis  les 

•  Vulf^.  :  ((  Thcolof^ia  naturalis ,  sine  Liber  crcaturarum,  ma- 
f^istri  Raimondi  de  Sebonde  ». 

-  Vuip.  sufp.  :  w  et  tout...  ce  genre  ".  et  «  et  par  la  raison  ». 

articles  de  sa  religion  en  doute  et  a  la  balance,  il  iette 
tantost  après  aysemant  en  pareille  incertitude  toutes 
les  autres  pièces  de  sa  créance,  qui  n'auoîent  pas  chez 
luy  plus  d'authorité  ny  de  fondement  que  celles  qu'on 
lui  a  esbranlées,  et  secoue  comme  vn  ioug  tvrannique 
toutes  les  impressions  qu'il  auoit  receues  par  l'autho- 
rité  des  loix  ou  reuerance  de  l'ancien  vsage*  :  entre- 
prenant de  lors  en  auant  de  ne  receuoir  rien  a  quoy 
il  n'ayt  interposé  son  décret  et  preste*  consentement. 
Or,  quelques  iours  auant  sa  mort,  mon  père,  ayant 
de  fortune  recontré  *  ce  Hure  sous  vn  tas  d'autres  pa- 
piers abandonnez,  me  commanda  de  le  luy  mettre  en 
François.  Il  fait  bon  traduire  les  autheurs*  ou  il  n'y 
a  guiere  que  la  matière  a  représenter;  mais  ceux  qui 
ont  donné  beaucoup  a  la  grâce  et  a  l'elegance  du  lan- 
gage, ilz  sont  malaisez  a  entreprendre*.  C'estoit  vne 
occupation  bien  estrange  et  nouuelle  pour  moy  :  mais, 
estant  de  fortune  pour  lors  de  loisir,  et  ne  pouuant 
rien  refuser  au  commandement  du  meilleur  père  qui 
fut  onques,  l'en  vins  a  bout  comme  ie  peus;  aquoy  il 
print  vn  singulier  plaisir,  et  donna  charge  qu'on  le  fit 
imprimer  :  ce  qui  fut  exécuté,  après  sa  mort,  auec  la 
nonchalance  qu'on  void  par  l'infini  nombre  des  fautes 
que  l'imprimeur  y  laissa,  qui  en  eust  la  conduite  luy 
seul  ^  le  trouuay  belles  les  imaginations  de  cet  au- 
theur,  la  contexture  de  son  ouurage  bien  tissue,  et  son 
dessein  plain  de  pieté.  Par  ce  que  beaucoup  de  gens 
s'amusent  a  le  lire  et  notamment  les  dames,  a  qui  nous 
deuons  plus  de  seruice,  ie  me  suis  trouué  souuent  a 
mesme  de  les  secourir  pour  descharger  leur  liure  de 
deux  principales  obiections  qu'on  luy  faict.  Sa  fin  est 

*  C  et  Vulg.  :  a  rencontré». 

*  Vulg.  supp.  :  «  auec  la  nonchalance...  luy  seul  ». 

hardie  et  courageuse  :  car  il  entreprend,  par  raisons 
humaines  et  naturelles,  establir  et  vérifier  contre  les 
atheistes  tous  les  articles  de  la  religion  Chrestienne. 
Enquov,  a  dire  la  vérité,  ie  le  trouue  si  ferme  et  si 
heurcus  que  ie  ne  pense  point  qu'il  soit  possible  de 
mieux  faire  en  cest  argument  la,  et  croy  que  nul  ne 
l'a  esgalé.  Cet  ouurage  me  semblant  trop  riche  et  trop 
beau  pour  vn  autheur  duquel  le  nom  soit  si  peu 
cougneu,  et  duquel  tout  ce  que  nous  auons  de  plus  cer- 
tain, c'est  ie  ne  sçay  quelle  présomption  qu'il  estoit  ' 
Espagnol,  faisant  profession  de  la  médecine  a  Thou- 
lousc,  il  V  a  enuiron  deux  cens  ans,  ie  m'enquis  au- 
trefois a  Adrien  Tournebeuf,  qui  sçauoit  toutes  choses, 
que  ce  pouuoit  estre  de  ce  liurc?  11  me  respondit  qu'il 
pcnsoit  que  ce  fut  quelque  quinte  essence  tirée  de 
sainct  Thomas  d'Aquin  :  car,  de  vray,  cet  esprit  fa, 
plein  d'vne  érudition  infinie  et  d'vne  subtilité  admi- 
rable, estoit  bien  *  capable  de  telles  imaginations.  Tant 
y  a  que,  quiconque  en  soit  l'autheur  et  inuanteur  (et 
ce  n'est  pas  raison  d'oster  sans  plus  grande  occasion  a 
Scbond  ce  titre),  c'estoit  vn  tressuliisant  homme  et 
ayant  plusieurs  belles  parties. 

La  première  reprehension  qu'on  fait  de  son  ouurage, 
c'est  que  les  Chrestiens  se  font  tort  de  vouloir  appuver 
leur  créance  par  des  raisons  humaines,  qui  ne  se  con- 
çoit que  par  foy  et  par  vne  inspiration  particulière  de 
la  grâce  diuine.  A  '  cete  obiection ,  il  semble  qu'il  v  a 
quelque  zèle  de  pieté;  et,  a  céte  cause,  nous  faut  il, 
auec  autant  plus  de  douceur  et  de  respect,  essaier  de 
satisfaire  a  ceux  qui  la  mettent  en  auant.  Ce  scroit 

'  BC  :  <i  tout  ce  que  nous  sçauons,  c'est  qu'il  estoit  »>. 
'  ^'idg.  :  «  seul  ». 
«  BC  :  ..  En  ». 

mieux  la  charge  d'vn  homme  versé  en  la  théologie  que 
de  moy  qui  n'y  sçay  rien.  Toutesfois  ie  iuge  ainsi 
que,  a  vne  chose  si  diuine  et  si  hautaine,  et  surpassant 
de  si  loing  l'humaine  intelligence,  comme  est  céte 
vérité  de  laquelle  il  a  pieu  a  la  sacrosaincte  ^  bonté 
de  Dieu  nous  illuminer,  il  est  bien  besoin  qu'il  nous 
preste  encore  son  secours,  d'vne  faueur  extraordinaire 
et  priuilegiée,  pour  la  pouuoir  conceuoir  et  loger  en 
nous;  et  ne  croy  pas  que  les  moyens  purement  hu- 
mains en  soient  aucunement  capables.  Et,  s'ilz  l'es- 
toient,  tant  d'ames  rares  et  excellentes  et  si  abondam- 
ment garnies  de  forces  naturelles,  es  siècles  anciens, 
n'eussent  pas  failli  par  leur  discours  d'arriuer  a  céte 
cognoissance.  C'est  la  foy  seule  qui  embrasse  viuement 
et  certainement  les  hautz  mystères  de  nostre  religion; 
mais  ce  n'est  pas  a  dire  que  ce  ne  soit  vne  tresbelle  et 
treslouable  entreprinse  d'accommoder  encore  au  ser- 
uice  de  nostre  foy  les  vtilz  naturelz  et  humains  que 
Dieu  nous  a  donnez.  Il  ne  faut  pas  douter  que  ce  ne 
soit  l'vsage  le  plus  honorable  que  nous  leur  saurions 
donner,  et  qu'il  n'est  occupation  ny  dessein  plus  digne 
d'vn  homme  Chrestien  que  de  viser,  par  tous  ses  estu- 
des  et  pensemans,  a  embellir,  estandre  et  amplifier  la 
vérité  de  sa  créance.  Nous  ne  nous'  contentons  point 
de  seruir  Dieu  d'esprit  et  d'ame  ;  nous  luy  deuons 
encore  et  rendons  vne  reuerance  corporelle;  nous 
appliquons  noz  membres  mesmes,  etnoz  mouuemans, 
et  les  choses  externes,  a  l'honorer.  Il  en  faut  faire  de 
mesme,  et  acompagner  nostre  foy  de  toute  la  raison 
qui  est  en  nous  :  mais  tousiours  auec  céte  reseruation 
de  n'estimer  pas  que  ce  soit  de   nous  qu'elle  dépende. 

1  Vulg.  s'jpp.  :  u  sacrosaincte  »>. 

nv  que  noz  effortz  et  argumens  puissent  parfaire  vne 
si  supernaturelle  et  diuine  science.  Si  elle  n'entre  chez 
nous  par  vne  infusion  extraordinaire,  si  elle  y  entre 
non  seulement  par  discours,  mais  encore  par  moyens 
humains,  elle  n'y  est  pas  en  sa  dignité  ny  en  sa  splen- 
deur. Et  certes  ie  crain  pourtant  que  nous  ne  la  iouis- 
sons  que  par  céte  vove.  Si  nous  tenions  a  Dieu  par 
l'entremise  d'vne  foy  viue;  si  nous  tenions  a  Dieu  par 
luy,  non  par  nous;  si  nous  auions  vn  pied  et  vn  fon- 
dement diuin,  les  occasions  humaines  n'auroient  pas 
le  pouuoir  de  l'esbranler  *,  comme  elles  ont;  nostre 
fort  ne  seroit  pas  pour  se  rendre  a  vne  si  foyble  bate- 
rie  ;  l'amour  de  la  nouuelleté,  la  contreinte  des  Princes, 
la  bonne  fortune  d'vn  party,  le  changement  téméraire 
et  fortuite  de  noz  opinions  n'auroint  pas  la  force  de 
secouer  et  altérer  nostre  croiance  ;  nous  ne  la  lairrions 
pas  troubler  a  la  mercy  d'vn  nouuel  argument  et  a  la 
persuasion,  non  pas  de  toute  la  rethorique  qui  lut  on- 
ques.  Nous  soutiendrons  '  ces  flotz  la  d'vne  fermeté 
inflexible  et  immobile  : 

Illisosfluctus  rufcs  vt  vasta  re/undit. 
Et  varias  circum  latrantes  dissipât  vndas 
Mole  sua. 

Si  ce  rayon  de  la  diuinité  nous  touchoit  aucunement, 
il  y  paroistroit  par  tout  :  non  seulement  noz  paroUes, 
mais  encore  nos  opérations  en  portcroint  la  lueur  et 
le  lustre;  tout  ce  qui  partiroit  de  nous,  on  le  verroit 
illuminé  de  cete  noble  clarté.  Nous  deurions  auoir 
honte  de  ce  qu'es  sectes  humaines  il  ne  fut  iamais  par- 
tisan, quelque  difficulté  et  estrangeté  que  mcintint  sa 

'  BC  :  «  les  esbranler  «. 
*•'  BC  :  «  soutiendei  ions  ». 

•doctrine,  qui  n'y  conformât  aucunement  ses  deporte- 
mens  et  sa  vie  ;  et  toutesfois  vne  si  diuine  et  céleste 
institution  ne  marque  les  Chrestiens  que  par  la  langue*. 
Si  nous  auions  vne  seule  goûte  de  foy,  nous  remue- 
rions les  montagnes  de  leur  place,  dict  la  saincte  pa- 
rolle  :  nos  actions  qui  sefoint  guidées  et  accompaignées 
de  la  diuinité,  ne  seroient  pas  simplement  humaines, 
elles  auroient  quelque  chose  de  miraculeus,  comme 
nostre  croyance*.  Et  nous  trouuons  estrange  si,  aux 
guerres  qui  pressent  a  cete  heure  nostre  estât,  nous 
voyons  floter  les  euenemens  et  diuersifier  d'vne  ma- 
nière commune  et  ordinaire  :  c'est  que  nous  n'y  appor- 
tons rien  que  le  nostre.  La  iustice,  qui  est  en  l'vn  des 
partis,  elle  n'y  est  que  pour  ornement  et  couuerture  : 
elle  y  est  bien  aleguée,  mais  elle  n'y  est  ny  receue,  ny 
logée,  ny  espousée  ;  elle  y  est  comme  en  la  bouche  de 
l'aduocat,  non  comme  dans  le  cœur  et  affection  de  la 
partie.  Dieu  doibt  son  secours  extraordinaire  a  la  foy 
et  a  la  religion,  non  pas  aux  hommes  ^  Les  hommes 
y  sont  conducteurs  et  s'y  seruent  de  la  religion.  Ce 
deuroit  estre  tout  le  contraire*.  Dauantage,  confessons 
la  vérité  :  qui  trieroit  de  noz  armées  ^  ceus  qui  y  mar- 
chent par  le  seul  zèle  d'vne  affection  religieuse,  et 
encore  ceux  qui  regardent  seulement  la  protection  des 
lois  de  leur  païs,  ou  seruice  du  Prince,  il.  n'en  sauroit 
bastir  vne  compaignie  de  gensdarmes  complète.  D'où 
vient  cela,  qu'il  s'en  trouue  si  peu  qui  ayent  maintenu 
mesme  volonté  et  mesme  progrez  en  noz  mouuemens 
publiques,  et  que  nous  les  ^  voyons  tantost  n'aler  que 
le  pas,  tantost  y  courir  a  bride  aualée,  et  mesmcs 

*  Vulg.  :  «  a  nos  passions  ». 

-  Vulg.  :  «  de  l'armée,  mesme  légitime  ». 

'  Xoiis  donyious  la  leçon  de  BC  ;  A  yorîe  :  «  le  «. 

hommes  tantost  gaster  noz  affaires  par  leur  violence 
et  aspreté,  tantost  par  leur  froideur,  mollesse  et  pesan- 
teur, si  ce  n'est  qu'ils  y  sont  poussés  par  des  considé- 
rations particulières*,  selon  la  diuersité  desquelles  ils 
se  remuent?* 

Il  ne  faut  point  faire  barbe  de  foarre  a  Dieu  (comme 
on  dict).  Si  nous  le  croyons,  ie  ne  dy  pas  par  foy,  mais 
d'vne  simple  croyance  :  voire  (et  ie  le  dis  a  nostre 
grande  confusion),  si  nous  le  croyons  et  cognoissions 
comme  vne  autre  histoire,,  comme  l'vn  de  nos  com- 
paignons,  nous  l'aimerions  au  dessus  de  toutes  autres 
choses  pour  l'infinie  bonté  et  beauté  qui  reluit  en  luy. 
Au  moins  marcheroit  il  en  mesme  reng  de  nostre  affec- 
tion que  les  richesses,  les  plaisirs,  la  gloire  et  nos  amis*. 
Ces  grandes  promesses  de  la  béatitude  éternelle,  si 
nous  les  receuions  de  pareille  authorité  qu'vn  discours 
philosophique,  nous  n'aurions  pas  la  mort  en  telle 
horreur  que  nous  auons*  :  «  le  veuil  estre  dissout,  di- 
rions nous,  et  estre  auecques  lesus  Christ.  »  La  force 
du  discours  de  Platon,  de  l'immortalité  de  l'ame, 
poussa  bien  aucuns  de  ses  disciples  a  la  mort,  pour 
iouir  plus  promptement  des  espérances  qu'il  leur 
donnoit. 

Tout  cela  c'est  vn  signe  tres-euident  que  nous  ne 
receuons  nostre  religion  qu'a  nostre  façon  et  par  nos 
mains,  et  non  autrement  que  comme  les  autres  reli- 
gions se  recovuent.  Nous  nous  sommes  rencontrés  au 
«^  »  - 

pais  ou  elle  estoit  en  vsage,  ou  nous  regardons  son 
ancieneté  ou  lauthorité  des  hommes  qui  l'ont  main- 
tenue, ou  creignons  les  menaces  qu'elle  atache  aus 
mcscreans,  ou  suvuons  ses  promesses.  Ces  considéra- 
tions la  doyuent  bien  estre  employées  a  nostre  créance, 
mais  comme  subsidiaires  :  ce  sont  liaisons  humaines. 

Vne  autre  région  *,  d'autres  tesmoings,  pareilles  pro- 
messes et  menasses  nous  pourroient  imprimer  par 
mesme  voye  vne  croyance  contraire*.  Et  ce  que  dit 
Plato,  qu'il  est  peu  d'hommes  si  termes  en  l'athéisme 
qu'vn  dangier  pressant,  vne  extrême  douleur  ou  voisi- 
nage de  la  mort  -  ne  ramènent,  par  force,  a  la  recog- 
noissance  de  la  diuine  puissance,  ce  rolle  ne  touche 
point  vn  vray  Chrestien  :  c'est  a  faire  aux  religions 
mortelles  et  humaines  d'estre  receues  par  vne  humaine 
conduite.  Quelle  foy  doit  ce  estre  que  la  lâcheté  et  la 
foiblesse  de  cœur  plantent  en  nous  et  establissent?  * 
Vne  vitieuse  passion,  comme  celle  de  l'inconstance  et 
de  l'estonnement,  peut  elle  faire  en  nostre  ame  nulle 
production  réglée?* 

Le  neud  qui  deuroit  atacher  nostre  iugement  et 
nostre  volonté,  qui  deuroit  estreindre  nostre  ame  et 
ioindre  a  nostre  Créateur,  ce  deuroit  estre  vn  neud 
prenant  ses  replis  et  ses  forces,  non  pas  de  noz  consi- 
dérations, de  noz  raisons  et  passions,  mais  d'vne  es- 
treinte  diuine  et  supernaturelle,  n'ayant  qu'vne  forme, 
vn  visage  et  vn  lustre,  qui  est  l'authorité  de  Dieu  et 
sa  grâce.  Or,  nostre  cœur  et  nostre  ame  estant  régie  et 
commandée  par  la  foy,  c'est  raison  qu'elle  tire  au  ser- 
uice  de  son  dessain  toutes  noz  autres  pièces  selon  leur 
portée.  Aussi  n'est  il  pas  croyable  que  toute  céte  ma- 
chine n'ayt  quelques  marques  empreintes  de  la  main 
de  ce  grand  architecte,  et  qu'il  n'v  ayt  quelque  image 
es  choses  du  monde  raportant  aucunement  a  l'ouurier 
qui  les  a  basties  et  formées.  Il  a  laissé  en  ces  haults 
ouurages  le  caractère  de  sa  diuinité,  et  ne  tient  qu'a 

'  Vulg.  :  «  religion  »,  ce  qui  est  une  erreur  évidente ,  qu'on  ne 
trouve  ni  dans  l'édition  de  i5SS,  ni  dans  celle  de  i5g5. 
'  Vulg.  supp.  :  (1  vne  extrême...  mort  »,  et  <<  par  force  ». 


2  0  ESSAIS  Di:  M.    DE   MONTAIGNE. 

nostre  imbécillité  que  nous  ne  le  puissions  descouurir. 
C'est  ce  qu'il  nous  dit  lui  mesme,  que,  ses  opérations 
inuisibles,  il  nous  les  manifeste  par  les  visibles.  Sebond 
s'est  trauaillé  a  ce  digne  estude,  et  nous  monstre  com- 
ment il  n'est  nulle  pièce  du  monde  qui  desmante  son 
facteur.  Ce  seroit  faire  tort  a  la  bonté  diuine,  si  l'vni- 
uers  ne  consentoit  a  nostre  créance  :  le  ciel,  la  terre, 
les  elemans,  nostre  corps  et  nostre  ame,  toutes  choses 
y  conspirent;  il  n'est  que  de  trouuer  le  moyen  de  s'en 
seruir  :  elles  nous  instruissent,  si  nous  sommes  capa- 
bles d'entendre*.  Les  choses  inuisibles  de  Dieu,  dit 
saint  Paul,  aparoissent  par  la  création  du  monde, 
considérant  sa  sapience  éternelle  et  sa  diuinité  par  ses 
œuures. 

Atque  adeo  faciem  cœli  non  inuidet  orbi 
Ipse  Deus,  vultusque  suos  corpusque  recludit 
Semper  volucndo -,  seque  ipsum  inciilcat  et  offert, 
Vt  bene  co^niosci  possit,  doceatquu  videndo 
Qualis  eaî,  doceatque  suas  attendere  îeges. 

Si  mon  imprimeur  estoit  si  amoureus  de  ces  préfaces 
qucstées  et  emprumptces  dcquoy,  par  l'humeur  de  ce 
siècle,  il  n'est  pas  liure  de  bonne  maison  s'il  n'en  a  le 
frond  garny,  il  se  deuoit  seruir  de  telz  vers  que  ceus 
cy,  qui  sont  de  meilleure  et  plus  ancienne  race  que 
ceus  qu'il  y  est  allé  planter  *.  Or  nos  raisons  et  nos 
discours  humains,  c'est  comme  la  matière  lourde  et 
stérile  :  la  grâce  de  Dieu  en  est  la  forme;  c'est  elle  qui 
y  donne  la  façon  et  le  pris.  Tout  ainsi  que  les  actions 
vertueuses  de  Socrates  et  de  Caton  demeurent  vaines 
et  inutiles  pour  n'auoir  eu  leur  fin  et  n'auoir  regardé 

Taraour  et  obtiissance  du  vray  Créateur  de  toutes  cho- 
ses, et  pour  auoir  ignoré  Dieu,  ainsi  est  il  de  nos 
imaginations  et  discours  :  ils  ont  quelque  corps,  mais 
c'est  *  vne  masse  informe  sans  façon  et  sans  iour,  si  la 
foy  et  grâce  de  Dieu  n'y  sont  ioinctes.  La  foy  venant 
a  teindre  et  illustrer  les  argumcns  de  Sebon,  elle  les 
rend  fermes  et  solides;  ils  sont  capables  de  seruir  d'a- 
cheminement et  de  première  guyde  a  vn  aprentis,  pour 
le  mettre  a  la  voye  de  céte  cognoissance  ;  ils  le  façon- 
nent aucunement  et  rendent  capable  de  la  grâce  de 
Dieu,  par  le  moyen  de  laquelle  se  parfournit  et  se 
perfet  après  nostre  créance.  le  sçay  vn  homme  d'au- 
thorité,  nourri  aus  lettres,  qui  m'a  confessé  auoir  esté 
ramené  des  erreurs  de  la  mescreance  par  l'entremise 
des  argumens  de  Sebond.  Et  quand  on  les  despouillera 
de  cet  ornemant  et  du  secours  et  approbation  de  la  foy, 
et  qu'on  les  prendra  pour  fantasies  pures  humaines, 
pour  en  combatre  cens  qui  sont  précipitez  aux  espou- 
uantables  et  horribles  ténèbres  de  l'irréligion,  ilz  se 
trouueront  encore  lors  aussi  solides  et  autant  fermes 
que  nuls  autres  de  mesme  condition  qu'on  leur  puisse 
opposer;  de  façon  que  nous  serons  sur  les  termes  de 
dire  a  noz  parties  : 

Si  nielius  gitid  liabes,  accerse,  vel  imperium  fer. 

Qu'ilz  soufrent  la  force  de  noz  preuues,  ou  qu'ilz  nous 
en  facent  voir  ailleurs,  et  sur  quelque  autre  suiect,  de 
mieux  tissues  et  mieux  estofées.  le  me  suis,  sans  y 
penser,  a  demy  desia  engagé  dans  la  seconde  obiection, 
a  laquelle  i'auois  proposé  de  respondre  pour  Sebond. 
Aucuns   disent  que   ces  '  argumens  sont   foibles  et 

'  Vulg.  supp.  :  «  c'est  ». 

ineptes  a  vérifier  ce  qu'il  veut,  et  entreprenent  de  les 
choquer  aysement.  Il  faut  secouer  ceux  cy  vn  peu  plus 
rudement,  car  ilz  sont  plus  dangereux  et  plus  malitieus 
que  les  premiers.  Celuy  qui  est  d'ailleurs  imbu  d'vne 
créance  reçoit  bien  plus  aysement  les  discours  qui  luy 
seruent,  que  ne  faict  celuv  qui  est  abreuué  d'vne  opi- 
nion contraire,  comme  sont  ces  gens  icy  :  céte  preocu- 
pation  de  iugement  leur  rend  le  goust  fade  aux  raisons 
de  Sebond  ^  Au  demeurant,  il  leur  semble  qu'on  leur 
donne  beau  icu  de  les  mètre  en  liberté  de  combatre 
nostre  religion  par  les  armes  pures  humaines,  laquelle 
ilz  n'oseroient  ataquer  en  sa  maiestc  pleine  d'authorité 
et  de  commandement.  Le  moyen  que  ie  prens  pour 
rabatre  cete  frenaisie,  et  qui  me  semble  le  plus  propre, 
c'est  de  froisser  et  fouler  aux  piedz  l'orgueuil  et  hu- 
maine fierté,  leur  faire  sentir  l'inanité,  la  vanité  et 
deneantise  de  l'homme;  leur  arracher  des  points  les 
chetiues  armes  de  leur  raison  ;  leur  faire  baisser  la 
teste  et  mordre  la  terre  sous  l'authorité  et  reuerance 
de  la  maiesté  diuine.  C'est  a  elle  seule  qu'apartient  la 
science  et  la  sapience;  elle  seule  qui  peut  estimer  de 
soy  quelque  chose,  et  a  qui  nous  desrobons  ce  que 
nous  nous  contons,  et  ce  que  nous  nous  prisons  :  où 
yà/i  èâ  ^ûovfiîtv  ô  ^lo;  y-iya  a/./ov  r,  ir.jvTÔv*.  Or,  c'est  ce  pen- 
dant beaucoup  de  consolation  a  l'homme  Chrestien  de 
voir  nos  vtils  mortels  et  caduques  si  proprement  assor- 
tis a  nostre  foy  saincte  et  diuine  que,  lors  qu'on  les 
employé  aus  suiects  de  leur  nature  mortels  et  cadu- 
ques, ils  n'y  soient  pas  appropriez  plus  vniement,  ny 
auec  plus  de  force.  Voyons  donq  si  l'homme  a  en  sa 
puissance  d'autres   raisons  plus  fortes  que  celles  de 

Scbond  :  voire  s'il  est  en  luy  d'arriuer  a  nulle  certi- 
tude par  argument  et  par  discours*. 

Que  nous  presche  la  vérité,  quand  elle  nous  presche 
de  fuir  la  mondaine  philosophie;  quand  elle  nous  in- 
culque si  souuant  que  nostre  sagesse  n'est  que  folie 
deuant  Dieu  ;  que,  de  toutes  les  vanitez,  la  plus  vaine 
c'est  l'homme;  que  l'homme,  qui  présume  de  son  sca- 
uoir,  ne  sçait  pas  encores  que  c'est  que  sçauoir;  et  que 
l'homme,  qui  n'est  rien,  s'il  pense  estre  quelque  chose, 
se  *  séduit  soy  mesme  et  se  trompe?  Ces  sentences  du 
sainct  Esprit  expriment  si  clairement  et  si  viuemant 
ce  que  ie  veus  maintenir,  qu'il  ne  me  faudroit  nulle 
autre  preuue  contre  des  gens  qui  se  rendroicnt  auec 
toute  submission  et  obéissance  a  son  authorité;  mais 
ceus  cy  veulent  estre  foitez  a  leurs  propres  despans,  et 
ne  veulent  souffrir  qu'on  combate  leur  raison  que  par 
elle  mesme. 

Considérons  donq,  pour  céte  heure,  l'homme  seul, 
sans  secours  estrangier,  armé  seulemant  de  ses  armes, 
et  desgarny  de  la  grâce  et  cognoissance  diuine,  qui  est 
tout  son  honneur,  sa  force,  et  le  fondemant  de  son 
estre  ;  voyons  combien  il  a  de  tenue  en  ce  bel  équipage. 
Qu'il  me  face  entendre ,  par  l'effort  de  son  discours, 
sur  quels  fondemens  il  a  basty  ces  grandz  auantages 
qu'il  pense  auoir  sur  les  autres  créatures.  Qui  luy  a 
persuadé  que  ce  branle  admirable  de  la  voûte  céleste, 
la  lumière  éternelle  de  ces  flambeaus  roulans  si  fiere- 
mant  sur  sa  teste,  les  mouuemans  espouuantables  de 
céte  mer  infinie  soyent  establis  et  se  continuent  tant 
de  siècles  pour  sa  commodité  et  pour  son  seruice?  Est 
il  possible  de  rien   imaginer  de  si   ridicule  que  céte 

misérable  et  chetiue  créature,  qui  n'est  pas  seulemant 
niaistresse  de  soy,  exposée  aus  oflences  de  toutes  choses, 
se  die  maistresse  et  emperiere  de  l'vniuers,  duquel  il 
n'est  pas  en  sa  puissance  de  cognoistre  la  moindre 
partie,  tant  s'en  faut  de  la  commander?  Et  ce  priuilege 
qu'il  s'atribue  d'estre  seul,  en  ce  grand  bastimant,  qui 
ayt  la  suffisance  d'en  recognoistre  la  beauté  et  les  pie- 
ces,  seul  qui  en  puisse  rendre  grâces  a  l'architecte,  et 
tenir  comte  de  la  recepte  et  mise  du  monde  :  qui  luy  a 
seelé  ce  priuilege?  Qu'il  nous  monstre  lettres  de  céte 
belle  et  grande  charge*.  Mais,  pauuret,  qu'a  il  en  sov 
digne  d'vn  tel  auantage?  A  considérer  céte  vie  incor- 
ruptible des  corps  célestes,  leur  beauté,  leur  grandeur, 
leur  agitation  continuée  d'vne  si  iuste  règle  : 

Cum  suspicimus  niagni  cœlestia  miindi 
Templa  super,  stellisque  micantibus  cFtheraJiJcum. 
Et  venit  in  mentem  liinœ  solisque  viarum . 

a  considérer  la  domination  et  puissance  que  ces  corps 
la  ont,  non  seulemant  sur  nos  vies  et  conditions  de 
nostre  fortune, 

Facta  etenim  et  vitas  hominum  suspendit  ab  astris, 

mais  sur  nos  inclinations  mesmes,  nos  discours,  nos 
volontez ,  qu'ils  régissent,  poussent  et  agitent  a  la 
mercy  de  leurs  intiuances,  selon  que  nostre  raison 
nous  l'aprend  et  le  trouue  : 

Specuîataque  louche 
Depreudit  tacitis  doiiiinantia  legibus  astra. 
Et  totum  alterna  mundum  ratione  moueri. 
Fatorumque  vices  certis  discernere  *  signis . 

a  voir  que  non  vn  homme  seul,  non  vn  Roy,  mais  les 
monarchies,  les  empires  et  tout  ce  bas  monde  se  meut 
au  branle  des  moindres  mouuemans  célestes  : 

Quantaque  quam  parui  faciant  discrimina  motus... 
Tantum  est  hoc  regnum,  quod  Regibus  imperat  ipsis  ; 

si  nostre  vertu,  nos  vices,  nostre  suffisance  et  science, 
et  ce  mesme  discours  que  nous  faisons  de  la  force  des 
astres,  et  céte  comparaison  d'eus  a  nous,  elle  vient, 
comme  iuge  nostre  raison ,  par  leur  moyen  et  de  leur 
faueur  : 

Furit  alter  amore 
Et  pontum  tranare  potest,  et  vertere  Troiam  : 
Alterius  sors  est  scribendis  legibus  apta-, 
Ecce  patrem  nati  perimunt,  natosque  parentes, 
Mutuaque  armati  coeunt  in  vulnera/ratres ; 
Non  nostrum  hoc  bellum  est  :  coguntur  tanta  mouere, 
Inque  suas  ferri pœnas,  lacerandaque  membra... 
Hoc  quoque  fatale  est,  sic  ipsu77i  expendere  fatum  ; 

si  nous  tenons  de  la  distribution  du  ciel  céte  part  de 
raison  que  nous  auons,  commant  nous  pourra  elle 
esgaler  a  luy?  commant  soub-mettre  a  nostre  science 
son  essence  et  ses  conditions?  Tout  ce  que  nous  voyons 
en  ces  corps  la,  nous  estonne  et  nous  transit  ^*.  Pour- 
quoy  les  priuons  nous  et  d'ame,  et  de  vie,  et  de  dis- 
cours? y  auons  nous  recogneu  quelque  stupidité  im- 
mobile et  insensible,  nous  qui  n'auons  nul  commerce 
auecque  eus  que  d'obéissance?*  Sont  ce  pas  des  songes 
de  l'humaine  vanité  de  faire  de  la  lune  vne  terre  ce- 
leste  *,  y  planter  des  habitations  et  demeures  humaines, 
et  y  dresser  des  colonies  pour  nostre  commodité,  comme 

'  Vulg,  siipp.r:  «»  et  nous  transit  ->. 


32  ESSAIS  DE  M.   DE  MONTAIGNE. 

faict  Platon  et  Plutarque,  et,  de  nostre  terre,  en  faire 
vn  astre  esclairant  et  lumineasr* 

La  presumption  est  nostre  maladie  naturelle  et  ori- 
ginelle. La  plus  calamitieuse  et  foible  de  toutes  les 
créatures,  c'est  l'homme,  et  quant  et  quant,  dict  Pline*, 
la  plus  orguilleuse.  Elle  se  sent  et  se  void  logée  icy 
parmy  la  bourbe  et  le  tient  du  monde,  atachée  et  clouée 
a  la  pire,  plus  morte  et  croupie  partie  de  l'vniuers,  au 
dernier  estage  du  logis  et  le  plus  esloigné  de  la  voûte 
céleste,  auec  les  animaus  de  la  pire  condition  des  trois; 
et  se  va  plantant  par  imagination  au  dessus  du  cercle 
de  la  lune,  et  ramenant  le  ciel  soubs  ses  pieds.  C'est 
par  la  vanité  de  céte  mesme  imagination  qu'il  s'égale 
a  Dieu,  qu'il  s'atribue  les  conditions  diuines,  qu'il  se 
trie  soy  mesme  et  se  sépare  de  la  presse  des  autres 
créatures,  taille  les  parts  aus  animaus,  ses  confrères 
et  compaignons,  et  leur  distribue  telle  portion  de  fa- 
cultés et  de  forces  que  bon  luy  semble.  Comment 
cognoit  il,  par  l'effort  de  son  intelligence,  les  branslcs 
internes  et  secrets  des  animaux?  par  quelle  comparai- 
son d'eux  a  nous  conclud  il  la  bcstise  qu'il  leur  attri- 
bue?* Ce  mesme  défaut,  qui  empesche  la  communica- 
tion d'entre  eus  et  nous,  pourquoy  n'est  il  aussi  bien 
a  nous  qu'a  eus?  C'est  a  deuiner  a  qui  est  la  faute  de 
ne  nous  entendre  point  :  car  nous  ne  les  entendons 
non  plus  qu'eus  a  nous.  Par  céte  mesme  raison,  ils 
nous  peuuent  estimer  bestes,  comme  nous  les  en  esti- 
mons. Ce  n'est  pas  grand  merueille  si  nous  ne  les 
entendons  pas;  aussi  ne  faisons  nous  les  Basques  et  les 
Troglodites  -.  Il  nous  faut  remarquer  la  parité  qui  est 

entre  nous  :  nous  auons  quelque  moienne  intelligence 
de  leurs  mouuemens  et  *  de  leur  sens;  aussi  ont  les 
bestes  des  nostres,  enuiron  a  mesme  mesure.  Elles 
nous  flatent,  nous  menassent,  et  nous  requièrent;  et 
nous  a  elles.  Au  demeurant,  nous  découurons  bien 
euidammant  qu'entre  elles  il  y  a  vne  pleine  et  entière 
communication,  et  qu'elles  s'entr'entendent,  non  seu- 
lement celles  de  mesme  espèce,  mais  aussi  d'espèces 
diuerses*.  En  certain  abayer  d'vn  chien,  le  cheual 
cognoit  qu'il  y  a  de  la  menasse  et  ^  de  la  colère  ;  de 
certaine  autre  sienne  vois,  il  ne  s'en  effraye  point.  Les 
bestes  mesmes  qui  n'ont  point  de  vois ,  par  la  société 
d'offices  que  nous  voyons  entre  elles,  nous  argumen- 
tons aisemant  qu'elles  ont  quelque  autre  moyen  de 
communication*.  Pourquoy  non,  tout  aussi  bien  que 
nos  muets  disputent,  argumentent  et  narrent  des  his- 
toires par  leurs  gestes?  l'en  ay  veu  de  si  souples  et 
formez  a  cela,  qu'a  la  vérité  il  ne  leur  manquoit  rien 
a  la  perfection  de  se  sçauoir  faire  entendre.  Les  amou- 
reus  se  couroussent,  se  reconcilient,  se  prient,  se 
remercient,  s'assignent,  et  disent  en  fin  toutes  choses 
des  yeus  ^. 

Au  reste,  quelle  sorte  de  nostre  suffizance  ne  recon- 
noissons  nous  aus  opérations  des  animaus?  Est  il 
police  réglée  auec  plus  d'ordre ,  diuersifiée  a  plus  de 
charges  et  d'offices,  et  plus  constammant  entretenue 
que  celle  des  mouches  a  miel?  Céte  disposition  d'ac- 
tions et  de  vacations  si  ordonnée,  la  pouuons  nous 

*  Vulg.  supp.  :  «  de  leurs  mouaemens  et  ». 

2  Vulg.  supp.  :  «  de  la  menasse  et  ». 

imaginer  se   conduire  sans  discours  et  sans  proui- 
dence? 

His  quidam  signis  atqtie  hœc  exempla  sequuti. 
Esse  apibus  partent  diuinœ  mentis,  et  haustus 
yEthereos  dixere. 

Les  arondes'que  nous  voions,  au  retour  du  printemps, 
fureter  tous  les  coins  de  nos  maisons,  cerchent  elles 
sans  iugement,  et  choisissent  elles  sans  discrétion,  de 
mille  places,  celle  qui  leur  est  la  plus  commode  a  se 
loger?  Et,  en  céte  belle  et  admirable  contexture  de 
leurs  bastimans,  les  oyscaus  peuuent  ils  se  seruir  plus 
tost  d'vnc  figure  quarrée  que  de  la  ronde,  dvn  angle 
obtus  que  d'vn  angle  droit,  sans  en  sçauoir  les  condi- 
tions et  les  effets?  Prennent  ils  tantost  de  l'eau,  tantost 
de  l'argile,  sans  iuger  que  la  durté  s'amolit  en  l'hu- 
mectant? Planchent  ils  de  mousse  leur  palais,  ou  de 
duuet,  sans  preuoir  que  les  membres  tendres  de  leurs 
petits  y  seront  plus  molemant  et  plus  a  l'aise?  Se  cou- 
urent  ils  du  vent  pluuieus,  et  plantent  leur  logea 
l'orient,  sans  connoistre  les  conditions  différentes  de 
ces  vents,  et  considérer  que  Tvn  leur  est  plus  salutaire 
que  l'autre?  Pourquoi  espessit  l'araignée  sa  toile  en  vn 
endroit,  et  relasche  en  vn  autre,  se  sert  a  céte  heure 
de  céte  sorte  de  nœud,  tantost  de  celle  la,  si  elle  n'a  et 
délibération,  et  pensemant,  et  conclusion?  Nous  re- 
connoissons  asses,  en  la  plus  part  de  leurs  ouurages, 
combien  les  animaus  ont  d'excellence  au  dessus  de 
nous,  et  combien  nostre  art  est  foyble  a  les  imiter; 
nous  voyons  toutesfois  aux  nostres,  plus  grossiers,  les 
facultez  que  nous  y  emploions,  et  que  nostre  ame  s'v 

'   BC]  :  <«  arf)ndclcs  ». 

sert  de  toutes  ses  forces  :  pourquoy  n'en  estimons  nous 
autant  d'eux?  pourquoy  atribuons  nous  a  ie  ne  sçay 
quelle  inclination  naturelle  et  seruile  les  ouurages 
qui  surpassent  tout  ce  que  nous  pouuons  par  nature 
et  par  art?  Enquoy^  sans  y  penser,  nous  leur  donnons 
vn  tresgrand  auantage  sur  nous,  de  faire  que  nature, 
par  vne  douceur  maternelle,  les  accompaigne  et  guide 
comme  par  la  main  a  toutes  les  actions  et  commoditez 
de  leur  vie,  et  qu'a  nous,  elle  nous  abandonne  au  ha- 
zard  et  a  la  fortune,  et  a  quester  par  art  et  par  indus- 
trie *  les  choses  nécessaires  a  nostre  conseruation ,  et 
nous  refuse  quant  et  quant  les  moyens  de  pouuoir 
arriuer  par  nulle  institution  et  contention  d'esprit  a  la 
suffisance  naturelle  des  bestes  :  de  manière  que  leur 
stupidité  brutale  surpasse,  en  toutes  commodités,  tout 
ce  que  peut  nostre  inuention  et  nos  arts  -.  Vrayment, 
a  ce  compte,  nous  arions  bien  raison  de  l'appeller  vne 
tresiniuste  marâtre.  Mais  il  n'en  est  rien  :  nostre  po- 
lice n'est  pas  si  ditforme  et  si  monstreuse. 

Nature  a  embrassé  vniuersellement  toutes  ses  créa- 
tures, et  n'en  est  aucune  qu'elle  n'ait  bien  plainement 
fourny  de  tous  moyens  nécessaires  a  la  conseruation 
de  son  estre.  Car  ces  plainctes  vulgaires  que  i'oy  faire 
aux  hommes  (comme  la  licence  de  leurs  opinions  les 
esleue  tantost  au  dessus  des  nues  3,  et  puis  les  rauale 
aux  antipodes),  que  nous  sommes  le  seul  animal  aban- 
donné nud  sur  la  terre  nue,  lié,  garroté,  n'ayant  de- 
quoy  s'armer  et  couurir  que  de  la  despouille  d'autruy, 
la  ou,  toutes  les  autres  créatures,  nature  les  a  garnies 
de  coquilles,  de  gousses,  d'escorses,  de  poil,  de  laine, 

*  Vulg.  siipp.  :  «  et  par  industrie  ». 

^  Vulg.  :  «  tout  ce  que  peut  nostre  diuine  intelligence  ». 

3  BC  :  u  nuées  ». 

de  pointes,  de  cuir,  de  bourre,  de  plume,  d'escaille,  de 
toyson  et  de  soye,  selon  le  besoin  de  son  *  estre;  les  a 
armées  de  griffes,  de  dentz,  de  cornes,  pour  assaillir  et 
pour  défendre,  et  les  a  elle  mesmes  instruites  a  ce  qui 

leur  est  propre,  a  nager,  a  courir,   a  voler,  a  chantci  ; 

la  ou  l'homme  ne  sçait  ny  cheminer,  ny  parler,  ny 
manger,  ny  rien  que  pleurer,  sans  aprentissage*  :  ces 
plaintes  la  sont  fauces  ;  il  y  a  en  la  police  du  monde 
vne  esgalité  plus  grande,  et  vne  relation  plus  vniforme: 
la  foyblesse  de  nostre  naissance  se  trouue  a  peu  prez 
en  la  naissance  des  autres  créatures  '.  Nostre  peau  est 
garnie  aussi  suffisamment  que  la  leur  de  fermeté  pour 
les  iniures  du  temps,  tesmoin  plusieurs  nations  entiè- 
res, qui  n'ont  encores  goûté  nul  vsage  des  vestemens*. 
Mais  nous  le  iugeons  mieux  par  nous  mesmes  :  car 
tous  les  endroitz  de  la  personne  qu'il  nous  plaist  des- 
couurir  au  vent  et  a  l'air  se  trouuent  propres  a  le 
sourfrir  :  le  visage,  les  piedz,  les  mains,  les  iambes,  les 
espaules,  la  teste,  selon  que  l'vsage  nous  y  conuie. 
Car,  s'il  y  a  partie  en  nous  foyble,  et  qui  semble  de- 
uoir  craindre  la  froidure,  ce  deuroit  estre  l'estomac, 
ou  se  faict  la  digestion  :  noz  pères  le  portoient  descou- 
uert,  et  noz  dames,  ainsi  molles  et  délicates  qu'elles 
sont,  elles  s'en  vont  lantost  entr'ouucrtes  iusques  au 
nombril.  Les  liaisons  et  emmaillotemens  des  enfans  ne 
sont  non  plus  nécessaires  :  tesmoin  les  mères  Lacede- 
monienes,  qui  esleuoient  les  leurs  en  toute  liberté  de 
mouuemans  de  membres,  sans  les  atacher  ne  plier;  et 
plusieurs  nations  le  font  encore  ^  Nostre  pleurer  est 

'  BC  :  u  Icjr  «. 

*  \'iil}^.  supp.  :  "  la  toyblessc...  créatures  ». 
•'  \'ulf;.  modifie  le  milieu  Je  cette  phrase,  et  sitpp.  à  la  fin  :  i<  et 
plusieurs...  encore  ». 

commun  a  la  plus  part  des  autres  animaux,  et  n'en  est 
guiere  qu'on  ne  voye  se  plaindre  et  gémir  long  temps 
après  leur  naissance;  d'autant  que  c'est  vne contenance 
bien  sortable  a  la  foyblesse  enquoy  ils  se  sentent. 
Quant  a  Tvsage  du  manger,  il  est  en  nous,  comme  en 
eux,  naturel  et  sans  instruction*.  Qui  fait  doute  qu'vn 
enfant  arriué  a  la  force  de  se  nourrir  ne  sceut  quester 
sa  nourriture?  Et  la  terre  en  produit  et  luy  en  offre 
assez  pour  sa  nécessité,  sans  autre  culture  et  artifice; 
et  sinon  en  tout  temps,  aussi  ne  faict  elle  pas  aus  bes- 
tes  :  tesmoin  les  prouisions  que  nous  voyons  faire  aux 
fourmis  et  autres,  pour  les  saisons  sterilles  de  l'année. 
Ces  nations  que  nous  venons  de  descouurir  si  abon- 
damment garnies  de  viande  et  de  breuuage  naturel, 
sans  soin  et  sans  façon,  nous  viennent  d'aprendre  que 
le  pain  n'est  pas  nostre  seule  nourriture;  et  que,  sans 
labourage,  sans  aucune  nostre  industrie  %  nostre  mère 
nature  nous  auoit  fournis  a  planté  de  tout  ce  qu'il  ^ 
nous  faloit  :  voire,  comme  il  est  vraysamblable,  plus 
plainement  et  plus  richement  qu'elle  ne  faict  a  présent 
que  nous  y  auons  meslé  nostre  artifice; 

Et  telliis  nitidas  fruges  vinetaque  lœta 
Sponte  sua  primum  mortalibus  ipsa  creauit  ; 
Ipsa  dédit  dulces  fœtus  et  pabula  lœta, 
Qiiœ  nunc  vix  nostro  grandescunt  aucta  labore , 
Conterimusque  boues  et  vires  agricolarum  : 

le  desbordement  et  desreglement  de  nostre  appétit 
deuançant  toutes  les  inuentions  que  nous  cerchons  de 
l'assouuir. 

Quant  aux  armes,  nous  en  auons  plus  de  naturelles 

1  Vulg.  supp.  :  «  sans  aucune  nostre  industrie  n. 

2  Nous  suivons  la  leçon  de  BC  ;  A  porte  :  «  qui  ». 

que  la  plus  part  des  autres  animaux,  plus  de  diuers 
mouucmens  de  membres,  et  en  tirons  plus  de  seruicc 
naturellement  et  sans  leçon.  Ceux  qui  sont  duictz  a 
combatre  nudz,  on  les  void  se  ietter  aus  hazards  pareilz 
aux  nostres  :  si  quelques  bestes  nous  surpassent  en  cet 
auantage,  nous  en  surpassons  plusieurs  autres.  Et 
l'industrie  de  fortitier  le  corps  et  le  couurir  par  moyens 
cstrangiers*,  nous  l'auons  par  vn  instinct  et  précepte 
naturel.  Qu'il  soit  ainsi  :  l'elephant  esguise  et  esmoult 
ses  dentz,  desquelles  il  se  sert  a  la  guerre  (car  il  en  a 
de  particulières  pour  cet  vsage,  qu'il  espargne,  et  ne 
les  employé  aucunement  a  ses  autres  seruiccs)  ;  quand 
les  taureaux  vont  au  combat,  ilz  respandent  et  iettent 
la  pMDussiere  a  l'entour  d'eux;  les  sangliers  affinent 
leurs  detfances;  et  l'ichneaumon ,  quand  il  doit  venir 
aux  prises  auec  le  crocodile,  munit  son  corps,  l'enduit 
et  le  croustc  tout  a  l'entour  de  limon  bien  serré  et 
bien  pcstry,  comme  d'vne  cuirasse.  Pourquoy  ne  di- 
rons nous  qu'il  est  aussi  naturel  de  nous  armer  de 
bois  et  de  fer? 

Quand  au  parler,  il  est  certain  que,  s'il  n'est  pas 
naturel,  il  n'est  pas  nécessaire.  Toutes  fois,  ie  croy 
qu'vn  enfant  qu'on  auroit  nourri  en  pleine  solitude, 
esloignc  de  tout  commerce  (qui  scroit  vn  essay  mal 
aysé  a  faire),  auroit  quelque  sorte  de  parole  pour  ex- 
primer ses  conceptions;  et  n'est  pas  croyable  que 
nature  nous  ayt  refuse  ce  moyen  qu'elle  a  donne  a 
plusieurs  autres  animaux.  Car  qu'est  ce  autre  chose 
que  parler,  céte  suffisance  que  nous  leur  voyons  de  se 
plcindrc,  de  se  resiouir,  de  s'entrapcller  au  secours,  se 
conuier  a  l'amour,  comme  ilz  font  par  l'vsagc  de  leur 

'  Vulf^.  :  n  moyens  acquis  ». 

vois*  ^?  Et  la  différence  de  langage  qui  se  voit  entre 
nous,  selon  la  différence  des  contrées,  elle  se  treuue 
aussi  aux  animaux  de  mesme  espèce  :  Aristote  allègue, 
a  ce  propos,  le  chant  diuersdes  perdris,  selon  la  situa- 
tion de&  lieux*.  Mais  cela  est  a  sçauoir  quel  langage 
parleroit  cet  enfant;  et  ce  qui  s'en  dit  par  diuination 
n'a  pas  beaucoup  d'aparance.  Si  on  m'allègue  contre 
céte  opinion  que  les  sourdz  naturelz  ne  parlent  point, 
ie  responds  que  ce  n'est  pas  seulement  pour  n'auoir 
peu  receuoir  l'instruction  de  la  parole  par  les  oreilles, 
mais  plustost  pour  ce  que  le  sens  de  l'ouie,  du  quelilz 
sont  priuez,  se  raporte  a  celuy  du  parler,  et  se  tiennent 
ensemble  d'vne  cousture  naturelle ,  en  façon  que,  ce 
que  nous  parlons,  il  faut  que  nous  le  parlons  ^  premiè- 
rement a  nous,  et  que  nous  le  facions  sonner  au  de- 
dans a  noz  oreilles  auant  que  de  l'enuoyer  aux  estran- 
giers. 

l'ay  dit  tout  cecy  pour  meintenir  céte  ressemblance 
qu'il  y  a  aux  choses  humaines,  et  pour  nous  ramener 
et  reioindre  ^  au  nombre.  Nous  ne  sommes  ny  au  des- 
sus, ny  au  dessoubz  du  reste;  tout  ce  qui  est  sous  le 
ciel,  dit  le  sage,  court  vne  loy  et  fortune  pareille*.  Il 
y  a  quelque  differance,  il  y  a  des  ordres  et  des  degrez  : 
mais  c'est  soubz  le  visage  d'vne  mesme  nature*.  Il 
faut  contrcindre  l'homme  et  le  renger  dans  les  barriè- 
res de  céte  police  ;  le  misérable  n'a  garde  d'eniambcr 

'  BC  aj.  : 

Il  Cosi  per  cntro  loro  schicva  brima 
S'ammiisa  Vvna  con  l'altr a  formica, 
Forse  a  spiar  lor  via,  e  lor  for  lima. 

Il  me  semble  que  Lactance  attribue  aux  bcstes ,  non  le  parler 
seulement,  mais  le  rire  encore  ». 
-  C  :  «  parlions  ». 
BC  :  «  ioindre  ». 

par  effect  au  delà  :  il  y/  est  cntraué  et  engagé;  il  y  * 
est  assuiecty  de  pareille  obligation  que  les  autres  créa- 
tures de  son  ordre  et  d'vne  condition  fort  moyenne, 
sans  aucune  prerogatiue  et  preexcellence  vraye  et  es- 
scntiele  :  celle  qu'il  se  donne  par  opinion  et  par  fan- 
tasie  n'a  ny  corps,  ny  goust.  Et  s'il  est  ainsi  que  luy 
seul  de  tous  les  animaux  ayt  cete  liberté  de  l'imagina- 
tion et  ce  desreglement  de  pensées ,  luy  representans 
ce  qui  est,  ce  qui  n'est  pas,  et  ce  qu'il  veut,  le  faux  et 
le  véritable,  c'est  vn  auantage  qui  luy  est  bien  cher 
vendu,  et  dequoy  il  a  bien  peu  a  se  glorifier  :  car  de 
la  naist  la  source  principale  des  maux  qui  le  pressent, 
vices  *,  maladies,  irrésolution,  trouble  et  desespoir,  le 
dy  donc,  pour  reuenir  a  mon  propos,  qu'il  n'y  a  nulle 
apparence  d'estimer  que  les  bestes  faccnt  par  inclina- 
tion naturelle  et  forcée  les  mcsmes  opérations  que 
nous  faisons  par  nostre  chois  et  industrie.  Nous  deuons 
conclurre  de  pareilz  eftectz  pareilles  facultez*,  et  con- 
fesser par  conséquent  que  ce  mesme  discours,  céte 
mesme  voye  que  nous  tenons  a  ouurer,  c'est  aussi 
celle  des  animaux*.  Pourquoy  imaginons  nous  en  eux 
céte  contreinte  naturelle,  nous  qui  n'en  esprouuons 
nul  pareil  eti'ect?  loint  qu'il  est  plus  honorable  d'estre 
acheminé  et  obligé  a  regléement  agir  par  naturelle  et 
ineuitable  condition,  et  plus  approchant  de  la  diuinité, 
que  de  agir  regléement  par  liberté  téméraire  et  for- 
tuite, et  plus  seur  de  laisser  a  nature  qu'a  nous  les 
resnes  de  nostre  conduicte.  La  vanité  de  nostre  pre- 
sumption  faict  que  nous  aimons  mieus  dcuoir  a  noz 
forces  qu'a  sa  libéralité  nostre  suffisance,  et  cnrichis- 

*  BC  st4pp 

sons  les  autres  animaux  des  biens  naturelz,  et  les  leur 
renonçons  pour  nous  honorer  et  ennoblir  des  biens 
acquis,  par  vne  humeur  bien  simple,  ce  me  semble  : 
car  ie  priseroy  bien  autant  des  grâces  toutes  miennes 
et  naifnes  que  celles  que  i'arois  esté  mendier  et  quester 
de  l'aprentissage.  Il  n'est  pas  en  nostre  puissance  d'a- 
querir  vne  plus  belle  recommandation  que  d'estre 
fauorisé  de  Dieu  et  de  nature. 

Par  ainsi,  le  renard,  dequoy  se  seruent  les  habitans 
de  la  Thrace,  quand  ilz  veulent  entreprendre  de  passer 
par  dessus  la  glace  quelque  riuiere  gelée,  et  le  lâchent 
deuant  eux  pour  cet  effect,  quand  nous  le  verrions  au 
bord  de  l'eau  aprocher  son  oreille  bien  prez  de  la 
glace,  pour  sentir  s'il  orra,  d'vne  longue  ou  d'vne 
voisine  distance,  bruyre  l'eau  courant  au  dessoubz,  et 
selon  qu'il  trouue  par  la  qu'il  y  a  plus  ou  moins  d'e- 
pesseur  en  la  glace,  se  reculer  ou  s'auancer,  n'aurions 
nous  pas  raison  de  iuger  qu'il  luy  passe  par  la  teste  ce 
mesme  discours  qu'il  feroit  en  la  nostre,  et  que  c'est 
vne  ratiocination  et  conséquence  tirée  du  sens  natu- 
rel? ce  qui  faict  bruit  se  remue;  ce  qui  se  remue  n'est 
pas  gelé;  ce  qui  n'est  pas  gelé  est  liquide;  et  ce  qui  est 
liquide  plye  soubz  le  foix.  Car  d'atribuer  cela  seule- 
ment a  vne  viuacité  du  sens  de  l'ouye,  sans  discours 
et  sans  conséquence,  cela  c'est  vne  chimère,  et  ne  peut 
entrer  en  nostre  imagination.  De  mesme  faut  il  esti- 
mer de  tant  de  sortes  de  ruses  et  d'inuentions  dequoy 
les  bestes  se  couurent  des  entreprinses  que  nous  faisons 
sur  elles. 

Et  si  nous  voulons  prendre  quelque  auantage  de 
cela  mesme  qu'il  est  en  nous  de  les  saysir,  de  nous  en 
seruir  et  d'en  vser  a  nostre  volonté,  ce  n'est  que  ce 
mesme  auantage  que  nous  auons  les  vns  sur  les  au- 

très.  Nous  auons  a  céte  condition  noz  esclaues*;  et  la 
plus  part  des  personnes  libres  abandonnent  pour  bien 
legieres  commoditez  leur  vie  et  leur  estre  a  la  puissance 
d'autruy*.  Les  tyr^ins  ont  ilz  jamais  failly  de  trouuer 
assez  d'hommes  vouez  a  leur  deuotion,  aucuns  d'cub 
aioustans  d'auantagc  ccte  nécessité  de  les  accompagner 
a  la  mort,  comme  en  la  vie?*  Ceux  qui  nous  seruent, 
ilz  le  font  a  meilleur  marché  et  pour  vn  traitement 
moins  curieux  beaucoup*  et  moins  fauorable  queceluy 
que  nous  faisons  aux  oyseaux,  aus  chenaux  et  aux 
chiens,  pour  le  seruice  que  nous  en  tirons  '*.  Et  si  les 
bcstes  ont  cela  de  plus  généreux  que  iamais  Ivon  ne 
s'asseruit  a  vn  autre  lyon,  ny  vn  cheual  a  vn  autre 
cheual,  par  faute  de  cœur.  Comme  nous  alons  a  la 
chasse  des  bestes,  ainsi  vont  les  tigres  et  les  lyons  a  la 
chasse  des  hommes;  et  ont  vn  pareil  exercice  les  vues 
sur  les  autres  :  les  chiens  sur  les  Heures,  les  brochctz 
sur  les  tanches,  les  arondeles  sur  les  cigales,  les  esper- 
uiers  sur  les  merles  et  sur  les  alouctes*.  Et  comme 
nous  auons  vne  chasse  qui  se  conduict  plus  par  subtilité 
que  par  force,  comme  celle*  de  nos  lignes  et  de  l'ha- 
meçon, il  s'en  void  aussi  de  pareilles  entre  les  bestes. 
Aristote  dit  que  la  sèche  iette  de  son  col  vn  bovau  long 
comme  vne  ligne,  qu'elle  estand  au  loing  en  le  lâchant, 
et  le  retire  a  soy  quand  elle  veut  :  a  mesure  qu'elle 
aperçoit  quelque  petit  poisson  s'aprocher,  elle  luy 
laisse  mordre  le  bout  de  ce  boyeau,  estant,  elle,  cachée 
dans  le  sable  ou  dans  la  vase,  et,  petit  a  petit,  elle  le 
retire  iusques  a  ce  que  ce  petit  poisson  soit  si  prez 
d'elle  que  d'vn  saut  elle  puisse  l'atrapcr. 

Quand  a  la  force,  il  n'est  animal  au  monde  en  bute 

'  ï'»'/^'■.  sup->p.  :  «  beaucoup  ». 

de  tant  d'ortences  que  l'homme  :  il  ne  nous  faut  point 
vne  balaine,  vn  éléphant  et  vn  crocodile,  ny  tels  autres 
animaux,  desquelz  vn  seul  est  capable  de  deffaire  vn 
grand  nombre  d'hommes  :  les  pous  sont  suffisans  pour 
faire  vaquer  la  dictature  de  Sylla  ;  c'est  le  desieuner 
d'vn  petit  ver  que  le  cœur  et  la  vie  d'vn  grand  et  trium- 
phant  Empereur. 

Pour  quoy  disons  nous  que  c'est  a  l'homme  science 
et  connoissance  bastie  par  art  et  par  discours ,  de 
discerner  les  choses  vtilles  a  son  viure  et  au  secours  de 
ses  maladies  de  celles  qui  ne  le  sont  pas,  de  connoistre 
la  force  de  la  ru  barbe  et  du  polipode?  et,  quand  nous 
voyons  les  cheures  de  Candie,  si  elles  ont  receu  vn 
coup  de  traict,  aler,  entre  vn  million  d'herbes,  choisir 
la  dictame  pour  leur  guerison  ;  et  la  tortue,  quand  elle 
a  mangé  de  la  vipère,  chercher  incontinent  de  l'origa- 
num  pour  se  purger;  le  dragon  fourbir  et  esclairer  ses 
)'eus  auecques  du  fenouil;  les  cigoignes  se  donner  elles 
mesmes  des  clysteres  a  tout  de  l'eau  de  marine;  les 
elephans  arracher,  non  seulement  de  leur  corps  et  de 
leurs  compagnons,  mais  des  corps  aussi  de  leurs  mais- 
tres  (tesmoin  celuy  du  Roy  Porus  qu'Alexandre  deffit), 
les  iauelotz  et  les  dardz  qu'on  leur  a  iettez  au  combat, 
et  les  arracher  si  dextrement  qu'ils  ne  font  mal  ne 
douleur  quelconque  ^  :  pourquoy  ne  disons  nous  de 
mesmes  que  c'est  science  et  prudence?  Car  d'alléguer, 
pour  les  déprimer,  que  c'est  par  la  seule  instruction  et 
maistrise  de  nature  qu'elles  le  sçauent,  ce  n'est  pas 
leur  oster  le  tiltre  de  science  et  prudence  :  voire  c'est 
la  leur  attribuer  a  plus  forte  raison  que  a  nous,  pour 
l'honneur  d'vne  si  certaine  maistresse  d'cscoUc.  Chry- 

'  Viilg.  modifie  cette  proposition.  * 

sippus,  bien  que,  en  toutes  autres  choses,  autant  des- 
daigneux  iuge  de  la  condition  des  animaux  que  nul 
autre  philosophe,  considérant  les  mouuemantz  du 
chien,  qui,  se  rencontrant  en  vn  carrefour  a  trois  che- 
mins, estant  a  la  suyte  de  son  mni<;trc  (lequel  il  a 
esgaré  pour  s'estrc  endormy,  et  ne  l'auoit  veu  partir 
du  logis),  ou  a  la  queste  de  quelque  proye  qui  fuyt 
deuant  luy  *,  va  essayant  l'vn  chemin  après  l'autre,  et, 
après  s'estre  asseuré  des  deux,  et  n'y  auoir  trouué  nulle 
trace  de  ce  qu'il  cerche,  s'eslance  dans  le  troisiesme 
sans  marchander,  il  est  contraint  de  confesser  qu'en  ce 
chien  la  vn  tel  discours  se  passe  :  i'ay  suiuy,  iusques 
a  ce  carrefour,  mon  maistre  a  la  trace;  il  faut  néces- 
sairement qu'il  passe  par  l'vn  de  ces  trois  chemins;  ce 
n'est  ny  par  cetuy-cy,  ny  par  celuy-la  :  il  faut  donc 
infailliblement  qu'il  passe  par  cet  autre;  et  que,  s'as- 
seurant  par  cétc  conclusion  et  discours,  il  ne  se  sert 
plus  de  son  sentiment  au  troisiesme  chemin ,  ny  ne  le 
sonde  plus,  ains  s'y  laisse  emporter  par  la  force  de  la 
raison.  Ce  traict  purement  dialecticien  et  cet  vsage  de 
propositions  diuisées  et  conionctes  ',  et  de  la  suffisante 
enumeration  des  parties,  vaut  il  pas  autant  que  le 
chien  l'aye  apris  de  nature  que  '  de  Trapesunce? 

Si  ne  sont  pas  les  bestes  incapables  d'estre  encores 
instruites  a  nostre  mode.  Les  merles,  les  corbeaux,  les 
pies,  les  parroquetz,  nous  leur  aprenons  a  parler,  et 
céte  facilité  que  nous  rccognoissons  a  nous  fournir  leur 
voix  et  alainc  si  souple  et  si  maniable,  pour  la  former 
et  restreindre  a  certain  nombre  de  lettres  et  de  sylla- 
bes, tesmoigne  qu'ilz  ont  vn  discours  au  dedans,  qui 

'  l  ulf;.  modifie  cette  phrase,  et  supp.  :  «  pour  s'estrc...  du  logis  ». 

'  BC  :  a  conioinctcs  ». 

^  l'/z/jÇ-.  :  <«  le  chien  le  sçache  de  soy  que  »>. 

les  rend  ainsi  disciplinables  et  volontaires  a  aprendre. 
Chacun  est  soûl ,  ce  croy-ie ,  de  voir  tant  de  sortes  de 
cingeries  que  les  bateleurs  aprennent  a  leurs  chiens  : 
les  dances,  ou  ilz  ne  faillent  vne  seule  cadence  du  son 
qu'ilz  oyent;  plusieurs  diuers  mouuemens  et  sautz 
qu'ilz  leur  font  faire  par  le  commandement  de  leur 
parole.  Mais  ie  remarque  auec  plus  d'admiration  cet 
effect,  qui  est  toutesfois  assez  vulgaire,  des  chiens  de- 
quoy  se  seruent  les  aueugles,  et  aus  champs,  et  aux 
villes  :  ie  me  suis  pris  garde  comme  ilz  s'arrestent  a 
certaines  portes  d'où  ils  ont  accoustumé  de  tirer  l'au- 
mosne;  comme  ils  euitent  le  choc  des  coches  et  des 
charretes,  lors  mesme  que,  pour  leur  regard,  ils  ont 
assés  de  place  et  de  commodité  *  pour  leur  passage. 
l'en  ay  veu,  le  long  d'vn  fossé  de  ville,  laisser  vn  sen- 
tier plain  et  vny,  et  en  prendre  vn  autre  plus  incom- 
mode pour  esloigner  son  maistre  du  fossé.  Gommant 
pouuoit  on  auoir  faict  conceuoir  a  ce  chien  que  c'estoit 
sa  charge  de  regarder  seulemant  a  la  seurté  de  son 
maistre,  et  mespriser  ses  propres  commodités  pour  le 
seruir;  et  commant  auoit  il  la  cognoissance  que  tel 
chemin  lui  estoit  bien  assez  large,  qui  ne  le  seroit  pas 
pour  vn  aueugle?  Tout  cela  se  peut  il  comprendre  sans 
ratiocination  et  sans  discours  -? 

Il  ne  faut  pas  oublier  ce  que  Plutarque  dit  auoir  veu 
a  Rome,  d'vn  chien,  auec  l'Empereur  Vaspasian  le 
père,  au  théâtre  de  Marcellus.  Ce  chien  seruoit  a  vn 
bateleur  qui  iouoit  vne  fiction  a  plusieurs  mines  et  a 
plusieurs  personnages,  et  y  auoit  son  roUe  :  il  falloit, 
entre  autres  choses,  qu'il  contrefit  pour  vn  temps  le 
mort,  pour  auoir  mangé  de  certaine  drogue.  Apres 

*  Vulf^.  supp.  :  «  et  de  commodité  ». 
^  Vuli^-  supp.  :  «  et  sans  discours  ». 

auoir  aualé  le  pain  qu'on  t'eignoit  estre  céte  drogue,  il 
commança  tantost  après  a  trembler  et  branler,  comme 
s'il  eut  esté  estourdi  :  finalement,  sestandant  et  se  roi- 
dissant,  comme  s'il  eut  esté  *  mort,  il  se  laissa  tirer  et 
traisner  d'vn  lieu  a  autre,  ainsi  que  portoit  le  suictdu 
ieu  ;  et  puis,  quand  il  cogneut  qu'il  estoit  temps,  il 
commança  premièrement  a  se  remuer  tout  bellemant, 
comme  s'il  se  fut  reuenu  d'vn  profond  sommeil,  et, 
leuant  la  teste,  regarda  ça  et  la,  d'vne  façon  qui  eston- 
noit  tous  les  assistans. 

Les  beufs  qui  seruoient  aus  iardins  royaus  de  Suse, 
pour  les  arrouser  et  tourner  certaines  grandes  roues  a 
puiser  de  l'eau,  ausquelles  il  y  a  des  baquetz  atachez 
(comme  il  s'en  voit  plusieurs  en  Languedoc),  on  leur 
auoit  ordonné  d'en  tirer  par  iour  iusques  a  cent  tours 
chacun.  Hz  estoient  si  acoustumez  a  ce  nombre  qu'il 
estoit  impossible,  par  nulle  force,  de  leur  en  faire  tirer 
vn  tour  dauantage,  et,  ayant  faict  leur  tâche,  ils  s'ar- 
restoient  tout  court.  Nous  sommes  en  l'adolescence 
auant  que  nous  sachions  conter  iusques  a  cent,  et 
venons  de  descouurir  des  nations  entières  qui  n'ont 
nulle  co^noissance  des  nombres. 

Il  y  a  encore  plus  de  discours  a  instruire  autruy 
qu'a  estre  instruit.  Or,  laissant  a  part  ce  que  Demo- 
critus  iugeoit  et  prouuoit,  que,  la  plus  part  des  artz, 
les  bestes  nous  les  ont  aprises,  comme  l'araignée  a 
tistre  et  a  coudre,  l'arondele  a  bastir,  le  cigne  et  le 
rossignol  la  musique,  et  plusieurs  animaux,  par  leur 
imitation,  a  faire  la  médecine,  Aristote  tient  que  les 
rossignolz  aprennent  leurs  petitz  a  chanter,  et  y  em- 
ployent  du  temps  et  du  soin  ;  d'où  il  aduient  que  les 

'   yiilg.  supp.  :  u  s'il  eut  esté  »>. 

petitz  que  nous  nourrissons  en  cage,  qui  n'ont  point 
eu  loisir  d'aller  a  Tescolle  sous  leurs  parens,  perdent 
beaucoup  de  la  grâce  de  leur  chant*.  Aus  spectacles  de 
Rome,  il  se  voyoit  ordinairement  des  elephans  dressez 
a  se  mouuoir  et  dancer,  au  son  de  la  vois,  des  dances 
a  plusieurs  entrelasseures,  coupures  et  diuerses  ca- 
dances  très-difficiles  a  aprendre.  Il  s'en  est  veu  qui, 
en  leur  priué,  rememoroient  leur  leçon  et  s'exercoient 
par  soin  et  par  estude,  pour  n'estre  tancez  et  batus  de 
leurs  maistres. 

Mais  cet'  autre  histoire  de  la  pie,  de  laquelle  nous 
auons  Plutarque  mesme  pour  respondant,  est  estrange. 
Elle  estoit  en  la  boutique  d'vn  barbier,  a  Rome,  et 
faisoit  merueilles  de  contre-faire  auec  la  vois  tout  ce 
qu'elle  oyoit.  Vn  iour,  il  aduint  que  certaines  trom- 
petès  s'arrestarent  a  sonner  long  temps  deuant  céte 
boutique.  Depuis  cela,  tout  le  lendemain,  voila  céte 
pie  pensiue,  muete  et  mélancolique,  dequoy  tout  le 
monde  estoit  esmerueillé,  et  pensoit  on  que  le  son  des 
trompetes  l'eut  ainsi  essourdie  et  estonnée,  et  qu'auec 
l'ouye  la  vois  se  fut  quant  et  quant  esteinte.  Mais  on 
trouua  en  fin  que  c'estoit  vne  estude  profonde  et  vne 
retraicte  en  soy  mesmes,  son  esprit  s'exercitant  et  pré- 
parant sa  vois  a  représenter  le  son  de  ces  trompetes  :  de 
manière  que  sa  première  vois  ce  fut  celle  la  de  repré- 
senter perfectement  leurs  reprinses,  leurs  poses  et  leurs 
muances,  ayant  quicté  par  ce  nouuel  aprentissage  et  pris 
a  desdein  tout  ce  qu'elle  sçauoit  dire  au  parauant. 

le  ne  veus  pas  obmettre  a  alléguer  aussi  cet  autre 
exemple  d'vn  chien  que  ce  mesme  Plutarque  dit  auoir 
véu  (car,  quand  a  l'ordre,  ie  sens  bien  que  ie  le  trou- 
ble; mais  ie  n'en  obserue  non  plus  a  renger  ces  exem- 
ples qu'au  reste  de  toute  ma  besongne),luy  estant  dans 

vn  nauire;  ce  chien  estant  en  peine  pour  auoir  l'hu)  le 
qui  estoit  dans  le  fons  d'vne  cruche,  et  n'y  pouuant 
arriuer  de  la  langue,  pour  l'estroite  emboucheure  du 
vaisseau,  il  vid  qu'il  *  alla  quérir  des  caillous  qui  es- 
toient  dans  la  nauire  ',  et  en  mit  dans  cétc  cruche, 
iusques  a  ce  qu'il  eut  faict  hausser  Thuyle  plus  près 
du  bord,  ou  il  le  peut  atteindre.  Cela  qu'est  ce,  si  ce 
n'est  l'effect  d'vn  esprit  bien  subtil?  On  dit  que  les 
corbeaus  de  Barbarie  en  font  de  mesme,  quand  l'eau 
qu'ils  veulent  boire  est  trop  basse.  Céte  action  est  au- 
cunement voisine  de  ce  que  recitoit  des  elephans  vn 
Roy  de  leur  nation,  luba  :  que,  quand,  par  la  finesse 
de  ceus  qui  les  chassent,  l'vn  d'entre  eux  se  trouue 
pris  dans  certaines  fosses  profondes  (qu'on  leur  pré- 
pare, et  les  recouure  l'on  de  menues  brossailles  pour 
les  tromper),  ses  compaignons  y  apportent  en  diligence 
force  pierres  et  pièces  de  bois,  affin  que  cela  l'avde  a 
s'en  mettre  hors.  Mais  cet  animal  raporte  en  tant  d'au- 
tres effetz  a   l'humaine  suffisance,  que,  si  ie  vouloy 
suiure  par  le  menu  ce  que  l'experiance  en  a  apris,  ie 
gaignerois  aysement  ce  que  ie  maintiens  ordinaire- 
ment, qu'il  se  trouue  plus  de  ditîerance  de  tel  homme 
a  tel  homme,  que  de  tel  animal  a  tel  homme.  Le  gou- 
uerneur  d'vn  éléphant,  en  vne  maison  priuée  de  Syrie, 
desroboit,  tous  les  repas,  la  moitié  de  la  pension  qu'on 
luv  auoit  ordonnée;  vn  iour,  le  maistre  voulut  lui 
mesme  le  penser,  et  versa  dans  la  mangeoire  la  iuste 
mesure  d'orge  qu'il  luy  auoit  prescrite  pour  sa  nourri- 
ture; l'elephant,  regardant  d'vn  mauuais  œuilce  gou- 
ucrneur,  sépara  auec  la   trompe  et  en  mit  a  part  la 
moitié,  déclarant  par  la  le  tort  qu'on  luy  faisoit.  Et 

•  Vulg.  supp.  :  «  il  vid  qu'il  ». 

•  Vulg.  supp.  :  <«  qui  cstoient  dans  la  nauire  m. 

vn  autre,  ayant  vn  gouuerneur  qui  mesloit  dans  sa 
mangeaille  des  pierres  pour  en  croitre  la  mesure,  s'a- 
procha  du  pot  ou  il  taisoit  cuyre  sa  chair  pour  son 
disner,  et  le  luy  remplit  de  cendre.  Cela  ce  sont  des 
effaictz  particuliers;  mais  ce  que  tout  le  monde  a  veu, 
et  que  tout  le  monde  sçait,  qu'en  toutes  les  armées  qui 
se  conduisoient  du  pays  de  Leuant,  l'vne  des  plus 
grandes  forces  consistoit  aus  elephans qu'on  y  mesloit*, 
desquelz  on  tiroit  des  effectz  sans  comparaison  plus 
grandz  que  nous  ne  faisons  a  présent  de  nostre  artille- 
rie qui  tient*  leur  place*  (cela  est  aysé  a  iuger  a  cens 
qui  connoissent  les  histoires  anciennes)*.  Il  falloit  bien 
qu'on  se  respondit  a  bon  escient  de  la  créance  de  ces 
bestes  et  de  leur  discours ,  de  leur  abandonner  la  teste 
d'vne  bataille,  la  ou  le  moindre  arrest  qu'elles  eussent 
sceu  faire,  pour  la  grandeur  et  pesanteur  de  leur  corps, 
le  moindre  efîroy  qui  leur  eust  faict  tourner  la  teste 
sur  leurs  gens  estoit  suffisant  pour  tout  perdre  ;  et  a 
peine  s'est  il  veu  deus  ou  trois  exemples  ou  cela  soit 
auenu,  qu'ilz  se  reiettassent  sur  leurs  troupes,  ce  qui 
adulent  ordinairement  a  nous  mesmes  ^  On  leur  don- 
noit  charge  non  d'vn  mouuemant  simple,  mais  de 
plusieurs  diuerses  parties  au  combat*. 

Nous  admirons  et  poisons  mieux  les  choses  estran- 
gieres  que  les  ordinaires,  et,  sans  cela,  ie  ne  me  fusse 
pas  amusé  a  ce  long  registre  :  car,  selon  mon  opinion, 
qui  contreroUera  de  prez  ce  que  nous  voyons  ordinai- 
remant  des  animaus  qui  viuent  parmy  nous,  il  y  a 
dequoy  y  remarquer  des  opérations  autant  admirables 
que  celles  qu'on  va  recuillant  es  pais  estrangiers. 
Nous  viuons,  et  eus  et  nous,  sous  mesme  tect,  et  hu- 

*  Viilg.  supp.  :  «  qu'on  y  mesloit  ». 

*  Viilg.  modifie  cette  fin  de  phrase. 

II.  4 

mons  vn  mesme  air  :  il  y  a.  sauf  le  plus  et  le  moins, 
entre  nous  vne  perpétuelle  ressemblance  *.  l'av  veu 
autres-fois  parmy  nous  des  hommes  amenez  par  mer 
de  lointain  pais,  desquels  par  ce  que  nous  n'enten- 
dions aucunement  le  langage,  et  que  leur  façon  au 
demeurant,  et  leur  contenance,  et  leurs  vestemens 
estoient  du  tout  esloignés  des  nostres ,  qui  de  nous  ne 
les  estimoit  et  saunages  et  barbares?  qui  n'atribuoit  a 
stupidité  et  a  bestise  de  les  voir  muets,  ignorants  la 
langue  Françoise ,  ignorans  nos  baisemains  et  nos 
inclinations  serpentées,  nostre  port  et  nostre  maintien, 
sur  lequel,  sans  faillir,  doit  prendre  son  patron  la  na- 
ture humaine?  Tout  ce  qui  nous  semble  estrange, 
nous  le  condamnons,  et  ce  que  nous  n'entendons  pas; 
comme  il  nous  aduient  au  iugement  que  nous  faisons 
des  bestes.  Elles  ont  plusieurs  conditions  qui  se  rapor- 
tent  aus  nostres.  De  celles  la,  par  comparaison,  nous 
pouuons  tirer  quelque  coniecture;  mais,  de  ce  qui  est 
en  elles  particulier,  nous  n'en  sçauons  rien.  Lescheuaus, 
les  chiens,  les  bœufz,  les  brebis,  les  ovseaus,  et  la  plus 
part  des  animaus  qui  viuent  auec  nous  reconnoissent 
nostre  vois  et  se  laissent  conduire  par  elle  :  si  faisoit 
bien  encore  la  murène  de  Crassus,  et  venoit  a  lui  quand 
il  l'apelloit;  et  le  font  aussi  les  anguilles  qui  se  trou- 
uent  en  la  fontaine  d'Arethuse,  et  d'autres  poissons  '*  : 

Nomen  habent,  et  ad  ma^istri 
Venit  quisque  sut  vocem  citatus. 

Nous  pouuons  iuger  de  cela.  Nous  pouuons  aussi  dire 
que  les  clcphans  ont  quelque  participation  de  religion, 
d'autant  qu'après  plusieurs  ablutions  et  purifications, 

*  Vulg.  remplace  cette  phrase  par  une  autre. 

*  Vulg.  supp.  :  «  et...  poissons  »,  et  restitue  la  citation  qui  suit. 

on  les  void  haussant  leur  trompe  comme  des  bras,  et, 
tenant  les  yeus  fichés  vers  le  soleil  leuant,  se  planter 
long  temps  en  méditation  et  contemplation,  a  certaines 
heures  du  iour,  de  leur  propre  inclination,  sans  in- 
struction et  sans  précepte.  Mais,  pour  ne  voir  nulle 
telle  apparence  ez  autres  animaus,  nous  ne  pouuons 
pourtant  establir  qu'ilz  soient  sans  religion,  et  ne  pou- 
uons prendre  en  nulle  part  ce  qui  nous  est  caché. 
Comme  nous  voyons  quelque  chose  en  céte  action  que 
le  philosophe  Cleantes  remerqua,  par  ce  qu'elle  retire 
aus  nostres.  Il  vid,  dit  il,  des  fourmis  partir  de  leur 
.fourmilière,  portans  le  corps  d'vn  fourmis  mort  vers 
vne  autre  fourmilliere,  de  laquelle  plusieurs  autres 
fourmis  leur  vindrent  au  deuant,  comme  pour  parler 
a  eus;  et,  après  auoir  esté  ensemble  quelque  pièce, 
cens  ci  s'en  retournèrent  pour  consulter,  pensez,  auec 
leurs  concitoiens,  et  firent  ainsi  deux  ou  trois  voyages 
pour  la  diffiAilté  de  la  capitulation  ;  en  fin,  ces  derniers 
venus  apportèrent  aus  premiers  vn  ver  de  leur  tanière, 
comme  pour  la  rançon  du  mort;  lequel  ver,  les  pre- 
miers chargèrent  sur  leur  dos,  et  emportèrent  chez 
eus,  laissant  aus  autres  le  cors  du  trespassé.  Voila  l'in- 
terprétation que  Cleanthes  y  donna  :  tesmoignant  par 
la  (encore  qu'a  son  iugement  les  bestes  soient  incapa- 
bles de  raison  *)  que  celles  qui  n'ont  point  de  voix  ne 
laissent  pas  d'auoir  pratique  et  communication  mu- 
tuelle, de  laquelle  c'est  nostre  faute  que  nous  ne  soyons 
participans,  et  ne  pouuons,  a  céte  cause,  iuger  de  leurs 
opérations  ^.  Or  elles  en  produisent  encores  d'autres, 
qui  surpassent  de  bien  loin  nostre  capacité;  ausquelles 
il  s'en  faut  tant  que  nous  puissions  arriuer  par  imita- 

*  Vulg.  supp.  toute  cette  parenthèse. 
2  Vulg.  modifie  cette  fin  de  phrase. 

tion,  que,  par  imagination  mesme,  nous  ne  les  pouuons 
conceuoir.  Plusieurs  tiennent  qu'en  céte  grande  et 
dernière  bataille  nauale  qu'Antonius  perdit  contre 
Auguste,  sa  galère  capitenesse  fut  arrestée  au  milieu 
de  sa  course  par  ce  petit  poisson  que  les  Latins  nom- 
ment rémora,  a  cause  de  céte  sienne  propriété  d'arres- 
ter  toutes  sortes  de  vaisseaus  ausquels  il  s'atache.  Et 
l'Empereur  Calligula  vogant  auec  vne  grande  flote  en 
la  coste  de  la  Romanie,  sa  seule  galère  tut  arrêtée  tout 
court  par  ce  mesme  poisson,  lequel  il  fit  prendre,  ata- 
ché  comme  il  estoit  au  bas  de  son  vaisseau,  tout  despit 
dequoy  vn  si  petit  animal  pouuoit  forcer  et  la  mer,  et 
les  vents  et  la  violence  de  *  tous  ses  auirons,  pour  estre 
seulement  ataché  par  le  bec  a  sa  galère  (car  c'est  vn 
poisson  a  coquille),  et  s'estona  encore,  non  sans  grande 
raison,  de  ce  que,  luy  estant  apporté  dans  le  bateau, 
il  n'auoit  plus  céte  force  qu'il  auoit  au  dehors.  Vn 
cytoien  de  Cyzique  acquist  iadis  vne  réputation  de 
bon  mathématicien,  pour  auoir  apris  de  la  condition 
de  l'hérisson  qu'il  '  a  sa  tanière  ouuerte  a  diuers  en- 
droitz  et  a  diuers  ventz,  et,  preuoyant  le  vent  aduenir, 
il  va  boucher  le  trou  du  costé  de  ce  vent  la  :  ce  que 
remerquant,  ce  cytoien  venoit  tousiours  apporter  '  en 
sa  ville  certaines  prédictions  du  vent  qui  auoit  a  tirer. 
Le  caméléon  prend  la  couleur  du  lieu  ou  il  est  assis  : 
mais  le  poulpe  se  donne  luv  mesme  la  couleur  qu'il 
luy  plait,  selon  les  ocasions,  pour  se  cacher  de  ce  qu'il 
creint  et  atraper  ce  qu'il  cerche  :  au  caméléon,  c'est 
changement  de  passion;  mais  au  poulpe,  c'est  change- 
ment d'action.    Nous    auons  quelques   mutations  de 

^  A  :  «  des  »,  ce  qui  est  uue  erreur  évidenW. 

*  C  :  «  qui  ». 

^  T/z/aj-.  ;  u  ce  citoyen  apporloit  ». 

couleur  a  la  fraieur,  la  colère,  la  honte  et  autres  pas- 
sions qui  altèrent  le  teind  de  nostre  visage;  mais  c'est 
par  l'effait  de  la  soufrance,  comme  au  caméléon.  Il  est 
bien  en  la  iaunisse  de  nous  faire  iaunir;  mais  il  n'est 
pas  en  la  disposition  de  nostre  volonté.  Or  ces  effets, 
que  nous  reconnoissons  aux  autres  animaux  plus 
grandz  que  les  nostres,  tesmoignent  y  auoir  en  eux 
quelque  faculté  plus  excellente  qui  nous  est  occulte, 
comme  il  est  vray  semblable  que  sont  plusieurs  autres 
de  leurs  conditions  et  puissances*. 

De  toutes  les  prédictions  du  temps  passé,  les  plus 
anciennes  et  plus  certaines  estoient  celles  qui  se  ti- 
roient  du  vol  des  oyseaux.  Qu'auons  nous  en  nous 
de  pareil  et  de  si  admirable?  Céte  règle,  cet  ordre  du 
branler  de  leur  aile,  par  lequel  on  tire  des  conséquen- 
ces des  choses  a  venir,  il  faut  bien  qu'il  soit  conduict 
par  quelque  excellent  ressort  a  vne  si  noble  opération  : 
car  c'est  prester  a  la  lettre  d'aler  atribuant  ce  grand 
effect  a  quelque  ordonnance  naturelle  sans  l'intelli- 
gence, consentement  et  discours  de  qui  le  produit,  et 
est  vne  opinion  euidamment  fause.  Et  qu'il  soit  ainsi, 
la  torpille  a  céte  condition  non  seulement  d'endormir 
les  membres  qui  la  touchent,  mais,  au  trauers  des 
filetz  et  de  la  scène,  elle  transmet  vne  pesanteur  en- 
dormie aus  mains  de  ceus  qui  la  remuent  et  manient: 
voire,  dit  on  dauantage  que,  si  on  verse  de  l'eau  dessus, 
on  sent  cete  passion  qui  gaigne  contremont  iusques  a 
la  main,  et  endort  l'atouchement  au  trauers  de  l'eau. 
Céte  force  est  merueilleuse,  mais  elle  n'est  pas  inutile 
a  la  torpille  :  elle  la  sent  et  s'en  sert,  de  manière  que, 
pour  atraper  la  proye  qu'elle  queste,  on  la  void  se  tapir 
soubz  le  limon,  afin  que  les  autres  poissons  coulans 
par  dessus,  frapez  et  endormis  de  céte  sienne  froideur, 

tombent  en  sa  puissance.  Les  grues,  les  arondes  *  et 
autres  oyseaux  passagiers,  changeans  de  demeure  selon 
les  saisons  de  l'an,  monstrent  assez  la  cognoissance 
qu'elles  ont  de  leur  faculté  diuinatrice,  et  la  mettent 
en  vsage.  Les  chasseurs  nous  asseurent  que,  pour  choi- 
sir d'vn  nombre  de  petitz  chiens  celluy  qu'on  a  à  con- 
seruer  pour  le  meilleur,  il  ne  faut  que  mètre  la  mère 
au  propre  de  le  choisir  elle  mesme  :  comme  si  on  les 
emporte  hors  de  leur  giste,  le  premier  qu'elle  y  repor- 
tera sera  tousiours  le  meilleur;  ou  bien,  si  on  faict 
semblant  d'entourner  de  feu  leur  giste  de  toutes  parts, 
celuy  des  petits  au  secours  duquel  elle  courra  pre- 
mièrement. Par  ou  il  apert  qu'elles  ont  vn  vsage  de 
prognostique  que  nous  n'auons  pas;  ou  qu'elles  ont 
quelque  vertu  a  iuger  de  leurs  petitz  autre  et  plus  viue 
que  la  nostre  :  car,  a  nos  enfans,  il  est  certain  que, 
bien  auant  en  l'cage,  nous  n'y  découurons  rien,  sauf  la 
forme  corporelle,  par  ou  nous  en  puissions  faire  triage  '. 
La  manière  de  naistre,  d'engendrer,  nourrir,  agir, 
mouuoir,  viure  et  mourir  des  bestes  estant  si  voisine 
de  la  nostre,  tout  ce  que  nous  retranchons  de  leurs 
causes  motrices,  et  que  nous  aioustons  a  nostre  condi- 
tion au  dessus  de  la  leur,  cela  ne  peut  aucunement 
partir  du  discours  de  nostre  raison.  Pour  règlement  de 
nostre  santé,  les  médecins  nous  proposent  l'exemple  du 
viure  des  bestes  et  leur  façon  :  car  ce  mot  est  de  tout 
temps  en  la  bouche  du  peuple  : 

Tene^  chaut  j  les  pieds  et  la  teste; 
Au  demeurant  viuej  en  teste. 

La  génération   est    la   principale    des   actions  natu- 

*  BC  :  «(  arondelcs  ». 

'  Vulf^.  supp.  :  «(  car,  a  nos  cntans...  triage  ». 

relies;  nous  auons  quelque  disposition  de  membres  qui 
nous  est  plus  propre  a  cela  :  toutesfois  ilz  nous  ordon- 
nent de  nous  ranger  a  l'assiete  et  disposition  brutale, 
comme  plus  effectuelle  et  plus  naturelle  *  : 

More  fer  arum 
Quadrupedumque  magis  ritu,  plerumque  putantiir 
Concipere  u.vores  :  quia  sic  loca  sumere  possunt, 
Pectoribus  positis,  sublatis  semina  hnnbis.  ' 

Si  c'est  iustice  de  rendre  a  chacun  ce  qui  luy  est 
deu,  les  bestes  qui  seruent,  ayment  et  defandent  leurs 
bienfaicteurs,  et  qui  poursuyuent  et  outragent  les 
estrangiers  et  ceux  qui  les  offencent,  elles  représentent 
en  cela  quelque  air  de  nostre  iustice;  comme  aussi  en 
conseruant  vne  equalité  tresequitable  en  la  dispensa- 
tion  de  leurs  biens  a  leurs  petits.  Quant  a  l'amitié, 
elles  l'ont  sans  comparaison  plus  viue  et  plus  constante 
que  n'ont  pas  les  hommes.  Hircanus,  le  chien  du  Roy 
Lysimachus,  son  maistre  mort,  demeura  obstiné  sus 
son  lict,  sans  vouloir  boire  ne  manger,  et  le  iour  qu'on 
en  brusla  le  corps,  il  print  sa  course  et  se  ietta  dans  le 
feu,  ou  il  fut  bruslé.  Comme  fit  aussi  le  chien  d'vn 
nommé  Pyrrhus;  car  il  ne  bougea  de  dessus  le  lict  de 
son  maistre  dépuis  qu'il  fut  mort,  et,  quand  on  l'em-" 
porta,  il  se  laissa  enleuer  quand  et  luy,  et  finalement 

*  Vulg.  supp.  :  «  comme  plus...  naturelle  ». 
'  BC  aj.  :  «  Et  reiettent  comme  nuisibles  ces  mouuefrians  in- 
discrets et  insolans  que  les  femmes  y  ont  meslé  de  leur  creu, 
les  ramenant  a  l'exemple  et  vsage  des  bestes  de  leur  sexe,  plus 
modeste  et  rassis  : 

Xam  viulier  prohibet  se  concipere,  atquc  répugnât, 
Clunibus  ipsa  viri  venerem  si  Iceta  rétractât, 
Atque  exossato  ciet  omni  pectoreJJuctus; 
Eijcit  enim  sulci  recta  regione  viaque 
Vomerem,  atque  locis  auertit  seminis  ictum  ». 

se  lança  dans  le  buschier  ou  on  brusloit  le  corps  de 
son  maistre.  Il  y  a  certaines  inclinations  d'affection 
qui  naissent  quelque  fois  en  nous  sans  le  conseil  de  la 
raison,  qui  viennent  d'vne  témérité  fortuite,  que  d'au- 
tres nomment  svmpathie  :  les  bestes  en  sont  capables 
comme  nous.  Nous  voyons  les  cheuaus  prendre  cer- 
taine acointance  des  vns  aux  autres,  iusques  a  nous 
mètre  en  peine  pour  les  faire  viure  ou  voyager  séparé- 
ment :  on  les  void  appliquer  leur  affection  a  certain 
poil  de  leurs  compaignons,  comme  a  certain  visage;  et 
ou  ilz  le  rencontrent  s'y  ioindre  incontinant  auec  feste 
et  démonstration  de  bien-veuillance,  et  prendre  quel- 
que autre  forme  a  contre-cœur  et  en  haine.  Les  ani- 
maus  ont  chois,  comme  nous,  en  leurs  amours,  et  font 
quelque  triage  de  leurs  femeles  ;  ils  ne  sont  pas  exemptz 
de  nosialousies  et  d'enuies  extrêmes  et  irréconciliables. 
Les  cupiditez  sont  ou  naturelles  ou  nécessaires  *, 
comme  le  boire  et  le  manger;  ou  naturelles  et  non 
nécessaires,  comme  l'acointance  des  femelles  ;  ou  elles 
ne  sont  ny  naturelles  ny  nécessaires.  De  céte  dernière 
sorte  sont  quasi  toutes  celles  des  hommes  :  elles  sont 
toutes  superflues  et  artificielles  :  car  c'est  merueille 
combien  peu  il  faut  a  nature  pour  se  contenter,  com- 
bien peu  elle  nous  a  laissé  a  désirer.  Les  aprests  de  nos 
cuisines  ne  touchent  pas  son  ordonnance.  Les  Stoiciens 
disent  qu'vn  homme  auroit  dequoyse  substenter  d'vne 
oliue  par  iour.  La  délicatesse  de  nos  vins  n'est  pas  de 
sa  leçon,  ny  la  recharge  que  nous  adioutons  aus  appe- 
titz  amoureus  : 

Neque  il  la 
Magno  prognatum  déposât  consule  cunnum. 

'  C  cl  Vulp.  :  n  naturelles  et  nécessaires  «. 

Ces  cupiditez  estrangieres,  que  l'ignorance  du  bien  et 
vne  fauce  opinion  ont  coulées  en  nous,  elles  sont  en 
si  grand  nombre  qu'elles  chassent  presque  toutes  les 
naturelles,  ny  plus  ny  moins  que  si,  en  vne  cité,  il  y 
auoit  si  grand  nombre  d'estrangiers  qu'ilz  en  missent 
hors  les  naturels  habitans,  ou  esteignissent  leur  autho- 
rité  et  puissance  ancienne,  l'vsurpant  entièrement  et 
s'en  saisissant.  Les  animaus  sont,  a  la  vérité,  beau- 
coup plus  réglés  que  nous  ne  sommes,  et  se  contien- 
nent auec  plus  de  modération  soubs  les  limites  que 
nature  nous  a  prescriptz  :  mais  non  pas  si  exactement 
qu'ilz  n'ayent  encore  quelque  conuenance  a  nostre 
desbauche.  Et  tout  ainsi  comme  il  s'est  trouué  des 
désirs  furieus,  qui  ont  poussé  les  hommes  a  l'amour 
des  bestes,  elles  se  trouuent  aussi  par  fois  esprises  de 
nostre  amour,  et  recoiuent  des  affections  monstrueuses 
d'vne  espèce  a  autre  :  tesmoin  l'elephant  corriual 
d'Aristophanes ,  le  grammairien,  en  l'amour  d'vne 
ieune  bouquetière,  en  la  ville  d'Alexandrie,  qui  ne  luy 
cedoit  en  rien  aus  offices  d'vn  poursuiuant  bien  pas- 
sionné :  car,  se  promenant  par  le  marché  ou  l'on  ven- 
doit  des  fruictz,  il  en  prenoit  auec  sa  trompe,  et  les 
luy  portoit;  il  ne  la  perdoit  de  veuë  que  le  moins  qu'il 
lui  estoit  possible,  et  luy  mettoit  quelquefois  la  trompe 
dans  le  sein  par  dessoubz  son  colet,  et  luy  tastoit  les 
tetins.  Hz  recitent  aussi  d'vn  dragon  amoureus  d'vne 
fille,  et  d'vne  oye  esprise  de  l'amour  d'vn  enfant,  en  la 
ville  d'Asope,  et  d'vn  bélier  seruiteur  de  la  menestriere 
Glaucia;  et  il  se  void  tous  les  iours  des  magotz  furieu- 
sement espris  de  l'amour  des  femmes.  On  void  aussi 
certains  animaux  s'adonner  a  l'amour  des  masles  de 
leur  sexe.  Oppianus  et  autres  recitent  quelques  exem- 
ples,  pour  monstrer  la  reuerance  que  les   bestes  en 

leurs  mariages  portent  a  la  parenté  ;  mais  l'experiance 
nous  faict  bien  souuent  voir  le  contraire  : 

\ec  habetur  turpe  iuuencœ 
Ferre  patrem  tergO;fit  equo  suafilia  coniux . 
Quasque  creauit  init  pecudes  caper  ;  ipsaque  cuius 
Semine  concepta  est  ex  illn  concipit  aies. 

De  subtilité  malitieuse,  en  est  il  vne  plus  expresse  que 
celle  du  mulet  du  philosophe  Thaïes?  Lequel,  passant 
au  trauers  d'vne  riuiere,  chargé  de  sel,  et,  de  fortune, 
y  estant  bronché,  si  que  les  sacs  qu'il  portoiten  furent 
tous  mouillez,  s'estant  aperceu  que  le  sel,  s'estant 
fondu  par  ce  moyen,  luy  auoit  rendu  sa  charge  plus 
Icgiere,  ne  failloit  iamais,  aussi  tost  qu'il  rencontroit 
quelque  ruisseau,  de  se  plonger  dedans  auec  sa  charge, 
iusques  a  ce  que  son  maistre,  dcscouurant  sa  malice, 
ordonna  qu'on  le  chargcast  de  laine  ;  a  quoy  se  trou- 
uant  mesconté,  il  cessa  de  plus  vser  de  céte  finesse.  11 
y  en  a  plusieurs  qui  représentent  naiuement  le  visage 
de  nostre  auaricc  :  car  on  leur  void  vn  soin  extrême 
de  surprendre  tout  ce  qu'elles  peuucnt,  et  de  le  curieu- 
sement cacher,  quov  qu'elles  n'en  tirent  nul  vsage. 
Quand  a  la  mcsnagerie,  elles  nous  surpassent  non  seu- 
lement en  céte  *  preuoyance  d'amasser  et  espargner 
pour  le  temps  a  venir,  mais  elles  ont  encore  beaucoup 
de  parties  de  la  science  qui  y  est  nécessaire.  Les  fromis 
cstandcnt  au  dehors  de  l'air  '  leur  grains  et  semences, 
pour  les  esucnter,  rcfrcschir  et  sécher,  quand  ilz  voient 
qu'ils  commencent  a  se  moisir  et  a  sentir  le  rance,  de 
peur  qu'ilz  ne  se  corrompent  et  pourrissent.  Mais  la 
caution  et  preuention  dont  ils  vsent  a  ronger  le  grain 

'  C  :  «  nostre  ". 
-  BC  :  (t  l'aire  »>. 

de  froment  surpasse  toute  imagination  de  prudence 
humaine  :  par  ce  que  le  froment  ne  demeure  pas  tous- 
iours  sec  ny  sain,  ains  s'amolit,  se  résout  et  destrempe 
comme  en  laict,  s'acheminant  a  germer  et  produire; 
parquoy  ^,  de  peur  qu'il  ne  deuienne  semance,  et 
perde  sa  nature  et  propriété  de  munition  pour  leur 
nourriture,  ilz  rongent  le  bout  par  ou  le  germe  a 
acoustumé  de  sortir. 

Quand  a  la  guerre,  qui  est  la  plus  grande  et  pom- 
peuse des  actions  humaines,  ie  sçaurois  volontiers  si 
nous  nous  en  voulons  seruir  pour  argument  de  quel- 
que prerogatiue,  ou,  au  rebours,  pour  tesmoignage  de 
nostre  imbecilité  et  imperfection  (comme  de  vray  la 
science  de  nous  entre-detfaire  et  entre-tuer,  de  ruiner 
et  perdre  nostre  propre  espèce,  il  semble  qu'elle  n'a 
pas  beaucoup  dequoy  se  faire  désirer  aus  bestes  qui  ne 
l'ont  pas)*;  mais  elles  n'en  sont  pas  vniuersellement 
exemptes  :  tesmoin  les  furieuses  rencontres  des  mou- 
ches a  miel,  et  les  entreprinses  des  Princes  des  deux 
armées  contraires  : 

Sœpe  diiobus 
Re gibus  incessit  magno  discordia  motu. 
Continuoque  animos  vulgi  et  trepidantia  bello 
Corda  licet  longe  prœsciscere. 

le  ne  voy  iamais  céte  diuine  description  qu'il  ne  m'y 
semble  lire  peinte  l'ineptie  et  vanité  humaine  :  car 
ces  mouuemens  guerriers  qui  nous  rauissent  de  leur 
horreur  et  espouuentement,  céte  tempeste  de  sons  et 
de  cris*,  cete  effroyable  ordonnance  de  tant  de  milliers 
d'hommes  armés,  tant  de  fureur,  d'ardeur  et  de  cou- 

'   Vulg.  supp.  :  «  parquoy  ». 

rage,  il  est  plaisant  a  considérer  par  combien  vaines 
occasions  elle  est  agitée,  et  par  combien  legieres  occa- 
sions esteinte  : 

Parlais  propter  narratur  amorem 
Grœcia  Barbariœ  diro  collisa  duello  -, 

toute  l'Asie  se  perdit  et  se  consomma  en  guerres  pour 
le  maquerelage  de  Paris  :  l'enuie  d'vn  seul  homme, 
vn  despit,  vn  plaisir,  vne  ialousie  domestique,  causes 
qui  ne  deuroient  pas  esmouuoir  deux  harangeres  a 
s'csgratigner,  c'est  l'ame  et  le  mouuement  de  tout  ce 
grand  trouble.  Voulons  nous  en  croire  ceus  mesme  qui 
en  sont  les  principaux  autheurs  et  motifs?  oions  le  plus 
grand,  le  plus  victorieus  Empereur  et  le  plus  puis- 
sant qui  fut  onques,  se  iouant  et  metant  en  risée  tres- 
plaisamment  et  tres-ingenieuscmcnt  plusieurs  batailles 
bazardées  et  par  mer  et  par  terre,  le  sang  et  la  vie  de 
cinq  cens  mille  hommes  qui  suiuirent  sa  *  fortune,  et 
les  forces  et  richesses  des  deus  parties  du  monde  espui- 
sées  pour  le  scruice  de  ses  entreprinses  : 

Qiwd  futuit  Glaphyran  Antonius.  hanc  mihi pœnam 
Fuliiia  constituit.  se  quoque  uti  futuam. 

Fuluiam  ef^n  ut  futuam?  Qiiid,  si  me  Manius  nret 
Pœdicem.  faciam!  Son  putn,  si  sapiam. 

Autfutue,  aut  pugnemus,  ait.  Quid,  si  mihi  yita 
Charior  est  ipsa  mentula?  Signa  canant. 

(l'vscen  liberté  de  conscience  de  mon  Latin  aucc  le 
congé  que  vous  m'en  aués  donné.)  Or  ce  grand  corps 
a  tant  de  visages  et  de  mouuemans  '  qui  semble  me- 
nasser  le  ciel  et  la  terre*,  ce  furieux  monstre  a  tant  de 

•  C  :  n  la  ». 

»  BC  :  ..  qu'il  •>. 

bras  et  a  tant  de  testes,  c'est  tousiours  l'homme  tbyble, 
calamiteus  et  misérable.  Ce  n'est  qu'vne  fourmilliere 
esmeue  et  eschaufée  : 

It  nigrum  campis  agmen. 

Vn  soufle  de  vent  contraire,  le  croassement  d'vn  vol 
de  corbeaus,  le  faus  pas  d'vn  cheual,  le  passage  fortuite 
d'vne  aigle,  vn  songe,  vne  voix,  vn  signe,  vne  brouée 
matiniere  suffisent  a  le  renuerser  et  porter  par  terre. 
Donnés  luy  seulement  d'vn  rayon  de  soleil  par  le  vi- 
sage, le  voyla  fondu  et  esuanouy;  qu'on  luy  esuante 
seulemant  vn  peu  de  poussière  aus  yeus,  comme  aus 
mouches  a  miel  de  nostre  poëte,  voila  toutes  nos  en- 
seignes, nos  légions,  et  le  grand  Pompeius  mesmes  a 
leur  teste,  rompu  et  fracassé.  Car  ce  fut  luy,  ce  me 
semble,  que  Sertorius  battit  en  Espaigne  a  tout  ces 
belles  armes*  : 

Hi  motus  animorum,atque  hœc  certamina  tanta 
Pulueris  exigui  iactii  compressa  quiescent  *. 

Quand  a  la  fidélité,  il  n'est  animal  au  monde  traistre 
au  pris  de  l'homme  :  nos  histoires  racontent  la*  pour- 
suite que  certains  chiens  ont  faict  de  la  mort  de  leurs 
maistres.  Le  Roy  Pyrrhus,  ayant  rencontré  vn  chien 

*  BC  aj.  :  «  *Les  âmes  des  Empereurs  et  des  sauatiers  sont 
iettées  a  mesme  moule.  Considérant  l'importance  des  actions  des 
Princes,  et  leur  pois,  nous  nous  persuadons  qu'elles  soient  pro- 
duites par  quelques  causes  aussi  poisantes  et  importantes.  Nous 
nous  trompons  :  ils  sont  poussez  et  retirez  en  leurs  mouuemans, 
par  les  mesmes  ressors  que  nous  sommes  aux  nostres.  La  mesme 
raison  qui  nous  faict  tanser  auec  vn  voisin  dresse  entre  les  Princes 
vne  guerre  ;  la  mesme  raison  qui  nous  faict  foiter  vn  lacquay,  tum- 
bant  en  vn  Roy,  luy  fait  ruiner  vne  nation  entière*.  PareiLz  appétits 
agitent  vnciron  et  vn  éléphant.  » —  Viilg.met,  dans  lavant-dernière 
phrase  :  «  vne  prouince  »,  à  La  place  de  u  vne  nation  entière  ». 

qui  garJoit  vn  homme  mort,  et  ayant  entendu  qu'il  y 
auoit  trois  iours  qu'il  taisoit  cet  office,  commanda 
qu'on  enterrast  ce  corps,  et  mena  ce  chien  quant  et 
luv.  Vn  iour  qu'il  assistoit  aus  monstres  générales  de 
son  armée,  ce  chien,  apperceuant  les  meurtriers  de  son 
maistre,  leur  courut  sus,  auec  grandz  aboys  et  aspreté 
de  courrous,  et,  par  ce  premier  indice,  achemina  la 
vengeance  de  ce  meurtre  qui  en  fut  faite  bien  tost 
aprez  par  la  voye  de  la  iustice.  Autant  en  fit  le  chien 
du  sage  Hésiode,  ayant  conuaincu  les  enfans  de  Ga- 
nistor,  Naupactien,  du  meurtre  commis  en  la  personne 
de  son  maistre.  Vn  autre  chien,  estant  a  la  garde  d'vn 
temple  a  Athènes,  ayant  aperceu  vn  larron  sacrilège, 
qui  en  emportoit  les  plus  beaus  ioyaus,  se  mit  a  abayer 
contre  luv  tant  qu'il  peut  :  mais  les  marguilliers  ne 
s'estant  point  esueillés  pour  cela,  il  se  mit  a  le  suiure, 
et,  le  iour  estant  venu,  se  tint  vn  peu  plus  esloignéde 
luv,  sans  le  perdre  iamais  de  veuë;  s'il  luy  offroit  a 
menger,  il  n'en  vouloit  pas,  et,  aus  autres  passans  qu'il 
rencontroit  en  son  chemin,  il  leur  faisoit  feste  de  la 
queue,  et  prenoit  de  leurs  mains  ce  qu'ilz  luy  don- 
noient  a  menger;  si  son  larron  s'arrestoit  pour  dormir, 
il  s'arrestoit  quant  et  quant,  au  lieu  mesmes.  La  nou- 
uelle  de  ce  chien  estant  venue  aus  marguilliers  de  céte 
église,  ilz  se  mirent  a  le  suyure  a  la  trace,  s'enquerans 
des  nouuelles  du  poil  de  ce  chien,  et  en  fin  le  rencon- 
trèrent en  la  ville  de  Cromyion,  et  le  larron  aussi, 
qu'ilz  ramenèrent  en  la  ville  d'Athènes,  ou  il  fut  puny; 
et  les  iuges,  en  recognoissance  de  ce  bon  office,  ordon- 
nèrent, du  public,  certaine  mesure  de  bled  pour 
nourrir  le  chien,  et  aus  prestres  d'en  auoir  soin.  Plu- 
tarque  tesmoigne  céte  histoire  comme  chose  tres-auerée 
et  aduenue  en  son  siècle. 


LIVRE  SECOND.  63 

Quant  a  la  gratitude  (car  il  me  semble  que  nous 
auons  besoin  de  mettre  ce  mot  en  vsage*),  ce  seul  exem- 
ple y  suffira,  que  Apion  recite  comme  en  ayant  esté 
luy  mesme  spectateur.  Vn  iour,  dict  il,  qu'on  donnoit 
a  Rome  au  peuple  le  plaisir  du  combat  de  plusieurs 
bestes  estranges,  et  principalement  de  lions  de  gran- 
deur inusitée,  il  y  en  auoit  vn  entre  autres  qui,  par 
son  port  furieus,  par  la  force  et  grosseur  de  ses  mem- 
bres, et  vn  rugissement  hautain  et  espouuantable, 
attiroit  a  soy  la  veûe  de  toute  l'assistance.  Entre  les 
autres  esclaues  qui  furent  présentez  au  peuple  en  ce 
combat  des  bestes,  fut  vn  Androdus,  de  Dace,  qui  estoit 
a  vn  seigneur  Romain  de  qualité  consulaire.  Ce  lyon, 
l'ayant  apperceu  de  loing,  s'arresta  premièrement  tout 
court,  comme  estant  entré  en  admiration ,  et  puis  s'a- 
procha  tout  doucement,  d'vne  façon  molle  et  paisible, 
comme  pour  entrer  en  recognoissance  auec  luy.  Cela 
faict,  et  s'estant  asseuré  de  ce  qu'il  cerchoit,  il  com- 
mença a  batre  de  la  queue,  a  la  mode  des  chiens  qui 
flatent  leur  maistre,  et  a  baiser  et  lescher  les  mains  et 
les  cuisses  de  ce  pauure  misérable,  tout  transi  d'effroy 
et  hors  de  soy.  Androdus  ayant  repris  ses  espritz  par 
la  courtoisie  -  de  ce  lyon,  et  rasseuré  sa  veuë  pour  le 
considérer  et  recognoistre,  c'estoit  vn  singulier  plaisir 
de  voir  les  caresses  et  les  festes  qu'ils  s'entrefaisoient 
l'vn  a  l'autre.  Dequoy  le  peuple  ayant  esleué  des  cris 
de  ioye,  l'Empereur  fit  appeller  cet  esclaue  pour  en- 
tendre de  luy  le  moyen  d'vn  si  estrange  euenement. 
Il  luy  recita  vne  histoire  nouuelle  et  admirable.  «  Mon 
maistre,  dict  il,  estant  proconsul  en  Aphrique,  ie  fus 
contraint  par  la  cruauté  et  rigueur  qu'il  me  tenoit, 

*  Viilg.  :  «  crédit  ». 

*  Vulg.  :  «  bénignité  ». 

me  faisant  iournellement  batre,  me  desrober  de  luy  et 
m'en  fuir.  Et,  pour  me  cacher  seurement  d'vn  person- 
nage ayant  si  grande  authorité  en  la  prouince ,  ie 
trouuav  mon  plus  court  de  gaigner  les  solitudes  et  les 
contrées  sablonneuses  et  inhabitables  de  ce  pays  la; 
résolu,  si  le  moyen  de  me  nourrir  venoit  a  me  faillir, 
de  trouuer  quelque  façon  de  me  tuer  moymesme.  Le 
soleil  estant  extrêmement  aspre  sur  le  midi  du  iour, 
et  les  chaleurs  insupportables,  ayant  rencontré  vne 
cauerne  cachée  et  inaccessible,  ie  me  iettay  dedans  *. 
Bien  tost  après,  y  suruint  ce  lyon,  ayant  vne  patte 
sanglante  et  blessée,  tout  plaintif  et  gémissant  des  dou- 
leurs qu'il  y  souffroit.  A  son  arriuée,  i'eus  beaucoup 
de  frayeur;  mais  luy,  me  voyant  musse  dans  vn  coin 
de  sa  loge,  s'aprocha  tout  doucement  de  moy,  me  pre- 
santant  sa  patte  otîencée,  et  me  I51  monstrant,  comme 
pour  demander  secours;  ie  luy  ostay  lors  vn  grand 
escot  qu'il  y  auoit,  et,  m'estant  vn  peu  apriuoisé  a 
luy,  pressant  sa  playe,  en  fis  sortir  l'ordure  qui  s'y 
amassoit,  l'essuyay  et  nettoyay  le  plus  proprement 
que  ie  peux.  Luy,  se  sentant  alegé  de  son  mal  et  sou- 
lagé de  céte  douleur,  se  prit  a  reposer  et  a  dormir 
ayant  tousiours  sa  pâte  entre  mes  mains.  Delà  en  hors, 
luy  et  moy  vesquismes  ensemble  en  céte  cauerne  trois 
ans  entiers,  de  mesmes  viandes  :  car,  des  bestes  qu'il 
tuoit  a  sa  chasse,  il  m'en  '  apportoit  les  meilleurs  en- 
droitz,  que  ie  faisois  cuyre  au  soleil,  a  faute  de  feu,  et 
m'en  nourrissois.  A  la  longue,  m'estant  ennuyé  de 
cete  vie  brutale  et  saunage,  ce  lyon  s'en  estant  aie  vn 
iour  a  sa  queste  accoustumée,  ie  me  partis  de  la,  et,  a 
ma  troisiesme  iournée,  fus  surpris  par  les  soldatz  qui 

'   l'i//^.  modifie  cette  phrase. 
'  C  :  »«  me  ». 

me  menèrent  d'Affrique  en  céte  ville,  a  mon  maistre  ; 
lequel  soudain  me  condamna  a  mort  et  a  estre  aban- 
donné aux  bestes.  Or,  a  ce  que  ie  voy,  ce  lyon  fut 
aussi  pris  bien  tost  après,  qui  m'a,  a  céte  heure,  voulu 
recompenser  du  bien-faict  et  guerison  qu'il  auoit  receu 
de  moy.  »  Voyla  l'histoire  qu'Androdus  recita  a  l'Em- 
pereur, laquelle  il  rit  aussi  entendre  de  main  a  main 
au  peuple.  Par  quoy,  a  la  requeste  de  tous,  il  fut  mis 
en  liberté  et  absoubz  de  céte  condamnation,  et,  par 
ordonnance  du  peuple,  luy  fut  faict  présent  de  ce  lyon. 
Nous  voyons  despuis,  dit  Apion,  Androdus  conduisant 
ce  lyon  a  tout  vne  petite  laisse,  se  promenant  par  les 
tauernes  a  Rome,  receuoir  l'argent  qu'on  luy  don- 
noit;  le  lyon  se  laisser  couurir  des  fleurs  qu'on  luy 
iettoit;  et  chacun  dire,  en  les  rencontrant  :  «  Voyla  le 
lyon  hoste  de  l'homme!  voila  l'homme  médecin  du 
lyon!  »* 

Quant  a  la  société  et  confédération  que  les  bestes 
dressent  entre  elles  pour  se  liguer  ensemble  et  s'entre- 
secourir,  il  se  voit  des  bœufs,  des  porceaux  et  autres 
animaux,  qu'au  cry  de  celuy  que  vous  ofîencez  toute 
la  troupe  accourt  a  son  aide  et  se  ralie  pour  sa  défiance. 
L'escare,  quand  il  a  aualé  l'hameçon  du  pescheur,  ses 
compaignons  s'assemblent  en  foule  autour  de  luy  et 
rongent  la  ligne;  et  si,  d'auanture,  il  y  en  a  vn  qui  ait 
donné  dedans  la  nasse,  les  autres  luy  baillent  la  queue 
par  dehors,  et  luy  la  serre  tant  qu'il  peut,  a  belles 
dans,  et  eux  le  tirent  ainsi  au  dehors,  et  l'entrainent. 
Les  barbiers,  quand  l'vn  de  leurs  compagnons  est  en- 
gagé, metent  la  ligne  contre  leur  dos,  dressant  vne 
espine  qu'ilz  ont  dentelée  comme  vne  scie,  a  tout  la- 
quelle ilz  la  scient  et  coupent.  Quant  aux  particuliers 
offices  que  chacun  de  nous  retire  pour  le  seruice  de  sa 
II.  3 

vie  de  certains  animaux  ou  des  hommes,  il  s'en  void 
plusieurs  pareils  exemples  parmy  les  bestes  *.  Hz  tien- 
nent que  la  baleine  ne  marche  iamais  qu'elle  n'ayt 
au  deuant  d'elle  vn  petit  poisson  semblable  au  gouyon 
de  mer,  qui  s'apelle  pour  cela  la  guide;  la  baleine  le 
suit,  se  laissant  mener  et  tourner  aussi  facilement  que 
le  timon  faict  tourner  -  le  nauire  :  et,  en  recompense 
aussi,  au  lieu  que  toute  autre  chose,  soit  beste  ou 
vaisseau,  qui  entre  dans  l'horrible  chaos  de  la  bouche 
de  ce  monstre,  est  incontinant  perdu  et  englouti,  ce 
petit  poisson  s'y  retire  en  toute  seurté  et  y  dort,  et, 
pendant  son  someil,  la  baleine  ne  bouge;  mais  aussi 
tost  qu'il  sort,  elle  se  met  a  le  suiure  sans  cesse;  et  si, 
de  fortune,  elle  l'escarte,  elle  va  errant  ça  et  là,  et  sou- 
uant  se  froissant  contre  les  rochiers,  comme  vn  vais- 
seau qui  n'a  point  de  gouuernail;  ce  que  Plutarque 
tesmoigne  auoir  veu  en  l'isle  d'Anticyre.  Il  y  a  vn 
pareil  mariage  entre  le  petit  oyseau  qu'on  nomme  le 
roytelet  et  le  crocodile  :  le  roytelet  sert  de  sentinelle  a 
ce  grand  animal,  et  si  l'ichneaumon,  son  ennemv, 
aproche  pour  le  combatre,  ce  petit  ovseau,  de  peur 
qu'il  ne  le  surprenne  endormy,  va,  de  son  chant  et  a 
coups  de  bec,  l'esueillant  et  l'aduertissant  de  son  dan- 
ger; il  vit  des  demeurans  de  ce  monstre,  qui  le  reçoit 
tamilierement  en  sa  bouche,  et  luy  permet  de  becqueter 
dans  ses  machoueres  et  entre  ses  dents,  et  y  receuillir 
les  morceaus  de  cher  qui  y  sont  demeurez;  et,  s'il  veut 
termerla  bouche,  ill'aduertit  premièrement  d'en  sortir, 
en  la  serrant  peu  a  peu,  sans  restreindre  et  l'ortencer. 
Céte  coquille  qu'on  nomme  la  nacre  vit  aussi  ainsi 
auec  le  pinnothere,  qui  est  vn  petit  animal  de  la  sorte 

'   Viilf^.  modifie  cette  phrase. 
'  BC  :  (1  retourner  ». 

d'vn  cancre,  luy  seruant  d'huissier  et  de  portier,  assis 
a  l'ouuerture  de  céte  coquille,  qu'il  tient  continuelle- 
ment entrebaillée  et  ouuerte,  iusques  a  ce  qu'il  y  voye 
entrer  quelque  petit  poisson  propre  a  leur  prises  *  :  car 
lors  il  entre  dans  la  nacre,  et  luy  va  pinsant  la  chair 
viue  et  la  contreint  de  fermer  sa  coquille  :  lors  eux  deux 
ensemble  mengent  la  proye  enfermée  dans  leur  fort. 
En  la  manière  de  viure  des  tuns,  on  y  remarque  vne 
singulière  science  de  trois  parties  de  la  mathématique. 
Quand  a  l'astrologie,  ilz  l'enseignent  a  l'homme;  car 
ilz  s'arrestent  au  lieu  ou  le  solstice  d'hyuer  les  sur- 
prend, et  n'en  bougent  iusques  a  l'equinoxe  ensuiuant. 
Voyla  pourquoy  Aristote  mesme  leur  concède  volon- 
tiers céte  science.  Quand  a  la  géométrie  et  arithméti- 
que, ilz  font  tousiours  leur  bande  de  figure  cubique, 
carrée  en  tout  sens,  et  en  dressent  vn  corps  de  bataillon 
solide,  clos  et  enuironné  tout  a  l'entour  a  six  faces 
toutes  égales  ;  puis  nagent  en  céte  ordonnance  carrée, 
autant  large  derrière  que  deuant,  de  façon  que  qui  en 
void  et  comte  vn  visage,  il  peut  aiséement  nombrer 
toute  la  troupe,  d'autant  que  le  nombre  de  la  profon- 
deur est  égal  a  la  largeur,  et  la  largeur  a  la  longueur. 
Quant  a  la  magnanimité,  il  est  malaisé  de  luy  don- 
ner vn  visage  plus  apparent  que  en  ce  faict  du  grand 
chien  qui  fut  enuoyé  des  Indes  au  Roy  Alexandre  :  on 
luy  présenta  premièrement  vn  cerf  pour  le  combatre, 
et  puis  vn  sanglier,  et  puis  vn  ours;  il  n'en  fit  conte, 
et  ne  daigna  se  remuer  de  sa  place;  mais,  quand  il 
veid  vn  lion,  qu'on  luy  présenta,  alors  -  il  se  dressa 
incontinant  sur  ses  piedz,  monstrant  manifestement 
qu'il  declairoit  celuy  la  seul  digne  d'entrer  en  combat 

*  C  :  «  leurs  prises  »;  Viilg.  :  «  leur  prise  ». 

*  Vulg.  supp.  :  «  qu'on  luy  présenta,  alors  ». 


tfli  ESSAIS  DE  M.   DE  MONTAIGNE. 

auecques  luy*.  Quand  a  la  clemance,  on  recite  d'vn 
tygre,  la  plus  inhumaine  beste  de  toutes,  que  luy 
ayant  esté  baillé  vn  cheureau,  il  souffrit  deux  iours  la 
faim  auant  que  de  le  vouloir  offencer,  et,  le  troisiesme, 
il  brisa  la  cage  ou  il  estoit  enfermé,  pour  aler  cercher 
autre  pasture,  ne  se  voulant  prendre  au  cheureau,  son 
familier  et  compaignon.  Et  quant  aux  droitz  de  la 
familiarité  et  conuenance  qui  se  dresse  par  la  conuer- 
sation,  il  nous  adulent  ordinairement  d'apriuoiser  des 
chatz,  des  chiens  et  des  Heures  ensemble. 

Mais  ce  que  l'experiance  aprend  a  ceux  qui  voya- 
gent par  mer,  et  notamment  en  la  mer  de  Sicile,  de  la 
condition  des  halcyons,  surpasse  toute  humaine  cogi- 
tation. De  quelle  espèce  d'animaux  a  iamais  nature 
tant  honoré  les  couches,  la  naissance  et  l'enfantement? 
Car  les  poètes  disent  bien  qu'vne  seule  isle  de  Delos, 
estant  auparauant  vagante,  fut  affermie  px)ur  le  seruice 
de  l'enfantement  de  Latone;  mais  Dieu  a  voulu  que 
toute  la  mer  fut  arrestée,  affermie  et  applanie,  sans 
vagues,  sans  vents  et  sans  pluye,  ce  pendant  que 
l'halcyon  faict  ses  petitz  :  qui  est  iustement  enuiron 
le  solstice,  le  plus  court  iour  de  l'an;  et,  par  son  pri- 
uilege,  nous  auons  sept  iours  et  sept  nuictz,  au  fin 
cœur  de  l'hyuer,  que  nous  pouuons  nauiguer  sans 
danger.  Leurs  femeles  ne  recognoissent  autre  masle 
que  le  leur  propre;  l'assistent  toute  leur  vie  sans 
iamais  l'abandonner;  s'il  vient  a  estre  débile  et  cassé, 
elles  le  chargent  sur  leurs  espaules,  le  portent  par 
tout,  et  le  seruent  iusques  a  la  mort.  Mais  nulle  suffi- 
sance n'a  encores  peu  attaindre  a  la  cognoissancc  de 
céte  meruei lieuse  fabrique  de  quoy  Thalcvon  compose 
le  nid  pour  ses  petitz,  et  en  deuiner  la  matière.  Plu- 
tarque,  qui  en  a  veu  et  manié  plusieurs,  pense  que  ce 

soit  des  arestes  de  quelque  poisson  qu'elle  conioint  et 
lie  ensemble,  les  entrelassant  les  vnes  de  long,  les 
autres  de  trauers,  et  adioustant  des  courbes  et  des 
arrondissemens,  tellement  qu'en  tin  elle  en  forme  vn 
vaisseau   rond,   prest  a  voguer;   puis,   quand  elle  a 
paracheué  de  le  construire,  elle  le  porte  au  batement 
du  flot  marin,  la  ou  la  mer,  le  bâtant  tout  doucement, 
luy  enseigne  a  radouber  ce  qui  n'est  pas  bien  lié,  et  a 
le  *  mieux  fortifier  aux  endroitz  ou  elle  void  que  sa 
structure  se  desment  et  se  lâche  pour  les  coups  de 
mer;  et,  au  contraire,  ce  qui  est  bien  ioint,  le  bate- 
ment de  la  mer  le  vous  estreint  et  vous  le  serre,  de 
sorte  qu'il  ne  se  peut  ny  rompre,   ny  dissoudre  ou 
endomager  a  coups  de  pierre  ny  de  fer,  si  ce  n'est  a 
toute  peine.  Et  ce  qui  plus  est  a  -admirer,  c'est  la  pro- 
portion et  figure  de  la  concauité  du  dedans  :  car  elle 
est  composée  et  proportionnée  de  manière  qu'elle  ne 
peut  receuoir  ny  admetre  autre  chose  que  l'oyseau  qui 
l'a  bastye  :  car,  a  toute  autre  chose,  elle  est  impéné- 
trable, close  et  fermée,  tellement  qu'il  n'y  peut  rien 
entrer,  non  pas  l'eau  de  la  mer  seulement.  Voila  vne 
description  bien  claire  de  ce  bastiment  et  empruntée 
de  bon  lieu;  toutesfois  il  me  semble  qu'elle  ne  nous 
esclaircit  pas  encore  suffisamment  la  difficulté  de  céte 
architecture.  Or,  de  quelle  vanité  nous  peut  il  partir 
de  loger  au  dessoubz  de  nous  et  d'interpréter  desdai- 
gneusement  les  eft'ectz  que  nous  ne  pouuons  imiter  ny 
comprendre? 

Pour  suiure  encore  vn  peu  plus  loin  céte  equalité 
et  correspondance  de  nous  aux  bestes,  le  priuilege 
dequoy  nostre  ame  se  glorifie,  de  ramener  à  sa  condi- 

*  BC  supp.  :  «  le  ». 

tion  tout  ce  qu'elle  conçoit,  de  despouiller  de  qualitez 
mortelles  et  corporelles  tout  ce  qui  vient  a  elle,  de 
renger  les  choses  qu'elle  estime  dignes  de  son  accoin- 
tance  a  *  deuestir  et  despouiller  leurs  conditions  cor- 
ruptibles, et  leur  faire  laisser  a  part  comme  vestemens 
superfluz  et  viles  l'espesseur,  la  longueur,  la  profon- 
deur, le  poids,  la  couleur,  l'odeur,  l'aspreté,  la  polis- 
seure,  la  durté,  la  mollesse  et  tous  accidens  sensibles, 
pour  les  accommoder  a  sa  condition  immortelle  et 
spirituelle,  de  manière  que  Rome  et  Paris  que  i'ay  en 
l'ame,  Paris  que  i'imagine,  ie  l'imagine  et  le  comprens 
sans  grandeur  et  sans  lieu,  sans  pierre,  sans  piastre  et 
sans  bois  :  ce  mesme  priuilege,  dis-ie,  semble  estre 
bien  cuidamment  aux  bestes;  car  vn  chcual  acoustumé 
aux  trompetes,  aux  harqucbousadesetauxcombatz,  que 
nous  voyons  trémousser  et  frémir  en  dormant,  estendu 
sur  sa  littiere,  comme  s'il  estoit  en  la  meslce,  il  est 
certain  qu'il  conçoit  en  son  ame  vn  son  de  taborin  sans 
bruit,  et  vne  armée  sans  armes  et  sans  corps  : 

Qidppe  videbis  equos  fortes,  ciim  membra  iacebunt 
In  somnis,  sudare  tamen,  spirarequc  sœpc. 
Et  quasi  de  palma  siimmas  contcndere  vires. 

Ce  Heure,  qu'vn  leurier  imagine  en  songe,  après  lequel 
nous  le  voyons  haleter  en  dormant,  alonger  la  queue, 
secouer  les  iarretz,  et  représenter  parfaitement  les 
mouuemens  de  sa  course  :  c'est  vn  Heure  sans  poil  et 
sans  os  : 

Venantumqiie  canes  in  molli  sœpe  quiète 
lactant  crura  tamen  subito,  vocesque  repente 
cMillunt.  et  crebras  reducunt  naribus  auras, 

•  Nous  suivons  lu   leçon    de  BC;   A   donne  :  «  accoinlancc, 
deuestir  ».  ce  qui  n'a  pas  de  sens. 

Vt  vestigia  si  teneant  inuenta  fer  arum  : 
Expergefactique  sequuntur  inania  sœpe 
Ceriiorum  simulachra,  fiigœ  quasi  dedita  cernant , 
n^onec  discussis  redeant  erroribus  ad  se. 

Les  chiens  de  garde,  que  nous  voyons  souuent  gronder 
en  songeant,  et  puis  iapper  tout  a  faict  et  s'esueillcr 
en  sursaut,  comme  s'ilz  aperceuoient  quelque  estran- 
gier  arriuer  :  cet  estrangier  que  leur  ame  void,  c'est  vn 
homme  spirituel  et  imperceptible,  sans  dimension, 
sans  couleur  et  sans  estre  : 

Consueta  domi  catulorum  blanda  propago 
1)egere,  sœpe  leiiem  ex  oculis  volucremque  soporem 
Discuter  e,  et  corpus  de  terra  cor  riper  e  instant, 
T^roinde  quasi  ignotas  faciès  atque  ora  tueantur. 

Quand  a  la  beauté  du  corps,  auant  passer  outre,  il 
me  faudroit  sçauoir  si  nous  sommes  d'accord  de  sa 
description.  Il  est  vray-semblable  que  nous  ne  sçauons 
guiere  que  c'est  que  beauté  en  nature  et  en  gênerai, 
puisque,  a  l'humaine  et  nostre  beauté,  nous  donnons 
tant  de  formes  diuerses*.  Les  Indes  la  peignent  noire 
et  basannée,  aux  leures  grosses  et  enflées,  au  nez  plat 
et  large*.  Nous  formerions  ainsi  la  laideur.  Les  Ita- 
liens la  façonnent  grosse  et  massiue;  les  Espaignols 
vuidée  et  estrillée;  et,  entre  nous,  l'vn  la  fait  blanche, 
l'autre  brune;  l'vn  molle  et  délicate, 'l'autre  forte  et 
vigoreuse;  qui  y  demande  de  la  mignardise  et  delà 
douceur;  qui  de  la  fierté  et  magesté*.  Mais,  quoy  qu'il 
en  soit,  nature  ne  nous  a  non  plus  priuilegez  en  cela 
qu'au  demeurant  sur  ses  loix  communes.  Et,  si  nous 
nous  iugeons  bien,  nous  trouuerons  que,  s'il  est  quel- 
ques animaus  moins  fauorisez  en  cela  que  nous,  il  y 
çn  a  d'autres,  et  en  grand  nombre,  qui  le  sont  plus*  : 

car  céte  prerogatiue  que  les  poètes  t'ont  valoir  de  nostre 
stature  droite,  regardant  vers  le  ciel  son  origine  : 

T^ronaque  cum  spectent  animalia  cœtera  terrant. 
Os  homini  sublime  dédit,  cœlunique  videre 
Jussit,  et  erectos  ad  sydera  tollere  vultus , 

elle  est  vrayement  poétique  :  car  il  y  a  plusieurs  bes- 
tioles qui  ont  la  veûe  renuersée  tout  a  faict  vers  le 
ciel;  et  l'ancoleure  des  chameaux  et  des  austruches,  ie 
la  trouue  encore  plus  releuée  et  droite  que  la  nostre*. 
Les  bestes  qui  nous  retirent  le  plus,  ce  sont  les  plus 
laides  et  les  plus  viles  de  toute  la  bande  :  car,  p>our 
l'aparence  extérieure  et  forme  de  visage,  ce  sont  les 
magotz  *  et  les  singes  *  ;  pour  le  dedans  et  parties  vita- 
les et  plus  nobles,  c'est,  a  ce  que  disent  les  médecins, 
le  porceau  '.  Certes,  quand  i'imaginc  l'homme  tout 
nud,  et  notamment  en  ce  sexe  qui  semble  auoir  plus 
de  part  a  la  beauté,  ses  tares  et  ses  défauts  ',  sa  suiec- 
tion  naturelle  et  ses  imperfections,  ie  trouue  que  nous 
auons  eu  plus  de  raison  que  nul  autre  animal  de  nous 
cacher  et  *  de  nous  couurir;  nous  auons  esté  excusables 
de  desp»ouiller  ^  ceux  que  nature  auoit  fauorisé  en  cela 
plus  qu'à  nous,  pour  nous  parer  de  leur  beauté;  et, 
puis  que  l'homme  n'auoit  pasdequoy  se  présenter  nud 
a  la  veûe  du  monde,  il  a  eu  raison  de  se  cacher  soubz 
la  dcspouille  d'autruy,  et  se  vestir  de  laine,  de  plume, 
de  poil,  de  soye  et  autres  commoditez  empruntées  ^ 

'   ^  ulf;-  suyf.  :  «  et  les  singes  ». 

^  VulfT.  siifp.  :  i<  et  plus  nobles  >\  et  »«  a  ce  que  disent  les  mé- 
decins ». 

'  yulf^.  supp.  :  u  et  SCS  défauts  ». 

*  ^'ulf[.  supp.  :  <(  de  nous  cacher  et  ». 

*  ^'ulg.  :  «  d'emprunter  ». 

*  Vtdli^.  abrège  la  fin  de  cette  phrase. 

Remarquons,  au  demeurant,  que  nous  sommes  le  seul 
animal  duquel  le  defautet  les  imperfectionsoffencentnoz 
propres  compaignons,  et  seuls  qui  auons  a  nous  desro- 
ber  en  nos  actions  naturelles  de  nostre  espèce.  Vraye- 
ment,  c'est  aussi  vn  effect  bien  digne  de  considération 
que  les  maistres  du  mestier  ordonnent  pour  remède  aux 
passions  amoureuses  l'entière  veûe  et  libre  cognois- 
sance  *  du  corps  qu'on  recerche  ;  que,  pour  refroidir 
l'amitié,  il  ne  faille  que  voir  librement  ce  qu'on  aime  : 

nie,  quod  obscœnas  in  aperto  corpore  partes 
'Viderai,  in  cursu  qui  fuit,  hœsit  amor. 

Et  encore  que  céte  recepte  puisse  a  l'auanture  partir 
d'vne  humeur  vn  peu  délicate  et  desgoutée  -,  si  est  ce 
vn  merueilleux  signe  de  nostre  deffaillance  que  l'vsage 
et  la  iouissance  ^  nous  dégoûte  les  vns  des  autres*  *  :  la 
ou,  en  plusieurs  animaux,  il  n'est  rien  d'eus  que  nous 
n'aimons  et  qui  ne  plaise  a  nos  sens  :  de  façon  que,  de 
leurs  excremens  mesmes  et  de  leur  descharge,  nous 
tirons  non  seulement  de  la  friandise  au  manger,  mais 
noz  plus  riches  ornements  et  parfums.  Ce  discours  ne 
touche  que  nostre  commun  ordre,  et  n'est  pas  si  témé- 
raire ''  d'y  vouloir  comprendre  cesdiuines,  supernatu- 
reles  et  extraordinaires  beautez  qu'on  void  par  fois 
reluire  entre  nous,  comme  des  astres  soubz  vn  voyle 
corporel  et  terrestre. 

•  Vulg.  supp.  :  «  cognoissance  ». 
-  Vulg.  :  a  refroidie  ». 

3  Vulg.  :  «  cognoissance  ». 

*  BC  aj.  : 

c(  VSicc  Vencres  nostras  hoc  failli;  qiio  magis  ipsœ 
Omnia  sunimopere  hos  vitcc  postscenia  celant, 
Qjios  retincre  volunt,  adstrictoque  esse  in  amorc  ». 
^  Vulg.  :  «  sacrilège  ». 

Au  demeurant,  la  part  mesme  que  nous  faisons  aux 
animaux  des  faueurs  de  nature,  par  nostre  confession, 
clic  leur  est  bien  auantageuse.  Nous  nous  attribuons 
des  biens  imaginaires  et  fantastiques,  des  biens  futurs 
et  a  venir  *,  desquelz  l'humaine  capacité  ne  se  peut 
d'elle  mesme  respondre,  ou  des  biens  que  nous  nous 
attribuons  faucement  par  la  licence  de  nostre  opinion, 
comme  la  raison,  la  science  et  l'honneur;  et,  a  eux, 
nous  leur  laissons  en  partage  des  biens  essentiels, 
maniables  et  palpables  :  la  paix,  le  repos,  la  sécurité, 
l'innocence  et  la  santé;  la  santé,  dis-ie,  le  plus  beau 
et  le  plus  riche  présent  que  nature  nous  sache  faire. 
De  façon  que  la  philosophie,  voire  la  Stoiquc,  ose 
bien  dire  que  Heraclitus  et  Pherecides,  s'ilz  eussent 
peu  eschanger  leur  sagesse  auecques  la  santé,  et  se 
dcliurcr,  par  ce  marché,  Tvn  de  l'hydropisie,  l'autre 
de  la  maladie  pediculaire  qui  le  pressoit,  qu'ilz  eus- 
sent bien  faict.  Par  ou  ilz  donnent  encore  plus  grand 
pris  a  la  sagesse,  l'accomparant  et  contrepoisant  a  la 
santé,  qu'ilz  ne  font  en  céte  autre  proposition  qui  est 
aussi  des  leurs  :  ilz  disent  que,  si  Circé  eust  présenté 
a  Vlysscs  deux  brcuuages,  l'vn  pour  faire  deucnir  vn 
homme  de  fol  sage,  l'autre  de  sage  fol,  qu'Vlysses 
eust  deu  plus  tost  accepter  celuy  de  la  folie  que  de 
consentir  que  Circé  eust  changé  sa  figure  humaine  en 
celle  d'vne  beste  :  et  disent  que  la  sagesse  mesme  eust 
parlé  a  luy  en  céte  manière  :  «  Quitte  moy,  laisse  mov 
la,  plustost  que  de  me  loger  soubs  la  ligure  et  corps 
d'vn  asne  ».  Comment!  céte  grande  et  diuinc  sagesse, 
les  philosophes  la  quittent  donc  pour  ce  masque  cor- 
porel et  terrestre?  Ce  n'est  donc  plus  par  la  raison. 

par  le  discours  et  par  l'ame  que  nous  excellons  sur  les 
bestes  :  c'est  par  nostre  beauté,  nostre  beau  teint  et 
nostre  belle  disposition  de  membres,  pour  laquelle  il 
nous  faut  mètre  nostre  intelligence,  nostre  prudence 
et  tout  le  reste  a  l'abandon.  Or  l'accepte  céte  naitue 
et  franche  confession.  Certes,  ilz  ont  cogneu  que  ces 
parties  la,  dequoy  nous  faisons  tant  de  feste,  ce  n'est 
que  biffe  et  piperie  *.  Quand  les  bestes  auroient  donc 
toute  la  vertu,  la  science,  la  sagesse  et  suffisance 
Stoique*,  elles  ne  seroient  pas  pourtant  comparables 
a  vn  homme  misérable,  meschant  et  insensé.  C'est 
donque  toute  nostre  perfection  que  d'estre  homme  -* . 
Voyla  comment  ce  n'est  pas  par  vray  discours,  mais 
par  vne  fierté  vaine  et  opiniâtreté,  que  nous  nous 
préférons  aux  autres  animaux,  et  nous  séquestrons  de 
leur  condition  et  société. 

Mais,  pour  reuenir  a  mon  propoz,  nous  auons  pour 
nostre  part  l'inconstance,  l'irrésolution,  l'incertitude, 
le  deuil,  la  superstition,  la  solicitude  des  choses  a 
venir,  voire  après  nostre  vie,  l'ambition,  l'auarice,  la 
ialousie,  l'enuie,  les  appetitz  desreglez,  forcenez  et 
indomtables,  la  guerre,  la  mensonge,  la  desloyauté, 
la  detraction  et  la  curiosité.  Certes,  nous  auons  estran- 
gement  surpaie  ce  beau  discours  dequoy  nous  nous 
glorifions,  et  céte  capacité  de  iuger  et  cognoistre,  si 
nous  l'auons  achetée  au  pris  de  ce  nombre  infini  de 
passions,  ausquelles  nous  sommes  incessamment  en 
bute*.  Au  demeurant,  de  quel  fruict  pouuons  nous 
estimer  auoir  esté  a  Varroet  Aristotc  céte  intelligence 
de  tant  de  choses?  Les  a  elle  exemptez  des  incommo- 
ditez  humaines?  ont  ilz  esté  deschargez  des  accidens 

•  Vulg.  :  «  que  vainc  fantasie  ». 
-  Vulg.  supp.  cette  phrase. 

qui  pressent  vn  crocheteur?  ont  ilz  tiré  de  la  logique 
quelque  consolation  a  la  goûte?  Pour  auoir  sceu 
comme  céte  humeur  se  loge  aux  iointures,  l'en  ont 
ilz  moins  sentie?  Sont  ilz  entrez  en  composition  de  la 
mort,  pour  sçauoir  qu'aucunes  nations  s'en  resiouis- 
sent,  et  du  cocuage,  pour  scauoir  les  femmes  estre 
communes  en  quelques  republiques  '?  Au  rebours, 
ayant  tenu  le  premier  rang  en  scauoir,  selon  la  répu- 
tation, l'vn  entre  les  Romains,  l'autre  entre  les  Grecz, 
et  en  la  saison  ou  la  science  fleurissoit  le  plus  en  leur 
pays  *,  nous  n'auons  pas  pourtant  apris  qu'ilz  ayent 
eu  nulle  particulière  excellence  en  leur  vie.  Voyre  le 
Grecz  a  assez  a  faire  a  se  descharger  d'aucunes  tasches 
notables  en  la  sienne*.  Qui  contera  les  hommes  par 
leurs  actions  et  deportemens,  il  s'en  trouuera  plus 
grand  nombre  d'excellens  entre  les  ignorans  qu'entre 
les  scauans  :  ie  dis,  en  toute  sorte  de  vertu.  La  vieille 
Rome  me  semble  auoir  bien  porte  des  hommes  de 
f>lus  grande  valeur,  et  jX)ur  la  paix,  et  pour  la  guerre, 
que  céte  Rome  sçauante  qui  se  ruina  soy-mesmes. 
Quand  le  demeurant  seroit  tout  pareil,  aumoins  la 
prcud'homie  et  Tinnoccncc  dcmcureroit  du  costé  de 
l'ancienne  :  car  elle  loge  singulièrement  bien  auec  la 
simplicité.  Mais  ie  laisse  ce  discours  qui  me  tireroit 
plus  loin  que  ie  ne  voudrois  suiure.  l'en  diray  seule- 
ment encore  cela,  que  c'est  la  seule  obéissance  '  qui 
peut  effectuer  vn  homme  de  bien.  Il  ne  faut  pas  laisser 
au  iugemcnt  de  chacun  la  cognoissance  de  son  deuoir; 
il  le  luy  faut  prescrire,  non  pas  le  laisser  choisira  son 
discours  :  autrement,   selon    l'imbécillité   et   variété 

'   Iw/iT,  ;  u  région  •>. 

'  ^^ulg.  supp.  :  «  selon  la  réputation  »  et  <>  en  leur  pays  ". 

•  \'ulf^.  :  «  humilité  et  soubmission  «. 

infinie  de  nos  raisons  et  opinions,  nous  nous  forge- 
rions en  fin  des  deuoirs  qui  nous  mettroient  a  nous 
manger  les  vns  les  autres,  comme  dict  Epicurus. 

La  première  loy  que  Dieu  donna  iamais  a  l'homme, 
ce  fut  vne  loy  de  pure  obéissance;  ce  fut  vn  conmen- 
dement*  ou  l'homme  n'eust  rien  a  conoistre  et  a  rai- 
sonner **.  La  peste  de  l'homme,  c'est  l'opinion  de 
science.  Voila  pourquoy  la  simplicité  et  ^  l'ignorance 
nous  sont  tant  recommandées  par  nostre  religion, 
comme  pièces  propres  et  conuenables  a  la  subiection, 
a  la  créance  et  a  l'obéissance*.  En  cecy,  pour  le  moins, 
y  a  il  vne  générale  conuenance  entre  tous  les  philoso- 
phes de  toutes  sectes,  que  le  souuerain  bien  consiste 
en  la  tranquillité  de  l'ame  et  du  corps  :  la  science  ne 
nous  décharge  point  de  douleur,  de  crainte,  de  desîr, 
et  du  reume  '  : 

oAd  summum  sapiens  vno  minor  est  loue,  diues, 
Liber,  honoratus,  pulcher,  rex  denique  regum-, 
Trœcipue  sanus,  nisi  cum  pituita  molesta  est. 

Il  semble,  a  la  vérité,  que  nature,  pour  la  consola- 
tion de  nostre  estât  misérable  et  chetif,  ne  nous  ait 
donné  en  partage  que  la  presumption  et  la  gloire  *. 
C'est  ce  que  dict  Epictete,  que  l'homme  n'a  rien  pro- 
prement sien  que  l'vsage  de  ses  opinions.  Nous  n'auons 
que  du  vent  et  de  l'inanité  en  partage*.  Nous  auons 
raison  de  faire  valoir  les  forces  de  nostre  imagination, 
car  tous  nos  biens  ne  sont  qu'en  songe.  Oyez  brauer 
ce  pauure  et  calamiteus  anijnal  :  Il  n'est  rien,  dict 

*  Vulg.  :  «  causer  n. 

-  Vitlg.  siipp.  dans  celte  phrase  :  <»  la  simplicité  et  »>,  et  «  et 
conuenables  a  la  subiection  ». 
^  Vulg.  change  cette  fin  de  phrase. 

*  Vulg.  sitpp.  :  u  et  la  gloire  ». 

Cicero,  si  dous  que  l'occupation  des  lettres  :  de  ces 
lettres,  dis-ie,  par  le  moyen  desquelles  l'intinité  des 
choses,  l'immense  grandeur  de  nature,  les  cieus  en  ce 
monde  mesme,  et  les  terres,  et  les  mers,  nous  sont  des- 
couuertes;  ce  sont  elles  qui  nous  ont  apris  la  religion, 
la  modération,  la  grandeur  de  courage,  et  qui  ont 
arraché  nostre  ame  des  ténèbres,  pour  luv  faire  voir 
toutes  choses  hautes,  basses,  premières,  dernières  et 
moyennes;  ce  sont  elles  qui  nous  fournissent  dequoy 
bien  et  heureusement  viure,  et  nous  guident  a  passer 
nostre  aage  sans  desplaisir  et  sans  offence.  Cetuy  cy 
ne  semble  il  pas  parler  de  la  condition  de  Dieu  tout- 
viuant  et  tout  puissant?  Et  quant  a  l'effet,  mille  fem- 
melettes ont  vescu  au  village  vne  vie  plus  equable, 
plus  douce  et  plus  constante  que  ne  fut  la  sienne  *. 
De  mesme  impudence  est*  ce  iugement  de  Chrisippus, 
que  Dion  estoit  aussi  vertueus  que  Dieu  :  et  mon 
Sencca  recognoit,  dit  il,  que  Dieu  luy  a  donné  le 
viure,  mais  qu'il  a  de  soy,  et  aquis  par  ses  estudes  *, 
le  bien  viure*.  Il  n'est  rien  si  ordinaire  que  de  ren- 
contrer des  traictz  de  pareille  façon,  et  toutesfois  ie 
reconnoy  ^  qu'il  n'y  a  nul  de  nous  qui  s'offence  tant 
de  se  voir  aparier  a  Dieu  comme  il  fait  de  se  voir  de- 

«  BC  aj.  : 

u  *7)ews  illcfuit,  Dcits,  inclutc  Mcmmi, 
Qui priuccps  vitx  vationem  inucnit  t\im.  quiv 
U^unc  appellatur  sapicntia,  quique  pcr  artcm 
h'iuctibus  c  tjntis  viUm,  tantisqiic  tcncbris, 
Jn  tam  trjnquilLi  et  tam  clara  luce  locauit. 
N'oyla  «.les  parollcs  trcs   magniliques   et   belles  :  mais   vn   bien 
legier  acciJant  mist  rcntendemant  de  cetuy-cy  en  pire  estât  que 
celuy  du  moindre  bergier,  nonobstant  ce   Dieu  précepteur  et 
ceste  diuine  sapience  »• 
'  Vulf^.  supp.  :  u  et  aquis  par  ses  estudes  ». 
'  Vulf^.  supp.  :  u  et  toutesfois  ie  reconnoy  qu'  ». 

primer  au  reng  des  autres  animaus  :  tant  nous  sommes 
plus  ialous  de  nostre  interest  que  de  celuy  de  nostre 
Créateur. 

Mais  il  faut  mettre  aus  pieds  céte  sote  vanité,  et 
secouer  viuement  et  hardiment  les  fondemens  ridicules 
surquoy  ces  fausses  opinions  se  bastissent.  Tant  qu'il 
pensera  auoir  quelque  moyen  et  quelque  force  de  soy, 
iamais  l'homme  ne  recognoistra  ce  qu'il  doit  a  son 
maistre.  Il  fera  tousiours  de  ses  œufs  poules,  comme 
on  dict;  il  le  faut  mettre  du  tout  en  chemise.  Voyons 
quelque  notable  exemple  de  l'effet  de  sa  sagesse.  Pos- 
sidonius,  le  philosophe,  estant  pressé  d'vne  si  doulo- 
reuse  maladie  qu'elle  luy  faisoit  tordre  les  bras  et 
grincer  les  dents,  pensoit  bien  faire  la  figue  a  la  dou- 
leur, pour  s'escrier  contre  elle  :  «  Tu  as  beau  faire,  si 
ne  diray-ie  pas  que  tu  sois  mal  ».  Il  sent  les  mesmes 
passions  que  mon  laquay,  mais  il  se  gendarme  sur  ce 
qu'il  contient  au  moins  sa  langue  sous  les  lois  de  sa 
secte*.  Ce  n'est  que  vent  et  parolles  *.  Mais  quand  la 
science  feroit  par  effect  ce  qu'ilz  disent,  de  emousser 
et  rabatre  quelque  chose  des  pointes  de  la  douleur  et 
de  *  l'aigreur  des  infortunes  qui  nous  suyuent,  que 
fait  elle  que  ce  que  fait  beaucoup  plus  purement 
l'ignorance,  et  plus  euidemment?  Le  philosophe  Pyr- 
rho,  courant  en  mer  le  hazart  d'vne  grande  tourmente, 
ne  presentoit  a  cens  qui  estoient  auec  luy  a  imiter  que 
la  resolution  et  sécurité  d'vn  porceau  qui  voyageoit 
auecques  eus,  regardant  céte  tempeste  sans  effroi  et 
sans  a  l'arme  ^  La  philosophie,  au  bout  de  ses  pré- 
ceptes, notis  renuoye  aux  exemples  d'vn  athlète  et  d'vn 

*  Vul^.  siipp.  :  «  Ce  n'est...  et  parolles  ». 

2  Vulg.  supp.  :  ((  quelque  chose...  et  de 

'^  Vulg.  supp.  :  «  resolution  et  »,  et  n  et  sans  a    arme  ». 

muletier,  ausquelz  on  void  ordinairement  beaucoup 
moins  de  ressentiment  de  mort,  de  douleurs  et  d'autres 
accidens,  et  plus  de  fermeté  que  la  science  n'en  fournit 
onques  a  nul  qui  n'y  fut  nay  et  préparé  de  soy  mesmes 
par  habitude  naturelle.  Certes,  la  cognoissance  nous 
esguise  plus  tost  au  ressentiment  des  maus  qu'elle  ne 
les  alege  •.  Qui  faict  qu'on  incise  et  taille  les  tendres 
membres  d'vn  enfant  plus  aisément  que  les  nostres, 
et  encore  plus  ceux  d'vn  cheual,  si  ce  n'est  l'igno- 
rance? Combien  en  a  rendu  de  malades  la  seule  force 
de  l'imagination?  Nous  en  voyons  ordinairement  se 
faire  seigner,  purger  et  medeciner,  pour  guérir  des 
maux  qu'ilz  ne  sentent  qu'en  leur  discours.  Lors  que 
les  vrais  maux  nous  faillcnt,  la  science  nous  preste  les 
siens.  Céte  couleur  et  ce  teint  vous  présagent  quelque 
defluxion  catarreuse;  céte  saison  chaude  vous  menasse 
d'vne  émotion  heureuse;  céte  coupeure  de  la  ligne 
vitale  de  vostre  main  gauche  vous  aduertitde  quelque 
notable  et  voisine  indisposition;  et  en  hn  elle  s'en 
adresse  tout  detroussément  a  la  santé  mesme  :  céte 
allégresse  et  vigueur  de  ieunesse  ne  peut  arrester  en 
vne  assiete,  il  luy  faut  dcsrober  du  sang  et  de  la  force, 
de  peur  qu'elle  ne  se  tourne  contre  vous  mesmes. 
Comparez  la  vie  d'vn  homme  asseruy  a  telles  imagi- 
nations a  celle  d'vn  laboureur  se  laissant  aler  après 
son  appétit  naturel,  mesurant  les  choses  au  seul  goût 
présent,  sans  science  et  sans  prognostique,  qui  n'a  du 
mal  que  lors  qu'il  l'a,  la  ou  l'autre  a  souuent  la  pierre 
en  l'ame  auant  qu'il  l'ait  aux  reins,  comme  s'il  n'estoit 
point  assez  a  temps  pour  soutiVir  le  mal  lôrs  qu'il  y 
sera,  il  l'anticipe  par  imagination,   et  luy  court  au 

'  Vulff.  supp.  cette  phrase. 

deuant.  Ce  que  ie  dy  de  la  médecine,  il  se  peut  tirer 
par  exemple  généralement  a  toute  science  :  d'où  est 
venue  céte  ancienne  opinion  des  philosophes,  qui 
logeoient  le  souuerain  bien  a  la  recognoissance  de  la 
tbiblesse  de  nostre  iugement.  Mon  ignorance  me 
preste  autant  d'occasion  d'espérance  que  de  crainte,  et 
n'aiant  autre  règle  au  discours  *  de  ma  santé  que 
celle  des  exemples  d'autruy  et  des  euenemens  que  ie 
vois  ailleurs  en  pareille  occasion,  l'en  trouue  de  toutes 
sortes,  et  m'arreste  aux  comparaisons  qui  me  sont  les 
plus  fauorables.  le  reçois  la  santé  les  bras  ouuertz, 
libre,  plaine  et  entière,  et  esguise  mon  goust  a  la  iouir, 
d'autant  plus  qu'elle  m'est  moins  ordinaire  et  plus 
rare  :  tant  s'en  faut  que  ie  trouble  son  repos  et  sa 
douceur  par  l'amertume  d'vne  nouuelle  et  contrainte 
forme  de  viure.  Les  bestes  nous  monstrent  assez 
combien  l'agitation  de  nostre  esprit  nous  apporte  de 
maladies  et  de  foiblesse  -.  Les  hommes  engagés  au 
seruice  des  Muses  m'en  sçauroient  bien  que  dire  ^*. 
Et  d'où  vient,  ce  qu'on  trouue  par  experiance,  que 
les  plus  grossiers  et  plus  lourds  se  trouuent  plus 
fermes  et  plus  désirables  aux  exécutions  amoureuses, 
et  que  l'amour  d'vn  muletier  se  rend  souuent  plus 
acceptable  que  celle  d'vn  galant  homme,  sinon 
qu'en  cetuy  cy  l'agitation  de  l'ame  trouble  sa  force 
corporelle,  la  rompt  et  la  lasse?  ''  Et  si  on  me  dict  que 

'   Viilg.  siipp.  :  «  au  discours  ». 

-  V'ul^.  siipp.  :  «  et  de  foiblesse  ». 

^  BC  supp.  cette  phrase. 

*  BC  aj.  :  «  comme  elle  lasse  aussi  et  trouble  ordinairement 
soy  mesmes.  Qui  la  desment,  qui  la  iette  plus  coustumierement 
a  la  manie  que  sa  promptitude,  sa  pointe,  son  agilité  et  en  tin 
sa  force  propre.'*  \u\  actions  des  hommes  insansés  nous  voyons 
combien  propremant  s'auient  la  folie  auec  les  plus  vigoureuses 

II.  G 

cete  '  commodité  d'auoir  le  goust  plus  troid  et  plus 
mousse  '  aus  douleurs  et  aus  maus  tire  après  soy  céte 
incommodité  de  nous  rendre  aussi  par  conséquent 
moins  delicatz  et  frians  a  la  iouissance  des  biens  et  des 
plaisirs,  cela  est  vray  :  mais  la  misère  de  nostre  condi- 
tion porte  que  nous  n'auons  pas  tant  a  désirer  qu'a 
creindre,  et  que  l'extrême  volupté  ne  nous  touche  pas 
comme  vne  legiere  douleur*.  Nous  ne  sentons  pas 
l'entière  santé  comme  ^  la  moindre  des  maladies  : 

In  dite  vix  summa  violatum  phif^ula  corpus, 
Quando  valere  nihil quemquam  mouet.  Hoc  iuuaî  vnuni 
QuoJ  me  non  torquet  latus,  aut  pes  :  ccetera  quisquam 
Uix  queat  aut  sanum  sese,  aut  sentire  valentem. 

opérations  de  nosire  amc.  Outre  cela,  qui  ne  sçait  combien  est 
imperceptible  le  voisinage  d'entre  la  folie  auecq  les  gaillardes 
eleuations  d'vne  ame  libre,  et  les  ertectz  d'vne  vertu  suprême  et 
extraordinaire:  Platon  dict  les  melancholiques  plus  disciplina- 
bles  et  excelleans  :  aussi  n'en  est  il  point  qui  aient  tant  de  pro- 
pencion  a  la  folie.  Infinis  espris  se  trcuuent  Vuinés  par  lear 
propre  force  et  soupplesse.  Quel  saut  vient  de  prendre  de  sa  pro- 
pre agitation  et  allégresse  le  plus  iudicieux,  le  plus  délicat,  le 
plus  formé  a  l'air  de  ceste  bien  antique,  naïfue  et  pure  poisie 
qu'autre  poète  Italien  aie  iamais  ester  N'a  il  pas  dcquoy  sçauoir 
gré  a  ceste  sienne  viuacité  meurtrière,  a  ceste  clarté  qui  l'a  aueu- 
glé,  a  ceste  exacte  et  tendue  apprehencion  de  la  raison  qui  l'a  mis 
sans  raison,  a  la  curieuse  et  labourieuse  queste  des  sciences  qui 
l'a  conduit  a  la  bestise,  a  ceste  rare  aptitude  aux  exercices  de 
l'ame  qui  l'a  randu  sans  exercice  et  sans  ame  :  l'euz  plus  de  des- 
pit  encore  que  de  compassion  de  le  voir  a  Ferrare  en  si  piteux 
estât,  suruiuant  a  soy-mesmes ,  mesconnoissant  et  soy  et  ses 
ouurages,  lesquels,  sans  son  sceu,  et  touiesfois  a  sa  veuë,  on  a 
mis  en  lumière  incorrigés  et  informes.—  \oulez  vous  vn  homme 
sain,  le  voulez  vous  réglé  et  en  ferme  et  sure  posture?  affublez 
le  de  ténèbres  d'oisiueté  et  de  pesanteur*  ».  —  Vulg.  modifie 
quelques  mots  de  ce  passage. 

•  BC  :  u  la  ». 

•  BC  :  u  le  goust  froid  et  mousse  ». 
'  C  :  (i  contre  ». 

Nostre  bien  estre,  ce  n'est  que  la  priuation  d'être  mal. 
Voila  pourquoy  la  secte  de  philosophie  qui  a  le  plus 
tait  valoir  la  volupté,  et  l'a  montée  a  son  plus  haut 
pris  *,  encore  l'a  elle  rengée  a  la  seule  indolence.  Le 
n'auoir  point  de  mal,  c'est  le  plus  heureus  bien  estre 
que  l'homme  puisse  espérer*  :  car  ce  mesme  chatouil- 
lement et  esguisement  qui  se  rencontre  en  certains 
plaisirs,  et  semble  nous  enleuer  au  dessus  de  la  santé 
simple  et  de  l'indolence,  céte  volupté  actiue,  mou- 
uante,  et  ie  ne  sçay  comment  cuisante  et  mordante, 
celle  la  mesme  ne  vise  qu'a  l'indolence  comme  a  son 
but.  L'appétit  qui  nous  rauit  a  l'acointance  des  fem- 
mes, il  ne  cherche  qu'a  fuyr  la  peine  que  nous  apporte 
le  désir  ardent  et  furieux,  et  ne  demande  qu'a  l'assou- 
uir,  et  se  loger  en  repos  et  en  l'exemption  de  céte 
heure.  Ainsi  des  autres.  le  dy  donq  que,  si  la  simplesse 
nous  achemine  a  point  n'auoir  de  mal,  elle  nous 
achemine  a  vn  tres-heureux  estât  selon  nostre  condi- 
tion*. 

C'est  vn  tresgrand  auantage  pour  l'honneur  de 
l'ignorance  que  la  science  mesme  nous  reiette  entre 
ses  bras,  quand  elle  se  trouue  empeschée  a  nous  ten- 
dre et  '  roidir  contre  la  pesanteur  des  maus  :  elle  est 
contrainte  de  venir  a  céte  composition  de  nous  lâcher 
la  bride  et  donner  congé  de  nous  sauuer  en  son  giron 
et  nous  mettre  soubz  sa  faueur,  a  l'abri  des  coups  et 
iniures  de  la  fortune  :  car  que  veut  elle  dire  autre 
chose,  quand  elle  nous  presche*  de  nous  seruir  pour 
consolation  des  maus  presens  de  la  souuenance  des 
biens  passés,  et  d'apeller  a  nostre  secours  vn  conten- 
tement esuanouy  et  passé,   pour  l'opposer  a  ce  qui 

^  Vulg.  supp.  :  a  et  Ta  montée...  pris  ». 
*  Vulg.  supp.  :  «  tendre  et  ». 

nous  presse  et  offence*?*  si  ce  nest  que,  ou  la  tbrcc 
luv  manque,  elle  veut  vser  de  ruse,  et  donner  vn  tour 
de  souplesse  et  de  iambe,  ou  la  vigueur  du  corps  et  des 
bras  vient  a  luy  faillir.  Car,  non  seulement  a  vn  phi- 
losophe, mais  simplement  a  vn  homme  rassis,  quand 
il  sent  par  eft'ect   l'altération   cuisante   d'vne   fieure 
chaude,  quelle  monnoie  est  ce  de  le  payer  de  la  sou- 
uenance  de  la  douceur  du  vin  Grec?*  De  mesme  con- 
dition est  cet  autre  conseil  que  la  philosophie  donne 
de  maintenir  en  la  mémoire  seulement  le  bon-heur 
passé,  et  d'en  effacer  les  desplaisirs  que  nous  auons 
souffertz,  comme  si  nous  auions  en  nostre  puissance 
la  science  de  l'oubly*.  Comme'nt  la  philosophie,  qui 
me  doit  mettre  les  armes  a  la  main  pour  combatre  la 
fortune,  qui  me  doit  roidir  le  courage  pour  fouler  aux 
pieds  toutes  les  aduersités  humaines,  vient  elle  a  céte 
mollesse  de  me  faire  couniller  par  ces  destours  vains' 
et   ridicules?  Car  la  mémoire  nous   représente,   non 
pas  ce  que  nous  choisissons,  mais  ce  qui  luv  plaist. 
Voire,  il  n'est  rien  qui  imprime  si  viuement  quelque 
chose  en  nostre  souuenance  que  le  désir  de  l'oublier. 
C'est  vne  bonne  manière  de  donner  en  garde  et  d'em- 
preindre en  nostre  ame  quelque  chose  que  de  la  sol- 
liciter de  la  perdre*.  Et  de  qui  est  ce  conseil,  pourtant? 
de  celuy* 

Qui  f^enus  humamim  ingenio  superauit.  et  omnes 
T^rwstrinxit.  s  tel  las  exortus  vti  a'tJwrius  sol. 

De  vuydcr  et  desgarnir  la  mémoire,  est-ce  pas  le  vray 
et  propre  chemin  a  l'ignorance?*  Nous  voyons  plu- 
sieurs pareils  préceptes,  par  lesquels  on  nous  permet 

'   l  '//^.  supp.  :  «  et  passe  »,  et  «  et  oflence  »>. 
'  Viilg.  :  t.  couardz  ». 

d'emprunter  du  vulgaire  des  apparences  triuoles,  ou  la 
raison  viue  et  forte  ne  peut  assez  :  pourueu  qu'elles 
nous  seruent  de  contentement  et  de  consolation.  Ou 
ils  ne  peuuent  guérir  la  plaie,  ilz  sont  contens  de 
l'endormir  et  plastrer.  le  croy  qu'ils  ne  me  nieront 
pas  cecy,  que  s'ils  pouuoient  adiouster  de  l'ordre  et 
de  la  constance  en  vn  estât  de  vie  qui  se  maintint  en 
plaisir  et  en  tranquillité  par  quelque  foiblesse  et  ma- 
ladie de  iugement,  qu'ils  ne  l'acceptassent  : 

T*otare,  et  spar gère  flores 
Incipiam,  patiarque  vel  inconsultus  haberi. 

Il  se  trouueroit  plusieurs  philosophes  de  l'aduis  de 
Lvcas  :  cetuy  cy,  ayant  au  demeurant  ses  meurs  bien 
réglées,  viuant  doucement  et  paisiblement  en  sa  fa- 
mille, ne  manquant  a  nul  office  de  son  deuoir  enuers 
les  siens  et  les  estrangiers,  se  conseruant  très-bien  des 
choses  nuisibles,  s'estoit,  par  quelque  altération  de 
sens,  imprimé  en  la  fantasie  vne  resuerie  :  c'est  qu'il 
pensoit  estre  perpétuellement  aus  théâtres,  a  y  voir 
des  passetemps,  des  spectacles  et  des  plus  belles  comé- 
dies du  monde.  Guery  qu'il  fut  par  les  médecins  de 
céte  humeur  peccante,  a  peine  qu'il  ne  les  mit  en 
procès  pour  le  restablir  en  la  douceur  de  ces  vaines 
imaginations  : 

'Po/.  me  occidistis,  amici! 
C^on  seruastis,  ait.  ciii  sic  extorta  voluptas. 
Et  demptus  per  vim  mentis  gratissimus  error. 

D'vne  pareille  resuerie  a  celle  de  Thrasilaus,  hls  de 
Pythodorus,  qui  se  faisoit  a  croire  que  tous  les  nauires 
qui  relaschoint  du  port  de  Pyrée,  et  y  abordoient,  ne 
trauailloint  que  pour  son  seruicc  :  se  resiouissant  de 

la  bonne  fortune  de  leur  nauigation,  les  receuillant 
auec  feste  et  contentement.  Son  frere  Crito  l'ayant 
faict  remettre  en  son  meilleur  sens,  il  regrettoit  céte 
sorte  de  condition,  en  laquelle  il  auoit  vescu  plein  de 
liesse  et  deschargé  de  toute  sorte  de  desplaisir.  C'est 
ce  que  dit  ce  vers  ancien  Grec,  qu'il  y  a  beaucoup  de 
commodité  a  n'estre  pas  si  auisé  : 

'Ev  Tw  fpovtîv  yùp  pwSév,  -H^ittoç  pioç. 

Et  l'Ecclesiaste  :  En  beaucoup  de  sagesse,  beaucoup 
de  desplaisir;  et  qui  acquiert  science  s'aquiert  du 
trauail  et  tourment. 

Cela  mesme,  a  quoy  toute  la  philosophie  consent  •, 
céte  dernière  recepte  qu'elle  ordonne  a  toutes  sortes 
de  nécessitez,  qui  est  de  mettre  tin  a  la  vie  que  nous 
ne  pouuons  supporter  :  * 

Uiuere  si  recte  nescis,  decede  périt is . 
Lusisti  satis,  edisti  satis.  atque  bibisti  : 
Tempus  abire  tibi  est,  ne  potum  largius  œquo 
^ideat  et  piilset  lasciiia  dccentius  œtas  .- 

qu'est  ce  autre  chose  qu'vne  confession  de  son  impuis- 
sance et  vn  renuoy  non  seulement  a  l'ignorance,  pour 
y  estrc  a  couuert,  mais  a  la  stupidité  mesme,  au  non 
sentir,  et  au  non  estre? 

T^cmocritum  postquam  matiira  vctustas 
Admonuit  mcmorcm  motus  lauf^ucscerc  mentis. 
Sponte  sua  Icto  caput  obuius  obtulit  ipse. 

C'est  ce  que  disoit  Antisthenes,  qu'il  faloit  faire  pro- 
uision  ou  de  sens  pour  entendre,  ou  de  licol  pour  se 

*  Vulg.  :  «1  a  quoy  la  philosophie  consent  en  général  «. 

pendre;  et  ce  que  Chrysippus  aleguoit  sur  ce  propos 
du  poète  Tyrtaeus  : 

T)e  la  vertu,  ou  de  mort  approcher. 

*  Comme  la  vie  se  rend  par  k  simplicité  plus  plai- 
sante, elle  se  *  rend  aussi  plus  innocente  et  meilleure, 
comme  ie  commençois  tantost  a  dire.  Les  simples,  dit 
S.  Paul,  et  les  ignorans  s'esleuent  et  se  saisissent  du 
ciel,  et  nous,  a  tout  nostre  sçauoir,  nous  plongeons 
aux  abysmes  infernaus.  le  ne  m'arreste  ni  a  Valen- 
tian,  ennemy  declairé  de  la  science  et  des  lettres,  ni  a 
Licinius,  tous  deux  Empereurs  Romains,  qui  les  nom- 
moient  le  venin  et  la  peste  de  tout  estât  politique,  ny 
a  Mahumet,  qui*  a  interdit  la  science  a  ses  hommes. 
Mais  l'exemple  de  ce  grand  Lycurgus  et  son  authorité 
doit  certes  auoir  quelque  poids,  et  la  reuerance  de 
céte  diuine  police  Lacedemoniene,  si  grande,  si  admi- 
rable et  si  long  temps  fleurissante  en  vertu  et  en  bon- 
heur, sans  aucune  institution  ny  exercice  de  letres. 
Ceux  qui  reuienent  de  ce  monde  nouueau,  qui  a  esté 
decouuert  du  temps  de  nos  pères,  *  ils  nous  peuuent 
tcsmoigner  combien  ces  nations  sans  magistrat  et  sans 
loy  viuent  plus  légitimement  et  plus  règlement  -  que 
les  nostres,  ou  il  y  a  plus  d'officiers  et  de  lois  qu'il 
n'y  a  d'autres  hommes  et  qu'il  n'y  a  d'actions  : 

*Z)ï  cittatorie  piene  e  di  libelli. 
Uesamine  e  di  carte  di  procure, 
Hanno  le  mani  e  il  seno,  e  gran  fastclli 
T)i  cliiose,  di  consigli  e  di  letture, 
Per  cui  lefacultà  de  pouerelli 
CNjon  sono  mai  ne  le  città  sicure , 

'  BC  :  «  s'en  ». 

-  C  supp.  :  c(  et  plus  règlement  ». 

Hanno  dietro  e  dinanp  e  J'ambi  i  lati 
UsQptai,  procuratori  ed  aduocati. 

C'estoit  ce  que  disoit  vn  Sénateur  Romain  des  der- 
niers siècles,  que  leurs  prédécesseurs  auoint  l'alaine 
puante  a  l'ail,  et  l'estomac  musqué  de  bonne  cons- 
cience ;  et  qu'au  rebours  ceux  de  son  temps  ne  sentoint 
au  dehors  que  le  parfum,  puans  au  dedans  a  toute 
sorte  de  vices  :  c'est  a  dire,  comme  ie  pense,  qu'ilz 
auoient  beaucoup  de  sçauoir  et  de  suffisance,  et  grand 
taute  de  prcudhommie.  L'inciuilité,  l'ignorance,  la 
simplesse,  la  rudesse,  s'acompaignent  volontiers  de 
l'innocence.  La  curiosité,  le  sçauoir,  la  subtilité  traî- 
nent la  malice  a  leur  suite.  L'humilité,  la  crainte, 
l'obéissance,  la  debonnaireté  (qui  sont  les  pièces  prin- 
cipales pour  la  conseruation  de  la  société  humaine), 
demandent  vne  ame  vuyde,  docile,  et  ne  présument  * 
rien  *  de  soy.  Les  Chrestiens  ont  vne  particulière 
cognoissance,  combien  la  curiosité  est  vn  mal  naturel 
et  originel  en  l'homme  :  le  soin  de  s'augmenter  en 
sagesse  et  en  science,  ce  fut  la  première  ruine  du 
genre  humain  ;  c'est  la  voye  par  ou  il  s'est  précipité  a 
la  damnation  éternelle.  L'orgueil  est  sa  perte  et  sa 
corruption  :  c'est  l'orgueil  qui  iette  l'homme  a  quar- 
tier des  voyes  communes,  qui  luy  faict  embrasser  les 
nouueletez,  et  aymer  mieux  estre  chef  d'vne  troupe 
errante  et  desuoyéc  au  sentier  de  perdition,  avmer 
mieux  estre  regcnt  et  précepteur  d'erreur  et  de  men- 
songe, que  d'estre  disciple  en  l'escole  de  vérité,  se 
laissant  mener  et  conduire  par  la  main  d'autruy  a  la 
voye  batue  et  droituriere.  C'est,  a  l'auanture,  ce  que 
dit  ce  mot  Grec  ancien,  que  la  superstition  suit  l'or- 

•  BC  :  M  prcsuinanl  ». 

'  Vulp.  :  <<  et  présumant  peu  ». 

gueuil  et  luy  obéit  comme  a  son  pere  :  n  ostatSatfxovîa, 

La  saincte  parole  déclare  misérables  ceux  d'entre 
nous  qui  s'estiment.  Bourbe  et  cendre!  leur  dit  elle, 
qu'as  tu  a  te  glorifier?  Et  ailleurs  :  Dieu  a  faict 
l'homme  semblable  a  l'ombre,  de  la  quelle  qui  iugera, 
quand,  par  l'esloignement  de  la  lumière,  elle  sera 
esuanouye?  Ce  n'est  rien  a  la  vérité  que  de  nous. 

Il  s'en  faut  tant  que  nos  forces  conçoiuent  la  hau- 
teur diuine,  que,  des  ouurages  de  nostre  Créateur, 
ceux  la  portent  mieux  sa  marque  et  sont  mieux  siens 
que  nous  entendons  le  moins.  C'est  aux  Chrestiens 
vne  occasion  de  croire  que  de  rencontrer  vne  chose 
incroiable  ;  elle  est  d'autant  plus  selon  raison  qu'elle 
est  contre  l'humaine  raison'.  Nous  disons  bien  puis- 
sance, vérité,  iustice.  Ce  sont  paroles  qui  signifient 
quelque  chose  de  grand  :  mais  céte  chose  la  nous  ne  la 
voyons  aucunement,  ny  ne  la  conceuons*.  C'est  a  Dieu 
seul  d'interpréter  ses  ouurages,  et  de  se  cognoistre*. 

La  participation  que  nous  auons  a  la  connoissance 
de  la  vérité,  quelle  qu'elle  soit,  ce  n'est  pas  par  nos 
propres  forces  que  nous  l'auons  acquise.  Dieu  nous  a 
assés  apris  cela  par  les  tesmoins  qu'il  a  choisi  du  vul- 
gaire, simples  et  ignorans,  pour  nous  instruire  de  ses 
admirables  secrets.  Nostre  foy,  ce  n'est  pas  nostre  ac- 
quest  :  c'est  vn  pur  présent  de  la  libéralité  d'autruy. 
Ce  n'est  pas  par  discours  *,  ou  par  nostre  entende- 
ment, que  nous  auons  receu  nostre  religion  ;  c'est  par 
authorité  et  par  commandement  estrangier.  La  foiblesse 
de  nostre  iugement  nous  y  aide  plus  que  la  force,  et 
nostre  cécité  '  plus  que  nostre  cler-voyance.  C'est  par 

■C  :  u  vn  discOLirs  •». 
'  BC  :  «  aueuglemant  ". 

l'entremise  de  nostre  ignorance  plus  que  de  nostre 
science  que  nous  sommes  scauansdece  diuin  scauoir. 
Ce  n'est  pas  merueille,  si  nos  moiens  naturels  et 
terrestres  ne  peuuent  conceuoir  céte  connoissance 
supernatureile  et  céleste  :  aportons  y  seulement,  du 
nostre,  l'obéissance  et  la  subiection;  car,  comme  il  est 
escrit  :  le  destruiray  la  sapience  des  sages,  et  abatray 
la  prudence  des  prudens.  Ou  est  le  sage?  ou  est 
l'ecriuain?  ou  est  le  disputateur  de  ce  siècle?  Dieu 
n'a  il  pas  abesty  la  sapience  de  ce  monde?  Car  puis 
que  le  monde  n'a  point  cogneu  Dieu  par  sapience,  il 
luy  a  pieu,  par  la  vanité  *  de  la  prédication,  sauuer  les 
croyans. 

Si  me  faut  il  voir  en  tin  s'il  est  en  la  puissance  de 
l'homme  de  trouuer  ce  qu'il  cerche;  et  si  céte  questc, 
qu'il  y  a  employé  depuis  tant  de  siècles.  Ta  enrichi  de 
quelque  nouuclle  force  et  de  quelque  vérité  solide.  le 
croy  qu'il  me  confessera,  s'il  parle  en  conscience,  que 
tout  l'aquest  qu'il  a  retiré  d'vne  si  longue  poursuite, 
c'est  d'auoir  apris  a  reconnoistre  sa  vilité  et  '  sa  foi- 
blesse.  L'ignorance,  qui  estoit  naturellement  en  nous, 
nous  l'auons  par  long  estude  confirmée  et  auerée. 
Il  est  aduenu  aus  gens  véritablement  sçauans  ce  qui 
aduient  aus  espics  de  bled  :  ils  vont  s'esleuant  et  se 
haussant  la  teste  droite  et  tiere  tant  qu'ils  sont  vuides, 
mais  quand  ils  sont  pleins  et  grossis  de  grain  en  leur 
maturité,  ilz  commencent  a  s'humilier  et  a  baisser  '  les 
cornes.  Pareillement,  les  hommes,  ayant  tout  essayé 
et  tout  sondé,  n'ayant  trouué,  en  tout  cet  amas  de 
science  et  prouision  de  tant  de  choses  diuerses,  rien 

'  VulfT.  :  (1  l'ignorance  et  simplesse  »>. 
-  Vulg.  supp.  :  «  sa  vilitc  et  ». 
'  B  ;  »<  abaisser  ». 

de  massif  et  de  ferme,  et  rien  que  vanité,  ilz  ont  re- 
noncé a  leur  presumption  et  reconu  leur  condition 
naturelle*.  Le  plus  sage  homme  qui  fut  onques  (et 
qui,  a  Tauanture,  n'eust  nulle  plus  iuste  occasion 
d'estre  appelé  sage  que  de  céte  sienne  sentence  *), 
quand  on  luy  demanda  ce  qu'il  sçauoit,  respondit 
qu'il  sçauoit  cela,  qu'il  ne  sçauoit  rien.  Il  verifioit  ce 
qu'on  dit,  que  la  plus  grand  part  de  ce  que  nous 
sçauons  est  la  moindre  de  celles  que  nous  ignorons; 
c'est  a  dire  que  ce  mesme  que  nous  pensons  sçauoir, 
c'est  vne -pièce,  et  bien  petite,  de  nostre  ignorance*;  et 
Cicero  mesmes,  qui  deuoit  au  sçauoir  tout  son  vail- 
lant, Valerius  dict  que,  sur  sa  viellesse,  il  commença 
a  desestimer  les  lettres*. 

l'auroy  trop  beau  ieu,  si  ie  vouloy  considérer 
l'homme  en  sa  commune  façon,  et  en  gros;  et  le  pour- 
roy  faire  pourtant  par  sa  règle  propre,  qui  iuge  la  ^ 
vérité,  non  par  le  poids  des  vois,  mais  par  le  nombre. 
Laissons  la  le  peuple. 

Qui  vigilans  stertit, 

oMortua  cui  vita  est  prope  iam  viiio  atqiie  videnti. 

qui  ne  se  sent  point,  qui  ne  se  iuge  point,  qui  laisse 
la  plus  part  de  ses  facultez  naturelles  oysiues.  le  veus 
prendre  l'home  en  sa  plus  haute  assiete.  Considérons 
le  en  ce  petit  nombre  d'hommes  excellens  et  triez  qui, 
ayant  esté  douez  d'vne  belle  et  particulière  force  na- 
turelle, l'ont  encore  roidie  et  esguisée  par  soin,  par 
estude  et  par  art,  et  l'ont  montée  au  plus  haut  point* 
ou  elle  puisse  ateindre.  Ils  ont  manié  leur  ame  a  tout 
sens  et  a  tout  biais,  l'ont  appuyée  et  estançonnée  de 

1  Vulg.  supp.  toute  cette  parenthèse . 

2  BC  :  «  a  la  ». 

tout  le  secours  estrangier  qui  luy  a  esté  propre,  et 
enrichie  et  ornée  de  tout  ce  qu'ils  ont  peu  emprunter 
pour  sa  commodité  du  dedans  et  dehors  du  monde  : 
c'est  en  eus  que  loge  la  hauteur  extrême  de  l'humaine 
nature.  Ils  ont  réglé  le  monde  de  polices  et  de  lois; 
ils  l'ont  instruit  par  arts  et  sciences,  et  instruit  encore 
par  l'exemple  de  leurs  meurs  admirables  en  règlement 
et  en  droiture  *.  le  ne  mettray  en  comte  que  ces  gens 
la,  leur  tesmoignage  et  leur  expérience.  Vovons  ius- 
ques  ou  ils  sont  allés,  et  a  quoy  ils  se  sont  résolus. 
Les  maladies  et  les  défauts  que  nous  trouuerons  en  ce 
collège  la,  le  monde  les  pourra  hardimant  bien  auoûer 
pour  siens. 

Quiconque  ccrchc  quelque  chose,  il  en  vient  a  ce 
point,  ou  qu'il  dit  qu'il  l'a  trouuée,  ou  qu'elle  ne  se 
peut  trouuer,  ou  qu'il  en  est  encore  en  queste.  Toute 
la  philosophie  est  départie  en  ces  trois  genres.  Son 
dessein  est  de  cercher  la  vérité,  la  science  et  la  certi- 
tude. Aristoteles,  Epicurus,  les  Stoïciens  et  autres  ont 
pensé  l'auoir  trouuée  '.  Ceus  cy  ont  estably  les  arts 
et  '  les  sciences  que  nous  auons,  et  les  ont  traitées 
comme  notices  certaines.  Clitomachus,  Carncadés  et 
les  Académiciens  ont  désespéré  de  leur  queste  et  iugé 
que  la  vérité  ne  se  pouuoit  conceuoir  par  nos  moyens. 
La  rin  de  ceus  cy,  c'est  la  foiblesse  et  humaine  igno- 
rance. Ce  party  a  eu  la  plus  grande  suyte;  et  les  sec- 
tateurs les  plus  nobles.  Pyrrho  et  autres  Sceptiques 
ou  Epechistes*  disent  qu'ils  sont  encore  en  cerche  de 
la  vérité.  Ceus  cy  iugent  que  ceus  qui  pensent  l'auoir 
trouuée  se  trompent  infiniment,  et  qu'il  y  a  encore  de 

'  ï'/'/jî,'.  suyp.  :  K  en  rcgicmcnl  cl  en  Jroiturc  »«. 
*  \'ulf^.  modifie  le  cnnunencemcnt  de  cette phrcutc 
•*  \'ulf^.  sup^p.  :  ti  les  arts  et  ». 

la  vanité  trop  hardie  en  ce  second  degré,  qui  asseure 
que  les  forces  humaines  ne  sont  pas  capables  d'y 
atteindre.  Car  cela,  d'establir  la  mesure  de  nostre 
puissance,  de  cognoistre  et  iuger  la  difficulté  des  cho- 
ses, c'est  vne  grande  et  extrême  science,  de  laquelle 
ils  doutent  que  l'homme  soit  capable  : 

C\^i7  sciri  quisqiiis  putat,  id  quoque  nescit, 
An  sciri  possit  quo  se  nil  scire  fatetur . 

L'ignorance  qui  se  sçait,  qui  se  iuge  et  qui  se  con- 
damne, ce  n'est  pas  vne  entière  ignorance  :  pour  l'es- 
tre,  il  faut  qu'elle  s'ignore  soy-mesmes  :  de  façon  que 
la  profession  des  Pyrrhoniens  est  de  branler,  douter  et 
enquérir,  ne  s'asseurer  de  rien,  ne  se  respondre  de 
rien.  -Des  trois  actions  de  l'ame  :  l'imaginatiue,  l'ap- 
petitiue  et  la  consentante,  ils  en  reçoiuent  les  deus 
premières  ;  la  dernière,  ils  la  soustiennent  et  la  main- 
tiennent ambiguë,  sans  inclination  ny  approbation 
d'vne  part  ou  d'autre,  tant  soit  elle  legiere.  *  Or  céte 
assiete  de  leur  iugement,  droite  et  inflexible,  receuant 
tous  obiectz  sans  application  et  consentement,  les 
achemine  a  leur  ataraxie,  qui  est  vne  condition  de  vie 
paisible,  rassise,  exempte  des  agitations  que  nous  re- 
ceuons  par  l'impression  de  l'opinion  et  science  que 
nous  pensons  auoir  des  choses.  D'où  naissent  la 
crainte,  l'auarice,  l'enuie,  les  désirs  immodérés,  l'am- 
bition, l'orgueil,  la  superstition,  l'amour  de  nouueleté, 
la  rébellion,  la  désobéissance,  l'opiniâtreté  et  la  plus 
part  des  maux  corporels.  Voire  ils  s'exemptent  par  la 
de  la  ialousie  de  leur  discipline  :  car  ils  debatent  d'vne 
bien  molle  façon.  Ils  ne  craignent  point  la  reuanche  a 
leur  dispute.  Quand  ils  disent  que  le  poisant  va  con- 
trebas, ils  seroint  bien  marris  qu'on  les  en  creut,  et 

cerchent  qu'on  les  contredie,  pour  engendrer  leur 
Jubitation  et  surceance  de  iugement,  qui  est  leur  tin. 
Ils  ne  mettent  en  auant  leurs  propositions  que  p>our 
combatre  celles  qu'ils  pensent  que  nous  aions  en 
nostre  créance.  Si  vous  prenés  la  leur,  ils  prendront 
aussi  volontiers  la  contraire  a  soustenir  :  tout  leur  est 
vn;  ils  n'y  ont  nul  chois.  Si  vous  establissez  que  la 
nege  soit  noire,  ils  argumentent  au  rebours  qu'elle  est 
blanche.  Si  vous  dites  qu'elle  n'est  ni  l'vn  ny  l'autre, 
c'est  a  eus  a  maintenir  qu'elle  est  tous  les  deus.  Si,  par 
certain  iugement,  vous  establissésque  vous  n'en  sçaués 
rien,  ils  vous  maintiendront  que  vous  le  sçaués.  Voire 
et  si,  par  vn  axiome  afhrmatif,  vous  asseurez  que  vous 
en  doutez,  ils  vous  iront  debatant  que  vous  n'en  dou- 
tés pas,  ou  que  vous  ne  pouuez  iuger  et  establir  que 
vous  en  doutez.  Et,  par  céte  extrémité  de  doute  qui  se 
secoue  sov  mesme,  ils  se  séparent  et  se  diuisent  de 
plusieurs  opinions,  de  celles  mesmes  qui  ont  maintenu 
en  plusieurs  façons  le  doute  et  l'ignorance.*  Leurs 
façons  de  parler  sont  :  le  n'establis  rien;  il  n'est  non 
plus  ainsi  qu'ainsi,  ou  que  ny  l'vn,  ny  l'autre;  ie  ne 
le  comprens  point  ;  les  apparences  sont  égales  par 
tout;  la  loy  de  parler  et  pour  et  contre  est  pareille.* 
Leur  mot  sacramental,  c'est  i-riyjji,  c'est  a  dire  :  ie 
soutiens,  ie  ne  bouge.  Voila  leurs  refreins,  et  autres 
de  pareille  substance.  Leur  eflect,  c'est  vne  pure,  en- 
tière et  tres-parfaicte  surceance*  de  iugement.  Ils  se 
seruent  de  leur  raison  pour  enquérir  et  pour  debatre. 
mais  non  pas  pour  rien  arrester  et  choisir.  Quiconque 
imaginera  vne  perpétuelle  confession  d'ignorance,  vn 
iugement  sans  pente  et  sans  inclination,  a  quelque 
occasion  que  ce  puisse  estrc,  il  conçoit  le  Pyrriio- 
nisme.  l'exprime  céte  fantasie  autant  que  ie  puis,  par 

ce  que  plusieurs  la  trouuent  difficile  a  conceuoir,  et 
les  autheurs  mesmes  la  représentent  vn  peu  obscuré- 
ment et  diuersement. 

Quant  aus  actions  de  la  vie,  ils  sont  en  cela  de  la 
commune  façon.  Ils  se  prestent  et  accommodent  aus 
inclinations  naturelles,  a  l'impulsion  et  contrainte 
des  passions,  aus  constitutions  des  lois  et  des  coustu- 
mes,  et  a  la  tradition  des  arts*.  Ils  laissent  guider  a 
ces  choses  la  leurs  actions  communes,  sans  aucune 
opination  ou  iugement.  Qui  faict  que  ie  ne  puis  pas 
bien  assortir  a  ce  discours  ce  que  Laertius  dict  de  la 
vie  de  Pyrrho  *,  et  a  quoy  Lucianus,  Aulus  Gellius  et 
autres  semblent  s'incliner  :  car  ils  le  peignent  stu- 
pide  et  immobile,  prenant  vn  train  de  vie  farouche  et 
inassociable,  atendant  le  hurt  des  charretes,  se  pré- 
sentant aus  précipices,  refusant  de  s'accommoder  aus 
lois.  Cela  est  enchérir  sur  sa  discipline  ^.  Il  n'a  pas 
voulu  se  faire  pierre  ou  souche  ;  il  a  voulu  se  faire 
homme  viuant,  discourant  et  raisonnant,  iouissant  de 
tous  plaisirs  et  commoditez  naturelles,  embesoignant  ' 
et  se  seruant  de  toutes  ses  pièces  corporelles  et  spiri- 
tuelles.* Les  priuileges  fantastiques,  imaginaires  et 
faus  que  l'homme  s'est  vsurpé,  de  iuger,  de  connoistre, 
de  sçauoir,  d'ordonner,  d'establir,  il  les  a  de  bonne  fov 
renoncez  et  quittez  ^*. 

Il  n'est  rien  en  l'humaine  inuention,  ou  il  y  avt 
tant  de  verisimilitude  et  d'apparance  ^  Céte  cy  pré- 
sente l'homme  nud  et  vuide,   recognoissant  sa   foi- 

*  Vulg.  :  w  ce  qu'on  dict  de  Pyrrho  »;  et  siipp.  à  la  suite  :  i<  et 
a  quoy...  s'incliner  :  car  ». 

^  C  :  <(  cnchery  sur  sa  discipline  ». 

^  Vulg.  supp.  :  «  embesoignant  ». 

*  Vulg.  modifie  légèrement  cette  phrase. 

*  Vulg.  :  u  d'vtilité  ». 

blesse  naturelle,  propre  a  receuoir  d'enhaut  quelque 
force  estrangere,  desgarni  d'humaine  science,  et  d'au- 
tant plus  apte  a  loger  chez  soy  la  diuine  instruc- 
tion et  créance  **  :  n'establissant  nul  dogme*,  et 
s'exemptant,  par  consequant,  des  veines  et  irreligieuses 
opinions  introduites  par  les  autres  '  sectes*.  Accepte, 
dit  l'Ecclesiaste,  en  bonne  part  les  choses  au  vi- 
sage et  au  goust  qu'elles  se  présentent  a  toy  du  iour 
a  la  iournée  :  le  demeurant  est  hors  de  ta  connois- 
sance*. 

Voila  comment,  des  trois  générales  sectes  de  philo- 
sophie, les  deus  font  expresse  profession  de  dubitation 
et  d'ignorance,  et,  en  celle  des  dogmatistes,  qui  est 
troisiesme,  il  est  aysé  a  descouurir  que  la  plus  part 
n'ont  pris  le  visage  de  l'asscurance  que  par  conte- 
nance '.  Ils  n'ont  pas  tant  pensé  nous  establir  quelque 
certitude,  que  nous  monstrer  iusques  ou  ils  estoint 
alez  en  céte  chasse  de  la  vérité*.  Aristote  nous  entasse 
ordinairement  vn  grand  nombre  d'autres  opinions  et 
d'autres  créances,  pour  y  comparer  la  sienne,  et  nous 
faire  voir  de  combien  il  est  allé  plus  outre,  et  combien 
il  est  approché  de  plus  près  de  la  verisimilitude  :  car 
la  vérité  ne  se  iuge  point  par  authoritéet  tesmoignage 
d'autruy*.  Cetuy-cy  est  le  Prince  des  dogmatistes,  et 
si  nous  aprenons  de  luy  que  le  beaucoup  sçauoir 
apporte  Toccasion  de  plus  doubter.  On  le  void  a  es- 
cient (comme  pour  exemple  sur  le  propos  de  l'immor- 
talité de  l'ame  *)  se  couurir  souuant  d'obscurité  si 
espesse  et   inextricable   qu'on    n'y   peut    rien  choisir 

'   \'ul^.  supp.  :  «  instruciion  et  crcaïKc  -. 
'  Vulg.  :  «  faulces  ». 

'  Vidg.  :  <»  que  pour  auoir  mcillcuic  un  m.  >  . 
♦  Vult^.  supp.  toute  Li  purent hcsc. 

de  son  opinion.  C'est,  par  effet,  vn  Pyrrhonisme  qu'il 
représente  sous  la  forme  de  parler  qu'il  a  entreprise  **. 
Chrisyppus  disoit  que,  ce  que  Platon  et  Aristote 
auoint  escrit  de  la  logique,  ils  l'auoint  escrit  par 
ieu  et  par  exercice,  et  ne  pouuoit  croire  qu'ils  eus- 
sent parlé  a  certes  d'vne  si  vaine  matière.  Ce  que 
Chrisippus  disoit  de  la  logique,  Epicurus  l'eust 
encores  dit  de  la  rhétorique,  et,  ce  croy  ie,  de  la 
grammaire,  et  Socrates  et  Seneca  de  toutes  les  autres 
sciences,  sauf  celle  qui  traite  des  '  meurs  et  de  la 
vie  :  car  la  plus  part  des  arts  ont  esté  ainsi  mespri- 
sées  par  le  sçauoir  mesmes  et  par  la  philosophie.  Mais 
ils  n'ont  pas  pensé  qu'il  fut  hors  de  propos  d'exercer 
leur  esprit  es  choses  mesmes  ou  il  n'y  auoit  nulle  soli- 
dité profitable  ^ 

Au  demeurant,  les  vns  ont  estimé  Plato  dogmatiste  ; 
les  autres,  dubitateur  et  ne  rien  establissant  '*;  les 
autres,  en  certaines  choses  Tvn,  et  en  certaines  choses 
l'autre*.  Il  est  ainsi  de  la  plus  part  des  autheurs  de  ce 
tiers  genre*.  Ils  ont  vne  forme  d'escrire  douteuse  et 
irrésolue,  et  vn  stile  enquerant  plus  tost  qu'instrui- 
sant :  encore  qu'il  entresement  souuent  des  traitz  de 
la  forme  dogmatiste.  Chez  qui  se  peut  voir  cela  plus 
clairement  que  chez  nostre  Plutarque?  combien  diuer- 
sement  discourt  il  de  mesme  chose?  combien  de  fois 
nous  présente  il  deus  ou  trois  causes  contraires  de 
mesme  suiet,  et  diuerses  raisons,  sans  choisir  celle 
que  nous  auons  a  suyure  ^?*  que  signifie  ce  sien  re- 


*  Vulg.  modifie  la  fin  de  cette  phrase. 

*  C  ;  «  de  ». 

'  Vulg.  remanie  et  développe  tout  ce  passage. 

*  Vulg.  supp.  :  «  et  ne  rien  establissant  ». 
^  Vulg.  remayiie  ce  passage. 

II. 

frein  :  En  vn  lieu  glissant  et  coulant,  suspendons  nostre 
créance?  Car,  comme  dit  Euripides  : 

L£S  œuures  de  Dieu  en  diuerses 
Façons  nous  donnent  des  trauerses. 

*  Il  ne  faut  pas  trouuer  estrange  si  gens  désespérés  de 
la  prise  n'ont  pas  laissé  de  prendre  plaisir  a  la  chasse  : 
l'estude  estant  de  soy  vne  occupation  plaisante  et 
agréable,  et  si  plaisante  que,  parmy  les  voluptez,  les 
Stoiciens  défendent  aussi  celle  qui  se  prend  de  l'exer- 
citation  de  l'esprit,  et  y  veulent  de  la  modération*. 

Democritus,  ayant  mangé  a  sa  table  des  ligues  qui 
sentoient  au  miel ,  commença  soudain  a  cercher  en 
son  esprit  d'où  leur  venoit  céte  douceur  inusitée,  et, 
pour  s'en  esclarcir,  s'aloit  leuer  de  table  pour  voir 
l'assiete  du  lieu  ou  ces  figues  auoient  esté  cueillies. 
Sa  chambrière,  ayant  entendu  de  luy  la  cause  de  ce 
remuement,  luy  dit,  en  riant,  qu'il  ne  se  penast  plus 
pour  cela,  car  c'estoit  qu'elle  les  auoit  mises  en  vn 
vaisseau  ou  il  y  auoit  eu  du  miel.  Il  se  despita  et  se  mit 
en  cholereMequoy  elle  luy  auoit  osté  l'occasion  de  céte 
recerche  et  desrobJ  la  matière  a  sa  curiosité.  «  Va,  luy 
dit  il,  tu  m'as  fait  desplaisir:  ie  ne  lairray  pas  pourtant 
d'en  cercher  la  cause,  comme  si  elle  estoit  naturelle  )»  *. 
Céte  histoire  d'vn  fameus  et  grand  philosophe  nous 
représente  bien  clairement  céte  passion  studieuse  qui 
nous  amuse  a  la  poursuite  des  choses  de  Taquet  desquel- 
les nous  sommes  désespérez.  Plutarque  recite  vn  pareil 
exemple  de  quelqu'vn  qui  ne  vouloit  pas  estre  es- 
claircy  de  ce  dequoy  il  estoit  en  doute,  pour  ne  perdre 
le  plaisir  de  le  cercher  :  comme  l'autre  qui  ne  vouloit 

'   î'///n-.  suyp.  :  M  cl  se  mil  en  cholcrc  ». 

pas  que  son  médecin  luy  ostat  l'altération  de  la  fieure, 
pour  ne  perdre  le  plaisir  de  l'assouuir  en  beuuant*. 

le  ne  me  persuade  pas  aisément  qu'Epicurus,  Platon 
et  Pythagoras  nous  ayent  donné  pour  argent  content 
leurs  atomes,  leurs  idées  et  leurs  nombres.  Ils  estoient 
trop  cler-voyans  pour  establir  leurs  articles  de  foy  de 
chose  si  incertaine  et  si  debatable.  Mais,  en  céte  obs- 
curité et  ignorance  du  monde,  chacun  de  ces  grands 
personnages  s'est  trauaillé  d'apporter  vne  telle  quelle 
image  de  lumière,  et  ont  esbatu  leur  ame  a  trouuer 
des  inuentions  qui  eussent  au  moins  vne  plaisante  et 
subtile  apparence*. 

Vn  ancien,  a  qui  on  reprochoit  qu'il  faisoit  profes- 
sion de  la  philosophie,  de  laquelle  pourtant,  en  son 
iugement,  il  ne  faisoit  pas  grand  conte,  respondit  que 
cela,  c'estoit  vraymant  philosopher.  Ils  ont  voulu  con- 
sidérer tout,  balancer  tout,  et  ont  trouué  céte  occupa- 
tion propre  a  la  naturelle  curiosité  qui  est  en  nous  : 
aucunes  choses,  ilz  les  ont  escrites  pour  l'vtilité  publi- 
que, comme  les  religions  :  car  il  n'est  pas  défendu  de 
faire  nostre  prorit  de  la  mensonge  mesme,  s'il  est  be- 
soin *;  et  a  esté  raisonnable,  pour  céte  considération, 
que  plusieurs  opinions  qui  estoient  sans  apparence, 
ils  n'ayent  voulu  les  espelucher  au  vif,  pour  n'engen- 
drer du  trouble  en  l'obéissance  des  lois  et  coustumes 
de  leur  pais*. 

Il  y  a  d'autres  subiectz  qu'ils  ont  belutez  ',  quia 
gauche,  qui  a  dextre,  chacun  se  trauaillant  a  y  donner 
quelque  visage,  a  tort  ou  a  droit  :  car,  n'ayans  rien 
trouué  de  si  occulte,  dequoy  ils  n'ayent  voulu  parler, 

1  Vulg.  supp.  :  «  car  il  n'est..,  s'il  est  besoin  »;  et  modifie  le 
reste  de  la  phrase. 
"^  C  :  (c  buletez  ». 

il  leur  est  souuent  force  de  forger  des  coniectures  vai- 
nes et  foibles  :  non  qu'ilz  les  prinsent  eux  mesmes 
pour  fondement,  ne  pour  establir  quelque  vérité,  mais 
pour  l'exercice  de  leur  estude*.  Et  si  on  ne  le  prenoit 
ainsi,  comment  couuririons  nous  vne  si  grande  incon- 
stance, variété  et  vanité  d'opinions,  que  nous  voyons 
auoir  esté  produites  par  ces  âmes  excellentes  et  admira- 
bles? Car,  pour  exemple,  qu'est-il  plus  vain  que  de  vou- 
loir* régler  Dieu  et  le  monde  a  nostre  capacité  et  a  nos 
loix?  et  nous  seruir  aux  despens  de  la  diuinité  de  ce 
petit  eschantillon  de  sufficance  qu'il  luy  a  pieu  des- 
partir a  notre  naturelle  condition?  et,  par  ce  que  nous 
ne  pouuons  estendre  nostre  veûe  iusques  en  son  glo- 
rieux siège,  Tauoir  ramené  ça  bas  a  nostre  corruption 
et  a  nos  misères? 

De  toutes  les  opinions  humaines  et  anciennes  tou- 
chant la  religion,  celle  la  me  semble  auoir  eu  plus  de 
vray-scmblance  et  plus  d'excuse  qui  reconnoissoit 
Dieu  comme  vne  puissance  inconprehensible,  origine 
et  conseruatrice  de  toutes  choses,  toute  bonté,  toute 
perfection,  receuant  et  prenant  en  bonne  part  l'hon- 
neur et  la  reuerance  que  les  humains  luy  rendoient 
soubz  quelque  visage*  et  en  quelque  manière  que  ce 
fut*  :  car  les  Deitez  ausquelles  Ihomme,  de  sa  propre 
inuention,  a  voulu  donner  vne  forme,  elles  sont  iniu- 
rieuses,  pleines  d'erreur  et  d'impiété*.  Voila  pourquoy, 
de  toutes  les  religions  que  sainct  Paul  trouua  en  crédit 
a  Athènes,  celle  qu'ils  auoint  desdiée  a  vne  Diuinité 
cachée  et  inconnue  luy  sembla  la  plus  excusable*. 

De  cellesausquelleson  a  donné  quelque  corps,  comme 
la  nécessité  l'a  requis,  pour  la  conception  du  peuple  -, 

1  \'ulg.  modifie  cette  fin  de  phrase. 

'  Vulg.  supp.  :  «  pour  la  conception  du  peuple  ». 

parmy  cétc  cécité  vniuerselle,  ie  me  fusse,  ce  me  sem- 
ble, plus  volontiers  ataché  a  ceux  qui  adoroint  le  soleil, 

La  lumière  commune, 
L'œil  du  monde,  et,  si  Dieu  au  chef  porte  des  j'eus, 
Les  rayons  du  Soleil  sont  ses  yeux  radieus, 
Qiii  donnent  vie  a  tous,  nous  maintiennent  et  gardent, 
Et  les  faicts  des  humains  en  ce  monde  regardent  -, 
Ce  beau,  ce  grand  Soleil  qui  nous  fait  les  saisons, 
Selon  qu'il  entre  ou  sort  de  ses  douces  *  maisons; 
Qiii  remplit  l'vniuers  de  ses  vertus  connues  ; 
Qiii  d'vn  traict  de  ses  yeux  nous  dissipe  les  nues  ; 
L'esprit,  Vame  du  monde,  ardent  et  flamboiant , 
En  la  course  d'vn  lour  tout  le  ciel  tournoyant, 
T^lein  d'immense  grandeur,  rond,  vagabond  et  ferme  ; 
Lequel  tient  dessous  luy  tout  le  monde  pour  terme  ; 
En  repos  sans  repos,  oysif  et  sans  seiour, 
Fils  aisné  de  nature,  et  le  père  du  iour. 

D'autant  qu'outre  céte  sienne  grandeur  et  beauté, 
c'est  la  pièce  de  céte  machine  que  nous  descouurons 
la  plus  esloignée  de  nous,  et,  par  ce  moyen,  si  peu 
connue  qu'ils  estoint  excusables  d'en  entrer  en  admi- 
ration et  espouuantement  *. 

*  Les  choses  les  plus  ignorées  sont  plus  propres  a 
être  déifiées.  Car  d'adorer  celles  de  nostre  sorte,  mala- 
difues,  corruptibles  et  mortelles,  comme  faisoit  toute 
l'ancienneté  des  hommes  qu'elle  auoit  veu  viure  et 
mourir,  et  agiter  de  toutes  nos  passions,  cela  surpasse 
toute  foiblese  de  discours  ^.  l'eusse  encore  plus  tost 
suyuy  ceux  qui  adoroint  le  serpent,  le  chien  et  le 
bœuf  :  d'autant  que  leur  nature  et  leur  estre  nous  est 

*  BC  :  «  dou:!;e  ». 

**  Vul^.  :  c(|reuerence  ». 

^  Vulf^.  abréfçe  cette  phrase. 

moins  conu,  et  auons  plus  de  loy  d'imaginer  ce  qu'il 
nous  plaict  d'eus,  et  leur  atribuer  des  facultez  extra- 
ordinaires. Mais  d'auoir  faict  des  Dieux  de  nostre 
condition,  de  laquelle  nous  deuons  cognoistre  la  fov- 
blesse  et  l'imperfection  ;  leur  auoir  attribué  le  désir, 
la  colère,  la  vengeance,  les  mariages,  les  générations 
et  les  parenteles,  l'amour  et  la  ialousie,  noz  membres 
et  noz  os,  noz  fleures  et  noz  plaisirs*,  il  faut  que  cela 
soit  party  d'vne  merueilleuse  yuresse  de  l'entendement 
humain*,  comme  d'auoir  attribué  la  diuinité*  a  la 
peur,  a  la  fieure  et  a  la  fortune,  et  autres  accidens  de 
nostre  vie  fresle  et  caduque*.  Puis  que  l'homme  desi- 
roit  tant  de  s'apparier  a  Dieu,  il  eust  mieux  faict,  dict 
Cicero,  de  ramener  a  soy  les  conditions  diuincs  et  les 
atirer  ça  bas,  que  d'enuoyer  la  haut  sa  corruption  et  sa 
misère.  Mais,  a  le  bien  prendre,  il  a  fait,  en  plusieurs 
façons,  et  l'vn  et  l'autre  de  pareille  vanité  d'opinion. 
Quand  les  philosophes  espeluchent  la  hiérarchie  de 
leurs  Dieux,  et  font  les  empressés  a  distinguer  leurs 
aliances,  leurs  charges,  leur  puissance  *,  ie  ne  puis  pas 
croire  qu'ilz  parlent  a  certes.  Quand  Platon  nous  des- 
chifrc  le  vergierde  Pluton,  et  lescommoditez  ou  peines 
corporelles  qui  nous  atendent  encore  après  la  ruine  et 
anéantissement  de  noz  corps,  et  les  accommode  au  sens 
et  ressentiment  que  nous  auons  en  céte  vie  : 

Secret i  celant  colles  et  tnyrtea  circum 

Sylua  tegit,  curœ  non  ipsa  in  morte  relinquunt . 

quand  Mahumet  promet  aus  siens  vn  paradis  tapissé, 
paré  d'or  et  de  piererie,  garny  de  garscs  d'excellente 
beauté,  de  vins  et  de  viures  singuliers,  ie  voy  bien 

•  BC  :  <•  et  leur  puissance  »'. 

que  ce  sont  des  moqueurs  qui  s'accommodent  a  nostre 
goust  et  *  a  nostre  bestise,  pour  nous  emmieler  et 
attirer  par  ces  opinions  et  espérances  qui  sont  selon 
nostre  portée  et  selon  nostre  sens  corporel  et  terres- 
tre*. Croyons  nous  que  Platon,  luy  qui  a  eu  ses  con- 
ceptions si  célestes  et  autaines,  et  si  grande  accoin- 
tance  a  la  Diuinité  que  le  surnom  luy  en  est  tres- 
iustement  demeuré,  ait  estimé  que  l'homme,  céte  ville 
créature,  eut  rien  en  luy  accommodablc  et  applicable 
a  céte  incompréhensible  puissance?  et  qu'il  ait  creu 
que  noz  prises  foybles  et  lâches  fussent  capables,  ni 
la  force  de  nostre  goust  assez  ferme,  pour  participer  a 
la  béatitude  ou  peine  éternelle  ^?  Il  faudroit  luy  dire, 
de  la  part  de  la  raison  humaine  :  Si  les  plaisirs  que  tu 
nous  prometz  en  l'autre  vie  sont  du  goust  de  ceux  que 
i'ay  senti  ça  bas,  cela  n'a  rien  de  commun  auec  l'in- 
finité. Quand  tous  mes  cinq  sens  de  nature  seroint 
combles  de  liesse,  et  céte  ame  saisie  de  tout  le  conten- 
tement qu'elle  peut  désirer  et  espérer,  nous  sçauons 
ce  qu'elle  peut,  nous  sçauons  la  foyblesse  et  incapacité 
de  ses  forces  ^.  Cela,  ce  ne  seroit  encores  rien.  S'il  y  a 
quelque  chose  du  mien,  il  n'y  a  rien  de  diuin.  Si  cela 
n'est  tout  autre  que  ce  que  ie  sens  et  ♦  ce  qui  peut 
apartenir  a  céte  nostre  condition  présente,  cela  ne  peut 
estrc  mis  en  compte  *.  La  reconnoissancede  nos  parens, 
de  noz  enfans  et  de  nos  amis,  si  elle  nous  peut  toucher 
et  chatouiller  en  l'autre  monde,  si  nous  sommes  capa- 
bles d'vne  telle  sorte  de  plaisirs,  nous  sommes  encore 


*  Vulg.  supp.  :  «  a  nostre  goust  et  »,  et  modifie  la  fin  de  la 
phrase. 

2  Vulg.  modifie  cette  phrase. 

^  Vulg.  supp.  :  Cl  nous  sçauons  la...  de  ses  forces  «. 

*  Vulg.  supp.  :  c<  ce  que  ie  sens  et  ». 

dans  les  commoditez  mortelles  et  finies.  Nous  ne  pou- 
uons  dignement  conceuoir  la  grandeur  de  ces  hautes 
et  diuines  promesses,  si  nous  les  pouuons  conceuoir. 
Pour  dignement  les  imaginer,  il  les  faut  imaginer 
inimaginables,  indicibles  et  incompréhensibles  a  l'hom- 
me **  .  Oeuil  ne  sçauroit  voir,  dit  S.  Paul,  et  ne  peut 
monter  en  cœur  d'homme  l'heur  que  Dieu  a  préparé 
aus  siens.   Et  si,  pour  nous  en  rendre  capables,  on 
reforme  et  rechange  nostre  estre  (comme  tu  dis,  Platon, 
par  tes  purifications),  ce  doit  estre  d'vn  si"  extrême 
changement,  et  si  vniuersel,  que,  par  la  doctrine  phy- 
sique, ce  ne  sera  plus  nous',  ce  sera  quelque  autre 
chose  qui  receura  ces  recompenses*  :  car,  en  la  me- 
tempsicose  de  Pythagoras  et  changement  d'habitation 
qu'il  imaginoit  aux  âmes,  pensons  nous  que  le  lyon 
dans  lequel  est  lame  de  Cxsar  espouse  les  passions 
qui  touchoint  Ca^sar,  et  qu'il  souffre  pour  luy  '?*  et 
qu'es  mutations  qui  se  font  des  corps  des  animaux  en 
autres  de  mesme  espèce,  les  nouueaux  venus  ne  soint 
autres   que   leurs   prédécesseurs?    Des  cendres  d'vn 
phœnix  s'engendre,  dit  on,  vn  ver,  et  puis  vn  autre 
phœnix  ;  ce  segond  phœnix,  qui  peut  imaginer  qu'il 
ne  soit  autre  que  le  premier?  Les  vers  qui  font  nostre 
soye,  on  les  void  mourir  '  et  assécher,  et,  de  ce  mesme 
corps,  se  produire  vn  papillon,  et  de  la  vn  autre  ver, 
qu'il  seroit  ridicule  estimer  estre  encores  le  premier. 
Ce  qui  a  cessé  vne  fois  d'cstre,  n'est  plus  : 

V^ec,  si  ynateriam  nostram  collcgerit  œtas 

Post  obitum,  rursumquc  redegerit,  vt  sita  nunc  est, 

C/itque  iterum  yiobis  fuerint  data  lumina  vitcu, 

*  Vulg.  supp.  :  a  a  l'homme  ». 

'  Vulg.  :  «  ny  que  ce  soit  luy  ». 

*  BC  :  «  void  comme  mourir  ». 

T^ertineat  quidquam  tamen  ad  nos  id  quoque  factum  : 
Inîerrupta  semel  cum  sit  repetentia  nostra. 

Et  quand  tu  dis  ailleurs,  Platon,  que  ce  sera  la  par- 
tie spirituelle  de  l'homme  a  qui  il  touchera  de  iouir 
des  recompenses  de  l'autre  vie,  tu  nous  dis  chose  qui 
a  encore  aussi  peu  d'apparence*  :  car,  a  ce  compte,  ce 
ne  sera  plus  l'homme,  ny  nous,  par  conséquent,  a  qui 
touchera  céte  iouissance  :  car  nous  sommes  bastis  de 
deux  pièces  principales  essentielles,  desquelles  la  sépa- 
ration, c'est  la  mort  et  ruine  de  l'estre  de  l'homme*. 
Nous  ne  disons  pas  que  l'homme  soufre  quand  les  vers 
luy  rongent  ses  membres  dequoy  il  viuoit,  et  que  la 

terre  les  consomme  : 

• 

Et  nihil  hoc  ad  nos,  qui  coitu  coniugioque 
Corporis  atque  animœ  consistimus  vniter  apti. 

Dauantage,  sur  quel  fondement  de  leur  iustice  peu- 
uent  les  Dieux  reconnoistre  et  recompensera  l'homme, 
après  sa  mort,  ses  opérations  bonnes  et  vertueuses, 
puis  que  ce  sont  eus  mesmes  qui  les  ont  acheminées  et 
produites  en  luy?  Et  pourquoy  s'offencent  ilz,  et  ven- 
gent sur  nous  les  actions  vitieuses,  puis  qu'ilz  nous 
ont  eux  mesmes  produitz  en  céte  condition  fautiere, 
et  que,  d'vn  seul  clin  de  leur  volonté,  ilz  nous  peuuent 
empescher  de  faillir?  Epicurus  oposeroit  il  pas  cela  a 
Platon  auec  grand  apparence  de  l'humaine  raison*? 
Elle  ne  faict  que  fouraoyer  par  tout,  mais  spéciale- 
ment quand  elle  se  mesle  des  choses  diuines.  Qui  le 
sent  plus  euidamment  que  nous?  Car,  encores  que 
nous  luy  ayons  donné  des  principes  certains  et  infail- 
libles, encore  que  nous  esclairions  ses  pas  par  la 
saincte  lampe  de  la  vérité  qu'il  a  pieu  a  'Dieu  nous 

communiquer  :  nous  voyons  pourtant  iournellement, 
pour  peu  qu'elle  se  démente  du  sentier  ordinaire,  et 
qu'elle  se  destourne  ou  escarte  de  la  voye  tracée  et 
batue  par  TEsglise,  comme  tout  aussi  tost  elle  se  perd, 
s'embarrasse  et  s'entraue,  tournoyant  et  flotanl  dans 
céte  mer  vaste,  trouble  et  ondoyante  des  opinions  hu- 
maines, sans  bride  et  sans  arrest  *.  Aussi  tost  qu'elle 
pert  ce  grand  et  commun  chemin,  elle  va  se  diuisant 
et  se  dissipant  en  mille  routes  diuerses. 

L'homme  ne  peut  cstrc  que  ce  qu'il  est,  ni  imaginer 
que  selon  sa  portée*.  L'ancienneté  pensa,  ce  croy  ie, 
faire  quelque  chose  pour  la  grandeur  diuine  de  l'ap- 
parier a  l'homme,  la  vestir  de  son  acoutrement  ',  de 
ses  facultez,  et  cstrenerde  ses  belles  humeurs,  tesmoin 
céte  opinion  si  receûe  des  sacrifices,  et  que  Dieu  eust 
quelque  plaisir  a  la  vaniance,  au  meurtre  et  au  tour- 
ment des  choses  par  luy  faictes,  conseruées  et  créées,  et 
qu'il  se  peut  flater  par  le  sang  des  âmes  innocentes,  non 
seulement  des  animaux  qui  n'en  peuuent  mez,  ains  des 
hommes  mesmes,  comme  plusieurs  nations,  et  entre 
autres  la  nostre,  auoint  en  vsage  ordinaire  *;  et  crov 
qu'il  n'en  est  nulle  exempte  d'en  auoir  faict  quelque 
cssay  *. 

Cestoit  vne  estrange  fantaisie  de  vouloir  contenter 
et  plaire  a  la  iustice  diuine  par  nostre  torment  et 
nostre  peine  :  comme  les  Lacedemoniens  qui  cares- 
soient  leur  Diane  par  le  torment  des  enfans  qu'ilz 
faisoint  foiter  deuant  son  autel,  souuent  iusques  a  la 
mort  ♦.  Cestoit  vne  humeur  farouche  de  vouloir  gra- 

*  Vulf^.  :  (t  but  ». 

*  V'ulfj.  supp.  :  u  de  son  acoutrement  ». 
'  Vulf^.  modifie  et  développe  ce  passage. 

'    *  Vulfif.  modifie  cette  phrase. 

titier  l'ouurier  par  la  ruine  de  son  ouurage,  et  *  l'ar- 
chitecte par  la  subuersion  de  son  bastiment;  et  de 
vouloir  garentir  la  peine  deiie  aux  coulpables  par  la 
punition  des  innocens,  et  que  la  poure  Iphigenia,  au 
port  d'Aulide,  par  sa  mort  et  par  son  sacrifice,  des- 
chargeat  enuers  Dieu  l'armée  Grecque  des  offences 
qu'elle  auoit  commises*.  loint  que  ce  n'est  pas  au  cri- 
minel de  se  faire  foiter  a  sa  mesure  et  a  son  heure  : 
c'est  au  iuge*;  et  puis,  l'offance  consiste  en  la  volonté, 
non*  aux  espaules  et  au  gosier*.  Ainsi  ramplissoint 
ils  la  religion  mesme  de  plusieurs  mauuais  eflectz  : 

Sœpius  olim 
l^elligîo  peperit  scelerata  atque  impiafacta. 

Or,  rien  du  nostre  ne  se  peut  apparier  ou  raporter, 
en  quelque  façon  que  ce  soit,  a  la  nature  diuinc  qui 
ne  la  tache  et  marque  d'autant  d'imperfection.  Céte 
infinie  beauté,  puissance  et  bonté,  comment  peut  elle 
soufrir  quelque  correspondance  et  similitude  a  vnc  si 
vile  chose  et  si  abiete  que  nous  sommes,  sans  vn  ex- 
trême interest  et  déchet  de  sa  diuine  grandeur?*  Tou- 
tesfois  nous  luy  prescriuons  des  bornes  ;  nous  tenons  sa 
puissance  assiégée  par  noz  raisons  (i'appelle  raison 
noz  resueries  et  noz  songes,  auec  la  dispanse  de  la 
philosophie  qui  dit  le  fol  mesme  et  le  meschant  for- 
cené *  par  raison,  mais  que  c'est  raison  errante  ^);  nous 
le  voulons  asseruir  aus  apparences  vaines  et  foibles 
de  nostre  entendement,  a  *  luy  qui  a  faict  et  nous  et 
nostre  cognoissance.  Par  ce  que  rien  ne  se  faict  de 

*  Vulg.  supp.  :  «  l'ouurier...  ouurage,  et  ». 

*  BC  :  «  forcener  ». 

"^  Vulg.  :  «  vne  raison  de  particulière  forme  ». 

*  C  et  Vulg.  supp.  :  «  a  ». 

rien,  Dieu  n'aura  sceu  bastir  le  monde  sans  matière. 
Quoy!  Dieu  nous  a  il  mis  en  main  les  clefs  et  les 
derniers  ressortz  de  sa  puissance?  S'est  il  obligé  a 
n'outrepasser  les  bornes  de  nostre  science?  Metz  le  cas, 
o  homme,  que  tu  ays  peu  remarquer  icy  quelques 
traces  de  ses  effets,  penses  tu  qu'il  y  ait  emploie  tout  ce 
qu'il  a  peu,  et  qu'il  ait  emploie  toutes  ses  formes  et 
toutes  ses  idées  en  cet  ouurage?  Tu  ne  vois  que  l'ordre 
et  la  police  de  ce  petit  caueau  ou  tu  es  logé  :  au  moins 
si  tu  la  voys.  Sa  diuinité  a  vne  iurisdiction  infinie  au 
delà.  Céte  pièce  n'est  rien  au  pris  du  tout  : 

Omnia  cum  cœlo,  terraqiie.  marique, 
5\)i7  sunt  ad  summam  summai  totius  omnem. 

C'est  vne  loy  municipale  que  tu  allègues;  tu  ne  sçay  * 
quelle  est  rvniuersclle.  Atache  toy  a  ce  a  quoy  tu  es 
subiect,  mais  non  pas  a  luy  *.  Il  n'est  pas  ton  con- 
frairc,  ou  concitoyen,  ou  compaignon.  S'il  s'est  aucu- 
nement communiqué  a  toy,  ce  n'est  pas  pour  se  raua- 
Icr  a  ta  petitesse,  nv  pour  te  donner  le  contrerolle  de 
son  pouuoir.  Le  corps  humain  ne  peut  voler  aus  nues  : 
c'est  pour  toy.  Le  soleil  bransle  sans  seiour  sa  course 
ordinaire;  les  bornes  des  mers  et  de  la  terre  ne  se 
peuuent  confondre;  l'eau  est  instable  et  sans  fermeté; 
vn  mur  est*  impénétrable  a  vn  corps  humain';  l'homme 
ne  peut  conseruer  sa  vie  dans  les  Hammes;  il  ne  peut 
cstre  et  au  ciel,  et  en  la  terre,  et  en  mile  lieux  ensemble 
corporelement  :  c'est  pour  toy  qu'il  a  faict  ces  règles; 
c'est  toy  qu'elles  atachent.  Il  a  tesmoigné  aux  Chres- 
tiens  qu'il  les  a  toutes  franchies  quand  il  luy  a  pieu. 

'  BC  :  w  ne  sçay  pas  » . 

-  BC  :  «(  mais  non  pas  luy  ». 

■*  Vulf^.  :  «  corps  solide  ». 

De  vray,  pourquoy,  tout  puissant  comme  il  est,  auroit 
il  restreint  ses  forces  a  certaine  mesure?  En  faueur  de 
qui  auroit  il  renoncé  son  priuilege?  Ta  raison  n'a  en 
nulle  autre  chose  plus  de  verisimilitude  et  de  fonde- 
ment qu'en  ce  qu'elle  te  persuade  la  pluralité  des 
mondes*.  Les  plus  fameux  et  nobles  *  espritz  du  temps 
passé  l'ont  creue,  et  aucuns  des  nostres  mesmes,  forcez 
par  la  vaine  apparence  -  de  la  raison  humaine  :  d'au- 
tant qu'en  ce  bastiment  que  nous  voyons,  il  n'y  a  rien 
seul  et  vn*,  et  que  toutes  les  espèces  sont  multipliées 
en  quelque  nombre.  Par  ou  il  semble  n'estre  pas 
vray-semblable  que  Dieu  ayt  faict  ce  seul  ouurage 
sans  compaignon;  et  que  la  matière  de  céte  forme  eust 
esté  toute  employée  en  ce  seul  indiuidu*,  notamment 
si  c'est  vn  animant,  comme  ses  mouuemens  et  actions 
le  rendent  fort  croyable*.  Or,  s'il  y  a  plusieurs  mon- 
des, comme  Platon  3,  Epicurus,  et  presque  toute  la 
philosophie  a  pensé,  que  sçauons  nous  si  les  principes 
et  les  règles  de  celuy  cy  *  touchent*  les  autres?  llz  ont 
a  l'auanture  autre  visage  et  autre  police*.  Nous  voions 
en  ce  monde  vne  infinie  dissemblance  et  variété  pour 
la  seule  distance  des  lieux.  Ni  le  bled,  ny  le  vin,  ny 
nul  de  nos  animaus  n'est  cogneu  en  ce  nouueau  coin 
du  monde  que  nos  pères  ont  descouuert  :  tout  y  est 
autre.  Et*,  qui  en  voudra  croyre  Pline  et  autres  ',  il 
y  a  des  natures  et  formes  d'homes,  en  certains  endroitz 
de  la  terre  %  qui  ont  fort  peu  de  ressemblance  a  la 
nostre*  :  comme  ceux  que  Plutarque  dit  estre  en  quel- 

*  Vulg.  supp.  :  ((  et  nobles  ». 

*  BC  :  «  par  l'apparence  ». 
'  Vulg.  :  «  Democritus  ». 

*  BC  :  «  cetuy-cy  ». 

'  Vulg.  :  «  Hérodote  ». 

*  Vulg.  supp.  :  «  de  la  terre  ». 

que  endroit  des  Indes,  n'ayants  point  de  bouche  et  se 
nourrissant  de  la  senteur  de  certaines  odeurs.  S'il  est 
ainsi,  combien  y  a  il  de  noz  descriptions  de  l'homme 
fauces?  il  n'est  plus  risible,  ny  a  l'auanture  capable  de 
raison  et  de  société;  l'ordonnance  et  la  cause  de  nostre 
bastimcnt  interne  seroint  pour  la  plus  part  fauces  *. 

Dauantage,  combien  y  a  il  de  choses  en  nostre  co- 
gnoissance  mesme,  qui  combatent  ces  belles  règles 
que  nous  auons  taillées  et  prescrites  a  nature?  Et  nous 
entreprandrons  d'y  atacher  Dieu  mesme?  Combien  de 
choses  appelions  nous  miraculeuses  et  contre  nature?* 
combien  trouuons  nous  de  proprietcz  ocultes  et  de 
quint'essences?  Car,  a  ce  que  ie  puis  comprendre  ', 
alcr  selon  nature,  pour  nous,  ce  n'est  autre  chose 
qu'aller  selon  nostre  intelligence,  autant  qu'elle  peut 
suyure  et  autant  que  nous  y  voyons  :  ce  qui  est  au- 
delà  est  monstrueus  et  desordonné.  Or,  a  ce  conte, 
aux  plus  auisez  et  aux  plus  habiles,  tout  sera  donc 
monstrueux.  Car,  a  ceux  la,  la  raison  humaine  a  per- 
suadé qu'elle  n'auoit  ny  force,  ny  cognoissance  ',  ny 
pied,  ny  fondemant  quelconque,  non  pas  seulement 
pour  asseurer*  si  nous  viuons,  tesmoin  Euripides,  qui 
dit  estre  en  doute  si  la  vie  que  nous  viuons  est  vie,  ou 
i  c'est  ce  que  nous  appelions  mort  qui  soit  vie  : 

Tiç  0  oiSzv  et  J^r/v  toûO  û  -/.sx/y^Tat  ^kveÎv, 
tô  '^fi-j  ôè  ^vïj'axctv  èorij 

*Ie  ne  sçay  si  la  doctrine  en  iuge  autrement,  et  me 
soubzmets  en  tout  et  par  tout  a  son  ordonnance;  mais  • 


*  Vulg.  :  ((  hors  de  propos  », 

*  Vulf^.  siipp.  :  «  a  ce  que...  comprendre  ». 

*  yitlf^.  supp.  :  a  ny  force,  ny  cognoissance  ». 

*  ^'ulg.  supp.  :  «  le  ne  sçay...  ordonnance;  mais  ». 


LIVRE  SECOND.  I  I  I 

il  m'a  tousiours  semblé  qu'a  vn  homme  Chrestien  céte 
sorte  de  parler  est  pleine  d'indiscrétion  et  d'irreue- 
rance  :  Dieu  ne  peut  mourir  ;  Dieu  ne  se  peut  desdire  ; 
Dieu  ne  peut  faire  cecy,  ou  cela.  le  ne  trouue  pas 
bon  d'enfermer  ainsi  la  puissance  diuine  sous  les  lois 
de  nostre  parole;  et  l'apparance  qui  s'offre  a  nous  en 
ces  propositions,  il  la  faudroit  représenter  plus  reue- 
ramment  et  plus  religieusement. 

Nostre  parler  a  ses  foiblesses  et  ses  défauts,  comme 
tout  le  reste.  La  plus  part  des  occasions  des  troubles 
du  monde  sont  grammairiennes.  Nos  procès  ne  nais- 
sent que  du  débat  de  l'interprétation  des  loix,  et  la 
plus  part  des  guerres,   de  céte  impuissance  d'auoir 
sceu  clairement  exprimer  les  conuentions  et  traictés 
d'accord  des  Princes.  Combien  de  querelles,  et  com- 
bien importantes,  a  produit  au   monde  le  doute  du 
sens  de  céte   syllabe  Hoc!*    le  voi    les  philosophes 
Pyrrhoniens  qui  ne  peuuent  exprimer  leur  générale 
conception  en  nulle  manière  de  parler  :  car  il  leur 
faudroit  vn  nouueau  langage.  Le  nostre  est  tout  formé 
de  propositions  affirmatiues,  qui  leur  sont  du  tout  en- 
nemies :  de  façon  que,  quand  ils  disent  :  le  doubte,  on 
les  tient  incontinent  a  la  gorge  pour  leur  faire  auouër 
qu'au  moins*  sçauent  ils  cela  qu'ils  doutent.  Ainsi 
on  les  a  contraincts  de  se  sauuer  dans  céte  comparai- 
son de  la  médecine,  sans  laquelle  leur  humeur  seroit 
inexplicable;  mais,  quand  ils  prononcent  :  l'ignore; 
ou  :  le  doubte;  ils  disent  que  céte  proposition  s'em- 
porte elle  mesme  quant  et  quant  le  reste  :  ny  plus  ne 
moins  que  la  rubarbe  qui  pousse  hors  les  mauuaises 
humeurs,  et  s'emporte  hors  quant  et  quant  elle  mes- 
mes*. 

Voies  comment  on  se  preuaut  de  céte  sorte  de  parler 

pleine  d'irrcuerence.  Aus  disputes  qui  sont  a  présent 
en  nostrc  religion,  si  vous  pressés  trop  les  aduersaires, 
ils  vous  diront  tout  destrousséement  qu'il  n'est  pas  en 
la  puissance  de  Dieu  de  faire  que  son  corps  soit  en 
paradis,  et  en  la  terre,  et  en  plusieurs  licus  ensemble. 
Et  ce  moqueur  de  Pline  *,  comment  il  en  fait  son 
profit!  Au  moins,  dit  il,  est  ce  vne  non  legiere  conso- 
lation a  l'homme  de  ce  qu'il  voit  Dieu  mesme  ne  pou- 
uoir  pas  toutes  choses  :  car  il  ne  se  peut  tuer,  quand 
il  voudroit,  qui  est  la  plus  grande  faueur  que  nous 
auons  en  nostre  condition  ;  il  ne  peut  faire  les  mortels 
immortels;  ny  reuiure  les  trespassés;  ny  que  celuy 
qui  a  vescu  n'ait  point  vescu;  celuy  qui  a  eu  des  hon- 
neurs ne  les  ait  point  eus  :  n'ayant  autre  droit  sur  le 
passé  que  de  l'oubliance.  Et  affin  que  céte  société  de 
l'homme  a  Dieu  s'acouple  encore  par  des  exemples 
plaisans,  il  ne  peut  faire  que  deus  fois  dix  ne  soient 
vingt.  Voila  ce  qu'il  dict,  et  qu'il  me  semble  '  qu'vn 
Chrestiendeuroiteuiter  de  passer  par  sa  bouche.  La  ou, 
au  rebours,  il  semble  que  les  hommes  recerchent  céte 
foie  fierté  de  langage  pour  ramener  Dieu  a  leur  mesure  : 

Cras  vel  atra 
U^tibe  poliim  Pater  occupato, 
Vel  sole  puro  :  non  tamen  irritum 
Quodcumque  rétro  est  efficiet,  neque 
Diffnif^et  infectiimque  reddet 
Quod  fugiens  semel  liera  vexit. 

Quand  nous  disons  que  l'infinité  des  siècles,  tant  pas- 
sez qu'auenir,  n'est  a  Dieu  qu'vn  instant;  que  sa 
bonté,  sapience,  puissance  sont  mesme  chose  auecques 

•  Vulg.  :  <(  ce  mocqucLir  ancien  ». 

*  Vulfç,  supp.  :  «  qu'il  me  semble  ». 

son  essence,  nostre  parole  le  dict,  mais  nostre  intelli- 
gence ne  l'aprehende  point.  Et  toutes-fois  nostre  outre- 
cuidance veut  faire  passer  la  diuinité  par  nostre  esta- 
mine;  et  de  la  s'engendrent  toutes  les  resueries  et 
erreurs  desquelles  le  monde  se  trouue  saisi,  ramenant 
et  poisant  a  sa  balance  chose  si  esloignée  de  sa  suffi- 
sance ^*.  Les  Stoïciens,  par  la,  ont  ataché  Dieu  a  la 
destinée  (a  la  mienne  volonté  qu'aucuns  du  surnom 
de  Chrestiens  ne  le  facent  pas  encore),  et  Thaïes, 
Platon  et  Pythagoras  l'ont  asserui  a  la  nécessité.  Céte 
fierté  de  vouloir  descouurir  Dieu  par  nos  yeus  et  me- 
surer a  nostre  mesure  ^  a  faict  qu'vn  grand  personnage 
des  nostres  a  attribué  a  la  diuinité  vne  forme  corpo- 
relle*. Les  hommes,  dict  sainct  Paul,  sont  deuenus 
fols,  cuidans  estre  sages,  et  ont  mué  la  gloire  de  Dieu 
incorruptible  en  l'image  de  l'homme  corruptible*. 

Voyons  si  nous  auons  quelque  peu  plus  de  clarté 
en  la  cognoissance  des  choses  humaines  et  naturelles. 
N'est  ce  pas  vne  ridicule  entreprinse,  a  celles  ausquelles 
par  nostre  propre  confession  nostre  science  ne  peut 
ateindre,  leur  aler  forgeant  vn  autre  corps  et  prestant 
vne  forme  fauce  de  nostre  inuention  :  comme  il  se 
void  au  mouuemen  ^  des  planètes,  auquel,  d'autant 
que  nostre  esprit  ne  peut  atteindre  ny  imaginer  sa 
naturelle  conduite,  nous  leur  prestons  du  nostre  des 
ressortz  materielz,  lourds  et  corporels  : 

Temo  aureiis,  aurea  siimmœ 
Curuatura  rotœ,  radiorum  argenteiis  ordo. 

Vous  diriez  que  nous  auons  eu  des  cochiers  et  des 

*  Vulg.  :  «  de  son  poids  ». 

-  Vulg.  supp.  :  «  et  mesurer  a  nostre  mesure  ». 

^  A  :  u  aus  mouuemens  »,  ce  qui  est  une  erreur  évidente 

charpentiers*  qui  sont  alez  dresser  la  haut  des  engins 
a  diuers  mouuemens*. 

Tout  ainsi  que  les  femmes  employent  des  dentz 
d'iuoire  ou  les  leurs  naturelles  leur  manquent,  et, 
au  lieu  de  leur  vray  teint,  en  forgent  vn  de  quelque 
matière  estrangere,  comme  elles  font  des  cuisses  de 
drap  et  de  feutre,  et  de  l'embonpoint  de  coton,  et,  au 
veu  et  sceu  d'vn  chacun,  s'embellissent  d'vne  beauté 
fauce  et  empruntée  :  ainsi  fait  la  philosophie  **.  Elle 
nous  donne  en  payement  et  en  prcsupposition  les 
choses  qu'elle  mesmes  nous  aprend  estre  inuentées  : 
car,  ces  epicycles  excentriques,  concentriques,  dequoy 
l'astrologie  s'aide  a  conduire  le  branle  de  ses  estoiles, 
elle  nous  les  donne  pour  le  mieus  qu'elle  ayt  sceu 
inuenter  en  ce  suiet,  comme  aussi  en  la  plus  part  du 
reste,  la  '  philosophie  nous  présente  non  pas  ce  qui 
est,  ou  ce  qu'elle  croid,  mais  ce  qu'elle  forge  ayant 
plus  d'apparence  et  de  lustre*. 

Ce  n'est  pas  au  ciel  seulement  qu'elle  enuoye  ses 
cordages,  ses  engins  et  ses  roues.  Considérons  vn  peu 
ce  qu'elle  dit  de  nous  mesmes  et  de  nostre  contexture. 
Il  n'y  a  pas  plus  de  rétrogradation,  trépidation,  acces- 
sion, reculement,  rauissement  aus  astres  et  corps 
célestes  qu'ils  en  ont  forgé  en  ce  pauure  petit  corps 
humain.  Vrayement  ils  ont  eu,  par  la,  raison  de  l'ap- 
peller  le  petit  monde,  tant  ils  ont  employé  de  pièces, 
de  rcssortz  ^  et  de  visages  a  le  massonner  et  bastir. 
Pour  accommoder  les  mouuemens  qu'ils  voyent  en 
l'homme,  les  diuerses  opérations  et  facultez  que  nous 
sentons  en  nous,  en  combien  de  parties  ont  ils  diuisé 

*  Vulg.  :  a  la  science  ». 

'  BC  :  «  reste  :  la  ». 

•■'  V'///^.  supp.  :  <i  de  ressortz  ». 


LIVRE  SECOND.  I  I  5 

nostre  ame?  en  combien  de  sièges  logée?  a  combien 
d'ordres  et  d'estages  ont  ils  desparty  ce  pauure  homme, 
outre  les  naturels  et  perceptibles?  et  a  combien  d'offi- 
ces et  de  vacations?  Ils  en  font  vne  chose  publique 
imaginaire  :  c'est  vn  suiect  qu'ils  tiennent  et  qu'ils 
manient;  on  leur  laisse  toute  puissance  de  le  descou- 
dre, renger,  rassembler  et  estofer,  chacun  a  sa  fantasie  ; 
et  si  ne  le  possèdent  pas  encore.  Non  seulement  en 
vérité,  mais  en  songe  mesmes,  ils  ne  le  peuuent  régler 
qu'il  ne  s'y  trouue  quelque  cadence  ou  quelque  son  qui 
eschape  a  leur  architecture  toute  monstrueuse  qu'elle 
est,  et  rapiécée  de  mille  lopins  faus  et  fantastiques*. 

le  sçay  bon  gré  a  la  garce  Milesienne,  qui,  voyant 
le  philosophe  Thaïes  s'amuser  continuellement  a  la 
contemplation  de  la  voûte  céleste,  et  tenir  tousiours 
les  yeus  esleuez  contremont,  luy  mit  en  son  passage 
quelque  chose  a  le  faire  broncher,  pour  l'aduertir 
qu'il  seroit  temps  d'amuser  son  pensement  aus  choses 
qui  estoient  dans  les  nues,  quand  il  auroit  pourueu  a 
celles  qui  estoient  a  ses  pieds  :  elle  luy  conseilloit  certes 
bien  de  regarder  plus  tost  a  soy  qu'au  ciel*.  Mais 
nostre  condition  porte  que  la  cognoissance  de  ce  que 
nous  auons  entre  mains  est  aussi  esloignée  de  nous,  et 
aussi  bien  au  dessus  des  nues,  que  celle  des  astres*. 

Ces  gens  icy,  qui  trouuent  les  raisons  de  Sebond 
trop  foibles,  qui  n'ignorent  rien,  qui  gouuernent  le 
monde,  qui  sçauent  tout  : 

Quce  mare  compescant  causœ,  quid  temperet  annum, 
Stellœ  sponte  sua,  iussœue,  vagentiir  et  errent, 
Quid  premat  obscurum  Lunœ,  quid  proférât  orbem, 
Qidd  velit  et  posait  rerum  concordia  discors  ; 

n'ont-ils  pas  quelques  fois  sondé,  parmy  leurs  liures, 

les  difficultez  qui  se  présentent  a  cognoistre  leur  estre 
propre?  Nous  voions  bien  que  le  doigt  se  meut,  et  que 
le  pied  se  meut;  qu'aucunes  parties  se  branlent  d'elles 
mesmes,  sans  nostre  congé,  et  que  d'autres  nous  les 
agitons  par  nostre  ordonnance  ;  que  certaine  aprehen- 
sion  engendre  la  rougeur,  certaine  autre  la  palleur; 
telle  imagination  agit  en  la  rate  seulement,  telle  autre 
au  cerueau;  l'vne  nous  cause  le  rire,  l'autre  le  pleu- 
rer; telle  autre  transit  et  estonne  tous  nos  sens,  et 
arreste  le  mouuement  de  noz  membres*  :  mais  comme 
vne  impression  spirituelle  face  vne  telle  faucée  dans 
vn  suiect  massif  et  solide,  et  la  nature  de  la  liaison  et 
couture  de  ces  admirables  ressorts,  iamais  homme  ne 
l'a  sceu,  comme  dict  Salomon  **.  Et  si  ne  le  met  on 
pas  pourtant  en  doute  :  car  la  plus  part  *  des  opinions 
des  hommes  sont  receues  a  la  suite  des  créances  ancien- 
nes par  authorité  et  a  crédit,  comme  si  c'estoit  religion 
et  loy;  on  reçoit  comme  vn  iargon  ce  qui  en  est  com- 
munément tenu;  on  reçoit  céte  vérité  auec  tout  son 
bastiment  et  atelage  d'argumens  et  de  preuues,  comme 
vn  corps  ferme  et  solide  qu'on  *n'esbranle  plus,  qu'on 
ne  iuge  plus.  Au  contraire,  chacun  a  qui  mieus  mieus 
va  plastrant  et  confortant  céte  créance  receue  de  tout 
ce  que  peut  sa  raison,  qui  est  vn  vtil  souple,  contour- 
nable,  et  accommodable  a  toute  Hgure.  Ainsi  se  rem- 
plit le  monde,  et  se  confit  en  fadesse  et  en  mensonge. 
Ce  qui  faict  qu'on  ne  doute  de  guiere  de  choses,  c'est 
que,  les  communes  opinions,  on  ne  les  essaye  iamais; 
on  n'en  sonde  point  le  pied,  ou  gist  la  faute  et  la  foi- 
blesse;  on  ne  se  débat  que  sur  les  branches;  on  ne 
demande  pas  si  cela  est  vray;  mais  s'il  a  esté  ainsi  ou 

'  Vulg.  supp.  :  <t  comme  dict  Salomon  ». 
'  Viflp.  supp.  :  »  la  plus  part  ». 

ainsi  entendu  ;  on  ne  demande  pas  si  Galen  a  rien  dit 
qui  vaille,  mais  s'il  a  dit  ainsin  ou  autrement.  Vray- 
mant,  c'estoit  bien  raison  que  céte  bride  et  contrainte 
de  la  liberté  de  nos  iugements,  et  céte  tyrannie  de  nos 
créances  s'estandit  iusques  aus  escoles  et  aus  artz.  Le 
Dieu  de  la  science  scolastique,  c'est  Aristote  :  c'est 
religion  de  debatre  de  ses  ordonnances,  comme  de 
celles  de  Lycurgus  a  Sparte;  sa  doctrine  nous  sert  de 
loy  magistrale  :  qui  est  a  l'auanture  autant  vaine  * 
qu'vn'autre.  le  ne  sçay  pas  pourquoy  ie  n'acceptasse 
autant  volontiers  ou  les  idées  de  Platon,  ou  les  atomes 
d'Epicurus,  ou  le  plain  et  le  vuide  de  Leucippus 
et  Democritus,  ou  l'eau  de  Thaïes,  ou  l'infinité  de 
nature  d'Anaximander,  ou  l'air  de  Diogenés,  ou  les 
nombres  et  symmetrie  de  Pythagoras,  ou  l'infini  de 
Parmenides,  ou  l'vn  de  Mùsœus,  ou  l'eau  et  le  feu 
d'Apollodorus,  ou  les  parties  similaires  d'Anaxagoras, 
ou  la  discorde  et  amitié  d'Empedocles,  ou  le  feu  de 
Heraclitus,  ou  toute  autre  opinion  de  céte  confusion 
infinie  d'aduis  et  de  sentences  que  produit  céte  belle 
raison  humaine  par  sa  certitude  et  clair-voyance  en 
tout  ce  dequoi  elle  se  mesle,  comme  ie  feroy  l'opinion 
d'Aristote  sur  ce  subiet  des  principes  des  choses  natu- 
relles; lesquelz  principes,  il  bastit  de  trois  pièces  : 
matière,  forme  et  priuation.  Car  qu'est  il  plus  vain 
que  de  faire  la  vanité  et  '  inanité  mesme  cause  de  la 
production  des  choses?  La  priuation,  c'est  vue  nega- 
tiue;  de  quelle  humeur  en  a  il  peu  faire  la  cause  et 
origine  des  choses  qui  sont?  Cela  toutcsfois  ne  s'ause- 
roit  esbranler  aux  escoles  ^  que  pour  l'exercice  de  la 

*  Vulg.  :  «  faulse  ». 

-  Vulg.  siipp.  :  «  vanité  et  ». 

^  Vulg.  siipp.  :  «  aux  escoles  ». 

logique  :  on  n'y  débat  rien  pour  le  mettre  en  doute, 
mais  pour  défendre  Aristote  *  des  obiections  estran- 
geres;  son  authorité,  c'est  le  but  au  delà  duquel  il 
n'est  pas  permis  de  s'enquérir. 

Il  est  bien  aysé  sur  des  fondemens  auouez  de  bastir 
ce  qu'on  veut.  Car,  selon  la  loy  et  ordonnance  de  ce 
commancement,  le  reste  des  pièces  du  bastiment  se 
conduit  aysement,  sans  se  démentir.  Par  céte  voye, 
nous  trouuons  nostre  raison  bien  fondée,  et  discourons 
a  boule  veiie  :  car  nos  maistres  préoccupent  et  gai- 
•  gnent  auant  main  autant  de  lieu  en  nostre  créance 
qu'il  leur  en  faut  pour  conclurre  après  ce  qu'ilz  veu- 
lent, a  la  mode  des  geometriens  par  leurs  demandes 
auouées,  le  consentement  et  approbation  que  nous 
leur  prestons  leur  donnant  dequoy  nous  trainer  a 
gauche  et  a  dextre,  et  nous  pyroueter  a  leur  volonté. 
Quiconque  est  creu  de  ses  presuppositions,  il  est  nostre 
maistre  et  nostre  Dieu.  Il  prendra  le  plant  de  ses  fon- 
demens si  ample  et  si  aisé  que,  par  iceux,  il  nous 
pourra  monter,  s'il  veut,  iusques  aux  nues.  En  céte 
pratique  et  negotiation  de  sciance,  nous  auons  pris 
pour  argent  content  le  mot  de  Pythagoras,  que  chaque 
expert  doit  estre  creu  en  son  art.  Le  dialecticien  se 
rapporte  au  grammairien  de  la  signification  des  motz; 
le  rhethoricien  emprunte  du  dialecticien  les  lieux  des 
arguments;  le  poète,  du  musicien  les  mesures;  le 
geometrien,  de  l'arithméticien  les  proportions;  les 
métaphysiciens  prenent  pour  fondement  les  coniec- 
tures  de  la  physique  :  car  chasque  science  a  ses  prin- 
cipes présupposez ,  par  ou  le  iugement  humain  est 
bridé  de  toutes  pars.  Si  vous  venez  a  choquer  céte 

•   ^itlf^.  :  i.  l'aulhcur  de  l'cscholc  ^>. 

barrière,  en  laquelle  gist  la  principale  foiblesse  et 
fauceté  *,  ilz  ont  incontinent  céte  sentence  en  la  bou- 
che, qu'il  ne  faut  pas  debatre  contre  cens  qui  nient 
les  principes  :  or  n'y  peut  il  auoir  des  '  principes  aux 
hommes,  si  la  diuinité  ne  les  leur  a  reuelez.  De  tout 
le  demeurant,  et  le  commencement,  et  le  milieu,  et  la 
fin,  ce  n'est  que  songe  et  fumée.  A  ceux  qui  comba- 
tent  par  presupposition  ^,  il  leur  faut  présupposer  au 
contraire  le  mesme  axiome  dequoy  on  débat.  Car  toute 
presupposition  humaine  et  toute  enunciation  a  autant 
d'hauthorité  l'vne  que  l'autre,  si  la  raison  n'en  faict 
la  différence.  Ainsi  il  les  faut  toutes  mètre  a  la  ba- 
lance, et,  premièrement,  les  générales  et  celles  qui 
nous  tyrannisent*.  Il  faut  sçauoir  si  le  feu  est  chaut, 
si  la  nege  est  blanche,  s'il  y  a  rien  de  dur  ou  de  mol 
en  nostre  cognoissance. 

Et,  quand  a  ces  responces  dequoy  il  se  faict  des  contes 
anciens  ;  comme  a  celuy  qui  metoit  en  doute  la  chaleur, 
qu'on  respondoit  *  qu'il  se  ietat  dans  le  feu  ;  a  celuy  qui 
nioit  la  froideur  de  la  glace,  qu'il  s'en  mit  dans  le  sein  : 
elles  sont  tres-indignes  de  la  profession  philosophique. 
S'ils  nous  eussent  laissé  en  nostre  estât  naturel,  rece- 
uant  les  apparences  estrangieres,  selon  qu'elles  se  pré- 
sentent a  nous  par  nos  sens,  et  nous  eussent  laissez  aler 
après  nos  appetitz  simples  et  réglez  par  la  condition  de 
nostre  naissance,  ilzauroientraison  de  parlerainsi;  mais 
c'est  d'eus  que  nous  auons  apris  de  nous  rendre  iuges 
du  monde;  c'est  d'eus  que  nous  tenons  céte  créance  ^, 


'  Vulg.  :  «  la  principale  erreur  ». 

'  C  ;  M  de  ». 

•'  C  :  «  supposition  ». 

*  Vulg.  :  c(  a  qui  on  dict  ». 

*  Vulg.  :  «  fantasie  ». 


I  20  ESSAIS  DE  M.  DE  MONTAIGNE. 

que  la  raison  humaine  est  contrerolleuse  générale  de 
tout  ce  qui  est  au  dehors  et  au  dedans  de  la  voûte 
céleste,  qui  embrasse  tout,  qui  peut  tout;  sans  laquelle 
rien  ne  se  sçait,  rien  ne  se  connoit,  rien  ne  se  void  *. 
Céte  rcsponse  seroit  bonne  parmy  les  Cannibales,  qui 
goûtent  l'heur  d'vne  longue  vie,  tranquille  et  paisible, 
sans  les  préceptes  d'Aristote  et  sans  la  connoissance 
du  nom  de  la  philosophie  *.  Céte  response  vaudroit 
mieux  a  l'aduenture  et  auroit  plus  de  fermeté  que 
toutes  celles  qu'ilz  emprunteront  de  leur  raison  et  de 
leur  inuention.  De  céte  cy  seroint  capables  aucc  nous 
tous  les  animaux  et  tout  ce  ou  le  commandement  est 
encore  pur  et  simple  de  la  loy  naturelle.  Mais  eux, 
ilz  y  ont  renoncé.  Il  ne  faut  pas  qu'ilz  me  dient  :  il 
est  vrai  :  car  vous  le  voyez  et  sentez  ainsi.  Il  faut 
qu'ilz  me  dient  si,  ce  que  ie  pense  sentir,  ie  le  sens 
pourtant  en  eftect;  et,  si  ie  le  sens,  qu'ilz  me  dient 
après  pourquoy  ie  le  sens,  et  comment,  etquoy;  qu'ilz 
me  dient  le  nom,  l'origine,  les  tenans  et  aboutissans 
de  la  chaleur,  du  froid,  les  qualitez  de  celuy  qui  agit 
et  de  celuy  qui  soufre;  ou  qu'ilz  me  quittent  leur 
profession,  qui  est  de  ne  receuoir  ny  aprouuer  rien 
que  par  la  voye  de  la  raison.  C'est  leur  touche  a 
toutes  sortes  d'essays;  mais,  certes,  c'est  vne  touche 
pleine  de  fauceté,  d'erreur,  de  foy blesse  et  de  défail- 
lance. 

Par  ou  la  voulons  nous  premièrement  essaver?  sera 
ce  pas  par  elle  mcsmc?  S'il  ne  la  faut  croire  parlant  de 
soy,  a  peine  sera  elle  propre  a  iuger  des  choses  estran- 
geres.  Si  elle  connoit  quelque  chose,  aumoins  sera  ce 
son  être  et  son  domicilie.  Elle  est  l'ame  et  partie,  ou 

*  Vulf^.  modifie  la  fin  de  cette  phrase. 
'  BC  :  «  la  physique  ». 

effect  d'icelle.  Car  la  vraye  raison  et  essentielle,  de 
qui  nous  desrobons  le  nom  a  fauces  enseignes,  elle 
loge  dans  le  sein  de  Dieu,  c'est  la  son  giste  et  sa  re- 
traite; c'est  de  la  ou  elle  part,  quand  il  plaist  a  Dieu 
nous  en  faire  voir  quelques  rayons  :  comme  Pallas 
saillit  de  la  teste  de  son  père,  pour  se  communiquer 
au  monde. 

Or  voyons  ce  que  l'humaine  raison  nous  a  apris  de 
soi  et  de  l'ame*.  A  Crates  et  Dicxarchus,  qu'il  n'i  en 
auoit  du  tout  point,  mais  que  le  corps  s'esbransloit 
ainsi  d'vn  mouuement  naturel;  a  Platon,  que  c'estoit 
vne  substance  se  mouuant  de  soy  mcsme  ;  a  Thaïes, 
vne  nature  sans  repos;  a  Asclepiades,  vne  exercitation 
des  sens;  a  Hesiodus  et  Anaximander,  chose  composée 
de  terre  et  d'eau;  a  Parmenides,  de  terre  et  de  feu;  a 
Empedoclez,  de  sang  : 

Sangiiineam  vomit  ille  animam-, 

a  Possidonius,  Cleantez  et  Galen,  vne  chaleur  ou  con- 
plexion  chaloureuse  : 

Igneiis  est  ollis  vigor,  et  cœlestis  origo; 

a  Hyppocrates,  vn  esprit  espandu  par  le  corps  ;  a 
Varro,  vn  air  receu  par  la  bouche,  eschaufé  au  poul- 
mon,  attrempé  au  cœur,  et  espandu  par  tout  le  corps; 
a  Zeno,  la  quinte-essence  des  quatre  elemens;  a  He- 
raclides  Ponticus,  la  lumière;  a  Xenocrates  et  aux 
Aegyptiens,  vn  nombre  mobile;  aux  Chaldces,  vne 
vertu  sans  forme  déterminée*;  n'oublions  pas  Aris- 
tote  :  ce  qui  naturellement  faict  mouuoir  le  corps, 
qu'il  nomme  entelechie,  d'vne  autant  froide  inuention 
que  nuU'autre  :  car  il  ne  parle  ny  de  l'essence,  ny  de 
l'origine,  ny  de  la  nature  de  l'ame,  mais  en  remerque 

seulement  l'effect.  Plusieurs  autres  plus  sages  parmy 
les  dogmatistes,  comme  Cicero,  Seneca,  Lactance  *, 
ont  confessé  que  c'estoit  chose  qu'ils  n'entendoint  pas  *. 
le  connoy  par  moy,  dict  saint  Bernard,  combien  Dieu 
est  incompréhensible,  puis  que,  les  pièces  de  mon  estre 
propre,  ie  ne  les  puis  comprendre*. 

Il  n'y  a  pas  moins  de  dissention  ny  de  débat  a  la 
loger.  Hippocrates  et  Hierophilus  la  mettent  au 
ventricule  du  cerueau;  Democritus  et  Aristote,  par 
tout  le  corps*;  Epicurus,  en  l'estomac*;  les  Stoïciens, 
au  tour  et  dedans  le  cœur;  Erasistratus,  ioignant  la 
membrane  de  l'epicrane  ;  Empedoclez,  au  sang  ;  comme 
aussi  Moyse,  qui  fut  la  cause  pourquoy  il  défendit  de 
menger  le  sang  des  bestes,  auquel  leur  ame  est  iointe. 
Galen  a  pensé  que  chaque  partie  du  corps  ait  son 
ame.  Strato  l'a  logée  entre  les  deux  sourcils*.  Mais  la 
raison  pourquoy  Chrisyppus  la  met  au  tour  du  cœur, 
comme  les  autres  de  sa  secte,  n'est  pas  pour  estre 
oubliée  :  c'est  par  ce,  dit  il,  que,  quand  nous  voulons 
asseurer  quelque  chose,  nous  mettons  la  main  sur 
l'estomac;  et  quand  nous  voulons  prononcer  è'/w,  qui 
signifie,  en  Grec  *,  moy,  nous  baissons  vers  l'estomac 
la  machoucre  d'cmbas.  Ce  lieu  ne  se  doit  pas  passer 
sans  remarquer  la  vanité  d'vn  si  grand  personnage  : 
car,  outre  que  ces  considérations  sont  d'elles  mesmcs 
infinimant  légères,  la  dernière  ne  preuue  que  aus 
Grccz  qu'ilz  avcnt  l'ame  en  cet  endroit  la.  Il  n'est 
iugemant  humain  si  tendu  qui  ne  sommeille  par  fois*. 
Voila  Platon  qui  définit  l'homme  vn  animal  a  deus 
pieds,  sans  plume  :  fournissant  a  ceus  qui  auoient 
cnuie  de  se  moquer  de  luy  vne  plaisante  occasion  de 

*  Vulg.  modifie  le  commencement  de  cette  phrase. 

*  Vulg.  supp.  :  c(  en  Grec  ». 

ce  faire  :  car,  ayans  plumé  vn  chapon  vif,  ilz  l'aloint 
nommant  l'homme  de  Platon. 

Et  quoy  Epicurus  *?  de  quelle  simplicité  estoit  il 
aie  premièrement  imaginer  que  ses  '  atomes,  qu'il 
disoit  estre  des  corps  ayantz  quelque  pesanteur  et  vn 
mouuement  naturel  contre  bas,  eussent  basti  le  monde  ; 
iusques  a  ce  qu'il  fut  auisé  par  ses  aduersaires  que, 
par  céte  description,  il  n'estoit  pas  possible  qu'elles  se 
ioignissent  et  se  prinsent  l'vne  a  l'autre,  leur  cheute 
estant  ainsi  droite  et  perpendiculaire,  et  engendrant 
partout  des  lignes  parallelles?  parquoy,  pour  couurir 
céte  faute  \  il  fut  force  qu'il  y  adioustast  despuis  vn 
mouuement  de  costé,  fortuite,  et  qu'il  fournit  encore 
a  ses  atomes  des  formes  '*  courbes  et  crochues,  pour 
les  rendre  aptes  a  s'atacher  et  se  coudre*. 

Il  se  void  plusieurs  ^  pareilz  exemples,  non  d'argu- 
mens  faus  seulement,  mais  ineptes,  ne  se  tenans  point 
et  accusans  leurs  autheurs  non  tant  d'ignorance  que 
d'imprudence,  es  reproches  que  les  philosophes  se  font 
les  vns  aus  autres  sur  les  dissentions  de  leurs  opinions 
et  de  leurs  sectes;  comme  il  s'en  voit  infinis,  chez 
Plutarque,  contre  les  Epicuriens  et  Stoïciens,  et,  en 
Seneque,  contre  les  Peripateticiens  ^*.  lugeons  par  la 
ce  que  nous  auons  a  estimer  de  l'homme,  de  son  sens 
et  de  sa  raison,  puis  qu'en  ces  grands  personnages,  et 
qui  ont  porté  si  haut  l'humaine  suffizance,  il  s'y 
trouue  des  defautz  si  apparens  et  si  grossiers. 

Moi,  i'aime  mieus  croire  qu'ilz  ont  traicté  la  science" 

*  Vulg.  :  «  les  Epicuriens  ». 

2  C  ;  «  les  ». 

3  Vulg.  supp.  :  «  pour  couurir  céte  faute  n. 

*  Vulg.  :  «  queues  ». 
^   Vulg.  :  «  infinis  ». 

^  Vulg.  supp.  :  «  comme  il...  les  Peripateticiens  ». 

comme  vn  iouet  a  toutes  mains,  et  se  sont  esbatus  de 
la  raison  comme  d'vn  instrument  vain  et  friuole, 
mettant  en  auant  toutes  sortes  d'inuentions  et  de  fan- 
tasies,  tantost  plus  tendues,  tantost  plus  lâches.  Com- 
bien de  fois  leur  voyons  nous  dire  des  choses  diuerses 
et  contraires?  '  Car  ce  mesme  Platon,  qui  définit 
l'homme  comme  vne  poule,  il  dit  ailleurs,  après  So- 
crates,  qu'il  ne  sçait,  a  la  vérité,  que  c'est  que  l'homme, 
et  que  c'est  l'vne  des  pièces  du  monde  d'autant  diflBcile 
intelligence.  Par  ccte  variété  et  instabilité  d'opinions, 
ilz  nous  mènent  comme  par  la  main,  tacitemant,  a 
ccte  resolution  de  leur  irrésolution.  Hz  font  profession 
de  ne  présenter  pas  tousiours  la  vérité  '  en  visage 
descouuert  et  apparent.  Hz  l'ont  cachée  tantost  soubz 
des  vmbrages  fabuleus  de  la  poésie,  tantost  soubz 
quelque  autre  masque.  Car  nostre  imperfection  porte 
cncorcs  cela,  que  la  viande  crue  et  naifue  '  n'est  pas 
tousiours  propre  a  nostre  estomac;  il  la  faut  assécher, 
altérer  et  abastardir  :  ilz  font  de  mesmes;  ilz  obscur- 
cissent par  fois  leurs  naifues  opinions  et  iugemens*, 
pour  s'accommoder  a  l'vsage  publique.  Ils  ne  veulent 
pas  taire  profession  expresse  d'ignorance  et  de  l'imbe- 
cilitc  de  la  raison  humaine*,  mais  ils  nous  la  descou- 
urent  assez,  soubz  l'apparence  d'vne  science  trouble  et 
inconstante*. 

Pour  reuenir  a  nostre  ame  (car  i'ay  choisi  ce  seul 
exemple  pour  le  plus  commode  a  tesmoigner  nostre 
foiblcsse  et  vanité  *),  ce  que  Platon  a  mis  la  raison  au 
cerueau,  l'ire  au  cœur,  et  la  cupidité  au  foye,  il  est 

*  Vulf;.  supp  :  u  Combien  de  fois...  cl  contraires.'  » 

*  VulfT.  :  «  leur  aduis  »>. 

*  Vulg.  supp.  :  «  et  naifue  ». 

'  Vulp.  supp.  toute  cette  paraithcse. 

vray  semblable  que  ça  esté  plustost  vne  interprétation 
des  mouuemens  de  l'âme,  qu'vne  diuision  et  sépara- 
tion qu'il  en  ayt  voulu  faire,  comme  d'vn  corps  en 
plusieurs  membres.  Et  la  plus  vray-semblable  de  leurs 
opinions  est  que  c'est  tousiours  vne  ame,  qui,  par  sa 
faculté  ratiocine,  se  souuient,  comprend,  iuge,  désire 
et  exerce  toutes  ses  autres  opérations  par  diuers  ins- 
trumens  du  corps,  comme  le  nocher  gouuerne  son 
nauire,  selon  l'experiance  qu'il  en  a,  ores  tendant  ou 
lâchant  vne  corde,  ores  haussant  l'antene,  ou  remuant 
l'auiron,  par  vne  seule  puissance  conduisant  diuers 
effectz;  et  qu'elle  loge  au  cerueau  :  ce  qui  apert  de  ce 
que  les  blessures  et  accidens  qui  touchent  céte  partie 
offancent  incontinent  les  facultés  de  l'ame.  De  la,  il 
n'est  pas  inconuenient  qu'elle  s'écoule  par  le  reste  du 
corps*,  comme  le  soleil  espand,  du  ciel  en  hors,  sa 
lumière  et  ses  puissances,  et  en  remplit  le  monde*. 

Aucuns  ont  dit  qu'il  y  auoit  vne  ame  générale, 
comme  vn  grand  corps,  duquel  toutes  les  âmes  parti- 
culières estoient  extraictes,  et  s'y  en  retournoient,  se 
remeslant  tousiours  a  céte  matière  vniuerselle  : 

Œ)eum  namque  ire  per  omnes 
Terrasque,  tractusque  maris,  cœlumque  profundum  : 
Hinc pecudes,  armenta,  viros,  genus  omne  ferarum, 
Quemque  sibi  tenues  nascentem  arcessere  vitas  : 
Scilicet  hue  reddi  deinde,  ac  resoluta  referri 
Omnia  :  nec  morti  esse  locum; 

d'autres,  qu'elles  ne  faisoient  que  s'y  resioindre  et 
ratacher;  d'autres  qu'elles  estoient  produites  de  la 
substance  diuine;  d'autres,  par  les  anges,  de  feu  et 
d'air;  aucuns,  de  toute  ancieneté;  aucuns,  sur  l'heure 
mesme  du  besoin;  aucuns  les  font  descendre  du  rond 

de  la  lune,  et  y  retourner;  le  commun  des  anciens, 
qu'elles  sont  engendrées  de  père  en  tilz  d'vne  pareille 
manière  et  production  que  toutes  autres  choses  natu- 
relles, argumentantz  par  la  ressemblance  des  entans 
aux  pères  : 

Instillata  patris  virtus  tibi  ; 
Fortes  creantur fortibus  et  bonis-, 

et  qu'on  void  escouler  des  pères  aus  enfans,  non 
seulement  les  merques  du  corps,  mais  encores  vne 
ressemblance  d'humeurs,  de  complexions  et  inclina- 
tions de  l'ame  : 

T)enique  ciir  acris  violentia  triste  leonum 
Seminium  sequitur?  dolus  vulpibiis  et  fuga  ceruis 
0/1  patribus  datur,  et  patrius  pauor  incitât  artus?... 
Si  non  certa  suo  quia  semine  seminioque 
Uis  animi  pariter  crescit  cum  corpore  toto? 

que,  sur  ce  fondement,  s'establit  la  iustice  diuine, 
punissant  aus  enfans  la  faute  des  pères  :  d'autant  que 
la  contagion  des  vices  paternclz  est  aucunement  em- 
preinte en  l'ame  des  enfans,  et  que  le  desreglement 
de  leur  volonté  les  touche.  Dauantage,  que  si  les  âmes 
venoint  d'ailleurs  que  d'vne  suite  naturelle,  et  qu'elles 
eussent  esté  quelque  autre  chose  hors  du  corps,  elles 
auroient  quelque  recordation  de  leur  estre  premier, 
atcndu  les  naturelles  facultez  qui  luy  sont  propres  de 
discourir,  raisonner  et  se  souuenir*  :  car,  pour  faire 
valoir  la  condition  de  nos  âmes,  comme  nous  voulons, 
il  les  faut  présupposer  toutes  sçauantcs  et  pleines  de 
suffisance  \  lors  qu'elles  sont  en  leur  simplicité  et 

*  Vulg.  supp.  :  »  et  pleines  de  suffisance  ». 

pureté  naturelle.  Par  ainsi,  elles  eussent  esté  telles 
estant  exemptes  de  la  prison  corporelle,  aussi  bien 
auant  que  d'y  entrer,  comme  nous  espérons  qu'elles 
seront  après  qu'elles  en  seront  sorties  ;  et  de  ce  sçauoir, 
de  céte  prudence  et  sapience  *,  il  faudroit  qu'elles  se 
ressouuinsent  encore  estantz  au  corps,  comme  disoit 
Platon,  que  ce  que  nous  aprenions,  ce  n'estoit  qu'vn 
ressouuenir  de  ce  que  nostre  ame  sçauoit  au  parauant; 
ce  que  chacun,  par  expérience,  peut  maintenir  estre 
faus;  en  premier  lieu,  d'autant  qu'il  ne  nous  ressou- 
uient  iustement  que  de  ce  qu'on  nous  apprend  ;  et  que, 
si  la  mémoire  iouoit  son  roUe  simple,  au  moins  nous 
fourniroit  elle  quelque  traict  outre  l'aprentissage  '  ; 
secondement,  ce  qu'elle  sçauoit,  estant  en  sa  pureté, 
c'estoit  vne  vraye  science,  connoissant  les  choses 
comme  elles  sont,  par  sa  diuine  intelligence,  la  ou, 
icy,  on  luy  fait  receuoir  la  mensonge,  la  fauceté  ^  et 
le  vice,  si  on  l'en  instruit,  en  quoy  elle  ne  peut  em- 
ploier  sa  réminiscence,  céte  image  et  conception 
n'ayant  iamais  logé  en  elle.  Et  de  dire  que  la  prison 
corporelle  estoufe  de  manière  ses  facultez  naifues 
qu'elles  y  sont  toutes  esteintes,  cela  est  premièrement 
contraire  a  céte  autre  créance  philosophique  ^,  de  reco- 
gnoistre  ses  forces  si  grandes,  et  les  opérations  que  les 
hommes  en  sentent  en  céte  vie  si  admirables  que  d'en 
auoir  conclud  céte  diuinité  et  œternité  passée  et  l'im- 
mortalité a  venir*. 

Dauantage,  c'est  icy,  chez  nous,  et  non  ailleurs, 
que  doiuent  être  considérées  les  forces  et  les  etfectz  de 

*  Vid^.  supp.  :  «  de  céte  prudence  et  sapience  ». 
2  Vulg.  modifie  ce  passage. 

'  Vulg.  supp.  :  «  la  fauceté  ». 

*  Vulg.  supp.  :  H  philosophique  ». 

l'ame  :  tout  le  reste  de  ses  perfections  luy  est  vain  et 
inutile  :  c'est  de  Testât  présent  que  doit  estre  payée 
et  reconnue  toute  son  immortalité,  et  de  la  vie  de 
l'homme  qu'elle  est  comptable  seulement;  ce  seroit 
iniustice  de  luy  auoir  retranché  ses  moyens  et  ses 
puissances,  de  l'auoir  desarmée,  pour,  du  temps  de 
sa  captiuité  et  de  sa  prison,  de  sa  foiblesse  et  maladie, 
du  temps  ou  elle  auroit  esté  forcée  et  contrainte,  tirer 
le  iugement  et  condemnation  d'vne  durée  infinie  et 
perpétuelle,  et  de  s'arrester  a  la  considération  d'vn 
temps  si  court,  qui  est  a  l'auenture  d'vne  ou  de  deus 
heures,  ou,  au  pis  aler,  de  cent  ans  qui  n'ont  non 
plus  de  proportion  a  l'infinité  qu'vn  instant,  pour,  de 
ce  moment  d'interualle,  ordonner  et  establir  definiti- 
uement  de  tout  son  estre.  Ce  seroit  vne  disprpportion 
inique  de  tirer  vne  recompense  eternele  en  conse- 
quance  d'vne  si  courte  vie*.  Par  ainsi,  ilz  iugeoint 
que  sa  génération  suiuoit  la  commune  condition  des 
choses  humaines,  comme  aussi  sa  vie  et  sa  durée,  par 
l'opinion  d'Epicurus  et  de  Democritus,  qui  a  esté  la 
plus  receue  aus  siècles  anciens  *,  suiuant  ces  belles 
apparences  :  que  on  la  voioit  naistre  a  mesme  que  le 
corps  en  estoit  capable;  on  voyoit  esleuer  ses  forces 
comme  les  corporelles;  on  y  reconoissoit  la  foiblesse 
de  son  enfance;  et  auec  le  temps  sa  vigueur  et  sa 
maturité,  et  puis  sa  declination  et  sa  vieillesse,  et 
en  fin  sa  décrépitude*.  Ils  l'appcrccuoint  capable  de 
diuerses  passions  et  agitée  de  plusieurs  mouuemens 
pénibles,  d'où  elle  tomboit  en  lassitude  et  en  douleur, 
capable  d'altération  et  de  changement,  d'alcgresse, 
d'assopissement  et  de  langueur  ',  subiette  a  ses  mala- 

*  Vulg.  supp.  :  «  et  sa  durcc  »,  et  «»  aus  siècles  anciens  ». 

*  DC  :  «  de  la  langueur  ». 

dies  et  aus  ofTences,  comme  l'estomac  ou  le  pied*; 
esblouye  et  troublée  par  la  force  du  vin;  desmuée  * 
de  son  assiete  par  les  vapeurs  d'vne  fleure  chaude; 
endormie  par  l'application  d'aucuns  medicamens,  et 
reueillée  par  d'autres*;  on  lui  voioit  estonner  et  ren- 
uerser  toutes  ses  facultez  par  la  seule  morsure  d'vn 
chien  malade,  et  n'y  auoir  nulle  si  grande  fermeté  de 
discours,  nulle  suffisance,  nulle  vertu,  nulle  resolution 
philosophique,  nulle  contention  de  ses  forces,  qui  la 
peut  exempter  de  la  subiection  de  ces  -  accidens;  la 
saliue  d'vn  chetif  mastin  versée  sur  la  main  de  Socrates' 
secouer  toute  sa  sagesse  et  toutes  ses  grandes  et  si 
réglées  imaginations,  les  anéantir  de  manière  qu'il 
ne  restât  nulle  trace  de  sa  connoissance  première*, 
et  ce  venin  ne  trouuer  non  plus  de  résistance  en  céte 
ame  qu'en  celle  d'vn  enfant  de  quatre  ans,  venin 
capable  de  faire  deuenir  toute  la  philosophie,  si  elle 
estoit  incarnée,  furieuse  et  insensée;  si  que  Caton, 
qui  tordoit  le  col  a  la  mort  mesme  et  a  la  fortune,  ne 
peut  souffrir  la  veûe  d'vn  miroir  ou  de  l'eau*,  d'espou- 
uantement  et  d'effroy,  quand  il  seroit  tombé,  par  la 
contagion  d'vn  chien  enragé,  en  la  maladie  que  les 
médecins  nomment  hydroforbie  '*. 

Or,  quant  a  ce  point,  la  philosophie  a  bien  armé 
l'homme  pour  la  souffrance  de  tous  autres  accidens, 
ou  de  patience,  ou,  si  elle  couste  trop  a  trouuer,  d'vne 
deffaite  infallible,  en  se  desrobant  tout  a  fait  de  la 
vie  *;  mais  ce  sont  moyens  qui  seruent  a  vne  ame 
estant  a  soy  et  en  ses  forces,  capable  de  discours  et  de 

*  ^  ;  «  desmue  »,  et  C  :  a  desinuc  ». 
'  C  ;  «  ses  )) . 

'  C  :  u  hydrofobie  ». 

*  ^ulg.  '■  «  du  sentiment  ». 

délibération,  non  pas  a  cet  accident  ou.  chez  vn  phi- 
losophe, vne  ame  deuient  lame  d'vn  fol,  troublée, 
renuersée  et  perdue  :  ce  que  plusieurs  occasions  pro- 
duisent, comme  vne  agitation  trop  véhémente  que, 
par  quelque  forte  passion,  lame  peut  engendrer  en  soy 
mesme;  ou  vne  blessure  en  certain  endroit  de  la  per- 
sonne; ou  vne  exhalation  de  l'estomac  nous  iettant  a 
vn  esblouissement  et  tournoiement  de  teste*. 

Les  philosophes  n'ont,  ce  me  semble,  guiere  touché 
céte  corde*.  Céte  ame  pert  le  goust  *  du  souuerain 
bien  stoique,  si  constant  et  si  ferme  :  il  faut  que 
nostre  belle  sagesse  se  rende  en  cet  endroit  et  quitte 
les  armes.  Au  demeurant,  ilz  consideroint,  aussi  par 
la  vanité  de  l'humaine  raison,  que  le  meslange  et 
société  de  deus  pièces  si  diuerses,  comme  est  le  mortel 
et  l'immortel,  est  inimaginable  : 

Quippe  et  en  1711  mort  aie  œtcrno  iuu^ere,  et  vna 
Consent  ire  putare,  et/unf^i  mutua  posse, 
^esipere  est  :  quid  enim  diuersius  esse  putandum  est 
Aut  lïiasris  inter  se  disiimctum  discrepitansque. 
Quam  mortale  qiiod  est,  immortali  atque  perenni 
lunctiim,  in  concilio  sœuas  tolerare  procelîas? 

Dauantage,  ilz  santoient  l'ame  s'engager  en  la  mort, 
comme  le  corps*,  et  ce  qu'on  aperceuoit  en  aucuns,  sa 
force  et  sa  vigueur  se  maintenir  en  la  tin  de  la  vie,  ilz  le 
rapportoient  aladiuersitc  des  maladies:  comme  on  void 
les  hommes,  en  céte  extrémité,  maintenir,  qui  vn  sens, 
qui  vn  autre,  qui  l'ouir,  qui  le  fleurer,  sans  altération, 
et  ne  se  void  point  daffoiblissement  si  vniuersel  qu'il 
n'y  reste  quelques  parties  entières  et  vigoureuses*. 

Quant  a  l'opinion  contraire  de  l'immortalité  de 
l'ame*,  c'est  la  partie  de  l'humaine  science  traictée 
auec  plus  de  reseruation  et  de  doute.  Les  dogmatistes 
les  plus  fermes  sont  contrainctz  en  cet  endroit*  de  se 
reietter  a  l'abry  des  ombrages  de  l'Académie.  Nul  ne 
sçait  encore  *  ce  qu'Aristote  a  estably  de  ce  suiet*  :  il 
s'est  caché  sous  le  nuage  des  paroles  et  sens  difficiles 
et  non  intelligibles,  et  a  laissé  a  ses  sectateurs  autant 
a  disputer  et  ^  a  debatre  sur  son  iugement  que  sur  la 
chose  mesme. 

Deus  choses  leur  rendoient  céte  opinion  plausible  : 
l'vne,  que,  sans  l'immortalité  des  âmes,  il  n'y  auroit 
plus  dequoy  asseoir  les  vaines  espérances  de  la  gloire 
et  de  la  réputation  %  qui  est  vne  considération  de 
merueilleus  crédit  au  monde;  l'autre,  que  c'est  vne 
très  vtile  impression*  que  les  vices,  quand  ilz  se  des- 
roberont  de  la  veiie  et  cognoissance  de  l'humaine 
iustice,  demeurent  tousiours  en  bute  a  la  diuine,  qui 
les  poursuiura,  voire  après  la  mort  des  coupables*. 
Mais  les  plus  ahurtez  a  céte  *  persuasion*,  c'est  mer- 
ueille  comme  ilz  se  sont  trouuez  courtz  et  impuissans 
a  l'establir  par  leurs  humaines  forces*.  L'homme 
peut  reconnoistre,  par  ce  tesmoignage,  qu'il  doit  a  la 
fortune  et  au  rencontre  la  vérité  qu'il  descouure  luy 
seul,  puis  que,  lors  mesme  qu'elle  luy  est  tombée  en 
main,  il  n'a  pas  dequoy  la  saisir  et  la  maintenir,  et 
que  sa  raison  n'a  pas  la  force  de  s'en  preualoir.  Toutes 
choses  produites  par  nostre  propre  discours  et  suffi- 
sance, autant  vraies  que  fauces,  sont  suietes  a  agitation 
et  débat.  C'est  pour  le  chatiement  de  nostre  tierté,  et 

*  Vulg.  supp.  :  «  encore  ». 

"  Vulg.  supp.  :  u  a  disputer  et  ». 

•^  Vulg.  supp.  :  «  et  de  la  réputation  ■'. 

instruction  de  nostre  misère  et  incapacité,  que  Dieu 
produisit  le  trouble  et  la  confusion  de  l'ancienne  tour 
de  Babel.  Tout  ce  que  nous  entreprenons  sans  son 
assistance,  tout  ce  que  nous  voyons  sans  la  lampe  de 
sa  grâce,  ce  n'est  que  vanité  et  tblie  ;  l'essence  mesme 
de  la  vérité,  qui  est  vniforme  et  constante,  quand  la 
fortune  nous  en  donne  la  possession,  nous  la  corrom- 
pons et  abastardissons  par  nostre  foiblesse.  Quelque 
train  que  l'homme  preigne  de  soy,  Dieu  permet  qu'il 
arriue  tousiours  a  céte  mesme  confusion  dequoi  il 
nous  représente  si  viuement  l'image  par  le  iuste  cha- 
tiement  dequoy  il  bâtit  l'outrecuidance  de  Nembrot, 
et  anéantit  les  vaines  entreprinses  du  bastiment  de  sa 
pyramide*.  La  diuersité  d'idiomes  et  de  langues, 
dequoy  il  troubla  cet  ouurage,  qu'est  ce  autre  chose 
que  céte  intinie  et  perpétuelle  altercation  et  discor- 
dance d'opinions  et  de  raisons  qui  acompaigne  et  em- 
brouille le  vain  bastiment  de  l'humaine  science?* 

Mais,  pour  reuenir  a  mon  propos,  c'estoit  vraye- 
ment  bien  raison  que  nous  fussions  tenus  a  Dieu  seul, 
et  au  bénéfice  de  sa  grâce,  de  la  vérité  d'vne  si  noble 
créance,  puis  que,  de  sa  seule  libéralité,  nous  receuons 
le  fruit  de  l'immortalité,  lequel  consiste  en  la  iouissance 
de  la  béatitude  éternelle*. 

Or,  la  foiblesse  des  argumens  humains  sur  ce  suiet, 
elle  se  cognoit  euidemmant  *  par  les  fabuleuses  cir- 
constances qu'ilz  ont  adioustces  a  la  suite  de  céte 
opinion,  pour  trouuer  de  quelle  condition  étoit  céte 
notre  immortalité*.  La  plus  vniuerselle  et  plus  receue 
opinion  ',  et  qui  dure  iusques  a  nous*,  c'a  esté  celle  de 
laquelle  on  faict  autheur  Pythagoras,  non  qu'il  en  fut 

•  Vulff.  :  "  singulièrement  ». 

*  ra/i,'.  ;  tt  fantasic  ». 

le  premier  inuenteur,  mais  d'autant  qu'elle  receut 
beaucoup  de  pois  et  de  crédit  par  l'authorité  de  son 
approbation  :  c'est  que  les  âmes,  au  partir  des  corps  *, 
ne  faisoient  que  rouler  de  l'vn  corps  a  vn  autre,  d'vn 
lyon  a  vn  cheual,  d'vn  cheual  a  vn  Roy,  se  promenants 
ainsi  sans  cesse  de  maison  en  maison*.  Socrates,  Pla- 
ton, et  quasi  tous  ceux  qui  ont  voulu  croire  l'immor- 
talité des  âmes,  se  sont  laissez  emporter  a  céte  inuen- 
tion,  et  plusieurs  nations,  comme  entre  autres  la  notre 
et  nos  Druides  '.  Mais  ie  ne  veus  oublier  l'obiection 
qu'y  font  les  Epicuriens,  car  elle  est  plaisante.  Ils 
demandent  quel  ordre  il  y  auroit,  si  la  presse  des  mou- 
rans  venoit  a  estre  plus  grande  que  des  naissans  :  car 
il  aduiendroit  que  ^  les  âmes  deslogées  de  leur  giste 
seroient  a  se  presser  a  qui  prendroit  place  la  première 
dans  ce  nouueau  corps  '"]  et  demandent  aussi  a  quoy 
elles  passeroient  leur  temps  ce  pendant  qu'elles  aten- 
droint  qu'vn  logis  leur  futapresté.  Ou,  au  rebours,  s'il 
naissoit  plus  d'animaux  qu'il  n'en  mourroit,  ilz  disent 
que  les  corps  seroient  en  ^  mauuais  party,  atendant 
l'infusion  de  leur  ame,  et  en  aduiendroit  qu'aucuns 
corps  se  mourroient  auant  que  d'auoir  esté  viuans: 

1)enique  connubia  ad  veneris,  partiisque  ferariim 
Esse  animas  prœsto,  deridiciilum  esse  videtitr  ; 
Et  spectare  immortales  mortalia  membra 
Innumero  numéro,  certareque  prœproperanter 
Inter  se,  quœ  prima  potissimaque  insinuetiir. 

D'autres  ont  ataché  l'ame  aux  corps  des  trespassez, 

*  Vuîg.  :  «  de  nous  ». 

*  Vulfr.  remplace  cette  phrase  par  un  long  développement. 
3  Vulg,  supp.  :  «  il  aduiendroit  que  ». 

*  Vulg.  :  c(  nouuel  estuy  ». 

^  A  omet  :  «  en  »,  donné  par  BC. 


I  34  ESSAIS  DE  M.   DE  MONTAIGNE. 

pour  en  animer  les  serpens,  les  vers  et  autres  bestes 
qu'on  dit  s'engendrer  de  la  corruption  de  noz  mem- 
bres, voire  et  de  nos  cendres;  d'autres  la  diuisent  en 
vne  partie  mortelle  et  l'autre  immortelle;  autres  la 
font  corporelle,  et  ce  neantmoins  immortelle;  aucuns 
la  font  immortelle,  sans  science  et  sans  cognoissance. 

II  y  en  a  aussi  qui  ont  estime  que,  des  amcs  des  con- 
damnez, il  s'en  faisoit  des  diables*  :  comme  Plutarque 

pense  qu'il  se  face  des  Dieus  de  celles  qui  sont  sauuées  ; 
car  il  est  peu  de  choses  que  cet  autheur  la  establisse 
d'vne  façon  de  parler  si  résolue  qu'il  faict  céte  cy, 
maintenant  par  tout  ailleurs  vne  manière  dubitatrice 
et  ambiguë.  Il  faut  estimer  (dit  il)  et  croire  fermement 
que  les  âmes  des  hommes  vertueux  selon  nature  et 
selon  iustice  diuinc  deuiennent  d'hommes  saintz,  et 
de  saintz  demy-dicux,  et  de  demi-dieux,  après  qu'ilz 
sont  parfaictemcnt,  comme  es  sacrifices  de  purgation, 
netoyez  et  puriHez,  estans  deliurez  de  toute  passibilité 
et  de  toute  mortalité,  ilz  deuiennent,  non  par  aucune 
ordonnance  ciuile,  mais  a  la  vérité  et  selon  raison 
vray-samblable,  Dieux  entiers  et  parfaicts,  en  receuant 
vne  tin  treshcureuse  et  trcsi;lorieuse.  Mais  qui  voudra 
voir  cet  autheur,  qui  est  des  plus  retenus  pourtant  et 
modérez  de  la  bande,  s'escarmoucher  auec  plus  de 
hardiesse,  et  nous  conter  ses  miracles  sur  ce  propos,  ic 
le  renuoye  a  son  discours  de  la  Lune  et  du  Da;mon  de 
Socratcs,  la  ou,  aussi  euidemment  qu'en  nul  autre 
lieu,  il  se  peut  aduerer  les  mystères  de  la  philosophie 
auoir  beaucoup  d'cstrangetez  communes  auec  celles 
de  la  poésie,  l'entendement  humain  se  troublant  et  se 
tnettant  au    rouet,   voulant  *  sonder  et  contreroUer 

'  Vtilf^.  :  <«  humain  se  perdant  a  vouloir  »'. 

toutes  choses*  :  tout  ainsi  comme,  lass.ez  et  trauailiez 
de  la  longue  course  de  nostre  vie,  nous  retombons  en 
enfantillage.  Voyla  les  belles  et  certaines  instructions 
que  nous  tirons  de  la  science  humaine  sur  le  subiect 
de  nostre  ame. 

II  n'y  a  point  moins  de  témérité  en  ce  qu'elle  nous 
aprend  des  parties  corporelles.  Choisissons  en  vn  ou 
deux  exemples,  car  autrement  nous  nous  perdrions 
dans  cete  mer  trouble  et  vaste  des  erreurs  medecinales. 
Sçachons  si  on  s'accorde  au  moins  en  ceci,  de  quelle 
matière  les  hommes  se  produisent  les  vns  des  autres*. 
Pithagoras  dict  nostre  semancc  estre  l'escume  de 
nostre  meilleur  sang;  Platon  l'escoulement  de  la 
moelle  de  l'cspine  du  dos  :  ce  qu'il  argumente  de  ce 
que  cet  endroit  se  sent  le  premier  de  la  lasseté  de  la 
besongne  ;  Alcmeon,  partie  de  la  substance  du  cerueau, 
et  qu'il  soit  ainsi,  dit  il,  les  yeux  troublent  a  ceux  qui 
se  trauaillent  outre  mesure  a  céte  occupation;  Demo- 
critus,  vne  substance  extraite  de  toute  la  masse  corpo- 
relle; Epicurus,  extraite  de  l'ame  et  du  corps;  Aristote, 
vn  excrément  tiré  de  l'aliment  du  sang,  le  dernier  qui 
s'espand  en  nos  membres;  autres,  du  sang  cuit  et 
digéré  par  la  chaleur  des  genitoires  :  ce  qu'ilz  iugent 
de  ce  qu'aus  extrêmes  cffortz  on  rend  des  goûtes  de 
pur  sang  :  enquoy  il  semble  qu'il  y  ayt  plus  d'appa- 
rence, si  on  peut  tirer  quelque  apparence  d'vnc  con- 
fusion si  infinie.  Or,  pour  mener  a  eft'ect  céte  semence, 
combien  en  font  ilz  d'opinions  contraires?  Aristote  et 
Democritus  tiennent  que  les  femmes  n'ont  point  de 
sperme,  et  que  ce  n'est  qu'vne  sueur  qu'elles  eslan- 
cent  par  la  chaleur  du  plaisir  et  du  mouuement,  qui 
ne  sert  de  rien  a  la  génération;  Galen,  au  contraire, 
et  ses  suyuans,  que,  sans  la  rencontre  des  semences, 

la  génération  ne  se  peut  faire.  Voyla  les  médecins,  les 
philosophes,  les  iurisconsultes  et  les  théologiens  aux 
prises,  pesle  mesle  auecques  noz  femmes,  sur  la  dis- 
pute a  quelz  termes  les  femmes  portent  leur  fruict. 
Et  moy,  ie  secours,  par  l'exemple  de  moy  mesme, 
ceux  d'entre  eux  qui  maintiennent  la  grossesse  d'onze 
movs.  Le  monde  est  basty  de  céte  experiance,  il  n'est 
si  simple  femmelete  qui  ne  puisse  dire  son  aduis  sur 
toutes  ces  contestations,  et  si  nous  n'en  scarions 
estre  d'accord. 

En  voyla  assez  pour  vérifier  que  l'homme  n'est 
non  plus  instruit  de  la  connoissance  de  soy  en  la 
partie  corporelle  qu'en  la  spirituelle.  Nous  l'auons 
proposé  luy  mesmes  a  soy,  et  sa  raison  a  sa  raison, 
pour  voir  ce  qu'elle  nous  en  diroit.  Il  me  semble 
assez  auoir  monstre  combien  peu  elle  s'entend  elle 
mesme*. 

Vous,  pour  qui  i'ay  pris  la  peine  d'estendre  vn  si 
long  corps,  contre  ma  coustume,  ne  refuyrés  point  de 
maintenir  vostre  Sebond  par  la  forme  ordinaire  d'ar- 
gumenter dequoy  vous  estes  tous  les  iours  instruite, 
et  exercerez  en  cela  vostre  esprit  et  *  vostre  estude  : 
car  ce  dernier  tour  d'escrime  icy,  il  ne  le  faut  employer 
que  comme  vn  extrême  remède;  c'est  vn  coup  déses- 
péré, auquel  il  faut  abandonner  voz  armes,  pour  faire 
perdre  a  votre  aduersaire  les  siennes;  c'est  vn  tour 
secret,  duquel  il  se  faut  seruir  rarement  et  reserue- 
ment  :  c'est  vne  grande  témérité  que  de  vous  vouloir 
perdre  vous  mesmes,  pour  perdre  quant  et  quant 
autrui  '*.  Nous  secouons  icy  les  limites  et  dernières 
clôtures  des  sciences,  ausquelles  l'extrémité  est  vitieuse, 

'  ^'ulp.  supp.  :  »  vostre  esprit  et  ». 
*  Vulf^.  modifie  cette  phrase. 

comme  en  la  vertu  K  le  vous  conseille  en  voz  opinions 
et  en  voz  discours,  autant  qu'en  voz  mœurs  et  en  toute 
autre  chose,  la  modération,  et  l'attrempance,  et  la  fuite 
de  la  nouuelcté  et  de  l'estrangeté.  Toutes  les  voyes  ex- 
trauagantes  me  fâchent.  Vous  qui,  par  l'authorité  que 
vostre  grandeur  vous  apporte,  et  encores  plus  par  les 
auantages  que  vous  donnent  les  qualitez  plus  vostres, 
pouuez  d'vn  clin  d'œil  commander  a  qui  il  vous  plaist, 
deuiez  donner  céte  charge  a  quelqu'vn  qui  fit  profes- 
sion des  *  lettres,  qui  vous  eust  bien  autrement  appuyé 
et  enrichy  céte  fantasie,  et  qui  se  fut  seruy  a  faire  son 
amas  d'autres  que  de  nostre  Plutarque  ^.  Toutesfois 
en  voycy  assez  pour  ce  que  vous  en  auez  a  faire. 

Epicurus  disoit  des  lois,  que  les  pires  nous  estoint 
si  nécessaires  que,  sans  elles,  les  hommes  s'entreman- 
geroint  les  vns  les  autres*.  Nostre  esprit  est  vn  vtil 
desreglé,  dangereux  et  téméraire  :  il  est  malaisé  d'y 
ioindre  l'ordre  et  la  mesure;  et,  de  mon  temps,  tous 
les  esprits  *  qui  ont  quelque  rare  excellance  au  dessus 
des  autres,  et  quelque  viuacité  extraordinere,  nous  les 
volons  quasi  tous  desreglez  et  ^  desbordez  en  licence 
d'opinions  et  de  meurs  :  c'est  miracle  s'il  s'en  ran- 
contre  vn  rassis  et  sociable.  On  a  raison  de  donner  a 
l'esprit  humain  les  barrières  les  plus  contraintes  qu'on 
peut.  En  Testude,  comme  au  reste,  il  luy  faut  comtcr 
et  régler  ses  pas.    Il   luy   faut  tailler,  par  industrie 

*  BC  aj. :  «  Tenez  vous  dans  la  route  commune;  il  ne  faict  mie 
bon  astre  si  subtil  et  si  fin.  Souuienne  vous  de  ce  que  dict  le 
prouerbe  Thoscan  : 

Chi  troppo  s'assottiglia  si  scaue:{:{a.  » 

*  C  :  «  de  n. 

3  Vulg.  supp.  :  <(  et  qui...  Plutarque  ». 

*  Vulg.  modifie  légèrement  cette  phrase. 
5  Vulg.  supp.  :  «  desreglez  et  ». 

et  '  par  art,  les  limites  de  sa  chasse  '.  Parquov  il  vous 
siéra  mieux  de  vous  reserrer  dans  le  train  acoutumé, 
quel  qu'il  soit,  que  de  ietter  vostre  iugement  a  céte 
liberté  dcsreglée  '.  Mais  si  quelqu'vn  de  ces  nouueaus 
docteurs  entreprend  de  faire  l'ingénieux,  en  vostre 
présence,  aux  dcspens  de  son  salut  et  du  vostre,  pour 
vous  deffaire  de  céte  dangereuse  peste,  qui  se  respand 
tous  les  iours  parmy  *  voz  cours,  ce  preseruatif  a 
l'extrême  nécessité  empeschera  que  la  contagion  de  ce 
venin  n'ofiencera  ny  vous,  ny  vostre  assistance. 

La  liberté  '  et  viuacité  des  esprits  anciens  produisoit, 
en  la  philosophie  et  sciences  humaines,  plusieurs  sectes 
et  pars  "  d'opinions  différentes,  chacun  entreprenant 
de  iugcr  et  de  choisir  pour  prendre  party.  Mais,  a 
présent  que*  nous  reccuons  les  ars  par  authorité  et 
ordonnance,  et  que  nostre  institution  est  prescrite  et 
bridée  ',  on  ne  regarde  plus  ce  que  les  monnoyes 
poisent  et  valent,  mais  chacun,  a  son  tour,  les  reçoit 
selon  le  pris  que  l'approbation  commune  et  le  cours 
leur  donne  :  on  ne  plaide  pas  de  l'alloy,  mais  de 
l'vsage.  Ainsi  se  mettent  esgalement  toutes  choses  : 
on  reçoit  la  médecine  comme  la  géométrie;  et  les 
batelages,  les  enchantemcns,  les  liaisons,  le  commerce 

'  ^'lllf^.  siipp.  :  Cl  par  industrie  et  ». 

'  BC  aj.  :  a  On  le  bride  et  garrote  de  religions,  de  loix,  de 
coustunics,  de  sciance,  de  préceptes,  de  peines  et  recompanses 
mortelles  et  immortelles  :  encores  voit  on  que,  par  sa  volubilité 
et  sa  desbauchc,  il  eschappe  a  toutes  ces  liaisons.  C'est  vn  corps 
vain  qui  n'a  par  ou  estre  saisi  et  assené,  vn  corps  monstrueux, 
diuers  et  dirtbrme,  auquel  on  ne  peut  assoir  neud  ny  prise*  ».  — 
Dans  la  prcmibrc  phrase,  B  donne  par  erreur  :  «  la  bride  ». 

'  Vuli;.  moAifie  la  fin  de  eette  phrase. 

*  BC  :  «  en  ». 

"  BC  :  «(  La  liberté  donq  ». 

*  Vulf^.  supp.  :  u  et  pars  ». 
'  \'ulf^.  modifie  ee  passjf^e. 

des  espritz  trespassez,  les  pro^nostications,  les  domifi- 
cations,  et  iusques  a  céte  ridicule  poursuyte  de  la  pierre 
philosophale,  tout  se  met  sans  contredit.  Il  ne  faut 
que  sçauoir  que  le  lieu  de  Mars  loge  au  milieu  du 
triangle  de  la  main;  celuy  de  Venus,  au  pouce;  et  de 
Mercure,  au  petit  doigt;  et  que,  .quand  la  mensale 
coupe  le  tubercle  de  l'enseigneur,  c'est  signe  de 
cruauté;  quand  elle  faut  soubs  le  mitoyen,  et  que  la 
moyenne  naturelle  fait  vn  angle  auec  la  vitale,  soubs 
mesme  endroit,  que  c'est  signe  d'vne  mort  misérable; 
que  si,  a  vne  femme,  la  naturelle  est  ouuerte,  et  ne 
ferme  point  l'angle  auec  la  vitale,  cela  dénote  qu'elle 
sera  mal  chaste.  le  vous  appelle  vous  mesmes  a  tes- 
moin,  si  auec  céte  science  vn  homme  ne  peut  passer 
auec  réputation  et  faueur  parmy  toutes  compaignies. 
Theophrastus  disoit  que  l'humaine  cognoissance 
acheminée  par  les  sens  pouuoit  iuger  des  causes  des 
choses  iusques  a  certaine  mesure,  mais  que,  estant 
arriuée  aux  causes  extrêmes  et  premières,  il  faloit 
qu'elle  s'arrestat,  et  qu'elle  rebouchât,  a  cause  ou  de 
sa  foyblesse,  ou  de  la  difficulté  des  choses.  C'est  vne 
opinion  moyenne  et  douce  que  nostre  suffizance  nous 
peut  conduire  iusques  a  la  cognoissance  d'aucunes 
choses,  et  qu'elle  a  certaines  mesures  de  puissance, 
outre  lesquelles  c'est  témérité  de  l'employer.  Cetc 
opinion  est  plausible  et  introduite  par  gens  de  com- 
position ;  mais  il  est  malaisé  de  donner  bornes  a  nostre 
esprit  :  il  est  curieus  et  auide,  et  n'a  nulle  occasion 
de  s'arrester  plus  tost  a  mile  pas  qu'a  cinquante.  Ayant 
essayé,  par  expérience,  que  ce  a  quov  l'vn  s'estoit 
failly,  l'autre  y  est  arriué,  et  que  ce  qui  estoit  inconu 
a  vn  siècle,  le  siècle  suyuant  l'a  esclaircy,  et  que  les 
sciences  et  les  arts  ne  se  icttcnt  pas  en  moule,  ains  se 

forment  et  figurent  peu  a  peu,  en  les  maniant  et 
polissant  a  plusieurs  fois,  comme  les  ours  façonnent 
leurs  petitz ,  en  les  léchant  et  formant  *  a  loysir  :  ce 
que  ma  force  ne  peut  descouurir,  ie  ne  laisse  pas  de  le 
sonder  et  essayer;  et,  en  retastant  et  pestrissant  céte 
nouuelle  matière,  la  remuant  et  l'eschaufant,  i'ouure  a 
celuy  qui  me  suit  quelque  facilité  pour  en  iouir  plus  a 
son  ayse,  et  la  luy  rendz  plus  souple  et  plus  maniable  : 

Vt  Hymettia  sole 
Cera  remoUescit ,  tractataque  pollice,  limitas 
Vertitiir  in  faciès,  ipsoque  fit  vtilis  vsu  : 

autant  en  fera  le  segond  au  tiers,  qui  fait  que  la  difi- 
culté  ne  me  doit  pas  désespérer,  ny  aussi  peu  mon 
impuissance,  car  ce  n'est  que  la  mienne. 

L'homme  est  capable  de  toutes  choses,  comme  d'au- 
cunes; et  s'il  aduoûe,  comme  dit  Theophrastus,  l'igno- 
rance des  causes  premières  et  des  principes,  qu'il  me 
quitte  hardiment  tout  le  reste  de  sa  science;  si  le 
fondement  luy  faut,  son  discours  est  par  terre  :  le 
disputer  et  l'enquérir  n'a  autre  but  et  arrest  que  les 
principes.  Si  céte  tin  n'arreste  son  cours,  il  se  iette  a 
vne  irrésolution  infinie*.  Or  il  est  vray-semblable  que 
si  l'ame  sçauoit  quelque  chose,  elle  se  sçauroit  pre- 
mièrement elle  mesme  ;  et  si  elle  sçauoit  quelque  chose 
hors  d'elle,  ce  scroit  son  corps  et  son  cstuy,  auant  toute 
autre  chose.  Si  on  void  iusques  au  iourd'huy  les  dieus 
de  la  médecine  se  debatre  de  nostre  anatomie, 

oMulciber  in  Troiam,  pro  Troia  stabat  A  polio, 

quand  atcndons  nous  qu'ils  en  soient  d'acord,  s'ilz  ne 

'  Vulg.  suyp.  :  u  et  formant  ». 

le  sont  meshui  après  tant  de  siècles  '?  Nous  nous  som- 
mes plus  voisins  que  ne  nous  est  la  blancheur  de  la  nege 
ou  la  pesanteur  de  la  pierre  :  si  l'homme  ne  se  connoit, 
comment  connoit  il  ses  opérations  et  ses  forces?  Il  n'est 
pas  alauanture  que  quelque  notice  véritable  ne  loge 
chez  nous,  mais  c'est  par  hazard.  Et  d'autant  que,  par 
mesme  voye,  mesme  façon  et  conduite,  les  erreurs  se 
reçoiuent  en  nostre  ame,  elle  n'a  pas  dequoy  les  dis- 
tinguer, ny  dequoy  choisir  la  vérité  de  la  mensonge. 

Les  Académiciens  receuoint  quelque  inclination  de 
iugement  et  trouuoint  trop  crud  de  dire  qu'il  n'estoit 
pas  plus  vray-semblable  que  la  nege  fut  blanche  que 
noire,  et  que  nous  ne  fussions  non  plus  asseurez  du 
mouuement  d'vne  pierre  qui  part  de  nostre  main  que 
de  celuy  deja  huictiesme  sphère.  Et,  pour  euiter  céte 
difficulté  et  estrangeté,  qui  ne  peut,  a  la  vérité,  loger 
en  nostre  imagination  que  malaisément,  quoy  qu'ilz 
establissentque  nous  n'estions  capables  de  rien  scauoir, 
et  que  la  vérité  est  engoufrée  dans  des  profonds  abys- 
mes  ou  la  veûe  humaine  ne  peut  pénétrer,  si  auouoint 
ilz  les  vues  choses  plus  vray-semblables  que  les  autres, 
et  receuoint  en  leur  iugement  céte  faculté  de  se  pou- 
uoir  incliner  plus  tost  a  vne  apparence  qu'a  vn'  autre. 
Hz  luy  permetoint  céte  propension,  luy  defandant 
toute  resolution.  L'aduis  des  Pyrrhoniens  est  plus 
hardy,  et  quant  et  quant  beaucoup  plus  véritable  et 
plus  ferme  ^  :  car  céte  inclination  Académique  et  céte 
propension  a  vne  proposition  plus  tost  qu'a  vne  autre, 
qu'est  ce  autre  chose  que  la  recognoissance  de  quelque 
plus  apparente  vérité  en  céte  cy  qu'en  celle  la?  Si 
nostre  entendement  est  capable  de  la  forme,  des  linea- 

'   Vul^.  supp.  :  «  s'ilz  ne  le...  sicclcs  r  » 
2  Viilg.  :  ((  quant  plus  vraysemblable  ». 

mens,  du  port  et  du  visage  de  la  vérité,  il  la  verroit 
entière  aussi  bien  que  demie,  naissante  et  imperfecte. 
Céte  apparence  de  verisimilitude  qui  les  faict  pendre 
plus  tost  a  gauche  qu'a  droite,  multipliez  la  *,  aug- 
mentez la;  céte  once  de  verisimilitude  qui  incline  la 
balance,  augmentez  la  de  cent,  de  mile  onces,  il  en 
auiendra  en  fin  que  la  balance  prendra  party  tout  a 
faict,  et  arrestera  vn  chois  et  vne  vérité  entière.  Mais 
comment  se  laissent  ilz  plier  a  la  vray-semblance,  s'ilz 
ne  cognoissent  point  le  vray?  Comment  cognoissent 
ilz  la  semblance  de  ce  dequoy  ilz  ne  cognoissent  pas 
le  corps  et  '  l'essence?  Ou  nous  pouuons  iuger  tout  a 
faict,  ou  tout  a  faict  nous  ne  le  pouuons  pas.  Si  noz 
facultez  intellectuelles  et  sensibles  sont  sans  fonde- 
ment et  sans  pied,  si  elles  ne  font  que  floter  et  vanter, 
pour  néant  nous  laissons  nous  emporter  nostre  iuge- 
ment  a  nulle  partie  de  leur  opération,  quelque  appa- 
rence qu'elle  semble  nous  présenter;  et  la  plus  seure 
assiete  de  nostre  entendement,  et  la  plus  heureuse,  ce 
seroit  celle  la,  ou  il  se  maintiendroit  rassis,  droit, 
inflexible,  sans  bransle  et  sans  agitation*.  Que  les 
choses  ne  logent  pas  chez  nous  en  leur  forme  et  en 
leur  essence,  et  n'y  facent  leur  entrée  de  leur  force 
propre  et  authorité,  nous  le  voyons  assez  :  par  ce  que, 
s'il  estoit  ainsi,  nous  les  receurions  de  mesme  façon  : 
le  goust  du  '  vin  seroit  tel  en  la  bouche  du  malade 
qu'en  la  bouche  du  sain;  ccluy  qui  a  des  creuasses 
aus  doits,  ou  qui  les  a  gourdes,  trouueroit  vne  pareille 
durté  au  bois  ou  au  fer  qu'il  manie,  que  fait  vn 
autre.  Les  subiectz  estrangiers  se  rendent  donc  a  nostre 

'   \'ulf;.  modifie  Icgcrcmctit  ce passjf^c. 
'  yulg.  suyp.  :  «  le  corps  et  ». 
'  Vulff.  supp.  :  «•  goust  du  «. 

mercy;  ilz  logent  chez  nous,  comme  il  nous  plaist. 
Or,  si,  de  nostre  part,  nous  receuions  quelque  chose 
sans  altération,  si  les  prises  humaines  estoint  assez 
capables  et  fermes  pour  saisir  la  vérité  par  noz  propres 
moyens,  ces  moyens  estans  communs  a  tous  les  autres  * 
hommes,  céte  vérité  se  reiecteroit  de  main  en  main, 
de  l'vn  a  l'autre,  car  la  vérité  n'est  iamais  qu'vne  '.  Et 
au  moins  se  trouueroit  il  vne  chose  au  monde,  de  tant 
qu'il  y  en  a,  qui  se  croiroit  par  les  hommes  d'vn  con- 
sentement vniuersel.  Mais  ce  qu'il  ne  se  void  nulle 
proposition  qui  ne  soit  debatue  et  controuerse  '  entre 
nous,  ou  qui  ne  le  puisse  estre,  montre  bien  que  nostre 
iugement  naturel  ne  saisit  pas  bien  clairement  ce  qu'il 
saisit  :  car  mon  iugement  ne  le  peut  pas  faire  receuoir 
au  iugement  de  mon  compaignon  :  qui  est  signe  que  ie 
l'ay  saisi  par  quelque  autre  moyen  que  par  vne  natu- 
relle puissance  qui  soit  en  moy  et  en  tous  les  hommes. 

Laissons  a  part  céte  infinie  confusion  d'opinions  qui 
se  void*  entre  les  philosophes  mesmes,  et  ce  débat  per- 
pétuel et  vniuersel  en  la  connoissance  des  choses;  car 
cela  est  presuposé  tres-veritablement  que,  de  nulle 
chose,  les  hommes,  ie  dy  les  sçauans,  les  mieux  nais,  les 
plus  suffisans,  ne  sont  d'accord,  non  pas  que  le  ciel  soit 
sur  nostre  teste  :  car  ceus  qui  doutent  de  tout  doutent 
aussi  de  cela,  et  ceux  qui  nient  que  nous  puissions 
rien  comprendre  disent  que  nous  n'auons  pas  compris 
que  le  ciel  soit  sur  nostre  teste;  et  ces  deus  opinions 
sont,  en  nombre,  sans  comparaisons  les  plus  fortes. 

Outre  cete  diuersité  et  diuision  inlinie,  par  le  trou- 
ble que  nostre  iugement  nous  donne  a  nous  mesmes, 

*  Vulg.  supp.  :  «  autres  ». 

'  Vulg.  supp.  :  «  car  la  vérité...  qu'vne  ». 

^  B  :  <<•  controuersée  ». 

et  l'incertitude  que  chacun  sent  en  soy,  il  est  aysé  a 
voir  qu'il  a  son  asiete  vn  peu  *  bien  mal  assurée. 
Combien  diuersement  iugeons  nous  des  choses?  com- 
bien de  fois  changeons  nous  nos  fantasies?  Ce  que  ie 
tiens  au  iourdhuy  et  ce  que  ie  croy,  ie  le  tiens  et  le 
croy  de  toute  ma  croyance;  tous  mes  vtilz  et  tous  mes 
ressortz  saisissent  *  céte  opinion  et  m'en  respondent  sur 
tout  ce  qu'ils  peuuent;  ie  ne  sçaurois  ambrasser  nulle 
vérité,  ny  conseruer  auec  plus  de  force  que  ie  fay  céte 
cy.  l'y  suis  tout  entier,  i'y  suis  voirement  :  mais  ne 
m'est  il  pas  aduenu,  non  vne  fois,  mais  cent,  mais 
mille,  et  tous  les  iours,  d'auoir  ambrasse  quelque 
autre  chose,  a  tout  ces  mesmes  instrumens,  en  céte 
mesme  condition  que  despuis  i'aye  iugée  fauce?  Au 
moins  faut  il  deuenir  sage  a  ses  propres  despans.  Si 
ie  me  suis  trouuc  souuent  trahy  sous  céte  mesme 
coleur,  si  ma  touche  se  trouue  ordinairement  fauce  et 
ma  balance  inégale  et  iniuste,  quelle  asseurance  en 
puis-ie  prendre  a  cete  fois  plusqu'aus  autres?  N'est  ce 
pas  sotise  de  me  laisser  tant  de  fois  piper  a  vn  mesme 
guide?  Toutes-fois,  que  la  fortune  nous  remue  cinq 
cens  fois  de  place;  qu'elle  ne  face  que  vuidcr  et  rem- 
plir sans  cesse,  comme  dans  vn  vaisseau,  dans  nostre 
croiance,  autres  et  autres  opinions,  tousiours  la  pré- 
sente et  la  dernière  c'est  la  certaine  et  l'infaillible  : 
pour  céte  cy  il  faut  abandonner  les  biens,  l'honneur, 
la  vie,  et  le  salut,  et  tout  : 

Toaster  ior res  il  la  reperta 

Perdit  et  immutat  seusus  ai  pristina  quœqiie. 

*  Aumoins   deuroit    nostre   condition    fautiere    nous 

*  BC  sufp.  :  «  vn  peu  «. 
'  Vulg.  :  u  empoignent  ». 

faire  porter  plus  moderemant  et  retenuement  en  noz 
changemens.  Il  nous  deuroit  souuenir,  quoy  que 
nous  receussions  en  l'entendement,  que  nous  rece- 
uons  souuent  des  choses  fauces,  et  que  c'est  par  ces 
mesmes  vtilz  qui  se  démentent  et  qui  se  trompent 
souuent. 

Or,  n'est  il  pas  merueille  s'ilz  se  démentent,  estans 
si  aysez  a  incliner  et  a  tordre  par  bien  légères  occur- 
rences. Il  est  certain  que  nostre  aprehension,  nostre 
iugement  et  les  facultés  de  nostre  ame  en  gênerai, 
elles  ^  souffrent  selon  les  mouuemens  et  altérations 
du  corps;  lesquelles  altérations  sont  continuelles. 
N'auons  nous  pas  l'esprit  plus  esueillé,  la  mémoire 
plus  prompte,  le  discours  plus  vif  en  la  santé  qu'en  la 
maladie?  La  ioye  et  la  gayeté  ne  nous  font  elles  pas 
receuoir  les  subietz  qui  se  présentent  a  nostre  ame 
d'vn  tout  autre  visage  que  le  chagrin  et  la  mélancolie? 
Pensez  vous  que  les  vers  de  Catulle  ou  de  Sapho 
rient  a  vn  vieillart  auaritieus  et  rechigné  comme  a  vn 
ieune  homme  vigoreus  et  ardent?*  En  la  chicane  de 
nos  palais,  ce  mot  est  en  vsage,  qui  se  dit  des  crimi- 
nels qui  rencontrent  les  iuges  en  quelque  bonne 
trampe,  douce  et  débonnaire  :  gaudeat  de  bona  for- 
tuna,  qu'il  iouisse  de  ce  bon  heur  -  ;  car  il  est  certain 
que  les  iugemens  se  rencontrent  par  fois  plus  tendus  a 
la  condamnation,  plus  espineus  et  plus  aspres,  tantost 
plus  faciles,  aysez,  et  enclins  a  l'excuse.  Tel  qui  raporte 
de  sa  maison  la  douleur  de  la  goûte,  la  ialousie,  ou  le 
larcin  de  ses  valetz,  avant  toute  l'ame  teinte  et  abreu- 
uée  de  colère,  il  ne  faut  pas  douter  que  son  iugement 
ne  s'en  altère  vers  céte  part  la*.  L'air  mesme  et  la 

1  BC  supp.  :  u  elles  ». 

2  Vulg.  supp.  :  «  qu'il  iouisse  de  ce  bon  heur  ». 

II.  lu 

sérénité  du  ciel  nous  apporte  quelque  mutation, 
comme  dit  ce  vers  Grec,  en  Cicero  : 

Taies  sunt  hominum  mentes,  qiiali  pater  ipse 
luppiter  aucti/era  lustrauit  lampade  terras. 

Ce  ne  sont  pas  seulement  les  fleures,  les  breuuages  et 
les  grandz  accidens  qui  renuersent  nostre  iugement  : 
les  moindres  choses  du  monde  agissent  contre  luv  *. 
Et  ne  faut  pas  douter,  encores  que  nous  ne  le  sentions 
pas,  que  si  la  tieure  continue  peut  renuerser  nostre 
ame,  que  la  tierce  n'y  apporte  quelque  altération, 
selon  sa  mesure  et  proportion;  si  l'apoplexie  assoupit 
et  esteint  tout  a  fait  la  veûe  de  notre  intelligence,  il 
ne  faut  pas  douter  que  le  morfondement  ne  l'esblouisse  : 
et,  par  conséquent,  a  peine  se  peut  il  rencontrer  vne 
seule  heure  en  la  vie  ou  nostre  iugement  se  trouue  en 
sa  deue  assiete,  nostre  corps  estant  subiect  a  tant  de 
continuelles  altérations,  et  estofé  de  tant  de  sortes  de 
ressortz,  que  i'en  croy  les  médecins  combien  il  est 
malaisé  qu'il  n'y  en  ait  tousiours  quelqu'vn  qui 
cloche. 

Au  demeurant,  céte  maladie  ne  se  descouure  pas  si 
aysement,  si  elle  n'est  du  tout  extrême  et  irrémé- 
diable :  d'autant  que  la  raison  va  tousiours,  et  torte, 
et  boiteuse,  et  deshanchée.  Elle  va  et  de  tort  et  de 
trauers  ',  et  auec  le  mensonge  comme  auec  la  vérité. 
Par  ainsi,  il  est  malaisé  de  descouurir  son  mesconte 
et  desreglement.  l'appelle  tousiours  raison  céte  appa- 
rence de  discours  que  chacun  forge  en  soy.  Céte 
raison,  de  la  condition  de  laquelle  il  y  en  peut  auoir 
cent  contraires  autour  d'vn   mesme  suiet,  c'est  vn 

'   Vulg.  :  <■<■  le  tourneuirent  ». 

*  Vulg.  supp.  :  «  Elle  va  et  de  tort  et  de  trauers  ». 

instrument  de  plomb  et  de  cire,  alongeable,  ployable 
et  accommodable  a  tout  biais  et  a  toutes  mesures  ;  il  ne 
reste  que  la  suffisance  de  le  sçauoir  contourner.  Quel- 
que bon  dessein  qu'ait  vn  iuge ,  s'il  ne  s'écoute  de 
prez,  a  quoy  peu  de  gens  s'amusent,  l'inclination  a 
l'amitié,  a  la  parenté,  a  la  beauté,  a  la  vengeance,  et 
non  pas  seulement  choses  si  poisantes,  mais  cetinstint 
fortuite,  qui  nous  faict  fauoriser  vne  chose  plus  qu'vne 
autre,  et  qui  nous  donne,  sans  le  congé  de  la  raison, 
le  chois  en  deus  pareilz  subiectz,  ou  quelque  vmbrage 
de  pareille  vanité,  peuuent  insinuer  insensiblement 
en  son  iugement  la  recommandation  ou  deffaueur 
d'vne  cause,  et  donner  pente  a  la  balance. 

Moy  qui  m'espie  de  plus  prez,  qui  ay  les  yeus 
incessamment  tendus  sur  moy,  comme  celuy  qui  n'ay 
pas  fort  a-faire  ailleurs, 

Qtiîs  sub  Arcto 
1{ex  gelidœ  metuatur  orœ, 
Quid  Tyridatem  terreat,  vnice 
Securus, 

a  peine  oseroy-ie  dire  la  vanité  et  la  foiblesse  que  ie 
trouue  chez  moy  :  i'ay  le  pied  si  instable  et  si  mal 
assis,  ie  le  trouue  si  aisé  a  croler  et  si  prest  au  mou- 
uement  et  *  au  branle,  et  ma  veûe  si  desreglée,  que,  a 
ieun,  ie  me  trouue  autre  qu'après  le  repas;  si  ma 
santé  me  rid,  et  la  clarté  d'vn  beau  iour,  me  voila 
honneste  homme;  si  i'ay  vne  dureté  '  qui  me  presse 
l'orteil,  me  voila  refroigné,  mal  plaisant  et  inacessi- 
ble*.  Tantost  ie  suis  a  tout  faire,  tantost  a  rien  faire  : 
ce  qui   m'est  plaisir  a    céte  heure    me    sera   tantost 

'   Vulg.  supp.  :  "  au  mouuement  cl  ». 
*  BC  :  «  vn  cor  ». 

peine  V  Quand  ie  pren  des  liures,  i'aray  apperceu  en 
tel  passage  des  grâces  excellentes  et  qui  auront  teru 
mon  ame  :  qu'vn  autre  fois  i'y  retombe,  i'ay  beau  le 
tourner  et  virer  en  cent  visages  *,  i'ay  beau  le  plier 
et  le  manier,  c'est  vne  masse  inconnue  et  informe 
pour  moy  *. 

Les  secousses  et  esbranlemens  que  nostre  ame  reçoit 
par  les  passions  corporeles  peuuent  beaucoup  en  elle; 
mais  encore  plus  les  siennes  propres,  ausquelles  elle 
est  si  fort  en  bute  qu'il  est,  a  l'aduanture,  soustenable 
qu'elle  n'a  nulle  autre  alleure  et  mouuement  que  du 
soufle  de  ces  ventz,  et  que,  sans  leur  agitation,  elle 
resteroit  sans  action,  comme  vn  nauirc  en  pleine  mer 
que  les  ventz  abandonnent  de  leur  secours.  Et  qui 
maintiendroit  cela*,  ne  nous  feroit  pas  beaucoup  de 
tort,  puis  qu'il  est  auoué  par  la  philosophie  que  la 
plus  part  des  plus  réglées  actions  de  l'ame  et  plus 
nobles  procèdent  et  ont  besoin  de  céte  impulsion  des 
passions  ^  La  vaillance,  disent  ilz,  ne  se  peut  parfaire 
sans  l'assistance  de  la  colère*;  la  compassion  sert 
d'aiguillon  a  la  libéralité  et  a  la  iustice  *  *;  et  nulle 
eminente  et  gaillarde  vertu  en  tin  n'est  sans  quelque- 
agitation  desreglée.  Seroit-ce  pas  l'vne  des  raisons  qui 
auroit  meu  les  Epicuriens  a  descharger  Dieu  de  tout 
soin  et  sollicitude  de  nos  aflaires,  d'autant  que  les 
cffects  mesmes  de  sa  bonté  ne  se  pouuoient  exercer 

*  BC  aj.  :  «  Il  se  fiiict  mille  agitations  c\\c7.  moy,  sans  le  congé 
du  iugement  :  tantost  riiumeur  melancholique  me  sesit,  tantost 
la  cholérique;  et,  de  son  authorité  priuée,  a  cetheure  le  chagrin 
preiiomine  en  moy,  a  cetheure  Talegresse  ».  —  ^'"/^.  modifie 
Icgcremcnt  ce  passiif^c. 

2  l'/z/n'.  suyp.  :  <(  en  cent  visages  ». 
^  V'ulg.  modifie  cette  phrase. 

*  Vulg.  :  u  aiguillon  a  la  clémence  ». 

en  *  nous  sans  esbranler  son  repos  et  sa  tranquillité  ', 
par  le  moyen  des  passions,  qui  sont  comme  des 
piqueures  et  sollicitations  qui  acheminent  l'ame  aus 
opérations  vertueuses?  Au  moins  cecy  ne  sçauons 
nous  que  trop,  que  les  passions  produisent  infinies  et 
perpétuelles  mutations  en  nostre  ame,  et  la  tyranny- 
sent  merueilleusement.  Le  iugement  d'vn  homme 
courroucé,  ou  de  celuy  qui  est  en  crainte,  est  ce  le 
iugement  qu'il  aura  tantost  quand  il  sera  rassis  ^? 

Quelles  différences  de  sens  et  de  raison,  quelle 
contrariété  d'imaginations  nous  présente  la  diuersité 
de  nos  passions?  Quelle  asseurance  pouuons  nous 
donq  prendre  de  chose  si  instable  et  si  mobile,  sub- 
iecte  par  sa  condition  a  la  maistrise  du  desreglement 
et  de  la  cécité  *?*  Si  nostre  iugement  est  en  main  a 
la  fauceté  mesmes  et  a  l'erreur,  si  c'est  de  la  folie  et 
de  la  mensonge  qu'il  est  tenu  de  receuoir  l'impression 
des  choses,  quelle  seurté  pouuons  nous  atendre  de 
luy'?* 

le  n'ay  point  grande  expérience  de  ces  agitations 
véhémentes,  estant  d'vne  complexion  molle  et  poi- 
sante,  desquelles  la  plus  part  surprennent  subitement 
nostre  ame,  sans  lui  donner  loisir  de  se  cognoistre. 
Mais  céte  passion  qu'on  dict  estre  produite  par  l'oysi- 
ueté  au  cœur  des  ieunes  hommes,  quoy  qu'elle  s'ache- 
mine auec  loisir  et  d'vn  progrez  mesuré,  elle  repré- 
sente bien  euidemment,  a  ceus  qui  ont  quelque  fois 
essayé  de   s'opposer   a   son   effort,   la   force  de   céte 

'  BC  :  «  enuers  ». 

2  Vulg.  siipp.  :  «  et  sa  tranquillité  ». 

3  Vulg.  modifie  et  développe  les  deux  dernières  phrases  de  ee 
paragraphe . 

*  Vulg.  :  «c  maistrise  du  trouble  ». 
^  Vulg.  modifie  eette  phrase. 

conuersion  et  altération  que  nostre  iugement  souffre. 
l'ay  autres-fois  entrepris  de  me  tenir  bandé  pour  la 
soustenir  et  rabatre;  car  il  s'en  faut  tant  que  ie  sois 
de  ceus  qui  conuient  les  vices,  que  ie  ne  les  suys  pas 
seulement,  s'ilz  ne  m'entrainent  :  ie  la  sentois  naistre, 
croistre  et  s'augmenter  en  desepit  de  ma  résistance,  et 
en  fin,  tout  voyant  et  viuant,  me  saisir  et  posséder, 
de  façon  que,  comme  d'vne  yuresse,  l'image  des 
choses  me  commençoit  a  paroistre  autre  que  de 
coustume.  le  voiois  euidemment  grossir  et  croistre  les 
auantages  du  subiet  que  i'alois  désirant,  et*  agrandir 
et  enfler  par  le  vent  de  mon  imagination;  les  difïi- 
cultéz  de  mon  entreprinse  s'ayser  et  se  planir;  mon 
discours  et  ma  conscience  se  tirer  arrière  :  mais,  ce 
feu  estant  euapouré,  tout  a  vn  instant,  comme  de  la 
clarté  d'vne  eloise  \  mon  ame  reprendre  vne  autre 
sorte  de  veûe,  autre  estât  et  autre  iugement  :  les  diffi- 
cultez  de  la  retraite  me  sembler  grandes  et  inuin- 
cibles,  et  les  mesmes  choses  de  bien  autre  goust  et 
visage  que  la  chaleur  du  désir  ne  me  les  auoit  pré- 
sentées. Lequel  plus  véritablement?  Pyrrho  n'en  sçait 
rien.  Nous  ne  sommes  iamais  sans  maladie.  Les  fleures 
ont  leur  chaut  et  leur  froid  :  des  efl'ectz  d'vne  passion 
ardente,  nous  retombons  aus  effectz  d'vne  passion 
frileuse*. 

Or,  de  la  cognoissance  de  céte  mienne  volubilité  et 
imperfection,  i'ay  par  accident  engendré  en  moy  quel- 
que constance  et  fermeté  d'opinions,  et  n'ay  guiere 
altéré  les  miennes  premières  et  naturelles  '.  Car, 
quelque  apparence  qu'il  y  ait  en  la  nouueleté,  ie  ne 

•  Vulff.  :  «  d'vn  esclair  ». 

'  Vulg.  supp.  dans  cette  phrase  :  i»  cl  imperfection  »  et  «  et 
fermeté  ». 


LIVRE  SECOND.  l5l 

change  pas  aisément,  de  peur  que  i'ay  de  perdre  au 
change  :  et  puis  que  ie  ne  suis  pas  capable  de  choisir, 
ie  pren  le  chois  d'autruy,  et  me  tiens  en  l'assiete  ou 
Dieu  m'a  mis;  autrement  ie  ne  me  sçauroy  pas  garder 
de  rouler  sans  cesse  *.  Les  escritz  des  anciens,  ie  dis 
les  bons  escritz,  pleins  et  solides,  ilz  me  persuadent 
et  me  remuent  comme  ilz  veulent  ^  :  celuy  que  i'oy 
me  semble  tousiours  le  plus  roide.  le  les  trouue  auoir 
raison  chacun  a  son  tour,  quoy  qu'ilz  maintiennent 
des  propositions  contraires  \  Céte  aysance  que  les 
bons  espritz  ont  de  rendre  ce  qu'ils  veulent  vravsem- 
blable,  et  qu'il  n'est  rien  si  estrange  a  quoy  ilz  n'en- 
treprenent  de  donner  assez  de  couleur  pour  tromper 
vnc  simplicité  pareille  a  la  mienne,  cela  monstre 
euidemment  la  foyblesse  de  leur  preuue.  Le  ciel  et 
les  estoiles  ont  branlé  trois  mill'ans  :  tout  le  monde 
l'auoit  ainsi  creu,  iusques  a  ce  qu'il  y  a  enuiron  quinze 
cents  ans  que  quelqu'vn  s'auisa  de  maintenir  que 
c'estoit  la  terre  qui  se  mouuoit  ♦*.  Et,  de  nostre  temps, 
Copernicus  a  si  bien  fondé  céte  doctrine,  qu'il  s'en 
sert  tres-regléement  a  toutes  les  consequances  astro- 
logiennes.  Que  prendrons  nous  de  la,  sinon  qu'il  n'y 
a  guiere  d'asseurance  ny  en  l'vn,  ny  en  l'autre?  Car 
qui  sçait  qu'vne  tierce  opinion,  d'icy  a  mille  ans,  ne 
renuerse  les  deux  précédentes  '? 

*  BC  aj.  :  «  Ainsi  me  suis  ie,  par  là  grâce  de  Dieu,  conserué 
pur  et  entier,  sans  agitation  et  trouble  de  conscience,  aux 
anciennes  créances  de  nostre  religion,  au  trauers  de  tant  de 
sectes  et  de  diuisions  que  nostre  siècle  a  produites  ».  —  ^'^Iff- 
supp.  :  a  pur  et  »  au  commencement  de  ce  passage. 

'  B  :  a  ils  me  tentent  et  me  remuent  quasi  ou  ils  veulent  ».  — 
C  suit  B  en  mettant  «  tendent  »  à  la  place  de  «  tentent  ». 
'  BC  :  «  quoy  qu'ils  se  contrarient  ». 

*  Vulg.  modifie  ce  passage. 

s  Vulg.  modifie  légèrement  la  fin  de  ce  paragraphe. 

Sic  voluenda  œtas  commutât  tempora  rerum  : 
Quod  fuit  in  pretio,  jit  nullo  denique  honore . 
'Porro  aliud  succedit,  et  e  contemptibus  exit, 
Inque  dies  magis  appetitur,  Jloretque  repertum 
Laudibus,  et  mira  est  mortales  inter  honore. 

Ainsi,  quand  il  se  présente  a  nous  quelque  doctrine 
nouuelle,  nous  auons  grande  occasion  de  nous  *  deffier 
et  de  considérer  qu'auant  qu'elle  fut  produite  sa  con- 
traire estoit  en  crédit  et  authorité  ',  et,  comme  elle  a 
esté  renuersée  par  céte  cy,  il  pourra  a  l'aduenir  naistrc 
vne  tierce  inuention  qui  choquera  de  mesme  la  se- 
conde. Auant  que  les  principes  qu'Aristote  a  introduitz 
de  matière,  forme  et  priuation  \  fussent  en  crédit, 
d'autres  principes  contentoint  la  raison  humaine, 
comme  ceux  cy  nous  contentent  a  céte  heure.  Quelles 
lettres  ont  ceux  cy,  quel  priuilege  particulier,  que  le 
cours  de  nostre  inuention  s'arreste  a  eux,  et  qu'a  eux 
appartient  pour  tout  le  temps  aduenir  la  possession 
de  nostre  créance?  ilz  ne  sont  non  plus  exempts  du 
boute-hors  qu'estoint  leurs  deuanciers.  Quand  on  me 
presse  d'vn  nouuel  argument,  c'est  a  moy  a  estimer 
que,  ce  a  quoy  ie  ne  puis  satisfaire,  vn  autre  y  satis- 
faira;  car,  de  croire  toutes  les  apparences  desquelles 
nous  ne  pouuons  nous  deftaire,  c'est  vne  grande 
simplesse  :  il  en  auiendroit  par  la  que  tout  le  vul- 
gaire et  le  commun  aroint  leur  *  créance  contournable 
comme  vne  girouete  :  car  son  ame,  estant  molle  et 
sans  résistance,  seroit  forcée  de  receuoir  sans  cesse 
autres   et   autres    impressions,    la   dernière   effaçant 

'  BC  :  «  nous  en  ». 

'  Vulg.  :  «  estoit  en  vogue  ». 

^  Vulg.  supp.  :  1»  de  matière,  forme  et  priuation  ». 

*  \'ulg.:(y  vulj;ai  re,  et  nous  sommes  tous  du  \ulgaire,auroil  sa». 

tousiours  la  trace  de  la  précédente.  Celuy  qui  se 
trouue  foible,  il  doit  respondre,  suyuant  la  pratique, 
qu'il  en  parlera  a  son  conseil,  ou  s'en  raporter  aux 
plus  sages  desquelz  il  a  receu  son  aprentissage. 
Combien  y  a  il  que  la  médecine  est  au  monde?  On 
dit  qu'vn  nouueau  venu,  qu'on  nomme  Paracelse, 
change  et  renuerse  tout  l'ordre  des  règles  anciennes, 
et  maintient  que,  iusques  a  céte  heure,  elle  n'a  serui 
qu'a  faire  mourir  les  hommes.  le  croy  qu'il  vérifiera 
aisément  cela  :  mais  de  mètre  ma  vie  a  la  mercy  de  sa 
nouuelle  experiance,  ie  treuue  que  ce  ne  seroit  pas 
grand  sagesse  ^  Vn  homme  de  céte  profession  de 
nouuelletez  et  de  reformations*  me  disoit,  il  n'y  a  pas 
long  temps,  que  tous  les  anciens  s'estoint  euidemment 
mescontez  en  la  nature  et  mouuemens  des  ventz;  ce 
qu'il  me  fairoit  treseuidemment  toucher  a  la  main, 
si  ie  voulois  entendre  son  discours.  Aprez  que  i'euz 
eu  vn  peu  de  patience  a  ouir  sesargumens,  qui  auoint 
tout  plein  de  verisimilitude  :  «  Comment  donc,  luy 
hs-ie,  ceux  qui  nauigeoint  soubs  les  lois  de  Theo- 
phraste  aloint  ilz  en  occident,  quand  ilz  tiroint  en 
leuant?  aloint  ilz  a  costé  ou  a  reculons?  »  «  C'est  la 
fortune,  me  respondit  il  :  tant  y  a  qu'ils  se  mescon- 
toint.  »  le  luy  repliquay  lors  que  i'aimoy  mieux  suyure 
les  effetz  que  la  raison.  Or  ce  sont  choses  qui  se  cho- 
quent souuent.  Et  m'a  l'on  dit  qu'en  la  géométrie  (qui 
pense  auoir  gaigné  le  haut  point  de  certitude  parmy 
les  sciences),  il  se  trouue  des  démonstrations  ineuita- 
bles  subuertissans  la  vérité  de  l'expérience  :  comme 
laques  Peletier  me  disoit,  chez  moy,  qu'il  auoit 
trouue  deus    lignes  s'acheminans   l'vne   vers  l'autre 

*  BC  aj.  :  «  Il  ne  faut  pas  croire  a  chacun,  dict  le  précepte, 
par  ce  que  chacun  peut  dire  toutes  choses  ». 

pour  se  ioindre,  qu'il  verifioit  toutesfois  ne  pouuoir 
iamais  iusques  a  l'infinité,  arriuera  se  toucher.  Et  les 
Pyrrhoniens  ne  se  seruent  de  leurs  argumens  et  de 
leur  raison  que  pour  combatre  et  *  ruiner  l'apparence 
de  l'expérience;  et  c'est  merueille  iusques  ou  la  sou- 
plesse de  nostre  raison  les  a  suvuis  a  ce  dessein  de 
combatre  Teuidence  des  effectz  :  car  ilz  vérifient  que 
nous  ne  nous  mouuons  pas,  que  nous  ne  parlons  pas, 
qu'il  n'y  a  point  de  pesant  ou  de  chaut,  auecques  vne 
pareille  force  et  subtilité  d'argumentations  que  nous 
vérifions  les  choses  les  '  plus  vrav  semblables.  Ptole- 
mcus,  qui  a  esté  vn  grand  personnage,  auoit  estably 
les  bornes  de  nostre  monde.  Tous  les  philosophes 
anciens  ont  pensé  en  tenir  la  mesure,  sauf  quelques 
isles  escartées  qui  pouuoient  eschaper  a  leur  cognois- 
sance.  C'eust  été  Pyrrhoniser,  il  y  a  mille  ans,  que  de 
mètre  en  doute  la  science  de  la  cosmographie,  et  les 
opinions  qui  en  estoint  receues  d'vn  chacun*.  Voila, 
de  nostre  siècle,  vne  grandeur  infinie  de  terre  ferme, 
non  pas  vne  isle  ou  vne  contrée  particulière,  mais 
vne  partie  esgale  a  peu  prez  en  grandeur  a  celle  que 
nous  cognoissions,  qui  vient  d'estre  descouuerte.  Les 
géographes  d'à  céte  heure  ne  faillent  pas  d'asseurcr 
que  meshuy  tout  est  trouué  et  que  tout  est  veu  : 

C\]^m  quod  adest  prœsto.  placet.  et  pollere  videtur. 

Sçauoir  mon,  si  Ptolomées'vest  trompé  autrcsfois  sur 
les  fondemens  de  sa  raison,  si  ce  ne  seroit  pas  sottise 
de  me  fier  maintenant  a  ce  que  ceus  cy  en  disent*  V 

'   ^'ulf^.  :  u  combatre  et  ». 

'    yulfj.  Sltpp.  :  a    les  n. 

■"'  BC  aj.  :  «  Aristote  dict  que  toutes  les  opinions  humaines 
ont  esté  par  le  passe  et  seront  a  l'aduenir  intinies  autres  fois; 

Il  me  semble,  entre  autres  tesmoignages  de  nostre 
imbécillité,  que  celuy  cy  ne  mérite  pas  d'estre  oublié  : 
que,  par  désir  mesmes,  l'homme  ne  sçache  trouuer  ce 
qu'il  luy  faut;  que,  non  par  iouissance,  mais  par 
imagination  et  par  souhet,  nous  ne  puissions  être 
d'accord  de  ce  dequoy  nous  auons  besoin  pour  nous 
contenter.  Laissons  a  nostre  pensée  tailler  et  coudre  a 
sa  poste,  elle  ne  pourra  pas  seulement  désirer  ce  qui 
luy  est  propre*.  C'est  pourquoy*  le  Chrestien,  plus 
humble  et  plus  sage,  et  mieux  recognoissant  que  c'est 
que  de  luv,  se  raporte  a  son  Créateur  de  choisir  et 
ordonner  ce  qu'il  lui  faut;  il  ne  le  suplie  d'autre 
chose,  sinon  que  sa  volonté  soit  faite  :  autrement  il 
luy  aduiendroit  a  l'auanture  ce  que  les  poètes  feignent 
du  Roy  Midas  *.  Il  requist  les  Dieux  que  tout  ce  qu'il 
toucheroit  se  conuertit  en  or;  sa  prière  fut  exaucée  : 
son  vin  fut  or,  son  pain  or,  et  la  plume  de  sa  couche, 
et  d'or  sa  chemise  et  son  vestement  :  de  façon  qu'il  se 
trouua  accablé  soubs  la  iouissance  de  son  désir,  et 
estrené  d'vne  commodité  insuportable  :  il  luy  falut 
desprier  ses  prières  : 

oAttonitus  nouitatc  mali.  diuesque.  miserque, 
Ejjugere  optât  opes,  et  qiiœ  modo  voiierat  odit. 

*Dieu  pourroit  nous  ottroier  les  richesses,  les  hon- 

Platon,  qu'elles  ont  a  renoueller  et  rcuenir  en  estre  après  trente 
six  iniir  ans.  —  Si  nature  enserre  dans  les  termes  de  son 
progrés  ordinaire,  comme  toutes  autres  choses,  aussi  les  créan- 
ces, les  iugemens  et  opinions  des  hommes;  si  elles  ont  leur 
reuolution,  leur  saison,  leur  naissance,  leur  mort,  comme  les 
chous;  si  le  ciel  les  agite  et  les  roule  a  sa  poste;  quelle  magis- 
trale authorité  et  permanante  leur  allons  nous  attribuant.'*  »  — 
Vulg.  remplace  la  première  phrase  de  cette  addition  par  un 
long  développement . 
*  Vulg.  remanie  cette  phrase. 

neurs,  la  vie  et  la  santé  mesme  quelque  fois  a  nostre 
dommage  :  car  tout  ce  qui  nous  est  plaisant  ne  nous 
est  pas  tousiours  salutaire.  Si,  au  lieu  de  la  guerison, 
il  nous  cnuoye  la  mort  ou  l'empirementde  nos  maux*, 
il  le  fait  par  les  raisons  de  sa  prouidence,  qui  regarde 
bien  plus  certainement  ce  qui  nous  est  deu  que  nous 
ne  pouuons  faire.  Et  le  deuons  prendre  en  bonne 
part,  comme  d'vne  main  tres-sage  et  tres-amie*. 

Il  n'est  point  de  combat  si  violent  entre  les  philo- 
sophes, et  si  aspre,  que  celuy  qui  se  dresse  sur  la 
question  du  souuerain  bien  de  l'homme*  : 

Très  mihi  conuiutv  prope  dissentirc  videntur 
Toscentes  varia  multiim  diitersa  palato  : 
Quid  dem?  quid  non  dem?  renuis  tu  quod  iubet  aller. 
Quod  petis,  id  sane  est  inuisum  acidumque  duobus. 

Nature  deuroit  ainsi  respondre  a  leurs  contestations 
et  '  a  leurs  debatz.  Les  vns  disent  nostre  bien  estre 
loger  en  la  vertu  ;  d'autres,  en  la  volupté  ;  d'autres,  au 
consentir  a  nature;  qui,  en  la  science*;  qui,  a  ne  se 
laisser  emporter  aus  apparences;  et  a  cétê  fantasie 
semble  retirer  cet'  autre*  : 

C\]i7  admirari.  prope  res  est  yna,  Numaci. 
Solaque  quœ  possit  facere  et  seruare  beatum  : 

qui  est  la  fin  de  la  secte  Pirrhonicnne*.  Et  disoit 
Archesilas  les  soutenemens  et  Testât  droit  et  inflexible 
du  ingénient  estre  les  biens;  mais  les  consentemens  et 
applications  estre  les  vices  et  les  maus.  Il  est  vray 
qu'en  ce  qu'il  l'establisoit  par  axiome  certain,  il  se 
departoit  du   Pirrhonisme.    Les   Pirrhonicns,  quand 

'    In//,',  supp.  :  i<  a  leurs  contestations  et  ». 

ils  disent  que  le  souuerain  bien  c'est  l'ataraxie,  qui 
est  l'immobilité  du  iugement,  ils  ne  l'entendent  pas 
dire  d'vne  façon  affirniatiue,  mais  le  mesme  bransle 
de  leur  ame  qui  leur  faict  fuir  les  précipices  et  se 
mettre  a  couuert  du  serein,  celuv  la  mesme  leur 
présente  céte  fantasie  et  leur  en  faict  refuser  vn 
autre*. 

Au  demeurant,  si  c'est  de  nous  que  nous  tirons  le 
règlement  de  nos  mœurs,  a  quelle  confusion  nous 
reiettons  nous?  Car,  ce  que  nostre  raison  nous  y  con- 
seille de  plus  vray-semblable,  c'est  généralement  a 
chacun  d'obéir  aux  lois  de  son  pais*.  Et  par  la,  que 
veut  elle  dire,  sinon  que  nostre  deuoir  n'a  autre  règle 
que  fortuite?  La  vérité  doit  auoir  vn  visage  pareil  et 
vniuersel.  La  droiture  et  la  iustice,  si  l'homme  en 
cognoisoit  qui  eust  corps  et  véritable  essence,  il  ne 
l'atacheroit  pas  a  la  condition  des  coustumes  de  céte 
contrée  ou  de  celle  la  :  ce  ne  seroit  pas  de  la  fantasie 
des  Perses  ou  des  Indes  que  la  vertu  prendroit  sa 
forme.  Il  n'est  rien  subiect  a  plus  continuelle  agita- 
tion que  les  lois.  Despuis  que  ie  suis  nay,  i'ay  veu 
trois  ou  quatre  fois  rechanger  celles  des  Anglois,  noz 
voisins,  non  seulement  en  subiect  politique,  qui  est 
celuy  qu'on  veut  dispenser  de  constance,  mais  au 
plus  important  subiect  qui  puisse  estre,  a  sçauoir  de 
la  religion.  Dequoy  i'ay  honte  et  despit,  d'autant  plus 
que  c'est  vne  nation  a  laquelle  ceux  de  mon  quartier 
ont  eu  autrefois  vne  si  priuée  acointance,  qu'il  me 
reste  encore*  aucunes  traces  de  nostre  ancien  cousi- 
nage*. Que  nous  dira  donc,  en  céte  nécessité,  la 
philosophie?  que  nous  suiuons  les  loix  de  nostre  pays? 
c'est  a  dire  céte  mer  dotante  des  opinions  d'vn  peuple 
ou  d'vn  Prince,  qui  me  peindront  la  iustice  d'autant 

de  couleurs,  et  la  reformeront  en  autant  de  visages 
qu'il  y  aura  en  eus  de  changemens  d'humeurs.  le  ne 
puis  pas  auoir  le  iugement  si  flexible.  Quelle  bonté 
est  ce,  et  quelle  droiture  que  ie  voyois  hier  en  crédit, 
qui,  en  l'espace  d'vn  iour,  a  peu  receuoir  vn  si  estrange 
changement  d'estre  deucnu  vice  *? 

Mais  ilz  sont  plaisans,  quand,  pour  donner  quelque 
certitude  aux  loix,  ilz  disent  qu'il  y  en  a  aucunes 
termes,  perpétuelles  et  immuables,  qu'ilz  nomment 
naturelles,  qui  sont  empreintes  en  l'humain  genre  par 
la  condition  de  leur  propre  essence;  et,  de  celles-là, 
qui  en  faict  le  nombre  de  trois,  qui  de  quatre,  qui 
plus,  qui  moins  :  signe  que  c'est  vne  marque  aussi 
douteuse  que  le  reste.  Or,  ilz  sont  si  defortunez  (car 
comment  puis  i'autrement  nommer  cela  que  detîor- 
tune,  que,  d'vn  nombre  de  lois  si  infiny,  il  ne  s'en 
rencontre  aumoins  vne  que  la  fortune*  ayt  permis 
estre  vniuersellement  receûe  par  le  consentement  de 
toutes  les  nations?),  ils  sont,  dis-ie,  si  mal  heureux  que, 
de  ces  trois  ou  quatre  lois  choisies,  il  n'en  y  a  vne 
seule  qui  ne  soit  contredite  et  desauoûée,  non  par  vne 
nation,  mais  par  plusieurs.  Or,  c'est  la  seule  enseigne 
vray-semblable  par  laquelle  ilz  puissent  argumenter 
aucunes  lois  naturelles  que  l'vniuersité  de  l'approba- 
tion :  car,  ce  que  nature  nous  auroit  véritablement 
ordonné,  nous  l'ensuiurions  sans  doute  d'vn  commun 
consentement;  et  non  seulement  toute  nation,  mais 
tout  homme  particulier  ressentiroit  la  force  et  la  vio- 
lence que  luy  feroit  celuy  qui  le  voudroit  pousser  au 
contraire  de  ccte  loy.  Qu'ilz  m'en  monstrcnt,  pour 
voir,  vne  de  céte  condition.  Protagoras  et  Ariston  ne 

•  Vulg.  modifie  cette  fin. 

donnoient  autre  essence  a  la  iustice  des  lois  que 
Tauthorité  et  opinion  du  législateur,  et  que,  cela  mis 
a  part,  le  bon  et  l'honneste  perdoient  leurs  qualitez 
et  demeuroient  des  noms  vains  de  choses  indifférentes. 
Thrasimacus,  en  Platon,  estime  qu'il  n'y  a  point 
d'autre  droit  que  la  commodité  du  supérieur.  Il  n'est 
nulle  chose  en  quoy  le  monde  soit  si  diuers  qu'en 
coustumes  et  loix.  Telle  chose  est  ici  abominable,  qui 
apporte  recommandation  ailleurs  :  comme  en  Lacede- 
mone  la  subtilité  de  desrober.  Les  mariages  entre  les 
proches  sont  capitalement  défendus  entre  nous;  ils 
sont  ailleurs  en  honneur  : 

Gentes  esse  feruntur, 
In  quibus  et  nato  genitrix,  et  nata  parenti 
Iiingitur,  et  pietas  geminato  crescit  amore. 

Le  meurtre  des  enfans,  meurtre  des  *  pères,  communi- 
cation de  femmes,  trafique  de  voleries,  licence  a  toutes 
sortes  de  voluptés,  il  n'est  rien,  en  somme,  si  extrême, 
qui  ne  se  trouue  receu  par  l'vsage  de  quelque  nation. 

*  Toutes  les  choses  du  monde,  tous  -  les  subiets,  ils 
ont  diuers  lustres  et  diuerses  considérations;  c'est  de 
la  que  s'engendre  principalement  céte  diuersité  d'opi- 
nions. Vne  nation  regarde  vn  subiect  par  vn  visage, 
et  s'arreste  a  celuy  la;  l'autre,  par  vn  autre. 

Il  n'est  rien  si  horrible  a  imaginer  que  de  menger 
son  père  :  les  peuples  qui  auoient  anciennement  céte 
coustume  la  prenoient  toutesfois  pour  tesmoignage  de 
pieté  et  de  bonne  affection,  cerchant  par  la  à  donner 
a  leurs  progeniteurs  la  plus  digne  et  honorable  sépul- 
ture,    logeant  en   eux    mesmes,   et  comme  en   leurs 

1  BC  :  «  de  ». 

^  Vulfr.  supp.  :  «  Toutes  les  choses  du  monde,  tous  ». 

moelles,  les  corps  de  leurs  pères  et  leurs  reliques,  les 
viuifiant  aucunement  et  régénérant  par  la  transmuta- 
tion en  leur  chair  viue,  par  le  moyen  de  la  digestion 
et  du  nourrissement.  Il  est  aisé  a  considérer  quelle 
cruauté  et  abomination  c'eust  esté,  a  des  hommes 
abreuuez  et  imbus  de  céte  superstition,  de  ietter  la 
despouille  des  parens  a  la  corruption  de  la  terre  et 
nourriture  des  bestes  et  des  vers. 

Licurgus  considéra  au  larrecin  la  viuacité,  diligence, 
hardiesse  et  adresse  qu'il  y  a  à  surprendre  quelque 
chose  de  son  voisin,  et  l'vtilité  qui  reuient  au  public, 
que  chacun  en  regarde  plus  curieusement  a  la  conser- 
uation  de  ce  qui  est  sien  ;  et  estima  que,  de  céte  double 
institution  a  assaillir  et  a  défendre,  il  s'en  tiroit  du 
fruit  a  la  discipline  militaire  (qui  estoit  la  principale 
science  et  vertu  a  quoy  il  vouloit  duire  céte  nation), 
de  plus  grande  considération  que  n'estoit  le  desordre 
et  l'iniustice  de  se  preualoir  de  la  chose  d'autrui. 

Dionysius  le  tyran  offrit  a  Platon  vne  robe  a  la 
mode  de  Perse,  longue,  damasquinée  et  parfumée; 
Platon  la  refusa,  disant  qu'estant  nay  homme,  il  ne 
se  vestiroit  pas  volontiers  de  robe  de  femme;  mais 
Aristippus  l'accepta  auec  céte  responce,  que  nul  accou- 
trement ne  pouuoit  corrompre  vn  chaste  courage*  : 
voila  comment  ilz  auoint  tous  deux  raison  de  diuers 
efl'ectz  '.  Il  adulent  de  céte  diuersité  de  visages  que 
les  iugemens  s'appliquent  diuersemeni  au  chois  des 
choses  '*.  Nous  portons  les  oreilles  percées;  les  Grecz 
tcnoient  cela  pour  vne  marque  de  seruitude.  Nous 
nous  cachons  pour  iouir  de  nos  femmes  :  les  Indiens 
le  font  en  public.   Les  Scytes  immoloient  les  estran- 

'  Vulg.  modifie  cette  fin. 
'  Vulg.  supp.  cette  phrase. 

giers  en  leurs  temples;  ailleurs  les  temples  seruent  de 
franchise*. 

l'ay  ouy  parler  d'vn  iuge,  lequel,  ou  il  rencontroit 
quelque  aspre  conflit  entre  Bartolus  et  Baldus,  et  quel- 
que matière  agitée  de  plusieurs  contrarietez,  mettoit 
au  marge  de  son  liure  :  «  Question  pour  l'amy  »;  c'est 
a  dire  que  la  vérité  estoit  si  embrouillée  et  debatue, 
qu'en  pareille  cause  il  pourroit  fauoriser  a  celle  des 
parties  que  bon  luy  sembleroit.  Il  ne  tenoit  qu'a  faute 
d'esprit  et  de  suffisance  qu'il  ne  peut  mettre  quasi  par 
tout  :  «  Question  pour  l'amy  ».  Les  aduocatz  et  les 
iuges  corrompus  ^  de  nostre  temps  trouuent  a  toutes 
causes  assez  de  biais  pour  les  accommoder  ou  bon 
leur  semble.  A  vne  science  si  infinie,  dépandant  de 
l'authorité  de  tant  d'opinions  et  d'vn  subiet  si  arbi- 
traire, il  ne  peut  estre  qu'il  n'en  naisse  vne  confusion 
extrême  de  iugemens.  Aussi  n'est  il  guiere  si  cler 
procez  auquel  les  aduis  ne  se  trouuent  diuers.  Ce 
qu'vne  compagnie  a  iugé,  l'autre  le  iuge  au  contraire; 
et  elle  mesmes,  a  l'aduenture,  encores  ^  au  contraire 
vn'autre  fois.  Dequoi  nous  voyons  des  exemples  ordi- 
naires, parcéte  licence  qui  tasche  merueilleusement  la 
cerimonieuse  authorité  et  lustre  de  nostre  iustice,  de 
ne  s'arrester  aux  arrestz,  et  courir  des  vns  aux  autres 
iuges,*  pour  décider  d'vne  mesme  cause. 

Quant  a  la  licence  ^  des  opinions  philosophiques 
touchant  le  vice  et  la  vertu,  c'est  chose  ou  il  n'est 
besoin  de  s'estendre,  et  ou  il  se  trouue  plusieurs  dis- 
cours qui  valent  mieux  teus  que  publiez*. 

Les  lois  prennent  leur  authorité  de  la  possession  et 

'  Vulg.  siipp.  :  u  corroinpas  ». 

-  Vulg,  supp.  :  <i  a  l'aduenture,  encores  ». 

3  BC  :  «  liberté  <>. 

II.  Il 

de  l'vsage  :  il  est  dangereus  de  les  ramener  a  leur 
naissance  :  elles  grossissent  et  s'ennoblissent  en  rou- 
lant, comme  noz  riuieres.  Suyuez  les  contremont 
iusques  a  leur  source,  ce  n'est  qu'vn  petit  surion 
d'eau,  a  peine  reconnoissable,  qui  s'enorgueillit  ainsi 
et  se  fortifie  en  vieillissant.  Voyés  les  anciennes  con- 
sidérations qui  ont  donné  le  premier  branle  a  ce 
fameus  torrent,  plein  de  dignité,  d'horreur  et  de  reue- 
rance  :  vous  les  trouuerés  si  légères  et  si  délicates  que 
ces  gens  icy,  qui  poisent  tout  et  ramènent  *  a  la  raison, 
et  qui  ne  reçoiuent  rien  par  authorité  et  a  crédit,  il 
n'est  pas  mcrueille  s'ils  ont  leurs  iugemens  souuent 
tres-esloignés  des  iugements  publiques.  Gens  qui  pren- 
nent pour  patron  Finiage  première  de  nature,  il  n'est 
pas  merueille  si,  en  la  plus  part  de  leurs  opinions,  ils 
gauchissent  a  la  voie  commune  et  ordinaire  '.  Comme 
pour  exemple,  peu  d'entre  eus  eussent  aprouué  les 
conditions  et  formes  de  nos  mariages*  :  ils  refusoient 
et  desdaignoient  la  plus  part  de  '  nos  cérémonies. 
Chacun  a  ouy  parler  de  la  des-hontée  façon  de  viure 
des  philosophes  Cynicques  "*  :  Chrisippus  disoit  qu'vn 
philosophe  fera  vne  dousaine  de  culebutes  en  public, 
voire  sans  haut  de  chausses,  pour  vne  dousaine  d'oli- 
ues*.  Et  céte  honnesteté  et  reuerance,  que  nous  appel- 
ions, de  couurir  et  cacher  aucunes  de  nos  actions 
naturelles  et  légitimes,  de  n'oser  nommer  les  choses 
par  leur  nom,  de  craindre  a  dire  ce  qu'il  nous  est 
permis  de  faire,  n'eussent  ils  pas  peu  dire  auecq  raison 
que  c'est  plustost  vne  afleterie  et  mollesse  inuentée 

'  BCl  :  u  et  le  ranicnenl  ». 

'  Vulf^.  supp.  :  a  et  ordinaire  ». 

■*  Vulfr,  supp.  :  «  et  desdaignoient  la  plus  part  de  ». 

'  ^'iili^.  supp.  cette  phrase. 

aus  cabinets  mesmes  de  Venus,  pour  donner  pris  et 
pointe  a  ces  ieus?  N'est  ce  pas  vn  alechement,  vne 
amorce  et  vn  aigueillon  a  la  volupté?  car  l'vsage  nous 
fait  sentir  euidemment  que  la  cérémonie,  la  vergoigne 
et  la  difficulté,  ce  sont  esguisemens  et  alumetes  a  ces 
fieures  la  *.  C'est  ce  que  disent  aucuns,  que  d'oster  les 
bordels  publiques,  c'est  non  seulement  espandre  par 
tout  la  paillardise,  qui  estoit  assignée  a  ce  lieu  la, 
mais  encore  aisguillonner  les  hommes  vagabonds  et 
oysifs  a  ce  vice^  par  la  malaisance. 

oMœchus  es  Aujidiœ,  qui  vir,  Coruine,  fiiisti, 
Riualis  fuerat  qui  tuus,  ille  vir  est  : 

Cur  aliéna  place t  tibi,  quce  tua  non  placet  vxor? 
C^Qunquid  securus  non  potes  arrigere? 

Céte  expérience  se  diuersifie  en  mile  exemples  : 

V^ullus  in  vrbe  fuit  tota  qui  tangere  vellet 

Vxorem  gratis,  Cœciliane,  tuam, 
T>um  licuit  :  sed  nunc,  positis  custodibus,  ingens 

Turba  fututorum  est.  Ingeniosus  homo  es. 

On  demenda  a  vn  philosophe,  qu'on  surprit  a  mesme, 
ce  qu'il  faisoit;  il  respondit  tout  froidement  :  «  le 
plante  vn  homme  «;  ne  rougissant  non  plus  d'estre 
rencontré  en  céte  action  que  si  on  l'eust  trouué  plan- 
tant des  chous. 

Solon  fut,  a  ce  qu'on  trouue,  le  premier  qui  donna 
par  ses  lois  liberté  aux  femmes  de  faire  profit  publique 
de  leurs  corps;  et  celle  de  toutes  les  sectes  de  philoso- 
phie qui  a  le  plus  honoré  la  vertu,  elle  n'a  en  somme 
posé  autre  bride  a  l'vsage  des  voluptez  de  toutes  sortes 

•  Vul g.  remanie  les  deux  phrases  précédentes. 


164  ESSAIS  Dt  M.   DE  MONTAIGNE. 

que  la  modération  et  la  conseruation  de  la  liberté 
d'autruv:  et  plusieurs  ses  sectateurs  se  sont  licentiez 
d'en  escrire  et  publier  des  Hures  hardis  outre  mesure  '. 

Heraclitus  et  Protagoras,  de  ce  que  le  vin  semble 
amer  au  malade  et  gratieus  au  sain,  l'auiron  tortu 
dans  l'eau,  et  droit  a  ceux  qui  le  voient  hors  de  la,  et 
de  pareilles  apparences  contraires  qui  se  trouuent  aux 
subiectz,  argumentèrent  que  tous  subiectz  auoient  en 
eux  les  causes  de  ces  apparences,  et  qu'il  y  auoit  au 
vin  quelque  amertume,  qui  se  rapportoit  au  goust  du 
malade,  l'auiron  certaine  qualité  courbe,  se  rapp>or- 
tant  a  celuy  qui  le  regarde  dans  l'eau;  et  ainsi  de 
tout  le  reste.  Qui  est  dire  que  tout  est  en  toutes 
choses,  et  par  conséquent  rien  en  nulle  :  car  rien 
n'est  ou  tout  est. 

Céte  opinion  me  ramentoit  l'expérience  que  nous 
auons,  qu'il  n'est  nul  sens  ni  visage,  ou  droit,  ou 
amer,  ou  doux,  ou  courbe,  que  l'esprit  humain  ne 
trouue  aux  escrits  qu'il  entreprend  de  fouiller.  En  la 
parole  la  plus  nette,  pure  et  parfaite  qui  puisse  estre, 
combien  de  fauceté  et  de  mensonge  a  l'on  faict  naistre? 
Quelle  hérésie  n'y  a  trouué  des  fondemens  assez  et 
tesmoignages  pour  entreprendre  et  pour  se  maintenir? 
C'est  pour  cela  que  les  autheurs  de  telles  erreurs  ne 
se  veulent  iamais  despartir  de  ccte  preuue  du  tesmoi- 
gnage  de  l'interprétation  des  motz.  Vn  personnage  de 
grande  dignité,  me  voulant  aprouuer  par  authorité 
céte  queste  de  la  pierre  philosophale,  ou  il  est  tout 
plongé,  m'allégua  dernièrement  cinq  ou  sis  passages 
de  la  Bible,  sur  lesquelz  il  disoit  s'estre  premièrement 
fonde  pour  la  descharge  de  sa  conscience  (car  il  est  de 

'   l';//^.  remplace  ce  paragraphe  par  un  autre. 

profession  ecclésiastique),  et,  a  la  vérité,  l'inuention 
n'en  estoit  pas  seulement  plaisante,  mais  encore  bien 
proprement  accommodée  a  la  deffance  de  cete  belle 
science. 

Par  cete  voye  se  gaigne  le  crédit  des  fables  diuina- 
trices,  d'autant  que,  nous  proposant  par  finesse  vn 
stile  ambigu  et  difficile  *,  il  n'est  prognostiqueur,  s'il 
a  céte  authorité  qu'on  le  daigne  fuilleter,  et  recercher 
curieusement  tous  les  plis  et  lustres  de  ses  paroles,  a 
qui  on  ne  face  dire  tout  ce  qu'on  voudra,  comme 
aus  Sybilles  :  car  il  y  a  tant  de  moyens  d'interpréta- 
tion qu'il  est  malaisé  que,  de  biais  ou  de  droit  fil,  vn 
esprit  ingenieus  ne  rencontre  en  tout  subiect  quelque 
air  qui  lui  serue  a  ce  qu'il  voudra*.  C'est  ce  qui  a 
faict  valoir  plusieurs  choses  de  néant,  qui  a  ennobly 
et  mis  en  crédit  plusieurs  escrits,  et  enrichy  de  toute 
sorte  de  matière  qu'on  a  voulu,  vne  mesme  chose 
receuant  mile  et  mille,  et  autant  qu'il  nous  plaist 
d'interprétations  diuerses  ^. 

Homère  est  aussi  grand  qu'on  voudra,  mais  il  n'est 
pas  possible  qu'il  ayt  pensé  a  représenter  tant  de  for- 
mes qu'on  luy  donne  :  les  législateurs  y  ont  diuiné 
des  instructions  infinies,  pour  leur  faict;  autant  les 
gens  de  guerre;  et  autant  ceux  qui  ont  traité  des 
arts  ^  Quiconque  a  eu  besoin  d'oracles  et  de  pré- 
dictions en  a  ''  trouué  pour  son  seruice.  Vn  fort 
gentil  5  personnage  sçauant,  et  de  mes  amis,  c'est 
merueille  quelz  rencontres,  et  combien  admirables,  il 


'   Vulg.  supp.  :  t<  d'autant  que...  et  dirficile  ». 

-  Vid^.  modifie  légèrement  cette  phrase. 

3  Vulg.  modifie  le  eovimcnccment  de  ce  parai^raplie . 

*  BC  :  n  en  y  a  ». 

î'   Vulf^.  supp.  :  «  fort  gentil  ». 

y  trouue  *  en  faueur  de  nostre  religion;  et  ne  se  peut 
avsemcnt  despartir  de  cete  opinion  que  ce  ne  soit  le 
dessein  d'Homère  (si  luy  est  cet  autheur  aussi  familier 
qu'a  homme  de  nostre  siècle).  D'autres  religions  vont 
trouué  aussi  autreffois  leur  appuy  -*.  Sur  ce  mesme 
fondement  qu'auoit  Heraclitus  et  cete  sienne  sentence, 
que  toutes  choses  auoint  en  elles  les  visages  qu'on  y 
trouuoit,  Democritus  en  tiroit  vne  toute  contraire 
conclusion,  c'est  que  les  subiects  n'auoint  du  tout 
rien  de  ce  que  nous  y  trouuions;  et,  de  ce  que  le  miel 
estoit  dous  a  l'vn  et  amer  a  l'autre,  il  argumentoit 
qu'il  n'estoit  nv  dous  ny  amer.  Les  Pirrhoniens 
diroint  qu'ilz  ne  sçauent  s'il  est  dous  ou  amer,  ou  ny 
l'vn  ny  l'autre,  ou  tous  les  deux;  car  ceux  cy  gaignent 
tousiours  le  haut  point  de  la  dubitation*. 

Ce  propos  m'a  porté  sur  la  considération  des  sens, 
ausquels  gist  le  plus  grand  fondement  et  preuue  de 
nostre  ignorance.  Tout  ce  qui  se  connoist,  il  se  con- 
noist  sans  doubtc  par  la  faculté  du  cognoissant  :  car, 
puis  que  le  iugemcnt  vient  de  l'opération  de  celuy  qui 
iuge,  c'est  raison  que,  céte  opération,  il  la  parface  par 
ses  moyens  et  volonté,  non  par  la  contreinte  d'autruy, 
comme  il  aduicndroit,  si  nous  connoissions  les  choses 
par  la  force  et  selon  la  loy  de  leur  essence.  Or,  toute 
cognoissance  s'achemine  en  nous  par  les  sens  :  ce  sont 
nos  maistrcs*.  La  science  commence  par  eux  et  se 
résout  en  eux.  Apres  tout,  nous  ne  sçaurions  non 
plus  qu'vne  pierre,  si  nous  ne  sçauions  qu'il  y  a  son, 
odeur,  lumière,  saueur,  mesure,  pois,  molesse,  durté, 
apreté,  couleur,  polisseure,  largeur,  profondeur.  Voyla 
le  plant  et  les  principes  de  tout  le  bastiment  de  nostre 

'   Vulf;.  :  «<  il  y  taict  naislrc  ". 
'  Vulg.  modifie  cette /iu. 


LIVRE  SECOND.  I  67 

science*.  Quiconque  me  peut  pousser  a  contredire  les 
sens,  il  me  tient  a  la  gorge;  il  ne  me  sçauroit  faire 
reculer  plus  arrière.  Les  sens  sont  le  commencement 
et  la  fin  de  l'humaine  cognoissance  : 

Inuenies  primis  ab  sensibus  esse  creatam 
U^otitiam  veri,  neqiie  sensiis posse  refelli... 
Qiiid  maiore  jide  porro  qiiain  sensiis  haberi 
"Débet? 

Qu'on  leur  atribue  le  moins  qu'on  pourra,  tousiours 
faudra  il  leur  donner  cela  que,  par  leur  voye  et  entre- 
mise, s'achemine  toute  nostre  instruction.  Cicero  dict 
que  Chrisippus,  ayant  essaie  de  rabatre  de  la  force  des 
sens  et  de  leurs  vertus,  se  représenta  a  soy  mesmes 
des  argumens  au  contraire  et  des  oppositions  si  véhé- 
mentes qu'il  n'y  peut  satis-faire  ;  surquoy  Carneades, 
qui  maintenoit  le  contraire  party,  se  vantoit  de  se 
seruir  des  armes  mesmes  et  paroUes  de  Chrisippus, 
pour  le  combatre,  et  s'escrioit,  a  céte  cause,  contre 
luy  :  «  O  misérable,  ta  force  t'a  perdu!  ».  Il  n'est  nul 
absurde,  selon  nous,  plus  extrême  que  de  maintenir 
que  le  feu  n'eschaufe  point,  que  la  lumière  n'esclaire 
point,  qu'il  n'y  a  point  de  pesanteur  au  fer,  ny  de 
fermeté,  qui  sont  notices  que  nous  apportent  les  sens, 
ny  nulle  créance  ou  science  en  l'homme  qui  se  puisse 
comparer  a  celle  la  en  certitude. 

La  première  considération  que  i'ay  sur  le  subiet  des 
sens,  c'est  que  ie  metz  en  doute  que  l'homme  soit 
pourueu  de  tous  sens  naturelz.  le  voy  plusieurs  ani- 
maus  qui  viuent  vne  vie  entière  et  parfaicte,  les  vns 
sans  la  veûe,  autres  sans  l'ouye.  Qui  sçait  si,  en  nous 
aussi,  il  ne  manque  pas  encore  vn,  deus,  trois  et  plu- 
sieurs autres  sens  :  car,  s'il  en  manque  quelqu'vn,  nul 

discours  n'en  peut  découurir  le  défaut.  C'est  le  priui- 
lege  des  sens  d'estre  l'extrême  borne  de  nostre  science  •  : 
il  n'y  a  rien  au  delà  d'eus  qui  nous  puisse  seruir  a  les 
descouurir,  voire  ny  l'vn  sens  n'en  peut  descouurir 
l'autre*.  Hz  font  trestous  la  ligne  extrême  de  nostre 
faculté  : 

Seorsum  cuique  pot  est  as 
nOiuisa  est .  sua  vis  cuique  est. 

11  est  impossible  de  faire  conceuoir  a  vn  homme 
naturellement  aueugle  qu'il  n'y  void  pas;  impossible 
de  luy  faire  désirer  la  veûe  et  regreter  son  défaut. 
Parquoy  nous  ne  deuons  prendre  nulle  asseurance  de 
ce  que  nostre  ame  est  contente  et  satisfaicte  de  ceux 
que  nous  auons  :  veu  qu'elle  n'a  pas  dequoy  sentir  en 
cela  sa  maladie  et  son  imperfection,  si  elle  y  est.  Il  est 
impossible  de  dire  chose  a  cet  aueugle,  par  discours, 
argument  ny  similitude,  qui  loge  en  son  imagination 
nulle  appréhension  de  lumière,  de  couleur  et  de  veue. 
Il  n'y  a  rien  plus  arrière  qui  puisse  pousser  le  sens  en 
euidence.  Les  aueugles  nais,  qu'on  void  désirer  a  v 
voir,  ce  n'est  pas  pour  entendre  ce  qu'ilz  demandent  : 
ilz  ont  apris  de  nous  qu'ilz  ont  adirc  quelque  chose, 
qu'ilz  ont  quelque  chose  a  désirer,  qui  est  en  nous*; 
mais  ilz  ne  sçauent  pourtant  pas  que  c'est,  ny  ne 
Taprehendent,  ny  prez,  ny  loin. 

l'ay  veu  vn  gcntil'hommede  bonne  maison,  aueugle 
naturel,  aumoins  aueugle  de  tel  aage  qu'il  ne  scait  que 
c'est  que  de  veue.  Il  entend  si  peu  ce  qui  luy  manque, 
qu'il  vse  et  se  sert  comme  nous  des  paroles  propres  au 
voir,  et  les  applique  d'vne  mode  toute  sienne  et  parti- 

'   ^'ulff.  :  <«  appcrccuancc  >>. 


1 


LIVRE  SECOND.  169 

culiere.  On  luy  presentoit  vn  enfant  duquel  il  estoit 
parrain;  l'ayant  pris  entre  ses  bras  :  «  Mon  Dieu, 
dict  il,  le  bel  enfant;  qu'il  le  faict  beau  voir;  qu'il  a 
le  visage  guay  ».  Il  dira,  comme  l'vn  d'entre  nous  : 
«  Céte  sale  a  vne  belle  veiie;  il  faict  beau  voir  cecy 
ou  cela  '  ».  Il  faict  plus;  car,  par  ce  que  ce  sont  noz 
exercices  que  la  chasse,  la  paume,  la  bute,  et  qu'il  l'a 
ouy  dire,  il  s'y  affectionne  et  s'y  embesoigne,  et  croid 
sans  doute  y  auoir  la  mesme  part  que  nous  y  auons; 
il  s'y  pique  et  s'y  plaist,  et  ne  les  goûte  pourtant  que 
par  les  oreilles  ^  On  luy  crie  que  voila  vn  Heure,  quand 
on  void  quelque  belle  splanade  ou  il  puisse  piquer;  et 
puis  on  luv  dict  encore  que  voila  vn  Heure  pris;  le 
voila  aussi  fier  de  sa  prise  comme  il  oyt  dire  aux  autres 
qu'ilz  le  sont.  L'esteuf,  il  le  prend  a  la  main  gauche 
et  le  pousse  de  la  droite  ^  a  tout  sa  raquette.  De  la 
harquebouse,  il  en  tire  a  l'aduanture,  et  se  paye  de  ce 
que  ses  gens  luy  disent  qu'il  est  ou  haut  ou  costié. 

Que  sçait  on  si  le  genre  humain  faict  quelque  sottise 
pareille,  a  faute  de  quelque  sens,  et  que,  par  ce  défaut, 
la  plus  part  du  visage  des  choses  nous  soit  caché?  Que 
sçait  on  si  les  difficultez  que  nous  trouuons  en  plu- 
sieurs ouurages  de  nature  viennent  de  la,  et  si  plu- 
sieurs eftectz  des  animaux,  qui  excédent  nosîre  capa- 
cité, sont  produitz  par  la  faculté  de  quelque  sens  que 
nous  ayons  a  dire,  et  si  aucuns  d'entre  eux  ont  vne 
vie  plus  pleine  par  ce  moyen,  et  entière  que  la  nostre? 
Nous  saisissons  la  pomme  quasi  par  tous  nos  sens  : 
nous  y  trouuons  de  la  rougeur,  de  la  polisscure,  de 
l'odeur  et  de  la  douceur;  outre  cela,  elle  peut  auoir 

'   ^'ulg-  modifie  cette  fin. 

-  Vulg.  modifie  légèrement  cette  phrase. 

3  Vulg.  supp.  :  «  de  la  droite  ». 

d'autres  vertus,  comme  d'assécher  ou  restreindre, 
ausquelles  nous  n'auons  point  de  sens  qui  se  puisse 
rapporter.  Les  proprietez  que  nous  appelions  occultes, 
en  plusieurs  choses,  comme  a  Taimant  d'atirer  le  fer, 
n'est  il  pas  vray-semblable  qu'il  y  a  des  facultez  sen- 
sitiues  en  nature  propres  a  les  iuger  et  a  les  apperce- 
uoir,  et  que  l'absence  *  de  telles  facultez  nous  apporte 
l'ignorance  de  la  vraie  essence  de  telles  choses?  C'est, 
a  l'aduanture,  quelque  sens  particulier  qui  descouure 
aus  coqs  l'heure  du  matin  et  de  la  minuict,  et  les 
esmeut  a  chanter*;  et  qui  achemine  le  cerf*  ou  le 
chien  '  a  la  cognoissance  de  certaine  herbe  propre  a 
leur  guerison.  Il  n'y  a  nul  sens  qui  n'ayt  vne  grand' 
domination,  et  qui  n'aporte,  par  son  moyen,  vn  nombre 
infini  de  cognoissances.  Si  nous  auions  a  dire  l'intelli- 
gence des  sons  de  l'harmonie  et  de  la  voix,  cela  appor- 
teroit  vne  confusion  inimaginable  a  tout  le  reste  de 
nostre  science.  Car,  outre  ce  qui  est  ataché  au  propre 
etîect  de  chaque  sens,  combien  d'argumens,  de  consé- 
quences et  de  conclusions  tirons  nous  aux  autres 
choses,  par  la  comparaison  de  l'vn  sens  a  l'autre? 
Qu'vn  homme  sçauant  imagine  l'humaine  nature 
produite  originellement  sans  la  veûe,  et  discoure 
combien  d'ignorance  et  de  trouble  luy  apporteroit  vn 
tel  défaut,  combien  de  ténèbres,  de  cécité  '  et  d'aueu- 
glement  en  nostre  ame  :  on  verra  par  la  combien  nous 
importe,  a  la  cognoissance  de  la  vérité,  la  priuation 
d'vn  autre  tel  sens,  ou  de  deus,  ou  de  trois,  si  elle 
est  en  nous.  Nous  auons  formé  vne  vérité  par  la  con- 
sultation et  concurrence  de  nos  cinq  cens  :  mais,  a 

'  JiC  :  i<  le  dcfdul  ". 

'  y^lf^.  supp.  :  u  ou  le  chien  ". 

'  Vulg.  supp.  ;  «  de  cécité  ». 

l'aduanture,  faloit  il  l'accord  de  huit  ou  de  dix  sens, 
et  leur  contribution,  pour  l'apperceuoir  certainement 
et  en  son  essence. 

Les  sectes  qui  combatent  la  science  de  l'homme, 
elles  la  combatent  principalement  par  l'incertitude  et 
foiblesse  de  noz  sens  :  car,  puis  que  toute  cognois- 
sance  vient  en  nous  par  leur  entremise  et  moien,  s'ilz 
faillent  au  rapport  qu'ilz  nous  font,  s'ils  corrompent 
ou  altèrent  ce  qu'ils  nous  charrient  du  dehors,  si  la 
lumière  qui  par  eux  s'écoule  en  nostre  ame  est  obscur- 
cie au  passage,  nous  n'auons  plus  que  tenir.  De  céte 
extrême  difficulté  sont  nées  toutes  ces  fantasies  :  que 
chaque  subict  a  en  soy  tout  ce  que  nous  y  trouuons; 
qu'il  n'a  rien  de  ce  que  nous  y  pensons  trouuer;  et 
celle  des  Epicuriens,  que  le  soleil  n'est  non  plus  grand 
que  ce  que  nostre  veûe  le  iuge*;  que  les  apparences, 
qui  représentent  vn  corps  grand  a  celuy  qui  en  est 
voisin,  et  plus  petit  a  celuv  qui  en  est  esloigné,  sont 
toutes  deux  vraies*;  et  résolument  qu'il  n'y  a  nulle 
tromperie  aus  sens;  qu'il  faut  passer  a  leur  mercy,  et 
cercher  ailleurs  des  raisons  pour  excuser  la  différence 
et  contradiction  que  nous  y  trouuons;  voire  inucntcr 
toute  autre  mensonge  et  resuerie  (car  ilz  en  viennent 
iusques  la)  plus  tost  que  d'accuser  les  sens*  :  car,  de 
toutes  les  absurditez,  la  plus  absurde,  c'est,  disent  ilz, 
de  les  desauoûer  *  : 

Troinde  quod  in  quoque  est  his  visum  tempore  verum  est  ; 
Et,  si  non  potiiit  ratio  dissnliicre  causam 
Citr  ea  quœ  fuerint  iuxtim  quadrata.  procul  siiu 
Uisa  rotunda,  tamen  prœstat  rationis  c<;enletu 
*Tieddere  mendose  causas  vtriiisque  fif^urœ, 

'  Vulf^.  modifie  cette  fin. 

Quam  manibus  manifesta  suis  emittere  quoquam. 
Et  violare  Jidem  primam.  et  conuellere  tota 
Fiindamenta,  quitus  nj'xatur  vita  salusque  .- 
V^on  modo  enim  ratio  ruât  omnis,  vita  quoque  ipsa 
Concidat  extemplo,  nisi  credere  sensibus  ausis, 
Trœcipitesque  locos  vitare,  et  cœtera  quœ  sint 
In  génère  hoc  fugienda. 

•Quant  a  l'erreur  et  incertitude  de  l'opération  des 
sens,  chacun  s'en  peut  fournir  autant  d'exemples  qu'il 
luy  plaira  :  car  la  faute  et  tromperie  qu'ilz  nous  font, 
elle  est  quasi  ordinaire.  Au  rabat  d'vn  valon,  le  son 
d'vne  trompeté  semble  venir  deuant  nous,  qui  vient 
d'vne  lieue  derrière*.  A  manier  vne  balle  d'arque- 
bouse  soubz  le  second  doigt,  celuv  du  milieu  estant 
entrelassé  par  dessus,  il  faut  extrêmement  se  con- 
traindre pour  auouër  qu'il  n'y  en  ait  qu'vnc  :  tant  le 
sens  nous  en  représente  deus.  Car  que  les  sens  soint 
maintesfois  maistres  du  discours,  et  le  contreignent 
de  receuoir  des  impressions  qu'il  sçait  et  iuge  estre 
fauces,  il  se  void  a  tous  les  coups.  le  laisse  a  part 
celuy  de  l'atouchement,  qui  a  ses  opérations  plus 
voisines,  plus  viues  et  substantielles,  qui  renuerse 
tant  de  fois,  par  l'effet  de  la  douleur  qu'il  apporte  au 
corps,  toutes  ces  belles  resolutions  Stoiques,  et  con- 
traint de  crier  au  ventre  celuy  qui  a  estably  en  son 
ame  ce  dogme,  auec  toute  resolution,  que  la  colique, 
comme  toute  autre  maladie  et  douleur,  est  chose 
indiflerente,  n'ayant  la  force  de  rien  rabatre  du  sou- 
uerain  bonheur  et  félicité,  en  laquelle  le  sage  est  logé 
par  sa  vertu.  Il  n'est  ccvur  si  mol  que  le  son  de  nos 
tabourins  et  de  nos  trompetes  n'cschaufc:  ny  si  dur 
que  la  douceur  de  la  musique  n'esucille  et  ne  cha- 
touille; ny  ame  si  reucsche  qui  ne  se  sente  touchée  de 

quelque  religieuse  *  reuerence  a  considérer  céte  vastité 
sombre  de  nos  églises,  la  diuersité  d'ornemens  et 
ordre  de  nos  cérémonies,  et  ouyr  le  son  deuotieus  de 
nos  orgues  et  la  harmonie  si  douce  ',  posée  et  reli- 
gieuse de  nos  voix.  Ceux  mesmes  qui  y  entrent  auec 
mespris,  ilz  sentent  quelque  frisson  dans  le  cœur,  et 
quelque  horreur  qui  les  met  en  deffiance  de  leur 
opinion*.  A  quoy  faire,  ceux  mesmes  qui  se  sont 
donnez  la  mort,  d'vne  certaine  resolution ,  destour- 
noient ilz  le  visage  "',  ou  couuroient  leurs  veux  pour 
ne  voir  le  coup  qu'ilz  se  faisoint  donner?  et  ceuz  qui, 
pour  leur  santé,  désirent  et  commendent  qu'on  les 
incise  et  cautérise,  cachent  leur  visage  et  ne  "^  peuuent 
soustenir  la  veuë  des  aprets,  vtils  et  opération  du 
chirurgien?  atendu  que  la  veûe  ne  doit  auoir  nulle 
participation  a  céte  douleur.  Cela  ne  sont  ce  pas 
propres  exemples  a  vérifier  l'authorité  que  le  sens  a  ^ 
sur  le  discours?  Nous  auons  beau  sçauoir  que  ces 
tresses  sont  empruntées  d'vn  page  ou  d'vn  laquav, 
que  céte  rougeur  est  venue  d'Espaigne,  et  céte  blan- 
cheur et  polisseure,  de  la  mer  Oceane,  encore  faut  il 
que  la  veûe  nous  force  d'en  trouuer  le  subiect  plus 
aimable  et  plus  agréable,  contre  toute  raison  :  car  en 
cela  il  n'v  a  rien  du  sien  : 

<24uferimiir  cultu;  gemmis  auroque  teguntur 
Crimina-,  pars  minima  est  ipsa  puella  sui; 

Sœpe,  vbi  sit  qiiod  âmes,  inter  tam  multa  requiras  : 
^ecipit  hac  oculos  ^Egide  diiies  amor. 

*  Vulg.  siipp.  :  «  religieuse  ». 
'  Vulg.  siipp.  :  <»  douce  ». 

'  Vulg.  :  H  la  face  »,  et  supp.  :  «  ou  couuroient  leurs  yeux  ». 

*  Vulg.  :  «  cautérise,  pourquoy  ne  peuuent  ils  ». 
'  BC  :  u  les  sens  ont  ». 

Combien  donnent  a  la  force  des  sens  les  poètes,  qui 
font  Narcisse  esperdu  de  l'amour  de  son  ombre? 

Cunctaque  miratur,  quitus  est  mirabilis  ipse  : 
Se  cupit  imprudens.  et  qui  probat  ipse  probatur-, 
T>umque  petit  petitur-,  pariterque  accendit  et  ardet . 

et  l'entendement  de  Pygmalion,  si  troublé  par  l'im- 
pression de  la  veiie  de  sa  statue  d'iuoire.  qu'il  l'aime 
et  la  serue  pour  viue? 

Oscula  dat,  reddique  putat.  sequiturque,  tenetque. 
Et  crédit  tactis  digitos  insidere  membris. 
Et  metuit  pressas  veniat  ne  liuor  in  artus. 

Qu'on  loge  vn  philosophe  dans  vne  cage  de  menus 
riletz  de  fer  fort  cler-semez,  qui  soit  suspendue  au 
haut  des  tours  nostre  Dame  de  Paris,  il  verra  par 
raison  euidente  qu'il  est  impossible  qu'il  en  tombe  : 
et  si  ne  se  sçaroit  garder  (s'il  n'a  acoustumé  le  mes- 
tier  des  recouurcurs)  que  la  veûe  de  céte  hauteur 
extrême  ne  l'espouuante  et  ne  le  transisse;  car  nous 
auons  assez  affaire  de  nous  asseurer  aux  galeries  qui 
sont  aux  cimes  de  nos  •  clochiers,  si  elles  sont  façon- 
nées a  iour,  encores-qu'elles  soint  de  pierre  :  il  y  en  a 
qui  n'en  pcuuent  pas  seulement  porter  la  pensée. 
Qu'on  iette  vne  poutre  entre  ces  deux  tours,  d'vne 
largeur  *  telle  qu'il  nous  la  faut  a  nous  promener 
dessus,  il  n'y  a  sagesse  philosophique  de  si  grande 
fermeté  qui  puisse  nous  donner  courage  d'y  marcher 
comme  nous  ferions  si  elle  estoit  a  terre.  l'ay  souuent 
essayé  cela  a  '  noz  montaignes  de  deçà)  et  si  suis  de 

'   Vulg.  :  u  sont  en  nos  m. 
*  HC  :  «  grosseur  ». 
^   IW.  :  t«  en  ». 

ceux  qui  s'effrayent  aussi  peu  de  telles  choses),  que  ie 
ne  pouuoy  soufrir  la  veue  de  cete  profondeur  intinic, 
sans  horreur  et  tramblement  de  iarretz  et  de  cuisses, 
encores  qu'il  s'en  fallut  bien  ma  longueur  que  ie  ne 
fusse  du  tout  au  bort,  et  n'eusse  sceu  choir,  si  ie  ne  me  * 
fusse  porté  a  escient  au  dangier.  l'y  remerquav  aussi, 
quelque  hauteur  qu'il  y  eust,  pourueu  qu'en  céte 
pente  il  s'y  presentast  quelque  arbre,  ou  quelque 
bosse  de  rochier,  pour  soustenir  un  peu  la  veûe  et  la 
diuiser,  que  cela  nous  amuse  '  et  donne  asseurance, 
comme  si  c'estoit  chose  dequoy,  a  la  cheute,  nous 
peussions  receuoir  quelque  secours;  mais  que  les  pré- 
cipices coupés  et  vnis,  nous  ne  les  pouuons  pas  seule- 
ment regarder  sans  tournoyement  de  teste*  :  qui  est 
vne  euidente  piperie  et  ^  imposture  de  la  veue.  Ce  fut 
pourquoy  ce  beau  philosophe  se  creua  les  yeux,  pour 
descharger  l'ame  de  la  desbauche  et  impression  ^  qu'elle 
en  receuoit,  et  pouuoir  philosopher  plus  en  liberté. 
Mais,  a  ce  comte,  il  se  deuoit  aussi  faire  estouper  les 
oreilles*,  et  se  priuer  en  hn  de  tous  les  autres  sens, 
c'est  a  dire  de  son  estre  et  de  sa  vie  :  car  ilz  ont  tous 
céte  puissance  de  commander  nostre  discours  et  nostre 
ame*.  Les  médecins  tiennent  qu'il  y  a  certaines  com- 
plexions  qui  s'agitent,  par  aucuns  sons  et  instrumens, 
iusques  a  la  fureur.  l'en  ay  veu  qui  ne  pouuoint  ouir 
ronger  vn  os  soubz  leur  table  sans  perdre  patience  ;  et 
n'est  guiere  homme  qui  ne  se  trouble  a  ce  bruit  aigre 
et  poignant  que  font  les  limes  en  raclant  le  fer; 
comme,  a  ouir  mascher  prez  de  nous,  ou  ouvr  parler 

*  ii  .•  (i  ie  me  ». 

'  Vulg.  :  u  allège  ». 

'  Vulg.  supp.  :  u  piperie  et  ». 

*  Vulg.  supp.  :  u  et  impression  ». 

quelqu'vn  qui  ait  le  passage  du  gosier  ou  du  nez 
cmpesché,  plusieurs  s'en  esmeuuent  iusques  a  la 
colère  et  la  haine.  Ce  fleuteur,  protocole  de  Gracchus, 
qui  amollissoit,  roidissoit  et  contournoit  la  vois  de  son 
maistre,  lors  qu'il  haranguoit  a  Rome,  a  quov  seruoit 
il,  si  le  mouuement  et  qualité  du  son  n'auoit  quelque 
force  a  esmouuoir  et  altérer  le  iugement  des  auditeurs? 
Vrayement  il  y  a  bien  dequoy  faire  si  grande  feste  de 
la  fermeté  de  céte  belle  pièce,  qui  se  laisse  manier  et 
changer  au  branle  et  accidens  d'vn  si  legier  vent! 

Céte  mesme  piperie  que  les  sens  apportent  a  nostre 
entendement,  ilz  la  reçoiuent  a  leur  tour  :  nostre  ame 
par  fois  s'en  reuenche  de  mesme*.  Ce  que  nous  vovons 
et  oyons,  agitez  de  colère,  nous  ne  l'oions  pas  tel  qu'il 
est  : 

Et  solem  geminum,  et  duplices  se  ostendere  Thebas. 

L'obiet  que  nous  aimons  nous  semble  plus  beau 
qu'il  n'est*;  et  plus  laid  celuy  que  nous  auons  a  con- 
trecœur. A  vn  homme  ennuyé  et  afHigé,  la  clarté  du 
iour  semble  obscurcie  et  ténébreuse.  Nos  sens  sont 
non  seulement  altérez,  mais  souuent  hebetez  du  tout 
par  les  passions  de  lame.  Combien  de  choses  vovons 
nous,  que  nous  n'apperceuons  pas,  si  nous  auons 
nostre  esprit  empesché  ailleurs? 

/;/  rébus  quoque  apertis  noscere  possis, 
Si  non  aduertas  animum.  proinde  esse,  quasi  omni 
Tempore  semotœ  fuerint ,  longeque  remotœ. 

11  semble  que  l'âme  retire  au  dedans  et  amuse  les 
opérations  *  des  sens.    Par  ainsi,  et   le  dedans  et  le 

'  Vulg.  :  a  puissances  m. 

dehors  de  l'homme  est  plein  de  tauceté  ',  de  foiblesse 
et  de  mensonge*. 

Si  les  sens  sont  noz  premiers  iuges,  ce  ne  sont  pas 
les  nostres  qu'il  faut  seuls  appeller  au  conseil  :  car,  en 
céte  faculté,  les  animaux  ont  autant  ou  plus  de  droit 
que  nous.  Il  est  certain  qu'aucuns  ont  l'ouye  plus 
aiguë  que  l'homme,  d'autres  la  veûe,  d'autres  le  senti- 
ment, d'autres  l'atouchement  ou  le  goust.  Democritus 
disoit  que  les  Dieus  et  les  bestes  auoint  les  facultez  sen- 
sitiues  beaucoup  plus  parfaictes  que  l'homme.  Or,  entre 
les  effectz  de  leurs  sens  et  nostres,  la  différence  est 
extrême.  Nostre  saliue  nettoyé  et  assèche  nos  playes; 
elle  tue  le  serpent  : 

Tantaque  ht  his  rébus  distant ia  dijferitasque  es4 
Vt,  qiiod  aljs  cibus  est,  alijs  fiiat  acre  venenum-, 
Sœpe  etenim  serpens,  hominis  contacta  saliua, 
TDisperit,  ac  sese  mandendo  conficit  ipsa. 

Quelle  qualité  donrons  nous  a  la  saliue?  ou  selon 
nous?  ou  selon  le  serpent?  Par  quel  des  deux  sens 
vérifierons  nous  sa  véritable  essence,  que  nous  cer- 
chons?  Pline  dit  qu'il  y  a  aux  Indes  certains  Heures 
marins,  qui  nous  sont  poison,  et  nous  a  eux  :  de 
manière  que,  du  seul  atouchement,  nous  les  tuons. 
Qui  sera  véritablement  poison?  ou  l'homme?  ou  le 
poisson?  A  qui  en  croirons  nous?  ou  au  poisson  de 
l'homme?  ou  a  l'homme  du  poisson?*  Ceus  qui  ont  la 
iaunisse,  ilz  voyent  toutes  choses  iaunatres  et  plus 
pasles  que  nous*;  ceux  qui  ont  céte  maladie  que  les 
médecins  nomment  Hyposphragma,  qui  est  vne  suf- 
fusion  de  sang  sous  la  peau ,   voyent  toutes  choses 


'    Vidg.  supp.  :  "  de  tauceté  ». 

rouges  et  sanglantes  :  ces  humeurs  qui  changent  ainsi 
les  opérations  de  nostre  veûe,  que  sçauons  nous  si  elles 
prédominent  aux  bestes  et  leur  sont  ordinaires?  Car 
nous  en  voyons  les  vnes  qui  ont  les  yeux  iaunes, 
comme  noz  malades  de  iaunisse,  d'autres  qui  les  ont 
sanglans  de  rougeur;  a  celles  la,  il  est  vray-semblable 
que  la  couleur  des  obiectz  paroit  autre  qu'a  nous  : 
laquelle  couleur  sera  la  vraye  *?  Car  il  n'est  pas  dict 
que  l'essence  des  choses  se  raporte  a  l'homme  seul. 
La  durté,  la  blancheur,  la  profondeur  et  l'aigreur 
touchent  le  seruice  et  science  des  animaux,  comme  la 
nostre  :  nature  leur  en  a  donné  l'vsage  comme  a  nous. 
Quand  nous  pressons  l'œil,  les  corps  que  nous  regar- 
dons, nous  les  aperceuons  plus  longs  et  estendus; 
plusieurs  bestes  ont  l'œil  ainsi  pressé;  céte  longueur 
est  donc,  a  l'auanture,  la  véritable  forme  de  ce  corps, 
non  pas  celle  que  nos  yeux  luy  donnent  en  leur 
assiete  ordinaire*.  Si  nous  auons  les  oreilles  empes- 
chées  de  quelque  chose,  ou  le  passage  de  l'ouye  res- 
serré, nous  receuons  le  son  autre  que  nous  ne  faisons 
ordinairement;  les  animaux  qui  ont  les  oreilles 
velues,  ou  qui  n'ont  qu'vn  bien  petit  trou  au  lieu  de 
l'oreille,  ilz  n'oyent,  par  conséquent,  pas  ce  que  nous 
oyons,  et  reçoiuent  le  son  autre.  Nous  voyons,  aus 
festes  et  aus  théâtres,  que,  opposant  a  la  lumière  dos 
flambeaux  vne  vitre  teinte  de  quelque  coleur,  tout  ce 
qui  est  en  ce  lieu  nous  appert  ou  vert,  ou  iaune,  ou 
violet*.  Il  est  vray  semblableque  les  yeux  desanimaux, 
que  nous  voyons  estre  de  diuerse  coleur,  leur  produi- 
sent les  apparences  des  corps  de  mesmes  leurs  yeux. 
Pour  le  iugement  de  l'opération  des  sens,  il  faudroit 

'   Vulg.  modifie  la  fin  de  cette  phrase. 

donc  que  nous  en  fussions  premièrement  d'accord  auec 
les  animaux;  secondement,  entre  nous   mesmes  :  ce 
que  nous  ne  sommes  aucunement,  et  entrons  en  débat 
tous  les  coups  de  ce  que  l'vn  oit,  void,  ou  goûte  quel- 
que chose  autrement  qu'vn  autre;  etdebatons,  autant 
que  de  nulle  autre  chose,  de  la  diuersité  des  images 
que  les  sens  nous  raportent.  Autrement  oit  et  void, 
par  la  règle  ordinaire  de  nature,  et  autrement  gouste 
vn  enfant  qu'vn  homme  de  trente  ans;  et  cetuy  cy 
autrement  qu'vn  sexagénaire.  Les  sens  sont  aux  vns 
plus  obscurs  et  plus  sombres,  aux  autres  plus  ouuerts 
et  plus  aiguz.   Les  malades  prestent  de  l'amertume 
aux  choses  douces  K  Par  ou  il  nous  appert  que  nous 
ne  receuons  pas  les  choses  comme  elles  sont,  mais 
autres  et  autres,  selon  que  nous  sommes  et  qu'il  nous 
semble.  Or,  nostre  sembler  estant  si  incertain  et  con- 
trouerse,  ce  n'est  plus  miracle  si  on  nous  dict  que 
nous  pouuons  auoûer  que  la  nege  nous  apparoit  blan- 
che, mais  que,  d'establir  si,  de  son  essence,  elle  est 
telle,  et  a  la  vérité,  nous  ne  nous  en  sçaurions  res- 
pondre;    et,    ce    commencement    esbranlé,   toute   la 
science  du  monde  s'en  va  nécessairement  a  vau  l'eau. 
Quoy,  que  nos  sens  mesmes  s'entr'empeschent  l'vn 
l'autre?  Vne  peinture,  elle  semble  esleuée  a  la  veûe; 
au  maniment,  elle  semble  plate.  Dirons  nous  que  le 
musc  soit  agréable  ou  non,  qui  resiouit  nostre  senti- 
ment, et  otfence  nostre  goust?  Il  y  a  des  herbes  et  des 
vnguens  propres  a  vne  partie  du  corps,  qui  en  offen- 
cent  vn'autre.    Le  miel   est   plaisant  au  goust,    mal 
plaisant  a  la  veûe.  Ces  bagues  qui  sont  entaillées  en 
forme   de  plumes,  qu'on    appelle  en  deuise   pennes 

*  Vulg.  supp.  :  <t  Les  malades...  choses  douces  »,  et  modifie  la 
phrase  suivante. 

sans  tin,  il  n'y  a  œil  qui  en  puisse  discerner  la  lar- 
geur, et  qui  se  sceut  défendre  de  céte  piperie  que 
d'vn  costé  elle  n'aille  en  eslargissant,  et  s'apointant  et 
estressissant  par  l'autre,  mesnies  quand  on  la  roule 
autour  du  doigt;  toutesfois,  au  maniment,  elle  vous 
semble  equable  en  largeur,  et  par  tout  pareille*.  Sont 
ce  noz  sens  qui  prestent  au  suiect  ces  diuerses  condi- 
tions, et  que  les  subiects  n'en  ayent  pourtant  qu'vne? 
comme  nous  voyons  du  pain  que  nous  mangeons  :  ce 
n'est  que  pain,  mais  nostre  vsage  en  faict  des  os,  du 
sang,  de  la  chair,  des  poils  et  des  ongles*;  l'humeur 
que  succe  la  racine  d'vn  arbre,  elle  se  faict  tronc, 
feuille  et  fruit;  et  l'air  n'estant  qu'vn,  il  se  faict,  par 
l'application  a  vne  trompeté,  diuers  en  mille  sortes 
de  sons  :  sont  ce,  dis-ie,  noz  sens  qui  façonnent  de 
mesme  de  diuerses  qualitez  ces  subiectz,  ou  s'ilz  les 
ont  telles?  Et,  sur  ce  doubte,  que  pouuons  nous 
résoudre  de  leur  véritable  essence?  Dauantage,  puis 
que  les  accidens  des  maladies ,  de  la  resuerie  ou 
du  sommeil ,  nous  font  paroistre  les  choses  autres 
qu'elles  ne  paroissent  aux  sains,  aux  sages  et  a  ceux 
qui  veillent;  puis  que  cet  estât  la  a  force  de  donner 
aux  choses  vn  autre  estre  que  ccluy  qu'elles  ont;  puis 
qu'vne  humeur  iaunatre  nous  change  toutes  choses  en 
iaune  *;  n'est  il  pas  vray-semblable  que  nostre  assicte 
ordinaire  et  noz  humeurs  naturelles  sont  aussi  capa- 
bles de  donner  vn  estre  aux  choses  se  rapportant  a  leur 
condition,  et  de  les  accommoder  a  soy,  comme  font  les 
humeurs  desreglées;  et  nostre  santé  aussi  capable  de 
leur  donner  quelque  visage  comme  nostre  maladie  *?* 
Or,  nostre  estât  accommodant  les  choses  a  soy,  et  les 

'  Vulf^.  supp.  :  <i  pais  que  cci  estai  la...  en  iaune  ». 
^'ulg.  modifie  Ic^èvement  la  fin  Je  cette  phrase. 

transformant  selon  soy,  nous  ne  sçauons  plus  quelles 
sont  les  choses  en  vérité,  ni  quelle  est  leur  nature  *  : 
car  rien  ne  vient  a  nous  que  falsifié  et  altéré  par  noz 
sens.  Ou  le  compas,  Tesquarre  et  la  règle  sont  gau- 
ches, toutes  les  proportions  qui  s'en  tirent,  tous  les 
bastimens  qui  se  dressent  a  leur  mesure  sont  aussi 
nécessairement  manques  et  defaillans.  L'incertitude 
de  noz  sens  rend  incertain  tout  ce  qu'ilz  produisent  : 

Denique,  vt  infabrica,  si  praua  est  régula  prima, 
V^ormaque  sifallax  redis  regiouibus  exit, 
Et  libella  aliqiia  si  ex  parte  claudicat  hiliim, 
Omnia  mendose  Jîeri,  atqiie  obstipa  necessum  est, 
T^raua,  cubantia,  prona,  siipina  atqiie  absona  tecta-, 
lam  ruere  vt  quœdam  videantur  velle,  ruantque 
Trodita  iiidiciis  fallacibiis  omnia  primis  ; 
Hic  igitur  ratio  tibi  reriim  praua  necesse  est 
Falsaque  sit,  falsis  quœcumque  a  sensibiis  orta  est. 

Au  demeurant,  qui  sera  propre  a  iuger  de  ces  diffé- 
rences? Comme.nous  disons,  aux  débats  de  la  religion, 
qu'il  nous  faut  vn  iuge  non  ataché  a  Tvn  ny  a  l'autre 
party,  exempt  de  chois  et  d'affection,  ce  qui  ne  se  peut , 
parmy  les  Chrestiens,  il  aduient  de  mesme  en  cecy  : 
car,  s'il  est  vieil,  il  ne  peut  iuger  du  sentiment  de  la 
vieillesse,  estant  luy  mesme  partie  en  ce  débat;  s'il  est 
ieune,  de  mesme;  sain,  de  mesme;  de  mesme,  malade, 
dormant  et  veillant.  Il  nous  faudroit  quelqu'vn  exempt 
de  toutes  ces  qualitez,  afin  que,  sans  preocupation  de 
iugement,  et  sans  inclination  ou  chois  ',  il  iugeast  de 
ces  propositions  comme  a  luy  indifférentes;  et,  a  ce 
conte,  il  nous  faudroit  vn  iuge  qui  ne  fut  pas. 

Pour  iuger  des  apparences  que  nous  receuons  des 

*  Vulg.  supp.  :  «  ni  quelle  est  leur  nature  ». 

*  Vulg.  supp.  :  <(  et  sans  inclination  ou  chois  ». 

subiectz,  il  nous  faudroit  vn  instrument  iudicatoire: 
pour  vérifier  cet  instrument,  il  nous  y  faut  de  la 
démonstration;  pour  vérifier  la  démonstration,  vn 
instrument  :  nous  voyla  au  rouet.  Puis  que  les  sens 
ne  peuuent  arrester  nostre  dispute,  estans  pleins  eux 
mesmes  d'incertitude,  il  faut  que  ce  soit  la  raison; 
nulle  raison  ne  s'establira  sans  vne  autre  raison  :  nous 
voyla  a  reculons  iusques  a  l'infini.  Nostre  fantasie  ne 
s'applique  pas  aux  choses  estrangieres,  ains  elle  est 
conceue  par  l'entremise  des  sens;  et  les  sens  ne  com- 
prenent  pas  le  sublect  cstrangier,  ains  seulement  leurs 
propres  passions  :  et,  par  ainsi,  la  fantasie  et  apparence 
n'est  pas  du  suhiect,  ains  seulement  de  la  passion  et 
souffrance  du  sens;  laquelle  passion  et  subiect  sont 
choses  diuerses.  Parquoy,  qui  iuge  par  les  apparences 
iuge  par  chose  autre  que  le  subiect.  Et  de  dire  que  les 
passions  des  sens  rapportent  a  l'ame  la  qualité  des 
subiectz  cstrangicrs  par  ressemblance,  comment  se 
peut  l'ame  et  l'entendement  asseurer«<le  céte  ressem- 
blance, n'ayant  de  soy  nul  commerce  auec  les  subiectz 
.  cstrangiers?  Tout  ainsi  comme  qui  ne  cognoit  pas 
Socrates,  voyant  son  portraict,  ne  peut  dire  qu'il  luy 
ressemble.  Or,  qui  voudroit  toutesfois  iuger  par  les 
apparences?  Si  c'est  par  toutes,  il  est  impossible  :  car 
elles  s'entr'empeschent  par  leurs  contrarietez  et  dis- 
crepances,  comme  nous  voyons  par  experiance.  Sera 
ce  qu'aucunes  apparences  choisies  règlent  les  autres? 
il  faudra  vérifier  céte  choisie  par  vne  autre  choisie;  la 
segonde  par  la  tierce;  et,  par  ainsi,  ce  ne  sera  iamais 
faict.  Finablement,  il  n'y  a  nulle  constante  existence, 
ny  de  nostre  estre,  ny  de  celuy  des  obiectz.  Et  nous, 
et  nostre  iugement,  et  toutes  choses  mortelles  vont 
coulant  et  roulant  sans  cesse;  ainsi  il  ne  se  peut  esta- 

blir  rien  de  certain  de  i'vn  a  l'autre,  et  le  iugeant  et 
le  iugé  estans  en  continuelle  mutation  et  branle. 

Nous  n'auons  aucune  communication  a  l'estre,  par 
ce  que  toute  humaine  nature  est  tousiours  au  milieu 
entre  le  naistre  et  le  mourir,  ne  baillant  de  soy  qu'vne 
obscure  apparence  et  ombre,  et  *  vne  incertaine  et 
débile  opinion.  Et  si,  de  fortune,  vous  fichez  vostre 
pensée  a  vouloir  prendre  son  estre,  ce  sera  ne  plus  ne 
moins  que  qui  voudroit  empoigner  l'eau  :  car,  tant 
plus  il  serrera  et  pressera  ce  qui,  de  sa  nature,  coule 
par  tout,  tant  plus  il  perdra  ce  qu'il  vouloit  tenir  et 
empoigner.  Ainsi ,  estans  toutes  choses  subiectes  a 
passer  d'vn  changement  en  autre,  la  raison,  y  cerchant 
vne  réelle  subsistance,  se  trouue  deceûe,  ne  pouuant 
rien  appréhender  de  subsistant  et  permanant,  par  ce 
que  tout  ou  vient  en  estre,  et  n'est  pas  encore  du  tout, 
ou  commence  a  mourir  auant  qu'il  soit  nay.  Platon 
disoit  que  les  corps  n'auoint  iamais  existence,  ouy 
bien  naissance*;  Pythagoras,  que  toute  matière  estoit 
fluide  *;  les  Stoïciens,  qu'il  n'y  auoit  point  de  temps 
présent,  et  que  ce  que  nous  appellions  présent  n'estoit 
que  la  iointure  et  assemblage  du  futur  et  du  passé; 
Heraclitus,  que  iamais  homme  n'estoit  deus  fois  entré 
en  mesme  riuiere*,  et  qu'il  ne  se  pouuoit  trouuer  vne 
substance  mortelle  deux  fois  en  mesme  estât  :  car,  par 
soudaineté  et  legiereté  de  changement,  tantost  elle 
dissipe,  tantost  elle  rassemble;  elle  vient,  et  puis  s'en 
va;  de  manière  que  ce  qui  commence  a  naistre  ne  par- 
uient  iamais  iusques  a  perfection  d'estre,  pour  autant 
que  ce  naistre  n'acheue  iamais,  et  iamais  n'arreste, 
comme  estant  a  bout,  ains,  depuis  la  semence,  va 

*  C  ;  «  a  ». 

2  Vul^.  :  «  est  coulante  et  labile  «. 

tousiours  se  changeant  et  muant  d'vn  a  autre  :  comme, 
de  semence  humaine  se  fait  premièrement,  dans  le 
ventre  de  la  mère,  vn  fruict  sans  forme;  puis,  vn 
enfant  formé;  puis,  estant  hors  du  ventre,  vn  enfant 
de  mamelle;  après,  il  deuient  garson  ;  puis  conse- 
quemment,  vn  iouuenceau;  après,  vn  homme  faict; 
puis,  vn  homme  d'aage;  a  la  fin,  décrépite  vieillard  : 
de  manière  que  l'aage  et  génération  subséquente  va 
tousiours  deffaisant  et  gastant  la  précédente*.  Et  puis, 
nous  autres  sottement  craignons  vne  sorte  de  mort, 
la  ou  nous  en  auons  desia  passé  et  en  passons  tant 
d'autres  :  car,  non  seulement,  comme  disoit  Heracli- 
tus,  la  mort  du  feu  est  génération  de  Tair,  et  la  mort 
de  l'air  génération  de  l'eau,  mais  encor  plus  manifes- 
tement le  pouuons  nous  voir  en  nous  mesmes.  La  fleur 
d'aage  se  meurt  et  passe  quand  la  vieillesse  suruient,  et 
la  ieunesse  se  termine  en  fleur  d'aage  d'homme  faict; 
l'enfance,  en  la  ieunesse;  et  le  premier  aage  meurt  en 
l'enfance;  et  le  iour  de  hier  meurt  en  celuy  du  iour- 
d'huy,  et  le  iour-d'huy  mourra  en  celuy  de  demain  ;  et 
n'y  a  rien  qui  demeure,  ne  qui  soit  tousiours  vn.  Car, 
qu'il  ne  *  soit  ainsi,  si  nous  demeurons  tousiours  mes- 
mes et  vns,  comment  est  ce  que  nous  nous  esiouissons 
maintenant  d'vne  chose,  et  maintenant  d'vne  autre? 
comment  est  ce  que  nous  aymons  choses  contraires,  ou 
les  haissons;  nous  les  louons,  ou  nous  les  blasmons? 
comment  auons  nous  ditiérentes  afl'ections,  ne  retenant 
plus  le  mesmc  sentiment  en  la  mesme  pensée?  Car  il 
n'est  pas  vray-semblable  que,  sans  mutation,  nous 
prenions  autres  passions;  et  ce  qui  soufre  mutation  ne 
demeure  pas  vn  mesme;  et,  s'il  n'est  pas  vn  mesme, 

'  BC  sufp.  :  «  ne  ». 

il  n'est  donc  pas  aussi;  ains,  quant  et  i'estre  tout  vn, 
change  aussi  I'estre  simplement,  deuenant  tousiours 
autre  d'vn  autre;  et  par  conséquent  se  trompent  et 
mentent  les  sens  de  nature,  prenans  ce  qui  apparoit 
pour  ce  qui  est,  a  faute  de  bien  sçauoir  que  c'est  qui 
est.  Mais  qu'est  ce  donc  qui  est  véritablement?  Ce 
qui  est  éternel  :  c'est  a  dire  qui  n'a  iamais  eu  de  nais- 
sance, ny  n'aura  iamais  tin,  a  qui  le  temps  n'apporte 
iamais  aucune  mutation.  Car  c'est  chose  mobile  que 
le  temps,  et  qui  apparoit  comme  en  ombre  auec  la 
matière  coulante  et  fluante  tousiours ,  sans  iamais 
demeurer  stable  ny  permanente,  a  qui  apartiennent 
ces  motz  :  deuant  et  après,  et  a  esté  ou  sera;  lesquelz, 
tout  de  prime  face,  monstrent  euidamment  que  ce 
n'est  pas  chose  qui  soit;  car  ce  seroit  grande  sottise  et 
fauceté  toute  apparente  de  dire  que  cela  soit,  qui  n'est 
pas  encore  en  estre,  ou  qui  desia  a  cessé  d'estre.  Et 
quand  a  ces  motz  :  présent,  instant,  maintenant,  par 
lesquelz  il  semble  que  principalement  nous  souste- 
nions  et  fondons  l'intelligence  dû  temps,  la  raison 
la  '  descouurant  le  dcstruit  tout  sur  le  champ  :  car 
il  ^  le  fend  incontinant,  et  le  part  en  futur  et  en  passé, 
comme  le  voulant  voir  nécessairement  mesparty  en 
deux.  Autant  en  adulent  il  a  la  nature,  qui  est  mesu- 
rée, comme  au  temps  qui  la  mesure  :  car  il  n'y  a  non 
plus  en  elle  rien  qui  demeure,  ne  qui  soit  subsistant; 
ains  y  sont  toutes  choses  ou  nées,  ou  naissantes,  ou 
mourantes.  Au  moyen  dequoy,  ce  seroit  péché  de  dire 
de  Dieu,  qui  est  seul  qui  est,  que  il  fut  ou  il  sera  : 
car  ces  termes  la  sont  déclinaisons,  passages  ou  vicis- 
situdes de  ce  qui  ne  peut  durer  ny  demeurer  en  estre. 

»  BC  :  a  le  ». 
«  BC  :  «  elle  ». 

Par  quoy  il  faut  conclure  que  Dieu  seul  est,  et  est  * 
non  point  selon  aucune  mesure  de  temps,  mais  selon 
vne  éternité  immuable  et  immobile,  non  mesurée  par 
temps,  ny  subiecte  a  aucune  déclinaison  :  deuant 
lequel  rien  n'est,  ny  ne  sera  après,  ni  plus  nouueau 
ou  plus  récent,  ains  vn  realement  estant,  qui  par  vn 
seul  maintenant  emplit  le  tousiours,  et  n'y  a  rien 
qui  véritablement  soit,  que  luy  seul;  sans  qu'on 
puisse  dire  il  a  esté  ou  il  sera;  sans  commencement  et 
sans  tin. 

A  céte  conclusion  si  religieuse  d'vn  homme  payen, 
ie  veux  ioindre  seulement  ce  mot  d'vn  tesmoin  de 
mesme  condition,  pour  la  fin  de  ce  long  et  ennuyeus 
discours  qui  me  tburniroit  de  la  matière  sans  fin  : 
O  la  vile  chose,  dit-il,  et  abiecte  que  l'homme,  s'il  ne 
s'esleuc  au  dessus  de  l'iiumanitc!  Il  n'est  nul  mot  en 
toute  sa  secte  Stoiquc  plus  véritable  que  celuy  la; 
mais  '  de  faire  la  poignée  plus  grande  que  le  poing,  la 
brassée  plus  grande  que  le  bras,  et  d'espérer  eniamber 
plus  que  de  Tcstanifue  de  noz  iambes,  cela  est  impo- 
siblc  et  monstrucus  :  ny  que  l'homme  se  monte  au 
dessus  de  soy  et  de  l'humanité;  car  il  ne  peut  voir 
que  de  ses  yeus,  ny  saisir  que  de  ses  prises.  Il  s'esle- 
uera,  si  Dieu  luy  preste*  la  main;  il  s'esleuera  aban- 
donnant et  renonçant  a  ses  propres  moyens,  et  se 
laissant  hausser  et  soubsleucr  par  la  grâce  diuine; 
mais  non  autrement  ^*. 

'  BC  suyy.  :  «  et  est  ». 

'  Viilf^.  chayigc  ce  covtmaiccmctit  Je  ylirjsc. 

'  Vulg.  modifie  cette  fin. 

CHAPITRE    TREZIESME. 

DE     lUGER    DE    LA     MORT     d'aUTRUI. 

Quand  nous  iugeons  de  l'asseurance  d'autrui  en  la 
mort,  qui  est  sans  doubte  la  plus  remarcable  action  de 
la  vie  humaine,  il  se  faut  prendre  garde  d'vne  chose  : 
que  mal  ayséement  on  croit  estre  arriué  a  ce  point. 
Peu  de  gens  meurent  résolus  que  ce  soit  leur  heure 
dernière,  et  n'est  nul  endroit  ou  la  piperie  de  l'espé- 
rance nous  amuse  plus.  Elle  ne  cesse  de  corner  aux 
oreilles  :  d'autres  ont  bien  esté  plus  malades,  sans 
mourir;  l'affaire  n'est  pas  si  désespéré  qu'on  pense; 
et,  au  pis  aller,  Dieu  a  bien  fait  d'autres  miracles.  Et 
adulent  cela  (a  mon  aduis)  de  ce  que,  ayant  raporté 
tout  a  nous,  il  semble  que  l'vniuersité  des  choses 
souffre  aucunement  interest  a  nostre  anéantissement, 
et  qu'elle  soit  compassionée  a  nostre  estât;  d'autant 
que  nostre  veûe  altérée  se  représente  les  choses  de 
mesmes,  et  nous  est  aduis  qu'elles  luy  faillent  a 
mesure  qu'elle  leur  faut  :  comme  ceus  qui  voiagent 
en  mer,  ausquels  il  semble  que  les  montaignes,  les 
campaignes,  les  villes,  le  ciel  et  la  terre  aille  mesme 
bransle,  et  *  quant  et  quant  eus  '*.  D'où  il  s'ensuit  que 
nous  estimons  grande  chose  nostre  mort,  et  qui  ne  se  ' 
passe  pas  si  aisément,  ny  sans  solenne  consultation 
des  astres*;  et  le  pensons   d'autant  plus  que  plus  * 

'  C  supp.  :  «  et  ». 

*  Vulg.  modifie  légèrement  toute  cette  phrase. 
'  BC  supp,  :  a  se  ». 

*  C  supp.  :  «  plus  ». 

nous  auons  les  espris  enleués  et  courages  hautains  **. 
De  la  viennent  ces  mots  de  Caesar  a  son  pilote,  plus 
enflés  que  la  mer  qui  le  menassoit  : 

Italiam  si,  co^lo  authore,  récusas, 
<£Me,  pete  :  sola  tibi  causa  hœc  est  iusta  tiinoris, 
Vectorem  non  nosse  tuum  :  perrumpe  procellas. 
Tutela  secure  mei  ; 

et  ceux  cy  .- 

Crédit  iam  digna  pericula  Cœsar 
Fatis  esse  suis  :  «  Tantusque  euertere,  di.vit, 
cMe  superis  labor  est,  parua  quem  puppe  sedentem 
Tarn  maf^no  petiere  mari!  » 

*Or,  de  iuger  la  resolution  et  la  constance  en  celui 
qui  ne  croit  pas  encore  certainement  cstre  au  *  dan- 
gier,  quoy  qu'il  y  soit,  ce  n'est  pas  raison,  et  ne  suffit 
pas  qu'il  soit  mort  en  céte  desmarche,  s'il  ne  s'y  estoit 
mis iustement  pour  cet  cffect.  Il  adulent  alapluspartde 
roidir  leur  contenance  et  leurs  parollcs  pour  en  acquérir 
réputation  qu'ilz  espèrent  encore  iouir  viuans*;  et,  de 
ceux  mesmes  qui  se  sont  ancienemcnt  donnés  la  mort, 
il  y  a  bien  a  choisir,  si  c'est  vne  mort  soudaine,  cri 
mort  qui  ait  du  temps.  Ce  cruel  Empereur  Romain 
disoit  de  ses  prisonniers  qu'il  leur  vouloit  faire  sentir 
la  mort;  et  si  quclcun  se  défaisoit  en  prison  :  «  Celui 
la  m'est  eschappé  «  disoit  il.  Il  vouloit  estandre  la 
mort,  et  la  faire  goustcr  par  les  tourmcns*.  De  vray, 
ce  n'est  pas  si  grande  chose  d'cstablir  tout  sain  et  tout 
rassis  de  se  tuer;  il  est  bien  aisé  de  faire  le  mauuais 
auant  que  de  venir  aus  prises  :  de  manière  que  le  plus 
cfteminé  homme  du  monde,  Heliogabalus,  parmy  ses 

'  Vulg.  :  «  que  plus  nous  nous  prisons  >». 
'  C  ;  "  en  ». 


LIVRE  SECOND.  189 

plus  lâches  voluptés,  desseignoit  bien  de  se  taire 
mourir*  ou  Tocasion  l'en  forceroit;  et,  affin  que  sa 
mort  ne'démentist  point  le  reste  de  sa  vie,  auoit  fait 
bastir  exprès  vne  tour  somptueuse,  le  bas  et  le  deuant 
de  laquelle  estoit  planché  d'ais  enrichis  d'or  et  de 
pierrerie,  pour  se  précipiter,  et  aussi  faict  faire  des 
cordes  d'or  et  de  soye  cramoisie,  pour  s'estrangler,  et 
batre  vne  espée  d'or  massif  *,  pour  s'enferrer,  et  gar- 
doit  du  venin  dans  des  vaisseaux  d'emeraude  et  de 
topaze,  pour  s'enpoisonner,  selon  que  l'enuie  luy 
prendroit  de  choisir  de  toutes  ces  façons  de  mourir*. 
Toutefois,  quant  a  cetuy  cy,  la  mollesse  de  ses  aprets 
rend  plus  vray-semblable  que  le  nez  luy  eut  seigné, 
qui  l'en  eut  mis  au  propre.  Mais,  de  ceux  mesmes 
qui,  plus  vigoreux,  se  sont  résolus  a  l'exécution,  il 
faut  voir  (dis  ie)  si  ça  esté  d'vn  coup  qui  ostat  le  loisir 
d'en  sentir  l'effaict  :  car  c'est  a  deuiner,  a  voir  escouler 
la  vie  peu  a  peu,  le  sentiment  du  corps  se  meslant  a 
celuy  de  l'ame,  s'offrant  le  moyen  de  se  repentir,  si  la 
constance  s'y  fut  trouuée  et  l'obstination  en  vne  si 
dangereuse  volonté. 

Aus  guerres  ciuiles  de  Cocsar,  Lucius  Domitius,  pris 
en  la  Prusse  ',  s'estant  empoisonné,  s'en  repantit  après. 
Il  est  aduenu,  de  nostre  temps,  que  tel,  résolu  de  mou- 
rir, et,  de  son  premier  essay  n'ayant  donné  assez  auant, 
la  demangeison  de  la  chair  luy  repoussant  le  bras,  se 
reblessa  bien  fort  a  deux  ou  trois  fois  après,  mais  ne 
peut  iamais  gaigner  sur  luy  d'enfoncer  le  coup*.  C'est 
vne  viande  a  la  vérité  qu'il  faut  aualler  sans  taster  ', 
qui  n'a  le  gosier  ferré  a  glace;  et  pourtant  l'Empereur 

•  Vulg.  supp.  :  «  massif  ». 

2  Vulg.  :  «  Brusse  ». 

'  Vulg.  :  Il  qu'il  faut  engloutir  sans  maschcr  ». 

Adrianus  teit  que  son  médecin  mercat  et  circonscript 
en  son  tetin  iustement  l'endroit  mortel,  ou  celuy  eut 
a  viser  a  qui  il  donna  la  charge  de  le  tuer.  Voila  pour- 
quoy  Cœsar,  quand  on  luy  demandoit  quelle  mort  il 
trouuoit  la  plus  souhaitable  :  «  La  moins  préméditée, 
respondit  il,  et  la  plus  courte*  ».  Vne  mort  courte, 
dit  Pline,  est  le  souuerain  heur  de  la  vie  humaine.  Il 
leur  fâche  de  la  reconnoitre.  Nul  ne  se  peut  dire  être 
résolu  a  la  mort  qui  craint  a  la  marchander,  qui  ne 
peut  la  soutenir  les  yeux  ouuers.  Ceux  qu'on  voit  aux 
supplices  courir  a  leur  fin,  et  haster  l'exécution  et  la 
presser,  ilz  ne  le  font  pas  de  vraye  *  resolution,  ils  se 
veulent  oster  le  temps  de  la  considérer  :  l'estre  mort 
ne  les  fâche  pas,  mais  ouy  bien  le  mourir  : 

Emori  nolo,  sed  me  esse  mortuum  nihili  œstinio. 

C'est  vn  degré  de  fermeté  au  quel  i'ay  expérimente 
que  ie  pourrois  arriuer,  comme  ceux  qui  se  ietent 
dans  les  dangiers,  comme  dans  la  mer,  a  yeux  clos*. 

Ce  Pomponius  Atticus,  a  qui  Cicero  escrit,  estant 
malade,  feit  appeller  Agrippa,  son  gendre,  et  deux  ou 
trois  autres  de  ses  amys,  et  leur  dit  qu'ayant  essayé 
qu'il  ne  gaignoit  rien  a  se  vouloir  guérir,  et  que  tout 
ce  qu'il  faisoit  pour  alonger  sa  vie  allongeoit  aussi  et 
augmentoit  sa  douleur,  il  estoit  délibéré  de  mettre  fin 
a  l'vn  et  a  l'autre,  les  priant  de  trouuer  bonne  sa 
délibération,  et,  au  pis  aller,  de  ne  perdre  point  leur 
peine  a  l'en  détourner.  Or,  ayant  choisi  de  se  tuer  par 
abstinence,  vovla  sa  maladie  guérie  par  accidant  :  ce 
remède,  qu'il  auoit  emploie  pour  se  déflaire,  le  remet 
en  santé.  Les  médecins  et  ses  amis  faisants  feste  de  vn 

*  Vulg.  supp.  :  u  vrayc  ». 

si  heureux  euenement  et  s'en  resiouissans  auec  luy, 
se  trouuarent  bien  trompés;  car  il  ne  leur  fut  possible 
pour  cela  de  luy  faire  changer  d'opinion ,  disant  qu'ainsi 
comme  ainsi  luy  failloit  il  vn  iour  franchir  ce  pas,  et 
qu'en  estant  si  auant,  il  se  vouloit  oster  la  peine  de 
recommancer  vn'autre  fois.  Cetui  cy  aiant  reconnu  la 
mort  tout  a  loisir,  non  seulement  ne  se  décourage  pas 
au  ioindre,  mais  il  s'y  acharne;  car,  estant  satisfaict 
en  ce  pourquoy  il  estoit  entré  en  combat,  il  se  picque 
par  brauerie  d'en  voir  la  fin.  C'est  bien  loing  au  delà 
de  ne  craindre  point  la  mort  que  de  la  vouloir  gouster 
et  sauourer*. 

TulliusMarcellinus,  ieune homme  Romain,  voulant 
anticiper  l'heure  de  sa  destinée,  pour  se  déffaire  d'vne 
maladie  qui  le  gourmandoit  plus  qu'il  ne  vouloit 
souffrir,  quoy  que  les  médecins  luy  en  promissent 
guerison  certaine,  sinon  si  soudaine,  appella  ses  amis 
pour  en  délibérer.  Les  vns,  dit  Seneca,  luy  donnoient 
le  conseil  que,  par  lâcheté,  ils  eussent  prins  pour  eus 
mesmes;  les  autres,  par  flaterie,  celuy  qu'ils  pensoient 
luy  deuoir  estre  plus  agréable;  mais  vn  Stoïcien  luy 
dit  ainsi  :  «  Ne  te  trauaille  pas,  Marcellinus,  comme 
si  tu  deliberois  de  chose  d'importance;  ce  n'est  pas 
grand  chose  que  viure  :  tes  valets  et  les  bestes  viuent; 
mais  c'est  grand  chose  de  mourir  honestement,  sage- 
ment et  constamment.  Songe  combien  il  y  a  que  tu 
fais  mesme  chose  :  manger,  boire,  dormir;  boire, 
dormir  et  mander.  Nous  rouons  sans  cesse  en  ce 
cercle;  non  seulerrient  les  mauuais  accidans,  et  insup- 
portables, mais  la  satiété  mesme  de  viure  donne  enuie 
de  la    mort  ».    Marcellinus    n'auoit    point   •    besoin 

*  BC  supp.  :  «  point  ». 

d'homme  qui  le  conseillât,  mais  d'homme  qui  le 
secourut  :  les  seruiteurs  craignoient  de  s'en  mesler; 
mais  ce  Stoicien  leur  fit  entendre  que  les  domestiques 
sont  soupçonnés  lors  seulement  qu'il  est  en  doubte  si 
la  mort  du  maistre  a  esté  volontere,  autrement  qu'il 
seroit  d'aussi  mauuais  exemple  de  l'empescher  que  de 
le  tuer;  d'autant  que 

Inuitum  qui  seruat.  idemfacit  occidenti. 

Apres,  il  aduertit  Marcellinus  qu'il  ne  seroit  pas  mes- 
seant,  comme  le  dessert  des  tables  se  donne  aux  assis- 
tans,  noz  repas  faicts,  aussi,  la  vie  finie,  de  distribuer 
quelque  chose  a  ceux  qui  en  ont  esté  les  ministres.  Or 
estoit  Marcellinus  de  courage  franc  et  libéral;  il  fit 
départir  quelque  somme  a  ses  seruiteurs,  et  les  con- 
sola. Au  reste,  il  n'y  eut  besoing  de  fer,  ny  de  sang. 
Il  entreprit  de  s'en  aller  de  céte  vie,  non  de  s'en  fuir; 
non  d'eschapper  a  la  mort,  mais  de  l'essayer.  Et,  pour 
se  donner  loisir  de  la  marchander,  ayant  quitté  toute 
nourriture,  le  troisiesme  iour  après,  s'estant  '  faict 
arroser  d'eau  tiède,  il  défaillit  peu  a  peu,  et  non  sans 
quelque  volupté,  a  ce  qu'il  disoit. 

De  vray,  ceux  qui  ont  essayé  ces  défaillances  de 
cœur  qui  prenent  par  foi  blesse  disent  n'y  sentir 
aucune  dolcur,  voire  plustost  quelque  plaisir,  come 
d'vn  passage  au  sommeil  et  au  repos.  Voila  des  morts 
estudiées  et  digérées  *. 

Mais,  affin  que  le  seul  Caton  peut  fournir  de  tout 
exemple  de  vertu,  il  semble  que  son  bon  destin  luy 
fit  auoir  mal  en  la  main  dequoy  il  se  donna  le  coup, 
aiiin  qu'il  eut  loisir  d'atiVonter  la  mort  et  de  la  coleter, 

*  Vulg.  :  «  iour  suyuant,  après  s'cstrc  ». 

•  C  :  ««  mots  cstudicz  et  digérez  ». 

rentbrceant  le  courage  au  dangier,  au  lieu  de  ramollir. 
Et,  si  c'eust  esté  a  moy  a  le  représenter  en  sa  plus 
superbe  assiete,  c'eust  estédeschirant  tout  ensanglanté 
ses  entrailles,  plus  tost  que  l'espée  au  poing,  comme 
firent  les  statueres  de  son  temps  :  car  ce  second  meur- 
tre fut  bien  plus  furieus  que  le  premier. 


CHAPITRE    QVATORZIESME. 

COMME    NOSTRE    ESPRIT    s'eMPESCHE    SOY    MESMES. 

C'est  vne  plaisante  imagination  de  conceuoir  vn 
esprit  balancé  iustement  entre  deux  pareilles  enuyes  : 
car  il  est  indubitable  qu'il  ne  prendra  iamais  parti, 
d'autant  que  l'inclination  •  et  le  chois  porte  inequalité 
de  pris;  et  qui  nous  logeroit  entre  la  bouteille  et  le 
iambon,  auec  pareille  enuie  de  boire  et  de  menger,  il 
n'y  auroit  sans  doute  remède  que  de  mourir  de  soif  et 
de  fain.  Pour  pouruoir  a  cet  inconuenient,  les  Stoï- 
ciens, quand  on  leur  demande  d'où  vient  en  nostre 
ame  le  chois  de  deux  choses  indifférentes,  et  qui  faict 
que,  d'vn  grand  nombre  d'escus,  nous  en  -  prenions 
plus  tost  l'vn  que  l'autre,  estans  tous  pareilz  et  n'y 
ayans  nulle  raison  qui  nous  pousse  au  chois,  ils 
respondent  que  ce  mouuement  de  l'ame  est  extraor- 
dinaire et  déréglé,  venant  en  nous  d'vne  impulsion 
estrangiere,  accidentale  et  fortuite.  11  se  pourroit  dire, 
ce  me  semble,  plustost,  que  nulle  chose  ne  se  présente 
a  nous  ou  il  n'y  ait  quelque  différence,  pour  legiere 
qu'elle  soit,  et  que,  ou  a  la  veiie,  ou  a  l'atouchement, 

*  Vulg.  :  a  l'application  ». 

*  C  :  u  ne  ». 

il  y  a  tousiours  quelque  chois  qui  nous  touche  et 
attire,  quoy  que  ce  soit  imperceptiblement.  Pareille- 
ment, qui  présupposera  vue  risselle  également  forte 
par  tout,  il  est  impossible  de  toute  impossibilité  qu'elle 
rompe  :  car,  par  ou  voulez  vous  que  la  faucée  com- 
mence? et,  de  rompre  par  tout  ensemble,  il  n'est  pas 
possible.  Qui  ioindroit  encore  a  cecy  les  propositions 
géométriques,  qui  concluent  par  la  certitude  de  leurs 
démonstrations  le  contenu  plus  grand  que  le  conte- 
nant, le  centre  aussi  grand  que  sa  circonférence,  et 
qui  trouuent  deux  lignes  s'approchant  sans  cesse  l'vne 
de  l'autre  et  ne  se  pouuant  iamais  ioindre,  et  la  pierre 
philosophale,  et  quadrature  du  cercle,  ou  la  raison  et 
l'eftect  sont  si  opposites,  en  tireroit  a  l'aduenture 
quelque  argument  pour  secourir  ce  mot  hardy  de 
Pline  :  soium  ccrtinn  uihil  esse  certi,  et  homine  nihil 
miseriiis  aitt  superbius;  il  n'y  a  rien  de  certain  que 
l'incertitude,  et  rien  plus  misérable  et  plus  lier  que 
l'homme  '. 


CHAPITRF     QVINZIESME. 

QVE    NOSTRE    DESIR    s'aCCROIT    PAR    LA    MALAISANCE. 

Il  n'y  a  nulle  raison  qui  n'en  aye  vue  contraire, 
dict  le  plus  sage  party  des  philosophes.  le  remàchois 
tantost  ce  tresbeau  mot,  et  très- véritable,  qu'vn  ' 
ancien  allègue  pour  le  mespris  de  la  vie  :  Nul  bien  ne 
nous  peut  apporter  plaisir,  si  ce  n'est  celuy  a  la  perte 
duquel  nous  sommes  préparez*.  Voulant  gaigner  par 


'   Vulg.  supp.  :  i<  il  n'y  a...  que  l'homme  ». 
'    Vttlg.  :  «  ce  beau  mot  qu'vn  ». 

la,  que  la  truition  de  la  vie  ne  nous  peut  estre  vraye- 
ment  plaisante  si  nous  sommes  en  crainte  de  la  perdre. 
11  se  pourroit  toutes-fois  dire,  au  rebours,  que  nous 
serrons  et  embrassons  ce  bien  d'autant  plus  terme  et 
auecques  plus  d'affection  que  nous  le  voyons  nous  estre 
moins  seur,  et  que  nous  le  craignons  nous  estre  osté  : 
car  il  se  sent  euidemment,  comme  le  feu  se  picque 
a  l'assistance  du  froid ,  que  nostre  volonté  s'esguise 
aussi  par  le  contraste*,  et  qu'il  n'est  rien  naturelle- 
ment si  *  contraire  a  nostre  goust  que  la  satiété  qui 
vient  de  l'aisance,  ny  rien  qui  l'éguise  tant  que  la 
rarité  et  la  ^  difficulté  :  Omnium  rerum  voliiptas  ipso, 
quo  débet  fug are,  periciilo  crescit. 

Galla.  nega   dict  le  bon  compaignon  ^),  saîiatur  amor, 

\nisi  gaiidia  torquent. 

Pour  tenir  l'amour  en  haleine,  Licurgue  ordonna  que 
les  mariez  de  Lacedemone  ne  se  pourroient  prattiquer 
qu'a  la  desrobée,  et  que  ce  seroit  pareille  honte  de  les 
rencontrer  couchés  ensemble  qu'auecques  d'autres.  La 
difficulté  des  assignations,  le  dangier  des  surprises,  la 
honte  du  lendemain, 

et  languor,  et  silentium. 
....  et  latere 
''Petitiis  imo  spiritus. 

c'est  ce  qui  nous  donne  la  pointe  '  a  la  sause*.  La 
volupté  mesme  cerche  a  s'irriter  par  la  douleur  '".  La 

*  C  supp.  :  c<  si  ». 

-  BC  supp.  :  a  la  ». 

^  Vulg.  supp.  la  parenthèse. 

*  BC  :  a  ce  qui  donne  pointe  ». 

■''  BC  aj.  :  c(  Elle  est  bien  plus  sucrée  quand  elle  cuit,  et  quand 
elle  escorche  ». 

cortisane  Flora  disoit  n'auoir  iamais  couché  auecques 
Pompeius.  qu'elle  ne  luv  en  rit  porter  les  merques  '. 

Quod  petierc.  fremunt  arcte.  faciuntque  dolorem 
Corporis.  et  dentés  inlidiint  sœpe  labellis... 
Et  stimuli  subsunt.  qui  instigant  Icedere  id  ipsum. 
Quodcumque  est.  rabies  vnde  illœ  germina  surgunt. 

Il  en  va  ainsi  par  tout  :  la  difficulté  donne  pris  aux 
choses*;  nostre  appétit  mesprise  et  outrepasse  ce  qui 
luy  est  en  main,  pour  courir  après  ce  qu'il  n'a  pas: 

Transuolat  in  tnedio  posita,  et  fugientia  captât. 

Nous  défendre  quelque  chose,  c'est  nous  en  donner 
enuie*;  nous  l'abandonner  tout  a  faict,  c'est  nous 
en  engendrer  mespris  :  la  faute  et  l'abondance  tom- 
bent en  mesme  inconuenient  : 

Tibi  quod  superest.  mihi  quod  défit,  dolet . 

le  désir  et  la  iouissance  nous  mettent  en  peine  pareille. 
Et,  en  la  vertu  mesme,  pourquoy  tenons  nous  que, 
de  deux  pareilles  intentions,  celle  la  soit  plus  noble 
ou  il  V  a  plus  de  hazard  proposé?  • 

•  Bd  :  u  luy  fil  porter  les  nierqucs  de  ses  morsures  ». 

*  BC  remplacent  cette  phrase  par  le  développement  suivant  : 
«  La  rigueur  des  maisiresses  est  ennuieuse,  mais  Taisance  et  la 
facilité  l'est,  a  dire  vérité,  encore  plus.  D'autant  que  le  mescon- 
tentement  et  la  cholere  naissent  de  l'estimation  en  quoy  nous 
auons  la  chose  désirée,  éguisent  l'amour,  le  picquent  •  et  le 
rechautlent;  mais  la  satietc  engendre  le  dégoust  :  c'est  vne  pas- 
sion mousse,  hébétée,  lasse  et  endormie*.  Pourquoy  a  l'on  voilé 
iusques  au  dessous  des  talons  ces  beautez  que  chacun  •  désire 
monstrer,  que  chacun  désire  voir?  pourquoy  couurent  elles  de 
tant  d'empeschemans.  les  vns  sur  les  autres,  les  j-tarties  ou  loge 
principallement  nostre  désir  et  le  leurr  et  a  quoy  seruent  ces 
gros  bastions  dequov  les  nostres  viennent  d'armer  leurs  Hancs, 

Nous  auons  pensé  attacher  plus  ferme  le  neud  de 
noz  mariages  pour  auoir  osté  tout  moven  de  les  dis- 

qu'a  lurrer  nostre  appétit   par  la  difficulté  ^,  et  nous  attirer  a 
elles  en  nous  en  esloignant? 

Etfugit  ad  salices,  et  se  cupit  ante  videri*. 
A  quoy  sert  l'art  de  ceste  honte  virginalle,  ceste  froideur  rassise, 
ceste  contenance  pleine  de  seuerité,  ceste  profession  d'ignorance 
des  choses  qu'elles  sçauent  mille  fois  mieux  que  nous  qui  les  en 
instruisons,  qu'a  nous  accroistre  le  désir  de  vaincre,  gourmander 
et  fouler  a  nostre  appétit  toute  cete  cerimonie  et  tous  ces  res- 
pects *?  Car  il  y  a  non  seulement  du  plaisir,  mais  de  la  gloire 
encore,  d'affolir  et  desbaucher  ceste  molle  douceur  et  ceste  pudeur 
enfantine,  et  de  ranger  a  la  mercy  de  nostre  ardeur  vne  seuerité 
tiere  et  magistrale.  C'est  gloire  (disent  ils)  de  triompher  de  la 
rigueur  ^,  de  la  modestie,  de  la  chasteté  et  de  la  tempérance,  et 
qui  desconseille  aux  dames  ces  parties  la,  il  les  trahit,  et  Goy- 
mesmes.  Il  faut  croire  que  le  cœur  leur  frémit  d'eftroy,  que  le 
son  de  nos  motz  blesse  la  pureté  de  leurs  oreilles,  qu'elles  nous 
en  haïssent  mortellemant  ^,  et  s'accordent  a  nostre  importunité 
d'vne  force  forcée.  La  beauté,  toute  puissante  qu'elle  est,  n'a  pas 
dequoy  se  faire  sauourer  et  goûter  "^  sans  ceste  entremise. 
Voyez  en  Italie,  ou  il  y  a  plus  de  beauté  a  vandre,  et  de  la  plus 
parfaite,  qu'en  nulle  autre  nation,  comment  ^  il  faut  qu'elle 
cherche  d'autres  moyens  estrangiers  et  d'autres  ars  pour  se 
randre  agréable;  et  si,  a  la  vérité,  quoy  qu'elle  face,  estant 
vénale  et  publique,  elle  demeure  foible  et  languissante.  Tout 
ainsi  que,  mesme  en  la  vertu,  de  deux  effaicts  pareils  nous 
tenons,  ce  neantmoins,  celuy  le  plus  beau  et  plus  digne,  auquel 
il  y  a  plus  d'empeschement  et  de  hazard  proposé.  —  C'est  vn 
eft'ect  de  la  prouidancediuinede  permettre  sa  saincte  Eglise  estre 
agitée,  comme  nous  la  voyons,  de  tant  de  troubles  et  d'orages, 
pour  esueiller  par  ce  contraste  les  âmes  pies,  et  les  rauoir  de 
l'oysiueté  et  du  sommeil  ou  les  auoit  plongez  vne  si  longue 
tranquillité.  Si  nous  contrepoisons  la  perte  que  nous  auons 
faicte  par  le  nombre  de  ceux  qui  se  sont  desuoyez,  au  gain 
qui  nous  vient  pour  nous  estre  remis  en  haleine,  resuscité 
nostre  zèle  et  nos  forces,  a  l'occasion  de  ce  combat,  ie  ne  sçay  si 
l'vtilité  ne  surmonte  point  le  dommage.  »  —  '  ^''^n  •  siipp.  :  «  le 
piquent  ».  —  '  ^'^^dg.  :  «  chacune  »,  qui  ne  se  trouve  ni  dans 
V édition  de  i588 ,  ni  dans  celle  de  l'^f)?.  —  ^  Vulg.  supp.  : 
u  par  la  difficulté  ».  —  *  ^^^^f^-  •  "  et  <^cs  obstacles  ».  —  '  ^ulg. 
supp.  :  u  de  la  rigueur  ».  —  ^  ^ulg.  supp.  :  «  mortellemant  ».  — 
■^  Vulg.  supp.  :  «  et  goûter  ».  —  ^  ^^"'.^-  •'  "  et  de  la  plus  tinc, 
comment  ». 

soudre,  mais  d'autant  s'est  dépris  et  relâché  le  neud 
de  la  volonté  et  de  l'affection  que  celuy  de  la  con- 
trainte s'est  estroicy.  Et,  au  rebours,  ce  qui  tint  les 
mariages  a  Rome  si  long  temps  en  honneur  et  en 
seurté,  fut  la  liberté  de  les  rompre,  qui  voudroit.  Hz 
aymoient  *  mieux  leurs  femmes,  d'autant  qu'ilz  les 
pouuoient  perdre;  et,  en  pleine  licence  de  diuorces. 
il  se  passa  cinq  cens  ans  et  plus,  auant  que  nul  s'en 
seruit. 

Quod  licet  iuf^ratum  est.  quoi  non  licet  acrius  vrii 

A  ce  propos  se  pourroit  ioindre  l'opinion  d'vn  ancien 
que  les  supplices  aiguisent  les  vices  plus  tost  qu'ilz 
ne  les  amortissent*,  le  ne  sçay  pas  qu'elle  soit  vrave, 
mais  cecy  scav  ie  par  expérience,  que  iamais  police  ne 
se  trouua  reformée  par  la  :  l'ordre  et  le  règlement  des 
meurs  dépand  de  quelque  autre  moien*. 


CHAPITRE    SEZIESME. 

DE    LA    GLOIRE. 

Il  v  a  le  nom  et  la  chose.  Le  nom,  c'est  vne  voix 
qui  remerque  et  signifie  la  chose;  le  nom,  ce  n'est  pas 
vne  partie  de  la  chose,  ny  de  sa  substance  :  c'est  vne 
pièce  estrangiere  iointe  a  la  chose  et  hors  d'elle. 

Dieu,  qui  est  en  soy  toute  plénitude  et  le  comble 
de  toute  perfection,  il  ne  peut  s'augmenter  et  accroî- 
tre au  dedans;  mais  son  nom  se  peut  augmenter  et 

'   ^'ttlg.  :  «  gardoienl  ». 

accroître  par  ia  bénédiction  et  louange  que  nous  don- 
nons a  ses  ouurages  extérieurs;  laquelle  louange,  puis 
que  nous  ne  la  pouuons  incorporer  en  luy  mesme, 
d'autant  qu'il  n'y  peut  auoir  nulle  accession  de  bien 
en  luy,  nous  l'attribuons  a  son  nom,  qui  est  la  pièce 
hors  de  luy  qui  luy  est  la  plus  voisine.  Voila  comment 
c'est  a  Dieu  seul  a  qui  gloire  et  honneur  appartient.  Et 
il  n'est  rien  si  vain,  ne  *  si  esloigné  de  raison  que  de 
nous  en  mètre  en  queste  pour  nous.  Car,  estans  indi- 
gens  et  necessiteus  au  dedans,  nostre  essence  étant 
imparfaicte  et  ayant  continuellement  besoing  d'amé- 
lioration, c'est  la  à  quoy  nous  nous  deuons  trauailler. 
Nous  sommes  tous  -  creus  et  vuidez  ^  au  dedans;  ce 
n'est  pas  de  vent  et  de  voix  que  nous  auons  a  nous 
remplir.  Il  nous  faut  de  la  substance  plus  solide  a 
nous  reparer.  Vn  homme  affamé  seroit  bien  simple 
de  cercher  a  se  garnir  plus  tost  d'vn  beau  vestement 
que  d'vn  bon  repas.  Il  faut  courir  au  plus  pressé. 
Comme  disent  nos  ordinaires  prières  :  Gloria  in 
excelsis  Deo,  et  in  terra  pax  hominibus.  Nous  som- 
mes en  disette  de  beauté,  santé,  sagesse,  vertu,  et 
telles  parties  essentiales.  Les  ornemens  externes  se 
cercheront  après  que  nous  aurons  proueu  aux  choses 
plus  *  nécessaires.  La  théologie  traicte  plus  ample- 
ment et  plus  pertinemment  ce  suiect;  mais  ie  n'y  suis 
guiere  versé. 

Chrisippus  et  Diogenes  ont  esté  les  premiers  au- 
theurs  et  les  plus  fermes  du  mespris  de  la  gloire  :  et, 
entre  toutes  les  voluptez,    ilz   disoient  qu'il  n'y   en 

^  Vulg.  supp.  :  «  si  \ain,  ne  ". 

-    Vulg.  :  a  tout  )). 

^  C  :  «  vuides  ». 

*  Vulg.  supp.  :  '<  plus  >•>. 

auoit  point  de  plus  dangereuse,  ny  plus  a  tuir,  que 
celle  qui  nous  vient  de  l'approbation  d'autruy.  De 
vrav,  l'expérience  nous  en  faict  sentir  plusieurs  trahi- 
sons bien  dommageables.  Il  n'est  rien  qui  empoisonne 
tant  les  Princes  que  la  flatterie,  ny  rien  par  ou  les 
meschans  gaignent  plus  aiséement  crédit  autour  d'eux, 
ny  maquerelage  si  propre  et  '  ordinaire  a  corrompre 
la  chasteté  des  femmes  que  de  les  paitre  et  entretenir 
de  leurs  louanges*.  Ces  philosophes  la  disoient  que 
toute  la  gloire  du  monde  ne  meritoit  pas  qu'vn  homme 
d'entendement  cstandit  seulement  le  doigt  pour  l'ac- 
quérir* ;  ie  dis  :  pour  elle  seule  ;  car  elle  tire  souuent  a 
sa  suite  plusieurs  commoditez,  pour  lesquelles  elle  se 
peut  rendre  désirable;  elle  nous  acquiert  de  la  bien- 
ueillance;  elle  nous  rend  moins  en  bute  aus  iniurcs  et 
oflences  d'autruv,  et  choses  semblables.  C'estoit  aussi 
des  principaux  dogmes  d'Epicurus;  car  ce  précepte 
de  sa  secte  :  C.\che  ta  vie,  qui  deffend  aux  hommes 
de  s'cmpescher  des  charges  et  ncgotiations  publiques, 
présuppose  aussi  nécessairement  qu'on  mesprise  la 
gloire,  qui  est  vn'approbation  que  le  monde  faict  des 
■actions que  nous  mettons  en  euidence.  Ccluy  qui  nous 
ordonne  de  nous  cacher  et  de  n'auoir  soing  que  de 
nous,  et  qui  ne  veut  pas  que  nous  soions  connus 
d'autruy,  il  veut  encores  moins  que  nous  en  soions 
honores  et  gloritiés.  Aussi  conseille  il  luy  mesmes  a 
Idomeneus  de  ne  régler  nullement  ses  actions  par 
l'opinion  ou  réputation  commune,  si  ce  n'est  pour 
éuiter  les  autres  incommoditez  accidentales  que  le 
mespris  des  hommes  luy  pourroit  apporter. 

Ces  discours  la  sont  inliniment  vrais,  a  mon  auis, 

•   liC  :  ..  et  si  ". 


LIVRE  SECOND.  201 

et  raisonnables  ;  mais  nous  sommes,  ie  ne  sçay  com- 
ment, doubles  en  nous  mesmes;  qui  faict  que,  ce 
mesme  que  nous  croyons,  nous  ne  le  croyons  pas;  et 
ne  nous  pouuons  deffairc  de  ce  que  nous  condamnons. 
Voyons  lc3  dernières  parollcs  d'Epicurus,  et  qu'il  dit 
en  mourant;  elles  sont  grandes  et  dignes  d'vn  tel  phi- 
losophe, mais  si  ont  elles  quelque  goust  de  la  recom- 
mendation  de  son  nom  et  de  céte  humeur  qu'il  auoit 
décriée  par  ses  préceptes.  Voicy  vnc  lettre  qu'il  dicta 
vn  peu  auant  son  dernier  souspir  : 

«  Epicvrvs  a  Hermachvs,  salvt. 

«  Ce  pendant  que  ie  passois  Theureux,  et  celuy  la 
mesmes  le  dernier  iour  de  ma  vie,  i'escriuois  cecy. 
accompagné  toutefois  de  telle  douleur  en  la  vessie  et 
aus  intestins  qu'il  ne  peut  rien  estrc  adiousté  a  sa 
grandeur.  Mais  elle  estoit  recompensée  par  le  plaisir 
qu'apportoit  a  mon  ame  la  souuenance  de  mes  inuen- 
tions  et  de  mes  discours.  Or,  toy,  comme  requiert 
l'affection  que  tu  as  eu  des  ton  enfance  enuers  moy 
et  la  philosophie,  embrasse  la  protection  des  enfans 
de  Metrodorus.  « 

Voila  sa  lettre.  Et  ce  qui  me  faict  interpréter  que  ce 
plaisir  qu'il  dict  sentir  en  son  ame  de  ses  inuentions 
regarde  aucunement  la  réputation  qu'il  en  esperoit 
acquérir  après  sa  mort,  c'est  l'ordonnance  de  son  tes- 
tament, par  lequel  il  veut  que  Aminomachus  et  Thi- 
mocrates,  ses  héritiers,  fournissent  pour  la  célébration 
de  son  iour  natal,  tous  les  mois  de  ianuier,  les  frais 
que  Hermachus  ordonneroit,  et  aussi,  pour  la  despence 
qui  se  feroit  le  vingtiesme  iour  de  chasque  lune,  le  • 

'  BC  :  «  au  ». 

traitement  des  philosophes,  ses  familiers,  qui  s'assem- 
bleroient  a  l'honneur  de  la  mémoire  de  lui  et  de 
Metrodorus  ^ 

Carncades  a  été  chef  de  l'opinion  contraire,  et  a 
maintenu  que  la  gloire  estoit  pour  elle  mesme  dési- 
rable, tout  ainsi  que  nous  ambrassons  nos  posthumes 
pour  eux  mesmes,  n'en  ayans  nulle  connoissance  ny 
iouissancc.  Céte  opinion  n'a  pas  failli  d'estre  plus 
communément  suiuie ,  comme  sont  volontiers  les 
pires,  et  qui  '  s'accomodent  le  plus  a  nos  vicieuses  ^ 
inclinations*.  le  croi  que,  si  nous  auions  les  liures 
que  Cicero  auoit  escrit  de  la  gloire,  il  nous  en  conte- 
roit  de  belles  :  car  cet  homme  la  fut  si  pipé  de  ce 
forcené  désir  de  gloire  *,  que,  s'il  eut  osé,  il  fut,  ce 
crois-ie,  volontiers  tumbi  en  l'excès  ou  tumbarent 
d'autres,  que  la  vertu  mesme  n'estoit  désirable  que 
pour  l'honneur  qui  se  tenoit  tousiours  a  sa  suite  : 

T*aulum  sepultœ  distat  inertiœ 
Celât  a  virtus , 

qui  est  vn'opinion  si  fause  et  si  vaine  ^  que  ic  suis 
dépit  qu'elle  ait  iamais  peu  entrer  en  l'entendement 
d'homme  qui  eut  cet'  honneur  de  porter  le  nom  de 
philosophe. 

Si  cela  estoit  vray ,  il  ne  taudroit  être  vertucus 
qu'en  public,  et  les  opérations  de  lame,  ou  est  le  vray 
siège  de  la  vertu,  nous  n'arions  que  faire  de  les  tenir 
en  règle  et  en  ordre,  sinon  autant  qu'elles  deburoient 
venir  a  la  connoissance  d'autruvV 

*  A  y  par  erreur  :  a  Memodorus  » . 
'  Vulg.  :  «  volontiers  celles  qui  ". 
'  Vulf^.  supp.  :  «  vicieuses  ». 

*  Vulf^.  modifie  ce  passage. 

^  Vulg.  supp.  :  «  et  si  \aine  ". 

La  vertu  est  chose  bien  vaine  et  friuole,  si  elle  tire 
sa  recommandation  de  la  gloire.  Pour  néant  entre- 
prendrions nous  de  luy  faire  tenir  son  reng  a  part  et  * 
deioindrions  de  la  fortune  :  car,  qu'est  il  plus  fortuite 
que  la  réputation?*  De  faire  que  les  actions  soient 
connues  et  veûes,  c'est  le  pur  ouurage  de  la  fortune*. 
Ceux  qui  apprenant  a  nos  gens  de  guerre  d'auoir 
l'honneur  pour  leur  but,  et  de  ne  cerchcr  en  la 
vaillance  que  la  réputation*,  que  gaignent  ilz  par  la, 
que  de  les  instruire  de  ne  se  bazarder  iamais  qu'ilz 
ne  soient  a  la  veue  de  leurs  compagnons,  et  de  pren- 
dre bien  garde  s'il  y  a  des  tesmoins  auec  eux,  qui 
puissent  raporter  nouuelles  de  leur  vaillance,  la  ou  il 
se  présente  mille  occasions  de  bien  faire  sans  qu'on 
puisse  estre  remarqué  ^P  Combien  de  belles  actions 
particulières  s'enseuelissent  dans  la  foule  d'vae  ba- 
taille? Quiconque  s'amuse  a  contreroUer  autruy  pen- 
dant vne  telle  meslée,  il  n'y  est  guiere  embesoigné,  et 
produit  contre  soy  mesmes  le  tcsmoignage  qu'il  rend 
des  deportemens  de  ses  compaignons*. 

A  qui  doiuent  Cœsar  et  Alexandre  céte  grandeur 
infinie  de  leur  renommée,  qu'a  la  fortune?  Combien 
d'hommes  a  elle  esteint  sur  le  commencement  de  leur 
progrès,  desquelz  nous  n'auons  nulle  connoissance, 
qui  y  apportoient  mesme  courage  que  le  leur,  si  le 
mal'heur  de  leur  sort  ne  les  eut  arrestés  tout  court, 
sur  la  naissance  mesme  de  leurs  entreprinses.  Au 
trauers  de  tant  et  si  extrêmes  dangiers,  il  ne  me 
souuient  point  auoir  leu  que  Caesar  ait  esté  iamais 
blessé;  mille  et  ''  mille  sont  mortz  de  moindres  perilz 

«  BC  :  u  et  la  ». 

-  Vitlg.  ynodifie  toute  cette  phrase . 

'  Vulg.  supp.  :  «  mille  et  ». 

que'  ceux  qu'il  a  franchis.  Intinies  belles  actions  se 
doiuent  perdre  sans  tesmoignage,  auant  qu'il  en 
vienne  vne  a  profit  :  on  n'est  pas  tousiours  sur  le  haut 
d'vne  brcsche,  ou  a  la  teste  d'vne  armée,  a  la  veûe  de 
son  gênerai,  comme  sur  vn  eschatfaut;  on  est  sur- 
pris entre  la  haye  et  le  fossé;  il  faut  tenter  fortune 
contre  vn  poullailler;  il  faut  dénicher  quatre  cheiifs 
harquebousiers  d'vne  grange;  il  faut  seul  s'escarter  de 
la  troupe,  et  entreprendre  seul,  selon  la  nécessité  qui 
s'offre.  Et,  si  on  prend  garde,  on  trouuera,  a  mon 
auis,  qu'il  auient  par  expérience  que  les  moins  esclat- 
tantes  occasions  sont  les  plus  dangereuses,  et  qu'aus 
guerres  qui  se  sont  passées  de  notre  temps,  il  s'est 
perdu  plus  de  gens  de  bien  aus  occasions  legieres  et 
peu  importantes,  et  a  la  contestation  de  quelque  bico- 
que, qu'es  licus  dignes  et  honnorables. 

*Qui  n'est  homme  de  bien  que  par  ce  qu'on  le 
sçaura,  et  par  ce  qu'on  l'en  estimera  mieux  après 
l'auoir  sceu,  qui  ne  veut  bien  faire  qu'en  condition 
que  sa  vertu  vienne  a  la  connoissance  des  hommes, 
celuy  la  n'est  pas  homme  de  qui  on  puisse  tirer  beau- 
coup de  seruicc. 

Credo  che'l  resto  di  quel  verno  cose 
Facesse  degne  di  tenerne  conto  : 
<£Mafur  sin  a  quel  tempo  si  nascose. 
Che  non  è  colpa  mia  shor'non  le  conta  ; 
Perche  Orlaudo  a  far  opre  virtuose. 
Tiu  cil  a  narrarle  poi,  sempre  era  pronto. 
V^c  maifu  alcun  de  li  sunifatti  espresso. 
Se  non  quando  hebbe  i  testimonij  apresso. 

11  faut  aller  a  la  guerre  pour  son  deuoir,  et  en  at- 
tendre céte  récompense  qui  ne  peut   faillir  a  toutes 

belles  actions,  pour  occultes  qu'elles  soient,  non  pas 
mêmes  aus  vertueuses  pensées  :  c'est  le  contentement 
qu'vne  conscience  bien  réglée  reçoit  en  soy  de  bien 
faire.  II  faut  estre  vaillant  pour  soy  mesmes,  et  pour 
l'auantage  que  c'est  d'auoir  son  courage  logé  en  vne 
assiete  ferme  et  asseurée  contre  les  assaus  de  la  for- 
tune*. Ce  n'est  pas  pour  la  montre  que  nostre  ame 
doit  iouer  son  rolle;  c'est  chez  nous,  au  dedans,  ou 
nulz  yeux  ne  donnent  que  les  nostres;  la  elle  nous 
couure  de  la  crainte  de  la  mort,  des  douleurs  et  de  la 
honte  mesme;  elle  nous  asseure  la  de  la  perte  de  nos 
enfans,  de  nos  amis  et  de  nos  fortunes;  et,  quand 
Toportunité  s'y  présente,  elle  nous  conduit  aussi  aux 
hazards  de  la  guerre*.  Ce  profit  est  bien  plus  grand  et 
bien  plus  digne  d'estre  souhaité  et  espéré  que  l'hon- 
neur et  la  gloire,  qui  n'est  autre  chose  qu'vn  fauorable 
iugement  que  les  autres  font  de  nous*. 

le  ne  me  soucie  pas  tant  quel  ie  sois  chez  autruy, 
comme  ie  me  soucie  quel  ie  sois  en  moy  mesme.  le 
veux  estre  riche  de  mes  propres  richesses,  non  des 
richesses  empruntées  \  Les  estrangiers  ne  voient  que 
les  euencmens  et  apparences  externes;  chacun  peut 
faire  bonne  mine  par  le  dehors,  plein  au  dedans  de 
fiebure  et  d'effroi.  Hz  ne  voyent  pas  mon  cœur;  ilz  ne 
voient  que  mes  contenances.  On  a  raison  de  décrier 
l'hipocrisie  qui  se  trouue  en  la  guerre  :  car  qu'est  il 
plus  aisé  a  vn  homme  vn  peu  pratiq  que  de  sçauoir  - 
gauchir  aux  dangiers,  et  de  contrefaire  le  mauuais, 
ayant  le  cœur  plein  de  mollesse?  Il  y  a  tant  de  moyens 
d'éuiter  les  occasions  de  se  hazarder*,  que  nous  au- 
rons trompé  mille  fois  le  monde  auant  que  de  nous 

1  Vulg.  modifie  cette  phrase. 

*  Vulg.  supp.  :  «  vn  peu  »  et  u  sçauoir  ». 

engager  a  vn  dangereux  pas,  et  lors  mesme,  nous  y 
trouuant  empêtrés,  nous  sçaurons  *  bien  pour  ce  coup 
couurir  nostre  ieu  d'vn  bon  visage  et  d'vne  parolle 
asseurée,  quoy  que  l'ame  nous  tremble  au  dedans*  : 

Falsus  honor  iuuat.  et  mendax  infamia  terret 
Quem.  nisi  mendosum  et  mendacem? 

Voila  comment  tous  ces  iugemens  qui  se  font  des 
apparences  externes  sont  merueilleusement  incertains 
et  douteux,  et  n'est  nul  *  asseuré  tesmoing  que  chacun 


a  sov  mesme  *. 


Nous  appelions  agrandir  nostre  nom  l'estandre  et 
semer  en  plusieurs  bouches  ;  nous  voulons  qu'il  y  soit 
receu  en  bonne  part,  et  que  cette  sienne  accroissance 
luv  vienne  a  protit.  Voyla  ce  qu'il  y  peut  auoir  de  plus 
excusable  en  ce  dessein;  mais  l'excès  de  cette  maladie 
en  va  iusques  la  que  plusieurs  cerchent  de  taire 
parler  d'eux  en  quelque  façon  que  ce  soit.  Trogus 
Pompeius  dit  de  Herostratus,  et  Titus  Liuius,  de 
Manlius  Capitolinus,  qu'ils  estoient  plus  désireux 
de  grande  que  de  bonne  réputation.  Ce  vice  est  fort  ' 
ordinaire.  Nous  nous  soignons  plus  qu'on  parle  de 
nous  que  comment  on  en  parle,  et  nous  est  assez  que 
nostre  nom  coure  par  la  bouche  des  hommes,  de  quel- 
que goust  qu'il  y  soit  receu  ^  Il  semble  que  l'estre 
conneu  ce  soit  aucunement  auoir  sa  vie  et  sa  durée  en 
la  garde  d'autruv.  Mov.  ie  sçay  bien  que  ie  ne  suis  que 

•  BC  :  «*  sçaurions  ». 

«  BC  aj.  :  «<  En  celles  la,  combien  auons  nous  de  gouiats  com- 
paignons  de  nostre  gloire.'  Celuy  qui  se  tient  ferme  dans  \  ne 
tranchée  dcscouuerte,  que  faict  il  en  cela  que  ne  tacent  deuant 
luy  cinquante  pauures  pioniers  qui  luy  ouurent  le  pas,  et  le 
couurcnt  de  leurs  corps,  pour  cinq  sous  de  paye  par  iour '*  » 

'  \'iil^.  supp.  :  ti  fort  ». 

♦  V'ulg.  :  u  en  quelque  condition  qu'il  y  coure  n. 

chez  moy,  et,  de  céte  autre  mienne  vie  qui  loge  en  la 
connoissance  de  mes  amis*,  ie  sçay  bien  que  ie  n'en 
sens  nul  fruict  nv  iouissance  que  par  la  vanité  d'vne 
opinion  fantastique;  et,  quand  ic  seray  mort,  ie  m'en 
resentiray  encores  beaucoup  moins*.  le  n'auray  plus 
de  prise  par  ou  saisir  la  réputation  ;  ie  ne  voi  pas  par 
ou  *  elle  puisse  me  toucher,  ny  arriuer  a  moy.  Et  de 
m'attendre  que  mon  nom  la  reçoiue,  premièrement, 
ie  n'ay  point  de  nom  qui  soit  assez  mien  ;  car,  de  deux 
que  i'en  ay,  l'vn  est  commun  a  toute  ma  race,  voire 
encore  a  d'autres.   Il  y  a  vne  famille  a   Paris  et  a 
Mompelier  qui  se  surnomme  Montaigne;  vne  autre 
en  Bretaigne  et  en  Xaintonge,  de  La  Montaigne.  Le 
remuement  d'vne  seule  syllabe  meslera  nos  fusées,  de 
façon  que  i'auray  part  a  leur  gloire,  et  eux,  a  l'aduen- 
ture,  a  ma  honte;  et  si  les  miens  se  sont  autres-fois 
surnommez  Eyquem*.  Quant  a  mon  autre  nom,  il  est 
a  quiconque  aura  enuie  de  le  prendre  :  ainsi  i'hon- 
noreray  peut  être  vn  crocheteur  a  ma  place.  Et  puis, 
quand  i'aurois  vne  merque  particulière  pour  moy,  que 
peut  elle  merquer  quand  ie  n'y  suis  plus?  Peut  elle 
designer*  l'inanité?*  Mais  de  cecy  i'en  ay  parlé  ail- 
leurs. Au  demeurant,  en  toute  vne  bataille  ou  dix  mille 
hommes  sont  estropiés  ou  tués,  il  n'en  est  pas  quinze 
dequoy  on  parle.  Il  faut  que  ce  soit  quelque  grandeur 
bien  eminente,  ou  quelque  conséquence  d'importance 
que  la  fortune  y  ait  iointe,  qui  fasse  valoir  vn'action 
priuée,'non  d'vn  harquebousier  seulement,  mais  d'vn 
Capitaine;    car    de    tuer    vn   homme,   ou    deux,   ou 
dix,  de  se*presenter  courageusement  a  la  mort,  c'est 
bien  beaucoup  pour  chacun  de  nous,  car  il  y  va  de 

'  Vulg.  :  «  réputation,  ny  par  ou  ». 

tout  •;  mais,  pour  le  monde,  ce  sont  choses  si  ordi- 
naires, il  s'en  voit  tant  tous  les  iours,  et  en  faut  tant 
de  pareilles  pour  produire  vn  effect  notable,  que  nous 
n'en  pouuons  attendre  nulle  particulière  recommen- 
dation*. 

De  tant  de  milliasses  de  vaillans  hommes  qui  sont 
mortz  depuis  quinze  cens  ans  en  France,  les  armes  a 
la  main,  il  n'y  en  a  pas  cent  qui  soient  venus  en  nos- 
tre  cognoissance.  La  mémoire,  non  des  chefs  seule- 
ment, mais  des  batailles  et  victoires  est  enseuelic*. 
Quoy,  que,  des  Romains  mesmes  et  des  Grecs,  parmy 
tant  d'escriuains  et  de  tesmoins,  et  tant  de  rares  et 
nobles  exploitz,  il  en  est  venu  si  peu  iusques  a  nous?* 
Ce  sera  beaucoup  si,  d'icy  a  cent  ans,  on  se  souuient 
en  gros  que,  de  nostre  temps,  il  y  a  eu  des  guerres 
ciuiles  en  France*.  Pensons  nous  qu'a  chaque  har- 
quebousade  qui  nous  touche,  et  a  chaque  hazard  que 
nous  courons,  qu'il  y  ait  quant  et  quant  vn  greffier 
qui  l'enrolle?  Et  cent  greffiers,  outre  cela,  le  pourront 
cscrire  desquelz  les  registres  ne  dureront  que  trois 
iours  et  ne  viendront  a  la  connoissance  de  personne  '. 
Nous  n'auons  pas  la  millième  pnrtie  des  cscrits  an- 
ciens :  c'est  la  fortune  qui  leur  donne  vie  ou  plus 
courte,  ou  plus  longue,  selon  sa  faueur*.  On  ne  tait 
pas  des  histoires  de  choses  de  si  peu;  il  faut  auoir 
esté  chef  a  conquérir  vn  empire  ou  vn  royaume;  il 
faut  auoir  gaignc  cinquante  deux  batailles  assignées, 
tousiours  plus  foible  en  nombre  d'hommes  ',  comme 
Ccusar.  Dix  mille  bons  hommes  et  plusieurs  grandz 
Capitaines  moururent  a  sa  suite,  vaillamm^it  et  cou- 

'   T/z/i,'.  modifie  ce  yassagc. 

*  Vulg.  modifie  légèrement  cette  phrase. 

'  Vulg.  supp.  :  *»  d'hommes  ». 

rageusement,  desquelz  les  noms  n'ont  duré  qu'autant 
que  leurs  femmes  et  leurs  enfans  vesquirent*.  De  ceux 
mesme  que  nous  voions  bien  faire,  trois  mois  ou 
trois  ans  après  qu'ilz  y  sont  demeurés,  il  ne  s'en  parle 
non  plus  que  s'ilz  n'eussent  iamais  esté.  Quiconque 
considérera  auec  iuste  mesure  et  proportion  de  quelles 
gens  et  de  quelz  faitz  la  gloire  se  maintient  en  la  mé- 
moire des  hommes  *,  il  trouuera  qu'il  y  a,  de  nostre 
siècle,  fort  peu  d'actions  et  fort  peu  de  personnes  qui 
y  puissent  prétendre  nulle  part.  Combien  auons  nous 
veu  d'hommes  vertueus  suruiure  a  leur  propre  répu- 
tation, qui  ont  veu  et  soufert  esteindre  en  leur  pre- 
sance  l'honneur  et  la  gloire  tres-iustement  acquise  en 
leurs  ieunes  ans?  Et,  pour  trois  ans  de  céte  vie  fantas- 
tique et  imaginere,  allons  nous  perdant  nostre  vraye 
vie  et  essentiele,  et  nous  engager  a  vne  mort  perpé- 
tuelle? Les  sages  se  proposent  vne  plus  belle  et  plus 
iuste  fin  a  vne  si  importante  entreprise*.  Il  seroit,  a 
l'auanture,  excusable  a  vn  peintre  ou  autre  artisan, 
ou  encores  a  vn  rethoricien  ou  grammairien,  de  se 
trauailler  pour  acquérir  nom  par  ses  ouurages;  mais, 
lc5  actions  de  la  vertu,  elles  sont  trop  nobles  d'elles 
mesmes  pour  rechercher  autre  loyer  ou  recompense  ' 
que  de  leur  propre  valeur,  et  notamment  pour  la  cer- 
cher  en  la  vanité  des  iugemens  humains. 

Si  toutefois  céte  fauce  opinion  sert  au  public  a 
contenir  les  hommes  en  leur  deuoir*,  qu'elle  accroisse 
hardiment,  et  qu'on  la  nourrisse  entre  nous  le  plus 
qu'on  pourra*.  Puis  que  les  hommes,  par  leur  insuffi 
sance,  ne  se  peuuent  assez  paier  d'vne  bonne  monnoie, 
qu'on  y  emploie  encore  la  fauce.  Ce  moien  a  esté  prac- 

'   Vulf^.  :  u  liures  ». 

*  Vulg.  siipp.  :  «  ou  recompense  ». 

tiqué  par  tous  les  législateurs  qui  furent  onques  *  ;  et 
n'est  nulle  police  ou  il  n'y  ait  quelque  meslange  ou 
de  vanité  cerimonieuse,  ou  d'opinion  mensongère  qui 
serue  de  bride  a  tenir  le  peuple  en  office.  C'est  pour 
cela  que  la  pluspart  ont  leurs  origines  et  commance- 
mens  fabuleus  et  enrichis  de  mvsteres  supernaturels; 
c'est  cela  qui  a  donné  crédit  aus  religions  bastardes, 
et  les  a  faites  fauorir  aus  gens  d'entendement;  et  pour 
cela  que  Numa  et  Sertorius,  pour  rendre  leurs  hommes 
de  meilleure  créance,  les  paissoient  de  céte  sottise  : 
l'vn,  que  la  nymphe  Egeria,  l'autre,  que  sa  biche  blan- 
che lui  apportoit,  de  la  part  des  Dieux,  tous  les  conseils 
qu'ilz  prenoient*.  La  religion  des  Bedoins,  comme  dit 
le  sire  de  luinuille,  portoit,  entre  autres  choses, 
que  l'ame  de  celuy  d'entre  eux  qui  mouroit  pour  son 
Prince  s'en  alloit  en  vn  autre  corps  plus  heureux, 
plus  beau  et  plus  fort  que  le  premier;  au  moien  de 
quoy,  ils  en  hazardoient  beaucoup  plus  volontiers 
leur  vie*.  Voyla  vne  créance  tressalutaire,  toute  veine 
qu'elle  soit.  Chaque  nation  a  plusieurs  tels  exemples 
chez  soy  ;  mais  ce  suiect  meriteroit  vn  discours  a  part. 
Pour  dire  encore  vn  mot  sur  mon  premier  propos, 
ie  ne  conseille  non  plus  aux  dames  d'appeller  honneur 
leur  deuoir*  ';  car  ie  présuppose  que  leurs  intentions, 
leur  désir  et  leur  volonté,  qui  sont  pièces  ou  l'hon- 
neur n'a  que  voir,  d'autant  qu'il  n'en  paroit  rien 
audehors,  soient  encore  plus  réglées  que  les  etl'ects  : 

QiicP,  quia  non  liceat.  nonfacit,  illafacit. 
L'oflénce,  et  cnuers  Dieu,  et  en  la  conscience,  seroit 

*  Vulg.  supp.  :  u  qui  turent  onques  »,  et  trois  mots  pf'^s  loin  : 
u  nulle  ». 

«  BC  aj.  :  "  ny  de  nous  donner  ceste  e.\cusc  en  payement  de 
leur  refus  ». 

aussi  grande  de  le  désirer  que  de  l'effectuer;  et  puis, 
ce  sont  actions  d'elles  mesmes  cachées  et  ocultes.  Il 
seroit  bien  aysé  qu'elles  en  desrobassent  quelcune  a  la 
connoissance  d'autrui,  d'où  l'honneur  dépend,  si  elles 
n'auoient  autre  respect  a  leur  deuoir,  et  a  l'affection 
qu'elles  portent  a  la  chasteté  pour  elle  mesme*. 


CHAPITRE    DIXSEPTIESME. 

DE    LA    PR.ESVMPTION. 

Il  y  a  vne  autre  sorte  de  gloire,  qui  est  vne  trop 
bonne  opinion  que  nous  conceuons  de  nostre  valeur. 
C'est  vn'aft'ection  inconsidérée  dequoi  nous  nous  ché- 
rissons, qui  nous  représente,  a  nous  mesmes,  autres 
que  nous  ne  sommes  :  comme  la  passion  amoureuse 
preste  des  beautez  et  des  grâces  au  subiect  qu'elle  em- 
brasse, et  faict  que  ceux  qui  en  sont  espris  trouuent, 
d'vn  iugement  trouble  et  altéré,  ce  qu'ils  aiment  autre 
et  plus  parfaict  qu'il  n'est. 

le  ne  veus  pas  que,  de  peur  de  faillir  de  ce  costé  la, 
vn  homme  se  mesconnoisse  pourtant,  ny  qu'il  pense 
estre  moins  que  ce  qu'il  est.  Le  iugement  doit  tout 
par  tout  maintenir  son  auantage  *.  C'est  raison  qu'il 
voye  en  ce  subiect,  comme  ailleurs,  ce  que  la  vérité 
luy  présente.  Si  c'est  Cœsar,  qu'il  se  treuue  hardiment 
le  plus  grand  Capitaine  du  monde.  Nous  ne  sommes 
que  cérémonie  ;  la  cérémonie  nous  emporte  ;  et  lais- 
sons la  substance  des  choses.  Nous  nous  tenons  aus 
branches,  et  abandonnons  le  tronc  et  le  corps.  Nous 

*  Viilg.  :  Il  droict  d. 

auons  apris  aus  dames  de  rougir  oyans  seulement 
nommer  ce  qu'elles  ne  craignent  nullement  a  faire. 
Nous  n'osons  appeller  a  droict  nos  propres  parties  et  * 
nos  membres,  et  ne  craignons  pas  de  les  employer  a 
toute  sorte  de  desbauche.  La  cérémonie  nous  défend 
d'exprimer  par  paroUes  les  choses  licites  et  natureles. 
et  nous  l'en  croions.  La  raison  nous  défend  de  n'en 
faire  point  d'illicites  et  illégitimes  ',  et  personne  ne 
l'en  croit.  le  me  trouue  icy  empestré  es  loix  de  la 
cérémonie  :  car  elle  ne  permet  ny  qu'on  parle  bien  de 
soy,  ny  qu'on  en  parle  mal.  Nous  la  lairrons  là,  pour 
ce  coup. 

Ceux  que  la  fortune  (bonne  ou  mauuaise  qu'on  la 
doiue  appeller)  a  faict  passer  leur  vie  en  quelque  emi- 
nent  degré,  ils  peuuent,  par  leurs  actions  publiques, 
tesmoigner  quels  ils  sont.  Mais  ceux  qu'elle  n'a  em- 
ployez qu'en  foule*,  ils  sont  excusables,  s'ils  prennent 
la  hardiesse  de  parler  d'eux  mesmes  a  ceux  qui  ont 
interest  de  les  connoistre;  a  l'exemple  de  Lucilius  : 

Ilie  velut  fîdis  arcana  sodalibus  olim 
Credebat  libris.  ueque  si  maie  cesserai,  vsquam 
T>ecitrrens  alto,  neque  si  bene  :  q^'o  fi*  yt  omnis 
Votiua  pateat  veluti  descripta  tabella 
Vit  a  senis. 

Celuy  la  commettoit  a  ses  papiers  ses  actions  et  ses 
pensées  par  escrit  %  et  s'y  peignoit  tel  qu'il  se  sentoit 
estrc*. 

Il  me  souuient  donc  que,  des  ma  plus  tendre  en- 
fance, on  remarquoit  en  moy  ie  ne  sçay  quel  port  de 

'   Vulg.  supp.  :  "  nos  propres  parties  et  •>. 

'  Vulg.  :  «  mauuaises  ». 

'  Vulg.  supp.  :  («  par  escrit  »>. 

corps,  et  des  gestes  tesmoignants  quelque  vaine  et 
sotte  fierté.  l'en  veux  dire  premièrement  cecy,  qu'il 
n'est  pas  inconuenient  d'auoir  des  conditions  et  des 
propensions  si  propres  et  si  incorporées  en  nous  que 
nous  n'ayons  pas  moien  de  les  sentir  et  reconnoitre. 
Et,  de  telles  inclinations  natureles,  le  corps  en  re- 
tient volontiers  quelque  pli  sans  nostre  sçeu  et  con- 
sentement. C'estoit  vne  certaine  mollesse  affetée  *,  qui 
faisoit  vn  peu  pancher  la  teste  d'Alexandre  sur  vn 
costé,  et  qui  rendoit  le  parler  d'Alcibiadcs  mol  et  gras  : 
estans  doués  d'vne  extrême  beauté,  ils  s'y  aidoient  vn 
peu  sans  y  penser,  par  mignardise  *.  Iulius  Caesar  se 
gratoit  la  teste  d'vn  doigt,  qui  est  la  contenance  d'vn 
homme  remplv  de  pensemens  pénibles,  et  Cicero,  ce 
me  semble,  auoit  accoustumé  de  rincer  le  nez,  qui 
signifie  vn  naturel  moqueur.  Ces  mouuemens  la  arri- 
uent  imperceptiblement  en  nous  ^  Il  y  en  a  d'autres 
artificiels,  de  quoy  ie  ne  parle  point,  comme  les  bonet- 
tades,  les  inclinations  ^  et  reuerences,  par  ou  on  ac- 
quiert, le  plus  souuent  a  tort,  l'honneur  d'estr^  bien 
humble  et  courtois*  ;  et  la  morgue  de  Constantius, 
l'Empereur,  qui,  en  publicq,  tenoit  tousiours  la  teste 
droite,  sans  la  contourner  ou  fléchir,  nv  ça,  nv  la, 
non  pas  seulement  pour  regarder  ceux  qui  le  saluoient 
a  costé,  ayant  le  corps  planté  et  immobile,  sans  se 
laisser  aller  au  branle  de  son  coche,  sans  oser  nv 
cracher,  nv  se  moucher,  ny  essuyer  le  visage  deuant 
les  gens.  le  ne  sçay  si  ces  gestes  qu'on  remarquoit  en 
moy  estoient  de  céte  première  condition,  et  si,  a  la 

'  Vulg.  :  «  vne  certaine  art'eterie  consente  de  sa  beauté  »>. 

*  Vulg.  supp.  :  a  estans...  mignardise.  ". 
'  Vulg.  modifie  cette  phrase. 

*  Vulg.  :  '<  comme  les  salutatir>ns  ". 

vérité,  i'auoy  quelque  occulte  propension  a  ce  vice, 
comme  il  peut  bien  estre;  et  ne  puis  pas  respondre 
des  bransles  du  corps,  mais,  quant  a  ceus  de  l'ame, 
ie  veux  icy  confesser  ce  que  i'en  sens. 

Il  y  a,  ce  me  semble  ',  deux  parties  en  cette  gloire  : 
de  s'estimer  trop,  et  n'estimer  pas  assez  ou  dédaigner  ' 
autrui.  Quant  au  premier,  i'ay,  en  gênerai,  cet  hu- 
meur '*  que,  de  toutes  les  opinions  que  l'ancieneté  a 
eues  de  l'homme,  celles  que  i'embrasse  le  plus  volon- 
tiers et  ausquelles  ie  m'atache  le  plus  sont  celles  qui 
nous  mesprisent,  auilissent  et  anéantissent  le  plus. 
La  philosophie  ne  me  semble  iamais  auoir  si  beau  ieu 
que  quand  elle  combat  nostre  presumption  et  vanité: 
quand  elle  reconnoit  de  bonne  foy  son  irrésolution, 
sa  foy  blesse  et  son  ignorance.  Il  me  semble  que  la 
mère  nourrisse  des  plus  fauces  opinions  que  nous 
ayons,  et  publiques,  et  particulières,  c'est  la  trop 
bonne  opinion  que  nous  auons  de  nous  *.  Ces  gens 
qui  se  logent  ^  a  cheuauchons  sus  l'epicycle  de  Mer- 
cure*^ il  me  semble  qu'ils  ^  m'arrachent  les  dents  : 
car,  en  l'estude  que  ie  fav,  duquel  le  subiect  c'est 
l'homme,  trouuant  vne  si  evtremc  vaiiete  de  iuge- 
mens,  vn  si  profond  labyrinthe  de  difficultez,  les  vues 
sur  les  autres,  tant  de  diuersité  et  incertitude  en  l'es- 
cole  mesme  de  la  sapience,  vous  pouuez  penser,  puis 
que  ces  gens  là  n'ont  peu  se  résoudre  de  la  connois- 
sance  d'eux  mesmes  et  de  leur  propre  condition,  qui 
est  continuelement   présente  a  leurs  yeux,  qui  est 

'  Vulf^.  supp.  :  «  ce  me  semble  «. 

*  Vulg.  supp.  :  «  ou  clcdaigner  ». 
'  Vulg.  vxodific  ce  passuf^c. 

*  Vulf^.  modifie  Icgcrcment  cette  phrase. 

*  Vulg.  :  «<  se  perchent  «. 

**  Vulg.  supp.  ;  «  il  me  semble  qu'  ". 

dans  eux,  puis  qu'ils  ne  sçauent  comment  branle 
ce  qu'eux  mesmes  font  branler,  ny  comment  nous 
peindre  et  deschiffrer  les  ressorts  qu'ils  tiennent  et 
manient  eux  mesmes,  comment  ie  les  croirois  de  la 
cause  du  mouuement  de  la  huitiesme  sphère,  et  *  du 
flux  et  reflux  de  la  riuiere  du  Nile.  La  curiosité  de 
connoitre  les  choses  a  esté  donnée  aux  hommes  pour 
fléau,  dit  la  sacrosainte  ^  parole. 

Mais,  pour  venir  a  mon  particulier,  il  est  bien  dif- 
ficile, ce  me  semble,  que  nul  autre  s'estime  moins, 
voire  que  nul  autre  m'estime  moins  que  ce  que  ie 
m'estime*  :  car,  a  la  vérité,  quand  aus  effects  de 
l'esprit,  en  quelque  façon  que  ce  soit,  il  n'est  iamais 
party  de  moy  chose  qui  me  contentast,  et  l'approba- 
tion d'autrui  ne  m'a  pas  paie  :  i'ay  le  goust  tendre  et 
difficile,  et  notamment  en  mon  endroit;  ie*  me  sens* 
flotter  et  fléchir  de  foiblesse.  le  me  connoy  tant  que, 
s'il  estoit  parti  de  moy  chose  qui  me  pleut,  ie  le 
deuroy  sans  doubte  a  la  fortune  ^  le  n'ay  rien  du 
mien  dequoy  contenter  mon  iugement  :  i'ay  la  veûe 
assez  claire  et  réglée;  mais  a  l'ouurer  elle  se  trouble, 
comme  i'essaye  plus  euidamment  en  la  poésie.  le 
l'aime  infiniment,  i'y  voy  assez  cler  aux  ouurages 
d'autrui  ;  mais  ie  fay,  a  la  vérité,  l'enfant,  quand  i\v 
veux  mettre  la  main;  ie  ne  me  puis  souffrir.  On  peut 
faire  le  sot  par  tout  ailleurs,  mais  non  en  la  poésie  : 

oMediocribiis  esse  poetis 
tSion  Dij,  non  homines,  non  concessere  colinnnœ. 

Pleut  a   Dieu  que  céte  sentence  se  trcuuat  au  front 

1   Vulg.  supp.  :  «  du  mouuemenl  de  la  huitiesme  sphère,  et  ». 

5  Viilfr.  :  «  sainctc  n. 

^  Vulg.  supp.  :  H  le  me  connoy...  la  fortune  ". 

des  boutiques  de  tous  noz  imprimeurs,  pour  en  det- 
fendre  l'entrée  a  tant  de  versificateurs  : 

Verum 
C^C.il  securius  \est\  malo  poè'ta. 

*  Ce  que  ie  treuue  passable  du  mien,  ce  n'est  pasde  soy 
et  a  la  vérité,  mais  c'est  a  la  comparaison  d'autres  choses 
pires,  ausquelles  ie  voy  qu'on  donne  crédit.  le  suis 
enuieux  du  bonheur  de  ceux  qui  se  sçauent  reiouir  et 
gratifier  en  leurs  ouurages  :  car  c'est  vn  moien  aisé  de 
se  donner  du  plaisir*.  Les  miens,  il  s'en  faut  tant  qu'ils 
me  plaisent,  qu'autant  de  fois  que  ie  les  retaste,  autant 

de  fois  i'en  recois  vn  nouueau  mescontentement  **. 

> 

l'ay  tousiours  vne  idée  en  l'ame*,  qui  me  présente* 
vne  meilleure  forme  que  celle  que  i'av  mis  en  besongne  ; 
mais  ie  ne  la  puis*  exploiter.  Et,  en  mon  imagination 
mesmes,  ie  ne  conçoy  pas  les  choses  en  leur  plus  grande 
perfection  '.  Ce  que  ie  connoi  par  la,  que,  ce  que  ie  voy 
produit  par  ces  riches  et  grandes  âmes  du  temps  passé, 
ie  le  treuue  bien  loing  au  delà  de  l'extrême  estendue  de 
mon  imagination.  Leurs  ouurages  ne  me  satisfont  pas 
seulement,  et  me  remplissent,  mais  ils  m'e-^ronncni  et 
transisscntd'admiration  :  ie  luge  tresbien  '  leur  beauté; 
ie  la  voy;  mais  il  m'est  impossible  de  la  représenter  V 
Quoy  que  i'entreprenne,  ie  doi  vn  sacrifice  aux  Grâces, 
comme  dit  Plutarque  de  quelcun,  pour  pratiquer  leur 
faueur  : 

Si  quid  enitu  p lacet . 
Si  quid  diilce  Jiominum  sensibus  injluit. 
T^ebentur  lepidis  omnia  Gratijs. 

'  Vulg.  modifie  cette  phrase. 

"  Vulg.  modifie  cette  phrase  et  la  suivante. 

"*  Vulg.  supp.  :  «  tresbien  ». 

'   Vulg.  modifie  ce  deruier  membre  de  phrase. 

Or  elles   m'abandonnent  par  tout;   tout  est  grossier 
chez  moy  :  il  y  a  faute  de  garbe  et  de  polissure  *;  ie 
ne  scav  faire  valoir  les  choses  pour  le  plus  que  ce 
qu'elles  valent;  ma  façon  n'ayde  de  rien  a  la  matière  : 
voyla  pourquoy  il  me  la  faut  forte,  qui  aye  beaucoup 
de  prise,  et  qui  luise  d'elle  mesme*.  le  ne  sçay  ny 
plaire,  ny  reiouir,  ny  chatouiller;  le  meilleur  conte 
du  monde  se  sèche  entre  mes  mains,  et  se  ternit,  le  ne 
sçay  parler  qu'en  bon  escient,  et  suis  du  tout  aban- 
donné de  céte  facilité  que  ie  voy  en  plusieurs  de  mes 
compaignons,  d'entretenir  les  premiers  venus  et  tenir 
en  haleine  toute  vne  compaignie,  ou  amuser,  sans  se 
lasser,  l'oreille  d'vn  Prince  de  toute  sorte  de  propos, 
la  matière  ne  leur   faillant  iamais,   pour  céte  grâce 
qu'ils  ont  de  sçauoir  emploier  la  première  qui  leur 
tombe  en  main  -,  et  de  l'accommoder  a  l'humeur  et 
portée  de  ceus  a  qui  ils  ont  afaire.  Ce  que  i'ay  a  dire, 
ie  le  dis  tousiours  de  toute  ma  force  ^*  :  les  raisons  pre- 
mières  et  plus  aysées  qui  sont  communéement  les 
mieux  receûes,  ie  ne  scav  pas  les  faire  valoir  ^*.  Si  taut 
il  sçauoir  relâcher  la  corde  a  toute  sorte  de  sons  '^  ;  et 
le  plus  aigu,  c'est  celuy  qui  vient  le  moins  souuent  en 
vsage.    11  y  a  pour  le  moins  autant  de   perfection  a 
releuer  ^  vne  chose  vuide  qu'a  en  soubtenir  vne  poi- 
sante.   Tantost   il   faut   superficielement  manier   les 
choses;    tantost  les  profonder.    le  sçay   bien  que  la 
pluspart  des  hommes   se  tiennent  en  ce  bas  estage 
pour  ne  conceuoir  les  choses  que  par  céte  première 

'  Viilg.  :  u  faute  de  gentillesse  et  de  beauté'  »». 

-  Vulg.  :  «  première  venue  ». 

^  ^'^ulg.  siipp.  :  «  Ce  que...  force  »». 

'  BC  :  <(  les  employer  ". 

'  Vulg.  :  «  tons  ». 

'  C  :  «  reueler  ». 

escorse;  mais  si  est-ce  que  les  plus  grands  maistres'. 
et  sur  tout*  Platon,  on  les  void  souuent,  ou  l'occasion 
se  présente,  se  relascher  a  céte  mole  et  •  basse  façon, 
et  populaire,  de  dire  et  traiter  les  choses,  la  souste- 
nants  des  grâces  qui  ne  leur  manquent  iamais. 

Au  demeurant,  mon  langage  n'a  rien  de  doux  et 
fluide  '  :  il  est  sec  et  espineux  ',  ayant  ses  dispositions 
libres  et  desreglées  ;  et  me  plaist  ainsi*.  Mais  ie  sens 
bien  que  par  fois  ie  m'y  laisse  trop  aller,  et  qu'a  force 
de  vouloir  euiter  l'art  et  Taftectation ,  i'y  retumbe 
d'vn  autre  part  : 

^reuis  esse  laboro. 
Obscur  us  fio. 

*  Quand  ie  voudroy  suyure  cet  autre  stile  vni  *  et 
ordonné,  ie  n'y  sçauroy  aduenir  pourtant  *,  et  encore 
que  les  coupures  et  cadences  de  Saluste  reuienncnt 
plus  a  mon  humeur,  si  est  ce  que  ie  treuue  Caesar  et 
plus  admirable  et  moins  avsé  a  imiter  ^.  le  suvs  vnc 
torme  de  dire  populaire  et  simple  autant"' que  ie  puis; 
d'où  c'est,  a  l'aduenture,  que  i'ay  plus  d'auantage  a 
parler  qu'a  cscrirc.  Mais  ce  peut  aussi  estre  que  '  le 
mouuement  et  action  animent  les  paroles,  mesmes  a 

'  Vulg.  supp.  :  «  ou  l'occasion  se  jMcscnic  "  et  «  mole  cl  ». 

'  BC  :  u  facile  et  tluide  ».  —  Vulg.  :  «  facile  et  poly  ». 

'  BC  ;  «  il  est  aspie  ».  —  Vitlg.  :  «  il  est  aspre  etdesdaigneux  ». 

*  BC  :  «  aequable,  vni  ». 

'  BC  supp.  :  «  pourtant  ». 

*  Vulg.  modifie  cette  fin.  —  BC  aj.  :  <«  Ki  si  mon  inclination 
me  porte  plus  a  l'imitation  du  parler  de  Seneca,  ie  ne  laisse  pas 
d'estimer  autant  pour  le  moins  celuy  de  Plutarque  ».  —  Vulg. 
met  dans  cette  addition  :  «  estimer  dauantagc  celuy  de  Plutarque  ». 

■^  BC  :  «  la  forme  de  dire  qui  est  nec  auecques  raoy,  simple  et 
naifue  autant  ».  —  Vulg.  modifie  cette  phrase. 
"  \'ulg.  supp.  :  «  Mais  ce...  que  ». 

ceus  qui  se  remuent  tousiours  auec  véhémence  ', 
comme  ie  fay,  et  qui  s'eschaufent  aysement  '.  Le  port, 
le  visage,  la  vois,  la  robe,  l'assiete  peuuent  donner 
quelque  pris  aux  choses  qui  d'elles  mesmes  n'en  ont 
guiere,  comme  le  babil.  Messala  se  pleint,  en  Tacitus, 
de  quelques  acoustremens  estroicts  de  son  temps,  et 
de  la  façon  des  bancs  ou  les  orateurs  auoint  a  parler, 
qui  affoiblissoint  leur  éloquence. 

le  ne  sçay  parler  que  la  langue  Françoise;  encores 
est  elle  altérée  ^,  et  en  la  prononciation,  et  ailleurs, 
par  la  barbarie  de  mon  creu  ;  car  ie  ne  vis  iamais 
homme  des  contrées  de  deçà  qui  ne  sentit  bien  eui- 
demment  a  son  ramage  et  qui  ne  blessast  les  orreilles 
qui  sont  pures  Françoises;  si  n'est  ce  pas  pour  eslre 
fort  entendu  en  mon  Perigordin,  car  ie  n'en  ay  non 
plus  d'vsage  que  de  l'Alemand,  et  ne  le  pleins  guiere  **. 
Il  y  a  bien,  au  dessus  de  nous,  vers  les  montaignes, 
vn  Gascon  pur  %  que  ie  treuue  singulièrement  beau, 
et  desirerois  le  sçauoir;  car  c'est  vn  langage  bref, 
signifiant  et  pressé  ^  et,  a  la  vérité,  vn  langage  masle 
et  militaire  plus  que  nul  autre  que  i'entende*. 

Quand  au  Latin,  qui  m'a  esté  donné  pour  mater- 
nel, i'ay  perdu,  par  desacoustumance,  la  promptitude 
de  m'en  pouuoir  seruir  a  parler*.  Voyla  combien  peu 
ie  vaux  de  ce  costé  là. 

La  beauté  est  vne  pièce  de  grande  recommandation 
au  commerce  des  hommes  :  c'est  le  premier  moyen 
de  conciliation  des  vus  aux  autres;  et  n'est  homme  si 

*  Vulfç.  :  u  brusquement  ». 

-  Vulg.  supp.  :  «  aysement  ». 
.     3  BC  :  «  Mon  langage  François. est  altère  ». 

*  Vulg,  :  «  ne  m'en  chault  gueres  ». 

*  Vulg.  supp.  :  u  pur  ». 

*  Vulg.  modifie  ce  passage. 

barbare  et  si  rechigné  qui  ne  se  sente  aucunement 
frapé  de  sa  douceur.  Le  corps  a  vne  bien  *  grand'  part 
a  nostre  estre,  il  y  tient  vn  '  grand  rang.  Ainsi  sa 
structure  et  composition  sont  de  bien  iuste  considéra- 
tion. Ceux  qui  veulent  desprendre  noz  deux  pièces 
principales  et  les  séquestrer  l'vne  de  l'autre,  ilz  ont 
tort.  Au  rebours,  il  les  faut  reioindre  et  ratacher.  Il 
faut  ordonner  a  l'ame,  non  de  se  tirer  a  quartier, 
de  s'entretenir  a  part,  de  mespriser  et  abandonner  le 
corps  (aussi  ne  le  sçauroit  elle  faire  que  par  quelque 
singerie  contrefaicte),  mais  de  se  rallier  a  luy,  de 
l'embrasser,  le  chérir,  luy  assister,  le  contreroller, 
le  conseiller,  le  redresser  et  ramener  quand  il  se 
fouruoie,  l'espouser  en  somme,  et  luy  seruir  de  vrav 
mary,  a  ce  que  leurs  effects  ne  paroissent  pas  diuers 
et  contraires,  ains  accordans  et  vni- formes.  Les 
Chrestiens  ont  vne  particulière  instruction  de  céte 
liaison,  car  ils  sçauent  que  la  iustice  diuine  embrasse 
céte  société  et  iointure  du  corps  et  de  l'ame,  iusques 
a  rendre  le  corps  capable  des  recompenses  éternelles, 
et  que  Dieu  regarde  agir  tout  l'homme,  ©t  xcut 
que  l'homme  entier  iccoiue  le  châtiment  ou  le  loier 
selon  ses  démérites*.  La  première  distinction  qui  aie 
esté  entre  les  hommes,  et  la  première  considération 
qui  donna  les  prééminences  aus  vns  sur  les  autres, 
il  est  vrav-semblable  que  ce  fut  l'aduantage  de  la 
beauté*. 

Or  ie  suis  d'vne  taille  au  dessous  de  la  moienne.  Ce 
défaut  n'a  pas  seulement  de  la  laideur,  mais  encore  de 
l'incommodité,  a  ceux  mesmement  qui  ont  des  com- 
mandemens  et  des  charges  :  car  l'authorité  que  donne 

'  BC  supp.  :  <•  bien  ". 
'  B(.  :  "  bien  \  n  «. 

vne  belle  présence  et  magesté  corporelle  en  est  a  dire*. 
Les  ^tiopes  et  les  Indiens,  dit  Aristote,  élisants  leurs 
Rois  et  magistrats,  auoient  égard  a  la  beauté  et  pro- 
cerité  des  personnes;  et  auoint  raison,  car  il  y  a  du 
respect  pour  ceux  qui  le  suiuent,  et,  pour  l'ennemi, 
de  l'effroy,  de  voir  a  la  teste  d'vne  troupe  marcher  vn 
chef  de  belle  et  riche  taille  : 

Colloque  tenus  supereminet  omnes  *. 

*C'est  vn  grand  despit  qu'on  s'adresse  a  vous,  parmy 
voz  gens,  pour  vous  demander  :  «  Ou  est  Monsieur?  » 
et  que  vous  n'ayes  que  le  reste  de  la  bonnetade  qu'on 
faict  a  vostre  barbier  ou  secrétaire  :  comme  il  aduint 
au  pauure  Phocion  '  (ie  puis  aysement  me  mesconter 
aux  noms,  mais  non  pas  en  la  substance),  estant 
arriué  le  premier  de  sa  troupe  en  vn  logis  ou  on  l'at- 
tendoit,  son  hostesse,  qui  ne  le  connoissoit  pas  et  le 
voioit  d'assez  mauuaise  mine,  l'emploia  d'aler  vn  peu 
aider  a  ses  femmes  a  puiser  de  l'eau  ou  attiser  du  feu 
pour  le  seruice  de  Phocion  %  qu'elle  attendoit.  Les 
gentilshommes  de  sa  suite,  estans  arriuez  après,  et 
l'ayant  surpris  embesongné  a  céte  belle  vacation  (car 
il  n'auoit  pas  failli  d'obéir  au  commandement  qu'on 
lui  auoit  faict),  lui  demandèrent  ce  qu'il  faisoit  la  : 
«  le  paie,  leur  respondit  il,  la  pénitence  de  ma  lai- 
deur ».  Les  autres  beautez  sont  pour  les  femmes;  la 
beauté  de  la  taille  est  la  seule  beauté  des  hommes  : 
ou  est  la  petitesse,  ny  la  largeur*  du  front,  ny  la 
blancheur  des  yeux,  ny  la  médiocre  forme  du  nez,  ny 
la  petitesse  de  l'oreille  et  de  la  bouche,  nv  l'ordre  et 

'   Vulg.  remplace  ce  vers  par  deux  autres. 

-  BC  :  «  Philopœmen  »,  et  supp.  la  parenthèse  suivante. 

^  BC  :  «  Philopœmen  ».  —  ^^ulg.  supp.  :  «  qu'elle  attendoit  », 

blancheur  des  dents,  ny  l'épesseur  bien  vnie  d'vne 
barbe  brune  a  escorce  de  châtaigne*,  ny  la  iustc  pro- 
portion de  teste  inclinant  vn  peu  sur  la  grossesse  \ 
ni  la  frecheur  du  teint,  ny  l'air  du  visage  agréable*, 
ou  légitime  proportion  de  membres  peuuent  rendre 
vn  homme  auenant  '. 

l'ay,  au  demeurant,  la  taille  forte  et  massiue,  le 
visage  non  pas  gras  mais  plein,  la  complexion*  san- 
guine et  chaude  : 

Vnde  rigent  setis  mihi  crura  et  pectora  villis; 

la  santé  forte  et  constante  iusques  bien  auant  en  mon 
eage,  quoy  que  ie  m'en  sois  serui  assez  licentieuse- 
ment  '.  l'cstois  tel;  car  ie  ne  me  considère  pas  a  céte 
heure  que  ie  suis  engagé  dans  les  auenues  de  la  viel- 
lesse,  aiant*  franchi  les  quarante  ans*.  Ce  que  ie 
seray  doresnauant,  ce  ne  sera  plus  qu'vn  demy  cstre; 
ce  ne  sera  plus  moy  :  ie  m'eschape  tous  les  iours  et  me 
desrobe  a  moy  mesme  : 

Singiila  de  uobis  anni  p}\vdantur  euntes. 

D'adresse  et  de  disposition,  ie  n'^n  ai  poim  eu,  et  si 
suis  tils  d'vn  peie  le  plus  dispost  qui  se  vid  de  son 
temps,  et  d'vne  allégresse  qui  lui  dura  iusques  a  son 
extrême  vieillesse  :  il  ne  trouua  guère  homme  de  sa 
condition  qui  s'égalât  a  lui  en  tout  exercice  de  corps, 
comme  ie  n'en  ai  trouué  guiere  nul  qui  ne  me  sur- 
montât, sauf  qu';.u  courir,  en  quoy  i'estoy  des  médio- 
cres. De  la  musique,  ni  pour  la  voix  que  i'y  ay  très 
inepte,  ny  pour  les  instrumens,  on  ne  m'y  a  iamais 

'  Vultr,  modifie  ce  pasi>a^c. 

'  Vulg.  :  «  peuvent  fairo  vn  bel  homme  ». 

'  Vulg.  change  cette  fin  de  phrase. 

sceu  rien  aprendre.  A  la  danse,  a  la  paume,  a  la  luire, 
ie.  n'y  ay  peu  acquérir  qu'vne  bien  fort  legiere  et 
vulgaire  suffisance;  a  nager,  a  escrimer,  a  voltiger  et  a 
sauter,  nulle  du  tout.  Les  mains,  ie  les  ay  si  gourdes 
que  ie  ne  sçay  pas  escrire  seulement  pour  moy,  de 
façon  que  ce  que  i'ay  barbouillé,  i'ayme  mieux  le 
refaire  que  de  me  donner  la  peine  de  le  démesler  et 
relire  **.  le  ne  sçay  pas  clore  a  droit  vne  lettre,  ny 
ne  sceus  iamais  tailler  de  plume*.  Mes  conditions 
corporelles  sont,  en  somme,  très-bien  accordantes  a 
celles  de  l'ame  :  il  n'y  a  rien  d'allègre  et  de  soup- 
ple  *;  il  y  a  seulement  vne  vigueur  pleine,  ferme  et 
rassise  ^  le  dure  bien  a  la  peine,  mais  i'y  dure  si  ie 
m'y  porte  moy-mesme,  et  autant  que  mon  désir  m'y 
conduit  : 

cMolliter  austerum  studio  fallente  laborem. 

Autrement,  si  ie  n'y  suis  alléché  par  quelque  plaisir, 
et  si  i'ay  autre  guide  que  ma  pure  et  libre  volonté, 
ie  n'y  vaux  rien  :  car  l'en  suis  là  que,  sauf  la  santé 
et  la  vie,  il  n'est  rien*  que  ie  veuille  acheter  au  pris 
du  tourment  cl'p<;prit  et  de  la  contrainte*.  I'ay  vne 
ame  libre  et  toute  sienne,  accoustumée  a  se  conduire 
a  sa  poste.  le  n'ay  eu  iusques  a  cet'heure  ny  com- 
mandant \  ny  maistre  forcé.  I'ay  marché  aussi  auant, 
et  le  pas  qu'il  m'a  pieu.  Cela  m'a  amolli  et  rendu 
inutile  au  seruice  d'autruy,  et  ne  m'a  faict  bon  qu'a 
moy*  estant  d'ailleurs  d'vn  naturel  poisant,  paresseus 
et  fay-neant;  car,  m'estant  trouué  en  tel  degré  de  for- 

•  Vulg.  supp.  ;  ((  et  relire  ». 

'  Vulg.  supp.  :  «  et  de  soupple  ». 
'  Vulg.  supp.  :  «  et  rassise  ». 

*  C  ;  «  commandement  ». 

tune,  des  ma  naissance,  que  iay  eu  occasion  de  m'y 
arrester*,  ie  n'ay  rien  cerché  et  n'av  aussi  rien  pris  : 

C/^on  agimiir  tumidis  ventis  '  Aquilone  secundo  : 
No)!  tamen  adiiersis  œtatem  ducimus  Austris  : 
Uiribus,  ingénia,  specie.  virtute.  loco,  re. 
Extremi primorum,  extremis  vsque  priores. 

Estant  né   tel   qu'il    ne   m'a   fallu   mettre    en    nulle 

pénible  quête  d'autres  commoditez,  et  que  ie  n'ay 

eu  besoin  que  de  la  suffisance  de  me  contenter,  et 

sçauoir  iouir  doucement  des  biens  que  Dieu,  par  sa 

libéralité,  m'auoit  mis  entre  mains,  ie  n'ay  gousté  nulle 

sorte  de  trauail,  et  suis  tresmal  instruit  a  me  scauoir 

> 

contraindre  et  forcer;  incommode  a  toute  sorte  d'af- 
faires et  negotiations  pénibles,  n'ayant  iamais  eu  en 
maniement  que  moy  mesmes,  esleué  en  mon  enfance 
d'vne  façon  molle  et  libre,  et  n'ayant,  lors  mesme, 
souffert  nulle  subiection  forcée,  ie  suis  dcuenu  par  là 
incapable  de  sollicitude,  iusques  la  que  i'avme  *  qu'on 
me  cache  mes  pertes  et  les  desordres  qui  me  touchent*. 
Au  chapitre  de  mes  mises,  ie  loge  ce  qu'il  me  couste 
a  nourrir  et  entretenir  ma  nonrhalancc  : 

HlVC  nempe  supersunt 
Quœ  dotninum /allant,  quœ  prosint  furibus. 

l'ayme  a  ne  sçauoir  pas  ie  conte  de  ce  que  iay,  pour 
sentir  moins  exactement  ma  perte*  ;  a  faute  d'auoir 
assez  de  fermeté  pour  souffrir  l'importunité  des  acci- 
dens  contraires  ausquelz  nous  sommes  subiectz;  et, 
pour  ne  me  pouuoir  tenir  tendu  a  régler  et  ordonner 

•  Il  faudrait  :  u  velis  ». 

'  BC  :  «  j'ayme  mieux  ». 

'  Vulg.  remanie  tout  ce  passage . 

les  affaires,  ie  nourris  autant  que  ic  puis  en  moy 
cet'  opinion  de  les  laisser  aller  a  l'abandon  *,  et  de 
prendre  toutes  choses  au  pis,  et,  ce  pis  la,  me  résoudre 
a  le  porter  doucement  et  patiemment.  C'est  a  cela  seul 
que  ie  trauaille,  et  le  but  auquel  l'achemine  tous  mes 
discours*. 

Quant  a  l'ambition,  qui  est  voisine  de  la  presump- 
tion,  ou  fille  plustost,  il  eut  fallu  pour  m'aduancer 
que  la  fortune  me  fut  venu  quérir  par  le  poing  :  car, 
de  me  mettre  en  peine  pour  vn'  espérance  incertaine, 
et  me  soubmettre  a  toutes  les  difficultez  qui  accom- 
paignent  ceux  qui  cerchent  a  se  pousser  en  crédit  sur 
le  commencement  de  leur  progrès,  ie  ne  l'eusse  sceu 
faire*.  l'ay  bien  trouué  le  chemin  plus  court  et  plus 
aisé,  auec  le  conseil  de  mes  bons  amis  du  temps  passé, 
de  me  défaire  de  ce  désir  et  de  me  tenir  coi  : 

Cui  sit  conditio  diilcis  sine  piiluere  palmœ ; 

iugeant  aussi  bien  sainement  de  mes  forces  qu'elles 
n'estoient  pas  capables  de  grandes  choses,  et  me  sou- 
uenant  de  ce  mot  de  feu  monsieur  le  Chancelier  Oli- 
uier,  que  les  François  sembloient  des  guenons,  qui 
vont  grimpant  contremont  vn  arbre,  de  branche  en 
branche,  et  ne  cessent  d'aller  iusques  a  ce  qu'elles 
sont  arriuées  a  la  plus  haute  branche,  et  y  monstrent 
le  cul,  quand  elles  y  sont*. 

Les  qualitez  mesmes  qui  sont  en  moy  non  repro- 
chables,  ie  les  trouuois  inutiles  en  ce  siècle.  La  facilité 
de  mes  meurs,  on  l'eut  nommée  lâcheté  et  foiblesse;  la 
foy  et  la  conscience  s'y  fussent  trouuées  scrupuleuses 
et  superstitieuses;  la  franchise  et  la  liberté,  impor- 


*  Vulg.  modifie  cette  fin. 

II.  i3 

tune,  inconsidérée  et  téméraire.  A  quelque  chose  sert 
le  mal'heur  :  il  fait  bon  naistre  en  vn  siècle  fort 
depraué;  car,  par  comparaison  d'autruy,  vous  estes 
estimé  vertueux  a  fort  bon  marché.  Qui  n'est  que 
parricide  en  mon  temps,  et  sacrilège,  il  est  homme  de 
bien  et  d'honneur*. 

Par  céte  proportion*,  i'eusse  esté  modéré  en  mes 
vengeances,  mol  au  resentiment  des  otfences,  tres- 
constant  et  religieux  en  l'obseruance  de  ma  parolle, 
ny  double,  ny  soupple,  ny  accommodant  ma  foy  a  la 
volonté  d'autruy  et  aux  occasions  :  i'eusse  plustost 
laissé  rompre  le  col  aux  affaires  *.  Car,  quant  a  céte 
nouuelle  vertu  de  faintise  et  de  dissimulation  qui  est 
a  cet'heure  si  fort  en  crédit,  ie  la  hai  capitalement, 
et,  de  tous  les  vices,  ie  n'en  trouue  nul  qui  tesmoigne 
tant  de  lâcheté  et  bassesse  *  de  cœur.  C'est  vn  humeur 
couarde  et  seruile  de  s'aller  desguiser  et  cacher  sous 
vne  masque,  de  n'oser  se  faire  veoir  tel  qu'on  est, 
et  de  n'oser  monstrer  en  publicq  son  visage  ^*.  Vn 
cœur  généreux  et  noble  *  ne  doit  point  desmentir 
ses  pensées  :  il  se  veut  faire  voir  iusques  au  dedans  tel 
qu'il  est,  car  il  n'y  a  rien  qui  ne  soit  digne  d'estre 
veu  '.  Il  ne  faut  pas  tousiours  dire  tout,  car  ce  seroit 
sottise;  mais,  ce  qu'on  dit,  il  faut  qu'il  soit  tel  qu'on 
le  pense;  autrement  c'est  meschanceté.  le  ne  sçay 
quelle  commodité  ils  attendent  de  se  faindre  et  con- 

*  BC  aj.  :  a  que  de  plier  ma  foy  et  ma  conscience  a  leur 
seruice  ».  —  ^'ulf^.  modifie  l'ensemble  de  la  phrase. 

'  C  :  «  bassetc  ». 

^  Vulg.  supp.  :  «  et  de  n'oser...  visage  ». 

*  Vulf^.  supp.  :  e  et  noble  ». 

*  Vitlf^.  développe  cette  fin  de  phrase.  —  BC  aj.  :  «  Apollonius 
disoit  que  c'estoit  aux  serfs  de  mantir,  et  aux  libres  de  dire 
vérité*  y . 

trefaire  sans  cesse*  :  cela  peut  tromper  vne  t'ois  ou 
deux  les  hommes;  mais  de  faire  profession  de  se  tenir 
couuert,  et  se  vanter,  comme  ont  fait  aucuns  de  nos 
Princes,  qu'ilz  ietteroient  leur  chemise  au  feu,  si  elle 
estoit  participante  de  leurs  conseilz  *,  qui  est  vn  mot 
de  l'ancien  Metellus  Macédoniens,  et  que  qui  ne  sçait 
se  faindre  ne  sçait  pas  régner,  c'est  tenir  aduertis 
ceus  qui  ont  a  les  praticquer  que  ce  n'est  que  piperie 
et  mensonge  qu'ilz  disent*.  Ce  seroit  vne  grande 
simplesse  a  qui  se  lairroit  amuser  ny  au  visage,  ny 
aux  parolles  de  celuy  qui  faict  estât  d'estre  tousiours 
autre  au  dehors  qu'il  n'est  au  dedans*,  et  ne  sçay 
quelle  part  telles  gens  pcuuent  auoir  au  commerce 
des  hommes,  ne  produisans  rien  qui  soit  receu  pour 
argent  -  contant*.  Or,  de  ma  part,  i'ayme  mieux  être 
importun  et  indiscret  que  flatteur  et  dissimulé*. 

C'est  vn  vtil  de  merueilleux  ^  seruice  que  la  mé- 
moire, et  sans  lequel  le  iugement  faict  bien  a  peine  son 
office  :  elle  me  manque  du  tout.  Ce  qu'on  me  voudroit 
proposer,  il  faudroit  que  ce  fut  a  parcelles;  car,  de  res- 
pondre  a  vn  propos  ou  il  y  eut  plusieurs  diuers  chefs, 
il  n'est  pas  en  ma  puissance.  le  ne  sçaurois  receuoir 
vne  charge  sans  tablettes,  et  quand  i'ay  vn  propos  de 
conséquence  a  tenir,  s'il  est  de  longue  haleine,  ie  suis 
réduit  a  céte  vile*  nécessité  d'apprendre  par  cœur*  ce 
que  i'ay  a  dire,  autrement  ie  n'auroy  ny  façon,  ny 
asseurance,  estant  en  crainte  que  ma  mémoire  vint 
a  me  faire  vn  mauuais  tour*.  Or,  plus  ie  m'en  défie, 
plus  elle  se  trouble;  elle  me  sert  mieux  par  rencontre  : 

'  BC  :  c  de  leurs  vrayes  intantions  ». 
-  Vulg.  supp.  :  €  argent  ». 

'  Vulg.  :  i<  vtil  et  merueilleux  »,  bien  que  les  éditions  de  i^SS 
et  I ^^'^  portent  :  «  outil  de  merueilleux  ». 

il  faut  que  ie  la  sollicite  nonchalamment;  car,  si  ie  la 
presse,  elle  s'estonne,  et,  depuis  qu'ell'  a  commencé 
a  chanceler,  plus  ie  la  presse,  plus  elle  s'empestre  et 
embarrasse  :  elle  me  sert  a  son  heure,  non  pas  a  la 
mienne  *. 

Ma  librerie,  qui  est  des  belles  entre  les  libreries  de 
village,  est  assise  a  vn  coin  de  ma  maison.  S'il  me 
tombe  en  fantasie  chose  que  i  y  veuille  aller  cercher  ou 
escrire,  de  peur  qu'elle  ne  m'eschappe  en  trauersant 
seulement  ma  court,  il  faut  que  ie  la  donne  en  garde  a 
quelqu'autre.  Si  ie  m'enhardis,  en  parlant,  a  me  des- 
tourner tant  soit  peu  de  mon  fil,  ie  ne  faus  iamais  de 
le  perdre,  qui  faict  que  ie  me  tiens,  en  mes  discours, 
contraint,  sec  et  reserré.  Les  gens  qui  me  seruent,  il 
faut  que  ie  les  appelle  par  le  nom  de  leurs  charges  ou  de 

*  BC  aj.  :  «  Ce  que  ie  sans  en  la  mémoire,  ie  ie  sans  en  plu- 
sieurs autres  parties.  le  fuis  le  commandement,  l'obligation  et  la 
contrainte.  Ce  que  ie  fais  ayséement  et  naturellement,  si  ie 
m'ordonne  de  le  faire  par  vne  expresse  et  prescrite  ordonnance, 
ie  ne  le  sçay  plus  faire.  Au  corps  mesme,  les  membres  qui  ont 
quelque  liberté  et  iurisdiction  plus  particulière  sur  eux  me  refu- 
sent* leur  obéissance,  quand  ie  les  destine  et  attache  a  certain 
point  et  heure  de  seruice  nécessaire.  Ceste  preordonnance  con- 
trainte et  t}rannique  les  rebute  :  ils  se  croupissent  d'effroy  ou 
de  despit,  et  se  transissent*.  Cest  effaict  est  plus  apparent  en 
ceux  qui  ont  l'imagination  plus  vehemante  et  puissante;  mais 
il  est  pourtant  naturel,  et  n'est  nul  qui  ne  s'en  ressanie  aucune- 
mant.  On  offroit  a  vn  excellant  archier,  condamné  a  la  mort,  de 
luy  sauuer  la  vie  s'il  vouloit  faire  voir  quelque  notable  preuue 
de  son  art  :  il  refusa  de  s'en  essayer,  craignant  que  la  trop 
grande  contention  de  sa  volonté  luy  fit  fouruoier  la  main,  et 
qu'au  lieu  de  sauuer  sa  vie,  il  perdit  encore  la  réputation  qu'il 
auoit  acquise  en  son  art.\n  homme  qui  panse  ailleurs  ne  faudra 
point  a  vn  pousse  près  de  refaire  tousiours  vn  mesme  nombre  et 
mesure  de  pas,  au  lieu  ou  il  se  promené;  mais  s'il  y  est  auec 
attantion  de  les  mesurer  et  conter,  il  trouuera  que,  ce  qu'il  faisoit 
par  nature  et  par  hazard,  il  ne  le  faira  pas  si  cxactemant  par 
dessein  ». 

leur  païs;  car,  de  noms,  il  m'est  impossible  d'en  rete- 
nir *  *.  Et,  si  ie  durois  a  viure  long  temps,  ie  ne  croy  pas 
que  ie  n'obliasse  le  mien  propre,  comme  fit  l'autre*  : 

T^lenus  rimarum  sum  :  hac  atqiie  illac  effluo. 

^  C'est  le  réceptacle  et  l'estuy  de  la  science  que  la  mé- 
moire; l'ayant  si  deffaillante,  ie  n'ay  pas  tort  a  me 
plaindre  si  ie  ne  sçay  guiere.  le  sçay  en  gênerai  le 
nom  des  artz,  et  ce  dequoy  elles  traictent,  mais  rien 
au  delà.  le  feuillette  les  liures;  ie  ne  les  estudie  pas. 
Ce  qui  m'en  demeure*,  c'est  cela  seulement  dequoy 
mon  iugement  a  taict  son  profict.  Les  discours  et  les 
imaginations  dequoy  il  s'est  imbu;  l'autheur,  le  lieu* 
et  autres  circonstances,  ie  les  oblie  incontinent*. 

Outre  le  deffaut  de  la  mémoire,  l'en  av  d'autres  qui 
aident  beaucoup  a  mon  ignorance.  l'ay  l'esprit  tardif 
et  mousse  ;  le  moindre  nuage  luy  arreste  sa  pointe,  en 
façon  que,  pour  exemple,  ie  ne  luy  proposay  iamais 
nul  œnigme  si  aisé  qu'il  sceut  desuelopper.  Il  n'est  si 
vaine  subtilité  qui  ne  m'empesche  :  ans  ieux  ou  l'es- 
prit a  sa  part,jdes  échetz,  des  cartes,  des  dames,  et 
autres,  ie  n'y  comprens  que  les  plus  grossiers  traictz. 
L'appréhension,  ie  l'ay  lente  et  embrouillée;  mais  ce 
qu'elle  tient  vne  fois,  elle  le  tient  bien,  et  l'embrasse 
bien  vniuerselement  et  étroitement*  pour  le  temps 
qu'elle  le  tient.  l'ay  la  veue  longue,  saine  et  entière, 
mais  qui  se  lasse  aiséement  au  trauuail,  et  se  charge. 
A  céte  occasion,  ie  ne  puis  auoir*  commerce  auec  les 
liures  que  par  le  moyen  du  seruice  d'autruy.  Le  ieune 
Piiiie  instruira  ceux  qui  ne  l'ont  essayé,  combien  ce 

'  BC  :  «  car  il  m'est  très- ma  lai  se  de  retenir  des  noms  ». 
-  BC  aj.  :  »  Il  m'est  aducnu  plus  d'vne  fois  d'oblier  le  mot* 
que  i'auois*  donné  ou  rcceu  d\n  autre*  ». 

retardement  est  important  a  ceux  qui  s'adonnent  a 
céte  occupation. 

Il  n'est  point  d'ame  si  chetifue  et  brutale  en  laquelle 
on  ne  voye  reluire  quelque  faculté  particulière.  Il  n'y 
en  a  point  de  si  enseuelie  qui  ne  face  vne  saillie  par 
quelque  coin.  Et  comment  cela  auienne  qu'vne  ame. 
aueugle  et  endormie  a  toutes  autres  choses,  se  trouuc 
vifue,  claire  et  excellente  a  certain  particulier  effect, 
il  s'en  faut  enquérir  aux  maistres.  Mais  les  belles  âmes 
ce  sont  les  âmes  vniuerscUes,  ouuertes  et  prestes  a 
tout*  :  ce  que  ie  di  pour  accuser  la  mienne.  Car,  soit 
par  foiblesse  ou  nonchalance  (et  de  mettre  a  noncha- 
loir  ce  qui  est  a  nos  piedz,  ce  que  nous  auons  entre- 
mains, ce  qui  regarde  de  plus  près  le  seruice  de  nostre 
vie,  c'est,  a  mon  aduis,  vne  bien  lourde  faute  *), 
il  n'en  est  point  vne  si  inepte  et  si  ignorante  que  la 
mienne  de  plusieurs  telles  choses  vulgaires,  et  qui  ne 
se  peuuent  sans  honte  ignorer.  Il  faut  que  i'cn  conte 
quelques  exemples. 

le  suis  né  et  nourry  aux  champs  et  parmy  le  labou- 
rage; i'ay  des  affaires  et  du  mesnage  en  main,  depuis 
que  ceux  qui  me  deuançoient  en  la  possession  des 
biens  que  ie  iouis  m'ont  quité  leur  place'.  Or,  ie  ne 
sçay  conter  ny  a  get,  ny  a  plume.  La  plus  part  de  nos 
monnoies,  ie  ne  les  connoy  pas;  ny  ne  sçay  la  diffe- 
rance  de  l'vn  grain  a  l'autre,  ny  en  la  terre,  nv  au 
grenier,  si  elle  n'est  par  trop  apparente;  ny  a  peine 
celle  d'entre  les  choux  et  les  laittues  de  mon  iardin. 
le  n'entens  pas  seulement  les  noms  des  premiers  vtilz 
du  mesnage,  ny  les  plus  grossiers  principes  de  l'agri- 
culture, et  que  les  cnfans  sçauent*.  Et  puis  qu'il  me 

'  VulfT,  modifie  la  fin  de  cette  phrase. 

faut  taire  la  honte  toute  entière,  il  n'y  a  pas  vn  mois 
qu'on  me  surprint  ignorant  dequoy  le  leuein  seruoit 
a  faire  du  pain*.  On  coniectura  anciennement  a  Athè- 
nes vn'  inclination  a  la  mathématique  en  celuy  a  qui 
on  voioit  ingénieusement  agencer  et  fagotter  vne 
charge  de  brossailles;  vrayement  on  tireroit  de  moy 
vne  bien  contraire  conclusion  :  car,  qu'on  me  donne 
toutl'apprest  d'vne  cuisine,  me  voila  a  la  faim  ;  et  fay 
grand  doubte,  quand  i'auroy  vn  cheual  et  son  équi- 
page, que  i'eusse  l'entendement  de  l'accommoder  pour 
m'en  seruir  ^  Par  ces  traitz  de  ma  confession,  on  en 
peut  imaginer  d'autres  a  mesdespens.  Mais,  quel  que 
ie  me  face  connoitre,  pourueu  que  ie  me  face  con- 
noitre  tel  que  ie  suis,  ie  fay  mon  effect  :  et  si  ne  m'ex- 
cuse pas  d'oser  mettre  par  escrit  des  propos  si  ineptes 
et  friuoles  que  ceux  icy  :  la  bassesse  du  suiect,  qui  est 
moy,  n'en  peut  souffrir  de  plus  pleins  et  solides.  Et 
au  demeurant,  c'est  vn'  humeur  nouuelle  et  fantasti- 
que qui  me  presse  :  il  la  faut  laisser  courir.  Tant  y  a 
que,  sans  l'aduertissement  d'autruy,  ie  voy  assez  ce 
peu  que  tout  cecy  vaut  et  poise ,  et  la  hardiesse  et 
témérité  de  mon  dessein.  C'est  assez  que  mon  iuge- 
ment  ne  se  defferre  point,  duquel  ce  sont  icy  les  essais  '  : 

U^asutiis  sis  vsqiie  licet,  sis  denique  uasiis, 

Qjiautiim  noluerit  ferre  rogatus  Athlas, 
Et  possis  ipsiim  tu  deridere  Latinum, 

V^on  potes  in  nugas  dicere  plura  meas 
Ipse  ego  qitatn  dixi;  qiiid  dentem  dente  iuiiabit 

1{()dere?  carne  opits  est,  si  satiir  esse  velis  ; 
C^e  perdas  operam  :  qui  se  mirantur,  in  illos 

Virus  habe ;  nos  hœc  nouimus  esse  nihil. 

•  BC  supp.  :  u  et  fay  grand...  m'en  seruir  >'. 
'  Vulg.  modifie  tout  ce  passa{;c. 

le  ne  me  suis  pas  obligé  a  ne  dire  point  de  sottises, 
pourueu  que  ie  ne  me  trompe  pas  a  les  mesconnoistre  •; 
et,  de  faillir  a  mon  esciant,  cela  m'est  si  ordinaire  que 
ic  ne  faux  guiere  d'autre  façon  :  ie  ne  faus  guiere  fortui- 
tement. C'est  peu  de  chose  de  prester  a  la  témérité  de 
mes  humeurs  les  actions  ineptes,  puis  que  ie  ne  me  puis 
pas  défendre  d'y  prester  ordinairement  les  vitieuses. 

le  vis  vn  iour,  a  Bar  le  Duc,  qu'on  presentoit  au 
Roy  François  second,  pour  la  recommendation  de  la 
mémoire  de  René,  Roy  de  Sicile,  vn  pourtraict  qu'il 
auoit  luv  mesmes  faictde  soy.  Pourquoy  n'est  il  loisible 
de  mcsme  a  vn  chacun  de  se  peindre  de  la  plume, 
comme  il  se  peignoit  d'vn  creon?  et  ne  puis-ie  repré- 
senter ce  que  i.e  trouue  de  moy,  quel  qu'il  soit  '?  le 
ne  veux  donc  pas  oublier  encore  céte  cicatrice  bien  mal 
propre  a  produire  en  publicq  :  c'est  l'irrésolution,  qui 
est  vn  vice  tresincommode  a  la  négociation  des  affaires 
du  monde;  ie  ne  sçay  pas  prendre  parti  es  entreprinses 
doubteuses  ^  par  ce  que,  es  choses  humaines,  a  quel- 
que bande  qu'on  panche,  il  me  semble  ♦  qu'il  se  pré- 
sente force  apparences  qui  nous  y  confirment*  :  de 
quelque  costé  que  ie  me  tourne,  ie  me  fournis  tousiours 
asses  de  raisons  et  de  vravsemblance  pour  m'y  main- 
tenir. Ainsi  i'arreste  chcs  moy  le  doubte  et  la  liberté 
de  choisir,  iusques  a  ce  que  l'occasion  me  presse;  et 
lors,  a  confesser  la  vérité,  ie  iette  le  plus  souuent  la 
plume  au    vent,    comme    on   dit,  c'est  a  dire  '"^  :  ie 

'   Vïdf^.  :  »«  copnoistrc  ». 

'  Vulf^.  siipy.  :  «  et  ne  ]niis-ie...  qu'il  soitr  » 

^  BC  aj.  : 

«  V^C  .SI,  ne  >/o.  »/(■/  cor  tJii  siii)){J  niicm'  <-. 

*  VulfÇ.  supp.  :  «(  il  nie  semble  qu"  ". 

*  Vulf^.  supp.  :  "  c'est  à  dire  ••. 

m'abandonne  a  la  mercy  de  la  fortune  ;  vne  bien  legiere 
inclination  et  circonstance  m'emporte  : 

T^um  in  diibio  est  animiis,  paulo  momento  hue  atque 

[illiic  impellitur. 

L'incertitude  de  mon  iugement  est  si  également  ba- 
lancée en  la  pluspart  des  occurrences  que  ie  compro- 
mettrois  volontiers  a  la  décision  du  sort  et  des  dets; 
et  remarque,  auec  vne  grande  considération  de  nostre 
foiblesse  humaine,  les  exemples  que  l'histoire  diuine 
mesme  nous  a  laissez  de  cet'  vsage  de  remettre  a  la 
fortune  et  a  l'hazard  la  détermination  des  élections  es 
choses  doubteuses  :  Sors  cecidit  super  Mathiam* . 
Ainsi  ie  ne  suis  propre  qu'a  suiure,  et  me  laisse  aysée- 
ment  emporter  a  la  fouUe.  le  ne  me  fie  pas  assez  en 
mes  forces  pour  entreprendre  de  commander,  ny 
guider,  ny  mesme  conseiller  ^  :  ie  suis  bien  aise  de 
trouuer  mes  pas  trassés  par  autrui.  S'il  faut  courre  le 
hazard  d'vn  chois  incertain,  i'ayme  mieux  que  ce  soit 
soubs  vn  autre  qui  s'asseure  plus  de  ses  opinions  et 
les  espouse  plus  que  ie  ne  fai  les  miennes*. 

Notamment  aux  affaires  politiques,  il  me  semble  ' 
qu'il  y  a  vn  beau  champ  ouuert  au  bransle  et  a  la 
contestation  : 

lusta  pari  premitur  veliiti  ciim  pondère  libra 
Trôna,  nec  hac  plus  parte  sedet,  nec  surgit  ab  illa. 

Les  discours  de  Machiauel,  pour  exemple,  estoient 
assez  solides  pour  le  subiet;  si  y  a  il  eu  grand  aisence 
a  les  combattre;  et  ceux  qui  les  ont  combattus  n'ont 
pas  laissé  moins  de  facillité  a  combattre  les  leurs.  Il 

'  Vul^.  supp.  :  <i  ny  nicsmc  conseiller  ». 
2  Vulg.  supp.  :  a  il  me  semble  qu'  ><. 

s'y  trouueroit  tousiours  a  vn  tel  argument  dequov  v 
fournir  responses,  dupliques,  répliques,  tripliques. 
quadrupliques,  et  cet'  infinie  contexture  de  débats 
que  nostre  chicane  a  alongé  tant  qu'elle  a  peu,  en 
taueur  des  procez  : 

Cœdimur,  et  totidem  plagis  consumimus  hostem  ; 

les  raisons  n'y  ayant  guiere  autre  fondement  que 
l'expérience,  et  la  diuersité  des  euenemens  humains 
nous  fournissant  infinis  exemples  a  toute  sorte  de 
visages.  Vn  sçauant  personnage  de  nostre  temps  dit 
qu'en  nos  almanacs,  ou  ils  disent  chaud,  qui  vouldra 
dire  froid,  et,  au  lieu  de  sec,  humide,  et  mettre  tous- 
iours le  rebours  de  ce  qu'ils  pronostiquent,  s'il  deuoit 
entrer  en  gageure  de  l'euenement  de  l'vn  ou  de  lau- 
tre,  qu'il  ne  se  soucieroit  pas  quel  parti  il  print,  sauf 
es  choses  ou  il  n'y  peut  eschoir  incertitude,  comme  de 
promettre  a  Noël  des  chaleurs  extrêmes,  et  a  la  S.  lean 
des  rigueurs  de  l'hiuer.  l'en  pense  de  mesmes  de  ces 
discours  politiques.  A  quelque  roUe  qu'on  vous  mette, 
vous  auez  aussi  beau  ieu  que  vostre  compaignon, 
pourueu  que  vous  ne  venez  a  choquer  les  principes 
trop  grossiers  et  apparens.  Et  pourtant,  selon  mon 
humeur,  es  affaires  publiques,  il  n'est  nul  si  mauuais 
train,  pourueu  qu'il  aie  de  l'aage  et  de  la  constance, 
qui  ne  vaille  mieux  que  le  changement  et  le  remue- 
ment. Noz  meurs  sont  extrêmement  corrompues,  et 
panchent  d'vne  merueilleuse  inclination  vers  l'empi- 
rement.  De  noz  loix  et  vsances,  il  y  en  a  plusieurs 
barbares  et  monstrueuses;  toutcsfois,  pour  la  difhculté 
de  nous  mettre  en  meilleur  estât,  et  le  dangier  de  ce 
crollemeni,  si  ie  pouuoi  mettre  vne  cheuille  a  nostre 
roue  cl   l'arrestcr  en   ce  point,   ic   le    ferois   de   bon 

cœur*.  Le  pis  que  ie  trouue  en  nostre  estât,  c'est 
l'instabilité,  et  que  noz  lois,  non  plus  que  nos  veste- 
mens,  ne  peuuent  prendre  nulle  forme  arrestée.  Il  est 
bien  aysé  d'accuser  d'imperfection  vne  police,  car 
toutes  choses  mortelles  en  sont  pleines  ;  il  est  bien  aisé 
d'engendrer  a  vn  peuple  le  mespris  de  ses  anciennes 
obseruances  :  iamais  homme  n'entreprint  ce  roUe  qui 
n'en  vint  a  bout.  Mais  d'y  restablir  vn  meilleur  estât 
en  la  place  de  celuy  qu'on  a  ruiné,  a  cela  plusieurs  se 
sont  morfondus  de  ceux  qui  l'auoient  entreprins*. 

Somme,  pour  reuenir  a  moy,  ce  seul  par  ou  ie  m'es- 
time quelque  chose,  c'est  ce  en  quov  iamais  homme 
ne  s'estima  detfaillant.  Ma  recommendation  est  vul- 
gaire, commune  et  populaire;  car  qui  a  iamais  cuidé 
auoir  faute  de  iugement?  Ce  seroit  vne  proposition 
qui  impliqueroit  en  soy  de  la  contradiction*  :  s'accu- 
ser en  ce  suiect  la,  ce  seroit  se  iustiher,  et  se  condam- 
ner, ce  seroit  s'absoudre.  Il  ne  fut  iamais  crocheteur 
nv  femmelette  qui  ne  pensast  auoir  assez  de  sens  pour 
sa  prouision.  Nous  reconnoissons  aiséement  es  autres 
l'aduantage*  de  la  force*,  de  l'expérience,  de  la  dispo- 
sition, de  la  beauté  et  de  la  noblesse  *;  mais,  l'aduan- 
tage  du  iugement,  nous  ne  le  cédons  a  personne,  et 
les  raisons  qui  partent  du  simple  discours  naturel  en 
autruy,  il  nous  semble  qu'elles  sont  nostres  '.  La 
science,  le  stile  et  telles  autres  parties  que  nous  voions 
es  ouurages  estrangiers,  nous  sentons  bien  aisément 
si  elles  surpassent  nos  forces;  mais,  les  simples  pro- 
ductions du  discours  et  '  de  l'entendement,  chacun 
pense  qu'il  estoit  en  luy  de  les  trouuer  toutes  pareilles, 

•  Vitlg.  supp.  :  ((  et  de  la  noblesse  ». 

*  Vulfr.  modifie  la  fin  de  cette  phrase. 
^  Vulg.  supp.  :  u  du  discours  et  ». 

et  en  aperçoit  malaisément  le  pois  et  la  difficulté*. 
Ainsi,  c'est  vnc  sorte  d'exercitation,  de  laquelle  on 
doit  espérer  fort  peu  de  recommendation  et  louange 
du  vulgaire  *.  Le  plus  sot  homme  du  monde  pense 
autant  auoir  d'entendement  que  le  plus  habile. 

Voila  pourquoy  on  dit  communément  que  le  plus 
iuste  partage  que  nature  nous  ave  fait  de  ses  grâces, 
c'est  celuy  du  iugement  :  car  il  n'est  nul  qui  ne  se 
contente  de  ce  qu'elle  luy  en  a  distribué*.  le  pense 
auoir  les  opinions  bonnes  et  saines  ;  mais  qui  n'en 
croit  autant  des  siennes?  L'vnedcs  meilleures  preuues 
que  i'en  aie,  c'est  le  peu  d'estime  que  ie  fay  de  moi  : 
car,  si  elles  n'eussent  esté  bien  asseurées,  elles  se  fus- 
sent aiséement  laissées  piper  a  l'affection  que  ic  me 
porte  singulière,  comme  celuy  qui  la  ramené  quasi 
toute  a  moi,  et  qui  ne  l'espans  guieres  hors  de  la. 
Tout  ce  que  les  autres  en  distribuent  au  publicq 
qu'ilz  ont  en  charge  *,  a  vne  infinie  multitude  d'amis 
et  de  connoissans,  a  leur  gloire,  a  leur  grandeur,  ie  le 
rapporte  tout  a  ma  santé  "\  au  repos  de  mon  esprit, 
et  a  moy.  Ce  qui  *  m'en  eschappe  ailleurs,  ce  n'est 
pas  proprement  de  l'ordonnance  de  mon  discours  : 

<£Mihi  nempe  valere  et  viiiere  doctus. 

Or,  mes  opinions,  ie  les  trouue  infiniment  hardies 
et  constantes  a  condamner  mon  insuffisance.  De  vray, 
c'est  aussi  vn  subiect  auquel  i'exerce  mon  iugement 
autant  qu'a  nul  autre.   Le  monde  regarde  tousiours 


'   Vul^.  supf.  :  i*  du  vulgaire  »,  et  remplace  la  phrase  suivante 
par  un  développement. 

-  BC  supp.  :  u  au  publicq  qu'ilz  ont  en  charge  •>. 
^  \'ulf^.  supp.  :  a  a  ma  santé  ». 
*  A .  par  erreur  :  «  que  ». 

vis  a.vis;  moy,  ie  renuersc  ma  veuë  au  dedans  :  ie  la 
plante,  ie  l'amuse  la.  Chacun  regarde  deuant  soy; 
mov,  ie  regarde  dedans  moy.  le  n'ay  affaire  qu'a  moy, 
ie  me  considère  sans  cesse,  ie  me  contrerolle,  ie  me 
gouste.  Les  autres  vont  tousiours  ailleurs,  s'ilz  y 
pensent  bien  :  ilz  vont  tousiours  auant  •  ;  moy,  ie  me 
roulle  en  moi  mesmes.  Céte  capacité  de  trier  le  vrai  ', 
et  cet'  humeur  libre  de  n'assuiectir  aiséement  ma 
créance,  ie  la  dois  principalement  a  moy  mesme  :  car 
les  plus  fermes  imaginations  que  i'aye,  et  générales, 
ce  sont  celles  mesmes  qui,  par  manière  de  dire,  nas- 
quirent  auec  moy*.  le  les  produis  crues  et  simples, 
d'vne  production  hardie  et  généreuse,  mais  vn  peu 
trouble  et  imparfaicte  ;  mais  depuis  ic  les  ay  establies 
et  fortifiées  par  l'authorité  d'autruy  et  par  les  saints 
discours  des  anciens,  ausquelz  ie  me  suis  rencontré 
conforme  en  iugement.  Ceux  la  me  les  ont  mises  en 
main  et  m'en  ont  donné  la  iouissance  et  possession 
entière  ^*. 

Voila  donq  iusques  ou  ie  me  sens  coulpable  de  céte 
première  partie,  que  ie  disois  estre  au  vice  de  la  prc- 
sumption.  Pour  la  seconde,  qui  consiste  a  n'estimer 
point  assez  autruy,  ie  ne  sçay  si  ie  m'en  puis  si  bien 
excuser  :  car,  quoy  qu'il  me  couste,  ic  délibère  de  dire 
ce  qui  en  est.  A  l'aduenture  que  le  commerce  conti- 
nuel que  i'ay  auec  les  humeurs  anciennes  et  l'idée  de 
ces  riches  âmes  du  temps  passé  me  dégouste  et  d'au- 
truy et  de  moy  mesme  ;  ou  bien  que,  a  la  vérité,  nous 
viuons  en  vn  siècle  qui  ne  produit  les  choses  que  bien 

'  BC  aj.  : 

«  VSlcmo  in  sese  tentât  dcsccndcre  >». 

2  BC  aj.  :  a  quelle  qu'elle  soit  en  moy  ». 

3  Vulg.  modifie  Icfç'erement  ce  passage. 

médiocres  :  tant  y  a  que  ie  ne  connoy  rien  digne  de 
grande  admiration.  Aussi  ne  connoi-ie  guiere  d'hom- 
mes auec  telle  priuauté  qu'il  faut  pour  en  pouuoir 
iuger,  et  ceux  ausquelz  ma  condition  me  mesle  plus 
ordinairement  sont,  pour  la  pluspart,  gens  qui  ont 
peu  de  soin  de  la  culture  de  l'ame,  et  ausquelz  on  ne 
propose  pour  toute  béatitude  que  l'honneur,  et  pour 
toute  perfection  que  la  vaillance. 

Ce  que  ie  voy  de  beau  en  autruy,  ie  le  lotie  et  l'es- 
time tres-volontiers;  voire  i'encheris  souuent  sur  ce 
que  l'en  pense,  et  me  permetz  de  mentir  iusques  la  : 
car,  d'inuenter  vn  suiect  faux,  il  n'est  pas  en  ma  puis- 
sance *.  le  tesmoigne  volontiers  de  mes  amis  par  ce 
que  i'v  trouue  de  louable,  et,  d'vn  pied  de  valeur,  i'en 
fay  volontiers  vn  pied  et  demy.  Mais,  de  leur  prester 
les  qualitez  qui  n'y  sont  pas,  ie  ne  puis  ;  ny  les  défen- 
dre ouuertement  des  imperfections  qu'ilz  ont*. 

le  connovdes  hommes  assez  qui  ont  diuerses  parties 
belles  :  qui  l'esprit,  qui  le  cœur,  qui  l'adresse,  qui  la 
conscience,  qui  le  langage,  qui  vne  science,  qui  vn 
autre  :  mais,  de  grand  homme  en  gênerai,  non  pas 
parfait  *,  mais  encore  ayant  tant  de  belles  pièces 
ensemble  ^  qu'on  s'en  doiue  estonner,  ou  le  comparer 
a  ceux  que  nous  connoissons  ^  du  temps  passé,  ma 
fortune  ne  m'en  a  fait  voir  nul.  Et  le  plus  grand  que 
i'ay  connu*,  ie  dy  des  parties  natureles  de  l'ame,  et 
le  mieux  ne,  c'estoit  Estienne  de  La  Boitie  :  c'étoit 
vrayement  vn'  ame  pleine,  et  qui  monstroit  vn  beau 


'  BC  :  «  car  ic  n'aymc  point  a  inuenter  un  subiect  faux  «.  — 
Vulf^.  viodific  cette  leçon. 
'  Vulg.  supp.  :  w  non  pas  parfait,  mais  encore  ». 
■"'  BC  aj.  :  u  ou  vne  en  tel  ilccrc  (.rcxcLllancc  ». 
*  BC  :  «  honorons  ». 

visage  a  tout  sens.  Cestoit  proprement  •  vn'  ame  a  la 
vieille  merque,  et  qui  eut  produit  de  grans  effetz,  si 
sa  *  fortune  l'eust  voulu  :  ayant  beaucoup  adiousté  a 
ce  riche  naturel  par  science  et  estude. 

Mais  ie  ne  sçay  comment  il  aduient,  ce  me  semble  \ 
qu'il  se  trouue  autant  de  vanité  et  de  foiblcsse  d'en- 
tendement en  ceux  qui  font  profession  d'auoir  plus  de 
suffisance,  qui  se  meslent  de  vacations  lettrées  et  de 
charges  qui  dépendent  des  liures  et  de  la  science,  qu'en 
nulle  autre  sorte  de  gens  :  ou  bien  par  ce  que  on  requiert 
et  atend  plus  d'eux  que  des  ignorans  *,  et  qu'on  ne 
peut  excuser  en  eus  les  fautes  communes;  ou  bien  que 
l'opinion  du  sçauoir  leur  donne  plus  de  hardiesse  de 
se  produire  et  de  se  descouurir  trop  auant,  par  ou  ilz  se 
gastent  et  se  trahissent.  Comme  vn  artisan  tesmoigne  * 
sa  bestise,  quelque  riche  matière  qu'il  ait  entre  mains, 
s'il  '  l'accommode  et  mesle  sottement  et  contre  les 
règles  de  son  ouurage*  :  ceux  cy  en  font  autant,  lors 
mesme  qu'ilz  mettent  en  auant  des  choses  qui  d'elles 
mesmes  et  en  leur  lieu  seroient  bonnes;  mais  ilz  s'en 
seruent  hors  de  propos,  sans  discrétion  et  sans  suite  '', 
faisans  honneur  a  leur  mémoire  aus  despans  de  leur 
entendement.  Hz  font  honneur  a  Cicero,  a  Galien,  a 
Vlpien  et  a  saint  Hierosme,  et  eus  se  rendent  ridicules. 

le  retombe  volontiers  sur  ce  discours  de  l'ineptie  de 
nostre  institution  :  elle  a  eu  pour  sa  fin  de  nous  faire 
non  bons  et  sages,  mais  sçauans  :  elle  y  est  arriuée. 
Elle  ne  nous  a  pas  apris  de  suyure  et  embrasser  la  vertu 

'  Vulg.  supp.  :  «  Cestoit  proprement  ". 

-  C  :  «  la  1). 

^  Vulg.  supp.  :  u  ce  me  semble  ». 

^  Vulg.  supp.  :  «  que  des  ignorans  ». 

■'  C  omet  :  «  s'il  ». 

*  Vulg.  supp.  :  «  hors  de  propos  »  et  «  et  sans  suite  ». 

et  la  prudence  ;  mais  elle  nous  en  a  imprimé  la  deriua- 
tion  et  l'etymologie.  Nous  sçauons  décliner  vertu,  si  * 
ne  sçauons  Taimer.  Si  nous  ne  sçauons  que  c'est  que 
prudence  par  effet  et  par  expérience,  nous  le  sçauons 
par  iargon  et  par  cœur.  De  nos  voisins,  nous  ne  nous 
contentons  pas  d'en  sçauoir  la  race,  les  parenteles  et  les 
alliances,  nous  les  voulons  auoir  pour  amis  et  dresser 
auec  eus  quelque  conuersation  et  intelligence.  Elle 
nous  a  apris  les  deffinitions,  les  diuisions  et  particions 
de  la  vertu,  comme  des  surnoms  et  branches  d'vne 
généalogie,  sans  auoir  nul  soin  de  dresser  entre  nous 
et  elle  quelque  pratique  de  familiarité  et  de  priuée 
acointance.  Elle  nous  a  choisi  pour  nostre  aprentis- 
sage,  non  les  Hures  qui  ont  les  opinions  plus  saines  et 
plus  vrayes,  mais  ceux  qui  parlent  le  meilleur  Grec  et 
Latin,  et,  parmy  ses  beaus  motz,  nous  a  fait  couler  en 
la  fantasie  les  plus  vaines  humeurs  de  l'antiquité. 

Vne  bonne  institution,  elle  change  le  iugement  et  les 
meurs,  comme  il  aduint  a  Polemon,  ce  ieune  homme 
Grec  débauché,  qui,  estant  allé  ouir  par  rencontre  vne 
leçon  de  philosophie  -,  ne  remerqua  pas  seulement  l'élo- 
quence et  la  suffisance  du  lecteur,  et  n'en  rapporta  pas 
seulement  en  la  maison  la  science  de  quelque  beau  dis- 
cours, mais  vn  fruit  plus  apparent  et  plus  solide,  qui  fut 
vn  soudain  changement  et  amendement  de' sa  première 
vie.  Qui  a  iamais  senty  vn  tel  cffect  de  nostre  discipliner 

Faciasne  quod  olim 
SMutalus  Polemon? ponas  insii^nia  morbi. 
Fasciolas.  cubital,  focaîia? potus  vt  ille 
Vieillir  ex  collofurtim  carpsisse  coronas 
Postquam  est  impransi  corrcptus  voce  magistn, 

»  BC  :  u  si  nous  ». 

•  Vulg.  :  *»  de  Xcnocratcs  ». 

*  Les  plus  Tcires  hommes  que  i'aye  iugé  par  les 
apparences  externes  (car,  pour  les  iuger  a  ma  mode,  il 
les  faudroit  esclerer  de  fort  près),  ce  ont  esté,  pour 
le  fait  de  la  guerre  et  suffisance  militaire  :  le  Duc 
de  Guise  qui  mourut  a  Orléans,  et  le  feu  Mareschal 
Strozi  ;  pour  gens  suffisans  et  de  vertu  non  commune  : 
Oliuier  et  THospital,  Chanceliers  de  France.  Il  me 
semble  aussi  de  la  poésie  qu'elle  a  eu  sa  vogue  en 
nostre  siècle.  Nous  auons  foison  de  bons  artisans  de 
ce  mestier  la  :  d'Aurat,  Beze,  Buchanan,  l'Hospital, 
Montdoré,  Turnebus.  Quant  aus  François,  ie  pense 
qu'ilz  l'ont  montée  au  plus  haut  degré  ou  elle  sera 
iamais;  et,  aus  parties  en  quoy  Ronsart  et  du  Bellav 
excellent,  ie  ne  les  trouue  guieres  esloignés  de  la  per- 
fection ancienne.  Adrianus  Turnebus  sçauoit  plus  et 
sçauoit  mieus  ce  qu'il  sçauoit  que  homme  qui  fut  de 
son  siècle,  ny  loin  au  delà*. 

Les  autres  vertus  ont  eu  peu  ou  point  de  mise  en 
ce  temps;  mais  la  vaillance,  elle  est  deuenue  populaire 
par  noz  guerres  ciuiles;  et,  en  céte  partie,  il  se  trouue 
parmy  nous  des  âmes  fermes  iusques  a  la  perfection, 
et  en  grand  nombre,  si  que  le  triage  en  est  impossi- 
ble a  faire. 

Voila  tout  ce  que  i'ay  connu  iusques  a  céte  heure 
d'extraordinaire  grandeur  et  non  commune. 


CHAPITRE    DIXHVITIESME. 

I)V    DÉMENTIR. 

Voire  mais  on  me  dira  que  ce  dessein  de  se  seruir 
de  soy  mesmes  pour  suiet  a  escrire  seroit  excusable 
a  des  hommes  rares  et  fameus,  qui,  par  leur  reputa- 
II.  16 

tion,  auroint  donné  quelque  désir  de  leur  cognois- 
sance.  Il  est  certain,  ie  l'aduoue,  et  sçay  bien  que, 
pour  voir  vn  homme  de  la  commune  façon,  a  peine 
qu'vn  artisan  Icue  les  yeux  de  sa  besoigne,  la  ou. 
pour  voir  vn  personnage  grand  et  signalé  arriuer  en 
vne  ville,  les  ouuroirs  et  les  boutiques  s'abandonnent. 
Il  mésiet  a  tout  autre  de  se  faire  cognoistre  qu'a 
celuv  qui  a  dequoy  se  faire  imiter,  et  duquel  la  vie  et 
les  opinions  peuuent  seruir  d'exemple  et  *  de  patron. 
Cassar  et  Xenophon  ont  eu  dequoy  fonder  et  fermir 
leur  narration  en  la  grandeur  de  leurs  gestes,  comme 
en  vne  baze  massiue  et  solide.  Ainsi  sont  a  souhaiter 
les  papiers  iournaus  du  grand  Alexandre,  les  commen- 
taires qu'Auguste*,  Sylla,  Brutus  et  autres  auoint 
laissé  de  leurs  gestes.  De  telles  gens,  on  aime  et  estu- 
die  les  tigures,  en  cuyure  mesmes  et  en  pierre. 

Céte  remonstratice  est  tres-vrave,  mais  elle  ne  me 
touche  pas  '  : 

J^on  recito  cuiquam.  nisi  amicis,  idque  rogatus. 
Non  vbiuis  coramue  quibuslibet ,  in  medio  qui 
Scripta  foro  recitent  sunt  miilti.  quique  lauantes. 

le  ne  dresse  pas  icy  vne  statue  a  planter  au  carre-four 
d'vne  ville,  ou  dans  vne  église,  ou  place  publique*  : 
c'est  pour  la  cacher  au  coin  '  d'vne  librairie,  et  pour 
en  amuser  quelqu'vn  qui  ait  particulier  interest  a  ma 
cognoissance  ^  :  vn  voisin,  vn  parent,  vn  amy  qui 
prendra  plaisir  a  me  racointer  et  repratiquer  en  cet' 
image.  Les  autres  ont  pris  cœur  de  parler  d'eus,  pour 

'  Vulg.  supp.  :  M  d'exemple  et  ». 

'  \'ulg.  :  «»  que  bien  peu  ». 

'  ^'ulg.  :  a  pour  le  coin  ». 

♦   T/z/if.  supp.  :  <«  quelqu'vn  qui.,,  cognoissance  > 

y  auoir  trouué  le  subiect  digne  et  riche;  moi,  au 
rebours,  pour  l'auoir  trouué  si  vain  et  si  maigre  qu'il 
n'y  peut  échoir  nul  soupçon  d'ostentation*.  Quel 
contentement  me  seroit  ce  d'ouir  ainsi  quelqu'vn 
qui  me  recitast  les  meurs,  la  forme,  les  conditions  et 
les  fortunes  de  mes  ancestres!  combien  i'v  serois 
atentif!  Vrayement  cela  partiroit  d'vne  mauuaise 
nature  d'auoir  a  mespris  les  portraitz  mesmes  de  noz 
amis  et  prédécesseurs,  et  de  les  desdaigner.  Vn  poi- 
gnard, vn  harnois,  vne  espée  qui  leur  a  serui,  ie  les 
conserue,  pour  l'amour  d'eus,  autant  que  ie  puis,  de 
l'iniure  du  temps  **.  Si  toutesfois  ma  postérité  est 
d'autre  goust,  i'aray  bien  dequoy  me  reuencher,  car 
ilz  ne  sçauroient  faire  moins  de  conte  de  moy  que  l'en 
feray  d'eus  en  ce  temps  la.  Tout  le  commerce  que  i'av 
en  cecy  auec  le  publicq,  c'est  que  i'ay  esté  contraint 
d'emprunter  *  les  vtils  de  son  escriture,  pour  estre 
plus  soudaine  et  plus  aysée  :  il  m'a  fallu  ietter  en 
moule  céte  image  pour  m'exempter  de  la  peine  d'en 
faire  faire  plusieurs  extraicts  a  la  main  ^  En  recom- 
pense de  céte  commodité  que  i'en  ay  emprunté,  i'es- 
pere  luy  faire  ce  seruice  d'empescher  * 

^!Nie  toga  cordyllîs,  ne  penula  desit  oliuis*. 

Mais,  a  dire  vray,  a  qui  croyrions  nous  parlant 
de  soy  en  vne  saison  si  gastée  ?  veu  qu'il  en  est  fort 
peu  ou  point  a  qui  nous  puissions  croire  parlants 
d'autruy,  ou  il  y  a  moins  d'interest  a  mentir.  Le  pre- 
mier trait  de  la  corruption  des  mœurs,  c'est  le  bannis- 

'  Vulg.  modifie  les  trois  dernières  phrases. 
'  Vulg.  :  (i  que  l'emprunte  ». 
'  Vulg.  supp.  :  <i  il  m'a  fallu...  la  main  ». 
♦  Vulg.  modifie  cette  phrase. 

sèment  de  la  vérité  :  car,  comme  disoit  Pindarus, 
l'estre  véritable  est  le  commencement  d'vne  grande 
vertu*.  Nostre  vérité  d'à  cette  heure,  ce  n'est  pas  ce 
qui  est,  mais  ce  qui  se  persuade  a  autruy  :  comme 
nous  appelions  monnoye,  non  celle  qui  est  loyalle 
seulement,  mais  la  tauce  aussi  qui  a  mise.  Nostre 
nation  est  de  long  temps  reprochée  de  ce  vice  :  car 
Saluianus  Massiliensis,  qui  estoit  du  temps  de  Valen- 
tinian,  l'Empereur,  dit  qu'aus  François  le  mentir  et 
se  pariurer  ne  leur  est  pas  vice,  mais  vne  façon  de 
parler.  Qui  vouldroit  enchérir  sur  ce  tesmoignage,  il 
pourroit  dire  que  ce  leur  est  a  présent  vertu.  On  s'y 
forme  ^  on  s'v  façonne  comme  a  vn  exercice  d'hon- 
neur  ;  car  la  dissimulation  est  des  plus  notables  qua- 
litez  de  ce  siècle. 

Ainsi  i'ay  souuent  considéré  d'où  pouuoit  naistre 
céte  coustume,  que  nous  obseruons  si  religieusement, 
de  nous  sentir  plus  aigrement  oftencez  du  reproche  de 
ce  vice,  qui  nous  est  si  ordinaire,  que  de  nul  autre; 
et  que  ce  soit  l'extrême  iniure  qu'on  nous  puisse  faire 
de  parole  que  de  nous  reprocher  la  mensonge.  Sur  cela, 
ie  treuue  qu'il  est  vn  peu  -  naturel  de  se  défendre  le 
plus  des  vices  dequoy  nous  sommes  le  plus  entachés. 
Il  semble  qu'en  nous  ressantants  de  l'accusation,  et 
nous  en  esmouuant,  nous  nous  deschargons  aucune- 
ment de  la  coulpe  :  si  nous  l'auons  par  efléct,  aumoins 
nous  la  condamnons  par  apparence*.  C'est  vn  vilein 
vice  que  le  mentir,  et  qu'vn  ancien  peint  bien  hon- 
teusement, quand  il  dict  que  c'est  donner  tesmoignage 
de  mespriser  Dieu,  et  quant  et  quant  de  creindre  les 
hommes.   11  n'est  pas  possible  d'en  représenter  plus 

'  y^ulg.  supp.  :  «  On  s'y  forme  ». 
'  BC  supp.  :  <i  vn  peu  «. 

richement  l'horreur,  la  vilité  et  le  desreglement  :  car, 
que  peut  on  imaginer  de  plus  monstrueus  que  d'estre 
couart  a  l'endroit  des  hommes,  et  braue  a  l'endroit  de 
Dieu?  Nostre  intelligence  se  conduisant  par  la  seule 
vove  de  la  parolle,  celuy  qui  la  fauce  trahit  la  societté 
publique.  C'est  le  seul  vtil  par  le  moyen  duquel  se 
communiquent  noz  volontez  et  nos  pensées  ;  c'est  le 
truchement  de  nostre  ame  :  s'il  nous  faut,  nous  ne  nous 
tenons  plus,  nous  ne  nous  entreconnoissons  plus;  s'il 
nous  trompe,  il  rompt  tout  nostre  commerce,  et  dis- 
soult  toutes  les  liaisons  de  nostre  police*.  Ce  bon 
compaignon  de  Grèce  disoit  que  les  enfans  s'amusent 
par  les  *  osseletz,  et  les  hommes  par  les  parolles. 

Quant  aus  diuers  vsagesde  noz  démentiz,  et  les  loix 
de  nostre  honneur  en  cela,  et  les  changemens  qu'elles 
ont  receus,  ie  remets  a  vne  autrefois  d'en  dire  ce  que 
l'en  ^  pense;  et  apprendray  cependant,  si  ie  puis,  en 
quel  temps  print  commencement  céte  coustume  de 
si  exactement  poiser  et  mesurer  les  parolles,  et  d'y 
attacher  nostre  honneur  :  car  il  est  aisé  a  iuger  qu'elle 
n'estoit  pas  anciennement  entre  les  Romains  et  les 
Grecs;  et  m'a  semblé  souuent  nouueau  et  estrange  de 
les  voir  se  démentir  et  s'iniurier,  sans  entrer  pourtant 
en  querelle.  Les  lois  de  leur  deuoir  prenoint  quelque 
autre  trein  que  les  nostres.  On  appelle  Caesar  tantost 
voleur,  tantost  yurongne,  a  sa  barbe.  Nous  voyons 
la  liberté  des  inuectiues  qu'ils  font  les  vns  contre 
les  autres  (ie  dv  les  plus  grands  chefs  de  guerre  de 
l'vne  et  l'autre  nation),  ou  les  parolles  se  reuenchent 
seulement  par  les  parolles,  et  ne  se  tirent  a  autre 
conséquence. 

*  BC  supp .  :  <»  les  » . 

•  C  ;  «  ie  ". 

CHAPITRE     DIXNEVFIESME. 
DE    LA    LIBERTÉ    DE   CONSCIENCE. 

Il  est  ordinaire  de  voir  les  bonnes  intentions,  si 
elles  sont  conduites  sans  modération,  pousser  les 
hommes  a  des  etîects  tresuitieux.  En-  ce  débat,  par 
lequel  la  France  est  a  présent  agitée  de  guerres  ciuiles, 
le  meilleur  et  le  plus  sain  party  est  sans  doubte  celuv 
qui  maintient  et  la  religion  et  la  police  ancienne  du 
pays.  Entre  les  gens  de  bien,  toutesfois,  qui  le  suiuent 
^car  ie  ne  parle  point  de  ceux  qui  ne  s'en  seruent  que 
de  prétexte  pour  ou  exercer  leurs  vengeances  particu- 
lières, ou  fournir  a  leur  auarice,  ou  suiure  la  faueur 
des  Princes,  mais  de  ceux  qui  le  font  par  vrav  zèle 
cnuers  leur  religion  et  sainte  affection  a  maintenir  la 
paix  et  l'état  de  leur  patrie),  de  ceux  cy,  dis-ie,  il  s'en 
voit  plusieurs  que  la  passion  pousse  hors  les  bornes 
de  la  raison,  et  leur  faict  par  fois  prendre  des  conseils 
iniustes,  violents  et  encore  téméraires. 

Il  est  certain  qu'en  ces  premiers  temps  que  nostre 
religion  commença  a  fleurir  et  '  a  gaigner  authorité 
et  puissance  auec  les  loix,  le  zcle  en  arma  plusieurs 
contre  toute  sorte  de  liures  payons  :  dequov  les  gens 
de  lettre  souflVent  vne  mcrueilleuse  perte.  l'estime 
que  ce  desordre  ait  plus  porté  de  nuvsance  aux  lettres 
que  tous  les  feux  des  barbares.  Cornélius  Tacitus 
en  est  vn  bon  tesmoin  :  car,  quoi  que  l'Empereur 
Tacitus,  son  parent,  en  eut  peuplé,  par  ordonnances 

'  Vulp.  siiyp.  :  u  a  fleurir  et  ",  et  plus  loin  :  "  et  puissance  ". 

expresses,  toutes  les  libreries  du  monde,  toutestois  vn 
seul  exemplaire  entier  n'a  peu  eschapper  la  curieuse 
recerche  de  ceus  qui  desiroint  l'abolir  pour  cinq  ou 
six  vaines  clauses  qu'il  escrit  contre  nostre  créance. 

Ils  ont  aussi  eu  ceci,  aumoins  aucuns  \  de  prêter 
aysément  des  louanges  fauces  a  tous  les  Empereurs 
qui  faisoient  pour  nous,  et  condamner  vniuerselle- 
ment  toutes  les  actions  de  ceus  qui  nous  estoint  con- 
traires, comme  il  est  aysé  a  voir  en  l'Empereur  Iulian, 
surnommé  l'Apostat.  C'estoit,  a  la  vérité,  vn  tresgrand 
homme  et  rare,  comme  celuy  qui  auoit  son  ame  viue- 
ment  tainte  des  discours  de  la  philosophie,  ausquels  il 
l'aisoit  profession  de  régler  et  toucher  -  toutes  ses 
actions.  Et,  de  vray,  il  n'est  nulle  sorte  de  vertu 
dequoy  il  n'ait  laissé  de  tresnotables  exemples.  En 
chasteté  (de  laquelle  le  cours  de  sa  vie  donne  bien  cler 
tcsmoignage),  on  lit  de  luy  vn  pareil  traict  a  celuv 
d'Alexandre  et  deScipion,  que,  de  plusieurs  très  belles 
captiues,  il  n'en  voulut  pas  seulement  voir  vne,  estant 
en  la  fleur  de  son  aage  :  car  il  fut  tué  par  les  Parthes 
aagé  de  trente  vn  an  seulement.  Quant  a  la  iustice, 
il  prenoit  luy  mesme  la  peine  d'ouir  les  parties,  et 
encore  que,  par  curiosité,  il  s'informât  a  ceux  qui  se 
presentoient  a  luy  de  quelle  religion  ils  estoint , 
toutesfois  l'inimitié  qu'il  portoit  a  la  nostre  ne  donnoit 
nul  contrepoix  a  la  balance.  Il  ht  lui  mesme  plusieurs 
bonnes  lois,  et  retrancha  vne  grand'  partie  des  subsi- 
des et  impositions  que  leuoint  ses  prédécesseurs. 

Nous  auons  deux  bons  historiens  tesmoins  oculaires 
de  ses  actions,  l'vn  desquelz,  Marcellinus,  reprend 
aij,rjment,  en  diuers  lieus  de  son  histoire,  céte  sienne 

*  Vulg.  supp.  :  u  aumoins  aucuns  «. 

ordonnance  par  laquelle  il  defandit  l'escolleet  interdit 
l'enseigner  a  tous  les  rhetoriciens  et  grammairiens 
Chrestiens,  et  dit  qu'il  souhaiteroit  cete  sienne  action 
estre  cnseuelie  soubs  le  silence.  Il  est  vray  semblable 
s'il  eut  faict  quelque  chose  de  plus  aigre  contre  nous, 
qu'il  ne  l'eut  pas  oublié,  estant  bien  affectionné  a 
nostre  party.  Il  nous  estoit  âpre,  a  la  vérité,  mais  non 
pourtant  cruel  ennemy  :  car  nos  gens  mesmes  recitent 
de  luy  céte  histoire  que,  se  promenant  vn  iour  autour 
de  la  ville  de  Calcédoine,  Maris,  l'Euesque  du  lieu, 
osa  bien  l'appeller  meschant  traistre  a  Christ,  et  qu'il 
n'en  lit  autre  chose  sauf  luy  respondre  :  «  Va,  misé- 
rable, pleure  la  perte  de  tes  yeus  »;  a  quoy  l'Euesque 
encore  répliqua  :  x  le  rens  grâces  a  lesus  Christ  de 
m'auoir  osté  la  veue,  pour  ne  voir  ton  visage  impu- 
dent »;  affectant,  disent  ils,  en  cela,  vne  patience 
philosophique.  Tant  y  a  que  ce  faict  la  ne  se  peut  pas 
bien  rapporter  aux  cruautés  qu'on  le  dict  auoir  exer- 
cées contre  nous.  Il  estoit  (dit  Eutropius,  mon  autre 
tesmoin)  ennemi  de  la  Chrestienté,  mais  sans  toucher 
au  sang. 

Aussi  ce  que  plusieurs  disent  de  luy  qu'estant  blessé 
a  mort  d'vn  coup  de  traict,  il  s'escria  :  <*  Tu  as  vaincu  »; 
ou,  comme  disent  les  autres  :  «  Contente  toy,  Naza- 
rien!  »  n'est  non  plus  vray-semblablc;  car  ceux  qui 
estoint  presens  a  sa  mort,  et  qui  nous  en  recitent 
toutes  les  particulières  circonstances,  les  contenances 
mesmes  et  les  parolles,  n'en  disent  rien,  non  plus  que 
de  ie  ne  sçay  quelz  miracles  que  d'autres  y  meslent  '. 

Et,  pour  reueuir  a  sa  iustice,  il  n'est  rien  qu'on 

'  BC  supp.  depuis  :  «  .\ussi  cx  que...  >»  jusqu'à  :  «  y  mcslcnt  »>. 
—  Vulp.  transporte  ce  passage  plus  loin,  en  le  modifiant  légè- 

y  puisse  accuser,  que  les  rigueurs  dequoy  il  vsa  au 
commencement  de  son  empire  contre  ceux  qui  auoint 
suiuy  le  party  de  Constantius,  son  prédécesseur.  Quant 
a  sa  sobriété,  il  viuoit  tousiours  vn  viure  soldatesque, 
et  se  nourrissoit,  en  pleine  paix,  comme  celuy  qui  se 
preparoit  et  accoustumoit  tousiours  ^  a  l'austérité  de 
la  guerre.  La  vigilance  estoit  telle  en  luy  qu'il  dépar- 
toit  la  nuict  a  trois  ou  a  quatre  pièces,  dont  la  moindre 
estoit  celle  qu'il  donnoit  au  sommeil;  le  reste,  il  l'em- 
ploioit  a  visiter  luy  mesme  en  personne  Testât  de  son 
armée  et  ses  gardes,  ou  a  estudier;  car,  entre  autres 
sienes  rares  qualitez,  il  estoit  tresexcellent  en  toute 
sorte  de  literature.  On  dit  d'Alexandre  le  grand 
qu'estant  couché,  de  peur  que  le  sommeil  ne  le  dé- 
bauchât de  ses  pensemens  et  de  ses  estudes,  il  faisoit 
mettre  vn  bassin  ioignant  son  lict,  et  tenoit  l'vne  de 
ses  mains  au  dehors  auec  vne  boulette  de  cuyure,  affin 
que,  le  sommeil  le  surprenant  et  relâchant  les  prises 
de  ses  doigts,  céte  boulette,  par  le  bruit  de  sa  cheute 
dans  le  bassin,  le  reueillat.  Cetuy  cy  auoit  l'ame  si  ten- 
due a  ce  qu'il  vouloit,  et  si  peu  empeschée  de  fumées 
par  sa  singulière  abstinence  qu'il  se  passoit  bien  de 
cet  artifice.  Quant  a  la  suffisance  militaire,  il  fut 
admirable  en  toutes  les  parties  d'vn  grand  capitaine. 
Ausi  fut  il,  quasi  toute  sa  vie,  en  continuel  exercice 
de  guerre,  et  la  pluspart  auec  nous,  en  France,  contre 
les  Allemans  et  Francons.  Nous  n'auons  guiere  mé- 
moire d'homme  qui  ait  veu  plus  de  hazards,  ny  qui 
ait  plus  souuant  fait  preuue  de  sa  personne. 

Sa  mort  a  quelque  chose  de  pareil  a  celle  d'Epami- 
nondas  :  car   il   fut  frappé  d'vn   traict,   et  essaya  de 

•  Vulf^,  supp.  :  «  tousiours  ». 

larracher,  et  l'eut  fait  sans  ce  que,  le  trait  estant 
tranchant,  il  se  coupa  et  aftoyblit  la  main.  Il  deman- 
doit  incessamment  qu'on  le  reportât  en  ce  mesme 
estât  en  la  meslée,  pour  y  encourager  ses  soldats, 
lesquels  contestèrent  céte  bataille  sans  luv  trescoura- 
geusement,  iusques  a  ce  que  la  nuict  sépara  les  armées. 
11  deuoit  a  la  philosophie  vn  singulier  mespris  en 
quoy  il  auoit  sa  vie  et  les  choses  humaines.  Il  auoit 
ferme  créance  de  l'éternité  des  âmes. 

En  matière  de  religion,  il  estoit  vicieux  par  tout. 
On  l'a  surnommé  Apostat,  pour  auoir  abandonné  la 
nostre.  Toutesfois  céte  opinion  me  semble  plus  vray- 
semblable  quil  ne  l'auoit  iamais  eue  a  •  cœur,  mais 
que,  pour  l'obéissance  des  loix,  il  s'estoit  feint  iusques 
a  ce  qu'il  tint  l'empire  en  sa  main.  Il  fut  si  supersti- 
tieux en  la  sienne,  que  ceux  mesmes  qui  en  estoint 
de  son  temps  s'en  mocquoint:  et  disoit  on,  s'il  eut 
gaigné  la  victoire  contre  les  Parthes,  qu'il  eut  fait 
tarir  la  race  des  beufs  au  '^londe,  pour  satisfaire  a  ses 
sacrifices.  Il  estoit  aussi  embabouyné  de  la  science 
diuinatrice,  et  donnoit  authorité  a  toute  façon  de 
prognostiques.  11  dit,  entre  autres  choses,  en  mourant, 
qu'il  sçauoit  bon  gré  aus  Dieus  et  les  remercioit 
dequoi  ils  ne  l'auoint  pas  voulu  tuer  par  surprise, 
l'aiant  de  longtemps  auerti  du  lieu  et  heure  de  sa  fin; 
ny  d'vne  mort  molle  ou  lâche,  mieux  conuenable  aus 
personnes  oisiues  et  délicates,  ny  languissante,  longue 
et  dolcureusc:  et  qu'ils  l'auoint  trouué  digne  de  mou- 
rir de  céte  noble  façon,  sur  le  cours  de  ses  victoires, 
et  en  la  fleur  de  sa  gloire.  De  vray,  il  auoit  eu  vne 
pareille  vision  a  celle  de  Marcus  Brutus,  qui,  premie- 

rement,  le  menassa  en  Gaule,  et  depuis  se  représenta 
a  iuy,  en  Perse,  sur  le  point  de  sa  mort  '. 

Et,  pour  venir  au  propos  de  mon  thème,  il  couuoit, 
dict  Marcellinus,  de  long  temps  en  son  cœur  le  paga- 
nisme, mais,  par  ce  que  toute  son  armée  estoit  de 
Chrestiens,  il  ne  l'osoit  descouurir.  En  fin,  quand  il  se 
vit  assez  fort  pour  oser  publier  sa  volonté,  il  fit  ouurir 
les  temples  des  Dieux,  et  s'essaya,  par  tous  moyens,  de 
mettre  sus  l'idolâtrie.  Pour  paruenir  a  son  effect,  avant 
rencontré  en  Constantinople  le  peuple  descousu  auec 
les  prelatz  de  Teglise  Chrestiennc  diuisez,  les  ayant 
faict  venir  a  Iuy  au  palais,  les  amonnesta  instamment 
d'assopir  ces  dissentions  ciuiles,  et  que  chacun,  sans 
empeschement  et  sans  crainte,  seruit  a  sa  religion. 
Ce  qu'il  sollicitoit  auec  grand  soing,  pour  l'espérance 
qu'il  auoit  que  céte  licence  augmenteroit  les  parts  et 
les  brigues  de  la  diuision,  et  empescheroit  le  peuple 
de  se  reunir  et  de  se  fortifier,  par  conséquent,  contre 
Iuy  par  leur  concorde  et  vnanime  intelligence;  aiant 
essavé,  par  la  cruauté  d'aucuns  Chrestiens,  qu'il  n'y 
a  point  de  beste  au  monde  tant  a  craindre  a  l'homme 
que  l'homme. 

Voyla  ses  mots,  a  peu  près  :  en  quoy  cela  est  digne 
déconsidération  que  l'Empereur  Iulian  se  sert,  pour 
attiser  le  trouble  de  la  dissention  ciuile,  de  cette 
mesme  recepte  de  liberté  de  conscience  que  noz  Roys 
viennent  d'employer  pour  l'étaindre.  On  peut  dire, 
d'vn  costé,  que  de  lascher  la  bride  aus  parts  d'entre- 
tenir leur  opinion,  c'est  espandre  et  semer  la  diuision, 
c'est  prêter  quasi  la  main  a  l'augmenter,  n'y  ayant 
nulle    barrière   ni   coërction    des   loix   qui    bride    et 

•  Vulg.  place  ici  le  passage  supprimé  plus  haut,  sur  les  dernières 

empesche  sa  course;  mais,  d'autre  costé,  on  diroit 
aussi  que  de  lâcher  la  bride  aus  pars  d'entretenir  leur 
opinion,  c'est  les  amolir  et  relascher  par  la  facilité  et 
par  l'aysance,  et  que  c'est  emousser  l'eguillon  qui 
s'affine  par  la  rarité,  la  nouuellctc  et  la  difficulté.  Et 
si  croy  mieux,  pour  Thonneur  de  la  deuotion  de  noz 
Rois,  c'est  que,  n'ayants  peu  ce  qu'ils  vouloint,  ils  ont 
faict  semblant  de  vouloir  ce  qu'ils  pouuoint. 


CHAPITRE    VINGTIESME. 

N  O  \'  s     NE     G  O  \  S  T  O  N  S     It  I  E  N     DE     V\\<. 

La  foiblesse  de  nostrc  condition  faict  que  les  choses, 
en  leur  simplicité  et  pureté  naturelle,  ne  puissent  pas 
tomber  en  nostre  vsage.  Les  elemcns  que  nous  ioys- 
sons  sont  altérés,  et  les  metaus  de  mesme;  et  l'or, 
il  le  faut  empirer  par  quelque  autre  matière  plus 
vile  *,  pour  l'accommoder  a  nostre  seruice*.  Des 
voluptez  *,  plaisirs  et  biens  que  nous  auons,  il  n'en 
est  nul  exempt  de  quelque  meslange  de  mal  et  d'in- 
commodité*. C'est  ce  que  dit  vn  verset  Grec  ancien, 
de  tel  sens  :  Les  Dieux  nous  vendent  tous  les  biens 
qu'ils  nous  donnent  ;  c'est  a  dire  :  ils  ne  nous  en  don- 
nent nul  pur  et  parfaict,  et  que  nous  n'achetons  au 
pris  de  quelque  mal*. 

Les  loix  mesmes  de  la  iustice  ne  pcuuent  subsister 
sans  quelque  meslange  d'iniustice;  et  dit  Platon  que 
ceux  la  entreprenent  de  couper  la  teste  de  Hydra, 
qui  prétendent  oster  des  lois  toutes  incommodités  et 

'  Vulg.  supp.  :  «  plus  vile  ». 

inconueniens.  Omne  magnum  exemplum  habet aliqiiid 
ex  iniquo,  quod  contra  singulos  vtilitate  piiblica  re- 
penditur,  dit  Tacitus*. 


CHAPITRE    VINGTVNIESME. 

CONTRE    LA    FAINEANTISE. 

L'Empereur  Vespasien,  estant  malade  de  la  maladie 
dequoi  il  mourut,  ne  laissoit  pas  de  vouloir  entendre 
Testât  de  l'empire;  et,  dans  son  lict  même,  despeschoit 
sans  cesse  plusieurs  affaires  de  conséquence;  et, 
comme  son  médecin  l'en  tençat,  comme  de  chose  nuy- 
sible  a  sa  santé  :  «  Il  faut,  disoit  il,  qu'vn  Empereur 
meure  debout.  »  Voila  vn  beau  mot,  a  mon  gré,  et 
digne  d'vn  grand  Prince.  Adrian,  l'Empereur,  s'en 
seruit  depuis  a  ce  mesme  propos,  et  le  deburoit  on 
souuent  ramenteuoir  aux  Princes,  pour  leur  faire 
sentir  que  céte  grande  charge  qu'on  leur  donne,  du 
commandement  de  tant  d'hommes,  n'est  pas  vne 
charge  oisiue,  et  qu'il  n'est  rien  qui  puisse  si  iuste- 
ment  dégouster  vn  subiect  de  se  mettre  en  peine  et 
en  hazard  pour  le  seruice  de  son  Prince,  que  de  le 
voir  apoltronny  ce  pendant  luy  mesme  a  des  occupa- 
tions lasches  et  vaines,  et  d'auoir  soing  de  sa  conser- 
uation,  le  voyant  si  nonchalant  de  la  nostre*. 

L'Empereur  Iulian  disoit  encore  plus,  qu'vn  philo- 
sophe et  vn  galant  homme  ne  deuoint  pas  seulement 
respirer,  c'est  a  dire  ne  donner  aus  nécessitez  corpo- 
relles que  ce  qu'on  ne  leur  peut  refuser,  tenant  tous- 
iours  l'ame  et  le  corps  embesoignés  a  choses  belles, 
grandes  et  vertueuses.   Il  auoit  honte,  si,  en  public, 

on  le  voioit  cracher  ou  suer  (ce  qu'on  dict  aussi  de  la 
ieunesseLacedemoniene,  et  Xenophon.de  la  Persienne 
par  ce  qu'ils  estimoint  que  l'exercice,  le  trauail  con- 
tinuel et  la  sobriété  deuoint  auoir  cuit  et  asséché 
toutes  ces  superfluitez.  Ce  que  dict  Seneca  ne  ioindra 
pas  mal  en  cet  endroit,  que  les  anciens  Romains 
maintenoint  leur  ieunesse  droite  :  Ils  n'apprenoint. 
dit  il,  rien  a  leurs  entans  qu'ils  deussent  apprandre 
assis*. 


CHAPITRE     VINGTDEVSIESME. 
DBS    POSTES. 

*  le  lisois  a  cet'heure  que  le  Roy  Cyrus,  pKDur  rece- 
uoir  plus  facilement  nouuelles  de  tous  les  cotez  de  son 
empire,  qui  estoit  d'vne  fort  grande  estandue,  tit 
regarder  combien  vn  cheual  pouuoit  faire  de  chemin 
en  vn  iour,  tout  d'vne  traite,  et,  a  céte  distance,  il 
establit  des  hommes  qui  auoint  charge  de  tenir  des 
cheuaux  prêts,  pour  en  fournir  a  ceux  qui  viendroint 
vers  luy*. 

Caesar  dit  que  Lucius  Vibulus  Rufus,  ayant  hâte 
de  porter  vn  aduertissement  a  Pompeius,  s'achemina 
vers  luv  iour  et  nuict,  changeant  de  cheuaux,  pour 
faire  diligence.  Et  luy  mesme,  a  ce  que  dit  Suétone, 
faisoit  cent  mille  par  iour,  sur  vn  coche  de  louage. 
Mais  cestoit  vn  furieux  courrier;  car  la  ou  les  riuieres 
luv  trenchoint  son  chemin,  il  les  franchissoit  a  nage*. 
Tiberius  Nero,  allant  voir  son  frère  Drusus  malade 
en  AUemaigne,  ht  deux  cens  mile,  en  vingt-quatre 
heures,  auec  trois  coches*. 

CHAPITRE    VINGTROISIESME. 

DES    MAVVAIS    MOYENS    EMPLOIES    A    BONNE    FIN. 

Il  se  trouue  vne  merueilleuse  relation  et  corres- 
pondance en  céte  vniuerselle  police  des  ouurages  de 
nature,  qui  montre  bien  qu'elle  n'est  ny  fortuite  nv 
conduyte  par  diuers  maistros.  Les  maladies  et  condi- 
tions de  nos  corps  se  voyent  aussi  aus  estats  et  polices  : 
les  royaumes,  les  republiques  naissent,  fleurissent  et 
tanissent  de  vieillesse  comme  nous.  Nous  sommes 
suiects  a  vne  repletion  d'humeurs  inutile  et  nuysible; 
soit  de  bonnes  humeurs  (car  cela  mesme  les  médecins 
le  craignent,  et,  par  ce  qu'il  n'y  a  rien  de  stable  chez 
nous,  ils  disent  que,  la  perfection  de  santé  trop  allègre 
et  vigoreuse,  il  nous  la  faut  essimer  et  rabatre  par  art, 
de  peur  que  nostre  nature,  ne  se  pouuant  rassoir  en 
nulle  certaine  place  et  n'aiant  plus  ou  monter  pour 
s'améliorer,  ne  se  recule  en  arrière,  en  desordre  et 
trop  a  coup;  ils  ordonnent,  pour  cela,  aux  athlètes  les 
purgations  et  les  saignées,  pour  leur  soubstraire  céte 
superabondance  de  santé),  soit  repletion  de  mauuaises 
humeurs,  qui  est  l'ordinaire  cause  des  maladies.  De 
semblable  repletion  se  voient  les  états  souuent  mala- 
des; et  a  l'on  accoustumé  d'vser  de  diuerses  sortes  de 
purgation.  Tantôt  on  donne  congé  a  vne  grande  mul- 
titude de  familles,  pour  en  décharger  le  pais,  lesquelles 
vont  cercher  ailleurs  ou  s'accommoder  aus  dépens 
d'autrui  :  ainsi  nos  anciens  F'rancons,  partis  du  fons 
de  l'Alemaigne,  vindrent  se  saisir  de  la  Gaule,  et  en 
déchasser  les  premiers  habitans;  ainsi  se  forgea  cette 

infinie  marée  d'hommes  qui  s'écoula  en  Italie,  soubs 
Brennus  et  autres  ;  ainsi  les  Gots  et  \'uandales,  comme 
aussi  les  peuples  qui  possèdent  a  présent  la  Grèce, 
abandonnèrent  leur  naturel  pais,  pour  s'aller  loger 
ailleurs  plus  au  large;  et  a  peine  est  il  deux  ou  trois 
coins  au  monde  qui  n'ayent  senty  l'eflect  d'vn  tel 
remuement.  Les  Romains  batissoient  par  ce  moien 
leurs  colonies;  car,  sentans  leur  ville  se  grossir  outre 
mesure,  ils  la  deschargoient  du  peuple  moins  néces- 
saire, et  l'enuoioient  habiter  et  cultiuer  les  terres  par 
eux  conquises.  Par  fois  aussi  ils  ont,  a  écient,  nourri 
des  guerres  auec  aucuns  leurs  ennemis,  non  seulement 
pour  tenir  leurs  hommes  en  haleine,  de  peur  que 
l'oysiueté,  mère  de  corruption,  ne  leur  apportât  quel- 
que pire  inconuenient*,  mais  ausi  pour  seruir  de 
saignée  a  leur  republique,  et  éuanter  vn  peu  la  cha- 
leur trop  véhémente  de  leur  ieunesse,  estausser  •  et 
éclaircir  le  branchage  de  ce  tige  foisonnant  en  trop  de 
gaillardise  :  a  cet  effet,  se  sont  ils  autrefois  seruis  de 
la  guerre  contre  les  Cartaginois. 

Au  traité  de  Bretigny,  Edouard  troisième,  Roy 
d'Angleterre,  ne  voulut  comprendre  en  céte  paix  ge- 
neralle  qu'il  fit  auec  nostre  Roy,  le  différant  du 
duché  de  Bretaigne,  affin  qu'il  eust  ou  se  descharger 
de  ses  hommes  de  guerre,  et  que  ceste  foulle  d'Anglois, 
dequoy  il  sestoit  serui  en  ses  guerres  de  deçà,  ne  se 
reiettat  en  Angleterre.  Ce  fut  Ivne  des  raisons  pour- 
quoy  nostre  Roy  Philippes  consentit  d'enuoier  lean, 
son  fils,  a  la  guerre  d'outre  mer,  affin  d'en  amener 
quand  et  luy  vn  grand  nombre  de  ieunesse  bouillante, 
qui  estoit  en  sa  gendarmerie. 

*  yttig.  :  ««  escourter  ». 

Il  y  en  a  plusieurs  en  ce  temps  qui  discourent  de 
pareille  façon,  souhaitans  que  cette  émotion  chaleu- 
reuse qui  est  parmy  nous  se  peut  deriuer  a  quelque 
guerre  voisine,  de  peur  que  ces  humeurs  peccantes, 
qui  dominent  pour  céte  heure  nostre  corps,  si  on  ne 
les  escouUe  a  ^  ailleurs,  maintiennent  nostre  fiebure 
tousiours  en  force,  et  apportent  en  fin  nostre  entière 
ruine;  et,  de  vray,  vne  guerre  estrangiere  est  vn  mal 
bien  plus  doux  que  la  ciuile.  Mais  ie  ne  croy  pas  que 
Dieu  fauorisat  vne  si  iniuste  entreprise  d'offencer  et 
quereler  autruy  pour  nostre  commodité*. 

Toutes-fois  la  foiblesse  de  nostre  condition  nous 
pousse  souuent  a  céte  nécessité  de  nous  seruir  de 
mauuais  moiens  pour  vne  bonne  fin.  Licurgus,  le 
plus  vertueux  et  parfaict  législateur  qui  fut  onques, 
inuenta  céte  tres-iniuste  et  tres-inique  *  façon  pour 
instruire  son  peuple  a  la  tempérance,  de  faire  eny- 
urer  par  force  les  Elotes,  qui  estoient  leurs  serfs,  affin 
qu'en  les  voyant  ainsi  perdus  et  enseuelis  dans  le  vin, 
les  Spartiates  prinsent  en  horreur  le  débordement  de 
ce  vice.  Ceux  la  auoient  encore  plus  de  tort,  qui  per- 
metoient  anciennement  que  les  criminelz,  a  quelque 
sorte  de  mort  qu'ilz  fussent  condamnez,  fussent  déchi- 
rez tous  vifs  par  les  médecins,  pour  y  voir  au  naturel 
nos  parties  intérieures,  et  en  establir  plus  de  certitude 
en  leur  art  :  car,  s'il  se  faut  débaucher,  on  est  plus 
excusable  le  faisant  pour  le  seruice  de  la  santé  de 
l'ame  que  pour  celle  du  corps,  comme  les  anciens 
Romains,  pour  dresser  le  peuple  a  la  vaillance  et  au 
mespris  des  dangiers  et  de  la  mort  par  quelque  ins- 
truction, inucnterent  ces  furieus  spectacles  de  gladia- 

'  BC  supp.  :  «  a  ». 

2  Vulg.  supp.  :  u  et  tres-inique  ». 

leurs  et  escrimeurs  a  outrance,  qui  se  combatoient, 
détailloient  et  entretuoient  en  leur  présence  •*.  Ces- 
toit,  a  la  vérité,  vn  merueilleux  exemple  et  de  très- 
grand  fruict  pour  l'institution  du  peuple,  de  voir  tous 
les  iours  en  sa  présence  cent,  deux  cens,  trois  cens  - 
couples  d'hommes,  armés  les  vns  contre  les  autres,  se 
hacher  en  pièces,  auecques  vne  si  extrême  fermeté  de 
courage  qu'on  ne  leur  vit  iamais  changer  de  visage  ', 
lâcher  vne  parolle  de  foiblesse  ou  commisération, 
iamais  tourner  le  dos,  ny  faire  seulement  vn  mouue- 
ment  lâche  pour  gauchir  au  coup  de  leur  aduersaire, 
ains  tendre  le  col  a  l'espée  de  leur  ennemi  et  se  pré- 
senter au  coup.  Il  est  aduenu  a  plusieurs  d'entre  eux, 
estans  blessez  a  mort  de  force  plaies,  d'enuoier  deman- 
der au  peuple  s'il  estoit  content  de  leur  deuoir,  auant 
que  se  coucher  pour  rendre  l'esprit  sur  la  place.  Il 
ne  falloit  pas  seulement  que  ilz  combattisent  et  mou- 
russent constamment,  mais  encore  allègrement,  en 
manière  qu'on  les  hurloit  et  maudissoit,  si  on  les  voioit 
estriuer  a  receuoir  la  mort*.  Les  premiers  Romains 
emploioient  a  cet'  exemple  les  criminels;  mais  dépuis 
on  y  emploia  des  serfs  innocens  et  des  libres  mesmes, 
qui  se  vendoient  pour  cet  etiect  :'  ce  que  ie  trouuerois 
fort  estrange  et  incroiable,  si  nous  n'étions  acoustumés 
de  voir  tous  les  iours  en  nos  guerres  plusieurs  miliasses 
d'hommes  estrangiers,  engageant,  pour  de  l'argent, 
leur  sang  et  leur  vie  a  des  querelles  ou  ilz  n'ont  nul 
interest. 

'  Vulg.  modifie  légèrement  cette  phrase. 

'  Vulg.  :  «  deux  cens,  voire  mille  ». 

'  Vulg.  supp.  :  M  iamais  changer  de  visage  ». 

CHAPITRE    VINTQVATRIESME, 


DE   LA    GRANDEVR    ROMAINE. 


le  ne  veux  dire  qu'vn  mot  de  cet  argument  infiny, 
pour  monstrer  la  simplesse  de  ceux  qui  apparient  a 
celle  la  les  chetiues  grandeurs  de  ce  temps.  Au  sep- 
tiesme  liure  des  épitres  familières  de  Cicero  (et  que  les 
grammairiens  en  otent  ce  surnom  de  familières,  s'ilz 
veulent,  car,  a  la  vérité,  il  n'y  est  pas  fort  à  propos, 
et  ceux  qui,  au  lieu  de  familières,  y  ont  substitué  ad 
familiares,  peuuent  tirer  quelque  argument  pour  eus 
de  ce  que  dit  Suétone,  en  la  vie  de  Caesar,  qu'il  y  auoit 
vn  volume  des  lettres  dudit  Cœsar  ad  familiares  ,  il  y 
en  a  vne  qui  s'adresse  a  Ccesar,  estant  lors  en  la  Gaule, 
en  laquelle  Cicero  redit  ces  motz,  qui  estoint  sur  la 
fin  d'vn'  autre  lettre  que  Caesar  luy  auoit  escrit:  Quant 
a  Marcus  Furius,  que  tu  m'as  recommandé,  ie  le  feray 
Rov  de  Gaule,  et,  si  tu  veux  que  i'aduance  quelque 
autre  de  tes  amis,  enuoie  le  moy.  Il  n'estoit  pas 
nouueau  a  vn  simple  cytoien  Romain,  commue  estoit 
lors  Caesar,  de  disposer  des  royaumes,  car  il  osta  bien 
au  Roy.Deiotarus  le  sien,  pour  le  donner  a  vn  gen- 
til'homme  sien  amy  ^  de  la  ville  de  Pergame,  nommé 
Mithritdates;  et  ceux  qui  escriuent  sa  vie  enregistrent 
plusieurs  autres  royaumes  par  luy  vendus,  et  Suétone 
dit  qu'il  tira  pour  vn  coup,  du  Roy  Ptoloméus,  trois 

'  Vulg.  supp.  :  '»  sien  amy  ». 

millions  six  cens  mill'  escus,  qui  fut  bien  près  de  luy 
vendre  le  sien*. 

Et,  sur  ce  propos,  Tacitus,  parlant  du  Roy  d'Angle- 
terre Cogidunus,  nous  faict  sentir  par  vn  merueilleux 
traict  céte  infinie  puissance  :  Les  Romains,  dit  il, 
auoient  acoustumé,  de  toute  ancienneté,  de  laisser 
les  Roys  qu'ilz  auoient  surmontés  en  la  possession 
de  leurs  royaumes,  sous  leur  authorité,  a  ce  qu'ils 
eussent  des  Rovs  mesmes  vtilz  de  la  seruitude,  vt 
habcrent  instrumenta  seruitutis  et  Reges*. 


CHAPITRE     VINGTCINQVIESME. 

DE    NE   CONTREFAIRE    LE   MALADE. 

Il  y  a  vn'  epigramme  en  Martial,  qui  est  des  bons, 
car  il  y  en  a  chez  luy  de  toutes  sortes,  ou  il  recite 
plaisamment  l'histoire  de  Ca^lius,  qui,  pour  fuir  a 
faire  la  court  a  quelques  grans,  a  Romme,  se  trouuer 
a  leur  leuer,  les  assister  et  les  suiure,  fit  la  mine 
d'auoir  la  goûte;  et,  pour  rendre  son  excuse  plus 
vray-semblable,  se  faisoit  oindre  les  iambes,  les  auoit 
cnueloppées  et  contre-faisoit  entièrement  le  port  et  la 
contenance  d'vn  homme  goûteux.  En  fin,  la  fortune 
luy  fit  ce  plaisir  de  l'en  rendre  tout  a  faict  :    • 

Tantum  cura  potest  et  ars  dolorisî 
T^esiit  fingere  Cœlius  podagram. 

l'ay  veu,  en  quelque  lieu  d'Appian,  autrefois  V  vne 
'  Vulg.  :  «  d'Appian,  ce  me  semble  w. 

pareille  histoire  d'vn  qui,  voulant  eschapper  aus  pros- 
criptions des  Triumuirs  de  Rome,  pour  se  dérober  de 
la  connoissance  de  ceux  qui  le  poursuiuoint,se  tenant 
caché  et  trauesti,  y  adiouta  encore  céte  inuention  de 
contrefaire  le  borgne.  Quand  il  vint  a  recouurer  vn 
peu  plus  de  liberté,  et  qu'il  voulut  deffaire  l'emplâtre 
qu'il  auoit  long  temps  porté  sur  son  œil,  il  trouua 
que  sa  veûe  estoit  effectuelement  *  perdue  soubs  ce 
masque.  Il  est  possible  que  l'action  de  la  vetie  s'estoit 
hébétée  pour  auoir  été  si  long  temps  sans  exercice,  et 
que  la  force  visiue  s'étoit  toute  reietée  en  l'autre  œil  : 
car  nous  sentons  euidemment  que  l'œil  que  nous 
tenons  couuert  r'enuoie  a  son  compagnon  quelque 
partie  de  son  eftect,  en  manière  que  celuy  qui  reste 
s'en  grossit  et  s'en  enfle.  Comme  aussi  l'oisiueté,  auec 
la  chaleur  des  liaisons  et  des  medicamens,  auoit  bien 
peu  attirer  quelque  humeur  podagrique  au  goûteux 
de  Martial. 

Lisant  chés  Froissard  le  veu  d'vne  troupe  de  ieunes 
gentilshommes  Anglois  de  porter  l'œil  gauche  bandé 
iusques  a  ce  qu'ils  eussent  passé  en  France  et  exploité 
quelque  fait  d'armes  sur  nous,  ie  me  suis  souuent 
chatouillé  de  ce  pensement  qu'il  leur  eut  pris  comme 
a  ces  autres,  et  qu'ilz  se  fussent  trouuez  tous  éborgnés 
au  reuoir  des  maistresses  pour  lesquelles  ilz  auoint 
fait  l'entreprise. 

Les  mères  ont  raison  de  tancer  leurs  enfans  quand 
ilz  contrefont  les  borgnes,  les  boiteus  et  les  bicles,  et 
tels  autres  defautz  de  la  personne;  car,  outre  ce  que 
le  corps,  ainsi  tendre,  en  peut  receuoir  vn  mauuais 
ply,  ie  ne  sçay  comment  il  semble  que  la  fortune  se 

*  C  ;  «  efl'ectueusement  ». 

ioûe  a  nous  prendre  au  mot;  et  i'ay  ouy  reciter  plu- 
sieurs exemples  de  gens  deuenus  malades,  ayant  entre- 
pris de  le  contrefaire*. 

Mais  alongeons  ce  chapitre,  et  le  bigarrons  d'vne 
autre  pièce,  a  propos  de  la  cécité.  Pline  conte  d'vn 
qui,  songeant  estre  aueugle,  en  dormant,  s'en  trouua 
lendemain  sans  aucune  maladie  précédente.  La  force 
de  l'imagination  peut  bien  ayder  a  cela,  comme  i'ay 
dit  ailleurs,  et  semble  que  Pline  soit  de  cet  aduis. 
Mais  il  est  plus  vray-scmblable  que  les  mouuemens 
que  le  corps  sentoit  au  dedens,  desquels  les  médecins 
irouueront,  s'ils  veulent,  la  cause,  qui  luy  ostoint  la 
veûe,  furent  occasion  du  songe. 

Adioutons  encore  vn'histoire  voisine  de  ce  propos 
que  Scnequc  recite  en  l'vne  de  ses  lettres.  Tu  sçais, 
dit  il,  escriuant  a  Idomenceus  *.  que  Harpaste,  la  folle 
de  ma  femme,  est  demeurce  chez  moy  pour  charge 
héréditaire,  car,  de  mon  goust,  ie  suis  ennemy  de  ces 
monstres,  et,  si  i'ay  enuie  de  rire  d'vn  fol,  il  ne  me  le 
faut  chercher  guicre  loing  :  ie  me  ris  de  moy  mesme. 
Cctc  folle  a  subitement  perdu  la  veue.  le  te  récite 
chose  estrange  mais  véritable.  Elle  ne  sent  point  qu'elle 
soit  aueugle,  et  presse  incessamment  son  gouucrncur 
de  l'en  emmener,  par  ce  qu'elle  dict  que  ma  maison  est 
obscure.  Ce  que  nous  rions  en  elle,  ie  te  prie  croire 
qu'il  adulent  a  chacun  de  nous  :  nul  ne  connoit  estre 
auarc,  nul  conuoitcux.  Encore  les  aucuglcs  demandent 
vn  guide;  nous  nous  fouruoions  de  nous  mesme.  le 
ne  suis  pas  ambitieus,  disons  nous;  mais,  a  Rome, 
on  ne  peut  viure  autrement.  le  ne  suis  pas  sumpiueus; 
mais  la  ville  requiert  vne  grande  despence.  Ce  n'est  pas 

'   \'ulp.  :  «<  Lucilius  ». 

ma  faute,  si  ie  suis  colère,  si  ie  n'ay  encore  establi  nul 
train  asseuré  de  vie;  c'est  la  faute  de  la  ieunesse.  Ne 
cerchons  pas  hors  de  nous  nostre  mal  :  il  est  chez 
nous;  il  est  planté  en  nos  entrailles;  et  cela  mesme 
que  nous  ne  sentons  pas  estre  malades  nous  rend  la 
guerison  plus  malaisée.  Si  nous  ne  commençons  de 
bonne  heure  a  nous  penser,  quand  arons  nous  pourueu 
a  tant  de  plaies  et  a  tant  de  maus?  Si  auons  nous  vne 
tres-douce  médecine  que  la  philosophie;  car,  des  autres, 
on  n'en  sent  le  plaisir  qu'après  la  guerison  :  céte  cy 
plait  et  guérit  ensemble.  Voila  ce  que  dit  Seneque,  qui 
m'a  emporté  hors  de  mon  propos  :  mais  il  y  a  du 
profit  au  change. 


CHAPITRE    VINTSIXIESME. 

DES    POVCES. 

Tacitus  recite  que,  parmy  certains  Rois  barbares, 
pour  faire  vne  obligation  asseuréc,  leur  manière  estoit 
de  ioindre  estroitemcnt  leurs  mains  droites,  l'vne  a 
l'autre,  et  s'entrelasser  les  pouces;  et  quand,  a  force  de 
les  presser,  le  sang  en  estoit  monté  au  bout,  ils  les 
blessoient  de  quelque  legiere  pointe,  et  puis  se  les 
entresucçoint. 

Les  médecins  disent  que  les  pouces  sont  les  maistres 
doigs  de  la  main,  et  que  leur  etymologie  Latine  vient 
de  pollere,  qui  signifie  exceller  sur  les  autres  *.  Les 
Grecz  l'appellent  à^Tiyjio,  comme  qui  diroit  vne  autre 

•  Vulg.  supp.  :  u  qui...  autres  ». 

main.  Et  il  semble  que  par  fois  les  latins  les  prennent 
aussi  en  ce  sens  de  main  entière  : 

Sed  nec  vocibus  excitata  blandis, 
€Molli  pollice  nec  rogata,  surgit. 

C'estoit  a  Rome  vne  signification  de  faueur  de 
comprimer  et  baisser  les  pouces  : 

Fautor  vtroque  tuiim  laudabit  pollice  ludum  . 
et  de  desfaueur  de  le  *  hausser  et  contorner  au  dehors  : 

Conuerso  pollice  vulgi, 
QuemlibQt  occidunt  populariter. 

Les  Romains  dispensoient  de  la  guerre  ceux  qui 
estoient  blessés  au  pouce,  comme  s'ilz  n'auoint  plus 
la  prise  des  armes  assez  ferme.  Auguste  confisqua  les 
biens  a  vn  chcuallier  Romain  qui  auoit,  par  malice,  et 
pour  faire  fraude  a  la  loy  ',  coupé  les  pouces  a  deux 
siens  icuncs  cnfans,  pour  les  dispenser  des  guerres;  et, 
auant  luy,  le  Sénat,  du  temps  de  la  guerre  Italique, 
auoit  condamné  Caius  Vatienus  a  prison  perpétuelle, 
et  luy  auoit  confisqué  tous  ses  biens  pour  s'estre,  a 
escient,  coupé  le  pouce  de  la  main  gauche,  pour 
s'exempter  de  céte  guerre  '. 

Quelcun,  de  qui  il  ne  me  souuient  point,  aiant 
gaigné  vne  bataille  nauale,  fist  couper  les  pouces  a  ses 
ennemis  vaincus,  pour  leur  oster  le  moyen  de  com- 
batre  et  de  tirer  la  rame  *. 

'  C  :  a  les  ». 

*  Vulg.  supp.  :  «  et  pour...  loy  ». 

^  Vulg.  :  «  ce  voyage  ». 

CHAPITRE    VINGTSEPTIESME. 

COVARDISE   MERE    DE    LA    CRVAVTÉ. 

l'ay  souuent  oui  dire  que  la  couardise  est  mère  de 
cruauté*.  La  vaillance  (de  qui  c'est  l'effect  de  s'exercer 
seulement  contre  la  resistence, 

V^ec  nisi  bellantis  gaudet  ceruice  iuuenci) 

s'arreste  a  voir  l'ennemy  a  sa  merci;  mais  la  lascheté, 
pour  dire  qu'elle  est  aussi  de  la  teste,  n'aiant  peu  se 
mesler  a  ce  premier  roUe,  prend  pour  sa  part  le  second, 
du  massacre  et  du  sang.  Les  meurtres  des  victoires  se 
font  ordinairement  par  le  peuple  et  par  les  officiers  du 
bagage;  et  ce  qui  fait  voir  tant  de  cruautés  inouies  aus 
guerres  populaires,  c'est  que  céte  canaille  de  vulgaire 
s'aguerrit  et  se  gendarme  a  s'ensanglanter  iusques  aus 
coudes  et  a  deschiqueter  vn  corps  a  ses  piedz,  n'aiant 
resentiment  de  null'autre  vaillance*;  comme  les  chiens 
couards,  qui  deschirent  en  la  maison  et  mordent  les 
peaus  des  bestes  saunages  qu'ilz  n'ont  osé  attaquer  aux 
champs.  Qu'est  ce  qui  fait,  en  ce  temps,  nos  querelles 
toutes  mortelles?  et  que,  la  ou  nos  pères  auoient  quel- 
que degré  de  vengeance,  nous  commençons  a  cet'heure 
par  le  dernier,  et  ne  se  parle  d'arriuée  que  de  tuer? 
qu'est  ce,  si  ce  n'est  couardise? 

Chacun  sent  bien  qu'il  y  a  plus  de  brauerie  et  desdain 
a  battre  son  ennemy  qu'a  le  tuer,  et  de  le  faire  bouquer 
et  ronger  son  frein  que  de  l'acheuer  *;  dauantage,  que 

*  Vulg.  modifie  légèrement  cette  phrase. 

l'appétit  de  vengeance  s'en  assouit  et  contente  mieux; 
car  elle  ne  vise  qu'a  donner  reseniiment  de  soy.  Voila 
pourquoy  nous  n'attaquons  pas  vne  beste  ou  vne 
pierre  quand  elle  nous  blesse,  d'autant  qu'elles  sont 
incapables  de  gouster  nostre  reuenche;  et  de  tuer  vn 
homme,  c'est  le  mettre  a  l'abri  de  nostr'offence*.  Il  s'en 
repentira,  disons  nous.  Et,  pour  lui  auoir  donné  d'vne 
pistolade  par  les  reins,  estimons  nous  qu'il  s'en  repente? 
Au  rebours,  si  nous  nous  en  prenons  garde,  nous  trou- 
uerons  qu'il  nous  faici  la  moue  en  tombant;  il  ne  nous 
en  sçait  pas  seulement  mauuais  gré  :  c'est  bien  loing 
de  s'en  repentir*.  Nous  sommes  a  conillcr,  a  trotter  et 
a  fuir  les  officiers  de  la  iustice  qui  nous  suiuent,  et 
luy  est  en  repos.  Le  tuer  est  bon  pour  cuiier  l'offence 
a  venir,  non  pour  venger  celle  qui  est  faicte*.  Il  est 
apparent  que  nous  quiions  par  la  et  la  vraye  tin  de  la 
vengeance,  et  le  soing  de  nostre  réputation  :  nous  crai- 
gnons, s'il  demeure  en  vie,  qu'il  nous  recharge  d'vne 
pareille*.  Si  nous  pensions  par  vertu  estre  tousiours 
maistres  de  luy.  et  le  gourmander  a  nostre  poste,  nous 
serions  bien  marris  qu'il  nous  eschappast.  comme  il 
faist  en  mourant.  Nous  voulons  vaincre,  mais  lâche- 
ment, sans  combat  et  sans  hazard  ^*. 

Noz  pères  secontentoientdereuencher  vneiniure  par 
vn  démenti,  vn  démenti  par  vn  coup  de  bâton*,  et  ainsi, 
par  ordre  :  ils  estoicnt  assez  valcurcus  pour  ne  craindre 
pas  leur  ennemi  viuant  et  outragé.  Nous  tremblons  de 
frayeur  tant  que  nous  le  voions  en  pieds.  Et  qu'il  soit 
ainsi,  nostre  belle  pratique  d'auiourd'huy  port'  elle  pas 
de  poursuiure  a  mort,  aussi  bien  celuy  que  nous  mes- 
mes  auons  offencé,  que  celui  qui  nous  a  otfencés*? 

'  Vulg.  modifie  cette  fin. 
'  Vulg.  supp.  :  u  (ic  bâton  ». 

L'Empereur  Maurice,  estant  aduerti  par  songes  et 
plusieurs  prognostiques  qu'vn  Phocas,  soldat  pour 
lors  inconnu,  le  deuoit  tuer,  demandoit  à  son  gendre 
Philippe,  qui  estoit  ce  Phocas,  sa  nature,  ses  condi- 
tions et  ses  meurs  ;  et  comme,  entre  autres  choses, 
Philippe  luy  dit  qu'il  estoit  lasche  et  craintif,  l'Empe- 
reur conclud  incontinent  par  la  qu'il  estoit  meurtrier 
et  cruel.  Qui  rend  les  Tyrans  si  meurtriers?  C'est  le 
soing  de  leur  seurté,  et  que  leur  lâche  cœur  ne  leur 
fournit  d'autres  moyens  de  s'asseurer  qu'en  extermi- 
nant ceux  qui  les  peuuent  offencer,  iusques  aus  fem- 
mes, de  peur  d'vne  esgratigncure*  ;  et,  pour  faire  tous 
les  deux  ensemble,  et  tuer,  et  faire  sentir  leur  cholere, 
ils  ont  emploie  toute  leur  suffisance  a  trouuer  moyen 
d'alonger  la  mort.  Ils  veulent  que  leurs  ennemis  s'en 
aillent,  mais  non  pas  si  viste  qu'ils  n'ayent  loysir  de 
resentir  leur  vengance.  La  dessus,  ils  sont  en  grand 
peine;  car,  si  les  tormens  sont  violens,  ils  sont  cours; 
s'ils  sont  longs,  ils  ne  sont  pas  assez  douloureus  a  leur 
gré  :  les  voyla  a  dispenser  leurs  engins.  Nous  en  voions 
mille  exemples  en  l'antiquité,  et  ie  ne  sçay  si,  sans  y 
panser,  nous  n'en  *  retenons  pas  quelque  trace  de  céte 
barbarie. 

Tout  ce  qui  est  au  delà  de  la  mort  simple  me  semble 
pure  cruauté.  Nostre  iustice  ne  peut  espérer  que  celuy 
que  la  crainte  de  mourir  et  d'estre  décapité  ou  pendu 
ne  gardera  de  faillir,  en  soit  empeschc  par  l'imagina- 
tion d'vn  feu  languissant,  ou  des  tenailles,  ou  de  la 
roue.  Et  ie  ne  sçay,  ce  pendant,  si  nous  les  iettons 
au  desespoir;  car,  en  quel  estât  peut  estre  l'ame  d'vn 
homme  attendant  vintquatre  heures  la  mort,  brisé  sur 

'  BC  :  «  ne  »>. 

vne  roue,  ou,  a  la  vieille  façon,  cloué  a  vne  croix?  Car 
losephus  recite  que,  pendant  les  guerres  des  Romains 
en  ludée,  passant  ou  l'on  auoit  crucifié  quelques  vns 
des  luit's*,  il  y  reconneut  trois  de  ses  amys,  et  obtint 
de  les  oster  de  la  :  Les  deux  moururent,  dit  il;  l'autre 
vesquit  encore  dépuis*. 


CHAPITRE     VINGTHVICTIESME. 

TOVTES   CHOSES    ONT    LEVR   SAISON    *.  <« 

Ceux  qui  apparient  Caton  le  Censeur  au  ieune  Caton 
meurtrier  de  soy-mesme,  font,  a  mon  opinion,  grand 
honneur  au  premier  :  car  ie  les  trouue  eslongnés  d'vne 
extrême  distance  -  *,  et  ce  qu'on  dit,  entre  autres  choses, 
du  Censeur,  qu'en  son  extrême  vieillesse,  il  se  mit  a 
apprendre  la  langue  Grecque  d'vn  ardant  appétit, 
comme  pour  assouuir  vne  longue  soif,  ne  me  semble 
pas  luy  estre  fort  honnorable  :  c'est  proprement  ce  que 
nous  disons  retomber  en  enfantillage.  Toutes  choses 
ont  leur  saison,  les  bonnes  et  tout;  et  ic  puis  dire 
mon  patinostre  hors  de  propos*. 

Eudemonidas,  voiant  Xenocrates,  fort  vieil,  s'amu- 
ser a  l'exercice  '  de  son  escole  :  «  Quand  sçaura  cetui 
cy,  ce  dit  il,  s'il  apprend  encore?  w*  Le  ieune  doit  faire 
ses  apprêts,  le  vieil  en  iouir,  disent  les  sages;  et  le 
plus  grand  vice  qu'ils  remarquent  en  nostre  nature, 
c'est  que  noz  desseins  raicunisscnt  sans  cesse  :  nous 
recommençons  tousiours  a  viure. 

Nostre  estude  et  nostre  désir  deuroient  quelque  fois 

•  BC  :  «  RAISON  ».  —  y  ni  g.  :  «  saison  ». 

'  Vnlg.  modifie  le  commencement  de  ce  chapitre. 

*  Vulg.  :  «  s'empresser  au.\  leçons  ». 

sentir  la  vieillesse;  nous  auons  le  pied  a  la  fosse,  et 
nos  appetitz  et  nos  espérances  ne  font  que  naistre*  : 
cetuy  cy  apprend  a  parler  lors  qu'il  luy  faut  apprendre 
a  mourir  **. 

S'il  faut  estudier,  estudions  vn  estude  sortable  a 
nostre  condition,  affin  que  nous  puissions  respondre 
comme  celuy  a  qui,  quand  on  demanda  a  quoy  faire 
ces  estudes  en  sa  décrépitude  :  a  A  m'en  partir  meil- 
leur, et  plus  a  mon  aise,  »  respondit  il.  Tel  estude 
fut  celuy  du  ieune  Caton  sentant  sa  fin  prochaine, 
qui  se  rencontra  au  discours  de  Platon  de  l'éternité  de 
l'ame.  Non,  a  dire  ce  que  l'en  pense  ',  qu'il  ne  fut  de 
long  temps  garny  de  toute  sorte  de  munition  pour  vn 
tel  deslogement.  Et  qu'il  eut  besoin  d'asseurance  et  de 
volonté  ferme,  il  en  '  auoii  plus  que  Platon  n'en  a  peu 
représenter  par  ^  ses  escris  :  sa  science  et  son  courage 
estoint,  pour  ce  regard,  au  dessus  de  la  philosophie.  Il 
print  céte  occupation,  non  pour  le  seruice  de  sa  mort, 
mais,  comme  celuy  qui  n'interrompit  pas  seulement 
son  sommeil  pour  l'importance  d'vne  telle  délibéra- 
tion, il  continua  aussi,  sans  chois  et  sans  changement, 
ses  estudes  auec  les  actions  acoustumées  de  sa  vie*. 


CHAPITRE    VINTNEVFIESME. 

DE    LA    VERTV. 

le   trouue,    par  expérience,  qu'il  y  a   bien  a  dire 
entre  les  boutées  et  saillies  de  l'ame  ou  vne  résolue  et 

*  Vulg.  :  u  a  se  taire  pour  iamais  ». 

*  Vulg.  :  «  Non,  comme  il  fault  croire  ». 

3  BC  :  «deslogement.  D'asseurance  et  de  volonté  ferme*,  il  en  ». 

*  Vulg.  :  u  n'en  a  en  ». 

constante  habitude,  et  voy  bien  qu'il  n'est  rien  que 
nous  ne  puissions,  voire  iusques  a  surpasser  la  Diui- 
nité  mesme,  dit  quelqu'vn;  d'autant  que  c'est  plus  de 
se  rendre  impassible  de  soy  que  d'estre  tel  de  sa  con- 
dition originelle,  et  iusques  a  pouuoir  ioindre  a  l'im- 
bécillité de  l'homme  vne  resolution  et  asseurance  de 
Dieu;  mais  c'est  par  secousse.  Et,  es  vies  *  de  ces  hcros 
du  temps  passé,  il  y  a  quelque  fois  des  iraitz  miracu- 
leus,  et  qui  semblent  de  bien  loing  surpasser  nos 
forces  natureles;  mais  ce  sont  traits,  a  la  vérité,  et  est 
dur  a  croire  que,  de  ces  conditions  ainsin  esleuées,  on 
en  puisse  teindre  et  abreuer  l'ame,  en  manière  qu'elles 
luy  deuiennent  ordinaires  et  comme  naturelles.  Il  nous 
adulent  a  nous  mesmes,  qui  ne  sommes  qu'auortons 
d'hommes,  d'eslancer  par  fois  nostre  ame  esueilléc  par 
les  discours  ou  exemples  d'auiruv  bien  loing  au  delà 
de  son  ordinaire;  mais  c'est  vne  espèce  de  passion  qui 
la  pousse  et  agite,  et  qui  la  rauit  aucunement  hors  de 
soy  :  car,  franchi  ce  tourbillon,  nous  voions  que,  sans 
y  penser,  elle  se  débande  et  relâche  d'elle  mesme, 
sinon  iusques  a  la  dernière  touche,  au  moins  iusques 
a  n'être  plus  cele-la.  De  fav;on  que  lors,  a  toute  occa- 
sion, pour  vn  oiseau  perdu  ou  vn  verre  cassé,  nous 
nous  sentons  esmouuoir  a  plus  près  comme  l'vn  du 
vulgaire*.  Et,  a  céte  cause,  disent  les  sages  que,  pour 
iuger  bien  a  point  d'vn  homme,  il  faut  principalement 
contreroller  ses  actions  priuées  '.  ci  le  surprendre  en 
son  a  tous  les  iours. 

Pirrho,  celui  qui  bâtit  de  l'ignorance  vne  si  plai- 
sante science,  essaya,  comme  tous  les  autres  vrayement 
philosophes,  de  faire  respondre  sa  vie  a  sa  doctrine; 

'  A,  par  erreur  :  «  vices  i>. 
*  Vulg.  :  «  communes  »>. 

et,  par  ce  qu'il  maintenoit  la  foiblesse  du  iugemeni 
humain  estre  si  extrême  que  de  ne  pouuoir  prendre 
party  ou  inclination,  et  le  vouloit  suspendre  perpetue- 
lement  balancé,  regardant  et  accueillant  toutes  choses 
comme  indifférentes,  on  conte  qu'il  se  maintenoit 
tousiours  de  mesme  façon  et  visage.  S'il  auoit  com- 
mencé vn  propos,  il  ne  laissoit  pas  de  l'acheuer,  quand 
celuy  a  qui  il  parloit  s'en  fut  allé.  S'il  alloit,  il  ne 
rompoit  son  chemin  pour  empeschement  qui  se  pré- 
sentât, conserué  des  précipices,  du  hurt  des  charrettes 
et  autres  accidens  par  ses  amis  :  car,  de  craindre  ou 
esuiter  quelque  chose,  c'eust  esté  choquer  ses  propo- 
sitions, qui  ostoient  au  sens  mesmes  tout  chois  et 
connoissance  '.  Quelque  fois  il  souffrit  d'estre  incisé  et 
cautérisé  d'vne  telle  constance  qu'on  ne  luy  en  veit  pas 
seulement  siller  les  yeux.  C'est  quelque  chose  de  rame- 
ner l'ame  a  ses  ^  imaginations;  c'est  plus  d'y  ioindre  les 
effectz  :  toutefois  il  est  possible  ^.  Mais  de  les  ioindre 
auec  telle  perseuerance  et  constance  que  d'en  establir 
son  train  ordinaire,  certes  en  ces  entreprinses  si  esloi- 
gnées  de  l'vsage  commun,  il  est  quasi  incroiable*. 
Voila  pourquoy  ce  mesme  philosophe,  estant  quelque- 
fois rencontré  en  sa  maison,  tansant  bien  asprement 
auecques  sa  seur,  et  estant  reproché  de  faillir  en  cella  a 
son  indifferance  :  «  Comment,  dit  il,  faut  il  *  qu'encore 
cete  famellete  serue  de  tesmoignage  a  mes  règles?  » 
Vn'autrefois  qu'on  le  veit  se  deffendrc  d'vn  chien  : 
«  Il  est,  dit  il,  tres-difïicile  de  despouillcr  entièrement 
l'homme,  et  se  faut  mettre  en  debuoir  et  efforcer  de 


<  Vulg.  :  «  eslection  et  certitude  ». 

'  BC  :  a  ces  ». 

3  BC  :  «  il  n'est  impossible  ». 

*  C  :  «  il  dit  ». 

combattre   les   choses    premièrement   par  les   effects  ; 
mais,  au  pis  aller,  par  la  raison  et  par  les  discours.  )^ 

Il  y  a  enuiron  sept  ou  huit  ans  qu'a  deux  lieues 
d'icy  vn  homme  de  village,  qui  est  encore  viuant, 
ayant  la  teste  de  long  temps  rompue  par  la  ialousie  de 
sa  femme,  reuenant  vn  iour  de  la  besoigne,  et  elle  le 
bien-veignant  de  ses  crialleries  accoustumées ,  entra 
en  telle  furie  que,  sur  le  champ,  a  tout  la  serpe  qu'il 
tenoit  encore  en  ses  mains,  s'estant  moissonné  tout 
net  les  pièces  qui  la  mettoient  en  heure,  les  luy  ietta 
au  visage  *.  Et  il  se  dit  qu'vn  gentilhomme  des  nos- 
tres,  amoureux  et  gaillard,  ayant  par  sa  perseuerance 
amolli  en  hn  le  cœur  d'vne  belle  maistresse,  désespéré 
de  ce  que,  sur  le  point  de  la  charge,  il  s'estoit  trouué 
mol  luy  mesmes  et  deffailli,  et  que 

non  viriliter 
Iners  senile  pénis  extulerat  caput. 

s'en  priua  soudain  reuenu  au  logis,  et  l'enuoia,  cruelle 
et  sanglante  victime,  pour  la  purgation  de  son  otîence. 
Si  c'eut  esté  par  discours  et  religion,  comme  les  pres- 
tres  de  Cibele,  que  ne  dirions  nous  d'vne  si  hautene 
entreprise? 

Dépuis  peu  de  iours,  a  Bragerac  *,  a  cinq  lieues  de 
ma  maison,  contremont  la  riuierc  de  Dordoigne,  vne 
femme,  ayant  esté  tourmentée  et  batue,  le  soir  auant, 
de  son  mary,  chagrein  et  fâcheux  de  sa  complexion. 
délibéra  de  eschappcr  a  sa  rudesse  au  pris  de  sa  vie, 
et,  s'estant  a  son  leucr  accointée  de  ses  voisines,  comme 
de  cousiumc,  leur  laissant  eschappcr  quelque  mot  de 
recommendation  de  ses  affaires,  prenant  vne  sienne 

*  Vulg.  :  «  au  nez  ». 
»  C  :  w  Bergerac  ». 

seur  par  le  poin,  la  mena  auecques  elle  sur  le  pont,  et, 
après  auoir  prins  congé  d'elle,  comme  par  manière  de 
ieu,  sans  monstrer  autre  changement  ou  altération, 
se  précipita  du  haut  en  bas  dans  la  riuiere,  ou  elle  se 
perdit.  Ce  qu'il  y  a  de  plus  en  cecy,  c'est  que  ce  conseil 
meurist  vne  nuict  entière  dans  sa  teste. 

C'est  bien  autre  chose  des  femmes  Indienes;  car, 
estant  la  coustume  aus  maris  d'auoir  plusieurs  femmes, 
et  a  la  plus  chère  d'elles  de  se  tuer  après  son  mary, 
chacune  d'elles,  par  le  dessein  de  toute  sa  vie,  vise  a 
gaigner  ce  point  et  cet  auantage  sur  ses  compaignes, 
et  les  bons  offices  qu'elles  rendent  a  leur  mary  ne 
regardent  autre  recompance  que  d'estre  préférées  a  la 
compaignie  de  sa  mort*. 

En  ce  mesme  pais  la,  il  y  auoit  quelque  chose  de 
pareil,  en  leurs  Gipnosophistes  :  car,  non  par  la  con- 
trainte d'autruy,  non  par  l'inpetuosité  d'vn'  humeur 
soudeine,  mais  par  expresse  profession  de  leur  règle, 
leur  façon  estoit,  a  mesure  qu'ils  auoient  attaint  certain 
aage,  ou  qu'ils  se  voyoient  menasses  par  quelque  ma- 
ladie, de  se  faire  dresser  vn  buchier,  et  au  dessoubs  * 
vn  lit  bien  paré,  et,  après  auoir  festoyé  ioyeusement 
leurs  amis  et  connoissans  appelles  a  cet  effect  ',  s'aler 
planter  dans  ce  lict,  en  telle  resolution  que,  le  feu  y 
estant  mis,  on  ne  les  vit  mouuoir  ny  pieds,  ny  mains; 
et  ainsi  mourut  l'vn  d'eux,  Calanus,  en  présence  de 
toute  l'armée  d'Alexandre  le  Grand*.  Céte  constante 
préméditation  de  toute  la  vie,  c'est  ce  qui  faict  le 
miracle, 

Parmy  nos  autres  disputes,  celle  du  Fatum  s'y  est 
meslée,  et,  pour  attacher  les  choses  aduenir  et  nostre 

1  BC  :  «  dessus  ». 

'  Vulg.  supp.  :  «  appelles  a  cet  effect  •». 

volonié  mesme  a  certaine  et  ineuitable  nécessité,  un 
est  encore  sur  cet  argument  du  temps  passé  :  Puis  que 
Dieu  preuoit  toutes  choses  deuoir  ainsi  aduenir 
comme  il  fait,  sans  doute  il  faut  qu'elles  aduiennent 
ainsi.  A  quoy  nos  maistres  respondcnt  que  le  voir  que 
quelque  chose  aduiennc,  comme  nous  faisons,  et  Dieu 
de  mesmes  [car  tout  lui  estant  présent,  il  voit  plustosi 
qu'il  ne  preuoitl,  ce  n'est  pas  la  forcer  d'auenir;  voire 
nous  voions  a  cause  que  les  choses  aduiennent,  et  les 
choses  n'aduiennent  pas  a  cause  que  nous  voions. 
L'aduencment  fait  la  science,  non  la  science  l'aduene- 
ment.  Ce  que  nous  vovons  aduenir  aduient;  mais  il 
pouuoit  autrement  aduenir,  et  Dieu,  au  roUe  des 
causes  des  aduenemens  qu'il  a  en  sa  prescience,  y  a 
aussi  celles  qu'on  appelle  fortuites,  et  les  volontaires 
qui  dépendent  de  la  liberté  qu'il  a  donné  a  nostre 
arbitrage,  et  sçait  que  nous  faudrons  par  ce  que  nous 
aurons  voulu  faillir. 

Or  i'ay  veu  assez  de  gens  encourager  leurs  troupes 
de  céte  nécessité  fatale  :  car,  si  nostre  heure  est  attachée 
a  certain  point,  ny  les  harquebousades  ennemies,  ny 
nostre  hardiesse,  ny  nostre  fuite  et  couardise,  ne  la 
peuucnt  auancerou  reculer.  Cela  est  beau  a  dire,  mais 
cherchez  qui  l'effectuera.  Et  s'il  est  ainsi  qu'vne  forte 
et  viue  créance  tire  après  soy  les  actions  de  mesme, 
certes  céte  foy  dequoy  nous  remplissons  tant  la  bou- 
che est  mcrucilleusemcnt  exile  *  en  nos  siècles,  sinon 
que  le  mcspris  qu'elle  a  des  œuures  luy  face  desdaigner 
leur  compagnie.  Tant  y  a  qu'a  ce  mesme  propos,  le 
sire  de  loinuille,  tcsmoing  croiable  autant  que  nul 
autre,  nous  raconte  des  Bedoins,    nation  meslée  aux 

'    Vulf^.  :  i<  Icgierc  >». 

Sarrasins,  ausquelz  le  Roy  sainct  Louys  eut  affaire 
en  la  Terre  sainte,  qu'ils  croyoint  si  fermement  en 
leur  religion  les  iours  d'vn  chacun  estre  de  toute 
éternité  prefix  et  contés  d'vne  preordonnance  ineui- 
table,  qu'ilz  alloient  a  la  guerre  nudz,  sauf  vn  glaiue 
a  la  Turquesque,  et  le  corps  seulement  couuert  d'vn 
linge  blanc;  et  que,  pour  leur  plus  extrême  maudison, 
quand  ilz  se  courroussoient  aux  leurs,  ilz  auoient 
tousiours  en  la  bouche  :  «  Maudit  sois  tu,  comme 
celuy  qui  s'arme  de  peur  de  la  mort.  «  Voila  bien 
autre  preuue  de  créance  et  de  foy  que  la  nostre.  Et  de 
ce  reng  est  aussi  celle  que  donnarent  ces  deux  reli- 
gieux de  Florence,  du  temps  de  nos  pères.  Car,  estans 
en  quelque  controuerse  de  dispute  *,  ilz  s'accordarent 
d'entrer  tous  deux  dans  le  feu,  en  présence  de  tout  le 
peuple,  et  en  la  place  publique,  pour  la  vérification 
chacun  de  son  party;  et  en  estoient  des-ia  les  apretz 
tous  faictz,  et  la  chose  iustement  sur  le  point  de  l'exé- 
cution, quand  elle  fut  interrompue  par  vn  accident 
improueu*. 


CHAPITRE    TRENTIESME. 
d'vn  enfant  monstrvevs. 

Ce  conte  s'en  ira  tout  simple,  car  ie  laisse  aus  mé- 
decins d'en  discourir.  le  vis  auant  hier  vn  enfant 
que  deux  hommes  et  vne  nourrisse,  qui  se  disoieni 
estre  le  père,  l'oncle  et  la  tante,  conduisoient  pour 
tirer  quelque  liard,  pour  '  le  monstrer  a  cause  de  son 

'  Vulg.  :  «  de  science  ». 

'  BC  :  u  de  ».  —  Vulg.  :  «  quelque  soûl,  de  ». 


lyb  KSSAIS  DK  M.    Ut:  MONTAIGNE. 

esirangeté.  Il  esioit,  en  tout  le  reste,  d'vne  forme  com- 
mune, et  se  soustenoit  sur  ses  piedz,  marchoii  et 
gasouilloit  a  plus  près  comme  les  autres  de  mesme 
aage;  il  n'auoit  encore  voulu  prendre  autre  nourriture 
que  du  tetin  de  sa  nourrisse,  et  ce  qu'on  essaya  en  ma 
présence  de  luy  mettre  en  la  bouche,  il  le  maschoit  vn 
peu,  et  le  rendoit  sans  aualer.  Ses  cris  sembloient  bien 
auoir  quelque  chose  de  particulier;  il  estoit  aagé  de 
quatorze  mois  iustement.  Au  dessous  de  ses  tetins,  il 
estoit  pris  et  colé  a  vn  autre  enfant  sans  teste,  et  qui 
auoit  le  conduit  du  dos  estoupé,  le  reste  entier  :  car  il 
auoit  bien  l'vn  bras  plus  court,  mais  il  luy  auoit  esté 
rompu  par  accident  a  leur  naissance;  ilz  estoicni 
iointz  vis  a  vis,  et  comme  si  vn  plus  petit  enfant  en 
vouloit  accoler  vn  plus  grandet.  La  iointure  et  l'espace 
par  ou  ilz  se  tenoieni  n'estoit  que  de  quatre  doigtz,  ou 
enuiron,  en  manière  que,  si  vous  retroussiez  cet'enfant 
imparfait,  vous  voies  au  dessous  le  nombril  de  l'au- 
tre :  ainsi  la  cousture  se  faisoii  entre  les  tetins  et  son 
nombril.  Le  nombril  de  l'imparfait  ne  se  pouuoit 
veoir,  mais  ouy  bien  tout  le  reste  de  son  ventre.  Voila 
comme  ce  qui  n'étoit  pas  attaché,  comme  bras,  fessier, 
cuisses  et  iambes  de  cet  imparfaict  demuroient  pendans 
et  branslans  sur  l'autre,  et  luy  pouuoit  aller  sa  longueur 
iusques  a  my  iambe.  La  nourrice  nous  adioutoit  qu'il 
vrinoit  par  tous  les  deux  endroitz;  aussi  csioient  les 
membres  de  cct'auire  nourris  et  viuans,  et  en  mesme 
point  que  les  siens,  sauf  qu'i4z  estoient  plus  pctitz  et 
menus.  Ce  double  corps  et  ces  membres  diuers,  se 
rapportans  a  vne  seule  teste,  pourroient  bien  fournir 
de  fauorable  prognostique  au  Roy  de  maintenir  soubs 
l'vnion  de  ses  loix  ces  pars  et  pièces  diuerses  de  nostre 
estai  :  mais,  de  peur  que  l'eucnement  ne  le  démente,  il 

vaut  mieux  le  laisser  passer  deuant  :  car  il  n'est  que 
de  deuiner  en  choses  faictes*. 


CHAPITRE    TRENT  VNIESME. 

DE   LA    COLERE. 

Plutarque  est  admirable  par  tout,  mais  principale- 
ment ou  il  iuge  des  actions  humaines.  On  peut  veoir 
les  belles  choses  qu'il  dit  en  la  comparaison  de  Licur- 
gus  et  de  Numa,  sur  le  propos  de  la  grande  simplesse 
que  ce  nous  est  d'abandonner  les  enfans  au  gouuerne- 
ment  et  a  la  charge  de  leurs  pères*.  Qui  ne  voit  qu'en 
vn  estât  tout  dépend  de  l'éducation  et  nourriture  des 
enfans?  et  ce  pendant,  sans  nulle  discrétion,  on  les 
laisse  a  la  merci  de  leurs  parens,  tant  fols  et  meschans 
qu'ils  soient. 

Entre  autres  choses,  combien  de  fois  m'a  il  pris 
enuie,  passant  par  nos  rues,  de  dresser  vne  farce  pour 
venger  des  enfants  que  ie  voioy  escorcher,  assommer 
et  meurdrir  a  quelque  père  ou  mère  furieux  et  forcenés 
de  colère.  Vous  leur  voyez  sortir  le  feu  et  la  rage  des 
yeux*,  a  tout  vne  voix  tranchante  et  esclatantc,  sou- 
uent  contre  des  garsonnets  qui  ne  font  que  sortir  de 
nourisse;  et  puis  les  voila  stropiats,  esborgnés  *  et 
estourdis  de  coups;  et  nostre  iustice  qui  n'en  fait 
conte,  comme  si  ces  esboitemens  et  eslochements  n'es- 
toient  pas  des  membres  de  nostre  chose  publique*. 

Il  n'est  passion   qui   esbranle   tant  la  sincérité  des 

*  Vulg.  supp.  :  «  esborgnes  ». 

iugemcns  que  la  colère.  Nul  ne  feroii  double  de  punir 
de  mort  le  iuge  qui,  par  colère,  auroit  comdamné  son 
criminel.  Pourquoy  est  il  non  plus  permis  aux  f>eres 
et  aux  pédantes  de  fouetter  les  enfans,  et  les  chastier. 
cstans  en  cholere?  Ce  n'est  "plus  iustice,  c'est  vangance. 
Le  chastiemcnt  tient  lieu  de  médecine  aux  enfans;  et 
souffririons  nous  vn  médecin  qui  fut  animé  et  cour- 
roucé contre  son  patient? 

Nous  mesmes,  pour  bien  faire,  ne  deburions  iamais 
mettre  la  main  sur  nos  seruiteurs  tandis  que  la  colère 
nous  dure.  Pendant  que  le  pouls  nous  bat,  et  que 
nous  sentons  de  l'émotion,  remettons  la  partie.  Les 
choses  nous  sembleront,  a  la  vérité,  autres  quand 
nous  serons  r'acoysés  et  refroidis  :  c'est  la  colère  qui 
commande  lors  ;  c'est  la  colère  qui  parle  ;  ce  n'est  pas 
nous*.  Et  puis  les  chasiiements  qui  se  font  auec  poix 
cl  discrétion  se  reçoiucnt  bien  mieux  et  auec  plus  de 
fruit  de  celuy  qui  les  souffre.  Autrement,  il  ne  pense 
pas  auoir  esté  iustement  condamné  par  vn  homme 
agité  de  passion  et  furie,  et  allègue  pour  sa  iustitica- 
lion  les  mouuemens  extraordinaires  de  son  maistre, 
l'inflammation  de  son  visace,  les  sermens  inusitez,  et 
céie  sienne  inquiétude  et  précipitation  téméraire*. 
Suétone  recite  que,  Lucius  Saturninus  *  ayant  esté 
condamné  par  Ocsar,  ce  qui  luy  seruit  le  plus  enuers 
le  peuple  (auquel  il  appellal  pour  lui  faire  gaigner  sa 
cause,  ce  fut  l'animosité  et  l'aspreté  que  Caesar  auoii 
apporté  en  ce  iugement. 

Le  dire  est  autre  chose  que  le  faire  :  il  faut  consi- 
dérer le  presche  a  part,  et  le  prescheur  a  part.  Ceux  la 
se  sont  donnés  beau  ieu,  en   nostrc   temps,   qui   ont 

'   Vu! g.  :  «  (}aius  Habirius  •>. 

essayé  de  choquer  la  vérité  de  nostre  créance  par  les 
vices  de  noz  gens  d'Eglise  *  :  elle  tire  ses  tesmoignages 
d'ailleurs.  C'est  vne  sotte  taçon  d'argumenter,  et  qui 
reieteroit  toutes  choses  en  confusion.  Vn  homme  de 
bonnes  meurs  peut  auoir  des  opinions  fauces,  et  vn 
meschant  peut  prescher  vérité,  voire  celuy  mesme  qui 
ne  la  croit  pas.  C'est  sans  doubte  vne  belle  harmonie 
quand  le  faire  et  le  dire  vont  ensemble,  et  ie  ne  veux 
pas  nier  que  le  dire,  lors  que  les  actions  suiucnt,  ne 
soit  de  plus  d'authorité  et  efficace  ;  comme  disoit 
Eudamidas  oyant  vn  philosophe  discourir  de  la 
guerre  :  «  Ces  propos  sont  beaus,  mais  celuy  qui  les 
dit  n'en  est  pas  croyable,  car  il  n'a  pas  les  oreilles 
accoustumées  au  son  de  la  trompette.  «  Et  Cleomenes, 
oyant  vn  rhetoricien  harenguer  de  la  vaillance,  s'en 
print  fort  a  rire,  et,  l'autre  s'en  scandalisant,  il  luy 
dit  :  «  l'en  ferois  de  mesmes  si  c'estoit  vne  arondellc 
qui  en  parlast:  mais,  si  c'estoit  vn  aigle,  ie  l'oirois 
volontiers.  «  l'aperçois,  ce  me  semble,  es  escrits  des 
anciens  que  celuy  qui  dit  ce  qu'il  pense  l'assenc 
bien  plus  viuement  et  presse  bien  autrement  -  que 
celuy  qui  se  contrefaict.  Oyés  Cicero  parler  de  l'amour 
de  la  liberté;  oyez  en  parler  Brutus  :  les  escrits 
mesmes  vous  sonnent  que  cestuy  cy  estoit  homme 
pour  l'acheter  au  pris  de  la  vie.  Que  Cicero,  père 
d'éloquence,  traite  du  mespris  de  la  mort;  que  Seneca 
en  traite  aussi  :  celuy  la  traine  languissant,  et  vous 
semés  qu'il  vous  veut  résoudre  de  chose  dequoy  il 
n'est  pas  résolu  lui  mesmes;  il  ne  vous  donne  point 
de  cœur,  car  luy  mesmes  n'en  a  point;  l'autre 
vous  anime  et  enflamme.   le  ne  voy  iamais  autheur. 

'  Vulg.  modijîc  ce  passa fçc. 

-   Vulp.  siifp.  :  a  et  presse  bien  aiuienient   •. 

mesmes  de  ceux  qui  traictent  de  la  vertu  et  des 
actions,  que  ic  ne  recherche  curieusement  de  sçauoir 
quel  il  a  esté*. 

Les  escrits  de  Plutarque,  a  les  bien  sauourer,  nous 
le  descouurent  assez,  et  ie  pense  le  connoistre  iusques 
dans  l'ame.  Si  voudrois-ie  que  nous  eussions  quelques 
mémoires  de  sa  vie,  et  me  suis  ietté  en  ce  discours  a 
quartier,  a  propos  du  bon  gré  que  ie  sens  a  Aul. 
Gellius  de  nous  auoir  laissé  par  escrit  ce  conte  de  ses 
meurs  qui  reuient  a  mon  subiet,  de  la  colère.  Vn  sien 
esclaue,  mauuais  homme  et  vicieux,  mais  qui  auoit 
les  oreilles  aucunement  abreuuées  des  Hures  et  dis- 
putes *  de  philosophie,  ayant  esté  pour  quelque  sienne 
faute  dépouillé  par  le  commandement  de  Plutarque, 
pendant  qu'on  le  fouetoit,  grondoit  au  commencement 
que  c'estoit  sans  raison,  et  qu'il  n'auoit  rien  fait;  mais 
en  fin,  se  mettant  a  crier  et  a  iniurier  bien  a  bon 
escient  son  maistrc,  luy  reprochoit  qu'il  n'estoit  pas 
philosophe,  comme  il  s'en  vantoit:  qu'il  luy  auoit  sou- 
uent  ouy  dire  qu'il  estoit  laid  de  se  courroucer,  voire 
qu'il  en  auoit  fait  vn  liure;  et  ce  que  lors,  tout  plongé 
en  la  colère,  il  le  faisoii  si  cruellement  battre  démen- 
toit  entièrement  ses  escrits.  A  cela  Plutarque  tout 
froidement  et  tout  rassis  :  u  Comment,  dit  il,  rustre, 
a  quoy  te  semble  il  '  que  ie  sois  a  cet'  heure  cour- 
roucé? Mon  visage,  ma  vois,  ma  couleur,  ma  parollc 
te  donne  elle  quelque  tcsmoignage  que  ie  sois  en 
colère?  le  ne  pense  auoir  ny  les  yeus  effarouchés,  ny 
le  visage  troublé,  ny  vn  cry  effroyable.  Rougis-ie? 
cscume-ie?  m'eschappe  il  de  dire  chose  de  quoy  i'aye 
a   me   repentir?   iressaux-ic?   frémis- ic  de   courroux? 

'   Vulg.  :  <i  abreuuecs  des  leçons  de  philosophie  »^. 
'  BC  :  «  a  quoy  luges  tu  ». 

car,  pour  te  dire,  ce  sont  la  *  les  vrais  signes  de  la 
colère.  »  Et  puis,  se  destournant  a  celuy  qui  fouëtoit  : 
«  Continués,  lui  dit-il,  tousiours  vostre  besongne,  ce 
pendant  que  cestuy  cy  et  moy  disputons.  »  Voyla  son 
conte. 

Architas  Tarentinus,  reuenant  d'vne  guerre  ou  il 
auoit  esté  Capitaine  gênerai,  trouua  tout  plein  de 
mauuais  mesnage  en  sa  maison,  et  ses  terres  en 
frische,  par  le  mauuais  gouuernement  de  son  rece- 
ueur.  Et  l'ayant  faict  appeller  :  «  Va,  luy  dit  il,  que 
si  ie  n'estois  en  colère,  ie  t'estrillcrois  comme  tu 
mérites  '.  -n  Platon  de  mesme,  s'estant  eschauffé  contre 
l'vn  de  ses  esclaues,  donna  charge  a  Speusippus  de  le 
chastier,  s'excusant  d'y  mettre  la  main  luy  mesme,  sur 
ce  qu'il  estoit  courroucé.  Charillus,  Lacedemonien,  a 
vn  Elote  qui  se  portoit  trop  insolemment  et  auda- 
cieusement  ^  enuers  luy  :  «  Par  les  Dieus,  dit  il,  si  ie 
n'estois  courroucé,  ie  te  ferois  tout  a  cet'heure  mourir.  » 

C'est  vne  passion  qui  se  plait  en  soy  et  qui  se  flatte. 
Combien  de  fois,  nous  estant  esbranslés  sous  vne  fauce 
cause,  si  on  vient  a  nous  présenter  quelque  bonne 
deffence  ou  excuse,  nous  despitons  nous  contre  la 
vérité  mesme  et  l'innocence?  l'ay  retenu,  a  ce  propos, 
vn  merueilleux  exemple  de  l'antiquité.  Piso,  person- 
nage partout  ailleurs  de  notable  vertu,  s'estant  esmeu 
contre  vn  sien  soldat  dequoy,  reuenant  seul  du  four- 
rage, il  ne  luy  sçauoit  rendre  compte  ou  il  auoit  laissé 
vn  sien  compagnon,  tint  pour  aueré  qu'il  l'auoit  tué, 
et  le  condamna  soudain  a  la  mort.  Ainsi  qu'il  estoit 
au  gibet,  voicy  arriuer  ce  compagnon  esgaré;   toute 

'  C  supp.  :  «  la  ». 

*  Vulg.  :  «  t'estrillcrois  bien  ". 

^  Vulg.  supp.  :  «  et  audacieusemcnt  ". 

l'armée  en  rii  grand  feste,  et,  après  force  caresses  ei 
accolades  des  deux  compaignons.  le  bourreau  meine  et 
l'vn  et  l'autre  en  la  présence  de  Piso,  s'attendant  bien 
toute  l'assistance  que  ce  luy  seroii  a  luy  mesmes  vn 
grand  plaisir.  Mais  ce  tut  au  rebours;  car,  par  honte 
et  despit,  son  ardeur  qui  estoit  encore  en  son  effort  se 
redoubla;  et,  par  vne  subtilité  que  sa  passion  luv 
fournit  soudain,  il  en  fit  trois  coulpables,  par  ce  qu'il 
en  auoit  trouué  vn  innocent,  et  les  fit  despescher  tous 
trois  :  le  premier  soldat,  par  ce  qu'il  y  auoit  arrest 
contre  luy;  le  second,  qui  auoit  esté  esgaré,  par  ce 
qu'il  estoit  cause  de  la  mort  de  son  compagnon;  et  le 
bourreau,  pour  n'auoir  obéi  au  commandement  qu'on 
luv  auoit  taict*. 

Encore  vn  mot  pour  clorre  ce  pas.  Aristote  dit  que 
la  colère  sert  par  fois  d'arme  a  la  vertu  et  a  la  vaillance. 
Cela  est  vray-semblable;  toutesfois,  ceux  qui  y  contre- 
disent respondent  plaisamment  que  c'est  vn'arme  de 
nouuel  vsage  :  car  nous  remuons  les  autres  armes,  céie 
cy  nous  remue;  nostre  main  ne  la  guide  pas,  c'est  elle 
qui  guide  nostre  main;  elle  nous  possède,  non  pas 
nous  elle. 


CHAPITRE   TRENTEDEVSIESME. 

DEKENCE  DE  SENEQVE  ET  DE  PLVTARQVE. 

La  familiarité  que  i'ay  auec  ces  personnages  icy,  ci 
l'assistance  qu'ilz  font  a  ma  vieillesse*  m'oblige  a 
cspouser  leur  honneur. 

Quant  a  Seneque.  parmy  vne  miliasse  de  petits 
liurets  que  ceux  de   la  Religion  prétendue   reformée 

font  courir  pour  la  defance  de  leur  cause,  qui  partent 
par  fois  de  bonne  main,  et  qu'il  est  grand  dommage 
n'estre  enbesognés  *  a  meilleur  subiet,  i'en  ay  veu 
autrefois  vn  qui,  pour  alonger  et  remplir  la  similitude 
qu'il  veut  trouuer  du  gouuernement  de  nostre  pauure 
feu  Roy  Charles  neufiesme  auec  celuy  de  Néron, 
apparie  feu  monsieur  le  Cardinal  de  Lorraine  auec 
Seneque,  leurs  fortunes  d'auoir  esté  tous  deus  les  pre- 
miers au  gouuernement  de  leurs  Princes,  et  quant  et 
quant  leurs  meurs,  leurs  conditions  et  leurs  deporte- 
mens.  Enquoy,  a  mon  opinion,  il  fait  bien  de  l'honneur 
audit  seigneur  Cardinal  :  car,  encore  que  ie  sovs  de 
cens  qui  estiment  autant  sa  viuacité  ',  son  éloquence, 
son  zèle  enuers  sa  religion  et  seruice  de  son  Roy,  et 
sa  bonne  fortune  d'estre  nay  en  vn  siècle  ou  il  fut 
si  nouueau,  et  si  rare,  et  quant  et  quant  si  nécessaire 
pour  le  bien  public,  d'auoir  vn  personnage  ecclésiasti- 
que de  telle  noblesse  et  dignité,  suffizant  et  capable  de 
sa  charge,  si  est  ce  qu'a  confesser  la  vérité,  ie  n'estime 
sa  capacité  de  beaucoup  près  telle,  ny  sa  vertu  si  nette 
et  entière,  ny  si  ferme  que  celle  de  Seneque. 

Or,  ce  Hure  de  quoy  ie  parle,  pour  venir  a  son  but, 
faict  vne  description  de  Seneque  tresiniurieuse,  ayant 
emprunté  ces  reproches  de  Dion,  l'historien,  duquel  ic 
ne  crois  nullement  le  tesmoignage  :  car,  outre  ce  qu'il 
est  inconstant,  qui,  après  auoir  appelle  Seneque  tres- 
sage tantost,  et  tantost  ennemi  mortel  des  vices  de 
Néron,  le  faict  ailleurs  auaritieux,  vsurier,  ambitieux, 
lâche,  voluptueus  et  contrefaisant  le  philosophe  a 
fauces  enseignes,  sa  vertu  paroist  si  viue  et  vigoreuse 
en  ses  escrits,  et  la  defence  y  est  si  claire  a  aucunes  de 

'  BC  :  «  emhesoipnce  ». 
-   Tw/^.  ;  «  son  esprit  ". 


284  ESSAIS  DE  M.   DE  MONTAIGNE. 

ces  imputations,  comme  de  sa  richesse  et  despence 
excessiue,  que  ie  n'en  croiroy  nul  tesmoignage  au 
contraire;  et  dauantage,  il  est  bien  plus  raisonnable  de 
croire  en  telles  choses  les  historiens  Romains  que  les 
Grecs  et  estrangiers.  Or,  Tacitus  et  les  autres  parlent 
très  honorablement  et  de  sa  vie  et  de  sa  mort,  et  nous 
le  peignent  en  toutes  choses  personnage  tresexcellent 
Cl  tres-vertueux.  Et  ie  ne  veux  alléguer  autre  reproche 
contre  le  iugement  de  Dion  que  cetuy  cy,  qui  est 
ineuitable,  c'est  qu'il  a  le  goust  *  si  malade  aux  affaires 
Romains  qu'il  ose  soustenir  la  cause  de  Iulius  Caesar 
contre  Pompeius,  et  d'Antonius  contre  Cicero. 

Venons  a  Plutarque.  Jean  Bodin  est  vn  bon  autheur 
de  nostre  temps,  et  acompaigné  de  beaucoup  plus  de 
iugement  que  la  tourbe  des  escriuailleurs  de  son  siècle, 
et  mérite  qu'on  le  iuge  et  considère.  le  le  trouue  vn 
peu  hardi  en  ce  passage  de  sa  Méthode  de  l'histoire, 
ou  il  accuse  Plutarque  non  seulement  d'ignorance 
^surquoy  ie  ne  me  fusse  pas  mis  en  peine  a  le  défen- 
dre, car  cela  n'est  pas  de  mon  gibier^  mais  aussi  en 
ce  que  cet  autheur  escrit  souuent  des  choses  incroya- 
bles et  entièrement  fabuleuses  ice  sont  ses  moisi.  S'il 
eust  dit  simplement  :  les  choses  autrement  qu'elles  ne 
sont,  ce  n'estoit  pas  grande  reprehension  ;  car  ce  que 
nous  n'auons  pas  veu,  nous  le  prenons  des  mains 
d'autruy  et  a  crédit,  et  ie  voy  que,  a  escient,  il  récite 
par  foys  diuersement  mesme  histoire  :  comme  le 
iugement  des  trois  meilleurs  Capitaines  qui  eussent 
onques  esté,  faict  par  Hannibal,  il  est  autrement 
récite  en  la  vie  de  Flaminius.  autrement  en  celle  de 
Pvrrhus.  Mais,  de  le  charger  dauoir  pris  pour  argent 

•  Vulg.  :  «  le  sentiment  ». 

content  des  choses  incroyables  et  impossibles,  c'est 
accuser  de  faute  de  iugement  le  plus  iudicieus  autheur 
du  monde.  Et  voycy  son  exemple  :  Comme,  ce  dit  il, 
quand  il  recite  qu'vn  enfant  de  Lacedemone  se  laissa 
déchirer  tout  le  ventre  a  vn  renardeau  qu'il  auoit  der- 
robé,  et  le  tenoit  caché  soubs  sa  robe,  iusques  a 
mourir  plus  tost  que  de  descouurir  son  larcin.  le 
trouue,  en  premier  lieu,  cet  exemple  mal  choisy, 
d'autant  qu'il  est  bien  mal  aysé  de  borner  les  efforts 
des  facultez  de  l'ame,  la  ou,  des  forces  corporelles, 
nous  auons  plus  de  loy  de  les  limiter  et  cognoistre; 
et,  a  céte  cause,  si  c'eust  esté  a  moy  a  faire,  i'eusse 
plus  tost  choisi  vn  exemple  de  céte  seconde  sorte,  et  il 
y  en  a  de  moins  croyables  :  comme,  entre  autres,  ce 
qu'il  recite  de  Pyrrhus,  que,  tout  blessé  qu'il  estoit,  il 
donna  si  grand  coup  d'espée  a  vn  sien  ennemy  armé 
de  toutes  pièces,  qu'il  le  fendit  du  haut  de  la  teste 
iusques  au  bas,  si  que  le  corps  se  partit  en  deus  parts. 
En  son  exemple,  ie  n'y  trouue  pas  grand  miracle,  ni 
ne  reçois  l'excuse  dequoi  il  couure  Plutarque  d'auoir 
adiousté  ce  mot  :  comme  on  dit,  pour  nous  aduertir 
et  tenir  en  bride  nostre  créance  :  car,  si  ce  n'est  aus 
choses  receûes  par  authorité  et  reuerence  d'ancienneté 
ou  de  religion,  il  n'eust  voulu  ny  receuoir  luy  mesme, 
ny  nous  proposer  a  croire  choses  de  soy  incroyables. 
Et  que  ce  mot  :  comme  on  dit,  il  ne  l'employé  pas 
en  ce  lieu  pour  cet  effect,  il  est  aysé  a  iuger  par  ce  que 
luy  mesme  nous  raconte  ailleurs,  sur  ce  suiect  de  la 
patience  des  enfans  Lacedemoniens,  des  exemples 
aduenus  de  son  temps  plus  malaisez  a  persuader  : 
comme  celuy  que  Cicero  a  tesmoigné  aussi  auant  luy, 
pour  auoir,  a  ce  qu'il  dit,  esté  sur  les  lieus  mesmes, 
que,  iusques  a  leur  temps,  il  se  trouuoit  des  enfans  en 

ccte  preuue  de  patience  a  quoy  on  les  essaioit  deuant 
l'autel  de  Diane,  qui  soufroint  d'y  cstre  foytez  iusques 
a  ce  que  le  sang  leur  couloit  par  tout,  non  seulement 
sans  s'écrier,  mais  encores  sans  gemir,  et  aucuns 
iusques  a  y  laisser  volontairement  la  vie.  Et  ce  que 
Plutarque  aussi  recite  auec  cent  autres  tesmoins  que, 
au  sacrifice,  vn  charbon  ardant  s'estant  escoulé  dans  la 
manche  d'vn  enfant  Lacedemonien,  ainsi  qu'il  encen- 
soit,  il  se  laissa  brusler  tout  le  bras,  iusques  a  ce  que 
la  senteur  de  la  chair  cuyte  en  vint  aus  assistans.  Il 
n'estoit  rien,  selon  leur  coustume,  ou  il  leur  alast  plus 
de  la  réputation,  ny  dequoy  ils  eussent  a  soufrir  plus 
de  blasme  et  de  honte  que  d'estre  surpris  en  larcin.  le 
suis  si  imbu  de  la  grandeur  de  ces  hommes  la  que 
non  seulement  il  ne  me  semble,  comme  a  Bodin,  que 
son  conte  soit  incroiable,  que  ie  ne  le  trouue  pas  seu- 
lement rare  et  estrange*. 

Marcellinus  recite,  a  ce  propos  de  larcin,  que  de  son 
temps,  il  ne  s'estoit  encores  peu  trouuer  nulle  sorte  de 
geine  et  de  torment  si  âpre  qui  peut  forcer  les  Egip- 
tiens  surpris  en  larcin,  a  quoy  ils  estoient  fort  accous- 
tumés  et  endurcis,  a  dire  seulement  leur  nom  **. 

El  qui  s'enquerra  a  nos  Argolets  des  expériences 
qu'ils  ont  eues  en  ces  guerres  ciuiles,  il  se  trouuera 
des  effets  de  patience,  d'obstination  et  d'opiniâtreté, 
parmi  nos  misérables  siècles,  et  en  céte  tourbe  molle  et 
efféminée  encore  plus  que  l'Egyptienne,  dignes  d'estre 
comparez  a  ceus  que  nous  venons  de  reciter  de  la  v^rtu 
Spartaine. 

le  sçay  qu'il  s'est  trouue  des  simples  paysans  s'estre 
laissez  griller  la  plante  des  pieds,  écraser  le  bout  des 

doits  a  tout  le  chien  d'vne  pistole,  pousser  les  yeux 
sanglantz  hors  de  la  teste  a  force  d'auoir  le  frond  serré 
et  geiné  ^  d'vne  grosse  corde,  auant  que  de  s'estre  seu- 
lement voulu  mettre  a  rançon.  l'en  ay  veu  vn  laissé 
pour  mort  tout  nud  dans  vn  fossé,  ayant  le  col  tout 
meurtry  et  enflé  d'vn  licol,  qui  y  pcndoit  encore,  auec 
lequel  on  l'auoit  tirasse  toute  la  nuict  a  la  queue  d'vn 
cheual,  le  corps  percé  en  cent  lieux  a  coups  de  dague, 
qu'on  luy  auoit  donné,  non  pas  pour  le  tuer,  mais 
pour  luy  faire  de  la  doleur  et  de  la  crainte,  qui  auoit 
souffert  tout  cela  et  iusques  a  y  auoir  perdu  paroUe 
et  sentiment,  résolu,  a  ce  qu'il  me  dit,  de  mourir  plus 
tost  de  mille  morts*  que  de  rien  promettre,  et  si  estoit 
vn  des  plus  riches  laboureurs  de  toute  la  contrée. 
Combien  en  a  l'on  veu  se  laisser  patiemment  brûler 
et  rôtir  pour  des  opinions  empruntées  d'autrui,  igno- 
rées et  inconnues*. 

Il  ne  faut  pas  iuger  ce  qui  est  possible  et  ce  qui  ne 
l'est  pas,  selon  ce  qui  est  croyable  et  incroyable,  a 
nostre  portée,  comme  i'ay  dit  ailleurs.  C'est  ausi  vne 
grand'  faute,  et  en  laquelle,  toutefois,  la  plus  part  des 
hommes  tombent*,  de  faire  difficulté  de  croire  d'autruv 
ce  que  nous  ne  sçaurions  faire*.  Moy  ie  considère 
aucunes  de  ces  âmes  anciennes  esleuées  iusques  au 
ciel  au  pris  de  la  mienne,  et  encores  que  ie  recognoisse 
clairement  mon  impuissance  a  les  suyure,  ie  ne  laisse 
pas  de  iuger  les  ressorts  qui  les  haussent  ainsi  et 
esleuent  '.  l'admire  leur  grandeur,  et  ces  eslancemans 
que  ie  trouue  tresbeaus,  ie  les  embrasse;  et,  si  mes 
forces  n'y  vont,  au  moins  mon  iugement  s'y  applique 
iresuolontiers. 

'  Vulg.  supp.  :  «  et  geinc  ». 
-  Vidfr,  modifie  cette  phrase. 

L'autre  exemple  qu'il  allègue  des  choses  incroyables 
et  entièrement  fabuleuses  dites  par  Plutarque,  c'est 
qu'Agesilaus  fut  multé  par  les  Ephores  pour  auoir 
attiré  a  soy  seul  le  cœur  et  volonté  de  ses  citoyens.  le 
ne  sçai  qlielle  marque  de  fauceté  il  y  treuue;  mais 
tant  y  a  que  Plutarque  parle  la  de  choses  qui  lui 
deuoint  estre  beaucoup  mieus  connues  qu'a  nous;  et 
n'estoit  pas  nouucau  en  Grèce  de  voir  les  hommes 
punis  et  exilés  pour  cela  seul  d'agréer  trop  a  leurs 
citoyens  :  tesmoin  l'ostracisme  et  le  petalisme. 

Il  y  a  encore,  en  ce  mesme  lieu,  vn'autre  accusation 
qui  me  picque  pour  Plutarque,  ou  il  dit  qu'il  a  bien 
assorty  de  bonne  foy  les  Romains  aus  Romains  et  les 
Grecs  entre  eux,  mais  non  les  Romains  aux  Grecz, 
tesmoin,  dit  il,  Demosihcnes  et  Cicero,  Caton  et 
Aristides,  Sylla  et  Lisander,  Marcellus  et  Pelopidas. 
Pompeius  et  Agesilaus,  estimant  qu'il  a  fauorisé  les 
Grecs  de  leur  auoir  donné  des  compaignons  si  dispa- 
reilz.  C'est  iustemcnt  s'attaquer  a  ce  que  Plutarque  a 
de  plus  excellent  et  louable;  car,  en  ces  comparaisons 
(qui  est  la  pièce  plus  admirable  de  ses  oeuures,  ei  en 
laquelle,  a  mon  aduis,  il  s'est  autant  pleul,  la  fidélité 
et  syncerité  de  ses  iugcmens  égale  leur  profondeur  et 
leur  pois  :  c'est  vn  philosophe  qui  nous  apprend  la 
vertu.  Voions  si  nous  le  pourrons  garantir  de  ce 
reproche  de  malice  *  et  fauceté.  Ce  que  ie  puis  penser 
auoir  donné  occasion  a  ce  iugemcnt,  c'est  ce  grand  et 
esclatant  lustre  des  noms  Romains  que  nous  auons  en 
la  teste.  Il  ne  nous  semble  point  que  Demosthenes 
puisse  égaler  la  gloire  d'vn  Consul.  Proconsul  et 
Questeur  '  de  céte  grande  republique.   Mais  qui  con- 

sidérera  la  vérité  de  la  chose  et  les  hommes  en  eux 
mesmes,  a  quoy  Plutarquc  a  plus  visé,  et  a  balancer 
leurs  meurs,  leurs  naturelz,  leur  suffisance  que  leur 
fortune,  ie  pense,  au  rebours  de  Bodin,  que  Ciceron 
et  le  vieux  Caton  en  doiuent  de  reste  a  leurs  compai- 
gnons.  Pour  son  dessein,  l'eusse  plustost  choisi 
l'exemple  du  ieune  Caton  comparé  a  Phocion;  car,  en 
ce  pair,  il  se  trouueroit  vnc  plus  vray-semblable 
disparité  a  l'aduantagc  du  Romain.  Quant  a  Mar- 
cellus,  Sylla  et  Pompeius,  ie  voy  bien  que  leurs 
exploits  de  guerre  sont  plus  enflés,  glorieux  et  pom- 
peus  que  ceux  des  Grecs  que  Plutarque  leur  apparie, 
mais  les  actions  les  plus  belles  et  vertueuses,  non  plus 
en  la  guerre  qu'ailleurs,  ne  sont  pas  tousiours  les  plus 
femeuses.  le  voy  souuent  des  noms  de  Capitaines 
étouffés  soubz  la  splendeur  d'autres  noms  de  moins  de 
mérite:  tesmoin  Labienus,  Ventidius,  Telesinus  et 
plusieurs  autres.  Et,  a  le  prendre  par  la,  si  i'auois  a 
me  plaindre  pour  les  Créez,  pourrois-ie  pas  dire  que 
beaucoup  moins  est  Camillus  comparable  a  Themis- 
tocles,  les  Gracches  a  Agis  et  Cleomenes,  Numa  a 
Licurgus,  et  Scipion  encore  a  Epaminundas,  qui 
estoient  aussi  de  son  rolle  *.  Mais  c'est  folie  de  vouloir 
iuger  d'vn  traict  les  choses  a  tant  de  visages. 

Quand  Plutarque  les  compare,  il  ne  les  égale  pas 
pourtant.  Qui  plus  disertement  et  conscientieusement 
pourroit  remerquer  leurs  disparités  et  -  différences? 
'Vient  il  ^  parangonner  les  victoires,  les  exploits  d'armes, 
la  puissance  des  armées  conduites  par  Pompeius  et 
ses  triumphes  auec  ceux  d'Agesilaus?  le  ne  croy  pas. 

•  Vulg.  supp.  :  «  et  Scipion...  rolle  ». 
2  Vulg.  supp.  :  c  disparités  et  ». 
•'  BC  :  u  \'ient  il  a  >•. 

dii  il.  que  Xenophon  mesme.  s'il  estoit  viuani.  encore 
quon  luy  ail  concédé  d'écrire  tout  ce  qu'il  a  voulu  a 
laducniage  d'Agesilaus,  osast  le  mettre  en  compa- 
raison. Parle-il  de  comparer  Lisander  a  Silla?  Il  n'y 
a,  dit  il,  point  de  comparaison,  ny  en  nombre  de  vic- 
toires, ny  en  hazard  de  batailles:  car  Lisander  ne 
gaigna  seulement  que  deux  batailles  nauales.  etc.  Cela, 
ce  n'est  rien  des-rober  aux  Romains.  Pour  les  auoir 
simplement  présentés  aux  Grecz,  il  ne  leur  peut  auoir 
faict  iniure,  quelque  disparité  qui  y  puisse  estre;  et 
Plutarque  ne  les  contrejX)ise  pas  entiers.  Il  n'y  a  en 
gros  nulle  préférence  :  il  aparie  les  pièces  et  les  cir- 
constances, l'vne  après  l'autre,  et  les  iuge  séparément. 
Parquoy,  si  on  le  vouloit  conuaincre  de  faueur.  il 
falloii  en  espelucher  quelque  iugement  particulier,  ou 
dire,  en  gênerai,  qu'il  auroit  failli  d'assortir  tel  Grec 
a  tel  Romain,  d'autant  qu'il  y  en  auroit  d'autres  plus 
correspondans  jx)ur  les  apparier  et  se  rapportans 
mieux. 


CHAPITRE    TRENTETROISIESME. 
l'histoire  de  spvrina. 

La  philosophie  ne  pense  pas  auoir  mal  employé  ses 
moiens  quand  elle  a  rendu  a  la  raison  la  souueraine 
maistrisede  nostre  ame  et  l'authorité  de  tenir  en  bride 
noz  appetitz.  Entre  Icsquelz.  ceux  qui  iugent  qu'il  ny 
en  a  point  de  plus  violens  que  ceux  que  l'amour 
engendre  ont  cela  pour  leur  opinion  que  ceux  cy 
tiennent  au  corps  cl  a  lame,  et  que  lout  l'homme  en 

est  possédé;  en  manière  que  la  santé  mesmes  en 
dépend,  et  est  la  médecine  par  fois  contrainte  de  leur 
seruir  de  maquerelage.  Mais,  au  contraire,  on  pourroit 
aussi  dire  que  le  meslange  du  corps  y  apporte  du 
rabais  et  de  l'afeiblissement;  car  tels  désirs  sont  sub- 
iectz  a  satiété  et  capables  de  remèdes  materielz. 

Plusieurs ,  ayans  voulu  deliurer  leurs  âmes  des 
alarmes  continuelles  que  leur  donnoit  cet  appétit,  se 
sont  seruis  d'incision  et  détranchcment  des  parties 
esmeues  et  altérées.  D'autres  en  ont  du  tout  abatu  la 
force  et  l'ardeur  par  fréquente  application  de  choses 
froides,  comme  de  nege  et  de  vinaigre.  Les  haires  de 
nos  aieus  estoint  de  cet  vsage.  C'est  vne  matière  tissue 
de  poil  de  cheual,  dequov  les  vns  d'entre  eux  faisoient 
des  chemises,  et  d'autres  des  ceintures  a  veiner  leurs 
reins.  Vn  Prince  me  disoit.  il  n'y  a  pas  long  temps, 
que,  pendant  sa  ieunesse,  vn  iour  de  feste  solemne,  en 
la  court  du  Roy  François  premier,  ou  tout  le  monde 
estoit  paré,  il  luy  print  enuie  de  se  vestir  de  la  haire. 
qui  est  encores  chez  luy,  de  monsieur  son  père;  mais, 
quelque  deuotion  qu'il  eust,  qu'il  ne  sceut  auoir  la 
patience  d'atendre  la  nuit  pour  se  despouiller,  et  en 
fut  long  temps  malade,  adioutant  qu'il  ne  pensoit  pas 
qu'il  y  eut  nulle  chaleur  de  ieunesse  si  aspre  que 
l'vsage  de  céte  recepte  ne  peut  amortir.  Toutes-fois,  a 
l'aduanture,  ne  les  a  il  pas  essayées  des  plus  cuisantes; 
car  l'expérience  nous  faict  voir  qu'vne  telle  esmotion 
se  maintient  bien  souuent  soubz  des  habitz  rudes  et 
marmiteus.  et  que  les  haires  ne  rendent  pas  tousiours 
hères  ceux  qui  les  portent. 

Xenocrates  y  procéda  plus  rigoureusement;  car  ses 
disciples,  pour  essayer  sa  continence,  luy  ayans  fourré 
dans  son  lict  Laïs,  céte  belle  et  fameuse  courtisane. 

louie  nue,  sauf  les  armes  de  sa  beauté  et  de  ses  mignar- 
dises *  et  tblastres  apastz*.  sentant  qu'en  despit  de  ses 
discours  et  de  ses  règles,  le  corps  reuesche  et  mutin 
commençoit  a  se  rendre  ',  il  se  tii  brusler  les  membres 
qui  auoient  preste  l'oreille  a  céte  rébellion.  La  ou  les 
passions  qui  sont  toutes  en  l'ame,  comme  l'ambition, 
l'auarice  et  autres,  donnent  bien  plus  a  faire  a  la 
raison;  car  elle  n'y  peut  estre  secourue  que  de  ses 
propres  movens,  ny  ne  sont  ces  appetitz  la  capables 
de  satiété  :  voire  ilz  s'csguiscnt  et  augmentent  par  la 
iouissance. 

Le  seul  exemple  de  Iulius  Caesar  peut  suffire  a  nous 
monstrer  la  disparité  de  ses  appetitz;  car  iamais  homme 
ne  fut  plus  adonné  aus  plaisirs  amoureux.  Le  soin 
curieux  qu'il  auoit  de  sa  personne  en  est  vn  tesmoi- 
gnage,  iusques  a  se  seruir  a  cela  des  moiens  les  plus 
lascifz  qui  fussent  lors  en  vsage  :  comme  de  se  faire 
pinceter  tout  le  corps,  et  farder  de  parfums  d'vne 
extrême  curiosité.  Et  de  soy,  il  estoit  beau  personnage, 
blanc,  de  belle  et  alegre  taille,  le  visage  plein,  les  yeux 
bruns  et  vifz  ^.  Outre  ses  femmes  qu'il  changea  a 
quatre  fois,  sans  conter  les  amours  de  son  enfance  auec 
le  Roy  de  Biihynie,  Nicomedes,  il  eust  le  pucelage 
de  céte  tant  renommée  Royne  d'^îlgypie.  Cleopatra  : 
tesmoin  le  petit  Ca^sarion,  qui  en  nasquit.  Il  rit  aussi 
l'amour  a  Eunoé.  Royne  de  Mauritanie,  et.  a  Rome, 
a  Posihumia,  femme  de  Seruius  Sulpitius,  a  LoUia, 
de  Gabinius,  a  Teriulla,  de  Crassus.  et  a  Mutia  mesme, 


'  \'ttli^.  sitpp.  :  «  et  de  ses  mignardises  «. 

'  Vulg.  :  «  reuesche  commençoit  a  se  mutiner  ». 

^  BC  jj.  :  «<  s'il  en  faut  croire  Suétone;  car  les  statues  qui  se 
voient  de  luv  a  Rome  ne  se  rapportent  pas  bien  par  tout  a  ccstc 
peinture  ». 

temme  du  grand  Pompeius;  qui  fut  la  cause,  disent  les 
historiens  Romains,  pourquoy  son  mary  la  répudia, 
ce  que  Plutarque  confesse  auoir  ignoré;  et  les  Curions, 
père  et  filz,  reprochèrent  despuis  a  Pompeius,  quand 
il  espousa  la  tille  de  Caesar,  qu'il  se  faisoit  gendre 
d'vn  homme  qui  l'auoit  fait  coqu,  et  que  luv  mesme 
auoit  acoustumé  appeller  ^gisthus.  Il  entretint,  outre 
tout  ce  nombre,  Seruilia,  sœur  de  Caton  et  mère  de 
Marcus  Brutus,  dont  chacun  tient  que  procéda  cete 
grande  affection  qu'il  portoit  a  Brutus,  par  ce  qu'il 
estoit  nay  en  temps  auquel  il  y  auoit  apparence  qu'il 
fut  nay  de  luy.  Ainsi  i'ay  raison,  ce  me  semble,  de  le 
prendre  pour  homme  extrêmement  adonné  a  cete  des- 
bauche  et  de  complection  tresamoureuse.  Mais  l'autre 
passion  de  l'ambition,  dequoy  il  estoit  aussi  infiniment 
blessé,  venant  a  combattre  celle  la,  elle  luy  fit  inconti- 
nant  perdre  place*. 

Ses  plaisirs  ne  luy  firent  iamais  desrober  vne  seule 
minute  d'heure,  ny  destourner  vn  pas  des  occasions 
qui  se  presentoient  pour  son  agrandissement.  Céte 
passion  régenta  en  luy  si  souuerainement  toutes  les 
autres,  et  posséda  son  ame  dvne  authorité  si  pleine, 
qu'elle  l'emporta  ou  elle  voulut.  Certes  l'en  suis  despit, 
quand  ie  considère  au  demeurant  la  grandeur  de  ce 
personnage,  et  les  merueilleuses  parties  qui  estoint  en 
lui  :  tant  de  suffisance  en  toute  sorte  de  sçauoir  qu'il 
n'y  a  quasi  nulle  science  en  quoy  il  n'ait  escrit.  Il 
estoit  tel  orateur  que  plusieurs  ont  préféré  son  élo- 
quence a  celle  "de  Cicero;  et  luy  mesmes,  a  mon  aduis, 
n'estimoit  luy  deuoir  guiere  en  céte  partie  :  car,  ses 
deus  Anticatons,  nous  sçauons  que  la  principale  occa- 
sion qu'il  eust  de  les  escrire,  ce  fut  pour  contrebalancer 
l'éloquence  et   perfection  du   parler  que  Cicero  auoit 

employé  au  Hure  de  la  louange  de  Caton  K  Au  demeu- 
rant, fut  il  iamais  amc  si  vigilante,  si  actiue  et  si 
patiente  de  labeur  que  la  sienne?  Et  sans  doubte 
encore  estoit  elle  embelie  de  plusieurs  rares  semences 
de  vertu,  ie  dv  viues.  naturelles,  et  non  contrefaites. 
Il  estoit  singulièrement  sobre,  et  si  peu  délicat  en  son 
menger  qu'Oppius  recite  qu'vn  iour,  luv  avant  esté 
présente  a  table,  en  quelque  sauce,  de  l'huvle  méde- 
cine, au  lieu  d'huyle  simple,  il  en  mengea  largement, 
pour  ne  faire  honte  a  son  hoste.  Vn'autre  fois,  il  lit 
foiter  son  boulengier  pour  luy  auoir  seruy  d'autre  pain 
que  ccluv  du  commun.  Caton  mesme  auoit  acoustumé 
de  dire  de  luy  que  c'estoit  le  premier  homme  sobre  qui 
se  fui  acheminé  a  la  ruine  de  son  pais.  Et  quant  a  ce 
que  ce  mesme  Caton  l'appella  vn  iour  yurogne  ce 
qui  auint  -  en  céte  façon  :  estans  tous  deux  au  Sénat, 
ou  ilz  parloint  ^  du  fait  de  la  coniuration  de  Catilina, 
de  laquelle  Cxsar  estoit  soupçonne,  on  luv  apporta  de 
dehors  vn  breuet  a  cachetés;  Caton.  estimant  que  ce 
fut  quelque  chose  dequoy  les  conspires  l'aduertissent. 
le  somma  de  le  luy  donner,  ce  que  Cxsar  fut  contraint 
de  faire,  pour  éuiter  vn  plus  grand  soupçon  :  c'estoit. 
de  fortune,  vne  lettre  amoureuse  que  Seruilia.  sœur  de 
Caton,  luy  escriuoit.  Caton  l'avant  leûe.  la  lui  reieta, 
en  luy  disant  :  «  Tien,  yurogne!  «•  :  cela,  dis-ie.  fut 
plustost  vn  mot  de  desdain  et  de  colère  qu'vn  exprès 
reproche  de  ce  vice,  comme  souuent  nous  iniurions 
ceux  qui  nous  fâchent  des  premières  iniures  qui  nous 
viennent  a  la  bouche,  quov  qu'elles  ne  soint  nulle- 
ment délies  a  ceux  a  qui  nous  les  attachons.  loint  que 

'  ^'ulff.  modifie  la  fin  de  cette  phrase. 
'  liC  :  u  cela  aduinl  ». 
^  Viilf:^.  ;  <t  il  se  par  loi  t  ». 

ce  vice  que  Caton  luy  reproche  est  merueilleusement 
voisin  de  celuy  auquel  il  auoit  surpris  Cassar  :  car 
Venus  et  Bacchus  se  conuiennent  volontiers  *. 

Les  exemples  de  sa  douceur  et  de  sa  clémence  enuers 
ceux  qui  l'aucini  oft'cncé  sont  infinis  :  ie  dis,  outre 
ceux  qu'il  donna  pendant  le  temps  que  la  guerre  ciuile 
estoit  encore  en  son  progrès,  dcsquelz  il  faict  luy 
mesmes  assez  sentir  par  ses  escris  qu'il  se  seruoit  pour 
amollir  *  ses  ennemis  enuers  luv,  et  leur  faire  moins 
craindre  sa  future  domination  et  sa  victoire.  Mais  si 
faut  il  dire  que  ces  exemples  la,  s'ilz  ne  sont  suffisans 
a  nous  tesmoigner  sa  naiue  douceur,  ilz  nous  mons- 
trent  au  moins  vne  merueilleuse  confiance  et  grandeur 
de  courage  en  ce  personnage.  Il  luy  est  aduenu  souuent 
de  renuoier  des  armées  toutes  entières  a  son  ennemy, 
après  les  auoir  vaincues,  sans  daigner  seulement  les 
obliger  par  serment,  sinon  de  le  fauoriser,  au  moins 
de  se  contenir  sans  luy  faire  guerre.  Il  a  prins,  a  trois 
et  a  quatre  fois,  tels  Capitaines  de  Pompeius,  et  autant 
de  fois  remis  en  liberté.  Pompeius  declairoit  ses  enne- 
mis tous  ceux  qui  ne  l'accompaignoint  a  la  guerre, 
et  luy,  lit  proclamer  qu'il  tenoit  pour  amis  tous  ceux 
qui  ne  bougeoint  et  qui  ne  s'armoint  effectuelement 
contre  luy.  A  ceux  de  ses  Capitaines  qui  se  desroboient 
de  luy  pour  aller  prendre  autre  condition,  il  renuoioit 
encore  les  armes,  cheuaux  et  équipage.  Les  villes  qu'il 
auoit  prinses  par  force,  il  les  laissoit  en  liberté  de 
prendre  tel  party  qu'il  leur  plairoit,  ne  leur  donnant 
autre  garnison  que  la  mémoire  de  sa  douceur  et  clé- 
mence.  Il  defandit,  le  iour  de  sa  grande  bataille  de 

*  BC  aj.  :  a  a  ce  que  dict  le  prouerbc;  mais  chez  nioy  \'cnus 
est  bien  plus  allègre,  accompaigne'e  de  la  sobriété  ». 
'  Vulg.  :  «  amadouer  ». 

Pharsale.  qu'on  ne  mit,  qu'a  toute  extrémité,  la  main 
sur  les  citoiens  Romains.  Voila  des  traits  bien  hazar- 
deus,  selon  mon  iugement:  et  n'est  pas  merueilles  si. 
aux  guerres  ciuiles  que  nous  sentons,  ceux  qui  com- 
battent comme  luv  l'état  ancien  de  leur  pais  n'en 
imitent  l'exemple  :  ce  sont  moiens  extraordinaires,  et 
qu'il  n'appartient  qu'a  la  fortune  de  Cassar  et  a  son 
admirable  pouruoiance  de  heureusement  conduire. 
Quand  ie  considère  la  grandeur  incomparable  de  cet' 
ame.  i'excuse  la  victoire  de  ne  s'estre  peu  dépestrer  de 
luy,  voire  en  céte  très  iniuste  et  tres-inique  cause. 

Pour  reuenir  a  sa  clémence,  nous  en  auons  plusieurs 
naifs  exemples  au  temps  de  sa  domination,  lors  que. 
toutes  choses  estant  réduites  en  sa  main,  il  n'auoit  plus 
a  se  teindre.  Caius  Memmius  auoit  escrit  contre  luy 
des  oraisons  trespoignantes.  ausquelles  il  auoit  aussi 
bien  aigrement  répondu  ;  si  ne  laissa  il  bien  tost  après 
de  l'aider  a  le  faire  Consul.  Caius  Caluus.  qui  auoit 
fait  plusieurs  epigrammes  iniurieus  contre  luy,  ayant 
emploie  de  ses  amis  pour  le  reconcilier.  Cajsar  se 
conuia  luv  mesme  a  luy  escrire  le  premier.  Et  nostre 
bon  Catule,  qui  l'auoit  testonné  si  rudement  sous  le 
nom  de  Mamurra,  s'en  estant  venu  excuser  a  luy.  il  le 
fit  ce  iour  même  souper  a  sa  table.  Ayant  esté  auerty 
d'aucuns  qui  parloint  mal  de  luy,  il  n'en  fit  autre 
chose  que  de  déclarer  en  vnc  sienne  harangue  publique 
qu'il  en  estoit  aduerty.  Il  craignoit  encore  moins  ses 
ennemis  qu'il  ne  les  haissoit.  Aucunes  coniurations  et 
assemblées  qu'on  faisoit  contre  luy  '  luy  ayant  esté 
découuertes.  il  se  contenta  de  publier,  par  edit.  qu'elles 
luv  cioini  conues.  sans  autrement  en  poursuiurc  les 

^   Viilff.  :  Il  .sa  vie  ". 

autheurs.  Quant  au  respect  qu'il  auoii  a  ses  amis, 
Caius  Oppius,  voyageant  auec  luy  et  se  trouuant  mal, 
il  luy  quita  vn  seul  logis  qu'il  y  auoit,  et  coucha  toute 
la  nuict  sur  la  dure  et  au  descouuert.  Quant  a  sa  ius- 
tice,  il  tit  mourir  vn  sien  seruiteur  qu'il  aimoit  singu- 
lièrement, pour  auoir  couché  auecques  la  femme  d'vn 
Cheualier  Romain,  quoi  que  personne  ne  s'en  plaignit. 
Jamais  homme  n'apporta  nv  plus  de  modération  en  sa 
victoire,  nv  plus  de  resolution  en  la  fortune  contraire. 
Mais  toutes  ces  belles  inclinations  furent  altérées  et 
estouffées  par  céte  furieuse  passion  ambitieuse,  a 
laquelle  il  se  laissa  si  fort  emporter  qu'on  peut  aisé- 
ment maintenir  qu'elle  tenoit  le  timon  et  le  gouuernail 
de  toutes  ses  actions.  D'vn  homme  libéral,  elle  en 
rendit  vn  voleur  publique,  pour  fournir  a  céte  profu- 
sion et  a  sa  largesse,  et  luy  tit  dire  ce  vilain  et  tres- 
iniuste  mot  :  que,  si  les  plus  méchans  et  perdus  hommes 
du  monde  luy  auoint  esté  hdeles  au  seruice  de  son 
agrandissement,  qu'il  les  cheriroit  et  auanceroit  de  son 
pouuoir.  aussi  bien  que  les  plus  gens  de  bien;  l'enyura 
d'vne  vanité  si  extrême  qu'il  osoit  se  vanter  en  pré- 
sence de  ses  concytoiens  d'auoir  rendu  cette  grande 
Republique  Romaine  vn  nom  vain  *.  sans  forme  et 
sans  corps,  et  dire  que  ses  responces  deuoint  meshui 
seruir  de  lois,  et  receuoir  assis  le  corps  du  Sénat 
venant  vers  luy,  et  souffrir  qu'on  l'adorât  et  qu'on 
luv  lit,  en  sa  présence,  des  honneurs  diuins.  Somme, 
ce  seul  vice,  a  mon  aduis.  perdit  en  luy  le  plus  beau 
et  le  plus  riche  naturel  qui  fut  onques.  et  a  rendu  sa 
mémoire  abominable  a  tous  les  gens  de  bien,  pour 
auoir  volu  cercher  sa  gloire  de  la  ruine  de  son  pais  et 

'   Vulfi^.  SU}?}:.  :  «  \ain  ». 

subucrsion  de  la  plus  puissante  et  fleurissante  chose 
publique  que  le  monde  verra  iamais.  Il  se  pourroit 
bien,  au  contraire,  trouuer  plusieurs  exemples  de 
grands  personnages  ausquelz  la  volupté  a  faict  oublier 
la  conduicte  de  leurs  affaires,  come  Marcus  Antonius 
et  autres;  mais  ou  l'amour  et  l'ambition  seroient  en 
égale  balance  et  viendroient  a  se  choquer  de  forces 
pareilles,  ie  ne  fav  nul  double  que  céie  cv  ne  gaignat 
le  pris  de  la  maistrise. 

Or,  pour  me  remettre  sur  mes  premières  brisées, 
c'est  beaucoup  de  pouuoir  brider  noz  appétits  par  le 
discours  de  la  raison,  ou  de  forcer  noz  membres  par 
violence  a  se  tenir  en  leur  deuoir.  Mais,  de  nous  foiter 
pour  l'intcrest  de  noz  voisins,  de  non  seulement  nous 
deffaire  de  cctc  douce  passion  qui  nous  chatouille  du 
plaisir  que  nous  sentons  de  nous  voir  agréables  a 
autruv.  et  avmcs  et  recerchés  d'vn  chascun ,  mais 
encore  de  prendre  en  haine  et  a  contre-cœur  noz  grâces 
qui  en  sont  causes,  et  de  condamner  nostre  beauté 
par  ce  que  quelqu'autre  s'en  eschauffe.  ie  n'en  av 
veu  guierrc  d'exemples.  Cetuy  cy  en  est.  Spurina, 
ieun'  homme  de  la  Toscane*,  estant  doué  d'vne  sin- 
gulière beauté,  et  si  excessiue  que  les  yeux  des  dames 
les  plus  coniinantes  ne  pouuoint  en  souffrir  l'esclai 
sans  alarme,  ne  se  contenta  point  de  laisser  sans 
secours  tant  de  ficbure  et  de  feu  qu'il  alloit  atisant 
par  tout  ou  ses  veux  se  faisoint  veoir  *,  mais  encore  il 
entra  en  furieux  despii  contre  soy  mesmes  et  contre 
ces  riches  presens  que  nature  luy  auoit  faits,  comme 
si  on  se  deuoit  prendre  a  eux  de  la  faute  d'autruy,  et 
détailla  et  troubla,  a  force  de  plaies  qu'il  se  lit  a  essient. 

'   Vulff.  modifie  ce  passage. 

et  de  cicatrices,  la  parfaicte  proportion  et  ordonnance 
que  nature  auoit  si  curieusement  obseruée  en  son 
visaee". 


CHAPITRE    TRENTEQVATRIESME. 

OBSERVATIONS    SVK    LES    MOIENS    DE    FAIRE    LA    GVERRE    DE 
IVLIVS    CESAR. 


On  recite  de  plusieurs  chefs  de  guerre  qu'ils  ont 
eu  certains  liures  en  particulière  recommandation  : 
comme  le  grand  Alexandre.  Homère*:  Marcus  Brutus. 
Polybias  *;  Charles  cinquiesme,  Philippe  de  Comines; 
et  dit  on,  de  ce  temps,  que  Machiauel  est  encores 
ailleurs  en  crédit.  Mais  le  feu  mareschal  Strossi,  qui 
auoit  pris  Caesar  pour  sa  part,  auoit  sans  doubte  bien 
mieux  choisi;  car,  a  la  vérité,  ce  deuroit  estre  le 
breuiaire  de  tout  homme  de  guerre,  comme  estant  le 
vray  et  souuerain  patron  de  l'art  militaire.  Et  Dieu 
sçait  encore  de  quelle  grâce  et  de  quelle  beauté  il  a 
fardé  céte  riche  matière,  d'vne  façon  de  dire  si  pure, 
si  délicate  et  si  parfaite,  que,  a  mon  goust,  il  n'y  a 
nuls  escrits  au  monde  qui  puissent  être  comparables 
aus  siens  en  céte  partie. 

le  veux  icy  enregistrer  certains  trais  particuliers  et 
rares  sur  le  fait  de  ses  guerres,  qui  me  sont  demeurés 
en  mémoire. 

Son  armée  estant  en  quelque  etfroy,  pour  le  bruit 
qui  couroit  des  grandes  forces  que  mcnoit  contre  luy 
le   roy    luba.    au    lieu   de   rabatre  l'opinion    que  ses 

«  BC  :  «  Polvbius  ". 

soldats  en  auoint  prise  et  appetisser  les  moyens  de  son 
ennemy.  les  ayant  faict  assembler  pour  les  rasseurer  et 
leur  donner  courage,  il  print  vne  voye  toute  contraire 
a  celle  que  nous  auons  acoustumé  :  car  il  leur  dit 
qu'ilz  ne  se  missent  plus  en  peine  de  s'enquérir  des 
forces  que  menoit  le  roy  luba.  et  qu'il  en  auoit  eu  vn 
bien  certain  aduertissement  :  et  lors,  il  leur  en  fit  le 
nombre,  surpassant  de  beaucoup  et  la  vérité  et  la 
renommée  qui  en  couroit  en  son  armée,  suyuant  ce 
que  conseille  Cyrus.  en  Xenophon  ;  d'autant  que  la 
tromperie  n'est  pas  si  grande  de  trouuer  les  ennemis 
par  etfect  plus  foybles  qu'on  n'auoit  espéré,  que,  les 
ayant  iugez  foybles  par  réputation,  les  trouuer  après  a 
la  vérité  bien  forts  \ 

Il  accoustumoit  sur  tout  ses  soldats  a  obéir  simple- 
ment, sans  se  mesler  de  contreroUer  ou  parler  des 
desseins  de  leur  Capitaine,  lesquels  il  ne  leur  commu- 
niquoit  que  sur  le  point  de  l'exécution  ;  et  prenoit 
plaisir,  s'ils  en  auoint  descouucrt  quelque  chose,  de 
changer  sur  le  champ  d'aduis.  pour  les  tromper.  Et 
souuent,  pour  cet  eft'ect.  ayant  assigné  vn  logis  en 
quelque  lieu,  il  passoit  outre  et  alongeoit  la  iournée. 
et  notamment  s'il  faisoit  mauuais  temps  et  pluuieux. 

Les  Souisses,  au  commencement  de  ses  guerres  de 
Gaule,  ayans  enuové  vers  luy,  pour  leur  donner 
passage  au  trauers  des  terres  des  Romains,  estant 
délibéré  de  les  en  empescher  par  force,  il  leur  contrefit 
toutes-fois  vn  bon  visage,  et  print  quelques  iours  de 
delay  a  leur  faire  responce.  pour  se  seruir  de  ce  loisir 
a  assembler  son  drmée.  Ces  pauures  gens  ne  sçauoini 
pas  combien  ce  personnage  estoit   excellent  mesnager 

'  \'ulp.  remanie  lajin  de  cette  phrase. 

du  temps  :  car  il  redit  maintes-fois  que  c'est  la  plus 
souueraine  partie  d'vn  Capitaine  que  la  science  de 
prendre  au  point  les  occasions,  et  la  diligence,  qui  est 
en  ses  exploitz,  a  la  vérité,  inouye  et  incroyable. 

S'il  n'estoit  guierre  conscientieus  en  cela  de  prendre 
aduantage  sur  son  ennemy.  sous  couleur  d'vn  traité 
d'accord,  il  l'estoit  aussi  peu  en  ce  qu'il  ne  requeroit 
en  ses  soldatz  autre  vertu  que  la  vaillance,  ny  ne 
punissoit  guiere  autres  vices  que  la  mutination  et  la 
désobéissance.  Souuent,  après  ses  victoires,  il  leur 
làchoit  la  bride  a  toute  licence,  les  *  dispensant  pour 
quelque  temps  des  règles,  de  la  discipline  militaire  : 
adioutant  a  cela  qu'il  auoit  des  soldatz  si  bien  créez 
que,  tous  perfumez  et  musquez,  ilz  ne  laissoient  pas 
d'aller  furieusement  au  combat.  De  vray,  il  aimoit 
qu'ilz  fussent  richement  armez,  et  leur  taisoit  porter 
des  harnois  labourez  -,  dorez  et  argentez,  afin  que  le 
soin  de  la  conseruation  de  leurs  armes  les  rendit  plus 
aspres  a  se  défendre.  Parlant  a  eux,  il  les  appelloit  du 
non  de  compaignons ,  que  nous  vsons  encore  ;  ce 
qu'Auguste,  son  successeur,  reforma,  estimant  qu'il 
l'auoit  fait  pour  la  nécessité  de  ses  affaires,  et  pour 
flater  le  cœur  de  ceux  qui  ne  le  suyuoint  que  volon- 
tairement*; mais  que  cete  façon  estoit  trop  molle  et  ' 
trop  rabaissée  pour  la  dignité  d'vn  Empereur  et 
General  d'armée,  et  remit  en  train  de  les  appeler  seu- 
lement soldatz. 

A  cete  courtoisie,  Caesar  mesloit  toutefois  vne  grande 
seuerité  et  asseurance  *  a  les  reprimer.   La  neufiesme 

*  C  siipp.  :  u  les  ». 

-  Vulg.  :  u  grauez  ». 

3  Vulg.  supp.  :  «  trop  molle  et  ». 

♦  Vulg.  supp.  :  »  et  asseurance  ". 

légion  s'esiant  mutinée  au  près  de  Plaisance,  il  la  cassa 
auec  ignominie,  quoy  que  Pompeius  fut  lors  encore 
en  piedz,  et  ne  la  receut  en  grâce  qu'auec  plusieurs 
supplications.  Il  les  rapaisoii  plus  par  auihorité  et  par 
audace  que  par  douceur. 

La  ou  il  parle  de  son  passage  de  la  riuiere  du 
Rhin  vers  l'Alcmaignc.  il  dit  qu'estimant  indigne  de 
Ihonneur  du  peuple  Romain  qu'il  passast  son  armée 
a  nauires,  il  rit  dresser  vn  pont  atîin  qu'il  passât  a 
pied  ferme.  Ce  fut  la  qu'il  bastist  ce  pont  admirable 
dequoy  il  dechifre  particulièrement  la  fabrique,  car  il 
ne  s'arreste  si  volontiers  en  nul  endroit  de  ses  faits 
qu'a  nous  représenter  la  subtilité  de  ses  inueniions  en 
telle  sorte  d'ouurages  de  main. 

l'y  ay  aussi  remerqué  cela  qu'il  fait  grand  cas  de 
ses  exhortations  aux  soldatz  auant  le  combat  :  car  la 
ou  il  veut  monstrer  auoir  esté  surpris  ou  pressé,  il 
allègue  tousiours  cela  qu'il  n'eust  pas  seulement  lovsir 
de  haranguer  son  armée.  Auant  céte  grande  bataille 
contre  ceux  de  Tornay.  Cxsar  ^dict  il  ayant  ordonné 
du  reste,  courrut  soudainement  ou  la  fortune  le  porta, 
pour  enhorter  ses  gens,  et,  rencontrant  la  dixiesme 
légion,  il  n'eust  loisir  de  leur  dire  sinon  qu'ilz  eussent 
souuenance  de  leur  vertu  acoustumée,  qu'ils  ne  s'es- 
tonnassent  point,  et  soustinscnt  hardiment  l'effort  des 
aducrsaires.  Et,  par  ce  que  l'ennemy  estoit  desia 
aproché  a  vn  iet  de  trait,  il  donna  le  signe  de  la 
bataille,  et,  de  la,  estant  passé  soudainement  ailleurs, 
pour  en  encourager  d'autres,  il  trouua  qu'ilz  estoient 
des-ia  aux  prises.  Voila  ce  qu'il  en  dict  en  ce  lieu  la. 
De  vray,  sa  langue  luy  a  faict  en  plusieurs  licus  de 
bien  notables  seruiccs,  et  estoit.  de  son  temps  mcsme. 
son  éloquence  militaire  en  telle  recommendaiion  que 

plusieurs  en  son  armée  recueilloint  ses  harengues  ;  et, 
par  ce  moien,'^!  en  fut  assemblé  des  volumes,  qui  ont 
duré  long  temps  après  luy.  Son  parler  auoit  des  grâces 
particulières,  si  que  ses  familiers,  et  entre  autres 
Auguste,  oyant  reciter  ce  qui  en  auoit  esté  recueilli, 
reconnoissoit,  iusques  aus  phrases  et  aus  mots,  ce  qui 
n'estoit  pas  du  sien. 

C'estoit  le  plus  laborieux  chef  de  guerre  et  le  plus 
diligent  qui  fut  onques  *.  La  première  fois  qu'il  sortit 
de  Rome  auec  charge  publique,  il  arriua  en  huit 
iours  a  la  riuiere  du  Rhône,  ayant  dans  sa  coche, 
deuant  luy  vn  secrétaire,  ou  deux,  qui  escriuoint  sans 
cesse,  et  derrière  luy  celuy  qui  portoit  son  espée.  Et 
certes,  quand  on  ne  feroit  qu'aler,  a  peine  pourroit  on 
attaindre  a  céte  promptitude  dequoy,  tousiours  victo- 
rieux, ayant  laissé  la  Gaule,  et  suiuant  Pompeius  a 
Brindes,  il  subiuga  l'Italie  en  dixhuit  iours;  reuint 
de  Brindes  a  Rome  ;  de  Rome,  il  s'en  alla  au  fin  fond 
de  l'Espaigne,  ou  il  passa  des  difficultez  extrêmes  en 
la  guerre  contre  Aftranius  et  Petrcius,  et  au  long  siège 
de  Marseille;  de  la,  il  s'en  retourna  en  la  Macédoine; 
battit  l'armée  Romaine  a  Pharsale  ;  passa  de  la,  suiuant 
Pompeius,  en  ^Egypte,  laquelle  il  subiuga  ;  d'Egypte 
il  vint  en  Syrie  et  au  pais  du  Pont,  ou  il  combatit 
Pharnaces  ;  de  la,  en  Afrique,  ou  il  deffit  Scipion  et 
luba;  et  rebroussa  encore  par  l'Italie  en  Espaigne,  ou 
il  deffit  les  enfans  de  Pompeius*. 

Parlant  du  siège  d'Auaricum,  il  dit  que  c'estoit  sa 
coustume  de  se  tenir  nuit  et  iour  près  des  ouuriers 
qu'il  auoit  en  besoigne.  En  toutes  entreprises  de  consé- 
quence, il  faisoit  tousiours  la  découuerie  luy  mesme, 

*  Vitlg.  supp.  :  u  C'estoit...  fat  onques  ». 

ei  ne  passa  iamais  son  armée  en  lieu  qu'il  n'eut  pre- 
mièrement recognu.  Et,  si  nous  crevions  Suétone, 
quand  il  lit  l'entreprise  de  traieter  en  Angleterre,  il 
fut  le  premier  a  sonder  le  gué. 

Il  auoit  acoustumé  de  dire  qu'il  aimoit  mieux  la 
victoire  qui  se  conduisoit  par  conseil  que  par  force;  et, 
en  la  ouerre  contre  Petreius  et  Afranius,  la  fortune  luv 
présentant  vne  bien  apparante  ocasion  d'auantage.  il  la 
refusa,  dit  il,  espérant,  auec  vn  peu  plus  de  longueur, 
mais  moins  de  hazard,  venir  a  bout  de  ses  ennemis*. 

le  le  trouue  vn  peu  plus  retenu  et  considéré  en  ses 
entreprinses  qu'Alexandre  :  car  cetuy  cy  semble  recher- 
cher et  courir  a  force  les  dangiers,  comme  vn  impé- 
tueux torrent  qui  choque  et  attaque  sans  discrétion  et 
sans  chois  tout  ce  qu'il  rencontre*.  Aussi  estoit  il 
enbesoigné  en  la  fleur  et  première  chaleur  de  son 
aage,  la  ou  Ca^sar  s'y  print  estant  des-ia  meur  et  bien 
auancé.  Outre  ce  qu'Alexandre  estoit  d'vne  tempéra- 
ture plus  sanguine,  colère  et  ardente,  et  si  esmouuoii 
encore  cétc  humeur  par  le  vin,  duquel  Caesar  estoit 
tres-abstineni. 

Mais  ou  les  ocasions  de  la  nécessité  se  presentoient, 
et  ou  la  chose  le  rcqueroit.  il  ne  fut  iamais  homme 
faisant  si  bon  marché  de  sa  personne.  Quant  a  moy,  il 
me  semble  lire  en  plusieurs  de  ses  exploitz  vne  certaine 
résolution  de  se  perdre  pour  fuir  la  honte  d'estre 
vaincu.  En  céte  grande  bataille  qu'il  eut  contre  ceux 
de  Tournav,  il  courut  se  présenter  a  la  teste  des  enne- 
mis, sans  bouclier  ',  comme  il  se  trouua,  voyant  la 
pointe  de  son  armée  s'esbranler  :  ce  qui  luy  est  aduenu 
plusieurs  autres  fois.  Ovani  dire  que  ses  gens  estoient 

'  BC  :  "  boucler  ». 

assiégés,  il  passa,  desguisé,  au  trauers  l'armée  ennemie 
pour  les  aller  fortifier  de  sa  présence.  Ayant  trauersé 
a  Dyrrhachium  auec  bien  petites  forces,  et  voyant  que 
le  reste  de  son  armée,  qu'il  auoit  laissée  a  conduire  a 
Antonius,  tardoit  a  le  suiure,  il  entreprit  luy  seul  de 
repasser  la  mer  au  trauers  d'vne  très-grande  tormente, 
et  se  desroba  pour  aller  requérir  luy  mesme  le  reste  de 
ses  forces,  les  ports  de  delà  et  toute  la  mer  estant  saisie 
par  Pompeius.  Et  quant  aux  entreprises  qu'il  a  faites 
a  main  armée,  il  y  en  a  plusieurs  qui  surpassent  en 
hazard  tout  discours  de  raison  militaire  :  car  auec 
combien  foibles  moiens  entreprint  il  de  subiuguer  le 
royaume  d'^Egypte,  et,  dépuis,  d'aller  attaquer  les  forces 
de  Scipion  et  de  luba,  de  dis  partz  plus  grandes  que  les 
siennes?  Ces  gens  la  ont  eu  ie  ne  sçay  quelle  plus  qu'hu- 
maine et  extraordinaire  *  confiance  de  leur  fortune*. 
Apres  la  bataille  de  Pharsale,  ayant  enuoyé  son  armée 
deuant  en  Asie,  et  passant  auec  vn  seul  vaisseau  le 
destroit  de  l'Hclespont,  il  rencontra  en  mer  Lucius 
Cassius  auec  dix  gros  nauires  de  guerre.  Il  eut  le  cou- 
rage, non  seulement  de  l'attendre,  mais  de  tirer  droit 
vers  luy  et  le  sommer  de  se  rendre,  et  en  vint  a  bout. 
Ayant  entrepris  ce  furieux  siège  d'Alexia,  ou  il  y 
auoit  quatre  vints  mille  hommes  de  defence,  toute  la 
Gaule  s'estant  esleuée  pour  luy  courre  sus  et  leuer  le 
siège,  et  dressé  vne  armée  de  cent  neuf  mille  chenaux 
et  de  deux  cens  quarante  mille  hommes  de  pied,  quelle 
hardiesse  et  maniacle  confiance  fut  ce  de  n'en  vouloir 
abandonner  son  entreprise  et  se  résoudre  a  deux  si  gran- 
des difficultez  ensemble?  lesquelles  toutefois  il  soustint, 
et,  après  auoir  gaigné  céte  grande  bataille  contre  ceux 

*  Vulg.  supp.  :  «  et  extraordinaire  ». 

de  dehors,  rcngea  bientosi  après  a  sa  mercy  ceux  qu'il 
lenoii  enfermés.  Il  en  aduint  autant  a  Lucullus,  au 
siège  de  Tigranoceria  contre  le  Roy  Tygranes.  mais 
d'vne  condition  disparcille,  vcu  la  mollesse  des  ennemis 
a  qui  Lucullus  auoit  afaire. 

le  veus  icv  remerqucr  deu.x  rares  cuenemens  et 
extraordinaires,  sur  le  fait  de  ce  siège  d'Alexia  :  l'vn. 
que  les  Gaulois,  s'asscmhlans  pour  venir  trouuer  la 
Cnesar,  ayans  faict  dénombrement  de  toutes  leurs 
forces,  résolurent  en  leur  conseil  de  retrencher  vne 
bonne  partie  de  cette  grande  multitude,  de  peur  qu'ils 
n'en  tombassent  en  confusion.  Cet  exemple  est  rare 
et  *  nouueau  de  craindre  a  cstre  trop;  mais,  a  le  bien 
prendre,  il  est  vray-semblable  que  le  corps  d'vne  armée 
doit  auoir  vne  grandeur  modérée  et  réglée  a  certaines 
bornes,  soit  pour  la  difficulté  de  la  nourrir,  soit  pour 
la  difficulté  de  la  conduire  et  tenir  en  ordre.  Aumoins 
seroit  il  bien  aisé  a  vérifier  par  exemple  que  ces 
armées  monstrueuses  en  nombre  n'ont  iamais  rien 
faict  qui  vaille*.  L'autre  point,  qui  semble  esire 
contraire  et  a  l'vsage  et  a  la  raison  de  la  guerre,  c'est 
que  Vercingcntorix,  qui  étoit  nommé  Chef  et  General 
de  toutes  les  parties  des  Gaules  qui  estoint  reuoltées 
contre  Coesar,  print  partv  de  s'aller  enfermer  dans 
Alexia  :  car  celuy  qui  commande  a  tout  vn  pays  ne  se 
doit  iamais  engager  qu'au  cas  de  céte  extrémité  qu'il 
fut  réduit  a  ce  point  *  qu'il  y  alat  de  sa  dernière  place, 
et  qu'il  n'y  eut  rien  plus  a  espérer  qu'en  la  defence 
d'icelle.  Autrement  il  se  doit  ten'r  libre  pour  auoir 
moyen  de  pouruoir  en  gênerai  a  toutes  les  parties  de 
son  gouuerncment. 

'  Vulf^-  supp.  :  «  rare  et  ». 

*  Vulff.  supp.  :  u  qu'il  fut  reluit  a  ce  point  ». 

Pour  reuenir  a  Cccsar,  il  deuint  auec  le  temps  vn 
peu  plus  tardif  et  plus  considéré,  comme  tesmoigne 
son  familier  Oppius  :  estimant,  dict  Suétone  S  qu'il  ne 
deuoit  aisément  bazarder  l'honneur  de  tant  de  victoires, 
lequel  vne  seule  défortune  luy  pourroit  faire  perdre. 
C'est  ce  que  disent  les  Italiens  de  ce  temps,  quand  ilz 
veulent  reprocher  céte  hardiesse  téméraire  qui  se  void 
en  la  ieunesse  :  ils  disent  qu'ils  sont  necessiteus  d'hon- 
neur, bîsognosi  d'honoré  ^,  et  qu'estant  encore  en 
cette  grande  fain  et  disete  de  réputation,  ilz  ont  raison 
de  la  cercher  a  quelque  pris  que  ce  soit,  ce  que  ne 
doiuent  pas  faire  cens  qui  en  ont  desia  acquis  a  suffi- 
sance. Il  y  peut  auoir  quelque  iuste  modération  en  ce 
désir  de  gloire  et  quelque  satiété  en  cet  appétit,  comme 
aus  aultres;  assez  de  gens  le  practiquent  ainsi. 

Il  estoit  bien  esloigné  de  cette  religion  des  anciens 
Romains,  qui  ne  se  vouloint  preualoir  en  leurs  guerres 
que  de  la  vertu  simple  et  naifue;  mais  encore  y  appor- 
toit  il  plus  de  conscience  que  nous  ne  ferions  a  cette 
heure,  et  n'approuuoit  pas  toutes  sortes  de  moyens  pour 
acquérir  la  victoire.  En  la  guerre  contre  Ariouistus. 
estant  a  parlementer  auec  luy,  il  y  suruint  quelque  re- 
muement entre  les  deux  armées,  qui  commença  par  la 
faute  des  gens  de  cbeual  d'Ariouistus.  Sur  ce  tumulte, 
Caesar  se  trouua  auoir  fort  grand  auantage  sur  ses 
ennemis;  toutesfois  il  ne  s'en  voulut  point  preualoir, 
de  peur  qu'on  luv  peut  reprocher  d'y  auoir  procédé  de 
mauuaise  foy. 

Il  auoit  acoustumé  de  porter  vn  acoustrement  riche 
au  combat,  et  de  couleur  esclatante.  pour  se  faire 
remarquer. 

^  Vulg.  supp.  :  u  dict  Suétone  ». 
2  Vulg.  modifie  ce  passage. 

Il  tenoii  la  bride  plus  estroite  a  ses  soldatz,  et  les 
tenoit  plus  de  court,  estant  près  des  ennemis. 

Quand  les  anciens  Grecz  vouloint  accuser  quelqu'vn 
d'extrême  insuffisance,  ils  disoint,  en  commun  pro- 
uerbe,  qu'il  ne  sçauoit  ny  lire  ny  nager.  Il  auoit  céte 
mesme  opinion,  que  la  science  de  nager  estoit  très- 
utile  a  l'vsage  de  *  la  guerre,  et  en  tira  luy  mesmes 
plusieurs  commoditez.  S'il  auoit  a  faire  diligence,  il 
franchissoit  ordinairement  a  '  nage  les  riuieres  qu'il 
rencontroit;  car  il  aimoit  a  voyager  a  pied,  comme  le 
grand  Alexandre.  En  iEgipte,  ayant  esté  forcé,  pour 
se  sauuer,  de  se  ietter  dans  vn  petit  bateau,  et  tant  de 
gens  s'y  estans  lancés  quant  et  luy  qu'il  estoit  en 
dangicr  d'aler  a  fons,  il  ayma  mieux  se  ietter  en  la 
mer,  et  gaigna  sa  flote  a  nage,  qui  estoit  a  plus  de  deux 
cents  pas  de  la,  tenant  en  sa  main  gauche  ses  tablettes 
hors  de  l'eau,  et  traînant  a  belles  dents  son  acoustre- 
ment  ',  afin  que  l'ennemy  ne  iouit  de  sa  dépouille, 
estant  desia  bien  auancé  sur  l'eage. 

lamais  chef  de  guerre  n'eust  tant  de  créance  sur  ses 
soldats.  Au  commancement  de  ses  guerres  ciuiles,  les 
centeniers  luy  offrirent  de  soudoyer,  chacun  sur  sa 
bourse,  vn  homme  d'armes,  et  les  gens  de  pied  de  le 
seruir  a  leurs  despens,  ceux  qui  estoient  plus  aysez 
entreprenants  encore  a  deffrayer  les  plus  nécessiteux. 
Feu  monsieur  l'Admirai  de  Chatillon  nous  fit  veoir 
dernièrement  vn  pareil  tret  en  noz  guerres  ciuiles  : 
car  les  François  de  son  armée  fournissoint  de  leurs 
bourses  au  payement  des  estrangiers  qui  l'accompa- 
^    gnoint.  Il  ne  se  trouueroit  guierre  d'examples  d'affec- 

'  V'ulg.  supp.  :  «  l'vsage  de  ». 

•  BC  :  «  a  la  ». 

tion  si  ardente  et  si  preste  parmi  ceux  qui  marchent 
dans  le  vieux  train,  soubs  l'anciene  police  des  lois*. 
Ayant  eu  du  pire  auprès  de  Dirrachium,  ses  soldats 
se  vindrent  d'eus  mesmes  offrir  a  estre  chastiés  et 
punis  ;  de  façon  qu'il  eust  plus  a  les  consoler  qu'a  les 
tencer.  Vne  sienne  seule  cohorte  soustint  quatre  légions 
de  Pompeius  plus  de  quatre  heures,  iusques  a  ce 
qu'elle  fut  quasi  toute  deiiaite  a  coups  de  trait,  et  se 
trouua  dans  la  trenchée  cent  trente  mille  flèches.  Vn 
soldat  nommé  Scaeua,  qui  commendoit  a  vne  des 
entrées  s'y  meintint  inuincible,  ayant  vn  œuil  creuc, 
vne  espaule  et  vne  cuisse  percées,  et  son  escu  faucé  en 
deus  cens  trente  lieus.  Il  est  aduenu  a  plusieurs  de  ses 
soldats  pris  prisonniers  d'accepter  plus  tost  la  mort 
que  de  vouloir  promettre  de  prendre  autre  party. 
Granius  Petronius  ayant  esté  pris  par  Scipion  en 
Affrique,  Scipion,  ayant  fait  mourir  ses  compaignons, 
luy  manda  qu'il  luy  donnoit  la  vie,  car  il  estoit 
homme  de  reng  et  Questeur;  Petronius  respondit  que 
les  soldats  de  Ccesar  auoint  acoustumé  de  donner  la 
vie  a  autrui,  non  la  receuoir;  et  se  tua  tout  soudain 
de  sa  main  propre. 

Il  y  a  infinis  exemples  de  leur  fidélité.  Il  ne  faut  pas 
oblier  le  trait  de  ceus  qui  furent  assiégés  a  Salone, 
ville  partizane  pour  Ccesar  contre  Pompeius,  pour  vn 
rare  accident  qui  y  aduint  et  extraordinaire  *.  Marcus 
Octauius  les  tenoit  assiégés.  Ceus  de  dedans  estans 
réduits  en  extrême  nécessité  de  toutes  choses,  en 
manière  que,  pour  suplir  au  deffaut  qu'ils  auoint 
d'hommes,  la  plus  part  d'entre  eus  y  estans  mors  et 
blessés,  ils  auoint  mis  en  liberté  tous  leurs  esclaues,  et 

*  Vulg.  supp.  :  »  et  extraordinaire  i>. 

pour  le  seruice  de  leurs  engins  auoint  esté  contrains 
de  couper  les  cheueus  de  toutes  les  famnies,  pour  en 
faire  des  cordes,  outre  vne  merueilleussî  disette  de 
viures,  et  ce  neantmoins  résolus  de  iamais  ne  se 
rendre.  Apres  auoir  trainé  ce  siège  en  grande  longeur, 
d'où  Ociauius  estoit  deuenu  plus  nonchalant  et  moins 
attentif  a  son  entreprinse,  ils  choisirent  vn  iour  sur  le 
midv,  et,  ayant  rangé  les  femmes  et  les  enfans  sur 
leurs  murailles,  pour  faire  bonne  mine,  sortirent  en 
telle  furie  sur  les  assiegeans  qu'ayant  enfoncé^  le  pre- 
mier, le  second  et  le  tiers  corps  de  guarde,  et  le 
quatriesme,  et  puis  le  reste,  et  ayant  faict  du  tout 
abandonner  les  tranchées,  les  chassèrent  iusques  dans 
les  nauires;  et  Octauius  mesmes  se  sauua  a  Dira- 
chium,  ou  estoit  Pompeius.  le  n'ay  point  mémoire, 
pour  cet  heure,  d'auoir  veu  nul  autre  exemple  ou  les 
assiégés  battent  en  gros  les  assiegeans.  et  gaignent  la 
maistrise  de  la  campaigne,  ny  qu'vne  sortie  ait  tiré  en 
conséquence  vne  pure  et  entière  victoire  de  bataille. 


CHAPITRE    TRENTECINQVIESME. 

HE    TROIS    BONNES    FEMMES. 

11  n'en  est  pas  a  douzaines,  comme  chacun  ss^aii,  et 
notamment  aux  deuoirs  de  mariage  :  car  c'est  vn 
marché  plein  de  tant  d'espineuses  circonstances  qu'il 
est  malaysé  que  la  volonté  d'vnc  fammc  s'y  maintienne 
entière  long  temps.  Les  hommes,  quoy  qu'ils  y  soient 
auec  vn  peu  meilleure  condition,  y  ont  prou  *  a  faire*. 

'  ^'ulf^.  :  w  trop  •>. 

Pline  le  ieune  auoit  près  d'vne  sienne  maison,  en 
Italie,  vn  voisin  merueilleusement  tormenié  de  quel- 
ques vlceres,  qui  luy  estoient  suruenues  autour  des 
parties  honteuses.  Sa  femme,  le  voyant  si  longuement 
languir,  le  pria  de  permettre  qu'elle  veit  a  loisir  et  de 
près  Testât  de  son  mal,  et  qu'elle  luy  diroit  plus  fran- 
chement que  nul  autre  ce  qu'il  auoit  a  en  espérer. 
Apres  auoir  obtenu  cela  de  lui  et  l'auoir  curieusement 
considéré,  elle  trouua  qu'il  estoit  impossible  qu'il  en 
peut  guérir,  et  que  tout  ce  qu'il  auoit  a  attandre, 
c'etoit  de  traîner  fort  long  temps  vne  vie  doloreuse 
et  languissante.  Si  lui  conseilla,  pour  le  plus  seur  et 
souuerain  remède,  de  se  tuer;  et,  le  trouuant  vn  peu 
mol  a  vne  si  rude  entreprise  :  «  Ne  pense  point,  lui 
dit  elle,  mon  amy,  que  les  douleurs  que  ie  te  voy 
souffrir  ne  me  touchent  autant  qu'a  toy,  et  que,  pour 
m'en  deliurer,  ie  ne  me  veuille  seruir  moy  mesme  de 
céte  médecine  que  ie  t'ordonne  :  ie  te  veux  accompai- 
gner  a  la  guerison,  comme  i'ay  fait  a  la  maladie.  Oste 
céte  crainte,  et  pense  que  nous  n'aurons  que  du  plaisir 
en  ce  passage  qui  nous  doit  deliurer  de  tes  *  tourmens! 
Nous  nous  en  irons  heureusement  ensemble.  «  Cela 
dit,  et  ayant  rechauffé  le  courage  de  son  mary.  elle 
résolut  qu'ilz  se  precipiteroint  en  la  mer  par  vne 
fenestre  de  leur  logis  qui  y  respondoit.  Et,  pour  main- 
tenir iusques  a  sa  fin  céte  loyale  et  véhémente  affection 
dequov  elle  l'auoit  embrassé  pendant  sa  vie,  elle  voulut 
encore  qu'il  mourut  entre  ses  bras.  Mais,  de  peur 
qu'ilz  ne  luv  faillissent,  et  que  les  estraintes  de  ses 
anlassemens  ne  vinsent  a  se  relâcher  par  la  cheute  et 
la  crainte,  elle  se  fit  lier  et  attacher  bien  estroitement 

*  BC  :  u  tels  » . 

auec  son  mary  par  le  faus  du  corps,  et  abandonna 
ainsi  sa  vie  pour  le  repos  de  celle  de  son  mary.  Celle 
la  estoit  de  bas  lieu,  et,  parmy  telle  condition  de  gens, 
il  n'est  pas  si  nouueau  d'y  voir  quelque  trait  de  rare 
bonté  : 

Extrcma  per  illos 
lustitia  excedens  terris  vestigia  fecit. 

Les  autres  deux  sont  nobles  et  de  grand  lieu  ',  ou  les 
exemples  de  vertu  se  logent  rarement. 

Arria,  femme  de  Cecinna  Pictus,  personage  consu- 
laire, fut  mère  d'vn  autre  Arria,  femme  de  Thrasca 
PiEtus,  celuy  duquel  la  vertu  fut  tant  renommée  du 
temps  de  Néron,  et,  par  le  moien  de  ce  gendre,  mère 
grand  de  Fannia  :  car  la  resemblance  des  noms  de  ces 
hommes  et  femmes,   et  de  leurs  fortunes,   en  a  fait 
mesconter  plusieurs.   Céte  première  Arria,    Cxcinna 
Paetus,  son  mary,  ayant  esté  prins  prisonnier  par  les 
gens  de  l'Empereur  Claudius,   après  la    detîaicie  de 
Scribonianus,  duquel  il  auoit  suiuy  le  pariy,  supplia 
ceux  qui  l'en  amenoient  prisonnier   a   Rome  de   la 
receuoir  dans  leur  nauire,  ou  elle  leur  seroit  de  beau- 
coup   moins    de    despence   et   d'incommodité    qu'vn 
nombre  de  personnes  qu'il  leur  faudroit  pour  le  scr- 
uice  de   son   mari,    et   qu'elle   seule    fourniroit   a   sa 
chambre,  a  sa  cuisine  et  a  tous  autres  offices;  Hz  l'en 
refusèrent,  et  elle,   s'estant  ieitéc  dans  vn   bateau  de 
pécheur  qu'elle   loua  sur  le  champ,  le  suiuit  en  céte 
sorte,  depuis  la  Sclauonie.  Comme  ils  furent  a  Rome, 
vn  iour,  en  présence  de  l'Empereur,  lunia,  vefue  de 
Scribonianus,    s'estant   acostée  d'elle    familièrement, 

'   Vulg.  :  «»  et  riches  ». 

pour  la  société  de  leurs  fortunes,  elle  la  repoussa 
rudement  auecques  ces  parolles  :  «  Moy,  dit  elle,  que 
ie  parle  a  toy,  ny  que  ie  t'escoute!  a  toy,  au  giron  de 
laquelle  Scribonianus  fut  tué,  et  ta  vis  encore!  »  Ces 
parolles,  auec  plusieurs  autres  signes  firent  sentir  a  ses 
parens  qu'elle  estoit  pour  se  deffaire  elle  mesme,  impa- 
tiente de  suporter  la  fortune  de  son  mary.  Et  Thrasea, 
son  gendre,  la  suppliant,  sur  ce  propos,  de  ne  se 
vouloir  perdre,  et  lui  disant  ainsi  :  «  Quoy?  si  ie 
courroy  pareille  fortune  a  celle  de  Ccecinna,  voudriés 
vous  que  ma  femme,  vostre  fille,  en  fit  de  mesme?  « 
«  Comment  donq,  si  ie  le  voudrois?  respondit  elle. 
Ouy*,  ie  le  voudrois,  si  elle  auoit  vescu  aussi  long 
temps  et  d'aussi  bon  accord  auccq  toi  que  i'ay  fait 
auec  mon  mari.  »  Ces  responces  augmentoient  le  soing 
qu'on  auoit  d'elle,  et  faisoient  qu'on  regardoit  de  plus 
près  a  ses  deportemens.  Vn  iour,  après  auoir  dit  a 
cens  qui  la  guetoient  *  :  «  Vous  aués  beau  faire,  vous 
me  pouuez  bien  faire  plus  mal  mourir,  mais  de  me 
garder  de  mourir,  vous  ne  sçauriez  »,  s'élançant  furieu- 
sement d'vne  chaire  ou  elle  estoit  assise,  s'alla  de  toute 
sa  force  choquer  la  teste  contre  la  paroi  voisine  ;  duquel 
coup,  estant  cheute  de  son  long,  euanouye  et  fort 
blessée,  après  qu'on  l'eut  a  toute  peine  faite  reuenir  : 
«  le  vous  disois  bien,  dit  elle,  que,  si  vous  me  refusiez 
quelque  façon  aisée  de  me  tuer,  i'en  choisirois  quelque 
autre,  pour  mal  aisée  qu'elle  fut.  »  La  fin  d'vne  si 
admirable  vertu  fut  telle  :  son  mary  Pœtus  n'ayant 
pas  le  cœur  assez  ferme  de  soy  mesme  pour  se  donner 
la  mort  a  laquelle  la  cruauté  de  l'Empereur  le  rengoit, 
vn  iour  entre  autres,  après  auoir  premièrement  emploie 

les  discours  et  enhonemens  qu'elle  estimoii  •  propres 
au  conseil  qu'elle  luy  donnoii  de  ce  faire,  elle  prini  le 
poignart  que  son  mari  porioii.  et,  le  tenant  traict  '  en 
sa  main  pour  la  conclusion  de  son  enhortaiion  : 
«  Fais  ainsi,  Pictus,  »  lui  dit  elle.  Cela  dit  ',  s'en 
estant  donné  vn  coup  mortel  dans  l'estomac,  et  puis, 
l'arrachant  de  sa  plaie,  elle  le  luy  présenta,  finissant 
quant  et  quant  sa  vie  auec  céte  noble,  généreuse  et 
immortelle  parolle  :  «  Pœte,  non  dolet.  r,  Elle  n'eut 
loisir  que  de  dire  ces  trois  paroUes  d'vne  si  belle 
substance  :  «  Tien.  Pœtus,  il  ne  m'a  point  tait  de  mal  »>. 

Cas  ta  suo  gladium  cum  trader  et  Arria  Pœto, 
Quem  de  visceribus  tra.verat  ipsa  suis. 

Si  qitafides  :  •«  Vitlnus  quod  fcci  non  dolet,  inquit , 
Sed  quod  tu  faciès,  id  mihi.  Pœte,  dolet.  » 

Il  est  bien  plus  vif  en  son  natarel.  et  d'vn  sens  plus 
riche  ;  car  et  la  plaie  et  la  mort  de  son  mary,  et  les 
siennes,  tant  s'en  faut  qu'elles  luv  poisassent,  qu'elle 
en  auoit  esté  la  conseillère  et  promotrice  :  mais,  aiant 
fait  céte  haute  et  courageuse  entreprise  pour  la  seule 
commodité  de  son  mary,  elle  regarde  encore  a  luv,  au 
dernier  trait  de  sa  vie.  et  a  luy  oster  la  crainte  en  quov 
il  esioit  de  suiure  son  conseil  ^  PtCtus  se  frappa  tout 
soudain  de  ce  mesme  glaiue,  honteux,  a  mon  aduis, 
d'auoir  eu  besoin  d'vn  si  cher  et  pretieux  enseignement. 
Pompeia  Paulina.  belle  *,  ieunc  ci  tres-noble  dame 
Romaine,  auoit  espousé  Seneca  en  son  extrême  vieil- 


•  Vulg.  supp.  :  «  qu'elle  estimoii  ". 

Icssc.  Ncron,  son  beau  disciple,  ayant  cnuoié  ses 
satellites  vers  luy  pour  luy  dénoncer  l'ordonnance  de 
sa  mort  ce  qui  se  faisoit  en  céte  manière  :  quand  les 
Empereurs  Romains  de  ce  temps  auoieni  condamné 
quelque  homme  de  qualité,  ils  luy  mandoient,  par 
leurs  officiers,  de  choisir  quelque  mort  a  sa  poste,  et 
de  la  prendre  dans  tel  ou  tel  delay  qu'ilz  luy  faisoient 
prescrire,  selon  la  trempe  de  leur  colère,  tantost  plus 
pressé,  tantost  plus  long,  luy  donnant  terme  pour 
disposer  pendant  ce  temps  la  de  ses  affiiires,  et  quel- 
que fois  luy  ostant  le  moien  de  ce  faire,  par  la  briefueté 
du  temps;  et,  si  le  condamné  estriuoit  a  leur  ordon- 
nance, ilz  menoient  des  gens  propres  a  l'exécuter,  ou 
luy  coupant  les  veines  des  bras  et  des  iambes,  ou  luy 
faisant  aualler  du  poison  par  force;  mais  les  gens  * 
d'honneur  n'attendoient  pas  céte  nécessité,  et  se  ser- 
uoient  de  leurs  propres  médecins  et  chirurgiens  a  cet 
effet)  :  Seneca  ouit  leur  charge  d'vn  visage  paisible  et 
asseuré,  et,  après,  demanda  du  papier  pour  faire  son 
testament;  ce  que  luy  ayant  esté  refusé  par  le  Capi- 
taine, se  tournant  vers  ses  amis  :  (  Puis  que  ie  ne 
puis,  leur  dit  il,  vous  laisser  autre  chose  en  recon- 
naissance de  ce  que  ie  vous  doy,  ic  vous  laisse  au 
moins  ce  que  i'ay  de  plus  beau,  a  sçauoir  l'image  de 
mes  meurs  et  de  ma  vie,  laquelle  ie  vous  prie  conseruer 
en  vostre  mémoire,  affin  qu'en  ce  faisant  vous  acqué- 
riez la  gloire  de  sincères  et  véritables  amis.  »  Et, 
quant  et  quant,  apaisant  tantost  l'aigreur  de  la  douleur 
qu'il  leur  voyoit  souffrir  par  douces  paroUes,  tantost 
roidissant  sa  voix  pour  les  en  tancer  :  «  Ou  sont, 
disoit  il,  ces  beaus  préceptes  de  la  philosophie?  Que 

sont  deucnues  les  prouisions  que,  par  tant  d'années, 
nous  auons  faites  contre  les  accidens  de  la  fortune?  La 
cruauté  de  Néron  nous  estoit  elle  inconnue?  Que 
pouuions  nous  attendre  de  celuy  qui  auoit  tué  sa  mère 
et  son  frère,  sinon  qu'il  fît  encor  mourir  son  gouuer- 
neur,  qui  l'a  nourry  et  esleué?  »  Apres  auoir  dit  ces 
paroUcs  en  commun,  il  se  détourna  a  sa  femme  et, 
l'embrassant  étroitement,  comme,  par  la  pesanteur  de 
la  douleur,  elle  defailloit  de  cœur  et  de  forces,  il  *  la 
pria  de  porter  vn  peu  plus  patiemment  cet  accident, 
pour  l'amour  de  luv,  et  que  l'heure  estoit  venue  ou  il 
auoit  a  monstrcr,  non  plus  par  discours  et  par  disputes, 
mais  par  effet,  le  fruit  qu'il  auoit  tiré  de  ses  estudes, 
et  que,  sans  doubtc,  il  embrassoit  la  mort,  non  seule- 
ment sans  douleur,  mais  auecques  allégresse.  «  Par- 
quoy,  m'arriie,  disoit  il,  ne  la  des-honore  pas  par  tes 
larmes,  affin  qu'il  ne. semble  que  tu  t'aimes  plus  que 
ma  réputation.  Appaise  ta  douleur  et  te  console  en  la 
connoissance  que  tu  as  eu  de  moy  et  de  mes  actions, 
conduisant  le  reste  de  ta  vie  par  les  honneste  occupa- 
tions ausquelles  tu  es  adonnée.  »  A  quov  Paulina, 
ayant  vn  peu  repris  ses  espritz  et  rechauffé  la  magna- 
nimité de  son  courage  par  vne  tres-noblc  affection  : 
«  Non,  Seneca,  respondit  elle,  ie  ne  suis  pas  pour  vous 
laisser  sans  ma  compaignie  en  telle  nécessité;  ie  ne 
veux  pas  que  vous  pensiez  que  les  vertueux  exemples 
de  vostrc  vie  ne  m'aient  encore  apris  a  sçauoir  bien 
mourir;  et  quand  le  pourroy-ie,  nv  mieux,  ny  plus 
honnestement,  ny  plus  a  mon  gré  qu'auecqucs  vous? 
Ainsi  faites  estât  que  ie  m'en  vay  quant  et  vous.  ^ 
Lors  Seneca,  prenant  en   bonne  part  vne  si  belle  et 

glorieuse  délibération  de  sa  femme,  et  pour  se  deliurer 
aussi  de  la  crainte  de  la  laisser,  après  sa  mort,  a  la 
mercy  et  ^  cruauté  de  ses  ennemis  :  a  le  t'auoy, 
Paulina,  dit  il,  conseillé  ce  qui  seruoit  a  conduire  plus 
heureusement  ta  vie.  Tu  aimes  donc  mieux  l'honneur 
delà  mort?  Vrayement  ie  ne  te  l'enuieray  point.  La 
constance  et  la  resolution  soient  pareilles  a  nostre 
commune  fin,  mais  la  noblesse  '  et  la  gloire  en  soit 
plus  grande  de  ta  part.  «  Cela  faict,  on  leur  couppa  en 
mesme  temps  les  veines  des  bras;  mais,  par  ce  que 
celles  de  Seneca  resserrées  tant  par  la  vieillesse  ^car  il 
auoit  lors  enuiron  cent  quatorze  ans  M  que  par  son 
abstinance,  donnoient  au  sang  le  cours  trop  long  et 
trop  lâche,  il  commanda  qu'on  luy  couppat  encore  les 
veines  des  cuisses.  Et,  de  peur  que  le  tourment  qu'il 
en  souffroit  n'atendrit  le  cœur  de  sa  femme,  et  pour  se 
deliurer  aussi  soy  mesme  de  l'affliction  qu'il  souffroit 
de  la  voir  en  si  piteux  estât,  après  auoir  tres-amou- 
reusement  pris  congé  d'elle,  il  la  pria  de  permettre 
qu'on  l'emportât  en  la  chambre  voisine,  comme  on  fit; 
mais,  toutes  ces  incisions  estant  encore  insuffisantes 
pour  le  faire  mourir,  il  commanda  a  Statius  Anneus, 
son  médecin,  de  luy  donner  vn  breuuage  de  poison 
qu'il  *  n'eut  guiere  non  plus  d'effect  :  car,  pour  la  foi- 
blesse  et  froideur  des  membres,  elle  ne  peut  arriuer 
iusques  au  cœur.  Par  ainsi,  on  luy  fit,  outre  cela, 
aprester  vn  baing  fort  chaud,  et  lors,  sentant  sa  fin 
prochaine,  autant  qu'il  eut  d'aleine,  il  continua  des 
discours  tres-excellans  sur  le  suiect  de  Testât  ou  il  se 


'  C  sufp.  :  «  mercy  et  ». 

-  Vulg.  :  a  beauté  ». 

'  BC  supp.  toute  la  parenthèse. 

*  BC  :  <(  qui  ». 

irouuoit,  que  ses  secrétaires  recueillirent  tant  qu'ilz 
peurent  ouir  sa  voix;  et  demeurarent  ses  paroles  der- 
nières long  temps  depuis  en  crédit  et  honneur  es 
mains  des  hommes  (ce  nous  est  vne  bien  lourde  *  perte 
qu'elles  ne  soient  venues  iusques  a  nous).  Comm'  il 
sentit  les  derniers  traitz  de  la  mort,  prenant  de  l'eau 
du  being  toute  sanglante,  il  s'en  arrousa  sa  teste  en 
disant  :  «  le  voue  céte  eau  a  luppiter  le  libérateur.  » 
Néron,  aduerti  de  tout  cecy,  craignant  que  la  mort 
de  Paulina,  qui  estoit  des  micus  apparantées  dames 
Romaines,  et  cnuers  laquelle  il  n'auoit  nulles  par- 
ticulières inimitiés,  luy  vint  a  reproche,  renuoia 
en  toute  diligence,  luy  faire  ratacher  ses  playes;  ce 
que  ses  gens  d'elle  tirent  sans  son  sceu,  elle  estant 
desia  a  demy  morte  et  sans  aucun  sentiment.  Et  ce 
que,  contre  son  dessein,  elle  vesquit  depuis,  ce  fut 
treshonorablement,  et  comme  il  appartenoit  a  sa 
vertu,  monstrant,  par  la  couleur  blême  de  son  visage, 
combien  elle  auoit  escoulé  de  sa  vie  par  ses  bles- 
sures. 

Voyla  mes  trois  contes  trcs-veritables,  que  ie  trouue 
aussi  plaisans  et  thragiques  que  ceux  que  nous  for- 
geons a  nostre  poste,  pour  donner  plaisir  au  commun; 
et  m'étonne  que  ceux  qui  s'adonnent  a  cela  ne  s'amu- 
sent '  de  choisir  plustot  dix  mille  très-belles  histoires 
qui  se  rencontrent  dans  les  liures,  ou  ils  auroient 
moins  de  peine  et  apporteroient  plus  de  plaisir  et 
profit  a  autruy  ^  Et  qui  en  voudroit  bastir  vn  corps 
entier  et  s'entretenant,  il  ne  faudroit  qu'il  fournit  du 
sien   que   la   liaison ,   comme  la   soudure  d'vn   autre 

'  V'ji/^.  :  w  taschcuse  ». 
'  y^lg.  :  »•  s'aduiscnt  ». 
'  Vulg.  supp.  :  «  a  autruy  ». 

métal;  et  pourroit  entasser  par  ce  moien  force  vérita- 
bles euenemens  de  toutes  sortes,  les  disposant  et 
diuersifiant  selon  que  la  beauté  de  l'ouurage  le  rcquer- 
roit,  a  peu  près  comme  Ouide  a  cousu  *  et  rapiécé  sa 
Métamorphose,  ou  comme  Arioste  a  rengé  en  vnc 
suite  '  ce  grand  nombre  de  fables  diuerses. 

En  ce  dernier  couple,  cela  est  encore  digne  d'estre 
considéré  que  Paulina  offre  volontiers  a  quiter  la  vie 
pour  l'amour  de  son  mary,  et  que  son  mary  auoit 
autrefois  quitté  aussi  la  mort  pour*  elle.  Il  n'y  a  pas 
pour  nous  grand  contrepois  en  cet  eschange;  mais, 
selon  son  humeur  Stoique,  ie  croy  qu'il  pensoit  auoir 
autant  fait  pour  elle  d'alonger  sa  vie  en  sa  ftiueur, 
comme  s'il  fut  mort  pour  elle.  En  l'vne  des  lettres 
qu'il  escrit  a  Lucillius,  après  qu'il  luy  a  fait  entendre 
comme,  la  fiebure  l'avant  pris  a  Rome,  il  monta  sou- 
dain en  coche,  pour  s'en  aller  a  vne  sienne  maison 
aus  champs,  contre  l'opinion  de  sa  femme  Paulina, 
qui  le  vouloit  arrester,  et  qu'il  luy  auoit  respondu 
que  la  fiebure  qu'il  auoit  ce  n'estoit  pas  fiebure  du 
corps,  mais  du  lieu,  il  suit  ainsi  :  Elle  me  laissa  aller, 
me  recommandant  fort  ma  santé.  Or  moy  qui  sçay 
que  ie  loge  sa  vie  en  la  mienne,  ie  commence  de 
pouruoir  a  moy,  pour  pouruoir  a  elle;  le  priuilege 
que  ma  vieillesse  m'auoit  donné  me  randant  plus 
ferme  et  plus  résolu  a  plusieurs  choses,  ie  le  pers 
quand  il  me  souuient  qu'en  ce  vieillard  il  y  en  a  vne 
ieune  a  qui  ie  profite.  Puis  que  ie  ne  la  puis  ranger 
a  m'aymer  plus  courageusement,  elle  me  renge  a 
m'aimer  moy  mesme  plus  curieusement  :  car  il  faut 
prester  quelque  chose  aux  honnestes  affections;  et  par 

*  C  :  (i  recousu  ». 

'  Vulg.  supp.  :  «  ou  comme  Arioste...  vne  suite  ». 

tois,  encore  que  les  occasions  nous  pressent  au  con- 
traire, il  faut  rapelier  la  vie,  voire  auecque  tourment; 
il  faut  arrester  l'ame  entre  les  dents,  puis  que  la  loy 
de  viure  aus  gens  de  bien  ce  n'est  pas  autant  qu'il 
leur  plait,  mais  autant  qu'ils  doiuent.  Celuy  qui 
n'estime  pas  tant  sa  femme,  ou  vn  sien  amy,  que 
d'en  allonger  sa  vie,  et  qui  s'opiniastre  a  mourir,  il 
est  trop  délicat  et  trop  mol  :  il  faut  que  l'ame  se  com- 
mande cela,  quand  l'vtilité  des  nostres  le  requiert;  il 
faut  par  fois  nous  prester  a  nos  amis,  et,  quand  nous 
vouldrions  mourir  pour  nous ,  interrompre  nostre 
dessein  pour  autruy  K  C'est  tesmoignage  de  grandeur 
de  courage  de  retourner  en  la  vie  pour  la  considération 
d'autruy,  comme  plusieurs  excellens  personnages  ont 
faict.  Et  est  vn  trait  de  bonté  singulière  de  conseruer 
la  vieillesse  (de  laquelle  la  commodité  la  plus  grande, 
c'est  la  nonchalance  de  sa  durée,  et  vn  plus  courageux 
et  desdaigneus  vsage  de  la  vie),  si  on  sent  que  cet 
office  soit  doux,  agréable  et  profitable  a  quelqu'vn 
bien  alTectionné,  et  en  reçoit  on  vne  tresplaisante 
recompense  :  car,  qu'est  il  plus  doux  que  d'estre  si 
cher  a  sa  femme  qu'en  sa  considération  on  en  deuienne 
plus  cher  a  soy  mesmc?  Ainsi  ma  Pauline  m'a  chargé 
non  seulement  sa  crainte,  mais  encore  la  mienne.  Ce 
ne  m'a  pas  esté  assés  de  considérer  combien  resolue- 
ment  ie  pourrois  mourir,  mais  i'ay  aussi  considéré 
combien  irrcsoluemcnt  elle  le  pourroit  souffrir;  ie  me 
suis  contraint  a  viure,  et  c'est  quelquefois  vaillance  • 
que  viuure.  Voila  ses  mots*. 

*  Vulg.  :  i>  eux  )■>. 

*  Vulg.  :  <i  magnanimilé  ». 

CHAPITRE     TRENTESIXIESME. 

DES    PLVS    EXCELLENS    HOMMES. 

Si  on  me  dcmandoit  le  chois  de  tous  les  hommes  qui 
sont  venus  a  ma  connoissance,  il  me  semble  en  trou- 
uer  trois  excellans  au  dessus  de  tous' les  autres  :  Tvn, 
Homère;  non  pas  qu'Aristote  ou  Varro(pour  exem- 
ple) ne  fussent,  a  l'auenture,  aussi  sçauans  que  lui, 
ny  possible  encore  qu'en  son  art  mcsme  Vergile  ne  lui 
soit  comparable  :  ie  le  laisse  a  iuger  a  ceux  qui  les 
connoissent    tous   deux;    moy   qui    n'en  connoy   que 
l'x  n,  ie  n'en  puis  dire  que  cela,  selon  ma  portée,  que 
ie  ne  croy  pas  que  les  Muses  mesmes  puissent  aller 
au   delà   du    Romain*.    Toutefois,   en   ce   iugemcnt, 
encore  ne  faudroit  il  pas  oublier  que  c'est  principale- 
ment d'Homère  mesme  que  Vergile  tient  sa  suffisance  ; 
que  c'est  son  guide  et  maistre  d'escole;  et  qu'vn  seul 
traict  de  l'Iliade  a  fourni  de  corps  et  de  matière  a  céte 
grande   et  diuine  Enéide.  Ce  n'est  pas  ainsi  que  ie 
conte,  l'y  mêle  plusieurs  autres  circonstances  qui  me 
rendent  ce  personnage  admirable,  quasi  au  dessus  de 
l'humaine  condition.   Et,   a  la   vérité,    ie   m'cstonne 
souuent  que  luy,  qui  a  produit  e:  mis  en  crédit  au 
monde  plusieurs  deitez  par  son  authorité,  n'a  gaigné 
reng  de  Dieu  lui  mesme.  Estant  aueugle,  indigent, 
estant  auant  que  les  ars  et  '  les  sciences  eussent  esté 
rédigées  en  règle  et  obseruations  certaines,  il  les  a  tant 
connues  que  tous  ceux  qui  se  sont  meslez  depuis  d'es- 


*  yuli{.  suy}:.  :  *■  les  ars  i-t  .. 

tablir  des  polices,  de  conduire  guerres,  et  d'escrire  ou 
de  la  religion,  ou  de  la  philosophie*,  ou  des  ars,  se 
sont  seruis  de  lui  comme  d'vn  patron  *  tresparfaict  en 
la  connoissance  de  toutes  choses,  et  de  ses  Hures  comme 
d'vne  pépinière  de  toute  sorte  de  suffisance  : 

Qui  qiiid  sit  pulchniin.  qiiid  turpe,  quid  vtile,  quid  non, 
Tlenius  ac  meliiis  Chrisippo  ac  Crantnre  dicit  ; 

et  comme  dict  l'autre  : 

<yî  quo,  ceu  fonte  perenni, 
Vatum  Pyerijs  labra  rif^antur  aqiiis: 

et  l'autre  : 

Adde  Hcliconiadum  comités,  quorum  vnus  Homerus 
Q4stra  ^  potitus  ; 

et  l'autre  : 

uiusque  ex  ore  pro/uso 
Omnis  posteritas  latices  in  carmina  duxit, 
2^mnemque  in  tenues  ausa  est  deducere  riuos, 
Vnius  fœcunda  bonis. 

C'est  contre  l'ordre  de  nature  qu'il  a  taict  la  plus 
noble  ^  production  qui  puisse  estre  :  car  la  naissance 
ordinaire  des  choses,  elle  est  foible  et  ^  imparfaicte; 
elles  s'augmentent,  se  fortiticnt  par  l'accroissancc. 
L'enfance  de  la  poésie  et  de  plusieurs  autres  sciences, 
il  l'a  rendue  meure ,  parfaite  et  accomplie.  A  céte 
cause,  le  peut  on  nommer  le  premier  et  dernier  '  des 

'  Viil^.  :  «  maisirc  ». 

'  Viil^.  :  «  Sccftra  ». 

'  Viil-^.  :  a  excellente  ». 

*  ^'ulg.  supp.  :  «  foible  et  ». 

'  C  :  u  et  le  dernier  ». 

poètes,  suyuant  ce  beau  tesmoignage  que  l'antiquité 
nous  a  laissé  de  luy,  que,  n'aiant  eu  '  nul  qu'il  peut 
imiter,  auant  luy,  il  n'a  eu  nul,  après  luy,  qui  le  peut 
imiter.  Ses  paroUes,  selon  Aristote,   sont  les  seules 
parolles  qui  ayent  mouuement  et  action;  ce  sont  les 
seuls   mots   substantiels   et   massifs  '.    Alexandre    le 
grand,  ayant  rencontré  parmy  les  despouilles  de  Darius 
vn   riche  cofret,  ordonna  que  l'on  '  le  lui   reseruat 
pour  y  loger  son  Homère,  disant  que  c'estoit  le  meil- 
leur et  plus  lidele  conseiller  qu'il  eut  en  ses  affaires 
militaires.  Pour  céte  mesmc  raison  disoit  Cleomenes, 
filz  d'Anaxandridas,  que  c'estoit  le  poëte  des  Lacede- 
moniens,   par  ce  qu'il  estoit  tres-bon  maistre  de   la 
discipline  militaire.  Céte  louange  singulière  et  par- 
ticulière lui  est  aussi  demeurée  au  iui^ement  de  Plu- 
tarque,  que  c'est  le  seul  autheur  du  monde  qui  n'a 
iamais  soulé  ne  dégousté  les  hommes,  se  monstrant 
aux  lecteurs  tousiours  tout  autre  et  fleurissant  tous- 
iours   en   nouuelle  grâce.    Ce   folastre   d'Alcibiades, 
ayant  demandé  a  vn  qui  faisoit  profession  des  lettres 
vn  liure  d'Homère,  luy  donna  vn  souflet,  par  ce  qu'il 
n'en  auoit  point,   comme  qui  trouueroit   vn  de  nos 
prestres  sans  breuiaire.  Xenophanes  se  pleignoit  vn 
iour  a  Hieron,  tyran  de  Syracuse,  de  ce  qu'il  étoit  si 
panure  qu'il  n'auoit  dequoi  nourrir  deus  seruitcurs  : 
«  Et  quoy  !  lui  respondit  il,  Homère,  qui  estoit  beau- 
coup plus  panure  que  toy,  en  nourrit  bien  plus  de  dix 
mille,  tout  mort  qu'il  est*.  »  Outre  cela,  quelle  gloire 
se  peut  comparer  a  la  sienne?  Il  n'est  rien  qui  viue 
en  la  bouche  des  hommes  comme  son  nom  et  ses  ou- 

*  C  supp.  :  «  eu  ». 

*  Vulg.  supp.  :  «  et  massifs  ». 

'  B  ;  u  que  on  »,  et  C  :  n  qu'on  ». 

urages;  il  n'est  rien  si  cogneu  et  si  receu  que  Troie, 
Hclcne  et  ses  guerres,  qui  ne  furent  a  1  aduanture 
iamais.  Nos  enfans  s'appellent  *  encore  des  noms  qu'il 
forgea  il  y  a  plus  de  trois  mile  ans.  Qui  ne  cognoit 
Hector  et  Achilles?  Non  seulement  aucunes  races 
particulières,  mais  la  plus  part  des  nations  cerchent 
origine  en  ses  inuentions.  Mahumet  second  de  ce  nom. 
Empereur  des  Turcs,  escriuant  a  nostre  Pape  Pie 
second  :  le  m'estonne,  dit  il,  comment  les  Italiens 
se  bandent  contre  moy,  attendu  que  nous  auons  nostre 
origine  commune  des  Troyens,  et  que  i'ay  comme 
eux  interest  de  venger  le  sang  d'Hector  sur  les  Grecs, 
lesquels  ilz  vont  fauorisant  contre  moy.  N'est  ce 
pas  vne  noble  farce,  de  laquelle  les  Roys,  les  choses 
publiques  et  les  Empereurs  vont  louant  leur  person- 
nage tant  de  siècles,  et  a  laquelle  tout  ce  grand  vni- 
uers  sert  de  théâtre?  Sept  villes  Grecques  entrèrent 
en  débat  du  lieu  de  sa  naissance,  tant  son  obscurité 
mesmes  luy  apporta  d'honneur! 

Suij'rna .    Rhodos .   ColopJion  .   Salamis,    Chios,  Argos, 

\Athence. 

L'autre,  Alexandre  le  grand.  Car,  qui  considérera 
l'aagc  auquel  il  commença  ses  entreprises;  le  peu  de 
moicn  auec  lequel  il  ht  vn  si  glorieux  dessein;  l'au- 
thorité  qu'il  gaigna  en  cétc  sienne  enfance  parmy  les 
plus  grands  et  expérimentez  Capitaines  du  monde, 
desquels  il  estoit  suyuy;  la  faucur  extraordinaire 
dcquoy  la  fortune  embrassa  et  fauorisa  tant  de  siens 
exploits  hazardcux,  et  a  peu  que  ie  ne  dye  téméraires*; 
céte  grandeur  d'auoir  a  l'aage  de  trente  trois  ans  passé 

'  B,  par  erreur  :  "  Nos  enfans  appellent  ». 

victorieux  toute  la  terre  habitable*:  d'auoir  fait  nais- 
ire  de  ses  soldatz  tant  de  branches  royales,  laissant 
après  sa  mort  le  monde  en  partage  a  quatre  succes- 
seurs simples  Capitaines  de  son  armée,  desquels  les 
descendans  ont  despuis  si  long  temps  duré,  maintenant 
céte  grande  possession;  tant  d'excellantes  vertus  qui 
estoient  en  luy*  :  car  ses  mœurs  semblent,  a  la  vérité, 
n'auoir   aucun  iuste    reproche  que  la  colère**;    les 
rares  beautez  et  conditions  de  sa  personne  iusqucs  au 
miracle  :  car  on  tient  entre  autres  choses  que  sa  sueur 
produisoit  vne  trcsdoucc  et  souefue  odeur  '*;  l'excel- 
lence de  son  sçauoir  et  capacité;  la  durée  et  grandeur 
de  sa  gloire,  pure,  nette,  exempte  de  tache  et  d'cnuie  *  : 
il  confessera,   tout  cela  mis  ensemble,   que   i'ay  eu 
raison  de   le  préférer  a  Qrsar  mesme,   car  celuy  la 
seul  m'a  peu  mettre  en  doubte  du  chois*.  Hz  ont  eu 
plusieurs  choses  égales,  et  Cœsar,  a  l'aduenture,  aucu- 
nes plus  grandes*  :  mais,  toutes  pièces  ramassées  et 
mises  en  la  balance,  ie  ne  puis  que  ie  ne  panche  du 
costé  d'Alexandre. 

Le  tiers,  et  le  plus  excellent  a  mon  gré,  c'est  Kpa- 
minundas.  De  gloire,  il  n'en  a  pas  a  beaucoup  prez 
tant  que  d'autres  :  aussi  n'est  ce  pas  vne  pièce  de  la 
substance  de  la  chose.  De  resolution  et  de  vaillance, 
non  pas  de  celle  qui  est  esguisée  par  l'ambition,  mais 
de  celle  que  la  sapience  et  la  raison  peuuent  planter 
en  vne  ame  bien  réglée,  il  en  auoit  tout  ce  qui  s'en 
peut  imaginer.  De  preuue  de  céte  sienne  vertu,  il  en  a 
fait  autant,  a  mon  aduis,  qu'Alexandre  mesme  et  que 
Caesar  :  car,  encore  que  ses  exploits  de  guerre  ne 
soint  ny  si  frequens,  ny  si  enflés,  ilz  ne  laissent  pas 

'  Vulg.  supp.  :  <v  que  la  colère  ». 

'  Vulg.  supp.  :  «  car  on  tient...  odeur  ». 

pourtant,  a  les  bien  considérer,  et  toutes  leurs  circons- 
tances, d'être  aussi  poisans  et  roides,  et  portans  autant 
de  tesmoignagede*  sa  '  suffisance  en  l'art  militaire.  Les 
Grecs  luy  ont  faict  cet'  honneur  sans  contredit  de  le 
nommer  le  premier  homme  d'entre  eux.  Mais  estre  le 
premier  de  la  Grèce,  c'est*  être  le  prime  du  monde. 
Quant  a  son  sçauoir  et  suffisance,  ce  iugement  ancien 
nous  en  est  resté,  que  iamais  homme  ne  sceut  tant 
et  parla  si  peu  que  luy*.  Mais  quant  a  ses  meurs  et 
conscience,  il  a  de  bien  loing  surpassé  tous  ceux  qui 
se  sont  iamais  meslés  de  manier  affaires  :  car,  en  céte 
partie  qui  est  de  la  vertu,  et  *  qui  doit  estre  principa- 
lement considérée*,  il  ne  ccde  a  nul  philosophe,  non 
pas  a  Socratcs  mesme*. 

Et,  pour  exemple  de  sa  debonnaireté  •%  ie  veux 
adioutcr  icy  deux  de  ses  opinions*.  Il  ne  pensoit  pas 
qu'il  fut  loisible,  pour  recouurer  mesmcs  la  liberté  de 
son  pais,  de  tuer  vn  homme  sans  connoissance  de 
cause.  Voila  pourquoy  il  fut  si  froid  a  l'entreprise  de 
Pelopidas,  son  compaignon,  pour  la  deliurance  de 
Thebes.  Il  tenoit  aussi  qu'en  vne  bataille  il  falloit 
fuir  le  rencontre  d'vn  amy  qui  fut  au  party  contraire, 
et  l'espargner*.  , 


CHAPITRE    TRENTESETIESME. 

DE    LA    RESSEMBLANCE    DES    ENIANS    AVS    PERES. 

Ce  fagotage  de  tant  de  diuerses  pièces  se  fait  en  céte 
condition  que  ic  n'v  mctz  la  main  que  lors  qu'vne 


*  y  tel  g.  supp.  :  a  sa  ». 

*  Vulg,  supp.  :  «  qui  est  de  la  vcrtd,  et  ». 

*  BC  :  «  exemple  û'vne  excessiue  bonté  », 

trop  lâche  oysiueté  me  presse,  et  non  ailleurs  que 
chez  moy.  Ainsin  il  s'est  basti   a  diuerses    poses  et 
interualles,   comme  les  occasions  me  détiennent  ail- 
leurs par  fois  plusieurs  mois.   Au  demeurant,  ie  ne 
corrige  point  mes  premières  imaginations  par  les  se- 
condes* :  ie  veus  représenter  le  progrez  de  mes  hu- 
meurs, et  qu'on  voye  chaque  pièce  en  sa  naissance  ^ 
le  voudrois  auoir  commencé  plus  tost,  et  prendrois 
plaisir  a  reconnoitre  le  trein  de  mes  mutations.   Vn 
valet  qui  me  seruoit  a  les  escrire  soubs  mov  pensa  ' 
faire  vn  grand  butin  de  m'en  desrober  plusieurs  pièces 
choisies  a  sa  poste.  Cela  me  console  qu'il  n'y  fera  pas 
plus  de  gLiein  que  i'y  ay  faict  de  perte.   le  me  suis 
enuieilly  de  sept  ou  huit  ans,  dépuis  que  ie  commen- 
çay;  ce  n'a  pas  esté  sans  quelque  nouuel  acquest  :  i'y 
ay  pratiqué  la  colique  par  la  libéralité  des  ans  :  leur 
commerce  et  longue  conuersation  ne  se  passe  aisée- 
ment  sans  quelque  tel   fruit.    le  voudroy   bien,    de 
plusieurs  autres  presens  qu'ilz  ont  a  faire  a  ceux  qui 
les  hantent  long  temps,  qu'ilz  en  eussent  choisi  quel- 
qu'vn  qui  m'eust  esté  plus  acceptable  :  car  ilz  ne  m'en 
eussent  sceu  faire  que  l'eusse  en  plus  grande  horreur 
des  rqon  enfance.  C'estoit,  a  point  nommé,  de  tous  les 
accidens  de  la  vieillesse,  celuy  que  ie  creignois  le  plus, 
l'auoy  pensé  maintefois,  a  part  moy,  que  i'aloy  trop 
auant,  et  qu'a  faire  vn  si  long  chemin  ie  ne  faudroy 
pas  de  m'cngager  en  fin  en  quelque  mal  plaisant  ren- 
contre :  ie  sentoys  et  protcstois  asses  qu'il  étoit  heure  de 
partir,  et  qu'il  faloit  trencher  la  vie  dans  le  vif  et  dans 
le  sein,  suyuant  la  règle  des  chirurgiens,  quand  ils 
ont  a  couper  quelque  membre*.  Maisc'estoient  vaines 

^  Vulg.  modifie  légèrement  cette  phrase. 
2  BC  :  «  a  pensé  )i. 

propositions  '  :  il  s'en  faloit  tant  que  i'en  fusse  prest 
lors,  que,  en  dixhuit  mois  ou  enuiron  qu'il  y  a  que  ic 
suis  en  ce  plaisant  -  estât,  i'ay  des-ia  apris  a  m'v 
accommoder.  l'entre  des-ia  en  composition  de  ce  viure 
coliqueus;  i'y  trouue  dequoy  me  consoler  et  dequov 
espérer  :  tant  les  hommes  sont  acoquinez  a  leur  estre 
misérable  qu'il  n'est  si  rude  condition  qu'ilz  n'accep- 
tent pour  s'y  conseruer*.  Les  souffrances  qui  nous 
touchent  simplement  par  lame,  elles  m'affligent  beau- 
coup moins  qu'elles  ne  font  la  plus  part  des  autres 
hommes,  partie  par  iugement  (car  le  monde  estime 
plusieurs  choses  horribles  ou  euitables  au  pris  de  la 
vie,  qui  me  sont  a  peu  près  indifférentes),  partie  par 
vne  complcxion  stupidc  et  insensible  que  i'ay  aux 
accidens  qui  ne  donnent  a  moy  de  droit  til  :  laquelle 
complcxion  i'cstime  l'vne  des  meilleures  pièces  de  ma 
naturelle  condition.  Mais  les  souffrances  vrayement 
essentielles  et  corporelles,  ie  les  gouste  bien  vifue- 
ment.  Si  est  ce  pourtant  que  les  preuoiant  autresfois 
d'vne  veiie  foible,  délicate  et  amollie  par  la  iouissancc 
de  céte  longue  et  heureuse  santé  et  repos  que  Dieu 
m'a  preste  la  meilleure  part  de  mon  aage,  ie  les  auov 
conceûes,  par  imagination,  si  insupportables  qu'a  la 
vérité  i'en  auois  plus  de  peur  que  ie  n'y  ay  trouué  de 
mal.  Par  ou  i'augmcnte  tousiours  céte  créance  que  la 
plus  part  des  facultcz  de  nostre  ame*  troublent  plus 
le  repos  de  nostre  vie  qu'elles  ne  nous  y  seruent. 

le  suis  aux  prises  auec  la  pire  de  toutes  les  mala- 
dies, la  plus  soudaine,  la  plus  doloreusc,  la  plus  mor- 
telle et  la  plus  irrémédiable,  l'en  ay  des-ia  essaie  cinq 
ou  six  bien  longs  accès  et  pénibles.  Toutesfois,  ou  ic 

'  Vulg.  supp.  :  «  .Mais  c'estoient  -aines  propositions  »>. 
•  Vulg.  :  «  malplaisant  »>. 

me  flate,  ou  encores  y  a  il  en  cet  estât  dequov  se 
soustenir,  a  qui  a  l'ame  deschargce  de  lu  crainte  de  la 
mort  et  deschargce  aussi  des  menasses,  conclusions  et 
conséquences  dequov  la  médecine  nous  enteste.  Mais 
l'effect  mesmc  de  la  douleur,  il  n'a  pas  cete  aigreur  si 
aspre  et  si  poignante  qu'vn  homme  rassis  en  doyuc 
entrer  en  rage  et  en  desespoir.  Pay  aumoins  ce  profit 
de  la  cholique  que,  ce  que  ie  n'auov  encore  peu  sur 
moy,  pour  me  concilier  du  tout  et  m'accointer  a  la 
mort,  elle  le  parfera  :  car,  d'autant  plus  elle  me  pres- 
sera et  importunera,  d'autant  moins  me  sera  la  mort 
a  craindre.  l'auoi  des-ia  gaignc  cela  de  ne  tenir  a  la 
vie  que  par  la  vie  seulement  :  elle  desnouera  encore 
céte  intelligence.  Et  Dieu  veuille  qu'en  fin,  si  son 
aspreté  vient  a  surmonter  mes  forces,  elle  ne  me  reiette 
a  l'autre  extrémité  non  moins  vitieuse.  qui  est  d'aimer 
et  désirer  a  mourir  : 

Summum  nec  metuas  diem.  uec  optes. 

Ce  sont  deux  passions  a  craindre;  mais  l'vne  a  son 
remède  bien  plus  prest  que  l'autre. 

Au  demourant,  i'av  tousiours  trouue  ce  précepte 
ceremonieus  et  inepte  ^  qui  ordonne*  de  tenir  bonne 
contenance  et  vn  maintien  graue  -  et  posé  a  la  souf- 
france des  maus.  Pourquov  la  philosophie  qui  ne 
regarde  que  le  vif,  que  la  substance  et  les  effects,  se 
va  elle  amusant  a  ces  apparences  vaines  et  externes? 
comme  si  elle  dressoit  les  hommes  aux  actes  d'vne 
commedie,  ou  comme  s'il  estoit  en  sa  iurisdiction 
dempescher  les  mouuemcns  et  altérations  que  nous 

*  Vulg.  supp.  :  u  et  inepte  ». 
'  Vulg.  :  a  desdaigneux  >■>. 

sommes  naturellement  contraintz  de  receuoir.  Qu'elle 
cmpesche  donq  Socrates  de  rougir  d'affection  ou  de 
honte,  de  cligner  les  yeux  a  la  menasse  d'vn  coup,  de 
trembler  et  de  suer  aus  secousses  de  la  tiebure.  La 
peinture  de  la  poésie,  qui  est  libre  et  volontaire,  n'ose 
priuer  de  *  larmes  mesmes  les  personnes  qu'elle  veut 
représenter  accomplies  et  parfaictes  : 

E  se  najlige  tanto 
Che  si  morde  le  mau,  morde  le  labbia. 
Sparge  le  guancie  di  continuo  pianto. 

Elle  deuroit  laisser  céte  charge  a  ceux  qui  font  pro- 
fession de  régler  nostre  maintien  et  nos  mines.  Qu'elle 
s'arreste  a  gouuerner  nostre  entendement  qu'elle  a 
pris  a  instruire;  qu'elle  luy  ordonne  ses  pas  et  le 
tienne  en  bride  et  en  office  ';  qu'aus  effors  de  la  cho- 
lique  elle  maintienne  nostre  ame  capable  de  se  recon- 
noitre,  de  suiure  son  train  acoustumc,  combatant  la 
douleur  et  la  soustenant,  non  se  prosternant  honteu- 
sement a  ses  pieds;  esmeue  et  eschauffée  du  combat, 
non  abatuc  pourtant  et  renucrsée*.  En  accidens  si 
extrêmes,  c'est  cruauté  de  requérir  de  nous  vne  dé- 
marche si  réglée.  Pourueu  que  nous  ayons  beau  ieu, 
c'est  tout  vn  '  que  nous  ayons  mauuaise  mine.  C'est 
bien  assez  que  nous  soyons  telz  que  nous  auons  acous- 
tumé  en  noz  discours  et  actions  principales  *.  Quand 
au  corps,  s'il  se  soulage  en  se  pleignant,  qu'il  le  face; 
si  l'agitation  luy  plait.  qu'il  se  trémousse  *  et,  tracasse 

•  DC  :  u  des  ". 

'  Vulg.  modifie  entièrement  le  passage  qui  précède,  depuis  : 
»  Pourquoy  la  philosophie...  ". 
^  Vulg.  :  (i  c'est  peu  ". 

*  Vulg.  supp.  :  u  C'est  bien...  principales  «. 
'  Vulg.  :  M  lourneboule  ". 

a  sa  fantasie;  s'il  luy  semble  que  le  mal  s'euapore 
aucunement,  comme  aucuns  médecins  disent  que  cela 
aidealadeliurancedes  femmes  enseintes,  pour  pousser 
hors  la  vois  auec  plus  grande  violence,  ou  s'il  pense 
que  cela  *  amuse  son  torment,  qu'il  crie  tout  a  faict*. 
Nous  auons  assez  de  trauail  du  mal,  sans  y  ioindre 
vn  nouueau  trauail  par  discours  '.  Ce  que  ie  dis  pour 
excuser  ceux  qu'on  voit  ordinairement  se  escrier  et  se 
tempester  aux  secousses  *  de  la  doleur  de  céte  maladie  : 
car,  pour  moy,  ie  l'ay  passée  iusques  a  céte  heure  auec 
vn  peu  meilleur  visage*.  Non  pourtant  que  ie  me 
mette  en  peine  pour  maintenir  céte  décence  extérieure  ; 
car  ie  fay  peu  de  conte  d'vn  tel  aduantage.  le  preste 
en  cela  au  mal  autant  qu'il  veut;  mais  ou  mes  doleurs 
ne  sont  pas  si  excessiues,  ou  i'y  apporte  plus  de  fermeté 
que  le  commun  :  ie  me  plains,  ie  me  despite,  quand 
les  aigres  pointures  me  pressent,  mais  ie  n'en  viens 
point  au  desespoir*  et  a  la  rage  ^  Et  aux  intcrualles 
de  cette  doleur  excessiue*,  ie  me  remets  soudain  en 
ma  forme  ordinaire.  le  deuise,  ie  ris,  i'estudie  sans 
émotion  et  altération  *,  d'autant  que  mon  ame  ne 
prend  nulle  autre  allarme  que  la  sensible  et  corpo- 
relle :  ce  que  ie  doy  certainement  au  soing  que  i'ay 
eu  a  me  préparer  par  estude  et  ^  par  discours  a  tels 
accidens*.  le  suis  essayé  pourtant  vn  peu  bien  rude- 
ment pour  vn  apprentis,  et  d'vn  changement  bien 
soudain  et  bien  rude,  estant  chcu  tout  a  coup,  d'vne 
tresdouce  condition  de  vie  et  trcsheurcuse,  a  la  plus 


•  Vulg.  :  c(  ou  s'il  en  amuse  ». 

-  Vulg.  modifie  légèrement  cette  phrase  et  la  st4wau!i\ 

^  Vulg.  siipp.  :  «  et  a  la  rage  «. 

*  Vulg.  supp.  :  a  le  deuise...  et  altération  ». 
•*>  Vulg.  supp.  :  «  par  estude  et  ». 

dolorcuse  et  pénible  qui  se  puisse  imaginer.  Car, 
outre  ce  que  c'est  vue  maladie  bien  fort  a  craindre 
d'elle  mesme ,  elle  faict  en  moy  ses  commencemens 
beaucoup  plus  aspres  et  difficiles  qu'elle  n'a  acous- 
tumé.  Les  accès  me  reprennent  si  souuant  que  ie  ne 
sens  quasi  plus  d'entière  santé  et  pure  de  doleurs  •  ; 
ie  maintien  toutefois  iusques  a  cet  heure  mon  esprit 
en  telle  assiete  que,  pourueu  que  i'y  puisse  apporter 
de  la  constance,  ie  me  treuue  en  assez  meilleure  con- 
dition de  vie  que  mille  autres  qui  n'ont  ni  liebure. 
ny  mal,  que  celuy  qu'ils  se  donnent  eux  mesmes  par 
la  faute  de  leur  discours. 

Il  est  certaine  façon  d'humilité  subtile  qui  naist  de 
la  présomption,  comme  céte  cy,  que  nous  reconnois- 
sons  nostre  ignorance  en  plusieurs  choses,  et  sommes 
si  courtois  d'auouër  qu'il  v  a  es  ouurages  de  nature 
aucunes  qualitez  et  conditions  qui  nous  sont  imper- 
ceptibles, et  desquelles  nôtre  suffisance  ne  peut  des- 
couurir  les  moiens  et  les  causes  :  par  céte  honneste 
et  conscientieuse  déclaration,  nous  espérons  gaigner 
qu'on  nous  croira  aussi  de  celles  que  nous  dirons 
entendre.  Nous  n'auons  que  faire  d'aller  trier  des 
miracles  et  des  diticultez  estrangieres.  Il  me  semble 
que,  parmy  les  choses  que  nous  voions  ordinairement, 
il  y  a  des  estrangetez  si  incompréhensibles  qu'elles 
surpassent  toute  la  difficulté  des  miracles.  Quel  mons- 
tre est  ce  que  céte  goûte  de  semence  dequoy  nous 
sommes  produitz  porte  en  sov  les  impressions  non  de 
la  forme  corporelle  seulement,  mais  des  pensemens  et 
des  inclinations  de  nos  perez.  Céte  goûte  d'eau,  ou 
loge  elle  ce  nombre  infini  de  formes?* 

'   ^'ulp.  SHff.  :  a  et  pure  de  doleurs  «. 

Il  est  vray-semblable  que  ie  tiens  de  mon  père  céte 
qualité  pierreuse,  car  il  mourut  mcrueilleusement 
affligé  d'vne  grosse  pierre  qu'il  auoit  en  la  vossie.  Il 
ne  s'aperceut  de  son  mal  que  le  soixante  septicsme  an 
de  son  aage,  et,  auant  cela,  il  n'en  auoit  eu  nulle 
menasse  ou  ressentiment  aux  reins,  aux  costez,  ny 
ailleurs,  et  auoit  vescu  iusqucs  lors  '  en  vne  bien 
heureuse  santé  et  bien  peu  subiette  a  maladies,  et 
dura  encores  sept  ans  en  ce  mal, 'traînant  vne  fin  de 
\ie  bien  douloureuse.  l'estoy  nay  vingt  cinq  ans  et 
plus  auant  sa  maladie,  et  durant  le  temps  de  son 
meilleur  estât*.  Ou  se  couuoit  tant  de  temps  la  pro- 
pension a  ce  mal  -?  Et,  lors  qu'il  estoit  si  loing  de 
s'en  sentir,  céte  legiere  pièce  de  sa  substance,  dequoy 
il  me  bastit,  comment  en  portoit  elle  pour  sa  part 
vne  si  grande  impression?  et  comment  encore  si  cou- 
uerte  que,  quarante  cinq  ans  après,  i'aye  commencé  a 
m'en  ressentir?*  Qui  m'esclaircira  de  tout  ce  piogrcz, 
ie  le  croyray  d'autant  d'autres  miracles  qu'il  voudra, 
pourueu  que,  comme  ilz  font,  ils  ne  me  donnent  pas 
en  paiement  vne  doctrine  beaucoup  plus  difficile  et 
fantastique  que  n'est  la  chose  mesme. 

Que  les  médecins  excusent  vn  peu  nia  liberté  :  car, 
par  céte  mesme  infusion  et  insinuation  fatale ,  i'ay 
receu  la  haine  et  le  mcspris  de  leur  doctrine.  Céte 
antipathie  que  i'ay  a  leur  art  m'est  héréditaire.  Mon 
père  a  vescu  soixante  quatorze  ans,  mon  ayeul 
soixante  neuf,  mon  bisayeul  près  de  quatre  vingtz, 
sans  auoir  goûté  nulle  sorte  de  médecine;  et,  entre 
nous,  tout  ce  qui  n'est  '  de  nostre  vsage  ordinaire, 

*  C  :  a  alors  ». 

-  Vulg.  :  «  défaut  ». 

'   Vulg.  :  «  entre  eux,  tout  ce  qii  n'estoit...  tenoit  ». 

nous  tient  lieu  de  drogue.  La  médecine  se  forme  par 
exemples  et  expérience  :  aussi  fait  mon  opinion.  Voila 
pas  vpe  bien  expresse  experiance  et  bien  aduanta- 
geuse?  le  ne  sçay  s'ilz  m'en  trouueront  trois  en 
leur  registres  nais,  nouris  et  trespassés  en  mesme 
maison  *  aians  autant  vescu  soubs  leurs  règles.  Il 
faut  qu'ils  m'aduouent  en  cela  que,  si  ce  n'est  la 
raison,  au  moins  que  la  fortune  est  de  mon  party. 
Or,  ches  les  médecins,  fortune  vaut  beaucoup  mieus 
que  la  raison.  Qu'ils  ne  me  prenent  point  a  cette 
heure  a  leur  auantage;  qu'ils  ne  me  menassent  point, 
atterré  comme  ie  suis  :  ce  seroit  supercherie;  aussi, 
a  dire  la  vérité,  i'ay  assez  gaigné  sur  eus  par  mes 
exemples  domestiques,  encore  qu'ils  s'arrestent  la. 
Les  choses  humaines  n'ont  pas  tant  de  constance.  Il 
y  a  enuiron  '  deus  cens  ans,  il  ne  s'en  faut  que  dix- 
huit,  que  cet  essai  nous  dure  :  car  le  premier  nasquit 
l'an  1402.  C'est  vraiemant  bien  raison  que  céte  expe- 
riance commence  a  nous  faillir.  Qu'ils  ne  me  repro- 
chent point  les  maus  qui  me  tiennent*  a  la  gorge. 
D'auoir  vescu  quarante  six  ans  ^  pour  ma  part,  n'est 
ce  pas  assés?  Quand  ce  sera  le  bout  de  ma  carrière, 
elle  est  des  plus  longues. 

Mes  ancestres  auoint  la  médecine  aVontre  cœur 
par  quelque  inclination  occulte  et  naturelle,  car  la 
veuc  mesme  des  drogues  faisoit  horreur  a  mon  père. 
*Vn  oncle  paternel  que  i'auoy,  homme  d'Eglise,  ma- 
ladif des  sa  naissance,  et  qui  fit  toutesfois  durer  céte 
vie  débile  iusques  a  soixante  sept  ans  et  plus  \  estant 


*  Vulf;.  :  a  mesme  fojyer,  mesme  toict  ». 
"  Vulg.  supp.  :  «  enuiron  ». 

3  Vulg.  :  «  quarante  sept  ». 

*  Vulg.  supp.  :  u  et  pluà  ». 

tumbé  autresfois  en  vnc  grosse  et  véhémente  ticure 
continue,  il  fut  ordonné  par  les  médecins  qu'on  luv 
declaireroit,  s'il  ne  se  vouloit  aider  (ils  appellent 
secours  ce  qui,  le  plus  souuent,  est  rengregement  de 
mal  *)  qu'il  étoit  infailliblement  mort.  Ce  bon  homme, 
tout  effraie  comme  il  fut  de  céte  horrible  sentence,  si 
respondit  il  :  «  le  suis  donq  mort!  »  Mais  Dieu  rendit 
tantost  après  vain  ce  prognostique*. 

Il  est  possible  que  i'ay  receu  d'eus  céte  dispathie 
naturelle  a  la  médecine;  mais,  s'il  n'y  eut  eu  que  céte 
considération,  i'eusse  essayé  de  la  forcer  :  car  toutes 
ces  conditions  qui  naissent  en  nous  sans  raison,  elles 
sont  vitieuses.  C'est  vne  espèce  de  maladie  qu'il  faut 
combatre.  Il  est  possible  que  i'y  auoy  céte  propension  ; 
mais  ie  I'ay  appuiée  et  fortifiée  par  les  discours,  qui 
m'en  ont  establi  l'opinion  que  l'en  ay;  car  ie  hay 
aussi  céte  considération  de  refuser  la  médecine  pour 
l'aigreur  de  son  goust  :  ce  ne  seroit  aisément  mon 
humeur,  qui  trouue  la  santé  digne  d'être  rachetée  par 
tous  les  cautères  et  incisions  les  plus  pénibles  qui  se 
facent*.  C'est  vne  pretieuse  chose  que  la  santé,  et  la 
seule  qui  mérite,  a  la  vérité,  qu'on  y  emploie,  non  le 
temps  seulement,  la  sueur,  la  peine,  les  biens,  mais 
encore  la  vie  a  sa  poursuite  :  d'autant  que,  sans  elle, 
la  vie  ne  peut  auoir  ni  grâce  ni  saueur  -.  La  volupté, 
la  sagesse,  la  science  et  la  vertu,  sans  elle  se  ternissent 
et  esuanouissent;  et,  aus  plus  fermes  et  tendus  dis- 
cours que  la  philosophie  nous  veuille  imprimer  au 
contraire,  nous  n'auons  qu'a  opposer  l'image  de 
Platon,  estant  frappé  du  haut  mal  ou  d'vne  apoplexie, 
et,  en  céte  presuposition,  le  deffier  de  s'aydcr  de  ces 

'  Viilg.  :  «  est  empcschemcnt  ». 
*  Vidg.  modifie  cette  fin. 

nobles  et  riches  *  facultés  de  son  ame.  Toute  voye  qui 
nous  meneroit  a  la  santé  ne  se  peut  dire  pour  moy  ny 
aspre,  ny  espineuse  '.  Mais  i'ay  quelques  autres  appa- 
rences qui  me  font  estrangement  deffier  de  toute  céte 
marchandise.  le  ne  dy  pas  qu'il  n'y  en  puisse  auoir 
quelque  art,  qu'il  n'y  ait,  parmy  tant  d'ouurages  de 
nature,  des  choses  propres  a  la  conseruation  de  nostre 
santé  :  cela  est  vray  semblable  ';  mais  ie  dy  que  ce 
qui  s'en  void  en  practique,  il  y  a  grand  dangier  que  ce 
soit  pure  imposture  :  l'en  croy  leurs  confraires  Fiora- 
uanti  et  Paracelse  \ 

En  premier  lieu,  l'expérience  me  le  fait  craindre  : 
car,  de  ce  que  i'ay  de  connoissance,  ie  ne  voy  nulle 
race  de  gens  si  tost  malade  et  si  tard  guérie  que  celle 
qui  est  sous  la  iurisdiction  de  la  médecine  :  leur  santé 
nusme  est  altérée  et  corrompue  par  la  contrainte  des 
régimes.  Les  médecins  ne  se  contentent  point  d'auoir 
la  maladie  en  gouuernement,  ilz  rendent  la  santé 
malade,  pour  garder  qu'on  ne  puisse,  en  nulle  saison, 
eschapper  leur  authoritc.  D'vne  santé  constante  et 
entière  n'en  tirent  ilz  pas  l'argument  d'vne  grande 
maladie  future?  I'ay  esté  assez  souuent  malade;  i'ay 
trouué,  sans  leurs  secours,  mes  maladies  aussi  douces 
a  supporter  ^et  en  ay  quasi  essaie  ^  de  toutes  les  sortes) 
et  aussi  courtes  qu'a  nul  autre,  et  si  n'y  ay  point 
meslé  l'amertume  de  leurs  drogues  \  La  santé,  ie  I'ay 
libre  et  entière,  sans  règle  et  sans  autre  discipline  que 
de  ma  coustume  et  de  mon  plaisir.  Tout  lieu  m'est 

*  Vulg.  :  M  d'appeler  a  son  secours  les  riches  ». 
'  Vulg.  :  «  cherc  ». 

^  Vulg.  :  «  e^t  certain  ». 

*  Vulg.  rcmpljcc  cette  phrase  par  un  long  Jéveloppemeyit. 

*  BC.  :  M  essaye  quasi  ». 

*  Vulg.  :  il  ordonnances  ». 

bon  a  m'arrester  :  car  il  ne  me  faut  autres  commodi- 
tés estant  malade  que  celles  qu'il  me  faut  estant  sain, 
le  ne  me  passionne  point  d'estre  sans  mon  médecin, 
sans  mon  apothiquaire  ^,  et  sans  secours;  dequoy  i'en 
voy  la  plus  part  plus  affligez  que  du  mal  mesme. 
Quoy,  eux  mesmes  nous  font  ilz  voir  de  l'heur  et  de 
la  durée  en  leur  vie  qui  nous  puisse  tesmoigner  quel- 
que apparant  effcct  de  leur  science? 

Il  n'est  nation  qui  n'ait  esté  plusieurs  siècles  sans 
la  médecine,  et  les  premiers  siècles,  c'est  a  dire  les 
meilleurs  et  les  plus  heureus;  et  du  monde  la 
dixiesme  partie  ne  s'en  sert  pas  encores  a  céte  heure. 
Infinies  nations  ne  la  cognoissent  pas,  ou  l'on  vit  et 
plus  sainement  et  -  plus  longuement  qu'on  ne  fait  icy. 
Et,  parmy  nous,  la  plus  part  du  ^  peuple  s'en  passe 
heureusement.  Les  Romains  auoint  esté  six  cens  ans 
auant  que  de  la  receuoir  :  mais,  après  l'auoir  essayée, 
ilz  la  chassèrent  de  leur  ville  par  l'entremise  de  Caton 
le  Censeur,  qui  monstra  combien  aiséement  il  s'en 
pouuoit  passer,  ayant  vescu  quatre  vingtz  et  cinq 
ans,  et  fait  viure  sa  femme  iusqu'a  l'extrême  vieillesse, 
non  pas  sans  médecine,  mais  ouy  bien  sans  médecin  : 
car  toute  chose  qui  se  trouue  salubre  a  nostre  vsage  * 
se  peut  nommer  médecine.  Il  entretenoit,  ce  dict 
Plutarque,  sa  famille  en  santé  par  l'vsage  ^  du  Heure; 
comme  les  Arcades,  dict  Pline,  guérissent  toutes 
maladies  auec  du  laict  de  vache*;  et  les  gens  de  vil- 
lage de  ce  pais,  a  tous  accidcns,  n'emploient  que  du 


'  Vulg.  :  u  sans  médecin,  sans  apothiquaire 
-  A  omet  par  erreur  :  «  et  >». 
'  Viilg.  :  «  le  commun  ». 
*  Viilf^.  :  «  vie  ». 
5  BC  aj.  :  «  i'ce  me  semble^  ». 
U. 

vin,  le  plus  fort  qu'ilz  peuueut,  meslé  a  force  safran 
et  espice  :  tout  cela  auec  vne  fortune  pareille. 

Et,  a  dire  vray,  de  toute  céte  diuersité  et  confusion 
d'ordonnances,  quelle  autre  fin  et  effect,  après  tout, 
y  a  il  que  de  vuider  le  ventre?  ce  que  mille  simples 
domestiques  peuuent  faire*. 

On  demandoit  a  vn  Lacedemonien  qui  l'auoit  fait 
viure  sain  si  long  temps  :  «  L'ignorance  de  la  méde- 
cine »,  respondit  il;  etAdrian,  l'Empereur  *,  crioit 
sans  cesse,  en  mourant,  que  la  presse  des  médecins 
l'auoit  tué*.  Mais  ils  ont  cet  heur*  que  leur  erreur  et 
leurs  fautes  sont  soudain  mises  sous  terre  et  enseue- 
lics  %  et  qu'outre  cela  ilz  ont  vne  façon  bien  auanta- 
geuse  de  se  seruir  de  toutes  sortes  d'euenemens  :  car 
ce  que  la  fortune,  ce  que  la  nature,  ou  quelque  autre 
cause  estrangiere  (desquelles  le  nombre  est  intiny) 
produit  en  nous  de  bon  et  de  salutaire,  c'est  le  priui- 
lege  de  la  médecine  de  se  Tattribuer.  Tous  les  heureus 
succez  qui  arriuent  au  patient  qui  est  soubs  son 
régime,  c'est  d'elle  qu'il  les  tient.  Les  occasions  qui 
m'ont  guery  a  moy,  et  qui  guérissent  mille  autres  qui 
n'appellent  point  les  médecins  a  leurs  secours,  ilz  les 
vsurpent  en  leurs  subiectz.  Et,  quand  aux  mauuais 
accidentz,  ou  ilz  les  desauouent  tout  a  faict,  en  attri- 
buant la  coulpe  au  patient,  par  des  raisons  si  vaines 
qu'ilz  n'ont  garde  de  taillir  d'en  trouuer  tousiours 
assez  bon  nombre  de  telles  :  c'est  que  il  a  découuert 
son  bras*,  ou  on  luy  a  entrouuert  sa  fenestre,  ou  il 
s'est  couche  sur  le  costc  gauche,  ou  passé  par  sa  teste 
quelque  pensemcnt  pénible  :  somme  vne  paroUe,  vn 
songe,    vne  œuillade   leur  semble   suffisante   excuse 

•  C  :  «  Adrian  t^mpercur  ». 

*  V'ulf^.  modifie  ce  passage. 

pour  se  descharger  de  faute;  ou,  s'il  leur  plait,  ilz  se 
seruent  encore  de  cet  empirement,  et  en  font  leurs 
affaires  par  cet  autre  moien  qui  ne  leur  peut  iamais 
faillir,  c'est  de  nous  paier,  lors  que  la  maladie  se  trouue 
rechaufée  par  leurs  applications,  de  l'asseurance  qu'ils 
nous  donnent  qu'elle  seroit  bien  autrement  empirée 
sans  leurs  rdmedes.  Celuy  qu'ilz  ont  ietté  d'vn  morfon- 
dement  en  vne  fieure  quotidiene,  il  eust  eu,  sans  eux, 
la  continue.  Hz  n'ont  garde  de  faire  mal  leurs  besoignes, 
puis  que  le  dommage  leur  renient  a  profit.  Vrayement 
ilz  ont  raison  de  requérir  du  malade  vn'application 
de  créance  fauorable  :  il  faut  qu'elle  le  soit,  a  la  vérité, 
en  bon  escient,  et  bien  souple,  pour  s'appliquer  a  des 
imaginations  si  mal  aisées  a  croire*.  iEsope,  autheur 
de  très-rare  excellence,  et  duquel  peu  de  gens  descou- 
urent  toutes  les  grâces,  est  plaisant  a  nous  représenter 
céte  authorité  tyrannique  qu'ilz  vsurpent  sur  ces  pan- 
ures âmes  afoiblies  et  abatuespar  le  mal  et  la  crainte; 
car  il  conte,  ce  me  semble  \  qu'vn  malade  estant 
interrogé  par  son  médecin,  quelle  opération  il  sentoit 
des  medicamens  qu'il  luy  auoit  donnez  :  «  l'ay  fort 
sué  »,  respondit  il.  «  Cela  est  bon  »,  dit  le  médecin.  A 
vne  autresfois,  il  luy  demanda  encore  comme  il  s'estoit 
porté  depuis  :  «  l'ay  eu  vn  froid  extrême,  fit  il,  et  ay 
fort  tremblé.  »   «  Cela  est  bon  »,  suiuit  le  médecin. 
A  la  troisiesme  fois,  il  luy  demanda  de  rechef  comment 
il  se  portoit  :  «   le  me  sens,  dit  il,  enfler  et  bouffir, 
comme  d'hydropisie.  »  «  Voila  qui  va  bien  »,  adiousta 
le  médecin.  L'vn  de  ses  domestiques  venant  après  a 
s'enquérir  a  luy  de  son  estât  :  «  Certes,  mon  amy, 
respond  il,  a  force  de  bien  estre,  ie  me  meurs.  » 

*  BC  siipp.  :  <i  ce  me  semble  ». 

Il  V  auoit  en  ^Egypte  vne  loy  plus  iuste,  par  laquelle 
le  médecin  prenoit  son  patient  en  charge,  les  trois 
premiers  iours  aus  périls  et  fortunes  du  patient;  mais, 
les  trois  iours  passez,  c'estoit  aus  siens  propres  :  car 
quelle  raison  y  a  il  quVEsculapius,  leur  patron,  ait 
este  frappé  du  foudre  pour  auoir  ramené  Heleine  *  de 
mort  a  vie%  et  ses  suiuans  soint  absous,  qui  enuoient 
tant  d'ames  de  la  vie  a  la  mort?* 

Au  demeurant,  si  i'eusse  esté  de  leur  conseil,  i'eusse 
rendu  ma  discipline  plus  sacrée  et  mystérieuse.  Hz 
auoint  assez  bien  commencé  ;  mais  ilz  n'ont  pas  acheué 
de  mesme.  Cestoit  vn  bon  commencement  d'auoir  fait 
des  Dicus  et  des  Daimons  autheurs  de  leur  science, 
d'auoir  pris  vn  langage  a  pîirt,  vne  escrituréa  part*. 
C'estoit  vne  bonne  règle  en  leur  art,  et  qui  acompai- 
gnc  toutes  les  arts  fantastiques,  vaines  et  supernatu- 
rellcs,  qu'il  faut  que  la  foy  du  patient  préoccupe  par 
bonne  espérance  et  asseurance  leureffcct  et  opération. 
Laquelle  reiglc  ilz  tiennent  iusques  la  que,  le  plus 
ignorant  et  grossier  médecin,  ilz  le  trouuent  plus 
propre  a  celuy  qui  a  tiance  en  luy,  que  le  plus  expéri- 
menté*. Le  chois  mesmes  de  la  plus  part  de  leurs  dro- 
gues est  aucunement  mysterieus  et  diuin  :  le  pied 
gauche  d'vne  tortue,  l'vrinc  d'vn  luisert,  la  liante  d'vn 
éléphant,  le  foyc  d'vne  taupe,  du  sang  tiré  sous  l'aile 
droite  d'vn  pigeon  blanc,  et,  pour  nous  autres  coliqueus 
(tant  ilz  abusent  desdaigneusement  de  nostre  misère), 
des  crotes  de  rat  puluerisées,  et  telles  autres  singeries, 
qui  ont  plus  le  visage  d'vn  enchcntement  magicien 
que  de  nulle  science  solide.  le  laisse  a  part  le  nombre 
imper  de  leurs  pillules,  la  destination  de  certains  iours 

*  Vulg.  :  («  Hippolytus  ». 

et  fesles  de  l'année,  la  distinction  des  heures  a  cuillir 
les  herbes  de  leurs  ingrediens,  et  céte  grimace  rebar- 
batiue  et  cérémonieuse  ^  de  leur  port  et  contenance, 
de  quoi  Pline  mesme  se  moque.  Mais  ilz  ont  failly, 
ce  me  semble,  de  ce  qu'a  ce  beau  commencement  ilz 
n'ont  aiousté  cecy,  de  rendre  leurs  assemblées  et 
consultations  plus  religieuses  et  secrètes  :  nul  homme 
profane  n'i  deuoit  auoir  accez,  non  plus  qu'aus  secrètes 
cérémonies  d'^Esculape  ;  car  il  adulent  de  céte  faute 
que  leur  irrésolution,  la  foiblesse  de  leurs  argumens, 
diuinations  et  fondemens,  l'apresté  de  leurs  contesta- 
tions, pleines  de  haine,  de  ialousie  et  de  considération 
particulière,  venant  a  estre  découuerte  '  a  vn  chacun, 
il  faut  estre  merueilleusement  aueuglé,  si  on  ne  se 
sent  bien  hazardé  entre  leurs  mains.  Qui  veid  iamais 
médecin  se  seruir  de  la  recepte  de  son  compaignon  sans 
en  retrancher  ou  y  adiouster  quelque  chose?  ilz  tra- 
hissent assez  par  la  leur  art,  et  nous  font  voir  qu'ils  y 
considèrent  plus  leur  réputation  et,  par  conséquent, 
leur  profit  que  Tinterest  de  leurs  patiens.  Celuy  la  de 
leurs  docteurs  est  plus  sage  qui  leur  a  anciennement 
prescript  céte  règle  ^  qu'vn  seul  se  mesle  de  traiter 
vn  malade  :  car,  s'il  ne  fait  rien  qui  vaille,  le  reproche 
a  l'art  de  la  médecine  n'en  sera  pas  fort  grand,  pour  la 
faute  d'vn  homme  seul,  et,  au  rebours,  la  gloire  en 
sera  grande,  s'il  vient  a  bien  rencontrer;  la  ou,  quand 
ilz  sont  beaucoup,  ilz  descrient  tous  les  coups  le  mes- 
tier  :  d'autant  qu'il  leur  adulent  de  faire  plus  souuent 
mal  que  bien.  Ilz  se  deuoint  contenter  du  perpétuel 
desacord  qui   se  trouue  es  opinions   des   principaus 

*  Vulg.  :  «  prudente  ». 
'  BC  :  «  descouuerts  ». 
^  VulfT.  supp.  :  «i  céte  règle  ». 

maistres  et  autheurs  anciens  de  céte  science,  qui  n'est 
cogneue  que  des  hommes  versés  aus  liures,  sans  faire 
voir  encore  au  peuple  les  controuerses  et  inconstances 
de  iugement  qu'ils  nourissent  et  continuent  entre  eux. 

Voulons  nous  veoir  vn  exemple  de  l'ancien  débat 

de  la  médecine?  Hierophilus  loge  la  cause  originelle 

des  maladies  aux  humeurs;  Erasistratus,  au  sang  des 

artères;  Asclepiades,  aux  atomes  inuisibles  s'escoulant 

en  noz  pores;  Alcmaeon,  en  l'exuperance  ou  défaut  des 

forces  corporelles;  Diodes,  en  l'inequalité  des  elemens 

du  corps,  et  en  la  qualité  de  l'air  que  nous  respirons; 

Strato,  en  l'abondance,  crudité  et  corruption  de  l'ali- 

mant  que  nous  prenons;  Hippocrates  la  loge  aux  es- 

pritz.  Ilyal'vn  de  leurs  amis,  qu'ils  cognoissent  mieux 

que  moy,  qui  s'cscrie,  a  ce  propos  la,  que  la  science 

la  plus  importante  qui  soit  en  nostre  vsage,  comme 

celle  qui  a  charge  de  nostre  conseruation  et  santé, 

c'est,  de  mal'heur,  la  plus  incertaine,  la  plus  trouble 

et  agitée  de  plus  de  changemens.   Il  n'y  a  pas  grand 

dangier  de  nous  mesconter  a  la  hauteur  du  soleil,  ou 

en  la  fraction  de  quelque  supputation  astronomique; 

mais  icy,  ou  il  va  de  tout  nostre  estre,  ce  n'est  pas 

sagesse  de  nous  abandonner  a  la  mercy  de  l'agitation 

de  tant  de  ventz  contraires. 

Auant  la  guerre  Peloponesiaque,  il  n'y  auoit  pas 
grandz  nouuelles  de  cete  science.  Hippocrates  la  mit 
en  crédit.  Tout  ce  que  cestuv  cy  auoit  establv, 
Chrisippus  le  renuersa;  depuis,  Erasistrat  ^  petit  tils 
d'Aristote,  tout  ce  que  Chrisippus  en  auoit  cscript. 
Apres  ceus  ci  suruindrent  les  Empiriques,  qui  prin- 
drent  vne  voye  toute  diuerse  des  anciens  au  manie- 

'  BC  :  u  Erasisiratus  >'. 

ment  de  cet  art.  Quand  le  crédit  de  ces  derniers  com- 
mença a  s'enuieillir,  Herophilus  mit  en  vsage  vne 
autre  sorte  de  médecine,  que  Asclepiades  vint  a  com- 
battre et  anéantir  a  son  tour.  A  leur  reng,  vindrent 
aussi  en  authorité  les  opinions  de  Thcmi.son  '  et, 
despuis,  de  Musa,  et  encore  après  celles  de  Vexius 
Valens,  médecin  fameus  par  l'intelligence  qu'il  auoit 
auecques  Messalina ,  femme  de  Claudius  Ca^sar  «. 
L'empire  de  la  médecine  tomba,  du  temps  de  Néron, 
à  Tessalus,  qui  abolit  et  comdamna  tout  ce  qui  en 
auoit  esté  tenu  iusques  a  luy.  La  doctrine  de  cetuy  cy 
fut  abatue  par  Crinas,  de  Marseille,  qui  aporta  de 
nouueau  de  régler  toutes  les  opérations  medecinales 
i.ux  ephemerides  et  mouuemens  des  astres  :  menger, 
dormir  et  boyre  a  l'heure  qu'il  plairoit  a  la  Lune  et  a 
Mercure.  Son  authorité  fut  bien  tost  après  supplantée 
par  Charinus,  médecin  de  céte  mesme  ville  de  NLir- 
seille.  Cetuy  cy  combatoit  non  seulement  la  médecine 
ancienne,  mais  encore  le  publique  et  tant  de  siècles 
au  parauant  acotumé  vsage  des  bins  chaus  :  il  faisoit 
baigner  les  hommes  dans  l'eau  froide ,  en  hyuer 
mesme,  et  plongeoit  les  malades  dans  l'eau  naturelle 
des  ruisseaus.  Iusques  au  temps  de  Pline,  nul  Romain 
n'auoit  encore  daigné  exercer  la  médecine;  elle  se 
faisoit  par  des  estrangiers  et  Grecs,  comme  elle  se 
fait  entre  nous  François  par  les  Latineurs  ;  car,  comme 
dit  vn  tresgrand  médecin,  nous  ne  goûtons  pas  aysce- 
ment  la  médecine  que  nous  entendons,  non  plus  que 
nous  ne  sçaurions  donner  pris  aux  drogues  que  nous 
cognoissons  ^  :  si  elle  ne  nous  est  inconnue,  si  elle  ne 

•  BC  :  «  Thremison  ». 

2  Vulg.  siipp.  :  <(  femme  de  Claudius  Cacsar  ». 

^  Vulg.  modifie  cette  phrase. 

vient  d'outre  mer  et  ne  nous  est  apportée  de  quelque 
lointaine  région,  elle  n'a  point  de  force  *.  Si  les  na- 
tions desquelles  nous  retirons  le  gayac,  la  salscperille 
et  le  boys  de  squine,  ont  des  médecins,  combien  pen- 
sons nous,  par  céte  mesme  industrie  de  donner  pris 
aux  drogues  par  l'estrangeté,  la  rareté  et  la  cherté, 
qu'ils  facent  teste  de  noz  chous  et  de  nostre  persil? 
Car  qui  oseroit  mespriser  et  estimer  vaines  *  les  choses 
recerchces  de  si  loing  au  hazard  d'vne  si  longue  pé- 
régrination et  si  périlleuse?  Despuis  ces  anciennes 
mutations  de  la  médecine,  il  y  en  a  eu  infinies  autres 
iusques  a  nous,  et,  le  plus  souuent,  mutations  entières 
et  vniuersellcs,  comme  sont  celles  que  font  de  nostre 
temps  Paracelse,  Fiorauanti  et  Argenterius  :  car  ilz  ne 
changent  pas  seulement  vne  drogue  ou  '  vne  recepte, 
mais,  a  ce  qu'on  me  dit,  toute  la  contexture  et  police 
du  corps  de  la  médecine,  accusant  d'ignorence  et  de 
piperie  tous  *  ceux  qui  en  ont  fait  profession  iusques 
a  eux.  le  vous  laisse  a  penser  ou  en  est  le  pauure 
patient. 

Si  encor  nous  estions  asscurez,  quand  ils  se  mescon- 
tent,  qu'il  ne  nous  nuisit  pas,  s'il  ne  nous  profite,  ce 
seroit  vne  bien  raisonnable  composition  dç  s'hazarder 
d'acquérir  du  bien,  sans  nous  mctre  en  aucun  dangier 
de  perte*.  Mais  combien  de  fois  nous  aduient  il  de  voir 
les  médecins  imputans  les  vns  aux  autres  la  mort  de 
leurs  patiens?  Il  me  souuicnt  d'vne  maladie  populaire 
qui  fut  aus  villes  de  mon  voisinage,  il  y  a  quelques 
années,  mortelle  et  tres-dangereuse.  Cet  orage  estant 

'  Vulfr.  supp.  :  «(  si  elle  ne  nous...  de  force  »>. 

'  Vulf;.  supp.  :  «  et  estimer  vaines  «. 

^  Vulff.  supp.  :  «  vne  drogue  ou  »>. 

'  Vulf^.  supp.  :  «  tous  ». 

passé,  qui  auoit  emporté  vn  nombre  infiiiy  d'hommes, 
rvn  des  plus  fameus  médecins  de  toute  la  contrée  vint 
a  publier  vn  liuret  touchant  céte  matière,  par  lequel 
il  se  rauise  de  ce  qu'ilz  auoint  vsé  de  la  seignée  au 
secours  de  céte  maladie  *,  et  confesse  que  c'est  l'vne 
des  principales  causes  du  dommage  qui  en  estoit  ad- 
uenu.  Dauantage  leurs  autheurs  tiennent  qu'il  n'y  a 
nulle  médecine  qui  n'ait  quelque  partie  nuisible.  Et, 
si  celles  mesmes  qui  nous  seruent  nous  offencent 
aucunement,  que  doiuent  faire  celles  qu'on  nous  a 
appliquées  du  tout  hors  de  propos?  Quant  a  moy  *, 
quand  il  n'y  auroit  autre  chose,  i'estime  qu'a  ceux  qui 
baissent  le  goust  de  la  médecine  ce  soit  vn  dangereux 
eflbrt,  et  de  preiudice,  de  l'aler  aualer  a  vne  heure  si 
incommode,  auec  tant  de  contrecœur  et  de  peine  ^;  et 
croy  que  cela  essaye  merueilleusement  le  malade,  en 
vne  saison  ou  il  a  tant  de  besoin  de  repos,  et  de  ne 
troubler  rien  en  son  estât.  Outre  ce  que,  a  considérer 
les  occasions  sur  quoy  ils  fondent  ordinairement  la 
cause  de  noz  maladies,  elles  sont  si  légères  et  si  déli- 
cates que  i'argumente  par  la  qu'vne  bien  petite  erreur 
en  la  dispensation  de  leurs  drogues  peut  estre  cause 
de  nous  apporter  beaucoup  de  nuisance.  Or,  si  le 
mescontc  du  médecin  est  dangereux,  il  nous  va  bien 
mal,  car  il  est  bien  malaysé  qu'il  n'y  retombe  sou- 
uent.  Il  a  besoing  de  trop  de  pièces,  considérations  et 
circonstances  pour  affûter  iustement  son  dessein.  Il 
faut  qu'il  connoisse  la  complexion  du  malade,  sa  tem- 
pérature, ses  humeurs,  ses  inclinations,  ses  actions, 

*  Vulg.  suyp.  :  «  au  secours  de  cctz  maladie  ». 
2  BC  :  <(  De  moy  ». 

^  Vulg.  supp.  :  «  et  de  peine  »;  et  plus  bjs  :  »  el  de  ne  troubler... 
estât  ». 

ses  pensemens  mesmcs  et  ses  imaginations.  Il  faut 
qu'il  se  responde  des  circonstances  externes,  de  la 
nature  du  lieu,  condition  de  l'air  et  du  temps,  assiete 
des  planètes  et  leurs  influences;  qu'il  sçache,  en  la 
maladie,  les  causes,  les  signes,  les  affections,  les  iours 
critiques;  en  la  drogue,  le  poix,  la  force,  le  pais,  la 
figure,  l'aage,  la  dispensation;  et  faut  que  toutes  ces 
pièces,  il  les  sçache  proportionner  et  rapporter  l'vne  a 
l'autre,  pour  en  engendrer  vne  parfaicte  symmetrie.  A 
quoy  s'il  faut  tant  soit  peu,  si,  de  tant  de  ressors,  il  y 
en  a  vn  tout  seul  qui  tire  a  gauche,  en  voila  assez 
pour  nous  perdre.  Dieu  sçait  de  quelle  difficulté  est  la 
connoissance  de  la  pluspart  de  ces  parties  :  car,  pour 
exemple,  comment  trouuera  il  le  signe  propre  de  la 
maladie,  chacune  d'elles  estant  capable  d'vn  infiny 
nombre  de  signes?  Combien  ont  ilz  de  debatz  entre 
eux  et  de  doubtes  sur  l'interprétation  des  vrines?  Au- 
trement, d'où  viendroit  céte  altercation  continuelle 
que  nous  voions  entr'cux  sur  la  connoissance  du  mal? 
Comment  excuserions  nous  céte  faute  ou  ilz  tombent 
si  souuant  de  prendre  marte  *  pour  renard?  Aus  maux 
que  i'ay  eu,  pour  peu  qu'il  y  eut  de  difficulté,  ie  n'en 
ay  iamais  trouué  trois  d'accord.  le  remarque  plus 
volontiers  les  exemples  qui  me  touchent.  Dernière- 
ment, a  Paris,  vn  gentilhomme  fut  taillé  par  l'ordon- 
nance des  médecins,  auquel  on  ne  trouua  de  pierre 
non  plus  a  la  vessie  qu'a  la  main;  et,  la  mesmes,  vn 
F'uesque,  qui  m'cstoit  fort  amy,  auoit  esté  instamment 
sollicité  par  la  pluspart  des  médecins  qu'il  appelloit  a 
son  conseil  (car  d'en  voir  plusieurs  bien  d'accord,  il 
est  mal  aisé  :  ilz  baissent  l'vni-son  de  la  musique  *) 

'  BC.  :  «  martre  ». 

'  liC  supp.- toute  cette  parenthèse. 

de  se  faire  tailler;  i'aidoy  moy  mesme,  sous  la  foy 
d'autruy,  a  le  luy  persuader  :  quand  il  fut  trespassé,  et 
qu'il  fut  ouuert,  on  trouua  qu'il  n'auoit  mal  qu'aus 
reins.  Hz  sont  moins  excusables  en  céte  maladie,  d'au- 
tant qu'elle  est  aucunement  palpable.  C'est  par  la  que 
la  chirurgie  me  semble  beaucoup  plus  certaine,  par 
ce  qu'elle  voit  et  manie  ce  qu'elle  lait.  Il  n'y  a  pas 
beaucoup  ^  a  coniecturer  et  a  deuiner;  la  ou  les 
médecins  n'ont  point  de  spéculum  matricis  qui  leur 
découure  nostre  cerueau,  nôtre  poulmon  et  nostre  foie. 
Les  promesses  mesmes  de  la  médecine  sont  incroia- 
bles;  car,  ayant  a  prouuoir  a  diuers  accidens,  et  con- 
traires, qui  nous  pressent  souuent  ensemble,  desquelz 
ils  disent  qu'il  y  en  a  aucuns  qui  ont  '  vne  relation 
quasi  nécessaire,  comme  la  chaleur  du  foie  et  froideur 
de  l'estomac  :  ilz  nous  vont  persuadant  que,  de  leurs 
ingrediens,  cetuy-cy  eschaufera  l'estomac,  cet'autre 
refrechira  le  foye;  l'vn  a  sa  charge  d'aler  droit  aus 
reins,  voire  iusques  a  la  vessie,  sans  estaler  '  ses  ope- 
rations,  et  conseruant  ses  forces  et  sa  vertu  en  ce  long 
chemin,  et  plein  de  destourbiers,  iusques  au  lieu  au 
seruice  duquel  il  est  destiné  par  sa  propriété  occulte; 
l'autre  asséchera  le  cerueau;  celuy  la  humectera  le 
poulmon.  De  tout  cet  amas,  ayant  fait  vne  mixtion 
de  breuage,  n'est  ce  pas  quelque  espèce  de  resuerie 
d'espérer  que  ces  vertus  s'aillent  diuisant  et  triant  de 
céte  confusion  et  meslange,  pour  courir  a  charges  si 
diuerses?  le  craindrois  infiniement  qu'elles  perdissent 
ou  eschangeassent  leurs  ethiquetes,  et  troublassent 
leurs  quartiers.  Et  qui  pourroit  imaginer  que,  en  céte 

^  BC  :  «  Il  y  a  peu  »,  et  Vulg.  :  «  Il  y  a  moins  »». 
'  BC  :  «  ensemble,  et  qui  ont  ». 
'  BC  aj.  :  {(  ailleurs  ». 

confusion  liquide,  ces  facultés  ne  se  corrompent,  con- 
fondent et  altèrent  l'vne  a  *  l'autre?  Quoy,  que  l'exécu- 
tion de  cette  ordonnance  despend  d'vn  autre  officier, 
a  la  foy  et  mercy  duquel  nous  abandonnons  encore 
vn  coup  nostre  vie*  ! 

Quant  a  la  variété  et  foyblesse  des  raisons  de  cet'art, 
elle  est  plus  apparente  qu'en  nulle  autre  art.  Les  cho- 
ses aperitiues  sont  vtiles  a  vn  homme  coliqueus,  d'au- 
tant qu'ouurant  les  passages  et  les  dilatant,  elles  ache- 
minent céte  matière  gluante  de  laquelle  se  bastit  la 
graue  et  lij  pierre,  et  conduisent  contre  bas  ce  qui  se 
commance  a  durcir  et  s'amasser  aus  reins.  Les  choses 
aperitiues  sont  dangereuses  a  vn  homme  coliqueus, 
d'autant  qu'ouurant  les  passages  et  les  dilatant,  elles 
acheminent  vers  les  reins  la  matière  propre  a  bastir 
la  graue,  lesquels  s'en  saisissant  volontiers  pour  céte 
propension  qu'ils  y  ont,  il  est  mal  aysc  qu'ils  n'en 
arrestent  beaucoup  de  ce  qu'on  y  ara  charrié.  Dauan- 
tage,  si,  de  fortune,  il  s'y  rencontre  quelque  corps  vn 
peu  plus  grosset  qu'il  ne  faut  pour  passer  tous  ces 
destroitz  qui  restent  a  franchir  pour  l'expeller  au 
dehors,  ce  corps  estant  ébranlé  par  ces  choses  aperiti- 
ues, et  ietté  dans  ces  canaus  estroitz,  venant  a  les 
boucher,  acheminera  vne  certaine  mort,  et  tres-dolo- 
reuse.  Hz  ont  vne  pareille  fermeté  aux  conseils  qu'ilz 
nous  donnent  de  nostre  régime  de  viure.  Il  est  bon  de 
tomber  souuent  de  l'eau;  car  nous  voions  par  expé- 
rience qu'en  la  laissant  croupir  nous  luy  donnons 
loisir  de  se  descharger  de  ses  excremcns  et  de  sa  lye, 
qui  seruira  de  matière  a  bastir  la  pierre  en  la  vessie. 
Il  est  bon  de  ne  tumber  point  souuent  de  l'eau;  car 

'  BC  supy.  :  «  a  ». 

les  poisans  excremens  qu'elle  traîne  quant  et  elle  ne 
s'emporteront  point  s'il  n'y  a  delà  violence;  comme 
on  void  par  expérience  qu'vn  torrent  qui  roule  auec- 
ques  roideur  baloye  bien  plus  nettement  le  lieu  ou  il 
passe  que  ne  faict  le  cours  d'vn  ruisseau  mol  et  lâche. 
Pareillement,  il  est  bon  d'auoir  souuent  l'acointance 
des  ^  femmes;  car  cela  ouure  les  passages  et  achemine 
la  graue  et  le  sable.  Il  est  bien  aussi  mauuais,  pour 
céte  autre  raison  que  cela  eschaufe  les  reins,  les  lasse 
et  afoiblit  ^  Somme,  ilz  n'ont  nul  discours  qui  ne  soit 

'  Vulg.  :  «  souuent  affaire  aux  ». 

-  BC  remplacent  les  pages  qui  suivent,  jusqu'à  :  «^es  poites  » 
fp.  3?2,  l.  2yJ,  par  ceci  :  «  Il  est  bon  de  se  beigner  aux  eaux 
chaudes,  d'autant  que  cela  relâche  et  amollit  les  lieux  ou  se 
croupit  le  sable  et  la  pierre.  Mauuais  aussi  est  il,  d'autant  que 
ccste  application  de  chaleur  externe  aide  les  reins  a  cuire,  durcir 
et  pétrifier  la  matière  qui  y  est  disposée.  A  ceux  qui  sont  aux 
beins,  il  est  plus  salubre  de  manger  peu  le  soir,  affin  que  le 
breuuage  des  eaux  qu'ils  ont  a  prandre  l'endemain  matin  face 
plus  d'opération,  rancontrant  l'estomac  vuide  et  non  empesché. 
Au  rebours,  il  est  meilleur  de  manger  peu  au  disner,  pour  ne 
troubler  l'opération  de  l'eau,  qui  n'est  pas  encore  parfaite,  et  ne 
charger  l'estomac  si  soudain  après  cest  autre  trauail,  et  pour 
laisser  l'office  de  digérer  a  la  nuict,  qui  le  sçait  mieux  faire  que 
ne  faict  le  iour,  ou  le  corps  et  l'esprit  sont  en  perpétuel  mouue- 
mant  et  action.  Voila  commant  ils  vont  bastelant  et  baguenau- 
dant* en  tous  leurs  discours*.  Qii'on  ne  crie  donq  plus  après 
ceux  qui,  en  ce  trouble,  se  laissent  doucement  conduire  a  leur 
appétit  et  au  conseil  de  nature,  et  se  remettent  a  h  fortune  com- 
mune.—  l'ay  veu,  par  occasion  de  mes  voïages,  quasi  tous  les  beins 
fameus  de  Chrestienté,  et,  despuis  quelques  années,  ay  commencé 
a  m'en  seruir  :  car*  i'estimc  le  beigner  salubre,  et  crois  que  nous 
encourons  nos  legieres  incommoditez  en  nostre  santé  pourauoir 
perdu  ceste  coustume,  qui  estoit  généralement  obseruée  au  temps 
passé  quasi  en  toutes  les  nations,  et  est  encore  en  plusieurs,  de 
se  lauer  le  corps  tous  les  iours;  et  ne  puis  pas  imaginer  que 
nous  ne  vaillions  beaucoup  moins  de  tenir  ainsi  nos  membres 
encroûtés  et  nos  pores  estoupés  de  crasse.  Et,  quant  a  leur 
boisson,  la  fortune  a  faict  premieremant  qu'elle  ne  soit  aucune- 
mant  ennemie  de  mon  goust;  secondemant,  elle  est  naturelle  cl 

capable  de  telles  oppositions.  Quant  au  iugement  de 
l'opération  des  drogues,  il  est  autant  ou  plus  incertain. 
Tay  esté  deux  fois  boyrc  des  caus  chaudes  de  noz 
montaignes,  et  m'y  suis  rangé  par  ce  que  c'est  vne 
potion  naturelle,  simple  et  non  mixtionnée,  qui,  au 
moins,  n'est  point  dangereuse,  si  elle  est  vaine,  et  qui, 
de  fortune,  s'est  rencontrée  n'estre  aucunement  enne- 
mie de  mon  goust  (il  est  vray  que  ie  la  prens  selon  mes 
règles,  non  selon  celles  des  médecins),  outre  ce  que  le 
plaisir  des  visites  de  plusieurs  parens  et  amis  que 
i'ay  en  chemin,  et  des  compaignies  qui  s'y  rendent, 
et  de  la  beauté  de  l'assiete  du  pais  m'y  attire.  Ces 
eaux  la  ne  font  nul  miracle,  sans  doute,  et  tous  les 


simple,  qui  au  moins  n'est  pas  dangereuse,  si  elle  est  vainc. 
Dequoy  ic  pran  pour  respondant  céte  infinité  de  peuples  de  toutes 
sortes  et  complexions  qui  s'y  assemble.  Et  encores  que  ie  n'y 
ave  aperceu  nul  etfait  extraordinaire  et  miraculeux,  ains  que, 
m'en  informant  vn  peu  plus  curieusemant  qu'il  ne  se  faict,  i'aye 
trouué  mal  fondez  et  faux  tous  les  bruis  de  telles  opérations  qui 
se  sèment  en  ces  lieux  la,  et  qui  s'y  croient  (comme  le  monde  va 
se  pipant  ayséemant  de  ce  qu'il  désire^;  toutesfois  aussi  n'en 
ay-ie  veu  nul  ^  que  ces  eaux  ayent  empiré,  et  ne  leur  peut  on, 
sans  malice,  refuser  cela,  qu'elles  n'eueillent  l'appétit,  facilitent 
la  digestion  et  nous  prestent  quelque  nouuelle  allégresse,  si  on 
n'y  va  trop  abbatu  de  forces,  ce  que  ie  ne  conseille  a  nul  défaire. 
Elles  ne  sont  pas  pour  releuer  vne  poisante  ruine;  elles  peuuent 
appuyer  vne  inclination  legicre,  ou  prouuoir  a  la  menace  de 
qu.'lque  altération.  Qui  n'y  apporte  assez  d'allégresse  pour  pou- 
uoir  gouster  le  plaisir  des  compagnies  qui  s'y  trouuent,  iouyr 
des  promenades  et  exercices  a  quoy  nous  conuic  la  beauté  des 
lieux  ou  sont  communemant  assises  ces  eaux,  il  perd  sansdoubtc 
la  meilleure  pièce  et  plus  assurée  de  leur  etfaict.  A  céte  cause, 
i'ay  choisy  iusques  a  cest'heure  a  m'arrester  et  a  me  scruir  de 
celés  ou  il  y  auoit  plus  d  aménité  de  lieu,  commodité  de  logis, 
de  viures  et  de  compagnies,  t-omme  sont,  en  France,  les  beins 
de  Banieres;  en  la  frontière  d'Alciiiaigne  et  de  Lorraine,  ceux  de 
Plombières;  en  Souysse,  ceux  de  Bade;  en  la  Toscane,  ceux  de 
Lucqucs,  et  notamment  ceux  dclla  Villa,  desquels  i'ay  vsé  plus 

effectz  estranges  qu'on  en  rapporte,  ie  ne  les  crov  pas; 
car,  pendant  que  i'y  ay  esté,  il  s'est  semé  plusieurs 
telz  bruits  que  i'ay  découuers  faus,  m'en  informant 
vn  peu  curieusement.  Mais  le  monde  se  pipe  aisée- 
ment  de  ce  qu'il  désire.  Il  ne  leur  faut  pas  oster  aussi 
qu'elles  n'esueillent  l'appétit,  et  ne  facilitent  la  diges- 
tion, et  ne  nous  prestent  quelque  nouuelle  alegresse, 
si  on  n'y  va  du  tout  abatu  de  forces.  Mais  moy  ie  n'y 
ai  esté,  ny  ne  suis  délibéré  d'y  aler  que  sain  et  auec- 
ques  plaisir.  Or,  quant  a  ce  que  ie  dis  de  la  difficulté 
qui  se  présente  au  iugement  de  l'opération,  en  voycy 
l'exemple.  le  fus  premièrement  a  Aiguescaudes;  de 
celles  la  ie  n'en  sentis  nul  effet,  nulle  purgation  appa- 


souuant  et  a  diuerses  saisons.  —  Chaque  nation  a  des  opinions 
particulières  touchant  leur  vsage,  et  des  loix  et  formes  de  s'en 
seruir  toutes  diuerses,  et,  selon  mon  expérience,  l'etfect  quasi 
pareil.  Le  boire  n'est  nullemant  receu  en  Allemaigne;  pour 
toutes  maladies,  ils  se  beignent,  et  sont  a  grenouiller  dans  l'eau, 
quasi  d'vn  soleil  a  l'autre.  En  Italie,  quand  ilz  boiuent  neuf 
ioars,  ils  s'en  beignent,  pour  le  moins,  trante;  et  communemant 
boiuent  l'eau  mixtionnee  d'autres  drogues,  pour  secourir  son 
opération.  On  nous  ordonne  icy  de  nous  promener  pour  la 
digérer;  la,  on  les  arreste  au  lict,  ou  ils  l'ont  prise,  iusques  a  ce 
qu'ils  l'ayent  ^•uidée,  leur  eschauffant  continuellemant  l'estomac 
et  les  pieds.  Comme  les  Allemans  ont  de  particulier  de  se  faire 
generallemant  touscorneter  et  vantouser,  auec  scarification. dans 
le  bein,  ainsin  ont  les  Italiens  leur  doccie,  qui  sont  certaines 
gouttières  de  ceste  eau  chaude  qu'ils  conduisent  par  des  cannes, 
et  vont  baignant  vne  heure  le  matin  et  autant  l'apres  dine'e,  par 
l'espace  d'vn  mois,  ou  la  teste,  ou  Tcslomac,  ou  autre  partie  du 
corps  a  laquelle  ils  ont  affaire.  Il  y  a  infinies  autres  ditTerances 
de  coustumes  en  chaque  contrée,  ou,  pour  mieux  dire,  il  n'y  a 
quasi  nulle  ressemblance  des  vnes  aux  autres.  \'oila  commant 
ceste  partie  de  médecine  a  laquelle  seule  ie  me  suis  addonné  ', 
quoy  qu'elle  soit  la  moins  artificielle,  si  a  elle  sa  bonne  part  de  la 
confusion  et  incertitude  qui  se  voit  par  tout  ailleurs  en  cest'art  ». 
—  *  Vul^.  :  c(  n'ay-ie  veu  gueres  de  personnes».  —  '  Vulf^-  •'  «  ie 
me  suis  laissé  aller  ». 

rente;  mais  ic  fus  vn  an  entier,  aprez  en  estre  reuenu, 
sans  aucun  ressentiment  de  colique,  pour  laquelle  i'v 
esîoy  allé.  Dépuis,  ie  fus  a  Banieres;  celles  cy  me  firent 
vuyder  force  sable,  et  me  tindrent  le  ventre  long  temps 
après  fort  lâche.  Mais  elles  ne  me  garantirent  ma  santé 
que  deux  mois;  car,  après  cela,  i'ay  esté  tresmal  traicté 
de  mon  mal.  le  demanderois,  sur  ce  tesmoignage, 
ausquelles  mon  médecin  est  d'auis  que  ie  me  fie  le 
plus,  ayant  ces  diuers  argumentz  et  circonstances  pour 
les  vncs  et  pour  les  autres.  Q'on  ne  crie  pas  donc 
plus  après  ceux  qui,  en  céte  incertitude,  se  laissent 
gouuerner  a  leur  appétit  et  au  simple  conseil  de  na- 
ture. Or  ainsi,  quand  ils  nous  conseillent  vne  chose 
plus  tost  qu'vne  autre,  quand  ils  nous  ordonnent  les 
choses  aperitiues,  comme  sont  les  eaus  chaudes,  ou 
qu'ils  nous  les  deffendent,  ils  le  font  d'vne  pareille 
incertitude,  et  remettent  sans  doubte  a  la  mercy  de  la 
fortune  l'euenement  de  leur  conseil,  n'estant  en  leur 
puissance,  ny  de  leur  art,  de  se  respondre  de  la  mesure 
des  corps  sableus  qui  se  couuent  en  noz  reins;  la  ou 
vne  bien  legiere  ditferance  de  leur  grandeur  peut  pro- 
duire en  l'effet  de  nôtre  santé  des  conclusions  contra- 
dic:oires.  Par  cet  exemple,  l'on  peut  iuger  de  la  forme 
de  leurs  discours  ;  mais,  pour  les  presser  plus  viuement, 
il  ne  fauldroit  pas  vn  homme  si  ignorant  comme  ie 
suis  de  leur  art. 

Les  poètes  disent  tout  ce  qu'ilz  veulent  auec 
plus  d'enphase  et  de  grâce,  tesmoing  ces  deux  epi- 
grammes  : 

2/^lcon  hesterno  sif^ntim  louis  attifait .  ille 
Qiiaiiiuis  marmoreus.  vim  patitur  meiici  : 

Ecce  hodic  iussus  transferri  ex  œJe  vetusta. 
Effertur,  quamuis  sit  Deus  atquc  lapis: 

et  l'autre  : 

Lotus  nobiscum  est  hilaris,  cœnaiiit  et  idem, 
Imientus  mane  est  mortuus  Andragoras  ; 

Tarn  siibitœ  mortis  caiisam,  Faust ine,  requiris? 
In  somnis  medicum  vider at  Hermocratem. 

Sur  quoy  ie  veux  faire  deux  contes. 

Le  Baron  de  Caupene,  en  Chalosse,  et  moy,  auons 
en  commun  le  droit  de  patronage  d'vn  bénéfice  qui 
est  de  grande  estendue,  au  pied  de  nos  montaignes, 
qui  se  nomme  Lahontan.  Il  est  des  habitans  de  ce 
coin,  ce  qu'on  dit  de  ceux  de  la  valée  d'Angrouigne. 
Hz  auoint  vne  vie  a  part,  les  façons,  les  vestemens  et 
les  meurs  a  part;  régis  et  gouuernez  par  certaines 
polices  et  coustumes  particulières,  receues  de  père  en 
fils,  ausquelles  ilz  s'obligeoint  sans  nulle  autre  con- 
trainte que  de  la  reuerance  de  leur  vsage.  Ce  petit 
estât  s'estoit  continué  de  toute  ancienneté  en  vne 
condition  si  heureuse,  que  nul  iuge  voisin  n'auoit 
esté  en  peine  de  s'informer  de  leur  affaire,  nul  aduocat 
emploie  a  leur  donner  aduis ,  ny  estrangier  appelle 
pour  esteindre  leurs  querelles,  et  n'auoit  on  iama's 
veu  nul  de  ce  destroit  la  a  l'aumosne.  Hz  fuioint  les 
alliances  et  le  commerce  de  l'autre  monde,  pour  n'al- 
térer la  pureté  de  leur  police;  iusques  a  ce,  comme 
ilz  recitent,  que  l'vn  d'entre  eux,  de  la  mémoire  de 
leurs  pères,  ayant  l'ame  espoinçonnée  d'vnc  noble 
ambition,  s'ala  aduiser,  pour  mettre  son  nom  en  cré- 
dit et  réputation,  de  faire  l'vn  de  ses  enfans  maistrc 
lean  ou  maistre  Pierre,  et,  l'ayant  faict  instruire  a 
escrire,  en  quelque  ville  voisine,  en  rendit  en  tin  vu 
beau  notaire  de  village.  Cetuy-cy,  deuenu  monsieur  ', 

^  Vulg.  :  «  grand  ». 

II.  23 

commença  a  desdaigner  leurs  anciennes  coustumes, 
et  a  leur  mettre  en  teste  la  pompe  des  régions  de  deçà. 
Le  premier  de  ses  cousins  *  a  qui  on  escorna  vne  che- 
ure,  il  luy  conseilla  d'en  demander  raison  aux  iuges 
Royaux  d'autour  de  la,  et,  de  ccluy  la  a  vn  autre,  ius- 
ques  a  ce  qu'il  eust  tout  abastardy.  A  la  suite  de  céte 
corruption,  ilz  disent  qu'il  y  en  suruint  incontinent 
vn'autre  de  pire  conséquence,  par  le  moien  d'vn  mé- 
decin, a  qui  il  print  enuie  d'espouser  vne  de  leurs 
filles,  et  de  s'habituer  parmy  eux.  Cetuy-cy  commença 
a  leur  aprendre  premièrement  le  nom  des  ficures,  des 
reumes  et  des  aposthumes,  la  situation  du  cœur,  du 
foie  et  des  intestins,  qui  cstoit  vne  science  iusques 
lors  tres-esloignée  de  leur  cognoissance;  et,  au  lieu  de 
l'ail,  de  quoy  ils  auoint  apriz  a  chasser  toutes  sortes 
de  maux,  pour  aspres  et  extrêmes  qu'ils  fussent,  il  les 
acoustuma,  pour  vne  tous  ou  pour  vn  morfondement, 
a  prendre  les  mixtions  extra  ngieres,  et  commença  a 
faire  trafique,  non  de  leur  santé  seulement,  mais  aussi 
de  leur  mort.  Hz  iurent  que,  despuis  lors  seulement, 
ils  ont  aperceu  que  le  serain  leur  appesantissoit  la 
teste,  que  le  boyrc  chaut  -  apportoit  nuissancc.  et  que 
les  vents  de  l'automne  estoint  plus  griefs  que  ceux  du 
printemps;  que,  depuis  Tvsage  de  céte  médecine,  ilz 
se  trouuent  acablez  d'vnc  lésion  de  maladies  ina- 
coustumées,  et  qu'ils  apperçoiuent  vn  gênerai  deschet 
en  leur  ancienne  vigueur  et  alegresse  ^,  et  leurs  vies 
de  moytié  racourcics.  Voila  le  premier  de  mes  contes. 
L'autre  est  qu'auant  ma  subicction  graueleuse, 
oyant  faire  cas  du  sang  de  bouc  a  plusieurs,  comme 

•  BC  :  ((  co  m  porcs  ». 

'  l'/z/nr,  ;  «  le  boire,  ayant  chauld  ». 

'  \'ulg.  supy.  :  «*  et  alogressc  ». 

d'vne  manne  céleste  enuoyée  en  ces  derniers  siècles 
pour  la  tutelle  et  conseruation  de  la  vie  humaine,  et 
en  oyant  parler  a  des  gens  d'entendement,  comme 
d'vne  drogue  admirable  et  d'vne  opération  infallible, 
moy,  qui  ay  tousiours  pensé  estre  en  bute  a  tous  les 
accidens  qui  peuuent  toucher  nul  autre  homme,  prins 
plaisir,  en  plaine  santé,  à  me  garnir  de  ce  miracle,  et 
commanday   ches   moy   qu'on    me   nourrit  vn   bouc 
selon  la  recepte  :  car  il  faut  que  ce  soit  aus  mois  les 
plus  chaleureux  de  l'esté  qu'on  le  retire,  et  qu'on  ne 
luy  donne  a  menger  que  des  herbes  aperitiues,  et  a 
boyre  que  du  vin  blanc.   le  me  rendis,   de  fortune, 
ches  moy  le  iour  qu'il  deuoit  estre  tué;  on  me  vint 
dire  que  mon  cuisinier  trouuoit  dans  sa  panse  deux 
ou  trois  grosses  boules  qui  se  choquoint  l'vne  l'autre 
parmy  sa  mengeaille.  le  fus  si  curicus,  et  d'autres  qui 
estoint  auec  moy  \  que  ie  fis  apporter  toute  céte  tri- 
paille  en  ma  présence,   et  fis  ouurir  céte  grosse  et 
large  peau.  Il  en  sortit  trois  gros  corps,  legiers  comme 
des  esponges,  de  façon  qu'il  semble  qu'ilz  soint  creus, 
durs,  au  demeurant,  par  le  dessus,  et  fermes,  bigarrez 
de  plusieurs  coleurs  mortes;  l'vn  perfect  en  rondeur 
a  la  mesure  d'vne  courte  boule;  les  autres  deus  vn  peu 
moindres,  ausquels  l'arrondissement  est  imperfect  et 
semble  qu'il  s'y  acheminât.   l'ay  trouué,  m'en  estant 
faict  enquérir  a  cens  qui  ont  acoustumé  d'ouurir  de 
ces  animaux  que  c'est  vn  accident  rare  et  inusité.  Il 
est  vray-semblable  que  ce  sont  des  pierres  cousines 
des  nostres.  Et,  s'il  est  ainsi,  c'est  vue  espérance  bien 
vaine  aus  graueleus  de  tirer  leur  guerison  du  sang 
d'vne  beste  qui   s'en   aloit  clic   mesmc   mourir  d'vn 

'   Vulg.  sitpp.  :  t(  et  d"autrcs...  ino}  ■>. 

pareil  mal  :  car  de  dire  que  le  sang  ne  se  sent  pas  de 
céte  contagion,  et  n'en  altère  sa  vertu  accoustuméc, 
cela  n'est  pas  croiable  *;  il  est  plus  tost  a  croire  qu'il 
ne  s'engendre  rien  en  vn  corps  que  par  la  conspiration 
et  communication  de  toutes  les  parties  :  la  masse  agit 
tout  entière,  quoy  que  l'vne  pièce  y  contribue  plus 
que  l'autre,  selon  la  diuersité  des  opérations.  Parquoi 
il  y  a  grande  apparence  qu'en  toutes  les  parties  de  ce 
bouc,  il  y  auoit  quelque  qualité  pétrifiante.  Et,  si  céte 
bcste  est  subicte  a  céte  maladie,  ie  trouue  qu'elle  a 
esté  mal  choisie  pour  nous  y  seruir  de  médicament  '. 
Ce  n'estoit  pas  pour  mon  vsage  pourtant  '  que  i'estoi 
curieus  de  céte  expérience,  mais  il  auicnt  chez  moy, 
comme  en  plusieurs  autres  lieux,  que  les  femmes  y 
font  amas  de  plusieurs  telles  menues  drogueries  pour 
en  secourir  les  voysins  ^,  vsant  de  mesme  recepte 
a  cinquante  maladies,  et  de  telle  recepte  qu'elles  ne 
prennent  pas  pour  elles,  et  si  triomphent  en  bons 
euenemens. 

Au  demeurant,  i'honore  les  médecins,  non  pas, 
suyuant  le  précepte,  pour  la  nécessité  (car  a  ce  pas- 
sage on  en  oppose  vn  autre  du  prophète  reprenant  le 
Roy  Asa  d'auoir  eu  recours  au  médecin),  mais  pour 
l'amour  d'eux  mesmcs,  en  ayant  veu  beaucoup  d'hon- 
nestes  hommes,  et  dignes  d'estres  aimés.  Ce  n'est  pas 
a  eus  que  i'en  veus,  c'est  a  leur  art;  et  ne  leur  donne 
pas  grand  blasmc  de  faire  leur  profit  de  nostre  sotisc: 
car  la  plus  part  du  monde  faict  ainsi.  Plusieurs  vaca- 
tions,  et  moindres  et  plus  dignes  que  la  leur,   n'ont 

'  Vtd^.  supp->.  :  <(  cela  n'est  pas  croiable  ». 
'  Vul^.  supp.  :  (i  Lt  si  céte...  médicament  ". 
'  Ii(^  :  .>  Ce  n'estoit  pas  tant  pour  mon  vsage  ";  et  Vttlg.  moJi^e 
Ij  phrase. 

*  y  ni  g.  :  ('  le  peuple  ». 

fondement  et  appuy  qu'aux  abuz  publiques.  le  les 
appelle  en  ma  compaignic  quand  ie  suis  malade,  s'ils 
se  rencontrent  a  propos,  et  demande  a  en  estre  entre- 
tenu, et  les  paye  comme  les  autres.  Au  demeurant,  ie 
leur  donne  loy  de  me  commander  de  me  coucher  sur 
le  costé  droit,  si  i'aime  autant  y  estre  que  sur  le  gau- 
che *.  Ils  peuuent  choisir,  d'entre  les  porreaus  et  les 
laictues,  dequoy  il  leur  plairra  que  mon  bouillon  se 
face,  et  m'ordonner  le  blanc  ou  le  clairet,  et  ainsi  de 
toutes  autres  choses,  qui  sont  indifférentes  a  mon 
goust  et  vsage  '.  Combien  en  voions  nous  d'entre  eux 
estre  de  mon  humeur,  desdaigner  la  médecine  pour 
leur  seruice,  et  prendre  vne  forme  de  vie  libre  et  toute 
contraire  a  celle  qu'ilz  ordonnent  a  autruy?  Qu'est-ce 
cela,  si  ce  n'est  abuser  tout  destrousscement  de  nostrc 
simplicité?  Car  ilz  n'ont  pas  leur  vie  et  leur  santé  moins 
chère  que  nous,  et  accommoderoint  leurs  effets  a  leur 
doctrine  s'ilz  n'en  cognoissoint  eux  mesmes  la  fauceté. 
C'est  la  crainte  de  la  mort  et  de  la  douleur,  l'impa- 
tience du  mal,  vne  furieuse  et  indiscrète  faini  ^  de  la 
guerison  qui  nous  aueugle  ainsi;  c'est  pure  lâcheté 
qui  nous  rend  nostre  croiance  si  molle  et  si  maniable*. 
Y  a  il  nul  de  ceux  qui  se  sont  laissés  aler  a  céte  misé- 
rable-subiection  qui  ne  se  rende  esgalement  a  toute 
sorte  d'impostures?  qui   ne   se  mette  a  la  mercy  de 


1  Viil}^.  modifie  cette  phrase. 

2  BC  aj.  :  «  Tcntans  bien  que  ce  n'est  rien  faire  pour  eus, 
d'autant  que  l'aigreur  et  l'estrangeté  sont  accidans  de  l'cssance 
propre  de  la  médecine.  Licurgus  ordonnoit  le  vin  aux  Spartiates 
malades:  pourquoy?  par  ce  qu'ils  en  haissoient  l'vsagc,  sains. 
Tout  ainsi  qu'vn  gentiriiomme,  mon  voisin,  s'en  sert  pour  drogue 
tressalutere  a  ses  fiebures,  par  ce  que,  de  sa  nature,  il  en  hait 
mortellement  le  goust  >'. 

^  Vulsr.  :  u  soir  ». 

quiconque  a  céte  impudence  de  luy  donner  promesse 
de  sa  guerison?*  Ouy,  il  n'est  pas  vne  simple  femme- 
Icte  de  qui   nous  n'employons  les  barbotages  et  les 
breuets.  Et,  selon  mon  humeur,  si  i'auoy  a  en  accep- 
ter quelqu'vne,  i'accepterois  plus  volontiers  céte  méde- 
cine que  nuU'autre,  d'autant  qu'au  moins  il  n'y  a  nul 
dommage  a  creindrc*.   l'estoy,  l'autre  iour,  en  vne 
compaignic  ou  ie  ne  sçay  qui  de  ma  confrairie  apporta 
la  nouuclle  d'vne  sorte  de  pillules  compilées  de  cent 
ie  ne  sçay  combien  *  d'ingrediens,  de  conte  fait;  il  s'en 
esmcut  vne  feste  et  vne  consolation  singulière:  car 
quel  rocher  soustiendroit  l'effort  d'vne  si  nombreuse 
batcrie?  l'entens  toutcstbis  par  ceux  qui  l'essayèrent 
que  la  moindre  petite  graue  ne  daigna  s'en  esmouuoir. 
le  ne  me  puis  desprendre  de  ce  papier  que  ie  n'en 
die  encore  ce  mot,  sur  ce  qu'ils  nous  donnent  pour 
respondant  de  la  certitude  de  leurs  drogues  l'expé- 
rience qu'ils  en  ont  faite.  La  plus  part,  et,  ce  croy  ie, 
plus  des  deux  tiers  des  vertus  medccinales,  elles  con- 
sistent en  la  quinte  essence  ou  propriété  occulte  des 
simples,   de  laquelle   nous  ne  pouuons  auoir  autre 
instruction  que  l'vsage  :  car  quinte  essence  n'est  autre 
chose  qu'vnc  qualité  de  laquelle,  par  nostre  raison, 
nous  ne  pouuons  conccuoir'  la  cause.  En  telles  prcu- 
ues,  celles  qu'ils  disent  auoir  acquises  par  l'inspiration 
de  quelque  D:tmon,  ij  suis  content  de  les  receuoir 
(car,  quant  aux  miracles,  ie  n'y  touche  iamais),  ou 
bien  encore,  les  prennes  qui  se  tirent  des  choses  qui, 
pour  autre  considération,  tombent  souuent  en  nostre 
vsage  ;  comme  si,  en   la  laine,  dequoy   nous  auons 
acoustumé  de  nous  vestir,  il  s'est  trouuc,  par  accident. 

'  Vulf^.  :  t'  cent  et  tant  ». 

*  VulfT.  :  «  ne  sçauons  trouuer  ". 

quelque  oculte  propriété  desiccatiuc  qui  guérisse  les 
mules  au  talon,  et  si,  au  rcffort,  que  nous  mengeons 
pour  le  goust,  il  s'y  est  rencontré  auec  l'vsage  quel- 
que opération  aperitiue  ;  tout  ainsi  comme  Galen  recite 
(a  ce  qu'on  m'a  dict)  qu'il  aduint  *  a  vn  ladre  de 
receuoir  guerison  par  le  moyen  du  vin  qu'il  bcut, 
d'autant  que,  de  fortune,  vne  vipère  s'estoit  coulée 
dans  le  vaisseau;  car  nous  trouuons  en  cet  exemple 
le  moien  et  vne  conduite  vray-semblable  a  céte  expé- 
rience, comme  aussi  en  celles  ausquellcs  les  médecins 
disent  auoir  esté  acheminez  par  l'exemple  d'aucunes 
bestes.  Mais,  en  la  plus  part  des  autres  expériences, 
a  quoy  ilz  disent  auoir  esté  conduis  par  la  fortune,  et 
n'auoir  eu  autre  guide  que  l'hazard,  ie  trouue  le  pro- 
grez  de  céte  information  incroiable.  l'imagine  l'homme 
regardant  autour  de  kly  le  nombre  infini  des  choses, 
plantes,  animaux,  métaux;  ie  ne  sçay  par  ou  luy  faire 
commencer  son  essay.  Et,  quand  sa  première  fan- 
tasie  se  iettera  sur  la  corne  d'vn  élan,  a  quoy  il  faut 
prester  vne  créance  bien  molle  et  aisée,  il  se  trouue 
encore  autant  empesché  en  sa  seconde  opération.  Il 
luy  est  proposé  tant  de  maladies  et  tant  de  circonstan- 
ces, qu'auant  qu'il  soit  venu  a  la  certitude  de  ce  point 
ou  doit  ioindre  la  perfection  de  son  expérience,  le  sens 
humain  y  perd  son  Latin;  et,  auant  qu'il  ait  trouue, 
parmy  céte  infinité  de  choses,  que  c'est  céte  corne; 
parmy  céte  infinité  de  maladies  :  l'epilepçie;  tant  de 
complexions  :  au  mélancolique;  tant  de  saisons  :  en 
hyuer;  tant  de  nations  :  au  François;  tant  d'aages  : 
en  la  vieillesse;  tant  de  mutations  célestes  :  en  la 
conionction  de  Venus  et  de  Saturne  ;  tant  de  parties  du 

'  Vulg.  modifie  légèrement  ce  passage . 

corps  :  au  doigt;  a  tout  cela  n'estant  guidé  ny  d'ar- 
gument, ny  de  coniecturc,  ny  d'exemple,  ny  d'inspi- 
ration diuine,  ains  du  seul  mouuement  de  la  fortune, 
il  faudroit  que  ce  fut  par  vne  fortune  parfectement 
artificielle,  réglée  et  méthodique.  Et  puis,  quand  la 
guerison  fut  faicte,  comment  se  peut  il  asscurer  que 
ce  ne  fut  que  le  mal  fut  arriué  a  sa  période,  ou  vn 
cffect  de  la  fortune,  ou  l'opération  de  quelque  autre 
chose  qu'il  eust  ou  mengé,  ou  beu,  ou  touché  ce  iour 
la,  ou  le  mérite  des  prières  de  sa  mère  grand.  Dauan- 
tage,  quant  céte  preuue  aroit  esté  parfaicte,  combien 
de  fois  fut  elle  réitérée,  et  céte  longue  cordée  de  for- 
tunes et  de  rencontres  r'enlilée  pour  en  conclurre  vne 
régler* 

A  Madame  de  Dvuas. 

Madame,  vous  me  trouuates  sur  ce  pas  dernièrement 
que  vous  me  vîntes  voir.  Par  ce  qu'il  pourra  être  que 
ces  inepties  se  verront  quelque  fois  entre  vos  mains, 
ie  veus  aussi  qu'elles  portent  tesmoignage  que  l'au- 
theur  se  sent  bien  fort  honoré  de  la  faueur  que  vous 
leur  ferés.  Vous  y  reconnoistrés  ce  mcsme  port  et  ce 
mesme  air  que  vous  auez  veu  en  sa  conuersation. 
Quand  l'eusse  peu  prendre  quelque  autre  façon  que 
la  mienne  ordinaire  et  quelque  autre  forme  plus  ho- 
norable et  meilleure,  ie  ne  l'eusse  pas  fait  :  car  ie  ne 
veux  tirer  de  ces  escritz  autre  erfait,  sinon  qu'ils  me 
représentent  a  vôtre  mémoire  au  naturel.  Ces  mesmes 
conditions  et  facultés  que  vous  aués  pratiquées  et 
recuillies.  Madame,  auec  beaucoup  plus  d'honneur  et 
de  courtoisie  qu'elles  ne  méritent,  ie  les  veux  loger 
(mais  sans  altération  et  changement)  en  vn  corps 
solide,  qui  puisse  durer  quelques  années  ou  quelques 


LIVRE    SECOND.  36 I 

iours  après  moy,  ou  vous  les  retrouuerés,  quand  il 
vous  plaira  vous  en  refrechir  la  mémoire,  sans  pren- 
dre autrement  la  peine  de  vous  en  souuenir  :  aussi  ne 
le  valent  elles  pas.  le  désire  que  vous  continués  en 
moy  la  faueur  de  vostre  amitié  par  ces  mesmes  quali- 
tez  par  le  moyen  desquelles  elle  a  esté  produite. 

le  ne  cherche  aucunement  qu'on  m'aime  et  estime 
mieux  mort  que  viuant*.  Ce  seroit  vne  sote  humeur 
d'aler  a  céte  heure,  que  ie  suis  prest  d'abandonner  le 
commerce  des  hommes,  me  produire  a  eux  par  vne 
nouuelle  recommandation.  le  ne  fay  nulle  receptc  des 
biens  que  ie  n'ay  peu  employer  a  l'vsage  de  ma  vie. 
Quel  que  ie  soie,  ie  le  veux  estre  ailleurs  qu'en  papier. 
Mon  art  et  mon  industrie  ont  esté  employés  a  me 
faire  valoir  moy  mesme;  mes  estudes,  a  m'aprandre  a 
faire,  non  pas  a  escrire.  l'ay  mis  tous  mes  effortz  a 
former  ma  vie.  Voila  mon  mestier  et  mon  ouurage.  le 
suis  moins  faiseur  de  liures  que  de  nulle  autre  bcsoi- 
gne.  l'ay  désiré  de  la  suffisance  pour  m'agencer  et 
meliorer,  non  pour  me  parer  et  honorer;  pour  le 
seruice  *  de  mes  commoditcz  présentes  et  essentielles, 
non  pour  en  faire  magasin  et  reserue  a  mes  héritiers*. 
Mon  Dieu,  Madame,  que  ie  hairois  vne  telle  recom- 
mandation, d'estre  habile  homme  par  escrit,  et  auoir 
esté  '^  vn  homme  de  néant  et  vn  sot  ailleurs.  l'aime 
mieux  encore  estre  vn  sot  et  icy  et  la,  que  d'auoir  si 
mal  choisi  ou  emploier  ma  valeur.  Aussi,  il  s'en  faut 
tant  que  i'atende  a  me  faire  quelque  nouucl  honneur 
par  ces  sottises,  que  ie  feray  beaucoup  si  ie  n'y  en 
pers  point  de  ce  peu  que  i'cn  auois  aquis  :  car,  outre 

^  BC  :  «  suffisance  et  de  la  valeur  pour  le  seruice  •».  —  Vulp. 
suit  BC,  mais  siipp.  :  «  et  de  la  valeur  ". 
'  Vulf^.  :  u  et  estre  ». 

ce  que  céte  peinture  morte  et  muete  derrobcra  a  mon 
cstre  naturel,  elle  ne  se  raporte  pas  a  mon  meilleur 
estât,  mais  beaucoup  descheu  de  ma  première  vigueur 
et  allégresse,  tirant  sur  le  flestry  et  le  rance.  le  suis  sur 
le  fond  du  vaisseau,  qui  sent  tantost  au  bas  et  a  la  lye. 
Au  demeurant,  Madame,  ie  n'eusse  pas  osé  remuer 
si  hardiment  les  mystères  de  la  médecine,  attendu  le 
crédit  que  vous  et  tant  d'autres  luv  donnez,  si  ie  n'v 
eusse  esté  acheminé  par  ses  autheurs  mesme.  le  croy 
qu'ils  n'en  ont  que  deux  anciens  Latins  :  Pline  et 
Celsus.  Si  vous  les  voyés  quelque  iour,  vous  trouue- 
rez  qu'ils  parlent  bien  plus  rudement  a  leur  art  que  ie 
ne  fay  :  ie  ne  tay  que  la  pincer;  ils  l'esgorgent.  Pline 
se  moque,  entre  autres  choses,  dequoy,  quand  ils  sont 
au  bout  de  leur  Latin  *,  ils  ont  inuenté  céte  belle 
deffaite  de  renuoyer  les  malades  qu'ils  ont  agitez  et 
tormentez  pour  néant  de  leurs  drogues  et  régimes,  les 
vns  au  secours  des  vœuz  et  miracles:  les  autres  aux 
eaus  chaudes.  (Ne  vous  courroussés  pas,  Madame,  il 
ne  parle  pas  de  celles  de  deçà,  qui  sont  soubz  la  pro- 
tection de  vostre  maison,  et  qui  sont  toutes  Gramon- 
toises  :  les  montaignes  ou  elles  sont  assises  ne  sonent 
et  ne  retentissent  rien  que  Gramont  -).  Noz  médecins 
sont  encore  plus  hardis,  car  ''  ils  ont  vne  tierce  sorte 
de  dcfl'aite  pour  nous  chasser  d'auprès  d'eus,  et  se  des- 
charger des  reproches  que  nous  leur  pouuons  faire  du 
peu  d'amandement  que  nous  trouuons  a  nos  maux 
qu'ilz  ont  eu  si  long  temps  en  leur  gouuernement 
qu'il  ne  leur  reste  plus  nulle  inucntion  a  nous  amu- 
ser :  c'est  de  nous  enuoier  cerchcr  la  bonté  de  l'air  de 

'  Vulff.  :  u  leur  chordc  ». 

*  BC  sufp.  :  «  les  montaignes...  que  Gramont  ». 

•''  Vulf^.  sufp.  :  «  Noz  médecins...  car  >v 

quelque  autre  contrée.  Madame,  en  voila  assez.  Vous 
me  donnés  bien  congé  de  reprendre  le  fil  de  mon  pro- 
pos, duquel  ie  m'estoy  destourné  pour  vous  entretenir. 

Ce  fut,  ce  me  semble,  Perycles,  lequel  estant  enquis 
comme  il  se  portoit  :  «  Vous  le  pouuez,  fit  il,  iuger 
par  la  »,  en  monstrant  des  breuetz  qu'il  auoit  atachez 
au  col  et  au  bras.  Il  vouloit  inférer  qu'il  estoit  bien 
malade,  puis  qu'il  en  estoit  venu  iusques  la  d'auoir 
recours  a  choses  si  vaines,  et  de  s'estre  laissé  équiper 
en  céte  façon.  le  ne  dy  pas  que  ie  ne  puisse  me  laisser 
emporter  vn  iour  a  céte  opinion  ridicule  de  remetre 
ma  vie  et  ma  santé  a  la  mercy  et  gouuernement  des 
médecins  :  ie  pourray  tumber  en  céte  resuerie  :  ie  ne 
me  puis  respondre  de  ma  fermeté  future;  mais  lors 
aussi,  si  quelqu'vn  s'enquiert  a  moy  comment  ie  me 
porte,  ie  luy  pourray  dire,  comme  Pericles  :  «  Vous  le 
pouuez  iuger  par  la  »,  en  luy  montrant  ma  main  char- 
gée de  six  dragmes  d'opiatc.  Ce  sera  vn  bien  euidcnt 
signe  d'vne  maladie  violente  et  qui  ara  troublé  l'assicte 
de  mon  entendement  et  de  ma  raison  *  :  i'aray  mon 
iugement  merueilleusement  disloqué.  Si  l'impatience 
et  la  fraieur  gaignent  cela  sur  moy,  on  en  pourra  con- 
clurre  vne  bien  aspre  et  forte  '  heure  en  mon  ame. 

l'ay  pris  la  peine  de  plaider  céte  cause,  que  i'entens 
assez  mal,  pour  appuyer  vn  peu  a  '  conforter  céte 
propension  naturelle  contre  les  drogues  et  pratique  de 
nostre  médecine,  qui  s'est  deriuée  en  moy  par  mes 
ancestres;  afin  que  ce  ne  fut  pas  seulement  vne  incli- 
nation stupide  et  téméraire,  et  qu'elle  eut  vn  peu  plus 

•  Vulg.  supp.  :  u  et  qui  ara...  raison  ». 
'  Vulg.  supp.  :  «  et  forte  ». 
^  BC  :  «  et  ». 

de  forme;  et  aussi  que  ceux  qui  me  voyent  si  ferme 
contre  les  enhortemens  et  menaces  qu'on  me  fait, 
quand  mes  maladies  me  pressent,  ne  pensent  pas  que 
ce  soit  simple  opiniâtreté,  ou  qu'il  y  ait  quelqu'vn  si 
fâcheus  qui  iuge  encore  que  ce  soit  quelque  esguillon 
de  gloire,  qui  seroit  vn  désir  bien  assené  de  vouloir 
tirer  honneur  d'vne  action  qui  m'est  commune  auec 
mon  iardrinier  et  mon  muletier.  Certes  ie  n'ay  point 
le  cœur  si  enflé,  ne  si  venteus,  qu'vn  plaisir  solide, 
charnu  et  moëleus,  comme  la  santé,  ie  l'alasse  eschan- 
gcr  pour  vn  plaisir  imaginaire,  spirituel  et  acrée.  La 
gloire,  voire  celle  des  quatre  tilz  Aymon,  est  trop 
cher  achetée  a  vn  homme  de  mon  humeur,  si  elle  luy 
couste  trois  bons  accès  de  colique.  La  santé,  de  par 
Dieu!  Au  demeurant,  ceux  qui  ayment  nostre  méde- 
cine peuuent  auoir  aussi  leurs  considérations  bonnes, 
grandes  et  fortes.  le  ne  hay  point  les  fantasies  con- 
traires a  la  mienne.  Il  s'en  faut  tant  que  ie  m'effarou- 
che de  voir  de  la  discordance  de  mes  iugemens  a  ceus 
d'autruy,  et  que  ie  me  rende  incompatible  a  la  société 
des  hommes,  pour  estre  d'autre  sens*  que  le  mien, 
qu'au  rebours,  comme  c'est  la  plus  générale  forme 
que  nature  ait  suiuy  que  la  variété*,  ie  trouue  bien 
plus  nouueau  et  *  plus  rare  de  voir  conuenir  nos 
humeurs  et  nos  fantasies.  Et,  a  l'aduanture,  ne  fut  il 
iamais  au  monde  dcus  opinions  entièrement  et  exac- 
tement '  pareilles,  non  plus  que  deux  visages.  Leur 
plus  propre  qualité,  c'est  la  diuersité  et  la  discordance. 

'  l'w/^'.  supp.  :  «  plus  nouueau  et  ». 

'  liC  supp.  :((  et  exactement  »,  et    Vulf^.  modifie  légèrement 
toute  la  phrase. 

Fin  . 


Par  '  priuilege  du  Roy,  donne  a  Paris  le  9.  iour  de 
May  1579.  il  est  permis  a  S.  Millanges,  imprimeur  ordi- 
naire du  Roy,  d'imprimer  tous  liures  nouueaux,  pourueu 
qu'ilz  soient  approuués  par  Monseigneur  l'Archeuesque 
de  Bourdeaux,  ou  son  Vicaire,  et  vn  ou  deux  Docteurs 
en  théologie,  auec  detfences  tres-expresses  a  tous  autres, 
de  quelque  qualité  qu'ils  soient,  de  les  imprimer,  vendre, 
ne  débiter  de  huict  ans  après  la  première  impression, 
sans  le  consentement  dudit  xMillanges,  comme  plus  ample- 
ment est  contenu  par  les  lettres  dudict  priuilege  signé  : 

De  Pviberal. 


"   B  met  en  t^te  de  cet  extrait  :  i-  Extraict  du  priuilege  du  Roy 


TABLE   DES  MATIERES 


DU    SECOND    VOLUME. 


LIVRE  SECOND. 


Chapitre  XL  De  la  cruauté i 

—  XI L  Apologie  de  Raimond  Scbond 17 

—  XIII.  De  iuger  de  la  mort  d'autrui 187 

—  XIV.  Comme  nostre  esprit  s'empesche  soy 

mesmes 193 

—  XV.  Que  nostre  désir  s'accroit  par  la  malai- 

sance    1 94 

—  XVI.  De  la  gloire 198 

—  XVI L  De  la  prœsumption 211 

—  XVIIl.  Du  démentir 241 

—  XIX.  De  la  liberté  de  conscience 24Ô 

—  XX.  Nous  ne  goustons  rien  de  pur 252 

—  XXL  Contre  la  fainéantise 233 

—  XXII.  Des  postes 254 

—  XXIII.  Des  mauuais  moyens  emploies  a  bonne 

fin 233 

—  XXIV.  De  la  grandeur  Romaine 239 

—  XXV.  De  ne  contrefaire  le  malade 260 

—  XXVI.  Des  pouces 2^3 


36ii  TABLE    DES    MATIÈRES. 

Chapitre  XXVII.  Couardise  mere  de  la  cruautc  26b 

—  XXVIII.  Toutes  choses  ont  leur  saison. . . .  2G8 

—  XXIX.  De  la  vertu 2G9 

—  XXX.  D'vn  enfant  monstrueus 273 

—  XXXI.  De  la  colère 277 

—  XXXII.  Defence  de   Seneque   et  de  Plu- 

tarque 282 

—  XXXIII.  L'histoire  de  Spurina 290 

—  XXXIV.  Obseruations   sur   les  moiens  de 

faire  la  guerre  de  Iulius  Ca^sar. .  299 

—  XXXV.  De  trois  bonnes  femmes 3 10 

—  XXXVI.  Des  plus  e\cellens  hommes 32i 

—  XXXVII.  De  la  ressemblance  des  enfans  aus 

pères 326 


FIN    DU    SECOND    ET    DERNIER   VOLUME. 


oiBI.  OPH'[ 

l»E  OU'.  £fjvp 


^^' 


B  S  S  A  I  S 


»NTAI( 


OME  SEC 


¥ 


S73 


i 


«OKDEAIX.  —  IVP    l,.  CtOUNOUlLHOL. 


n 


K 


^  Èi^iiif 


Mont£;igne,   Michel  Ey^uem  de 

Essais  de  Michel  de 
Montaigne 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


f^^ 


«^ 


./•  ^ 


>.  A 


i 


